
Deschideri | 
spre psihologia cunoașterii 


Lucrarea cu care face acum cunoștință ci- 
titorul român reprezintă o deosebit de intere- 
santă dezbatere, organizată la Centrul Royau- 
mont pentru o ştiinţă a omului. între Jean Pia- 
get, creatorul psihologiei şi epistemologiei ge- 
netice, şi Noam Chomsky, creatorul teoriei 
gramaticilor generative. 

Confruntarea teoretică a avut, aşadar, ca 
fundal psihologia şi lingvistica, dar s-a îm- 
plinit într-un amplu dialog pluri- şi interdis- 
ciplinar. Aceasta, întrucît, pe lîngă adepţi şi 
colaboratori direcți ai celor doi protagoniști, 
la dezbatere a participat un număr însemnat 
de personalități creatoare din domeniul bio- 
logiei, neurologiei, antropologiei, matematicii, 
inteligenţei artificiale, filosofiei și logicii şti- 
inței. 

Caracterul deosebit al dialogului reiese nu 
numai din faptul că întîlnirea din 1975, con- 
semnată în partea I a lucrării de față, este 
prima (şi, acum putem spune, singura) con- 
fruntare directă între Piaget şi Chomsky, ci și 
din faptul că aici a fost vorba de o așezare 
față în față a două şcoli de cercetare şi teore- 
tizare a unor probleme umane, născute în 
două medii culturale diferite : cel francez şi 
cel american. 

În prefața la ediția americană, H. Gardner 
prezintă acest eveniment ştiinţific ca fiind 

— imaginar — comparabil cu o confruntare 
între Descartes si Locke în cadrul unei şe- 
dințe comune a Academiei franceze și a So- 
cietății Regale din Londra. S-ar putea face, la 
această apropiere, amendamentul important că 
ambii protagonişti ai dezbaterii contemporane 
sînt antiempirişti declaraţi şi, deci, au în co- 
mun o atitudine raţionalistă. Este însă de re- 
ținut din această paralelă nevoia resimţită de 
Gardner de a pune faţă în față două stiluri 
de gîndire cel francez și cel englez. Se poate 
remarca și faptul că în domeniul „teoretizări- 
lor sociale“ există încă anumite bariere în 
circulaţia și asimilarea reciprocă a ideilor în- 
tre stilul cultural francez și cel american, ba- 
riere mult mai accentuate decît în cazul şti- 
ințelor mature ale naturii. 

Și din acest punct de vedere, dezbaterea or- 
ganizată de Centrul pentru o ştiinţă a omului 
a însemnat un pas înainte, căci a urmărit ex- 
plicit depășirea acestor bariere. 

Aminteam, într-un studiu publicat anterior, 
că se poate face o comparaţie între această 
confruntare și cea care a avut loc la Londra în 
1964 între popperieni și kuhnieni. Atunci, în- 
tr-o dezbatere de filosofie a ştiinţei pe tema 
creşterii cunoașterii științifice, confruntarea a 
avut loc în. interiorul filosofiei anglo-ameri- 
cane și s-a soldat cu clarificări de sinteză, ve- 
nind..dinspre popperieni, mai ales prin contri- 
buţia lui I. Lakatos, adică dinspre teoria mai 
veche. 

Massimo Piatteli-Palmarini, unul dintre or- 
ganizâtorii dezbaterii de la Royaumont, a 
fost atît de puternic marcat epistemologic de 
dezbaterea londoneză din 1964, încît a preluat 
pentru prezentarea generală a celor două teo- 
rii (teoria piagetiană ca teorie a învăţării, cea 
'ehomskyană. ca teorie a limbajului) diferenţie- 
rea propusă de Lakatos între nucleul dur al 
fiecăreia şi centura de protecție specifică, di- 
namică, variabilă. 

Confruntarea de la Royaumont a vizat ideile 
centrale ale psihologiei genetice şi ale grama- 
ticii generative, presupoziţiile filosofice expli- 
cit formulate sau existente implicit, ca şi per- 
spectivele de dezvoltare. 

Ar fi de remarcat că, în această confruntare, 
Piaget a ocupat poziţia unui şef de şcoală care 
şi-a consumat rezervele de creştere în dome- 
niul ideilor teoretice conducătoare și al re- 
surselor metodologice, în timp ce şcoala lui 
Chomsky, mai tînără, se află încă într-o fază 
de mai mare eficienţă teoretică şi metodologică. 

De aici, consecinţele poziţiei celor doi pro- 
tagonişti principali, în timpul dezbaterii și în 
perioada de pregătire a lucrărilor pentru tipar 
(1975—1979), asemănătoare cu cele petrecute 
la Londra în 1964. Nevoia de asimilare este 
resimțită și acum de școala mai veche. Astfel, 
la Piaget se remarcă o tendinţă spre concesii, 
spre explicitare mai nuanțată a propriilor po- 
ziții, spre asimilarea unor puncte de vedere 
noi, negate inițial, chiar spre deschideri filo- 
sofice. La Chomsky, dimpotrivă, se constată o 
anumită fermitate în susținerea pozițiilor de 
plecare, în numele respectării principiului şti- 
stabilit deja factual şi teoretic în aceste două 
domenii. 

Este interesant că o similară intoleranţă l-a 
caracterizat şi pe Piaget în lucrările sale ante- 
rioare deceniului 8, cînd, tot în numele res- 
pectării știinţificităţii, a refuzat orice genera- 
lizare ontologică sau epistemologică care să nu 
fie interioară ştiinţei. Au urmat apoi perioada 
pledoariilor pentru interdisciplinaritate şi des- 
chiderile spre încercarea de a teoretiza dome- 
nii care nu deveniseră încă nemijlocit terito- 
rii ale ştiinţei. În acest sens, se poate invoca 
lucrarea Biologie et Connaissance * ca fundal al 
evoluţiei  piagetiene spre susținerea teoriilor 
auto-organizaţionale, cu care se simţea soli- 


* Traducerea în limba română a lucrării a apărut 
în 1971, la Editura Dacia, din Cluj-Napoca. 

dar, prin interpretarea cercetărilor proprii sau 
ale celor făcute în laboratoarele de sub condu- 
cerea sa. În aceste lucrări, el subliniază mereu 
necesitatea depăşirii domeniului supus direct 
investigaţiei științifice, prin deschideri inter- 
disciplinare aflate la frontiera dintre știință şi 
filosofie. 

Chomsky, în schimb, este foarte hotărit să 
nu accepte teorii sau concepte ce nu au sufici- 
entă întemeiere factuală. Dar, în fond, aşa cum 
s-a remarcat în dezbateri, nici Chomsky nu 
a putut evita total presupozițiile exterioare şti- 
inţei. 

De fapt, situaţia este incomparabil mai com- 
plicată, și, mărturie pentru aceasta, stă tocmai 
dezbaterea de față, în care toţi participanţii 
(fiecare — somitate în domeniul său) fie că au 
luat poziţie de partea unuia, fie — neputind 
respinge total nici unul din cele două pro- 
grame — au căutat o soluţie de sinteză. 

Rezultatul cel mai important al dialogului 
este garantat de constatarea că, la capătul lui, 
este posibilă şi necesară depășirea opoziţiei 
dintre soluţiile celor doi, spre soluţii de com- 
plementaritate și chiar de sinteză. 

Lucrarea prezentă nu ceste, pur şi simplu, 
consemnarea unei dezbateri. Ea este rodul unei 
acumulări valorice în cadrul dialogului înce- 
put în 1975, acumulare care s-a realizat mai 
întîi prin explicitarea și precizarea unor puncte 
de vedere, uneori doar schițate în interven- 
tiile directe, dialog revigorat apoi de electri- 
zanta intervenție a lui Hilary Putnam, care 
a determinat o nouă încrucișare de spade, mai 
ales cu Noam Chomsky și cu aliatul său direct, 
Jerry Fodor. În cele din urmă, acest proces a 
alimentut şi dialogul, de asemenea deschizător 
de noi orizonturi, între Rene Thom şi Jean 
Piaget. Din păcate, acest din urmă dialog a 
fost redus, din motive de economie generală 
a lucrării, doar la o anexă. 

Dezbaterea, în întregul ei, este sistematic 
prezentată în amplele introduceri şi comentarii 


ale lui Massimo Piattelli-Palmarini, cărora li 
se adaugă modul specific de tratare a proble- 
melor, proprii prefaţatorului ediţiei americane 
H. Gardner, precum și intervenţiile cu carac- 
ter integrator ale lui Guy Cellerier sau Jac- 
ques Mehler. 

De aceea, în cele ce urmează aş dori să sub- 
liniez doar unele aspecte, pe care le consider 
importante din punctul de vedere al filosofiei 
contemporane a ştiinţei în general, al filoso- 
fiei marxiste a științei, îndeosebi. 

O primă concluzie pozitivă, cu caracter ge- 
neral epistemologic, o constituie constatarea 
fertilității dezbaterilor pluri- şi interdiscipli- 
nare, vizînd — aşa cum am remarcat şi cu alte 
prilejuri — atît interdisciplinaritatea intraști- 
ințifică, cît şi osmoza dintre știință şi filosofie. 
În această etapă, considerată și de H. Gardner 
deschizătoare de drumuri pentru psihologia 
cognitivă, interdisciplinaritatea s-a manifestat 
mai cu seamă la nivelul clarificării conceptelor 
fundamentale și al principiilor explicatoare, 
sub forma unui dialog direct și sever între di- 
versi specialiști interesați de problemele cu- 
noașterii umane. E vorba de o modalitate 
foarte interesantă, dezirabilă, de a dobîndi 
noul, de a fertiliza creativitatea cercetătoru- 
lui, obligîndu-l la o foarte deschisă și directă 
confruntare a poziţiilor. Ţin să reamintesc că, 
la noi în țară, profesorul Alexandru Roșca a 
acordat o deosebită atenţie în studii dedicate 
creativității ştiinţifice metodei dialogului real, 
eficient prin înalta sa competenţă, probitate şi 
forță de argumentare. 

A doua constatare de ordin filosofic este 
accea că orice cercetare științifică de mai mare 
anvergură, care se constituie pînă la urmă în- 
tr-un program de cercetare, implică neapărat 
un fundal ontologico-epistemologic. 

Fundalul ontologico-epistemologic al acestei 
dezbateri este ideea evoluției generale a exis- 
tenţei și a specificului ei la nivelul biologicu- 
lui, la nivelul psihicului animal, precum şi la 

nivelul gîndirii şi limbii caracteristice omului, 
abordate structural-sistemic. 

Pe acest fundal, extrem de general în ul- 
timă instanţă, se instituie dezbaterea pro- 
priu-zisă. Palierul esențial aici îl reprezintă 
relația dintre înnăscut şi construit sau învățat 
în gîndire și limbaj, care trimite, apoi, mai 
adînc, la relaţia dintre ce este stabil şi ce este 
variabil în comportamentul animal și uman şi, 
în cele din urmă, la problema modului în care 
asemenea modificări devin ereditare. 

O selecţie de aforisme concentrate pe această 
temă este edificatoare. 

La afirmaţia lui J. Piaget, făcută chiar la 
începutul dezbaterii, că numai funcționarea 
inteligenței este ereditară şi că ea nu creează 
structuri decît printr-o organizare de acţiuni 
succesive exercitate asupra obiectelor (p. 99), 
F. Jacob spune că nu poate fi vorba de reglare 
decît pe structuri şi cu structuri existente, şi 
care sînt acolo pentru a regla (p. 156). 

N. Chomsky intervine pentru a sublinia că 
problema nu este de a explica stabilitatea nu- 
cleului fix, ci de a lămuri caracterul său spe- 
cific (p. 160), iar J. Monod conchide „Aceasta 
comportă o substructură pe care aş numi-o lo- 
gică înnăscută, elementară şi universală“ 
(p. 295). 

Poziția lui Piaget a cunoscut o evoluție re- 
marcată de mai mulți participanți în cadrul 
dezbaterii. În comentariul său referitor la im- 
pactul dintre Chomsky şi Piaget, Jacques Meh- 
ler constată că Piaget a pornit de la respin- 
gerea totală a preformismului (p. 99), pentru a 
ajunge la o acceptare destul de nuanțată a unui 
nucleu fix (p. 150), chiar dacă şi-a menținut 
pînă la capătul dezbaterii convingerea că mo- 
dul de formare a acestui nucleu fix nu poate 
fi lăsat exclusiv pe seama factorului întîm- 
plare. 

Adept al modelului auto-organizațional, 
Jean Piaget și-a afirmat nu rareori rezervele 
față de modelul darwinist şi neo-darwinist al 

mecanismelor evoluției, încercînd o sinteză în- 
tre lamarckism și darwinism. 

În consecinţă, Piaget subliniază din nou, în 
„Consideraţiile finale“, că, deşi nu crede în 
existenţa structurilor cognitive înnăscute ale 
inteligenţei, acceptă ideea că funcționarea in- 
teligenței implică mecanisme nervoase eredi- 
tare de tipul rețelei booleene ; pornind de la 
ele, subiectul uman construieşte pas cu pas 
structuri cognitive tot mai complexe. Drumul 
lui Piaget, în această dezbatere, a fost — în 
fond — drumul spre recunoașterea parțială a 
mecanismelor variabilității prezente în expli- 
cațiile biologiei contemporane, cu menţinerea 
ideii sale de bază că aceste mecanisme sînt in- 
suficiente pentru a explica geneza şi evoluţia 
comportamentului animal şi uman. De aici, 
menţinerea şi sublinierea ideii sale directoare 
că starea iniţială So (a nou-născutului) este 
foarte puţin structurată şi că evoluţia de la 
starea iniţială Sọ la starea finală S7 este pri- 
oritar rezultatul învăţării, al construcției inte- 
rioare. Astfel, Piaget continuă să susțină pînă 
la capăt că există o inteligenţă generală umană 
(cu aspecte corespunzătoare la prehominide), 
care este aptă să transforme în realitate po- 
tențele organizatoare elementare ale creieru- 
lui uman, în diferite forme din ce în ce mai 
complexe (potrivit tezei „minimul de prefor- 
mare, maximul de auto-organizare“). Ideea de 
creație, de producere a ceva nou este, în acest 
caz, o dezvoltare a tezei general ontologice re- 
feritoare la evoluţie prin complexificare. 

Iată de ce Piaget se simte solidar cu adepţii 
teoriilor organizaționale, citînd entuziasmat cu 
deosebire lucrările lui H. von Foerster referi- 
toare la autoreglarea și auto-organizarea orga- 
nismelor vii în interacţiunile lor cu mediul am- 
biant. 

Delimitindu-se de această manieră de a trata 
problemele, Chomsky susține că a optat pentru 
o interpretare riguros ştiinţifică și productivă, 
care nu acceptă metafore în locul explicaţiilor 

și care nu se aventurează spre speculaţii fără 
fundament verificat. El a pornit de la afirma- 
ţia că creierul omenesc este înzestrat la naş- 
tere — deci, în starea inițială de nou-născut, 
Sp — cu o structură nervoasă înalt specifică, 
avînd capacitatea de a realiza structuri ling- 
vistice complexe. Mai mult decît atît, el con- 
sideră că creierul omenesc se maturizează la 
fel ca alte organe, cum este inima sau ficatul, 
şi că, prin urmare, ideea de dezvoltare şi de 
construcție, cînd este vorba de limbaj, nu are 
sens. 


Maturizarea creierului este caracterizată prin 
developarea în sens fotografic a unor struc- 
turi deja existente (adică punerea lor în evi- 
dență) și nicidecum prin dezvoltare sau învă- 
tare. Şi invocă, în acest sens, cercetările sale 
proprii. Argumentul său forte este că, spre 
deosebire de Piaget, el nu intră în discuţie cu 
presupoziții extraştiinţifice, ci cu faptele ofe- 
rite de stadiul actual al cercetării creierului 
uman : localizarea centrilor limbajului, care 
pledează pentru o astfel de specificitate eredi- 
tară. Pornind de aici, el respinge teza inteli- 
genței generale care nu are din punctul lui de 
vedere nici o acoperire științifică, fiind doar 
o metaforă. 

Nota de științificitate a propriei poziții 
Chomsky o vede accentuată şi de faptul că el 
lasă pe seama biologiei moleculare explicația 
modului cum s-au constituit aceste structuri 
fixe ale creierului uman, cel puțin pentru 
structurile lingvistice. 


În dezbatere, se consideră exagerată tendinţa 
chomskyană de a prezenta propria poziţie ca 
exclusiv științifică, cînd, de fapt, şi ea este 
grevată de cel puțin două supoziţii extraștiin- 
țifice : convingerea că nu există nici o dife- 
renţă între creier, inimă și ficat şi tendința de 
a autonomiza excesiv structurile lingvistice şi 
de a extinde această presupoziţie de autonomi- 
zare asupra altor structuri. 

Diverși participanţi la dialog au furnizat ar- 
gumente în sprijinul realizării unei punți de 
legătură între cele două programe, în sensul 
nuanţării relației dintre înnăscut şi construit 
(învățat). 

În intervenţiile lor, mai ample sau mai 
scurte, Hilary Putnam, Guy Cellerier, Jacques 
Mehler scot în evidenţă aspectele considerate 
viabile şi cele slabe ale ambelor orientări şi 
propun atît menţinerea şi dezvoltarea ambelor 
programe, pentru fertilitatea poziţiilor, cît şi 
unele încercări de sinteză. 

Una din ideile care mi se pare a fi extrem 
de rodnică în perspectivă este aceea apărată 
foarte ferm de Piaget şi care cred că nu poate 
fi contestată de nici un adept al evoluţiei ge- 
nerale. 

Întrebarea referitoare la geneza acestor 
structuri şi la mecanismele genezei se articu- 
lează pe recunoașterea caracterului înnăscut al 
anumitor structuri biologice şi psihice şi a di- 
ferenţelor calitative existente între ele. Deci, 
în principiu, pentru un adept al evoluţiei, este 
clar răspunsul că aceste structuri, înainte de 
a se fixa, s-au format (şi diferenţele calitative 
pe scara biologică sînt evidente). Altfel, ră- 
mînem prizonierii  explicaţiei simplificatoare 
că toate relaţiile şi proprietăţile existenţei tre- 
buie căutate în cele mai simple entităţi, ceea 
ce este absurd. 

Desigur, trebuie depășită și afirmaţia exce- 
siv de limitativă că o anumită funcţionare 
presupune o anumită structură. Aici trebuie 
regîndită relația dintre morfologie și fiziolo- 
gie, în termeni de reciprocitate evolutivă. De 
remarcat că acest aspect este abordat mai nu- 
anţat de Monod, Premack și Putnam, în opo- 
ziție cu Chomsky și Fodor, în prelungirea va- 
lorificării ideilor piagetiene despre ereditatea 
fiziologică. 

Pe acest fundal general, se impun şi cîteva 
constatări  teoretico-metodologice, referitoare, 
mai ales, la concepţia  piagetiană, care este 

mult mai amplă decît concluziile pe care şi le 
propune Chomsky. 

Astfel, în ultima perioadă, sînt puse în dis- 
cuție cadrele generale și instrumentele de lu- 
cru cu care şi-au organizat şi efectuat experi- 
mentele de psihologie genetică Piaget și cola- 
boratorii săi. 

Cele mai serioase obiecții sînt aduse lipsei 
lor de interes faţă de nou-născut și anumite 
proprietăți ale aparatului său cognitiv. Or, cer- 
cetările mai recente scot în relief că nou-năs- 
cutul este în stare să facă mult mai multe decît 
se presupunea. 

Jacques Mehler subliniază apoi în mod cri- 
tic şi faptul că teoria piagetiană apare ca o se- 
rie de modele statice, progresiv şi ierarhic în- 
lănţuite, fără să dea socoteală de ceea ce de- 
termină trecerea copilului de la un stadiu la 
altul. Obiecţia se dovedește cu atît mai inte- 
resantă, cu cît ea este făcută chiar în spiritul 
cerințelor metodologice ale lui Piaget, potrivit 
căruia structurile generează și genezele sînt 
structurate şi structurante. 

Fondul teoretic comun al teoriilor lui Chom- 
sky şi Piaget îl constituie antiempirismul lor, 
antiempirism care poate explica importanţa 
înrîuririi lor asupra psihologiei cognitive mo- 
derne și asupra  psiholingvisticii. Dar ieșirea 
din empirism ia, la cei doi protagoniști, căi 
diferite — la Piaget  constructivismul, la 
Chomsky  inneismul. Dacă pentru Chomsky 
importantă este specificitatea nucleului fix, 
pentru Piaget esenţialul îl reprezintă răspun- 
sul la întrebarea : cum s-a ajuns la stabilitatea 
nucleului respectiv. 

Deși, la începutul dezbaterii, Piaget afirmă 
că omul nu posedă structuri cognitive înnăs- 
cute (p. 99), spre sfîrșitul dezbaterii arată că 
adevărata problemă este de a explica cum s-au 
format aceste structuri cognitive şi, în cazul 
inneităţii, să sc stabilească modul lor de for- 
mare. El propune distincţia între două feluri 
de adaptare 1) adaptarea-supravieţuire, care 


18 


favorizează conservarea speciei prin trierea va- 
riaţiilor utile și a celor nocive, ambele produse 
înainte de triere şi independent de ea, şi 2) a- 
daptarea-adecvare, care implică o teleonomie 
în raport cu mediul (p. 469), prin mecanisme 
autoreglatoare. 

În finalul dezbaterii, această sinteză perso- 
nală ia forma supoziţiei că principalul motor 
al evoluţiei îl constituie comportamentul înţe- 
les ca expresie a unei nevoi constante de de- 
păşire. Această supoziţie constituie, în fond, 
extinderea constructivismului epistemic uman, 
care afirmă : „minimul de preformare și maxi- 
mul de auto-organizare“. 

Departe, așadar, de a fi în opoziţie irecon- 
ciliabilă, cele două orientări reprezintă o îm- 
pletire între aspectele înnăscute și cele con- 
struite în activitatea umană. Accentul diferit 
pus de Chomsky pe structurile lingvistice 
înnăscute şi de Piaget pe aspectele construite 
în învăţare se justifică, fiecare, parţial, permi- 
țind nu numai menținerea celor două pro- 
grame de cercetare în relații complementare, 
ci chiar încercări rodnice de sinteză. 

Teritoriul disputei pluri- și interdisciplinare 
s-a dovedit extrem de fertil : a permis clarifi- 
carea celor stabilite în m^d științific, a celor 
abordate metaforic, precum şi desprinderea 
unor noi căi de cercetare în domeniul psiho- 
logiei cognitive, pornind de la tot ce a realizat 
atît psihologia piagetiană a dezvoltării, cit şi 
psiholingvistica chomskyană. 

Aceasta — în numele adevărului complex. 
dar mereu doar parţial, aşa cum este el clădit 
de ştiinţă și de filosofia aliată cu ştiinţa. 


Călina Mare 


Prefaţă 


Massimo_Piattelli- Palmarini 


De la 10 pînă în 13 octombrie 1975, parti- 
cipanţii la această dezbatere s-au reunit la 
Abbaye de Royaumont, în jurul lui Jean Pia- 
get şi Noam Chomsky. Această carte oferă 
o mărturie ieșită din comun: s-a născut 
din singura întîlnire personală care a avut loc 
între fondatorul epistemologiei genetice şi acela 
al lingvisticii generative, adică fondatorii a 
două sisteme conceptuale, chiar a două „filo- 
sofii“, care, de la prima lor formulare, nu în- 
cetează să inspire nenumărate lucrări ştiinţi- 
fice cam peste tot în lume. 

Lămuririle aduse de întîlnirea de la Royau- 
mont sînt de natură să depășească cercul ce- 
lor pe care-i voi numi destinatari „fireşti“ ai 
lucrării noastre, adică al cercetătorilor profe- 
sioniști în lingvistică, în psihologie şi în epis- 
temologie, fiindcă aici sînt confruntate cu con- 
structivismul piagetian și cu inneismul chom- 
skyan şi poziţiile teoretice şi opţiunile meto- 
dologice cele mai bine stabilite din neurologie, 
etologie, psihologia animală, antropologia cu- 
noașterii, din domeniul inteligenţei artificiale 
şi al filosofiei proceselor mintale. Cercetători 
de elită din fiecare dintre aceste domenii au 
participat activ la dezbaterea dintre Chomsky 
și Piaget, lărgindu-i orizontul și permiţind de- 

gajarea unei sinteze, după cîte știu, fără pre- 
cedent. 

Lectura unei astfel de relatări poate consti- 
tui o cotitură pentru oricine (specialist în una 
din aceste discipline sau nespecialist) se inte- 
resează de fundamentele limbajului şi de dez- 
voltarea structurilor cognitive. De aceea, pen- 
tru a face această carte accesibilă unui public 
larg (nu neapărat foarte „cunoscător“, dar in- 
teresat de aceste probleme), ne-am străduit să 
îndepă:tăm orice caracter tehnic neesenţial, să 
ridicăm barierele impuse de diferitele disci- 
pline, să clarificăm referințe şi aluzii de la sine 
înţelese într-o discuție cu ușile închise, între 
colegi, dar susceptibile „să facă ecran“ între 
protagoniștii dezbaterii originare şi cititorul de 
astăzi. 

Cartea a avut ca bază de pornire transcrie- 
rea dezbaterii, precum şi două texte 'prelimi- 
nare scrise în vederea colocviului şi care au 
circulat la participanți. Totuși, așa cum se pre- 
zintă acum, volumul este, să sperăm, mai mult 
decît o simplă dare de seamă. 

Înainte de a oferi o privire generală asupra 
organizării lucrării, cîteva cuvinte despre ori- 
ginile acestei inițiative și împrejurările deose- 
bite care i-au permis realizarea. Nu-l voi co- 
pleși pe cititor cu rememorări fastidioase, nici 
cu o cronică detaliată a colocviului propriu-zis. 
Pentru a reașeza dezbaterea în contextul său 
și pentru a sublinia anumite particularităţi in- 
telectuale specifice, care îi conferă adevărata 
semnificaţie, este de ajuns să luăm ca punct 
de plecare o constatare simplă, dar bogată în 
consecinţe, aceeași constatare care, la Centrul 
Royaumont pentru o știință a omului, ne-a 
determinat să organizăm această întîlnire : pe 
de o parte, teoria dezvoltării cognitive, elabo- 
rată de Piaget în celebrele sale lucrări despre 
psihologia copilului, și teoria: gramaticilor ge- 
nerative,: elaborată de Chomsky în lucrări tot 
atit de celebre despre universaliile lingvistice, 
erau din ce în ce mai frecvent comparate, în 

termeni cînd de opoziţie, cînd de complemen- 
taritate, în învățămînt, în conferințe, în discu- 
tiile epistemologice, în revistele de speciali- 
tate ; pe de altă parte, dacă am cerceta scrie- 
rile autorilor acestor teorii, am descoperi că 
referinţele reciproce sînt puţin numeroase şi 
nu prea sistematice. Analizele tezelor lui Pia- 
get în termeni chomskyeni sau, invers, anali- 
zele tezelor lui Chomsky în termeni piagetieni 
nu sînt decît schiţate, şi, urmîndu-ne propriile 
înclinații metodologice sau filosofice, fiecare 
dintre noi am tzage concluziile cele mai dispa- 
rate. Ţinînd seama de statutul „paradigmatic“ 
atribuit celor două teorii cam peste tot unde 
se punea problema raporturilor dintre înnăscut 
și dobîndit, între structuri biologice şi structuri 
cognitive, ne-am gîndit că Centrul Royaumont 
ar face un serviciu comunităţii ştiinţifice sus- 
citind o confruntare directă şi aprofundată în- 
tre Piaget şi Chomsky. Dincolo de interesul in- 
trinsec al unei astfel de întilniri, am vrut să 
realizăm un document cît se poate de complet 
şi de nuanţat şi să-l difuzăm în rîndurile celor 
care doreau să-și formeze o părere personală 
și „obiectivă“ asupra modului de a se ajunge 
în cele din urmă la o sinteză transdisciplinară 
în care orice discuţie asupra opozițiilor sau a 
„compromisurilor“ între Piaget și Chomsky 
să-şi găsească puncte de sprijin mai solide. 
Scott Atran, pe vremea aceea colaborator 
permanent al Centrului, a devenit principalul 
propagator al acestei idei, şi entuziasmul său 
juvenil a devenit repede contagios. Piaget s-a 
arătat dispus să-l întiîlnească personal pe 
Chomsky și să discute cu el fundamentele sis- 
temelor lor de gîndire, în prezenţa altor sa- 
vanţi, care lucrau în domenii apropiate de ale 
lor. Jacques Monod, președintele Centrului 
Royaumont, a considerat că o asemenea ocazie 
ru trebuie lăsată să scape. Piaget îi oferea, de 
fapt, posibilitatea să realizeze un proiect la 
care el se gîndea de mult, după cum dovedeşte 
pasajul care figurează aici ca moto, pasaj ex- 

tras dintr-un interviu din 1970. Mai mult, 
această întîlnire se înscriu perfect pe linia de 
„deschidere“ dintre științele vieţii şi științele 
omului, pe care Centrul Royaumont îşi pro- 
pusese să o promoveze. Monod a sprijinit pro- 
iectul cu entuziasm, ne-a ajutat să-i asigurăm 
finanțarea, a participat la discuţii şi a prezi- 
dat una din ședințe, cu acel amestec de des- 
chidere spirituală şi critică necruțătoare — tră- 
sătură atît de scînteietoare a personalității sale. 
Intervenţiile sale, care, din nefericire, nu au 
putut fi corectate şi nici dezvoltate din cauza 
morții sale premature, sînt transcrise literal şi 
lămuresc, printre altele, poziţiile sale față de 
constructivism şi de inneism. Piaget a propus 
să se scrie, în vederea colocviului, un scurt 
text programatic de „invitare“  (Psihogeneza 
cunoștințelor și semnificația sa epistemologică). 
Chomsky i-a răspuns, trimiţindu-i Structurile 
cognitive şi dezvoltarea lor. Distribuite parti- 
cipanţilor, cele două texte au ajutat la iden- 
tificarea de la bun început a aspectelor esen- 
tiale ale viitoarei dezbateri. Ele figurează aici 
la începutul primei părți (cap. 1). Graţie aces- 
tei „deschideri“ care anticipa temele de fond 
ale întîlnirii, discuţia a fost, încă de la înce- 
put, strînsă şi pasionantă. 


Prima parte a lucrării reproduce etapele 
dezbaterii în desfăşurarea lor cronologică, 
adică prezentînd cititorului principalele inter- 
venții, aşa cum s-au succedat. Pentru a reliefa 
pasajele cele mai importante şi problemele că- 
rora dezbaterea le-a adus soluții noi, a trebuit, 
totusi, să se opereze selecții, să se dezvolte 
anumite argumente şi contraargumente, să se 
renunțe la menținerea digresiunilor. Schimbu- 
rile de idei sînt respectate aproape cuvînt cu 
cuvînt pe pagini întregi ; cu toate acestea, în- 
tre fidelitatea literală şi recrearea completă, 
am căutat un compromis. De comun acord cu 
autorii şi cu Editions du Seuil, s-a făcut un efort 
deosebit pentru a păstra, pe cît posibil, carac- 

terul colocvial. Ceea ce nu a fost, desigur, uşor. 
Cu ocazia unei recitiri atente a transcrierilor, 
citeva remarci care nu ocupau decit două sau 
trei rînduri, socotite insuficiente, au putut fi 
dezvoltate de către autorii lor ; ele ocupă acum 
una sau două pagini. Argumentele noi sau nou 
formulate au fost comunicate participanților, 
suscitînd uneori noi răspunsuri sau răspunsuri 
mai nuanțate. Datorită acestor „abateri“, tran- 
scrierile cîştigau în claritate şi în rigoare. Me- 
toda se dovedea interesantă şi folositoare. Am 
considerat inutil să marcăm grafic trecerile de 
la dezbaterea originară la completările intro- 
duse după aceea — uneori cîteva rînduri, dar, 
uneori, și cîteva pagini. S-ar fi îngreunat lec- 
tura şi s-ar fi creat probleme tipografice su- 
plimentare, fără o justificare reală, deoarece 
fidelitatea față de spiritul discuţiei este respec- 
tată peste tot. Rezultatul, considerat de autori 
ca acceptabil, este, aşadar, o dezbatere lărgită, 
îmbogățită și, în același timp, mai densă. Spe- 
răm că cititorul va aprecia şi el formula adop- 
tată. 

Ţinînd seama de numeroasele şi importan- 
tele modificări, precum şi de această creştere 
— să-i spunem epigenetică — a transcrierilor, 
Piaget s-a declarat dispus să recitească între- 
gul manuscris, să extragă argumentele cele mai 
pertinente şi să le răspundă.  Consideruţiile 
sale finale, care încheie prima parte a lucrării, 
deci dezbaterea propriu-zisă, sînt rezultatul 
acestei recitiri. 

A doua parte reprezintă o „dezbatere asu- 
pra dezbaterii“. Hilary Putnam, logician, cu- 
noscut pe plan internațional ca autor al unor 
lucrări despre filosofia cunoașterii, nu a putut 
participa la reuniune, dar a promis că va stu- 
dia atent transcrierile şi va redacta un text în 
acelaşi timp riguros şi provocant. Textul său, 
intitulat Ceea ce este înnăscut şi de ce, repune 
în chestiune puncte fundamentale ale expune- 
rilor lui Chomsky, ale lui Fodor şi, deşi mai 
puţin sistematic, pe cele ale lui Piaget. Piaget 

răspunde pe scurt lui Putnam în Considerații 
finale. Chomsky şi Fodor şi-au dezvoltat fie- 
care contraargumentele sub forma a două ar- 
ticole extrem de minuţioase și polemice. O 
scurtă replică a lui Putnam încheie această a 
doua parte. 

Am ţinut ca D-na Yvonne Noizet să păstreze 
în traducerea franceză caracterul „caustic“ al 
acestui schimb de replici, inclusiv atacurile 
ad personam şi gustul cam suprarealist al unor 
analogii şi al anumitor exemple ; găsim chiar 
o referinţă, pe jumătate serioasă, pe jumătate 
paradoxală, la existenţa lui Dumnezeu și a în- 
gerilor. 

Cele patru texte ale „disputei“ Putnam— 
Chomsky—Fodor au circulat de atunci încoace 
ca adevărate foi oficioase în mediile universi- 
tare americane şi mi s-a întîmplat să le aud 
citate, aici, la Paris, într-o conferință a unui 
lingvist american. Un editor american ne-a ce- 
rut permisiunea să le includă într-o lucrare 
antologică de filosofie a limbajului. Nu poate 
decît să ne bucure faptul că a doua parte a 
acestei cărţi a devenit „clasică“ înainte de apa- 
riție. 

Răspunsul dat de Piaget lui Rene Thom, 
provocat de critica pe care acest matematician 
eminent o face teoriilor genezei spațiului, dez- 
voltate de şcoala de la Geneva, figurează în 
apendice, ca şi textul lui Thom. Sugerată de 
lectura transcrierilor, această parte a cărţii 
reprezintă şi o dezbatere asupra dezbaterii. 
Faptul că această nesperată deschidere asupra 
problemelor fundamentelor matematicilor nu 
s-a putut constitui într-o adevărată a treia 
parte ţine doar de limitele materiale pe care 
a trebuit să le punem lucrării. Este de dorit 
ca acest apendice, precum și textul foarte in- 
teresant al lui Jean Petitot despre abordarea 
„catastrofistă“ a lingvisticii să devină într-o 
zi punctul de plecare al unei alte dezbateri şi 
al unei alte cărți. 

„Modul de producţie“ deosebit al acestei 
cărţi, cu intensa circulaţie a materialelor de la 
un autor la altul, pe de o parte, şi între fiecare 
autor şi Centrul Royaumont, pe de altă parte, 
explică intervalul considerabil care desparte 
întîlnirea (octombrie 1975) de publicare. Cre- 
dem totuși că interesul față de această lucrare 
a crescut și că se va menţine mai mulţi ani. 

În comentariu: sâu de la sfîrşitul părţii a 
doua, Jacques Mehler, psiholingvist, fost cola- 
borator al lui Chomsky şi al lui Piaget, „pun- 
tea de legătură“ între şcoala de la Geneva şi 
grupul de la MIT (Massachusetts Institute of 
Technology), alcătuiește un tablou sintetic al 
punctelor de convergenţă efective sau poten- 
ţiale și al divergenţelor dintre programul şti- 
inţific al lui Chomsky şi cel al lui Piaget. Meh- 
ler schițează şi cîteva direcţii ale dezvoltării 
viitoare a cercetărilor în psihologia cognitivă 
şi în psihologia lingvistică. 

La începutul şi la sfîrşitul capitolelor, am 
considerat util să introduc cîteva comentarii, 
să recapitulez unele puncte cruciale ale dez- 
baterii, precum şi să anticipez unele probleme 
din capitolele următoare. Cititorul care vrea 
să urmărească o anumită axă problematică va 
putea astfel să găsească puncte de reper şi să 
obțină imediat cîteva informaţii privind „des- 
tinul“ unui concept, al unei idei, al unui dife- 
rend în continuarea volumului. Aceste inter- 
venții „din exterior“ au fost deja experimen- 
tate şi par să fi fost bine primite de cititorii 
altor publicaţii ale Centrului *. 

Bogăția de probleme pe care dezbaterea le-a 
ridicat direct sau indirect, ca şi eterogenitatea 
preocupărilor cititorilor cărora cartea le este 
destinată sugerează, în sfîrşit, cîteva cuvinte 
despre publicul său potențial. Psihologii, ling- 
viștii, filosofii limbajului sînt, aşa cum s-a 


* LUnită de Phomme, Paris, Ed. du Seuil, 1974; 
reeditare în colecția „Points“, 1978; Le fait feminin, 
Paris, Fayard, 1978. 

spus, destinatarii privilegiați. Dezbaterea fiind 
şi o reexplorare a „frontierelor superioare“ 
ale biologiei, a teritoriilor și a graniţelor unde 
biologia întreține un schimb de concepte, de 
modele și de metafore cu psihologia, lingvis- 
tica şi teoria automatelor, putem spera că bio- 
logii (neurobiologii, în special) vor putea găsi 
aici indicaţii preţioase. Filosofii ştiinţelor şi 
orice cititor sensibil la dezvoltarea treptată a 
teoriilor științifice vor găsi aici o mărturie „la 
cald“ privind procesele de formare a consen- 
sului ştiinţific. Sub ochii noștri, protagoniștii 
schimbă între ei acreditivele redactate în ter- 
meni de opțiuni metodologice, de descoperiri 
empirice şi de interpretare teoretică a datelor. 

Este vorba, în fond, de o dezbatere între 
două programe ştiinţifice încă în plină deve- 
nire : lingvistica generativă şi epistemologia 
genetică, definite de unii ca două revoluții 
ştiinţifice ale epocii noastre. Aceste teorii exer- 
cită o fascinaţie crescîndă în numeroase do- 
menii ale cercetării antropologice, sociologice 
şi literare. Se vorbeşte adesea — pe temeiul 
unor aspecte preluate din zbor, a unei consul- 
tări sumare a textelor sau chiar pe baza unui 
„principiu de autoritate“ — despre sistemele 
chomskyan şi piagetian ca despre niște para- 
digme ale spiritului ştiinţific. Lectura acestei 
cărți ar trebui, așa cum o dorisem inițial, să 
permită fiecăruia să ajungă la o opinie nuan- 
tată şi personală, renunțînd la sursele indirecte 
și la orice argument de autoritate. Poziţiile 
teoretice şi datele care le fundamentează sînt 
aiscutate aici de Chomsky şi Piaget în lumina 
obiecțiilor făcute de specialişti din alte sec- 
toare de cercetare. Teorii ale limbajului/teorii 
ale învăţării se vrea, în esenţă, un inventar 
critic al strategiilor de cercetare zare ne vor 
înlesni mîine o nouă privire de ansamblu asu- 
pra problemei mereu renăscute şi mereu re- 
fulate a naturii umane. Astfel, această carte 
ne spune mult în privința naturii explicației 
ştiinţifice. 

O datorie elementară față de cititori și de 
autori mă obligă să subliniez că întregul me- 
rit al acestei realizări trebuie atribuit compe- 
tenței, generozităţii și zelului participanţilor ; 
orice insuficiență nu ar putea fi, în schimb, 
imputabilă decît regiei. 

Colocviul şi cartea de față nu s-ar fi putut 
realiza fără ajutorul financiar al Fundaţiei 
Volkswagen și al Editions du Seuil. În timpul 
pregătirii pentru tipar, Centrul Royaumont a 
putut beneficia de ajutorul Fundaţiei Ford şi 
al Consiliului general al cercetării științifice 
și tehnice. Ţin să aduc omagiu memoriei 
d-lui Henry Gouïn şi să mulțumesc d-nei Isa- 
belle Gouin pentru că ne-au pus cu generozi- 
tate la dispoziţie, în timpul colocviului, o parte 
din locuinţa lor particulară de la Abbaye de 
Royaumont. Constantin Jelenski și Sylvia Du- 
chacek au acordat, o dată în plus, un ajutor 
prețios şi eficient la pregătirea și desfășurarea 
colocviului. Calitatea deosebită a traducerii si- 
multane, datorată remarcabilei competenţe a 
lui Christopher Thiery, a fost o condiţie sine 
qua non a dezbaterilor. Munca de transcriere 
a dezbaterilor a fost îndeplinită de Marilu 
Mehler, care, de altfel, m-a și secondat în di- 
feritele etape ale redactării acestei cărți. Mul- 
tumim, de asemenea, d-nei Yvonne Noizet, 
care, asigurînd traducerea franceză, a trebuit 
să facă față numeroaselor dificultăţi puse de 
terminologie și de natura însăși a dezbaterii. 
Ajutorul de ultim moment pe care ni l-au dat 
Annie-Claude  Chauchat, Alain Delaunay, 
Claude Fischler şi Jean-Luc Pinard-Legry ne-a 
fost indispensabil pentru punerea la punct Și 
tuşele finale ale versiunii franceze a acestei 
cărți. 


Paris, aprilie 1978 


Din prefața 
la ediţia americană* 


„„Cu toate că cea mai mare parte a coloc- 
viului şi a manuscrisului original a avut loc, 
respectiv a fost redactat în limba engleză, 
ediția americană apare la cîteva luni după 
ediția franceză. Acest interval a fost bogat în 
rezultate, pentru că publicul cititor de limbă 
franceză şi presa au manifestat un viu interes 
față de carte. Unii lingviști şi psihologi eu- 
ropeni au mers pînă acolo, încît au numit-o 
„cartea anului“. Totuşi, a devenit clar că 
interesul mare manifestat față de conţinutul 
cărții a mers mină în mînă cu un sentiment de 
frustrare în rîndurile nespecialiştilor. S-au ri- 
dicat întrebări de felul: „Unde duce asta, la 
urma urmei ?%, „Ce este, de fapt, în joc aici ?% 
și „În ce măsură are asta vreo legătură cu 
domeniul meu de activitate ?“. De multe ori, 
acest „domeniu“ este, pur și simplu, condiţia 
umană. 

Între timp, am descoperit că recenzia stră- 
lucită pe care psihologul american Howard 
Gardner a publicat-o mai întîi în revista „Psy- 
chology Today“, pusă apoi la îndemîna publi- 
cului francez în „Psychologie“, constituie o 
foarte bună „introducere“. De aceea, m-am 
bucurat cînd directorul editurii Harvard Uni- 


* La pregătirea pentru tipar a volumului, s-a fo- 
losit şi ediția americană. (Nota red.) 

versity Press a avut ideea să-l roage pe Gard- 
ner să scrie un cuvînt introductiv mai puțin 
tehnicist. Este o plăcere să confirm calitatea 
şi interesul stîrnit de acest sinopsis, mulţi 
cititori găsind că este util să beneficieze de o 
prezentare a acţiunii şi a personajelor princi- 
pale înainte de a intra în edificiul operei. Re- 
cunoştinţa lor o va egala pe a mea atît față 
de profesorul Gardner pentru ducerea la inde- 
plinire a unei sarcini atît de dificile, cît şi faţă 
de editura Harvard University Press pentru 
că i-a solicitat-o. Dacă, așa cum susține Gard- 
ner, cunoașterea s-a îmbogăţit datorită acestui 
colocviu şi acestei cărți, trebuie să i se recu- 
noască şi meritul de a fi făcut un fapt public 
din acest eveniment oarecum confuz. 


Massimo Piattelli- Palmarini 


Decembrie 1979 


DIN 
CUVINT ÎNAINTE 


Maturizarea cunoaşterii 
Howard Gardner 


Un viitor istoric al științelor cunoaşterii 
— acest ansamblu de discipline de dată re- 
centă, care cercetează funcţionarea minţii 
umane — ar putea alege între mai multe epi- 
soade ca punct de plecare al acestui domeniu. 
Dacă și-ar îndrepta atenția asupra celor mai 
vechi manifestări ale interesului pentru feno- 
menele mintale, el ar putea reedita întrebă- 
rile pe care şi le-au pus filosofii clasici — de 
exemplu, căutările lui Socrate legate de natura 
cunoașterii. În scopul identificării unor ante- 
cedente mai puţin îndepărtate, el s-ar putea 
opri asupra unor momente spectaculoase din 
istoria gîndirii moderne argumentarea lui 
Descartes că existența sa ar putea fi dedusă 
din capacitatea sa de a se îndoi, sau răspunsu- 
rile lui Locke la întrebările lui Molyneux 
despre experiențele unui orb care și-a recăpă- 
tat vederea. Dacă istoricul nostru imaginar ar 
discerne originile mișcării cunoașterii în înce- 
puturile psihologiei experimentale, ar putea 
înfățișa momentul în care Wilhelm Wundt 
deschidea, în 1879, primul laborator la Leipzig, 
sau investigarea amănunţită efectuată de cer- 
cetători de la Würzburg în jurul anului 1900 
pe subiecți puşi să rezolve probleme. Dacă 
le-ar discerne în lucrări originale care au in- 
spirat actuala serie de savanți, el ar putea 

foarte bine cita Originile inteligenței la copil 
de Jean Piaget (ediția franceză, 1936) sau 
Structuri sintactice de Noam Chomsky (1957). 

Cu toate că momentul naşterii ştiinţelor cu- 
noaşterii ar putea fi controversat, perioada în 
care ele s-au maturizat pare destul de clară. 
Studiile privind cunoaşterea n-au captat decit 
în ultimii 10—15 ani atenţia în psihologie şi 
doar în această perioadă au gravitat spre o 
integrare semnificativă între domenii diverse 
ca filosofia, neurologia şi antropologia. A cres- 
cut numărul publicaţiilor de specialitate, au 
fost publicate sute şi sute de cărţi, fundații 
Şi agenţii guvernamentale s-au întrecut să spri- 
jine astfel de cercetări. Dacă ar fi să alegem 
o serie de date care să marcheze „maturiza- 
rea“ oficială a acestui domeniu, s-ar putea 
isca o dispută. * Un lucru e sigur: un concu- 
rent puternic l-ar constitui data de 10—13 oc- 
tombrie 1975, dată cînd Jean Piaget şi Noam 
Chomsky s-au angajat în dezbaterea privitoare 
la teoriile limbajului și învăţăturii, relatată în 
aceste pagini. 

Întîlnirea de la Abbaye de Royaumont a 
avut importanţă istorică din mai multe mo- 
tive. În primul rînd, Chomsky şi Piaget erau 
șefii recunoscuți a două dintre cele mai influ- 
ente (poate că cele mai influente) şcoli contem- 
porane de studii dedicate cunoaşterii. Urmaţi 
fidel de toți oamenii de ştiinţă din domeniul 
lingvisticii, respectiv al psihologiei dezvoltării, 
reputaţia lor internațională trecuse dincolo de 
granițele specialităţii lor. Împreună cu colegi 
legați într-o măsură mai mare sau mai mică 
de programele lor de cercetare, Piaget şi 


* Într-un eseu recent, nepublicat, asupra istoriei 
ştiinţelor cunoașterii, George Miller prezintă simpo- 
zionul ţinut la MIT în septembrie 1956. La această 
întîlnire, unde au participat Claude Shannon, Je- 
rome Wiesner, Noam Chomsky, Herbert Simon și 
Miller, au fost pentru prima oară abordate simultan 
teoria informaţiei, simularea pe computer, psihologia 
experimentală şi lingvistica teoretică. 

Chomsky și-au prezentat ideile în faţa unei 
adunări ilustre de savanţi laureați ai Pre- 
miului Nobel în biologie, figuri marcante în 
domeniul filosofiei şi matematicii, precum și 
cîțiva dintre cei mai proeminenţi oameni de 
știință behaviorişti din lume. Toţi cei prezenţi 
au ascultat în mod critic argumentele prezen- 
tate și au luat parte activ la discuțiile care au 
urmat, fără să şovăie să-și spună părerea sau 
să se declare de partea cuiva. Totul a fost ca 
şi cum două dintre figurile marcante ale seco- 
lului al XVII-lea — Descartes şi Locke, să 
zicem — ar fi putut învinge timpul și spaţiul 
pentru a se angaja într-o discuţie la o sesiune 
comună a Societăţii Regale din Londra şi a 
Academiei Franceze. 

Poate că această întîlnire a avut o semniii- 
caţie în plus. Poate că pentru prima oară per- 
sonalităţi angajate în prima linie a unor dis- 
cipline „mai delicate“ ca psihologia și lingvis- 
tica au reușit să implice un important şi dis- 
tins grup de savanţi „unul și unul“ în discuţii 
formulate chiar de oamenii de ştiinţă behavio- 
riști — fără nici o urmă de condescendenţă 
din partea reprezentanţilor unor discipline 
„tari pe poziţie“ ca biologia şi matematica. 
Fapt la fel de important, protagoniștii au re- 
prezentat științele cunoașterii — un domeniu 
de abia cunoscut (și încă fără nume) cu două 
decenii în urmă, domeniu care — față de multe 
alte sectoare ale științelor comportamentale — 
era prea puţin familiar atît marelui public, cît 
și comunității oamenilor de știință. 

Întîlnirea de la Royaumont a ridicat nume- 
roase probleme pentru observatorii scenei in- 
telectuale și științifice contemporane. Multe 
din ele, referitoare la supoziţiile teoretice „de 
esență“ ale celor mai însemnați participanţi la 
conferinţă, sînt abordate detaliat în introdu- 
cere şi comentariile la fiecare capitol, semnate 
de Massimo  Piattelli-Palmarini, unul dintre 
organizatorii conferinței și persoana care şi-a 
asumat sarcina laborioasă de a pregăti pentru 

tipar atît versiunea franceză, cît şi cea engleză 
a acestei cărţi. De aceea, voi discuta aici cî- 
teva chestiuni de ordin general despre natura 
şi semnificația evenimentelor de la Royau- 
mont. În mod deosebit, se ridică întrebări le- 
gate de formaţia intelectuală şi orientările ce- 
lor doi bărbaţi aflaţi în centrul acestor dezba- 
teri, motivele care au determinat întîlnirea la 
data respectivă și factorii care, în ultimii ani, 
au impulsionat mișcarea pe care ei o exempli- 
fică. În sfîrşit, publicarea lucrărilor conferinţei 
îndeamnă la reflecţie asupra rezultatului aces- 
tei întîlniri atît grupul de participanţi, cît şi 
publicul larg pentru care au fost tipărite aceste 
dezbateri. Deoarece, chiar dacă un verdict 
asupra inportanţei pe care o prezintă ştiinţele 
cunoaşterii a început să prindă formă în ca- 
drul comunității științifice, semnificaţia acestei 
mișcări rămîne un mister pentru toți ceilalți. 


Este util să menţionăm că nici Piaget şi 
nici Chomsky nu sînt de formație psihologi, 
după cum nici unul nu va accepta bucuros 
eticheta de psiholog al cunoașterii. Manifestînd 
din copilărie interes în ce privește comporta- 
mentul moluștelor, Piaget şi-a început cariera 
profesională ca biolog. Urmiînd o rută sinu- 
oasă, atît de cunoscut, încît nu mai are nevoie 
de prezentare, Piaget a fost îndemnat să stu- 
dieze originile cunoaşterii la copil şi etapele 
prin care trec copiii pînă la atingerea unui 
nivel adult de gîndire logică. Cu toate că a 
existat un moment în care a considerat timpul 
afectat acestei investigații o simplă digresiune 
în efortul său de a pune la punct o explicaţie 
biologică a naturii cunoașterii, Piaget a ră- 
mas, timp de aproape şaizeci de ani, un cer- 
cetător al gîndirii copilului, întemeind, în cele 
din urmă, epistemologia genetică, un domeniu 
nou, care cercetează originile structurilor 
intelectuale la copil, evoluţia cunoaşterii în 
cadrul unor discipline științifice specifice, 
precum şi paralelele între aceste două direcţii 

de dezvoltare. În vîrstă de aproape optzeci de 
ani la data conferinţei, Piaget a putut constata 
că părerile sale, cîndva marginale, despre co- 
pil deveniseră extrem de influente — la nivel 
universitar — în psihologia dezvoltării şi tot 
mai citate de cei implicaţi în procesul educa- 
tiv. Ba, mai mult, chiar în timp ce convingea 
mulţi psihologi sceptici să i se alăture în cer- 
cetarea structurilor dezvoltării în cadrul cu- 
noașşterii, Piaget obținea un succes surprinză- 
tor în integrarea vederilor sale cu cele ale 
altor personalităţi de frunte din domeniul şti- 
inţelor sociale, biologice şi fizice. 

Noam Chomsky şi-a început cariera univer- 
sitară ca cercetător în domeniul limbii, ma- 
niera sa de lucru bazîndu-se pe o riguroasă 
analiză filosofică şi pe metode logico-matema- 
tice formale. Convins de timpuriu de insufi- 
cienţa încercărilor anterioare de explicare a 
naturii limbajului, Chomsky a introdus în 
lingvistică o serie de concepte revoluţionare. 
A formulat un plan pentru o lingvistică ştiin- 
ţifică : găsirea unui ansamblu de reguli gra- 
maticale care să ofere posibilitatea unei de- 
scrieri sintactice pentru toate propoziţiile ad- 
misibile, dar nu și pentru cele non-admisibile 
în orice limbă dată. A formulat ipoteza că o 
asemenea gramatică ar constitui o descriere 
valabilă a cunoştinţelor pe care le folosește un 
vorbitor al limbii atunci cînd alcătuieşte şi în- 
țelege propoziţiile limbii pe care o vorbește. 
Chomsky a făcut, de asemenea, propuneri spe- 
cifice privind natura formală a sistemului gra- 
matical care ar putea îndeplini aceste obiec- 
tive. Într-o suită de scrieri de răsunet, a postu- 
lat un ansamblu de structuri lingvistice ex- 
trem de abstracte la care mintea umană este 
considerată sensibilă, structuri care nu e ne- 
voie să fie învățate, deoarece fac parte din 
sistemul înnăscut de cunoaștere al copilului. 


Poate că ruptura lui Chomsky de trecutul 
lingvistic a fost mai radicală decît îndepărta- 
rea lui Piaget de psihologia anterioară lui, iar 

influența sa asupra generaţiei de cercetători 
care i-au urmat a crescut cu repeziciune. 
Chomsky nu se mulțumește cu succesele pe 
care le-a obținut în domeniul lingvisticii, de- 
venind, în scurtă vreme, purtătorul de cuvînt 
a numeroase cauze. Pentru marele public, el 
este cunoscut mai cu seamă ca un critic ne- 
cruțător al politicii externe americane, însă în 
comunitatea științifică ceea ce a atras cel mai 
mult atenţia a fost viziunea sa asupra modului 
in care trebuie studiat behaviorismul. 

Aceste biografii intelectuale impresionante 
au constituit probabil stimulentul principal al 
întilnirii de la Royaumont. Amîndoi întocmi- 
seră programe pentru știința cunoașterii şi, 
deoarece foarte mulţi observatori au fost fra- 
pați de diverse asemănări şi contradicții, s-a 
ivit necesitatea unei întilniri și a unui dialog 
între cei doi. Amîndoi au prezentat în cadrul 
conferinţei comunicări care, prin exemplele, 
stilul argumentului și viziunea lor despre ști- 
ință, le-au reflectat convingerile. În mod ca- 
racteristic, Piaget s-a concentrat asupra feno- 
menelor comportamentale specifice ale copilu- 
lui, pe care le-a descoperit împreună cu cola- 
boratorii săi — înțelegerea permanenţei obiec- 
telor, care nu apare decît spre sfîrşitul primei 
copilării ; capacitatea generală de a simboliza, 
care se pare că stă atît la baza activităților 
lingvistice, cît și a activităţilor „simulate“, de 
joc ; capacitatea de a aprecia conservarea ma- 
teriei, care își face apariţia abia în primii ani 
de şcoală. Cu toate că Piaget şi-a criticat vechii 
rivali, behavioriștii și inneiștii, în cea mai mare 
parte a rămas dornic să-şi facă noi adepți în 
ce priveşte imaginea generală pe care a dat-o 
dezvoltării umane universale — un portret 
atrăgător şi convingător în liniile sale gene- 
rale, însă dificil de formulat în termeni sufi- 
cient de exacţi pentru o confirmare sau infir- 
mare promptă. 

Chomsky a oferit, de asemenea, un număr 
de exemple specifice extrem de interesante în 

sprijinul punctului său de vedere, dar abor- 
darea generală a problemelor a fost net dife- 
rită. Spre deosebire de exemplele lui Piaget, 
exemplele sale nu se referă la fenomene com- 
portamentale empirice ; mai degrabă, a atras 
atenţia asupra unor reguli interne abstracte, 
cum ar fi condiţia subiectului specificat, de- 
scrisă în consideraţiile sale introductive, care 
par a fi necesare în explicarea anumitor si- 
metrii ale output-ului lingvistic. Aceste reguli 
se află prin examinarea trăsăturilor enunţuri- 
lor lingvistice corecte şi a anumitor construcții 
sintactice incorecte, dar „posibile“, care nu 
apar niciodată. O dată puse în lumină, ase- 
menea simetrii (cu toate că nu în mod necesar 
şi explicaţiile speciale ale lui Chomsky) devin 
evidente, o experimentare în scopul demon- 
strării exactității lor părînd superfluă. În con- 
secință, Chomsky s-a bazat în mare parte pe 
astfel de exemple şi pe măiestrite reductiones 
ad absurdum pentru a pune în umbră reguli 
şi puncte de vedere contrare. Nesatisfăcut de 
explicaţiile empiriste, el este prea puţin îngă- 
duitor cu teza legăturii dintre mediu şi schim- 
bările genetice, teză care constituie nucleul 
interacţionismului lui Piaget. Poziţia funda- 
mentală a lui Chomsky o reprezintă imaginea 
vie a ceea ce trebuie să fie practica ştiinţifică : 
explicaţiile metaforice și impresioniste trebuie 
evitate în favoarea unor formulări mai pre- 
cise, exprimate suficient de formal pentru a 
permite testarea şi, într-o epocă popperiană, 
infirmarea. Am avut, și aici, de-a face cu o 
perspectivă complet diferită asupra naturii 
umane : acolo unde Piaget vede copilul uman 
— şi mintea sa — ca agent activ, constructiv, 
care înaintează pas cu pas, într-o nesfirşită 
operațiune individuală, Chomsky vede mintea, 
ca ansamblu de unități esențiale preprogra- 
mate, dotate, fiecare, de la bun început pentru 
înțelegerea întregului arsenal de reguli și avînd 

nevoie doar de cel mai modest declanșator 
ambiental pentru a-şi etala produsele intelec- 
tuale. 


Cu toate că liniile directoare ale dezbaterii 
erau cunoscute specialiştilor în sfera ştiinţelor 
cunoașterii, ele nu constituiau monedă curentă 
printre specialiștii „științelor dure“ şi erau şi 
mai puţin familiare publicului intelectual pro- 
fan. În Statele Unite ale Americii cel puțin, 
discuţiile celor din afara psihologiei se axează 
pe două direcții prea îndepărtate de atmosfera 
de la Royaumont. Pe de o parte, este psihana- 
liza, studierea mecanismelor subconștiente ale 
minţii, un cîmp de investigaţie deschis de cer- 
cetările strălucite ale lui Freud. Această dis- 
ciplină care își are începuturile în medicina 
clinică. a fost de mult asimilată de sectoare 
largi ale profesiunilor auxiliare, iar acum con- 
stituie parte integrantă a studiilor umaniste 
în domeniile istoriei, literaturii şi al interpre- 
tării fenomenului cultural. La fel de renumit, 
dar situat la polul opus, este behaviorismul, 
care constă în studierea activităţilor exterioare 
ale organismelor și căutarea unui ansamblu 
limitat de principii care să explice întregul 
proces al învățării. Această disciplină a fost 
lansată prin studiile stimulatoare privind com- 
portamentul animalelor ale unor cercetători ca 
Pavlov și Skinner, dovedindu-se, în scurt timp, 
un mijloc eficient de dresare a animalelor și 
instruire a unor populaţii umane, iar acum 
devenind un principiu larg folosit în ingineria 
umană, nu în întregime lipsit (după cum ne 
amintește Chomsky) de nuanţe politice. 

După cum poate confirma orice asistent uni- 
versitar care lucrează cu studenţi de anul în- 
tii, atît psihanaliza, cît și behaviorismul exer- 
cită o atracție imediată, deosebită asupra celor 
care manifestă interes pentru psihologie. Şi 
aceasta nu numai datorită faptului că inter- 
pretarea viselor şi consolidarea instinctului de 
orientare la porumbel au intrat de mult în 

conștiința publicului. Mai degrabă, atracția 
exercitată de aceste domenii se datorește, în 
primul rînd, confruntării anumitor aspecte de 
mare interes ale naturii umane emoţiile pri- 
mare, „animalul“ irațional din noi, experienţa 
plăcerii şi a durerii, posibilitatea liberei voințe, 
pulsiunile agresiunii şi cele sexuale. Ca să 
vorbim mai limpede, psihanaliza şi behavio- 
rismul nu tratează fiecare dintre aceste as- 


pecte în mod egal — şi nici interpretările pe 
care le oferă nu coincid! Dar aceste două ti- 
puri de abordare — amîndouă favorabile unei 


analize evoluționiste, amindouă axate pe pro- 
bleme ale afectului, amîndouă ignorînd în mare 
măsură diversitatea raționamentelor logice şi 
puterea de calcul a minţii — atacă de pe o 
așa-zisă poziție științifică avantajoasă probleme 
ale existenței umane care de multă vreme for- 
mează miezul povestirilor, dramelor şi crize- 
lor personale. Absența psihanaliştilor şi a be- 
havioriştilor de la Royaumont demonstrează 
prăpastia aproape de netrecut dintre cei inte- 
resați în primul rînd de existența emoţională 
şi motivațională umană și cei preocupaţi de ra- 
țtiunea umană. 

Un al treilea domeniu al psihologiei — pu- 
țin cunoscut publicului lu-g şi absent la întil- 
nirea de la Royaumont, da: care a dominat 
aproape în totalitate scena universitară — este 
psihologia academică. Datînd de la deschidereu 
laboratorului lui Wundt și culminînd cu or- 
ganizația de profil care este Asociaţia Psiho- 
logică Americană, această disciplină şi-a cos- 
centrat atenția asupra descoperirii legilor gc- 
nerale care guvernează activități adeseori tre- 
cute cu vederea, dar, totuşi, de importanţă cru- 
cială ca percepţia, învățarea și memoria. Ope- 
rind mai cu seamă în situații experimentale 
artificiale şi bazîindu-se cu deosebire pe re- 
zultate obţinute pe cobai şi studenţi de anul 
doi, cercetătorii din acest domeniu au construit 
metodic, cărămidă cu cărămidă, un edificiu 

“are cuprinde încăperi pentru cum văd oamenii 
formele tridimensionale, cum învață să bată 
la maşină, cum își amintesc liste de cuvinte 
şi cum pot şocurile electrice să le influenţeze 
comportamentul, precum și pentru o serie de 
alte aspecte care se pretează unei abordări 
experimentale. Deși reprezintă baza predării 
psihologiei la nivel universitar şi de ea de- 
pinde în fapt acordarea doctoratelor, psihologia 
academică a avut un cfect neînsemnat asupra 
publicului larg, care (în ciuda potopului de 
psihologie popularizată) rămîne aproape total 
ignorant în privința esenței rezultatelor sale. 
Ba, mai mult, această situație îşi poate găsi 
o justificare. Dacă psihologia academică tra- 
dițională la început a ridicat și apoi a rezolvat 
mici probleme, ea nu a reuşit să convingă prea 
mulţi observatori critici (inclusiv, foarte pro- 
babil, Piaget și Chomsky) că studiile sale sînt 
de importanţă centrală pentru înțelegerea 
minţii umane. 

Sfera ştiinţelor cunoașterii aşa cum a fost 
reprezentată la Royaumont nu abordează decît 
rareori probleme de afect și motivaţie, mani- 
festînd neîncredere față de cîrpelile de labo- 
rator ale psihologilor academici obişnuiţi. În 
momentele lor cele mai bune și mai originale, 
reprezentanții științelor cunoașterii se adre- 
sează în mod direct naturii minţii umane : cum 
funcționează cînd efectuează cele mai com- 
plexe forme de raţionament — joacă şah, re- 
zolvă ecuaţii diferenţiale, scrie o povestire, un 
sonet sau conzpune o sonată ? Ajutate de com- 
puterul modern, urmărind cele mai noi rezul- 
tate obținute în domeniul biologiei și al neu- 
ropsihologiei, științele cunoașterii anticipează 
o sinteză în care formele de bază ale minții 
umane vor fi dezvăluite în întregime. 

Plăcerea de a examina viața mintală în toată 
complexitatea ei nu este, desigur, în întregime 
o inspiraţie a cognitiviștilor din ultimii zece 
ani ; primele indicaţii se pot găsi în mai multe 

sectoare încă din primii ani ai psihologiei *. 
Însă exorcizarea a trei obstacole — fascinația 
psihanalizei pentru gîndirea nonrațională, refu- 
zul behaviorismului de a tolera entități min- 
tale şi evaluări introspective, ca şi idolatria 
manifestată în cercurile psihologiei academice 
faţă de metode atomiste și unități de analiză 
— a început în Statele Unite ale Americii abia 
în anii cincizeci şi şaizeci. Principalii factori 
stimulatori au fost capacitatea din ce în ce 
mai mare a computerului de a simula procese 
complexe de gîndire, reactualizarea interesului 
în domeniul strategiilor care sînt folosite pen- 
tru rezolvarea problemelor dificile, demonstra- 
rea existenţei la animale a unor capacități de 
raționament şi comunicare ce desfid explicaţia 
în termenii modelelor stimul-reacţie, publica- 
rea cărții de mare răsunet a lui Ulric Neisser, 
Cognitive Psychology (Psihologia cognitivă, 
1967) și, nu în ultimul rînd, cercetările de 
pionierat ale lui Piaget în domeniul procese- 
lor de gîndire la copii şi demonstrațiile con- 
vingătoare ale lui Chomsky privind anumite 
principii lingvistice. Opiniile lui Chomsky şi 
Piaget se întîlnesc în aversiunea lor comună 
față de abordările anterioare ale psihologiei şi 
în (relativa) lor simpatie față de practicieni de 
dată mai recentă în știința cunoaşterii, cum 
ar fi Roger Brown, Jerome Bruner, George 
Miller și Herbert Simon, ca şi față de recen- 
tele abordări non-atomiste, cum ar fi teoria 
schemelor. Dar, cu toate că îi unesc adversari 
comuni și întinse influențe istorice, în timpul 
dezbaterilor de la Royaumont au ieşit în mod 


într-adevăr, cele spuse pînă acum minimali- 
zează importanţa mai multor personalităţi din istoria 
psihologiei — de exemplu, James Gibson, Karl Lash- 
ley, Frederic Bartlett — şi a mai multor scoli — 
cum sînt psihologia formei (Gestaltpsychologie) şi 
psihologia dezvoltării sovietică —, care s-au confrun- 
tat cu probleme mai sensibile, atrăgind, poate din 
această cauză, în mai mare măsură atenţia publi- 
cului. 

repetat la suprafaţă diferențe profunde în pri- 
vința modului de a analiza problemele, mo- 
delele cunoașterii umane și tematicile ştiinţi- 
fice fundamentale. 


Piaget şi Chomsky pot fi studiaţi în cadrul 
unei tradiţii psihologice care își are rădăcinile 
într-un trecut recent, dar cu mult mai impor- 
tant este faptul că sînt moștenitorii unei ve- 
nerabile tradiții de filosofie clasică. Trăgîn- 
du-și seva din gîndirea greco-romană, dar mai 
cu seamă din filosofia post-renascentistă, preo- 
cupările amîndurora pot fi văzute ca eforturi 
contemporane de a pune, a preciza şi a da 
răspunsuri unor probleme ce au preocupat fi- 
losofi ca Berkeley, Descartes, Hobbes, Hume, 
Leibniz, Locke, Rousseau și, mai ales, Kant. 
Si, aşa cum strădaniile de la Royaumont pot 
fi considerate ca o încercare contemporană de 
a aborda vechi probleme filosofice, succesul fi- 
nal al mişcării din domeniul științelor cunoaş- 
terii poate fi foarte bine evaluat în termenii 
progresului realizat de ea în găsirea unui răs- 
puns la aceste întrebări. Dacă am considera 
întîlnirea de la Royaumont ca o reeditare con- 
temporană a unei dezbateri între filosofi cla- 
sici, ne-am putea întreba, ca măsură a sem- 
nificației ei, dacă aceşti filosofi ar fi înţeles 
dezbaterea în cazul în care ar fi fost martorii 
ei, dacă ar fi considerat că dezbaterea a fost 
conformă cu planul întocmit și dacă ar fi tras 
concluzia că s-au înregistrat progrese în rezol- 
varea punctelor din plan. 

Ce probleme, formulate în filosofia clasică, 
au răsunat între zidurile Mănăstirii de la 
Royaumont ? Printre subiectele apărute în 
timpul discuţiilor, s-au numărat raportul dintre 
capacitatea de înțelegere a copilului şi cea a 
adultului ; legăturile între intelectul animalului 
si mintea omenească ; natura diferiților purtă- 
tori ai cunoaşterii, cum ar fi calităţi primare 
şi secundare, cuvinte, imagini, scheme şi 
semne ; natura limbajului şi raportul său cu 

gîndirea. Probabil că problema dominantă a 
dezbaterii a fost una care îşi găseşte formu- 
larea originală în paginile lui Shakespeare și 
a constituit o sursă continuă de dispută între 
filosofi de pe cele două maluri ale Canalului 
Miînecii dacă (așa cum susţine Chomsky) cu- 
noașterea este în mare parte înnăscută, parte 
a dreptului individului la naștere, o formă a 
ideilor înnăscute existînd pe tărîmul „naturii“ ; 
dacă (așa cum au argumentat empiriștii tradi- 
ționaliști) cunoaşterea poate fi mai bine înțe- 
leasă ca un produs al existenţei într-un mediu, 
o serie de mesaje de „hrană spirituală“ trans- 
mise de alți indivizi şi de cultura înconjură- 
toare, care se grefează pe o tabula rasa: sau 
dacă (aşa cum insistă Piaget) cunoașterea poate 
fi construită numai prin interacţiunea dintre 
anumite modalităţi înnăscute de prelucrare 
existente la copilul mic şi caracteristicile reale 
ale obiectelor fizice și ale evenimentelor. 
Această problemă a contribuţiei genetice ver- 
sus culturale la dezvoltarea minţii a fost con- 
cis exprimată de Jacques Monod, principalul 
organizator al acestei conferinţe  «Punîndu-mi 
vasta întrebare „Ce face ca omul să fie om“, 
constat că, de o parte, se află cultura sa, iar, 
de cealaltă, genomul său, e limpede. Dar care 
sint limitele genetice ale culturii ? Care este 
componenta ei genetică ?» 


Desigur, toate aceste probleme au fost atinse, 
insă ele nu s-au bucurat de aceeaşi atenţie. 
Cu sau fără voie, discuția purtată în jurul 
inneismului propus de Chomsky opus „inter- 
acționismului“ propus de Piaget a luat mult 
timp, dezbatere care la Royaumont s-a concen- 
trat pe întrebări privind originile limbajului. 
Tema disputei a constituit-o întrebarea dacă 
capacitățile lingvistice umane pot fi conside- 
rate ca produs al dezvoltării intelectuale ge- 
nerale „construite“ (așa cum a susținut Piaget) 
sau dacă ele sînt o parte foarte specializată a 
moștenirii genetice umane, în mare măsură 

separate de alte facultăți umane şi conside- 
rate, mai exact, ca un fel de cunoştinţe înnăs- 
cute care nu trebuie decît să se dezvolte (aşa 
cum a subliniat Chomsky). 

Ca să fiu mai clar, întrebarea dacă limbajul 
este în mod hotăritor dependent de anumite 
capacități nonlingvistice are o importanţă ca- 
pitală şi a fost discutată la un nivel foarte 
abstract în timpul conferinței. Totuşi, dezba- 
terea specifică dintre inneism şi interacţio- 
nism a fost considerată de mulţi observatori 
ca inutilă și sterilă. În cadrul ştiinţelor bio- 
logice, mulți cred că nu mai este bine să sc- 
parăm influenţele ereditare de cele ale me- 
diului, iar, în cadrul ştiinţelor comportamen- 
tale, pînă şi cei ispitiți de această chestiune 
au găsit că este dificil să decidă asupra a ceea 
ce constituie dovezi în favoarea unei părți sau 
alteia. Faptul că Chomsky şi Piaget au putut 
trage concluzii atît de diferite pe baza unor 
date cu aceeaşi valoare probatorie despre as- 
pecte lingvistice şi cognitive de început şi că 
au fost momente cînd şi-au schimbat punctul 
de vedere în ce priveşte dovezile în sprijinul 
poziţiei respective îmi arată că motivul pentru 
care s-a insistat atît de mult asupra acestei 
probleme a fost mai curînd că cei doi repre- 
zentanţi au avut păreri de neclintit în legătură 
cu ea decit că au încercat să se convingă unul 
pe altul sau pe „alţi“ sceptici. 

La Royaumont au fost puse în discuţie și 
alte subiecte importante şi mai uşor de solu- 
ționat. În mod deosebit, merită amintite trei 
probleme înrudite şi recurente, pentru că ele 
subliniază diferențele cardinale dintre cei doi 
protagoniști şi, spre deosebire de opoziția na- 
tură/educaţie, pot fi soluționate în anii cară 
vin. O primă discuţie privește dilema rous- 
seau-istă a relaţiilor dintre gîndirea copilului 
şi cea a adultului : în timp ce Piaget și adepţii 
lui cred în utilitatea etapelor, copiii însușin- 
du-şi, pe măsură ce înaintează în vîrstă, mo- 
duri de raționament calitativ diferite (şi din 

ce în ce mai complexe), colegul lui Chomsky, 
Jerry Fodor, a susținut cu tărie că o asemenea 
explicare a etapelor în dezvoltarea gîndirii este 
atacabilă din punct de vedere logic. După pă- 
rerea lui Fodor, în principiu este imposibilă 
apariția unor forme de gîndire mai puternice 
din forme mai slabe ; toate formele de rațio- 
nament de care un individ va putea fi capabil 
sînt specificate la naștere și se ivesc după ce 
trec printr-un proces de maturizare în cursul 
dezvoltării. 

O a doua discuţie pasionantă a avut ca temă 
natura reprezentărilor mintale prin care ne 
concepem experienţele, inclusiv obiectele şi 
persoanele din lumea înconjurătoare. Din per- 
spectivă piagetiană, capacitatea de a-ţi repre- 
zenta cunoștințele şi de a le reprezenta şi al- 
tora constituie un proces constructiv, care pre- 
supune o serie de acţiuni asupra mediului în- 
conjurător, care așteaptă terminarea dezvoltării 
senzoriomotorii la virsta de doi ani și care, la 
rîndul ei, face posibile jocul simbolic, visurile, 
imaginile mintale, limbajul, de fapt întreaga 
gamă de capacități de simbolizare. Chomsky 
şi colegii săi, pe de altă parte, şi-au exprimat 
îndoiala în legătură cu legitimitatea grupării 
laolaltă a unei familii de reprezentări, a re- 
curgerii la o funcție de simbolizare care apare 
într-un moment anumit al dezvoltării; după 
părerea lui Dan Sperber, limbajul ca sistem 
de simboluri trebuie radical disociat de alte 
forme simbolice ; în formularea lui Jerry Fo- 
dor, copilul se naște cu o formă de reprezen- 
tare, un limbaj al gîndirii pe care se grefează 
toate celelalte forme. 

În sfîrșit, o altă problemă, legată îndea- 
proape de primele două, se referă la generali- 
tatea gîndirii și a proceselor de gindire. După 
Piaget, gîndirea este un ansamblu de capaci- 
tăți extrem de vast; operaţiuni mintale iden- 
tice se găsesc la baza contactelor individului 
cu un registru larg de subiecte și materiale 
cognitive (spaţiu, timp, moralitate, cauzalitate), 

iar rădăcinile formelor avansate de gîndire (de 
exemplu, raționamentul în cadrul limbajului) 
pot fi localizate în forme timpurii (cum ar fi 
soluționarea unei probleme senzoriomotorii de 
către un copil de un an). Din punctul de ve- 
dere radical diferit al lui Chomsky, limbajul 
este rupt de alte forme (mai timpurii) ale 
gîndirii. Ba, mai mult, fiecare facultate inte- 
lectuală este sui generis un domeniu separat 
al activității mintale, localizată, poate, într-o 
regiune separată a creierului, oglindind multe 
dintre propriile sale procese şi maturizîndu-se 
în ritmul pe care şi-l alege. Într-adevăr, 
Chomsky recurge în mod repetat la metafora 
frapantă, dacă nu bizară a minții ca ansamblu 
de organe, asemănător ficatului şi inimii. Nu 
spunem că inima învaţă să bată, ci spunem că 
se maturizează conform orarului său genetic. 
Tot astfel, ar trebui să concepem limbajul (și 
alte „organe ale minţii“, cum sînt cele care 
explică structura matematicii sau muzicii) ca 
entități mintaie care sînt programate să se 
desfăşoare în timp. Aşa cum fiziologul disecă 
inima pentru a-i descoperi structura şi meca- 
nismele, lingvistul trebuie să execute o ope- 
rație chirurgicală analogă la nivelul facultăţii 
de limbaj a omului. 

Atitudinea celor doi protagoniști privind 
aceste probleme exprimă stilurile și fondul 
lor intelectual general, aspecte ale moștenirii 
lor intelectuale, care s-au evidenţiat tot mai 
clar pe măsura desfășurării discuţiilor. Deși 
Piaget și Chomsky aduc, amindoi, un omagiu 
modelelor furnizate de biologie şi logică, in- 
teresul lor se îndreaptă cu precădere spre cu 
totul alte tipuri de exemple şi explicaţii. Pia- 
get este fascinat de comportamentele copiilor 
și, mai ales, de erorile comise de ei în solu- 
ționarea problemelor pe care li le formulează. 
A elaborat un vocabular tehnic minuțios, care 
își află rădăcinile în biologie, pentru a descrie 
aceste fenomene, o descriere amplă a etapelor 
prin care trec copiii în fiecare dintre aceste 

domenii de dezvoltare, ca şi propriul său for- 
malișm logic, pentru a descrie afinităţile. care 
stau la baza comportamentelor structural în- 
rudite şi diferențele care apar pe parcursul 
diferitelor etape mintale. Fenomenele pe care 
le observă oferă o serie convingătoare de in- 
stantanee ale traiectoriei dezvoltării, însă ter- 
menii specifici pe care i-a elaborat şi modelele 
pe care le-a construit nu au rezistat unor cri- 
tici riguroase. În cel mai bun caz, aventura 
lui Piaget în ce priveşte vocabularul tehnic şi 
modelele formale oferă o cale convenabilă de 
sintetizare a volumului enorm de date pe care 
le-a acumulat. În cele din urmă, ceea ce re- 
prezintă o sursă de inspiraţie pentru cei care 
lucrează în acest domeniu este viziunea sa 
generală asupra modului în care se raportează 
capacitățile şi se dezvoltă cunoașterea în va- 
riatele ei forme. 

Deşi similară în anumite privinţe, realizarea 
lui Chomsky este fundamental diferită. În loc 
să fie impresionat de fenomenele comporta- 
mentale pe care se simte obligat să le descrie, 
Chomsky este condus de viziunea clară a căii 
de urmat în ştiinţa lingvistică, fiind convins 
că această abordare analitică poate îi extinsă 
la științele sociale. După părerea lui, cel care 
studiază lingvistica trebuie să construiască mo- 
dele de competență lingvistică umană și, prin 
acestea, să specifice „universaliile“ de limbaj. 
Enunţarea regulilor, demersurilor şi principii- 
lor cu maximă precizie (matematică) devine o 
cerinţă a activităţii în această sferă. Și, astfel, 
chiar dacă Chomsky are toată consideraţia pen- 
tru modelele enunțate în așa fel încît să poată 
fi definitiv testate, el respinge „poziţiile“, „re- 
gulile“ și „strategiile“ indirecte şi mai ge- 
nerale. Domeniile gîndirii care se pretează stu- 
dierii (Chomsky avînd mari rezerve în legă- 
tură cu domeniile care pot fi de fapt studiate 
în acest mod formal) trebuie investigate aşa 
cum face lingvistul, â la Chomsky : el trebuie 
să propună un sistem formal de reguli care 

fie că va da naştere tocmai comportamentelor 
acceptabile în acel domeniu, fie că se va do- 
vedi, în principiu, un eşec (deoarece, de exem- 
plu, ele dau naştere la comportamente prea 
multe, prea puţine sau greșite) şi trebuie să 
încerce să descopere tocmai regulile pe care 
mintea umană le urmează în realitate. 
Construind pe noţiunea riguroasă a modu- 
lui în care trebuie să opereze lingvistica, 
Chomsky a trecut la alte domenii ale cunoaş- 
terii, ajungînd la concluzii extrem de vigu- 
roase (şi controversate) despre operaţiunile 
minții. Este convins că limbajul e reprezentat 
în minte într-un mod extrem de abstract şi 
că indivizii îşi însuşesc limbajul chiar în cazul 
unei educaţii limitate şi al unor exemple să- 
răcăcioase. El dă glas unui număr de reven- 
dicări îndrăzneţe : tezei că toate cunoştinţele 
esenţiale despre limbaj sînt specificate de ge- 
nomul individului, că aproape toate ipotezele 
posibile despre regulile sintaxei pe care co- 
pilul ar putea să le inventeze sînt excluse de 
moştenirea genetică umană și că limbile vor- 
bite în toată lumea sînt în toate privinţele 
aceleaşi. Prin extensiune, şi alte domenii ale 
cunoaşterii sînt fixate prin moștenirea gene- 
tică a individului — mediul înconjurător joacă, 
în cel mai bun caz, un rol declanșator, rolul 
factorilor sociali şi culturali în elaborarea cu- 
noștinţelor de bază fiind minim. Chomsky 
este, desigur, conştient că astfel de revendi- 
cări, ca şi cele ale ştiinţei empirice, nu pot fi 
dovedite niciodată ; este imposibil să demon- 
strezi, aşa cum îşi demonstrează concluziile 
logicienii şi matematicienii, că ceva nu este 
învățat sau că mediul înconjurător nu are nici 
o contribuţie ; nimeni nu poate ajunge la con- 
cluzia că un element oarecare constituie o 
proprietate universală a limbajului — urmă- 
toarea limbă studiată poate să te contrazică 
în această privinţă. Pentru Chomsky însă 
aceste puncte vulnerabile sînt, în realitate, 


50 


virtuţi, deoarece, dacă o teorie nu poate fi in- 
firmată (iar Chomsky se îndoiește că teoria 
lui Piaget poate fi infirmată), ea nu merită să 
fie emisă. 

Împrumutind termenii lui Piaget, putem 
înțelege mai exact impasul la care s-a ajuns 
în timpul conferinței. Piaget a abordat pro- 
blemele asimilator — cineva care doreşte să-și 
lărgească sistemul pentru a-i putea cuprinde 
pe toți criticii potenţiali —, în timp ce țelul 
lui Chomsky a necesitat adaptare — s-a aş- 
teptat ca alţii să se adapteze schemei sale —, 
aşa încît nu e surprinzător că gîndirea celor 
doi nu converge. Piaget nu a reușit să-l apropie 
pe Chomsky de tezele epistemologiei genetice, 
iar Chomsky nu l-a convins pe Piaget să re- 
nunţe la sistemul său şi să se adapteze în în- 
tregime la ipotezele lingvisticii generative. În- 
tr-un fel, fiecare protagonist a pus la bătaie 
cunoștințele care l-au interesat pe celălalt: 
Chomsky a manifestat un interes redus faţă 
de descoperirile întîmplătoare, concentrîndu-și 
forța sa formidabilă pe precizarea formelor 
cunoaşterii care fac parte din repertoriul adult. 
Piaget a admis că anumite forme ale cunoaş- 
terii pot fi prezente de la bun început, însă 
a subliniat că aceasta continuă să lase fără 
răspuns întrebarea fundamentală referitoare la 
cum ajunge să fie exprimat (sau suprimat) 
ceea ce e latent. Tot ce s-a putut spune, aşa- 
dar, în privinţa apropierii lor a fost că aceste 
două abordări „structuraliste“ pot fi conside- 
rate complementare. 


În ceea ce priveşte reacţiile celorlalţi parti- 
cipanți de la Royaumont, este necesară o de- 
scriere mai complexă. Nu în mod surprinzător, 
cei care erau deja în ton cu Piaget sau cu 
Chomsky au rămas fideli perspectivelor aces- 
tora — fiind, uneori, chiar mai intransigenți 
decît protagoniștii înșiși ! Biologii, prea puţin 
legaţi profesional de una din „școli“, au părut 
mai apropiați de Chomsky decît de Piaget. O 

motivare a acestei situaţii este sugerată în in- 
troducerea lui Piattelli-Palmarini ; în plus, 
s-ar putea ca unele dintre ideile antidarwi- 
niste ale lui Piaget să-i fi deranjat pe oamenii 
de ştiinţă biologi ; se pare că iscusinţa stilului 
Şi forţa argumentelor lui Chomsky i-au con- 
vins pînă şi pe observatorii sceptici, un număr 
de oameni de știință „duri“ manifestînd, pur 
şi simplu, de la bun început, mai multă în- 
ţelegere pentru punctul de vedere inneist. 

Cîţiva participanţi au încercat o reconciliere 
între cele două poziții, în special neurob:o- 
logul Jean-Pierre Changeux, cu teoria sa de- 
spre plasticitatea neuronală. Uneori, însă, 
aceasta a luat forma unei condamnări estom- 
pate ; în comentariile sale caustice, prezentate 
după terminarea dezbaterii, filosoful Hilary 
Putnam a pus în evidenţă ideile valoroase pre- 
zente în cele două comunicări de început, dar 
i-a acuzat atît pe Piaget, cît și pe Chomsky 
că au propus argumente ilogice și neconvin- 
gătoare. Psihologul comparatist David Premack 
şi-a însuşit multe din observaţiile metodologice 
ale lui Chomsky, dar a îmbrățișat noţiunea de 
capacitate de reprezentare centrală propusă de 
Piaget. Iar Guy Cellerier, afiliat cercului de 
la Geneva, este autorul metaforei creşterii 
cognitive, care a părut acceptabilă atît pentru 
preocupările lui Piaget, cît şi pentru cele ale 
lui Chomsky ; el a descris plastic dezvoltarea 
mintală drept o varietate de urcuş, o ascen- 
siune direcţionată, dar deschisă, totuși, spre 
culmi intelectuale mai înalte. Personal, găsesc 
această figură de stil atrăgătoare, însă ea nu 
l-a impresionat pe Chomsky. 

În mod categoric, întîlnirea de la Royau- 
mont a constituit mai degrabă o cercetare de- 
cît o concluzie a problemelor controversate de 
importanță majoră care au fost supuse discu- 
tiei. Nu trebuie să ne surprindă lipsa unei so- 
luții de încheiere — ar fi dificil să ne închi- 
puim o întilnire în cadrul căreia oameni de 
știință care și-au dedicat viaţa dezvoltării unor 

sisteme independente şi oarecum antagoniste 
să poată ajunge la un consens în mai puţin 
de o săptămînă. 

Totuşi, consider că la Royaumont a mai avut 
loc un eveniment, de importanţă egală. Știin- 
tele cunoaşterii, interesul latent manifestat de 
savanţi timp de secole și care a prins noi pu- 
teri în ultimele decenii au fost, în cele din 
urmă, integrate scenei intelectuale contempo- 
rane. Ba, mai mult, acest eveniment s-a pro- 
dus la o întîlnire care, după mine, este de 
aceeaşi valoare cu alte colocvii memorabile, 
ca Simpozionul Hixon, din 1951, şi Discussions 
in Child Development (Dezbateri pe marginea 
dezvoltării copilului), de la mijlocul anilor 
cincizeci. Mai limpede decît înainte, știința cu- 
noaşterii intersectează vechi probleme ştiinţi- 
fice şi filosofice de cea mai mare importanţă 
şi ajută la clarificarea lor, chiar dacă solu- 
tiile finale rămîn încă necunoscute. i 

Oricît de riscant este să fii istoric, este şi 
mai riscant să profetizezi. Ezit să fac prono- 
sticuri despre rezultatul final al dezbaterilor 
concrete care au avut loc la Royaumont. Nu 
este imposibil să fi asistat la o adevărată me- 
tamorfoză intelectuală ; în cîțiva ani, abordarea 
chomskyană, riguroasă și formală, și ipotezele 
chomskyene, îndrăzneţe şi programatice, ar 
putea decanta abordarea și ipotezele lui Pia- 
get, reținind fenomenele pe care le-a desco- 
perit epistemologia genetică, dar nu și teoria 
care susține că le explică. Este la fel de po- 
sibil ca punctul de vedere al lui Chomsky 
— un strălucit tur de forţă, fără îndoială — 
să se dovedească irelevant pentru direcţia do- 
minantă azi a psihologiei dezvoltării şi să fie 
dat la o parte drept un anacronism cartezian. 
Este posibil (ba chiar probabil) ca viitorii oa- 
meni de știință să culeagă din operele amîn- 
durora acele comori care merită să fie pă- 
strate : fenomenele care aţiță curiozitatea (con- 
servările lui Piaget, condiţia subiectului spe- 

cificat a lui Chomsky), metodologiile folositoare 
(interviurile clinice ale lui Piaget, formalis- 
mul lingvistic al lui Chomsky), orientările teo- 
retice semnificative (căutarea de structuri care 
stuu la baza diverselor realizări din domeniul 
științei cunoaşterii și interesul lui Piaget pen- 
tru o logică bazată pe acţiune, care să poată 
modela şi performanţe mintale, căutarea uni- 
versaliilor lingvistice şi pasiunea lui Chomsky 
pentru modelele explicative ale proceselor de 
limbaj). Pe măsura trecerii timpului, diferen- 
tele — acum, izbitoare — şi-ar putea pierde 
din importanţă, iar în locul lor ar putea ciş- 
tiga în însemnătate afinităţile structuraliste ale 
celor doi protagoniști, devotamentul lor pen- 
tru biologie şi logică, viziunea lor despre o 
știință a cunoaşterii unită în spiritul lui Des- 
cartes și Kant. Dacă va fi aşa, eforturile de- 
puse de ei vor putea fi privite în mod mai 
legitim (ca să folosim cuvintele lui Cellerier) 
ca o diviziune a muncii : Chomsky concentrîn- 
du-se asupra aspectelor speciale ale limbaju- 
lui, iar Piaget asupra trăsăturilor comune di- 
verselor facultăţi intelectuale ; Chomsky defi- 
nind însuşirile înnăscute comune ale umani- 
tății, Piaget descriind  făgaşul dezvoltării 
universale a acestora. În orice caz, multe do- 
menii cercetate în prezent nu-și pot permite 
să ignore lecţiile învățate de școlile lui Piaget 
şi Chomsky. 


Chiar dacă, însă, științele cunoașterii vor 
prospera, chiar dacă Royaumont a inaugurat 
o epocă înfloritoare în domeniul cunoaşterii, 
în care cercetătorii din diferite sfere de acti- 
vitate vor începe să colaboreze între ei şi în 
cele din urmă se va naște o sinteză, o între- 
bare rămîne — una pe care nimeni dintre cei 
implicaţi în științele cunoașterii nu-şi poate 
permite s-o ignore. Va rămîne, oare, acest do- 
meniu un joc cu mărgele de sticlă pentru in- 
telectuali, uh “exercițiu interesant și captivant 

pentru cunoscători, dar prea îndepărtat de 
preocupările celor din afara mediului acade- 
mic ? Sau se va contopi, în cele din urmă, cu 
acele probleme ale spiritului și acele aspecie 
ale experienţei umane care i-au angrenat în 
trecut şi pe nespecialişti şi care de mult au 
înscris psihanaliza şi behaviorismul pe firma- 
mentul intelectual al secolului XX ?... 


Punîndu-mi vasta întrebare ce face ca 
omul să fie om ?“, constat că, de o 
parte, se află cultura sa, iar, de cealaltă, 
genomul său, e limpede. Dar care sînt 
limitele genetice ale culturii ? Care este 
componenta ei genetică? Nu știm abso- 
lut nimic. Şi e păcat, pentru că aceasta 
este problema cea mai pasionantă, cea 
mai fascinantă care există. 


JACQUES MONOD, extras dintr-un interviu 
înregistrat în iulie 1970, în „De Homine“, Ri- 
vista dell'Istituto di filosofia, Roma, nr. 53— 

INTRODUCERE 


Despre „nucleul dur“ 
al programelor ştiinţifice 


Massimo Piattelli- Palmarini 


Putem considera această dezbatere ca o sec- 
țiune transversală deosebit de revelatoare a 
unui domeniu al cercetării aflat, în prezent, 
în plină dezvoltare. Deşi concentrată asupra 
limbaje&lui şi învăţării, dezbaterea prezintă o 
serie de argumente pertinente şi probante, 
care îmbrățișează o multitudine de probleme 
strîns legate. Este deci vorba, într-un fel, de 
un aparat de testare a tuturor marilor stra- 
tegii de explicare utilizate astăzi în științele 
sociale şi care se confruntă direct sau indirect 
cu programele de cercetare în științele naturii 
si, în special, în biologie. Constructivismul lui 
Piaget şi abordarea generativă a lui Chomsky 
necesită, în primul rînd, o punere în evidenţă 
din perspectiva continuității unei îndelungate 
tradiții raționaliste de cercetări care au ca scop 
ultim structurile înţelegerii umane, mai mult 
chiar, natura omului. Numai pe fondul acestei 
tradiții își pot primi justa lor apreciere teo- 
riile, faptele pe care acestea se sprijină, pre- 
cum i criteriile de inteligibilitate care se de- 
gajă din ele. Pe scurt, o lucrare ca aceasta, 
prin desfășurarea neobişnuită de opţiuni meto- 
dologice întemeietoare (toate deschise, de alt- 
fel, celor mai diferite judecăţi ale comunităţii 
științifice) şi prin analiza riguroasă a gradului 
de fiabilitate a acestor opţiuni (fiecare mai 

mult sau mai puţin împărtășită de diferiţii cer- 
cetători), constituie, mai curind, o explorare 
globală a acestor progrâme științifice, conside- 
rate în complexitatea lor, decît un inventar al 
teoriilor psihologice sau lingvistice confrun- 
tate cu fapte locale. 

Metodologia programelor de cercetare ştiin- 
țifică (MSRP) aşa cum a fost ea dezvoltată de 
Imre Lakatos! ni s-a părut, lui Jacques Meh- 
ler și mie, instrumentul cel mai adecvat pen- 
tru reconstituirea rațională a traiectoriei para- 
bolice a cunoștințelor științifice generate de 
fiecare dintre aceste „programe“, de la cele 
dintii intuiţii pînă la deplina lor maturitate. 

În această introducere, am încercat să tra- 
sez o schiță „arheologică“ a programelor pia- 
getian și chomskyan, bazată pe căutarea unei 
continuități între fiecare dintre aceste pro- 
grame și corespondentele lor din ştiinţele na- 
turale. În comentariul său, Mehler trasează li- 
niile de convergenţă şi de divergență, efective 
sau potenţiale, între programele care constituie 
astăzi baza celor mai multe cercetări în psiho- 
logie, în lingvistică şi în psiholingvistică. Se 
va găsi, de asemenea, în nota sa o evaluare a 
multiplelor perspective, deschise, pe termen 
scurt și pe termen lung, de teoriile lui 
Chomsky şi ale lui Piaget. 

Cititorul este, oricum, invitat să-și aleagă 
propria „strategie“ de inițiere în această carte, 
fie respectîind ordinea existentă, fie inver- 
sînd-o. Putem presupune că biologul, fizicia- 
nul, chimistul, inginerul, ca, de altfel, oricine 
preferă o abordare genealogică a problemelor 
va fi avantajat dacă va urma ordinea prezen- 
tării ; dimpotrivă, specialiștii în problemele 
tratate aici (lingviști, psihologi, filosofi ai cu- 
noașterii) vor prefera să treacă direct la tex- 
tul introductiv al lui Piaget și cel al lui 
Chomsky, fără să mai facă ocolul pe care l-ar 
presupune lectura acestei introduceri. În func- 

ție de „structura deschisă“ a lucrării, singura 
mea grijă a fost ca lectura, oricare ar fi tra- 
scul ales, să rămînă utilă și plăcută. 


„NUCLEUL DUR» AL PROGRAMULUI 
PI AGETI AN 


Din punct de vedere normativ, angajarea on- 
tologică în măsură să canalizeze un program 
de cercetare științifică trebuie să îndeplinească 
două condiţii : (1) să fie a priori suficient de 
plauzibilă pentru ca programul în chestiune să 
nu fie prea instabil şi să nu comporte prea 
multe reajustări (ce om de ştiinţă demn de 
acest nume ar accepta să apeleze fără încetare 
la ipoteze ad hoc ?); (2) să fie, totuşi, destul 
de autoritară, pentru a pretinde să reunească 
o mare abundență de date empirice printr-o 
reglementare strict articulată, nu printr-una 
care să vină de la sine. 

Programe de cercetare care aspiră la o anu- 
mită sistematizare eșuează adesea din cauza 
unei falii neprevăzute deschise într-un flanc 
sau altul al angajărilor ontologice care ar tre- 
bui să le asigure supleţea. Programul lui Locke 
și cele care l-au continuat, în ciuda deghiză- 
rilor atrăgătoare, fie că e vorba de statuia lui 
Condillac sau de cutia cu porumbel a lui Skin- 
ner, au eșuat în adincurile unei ontologii spar- 
tane, cantonate într-o concepţie a proceselor 
mintale pe care Popper a numit-o, sugestiv şi 
pe bună dreptate, „teoria găleţii goale“ (the 
empty bucket theory of mind). Jerry Fodor ne 
oferă în această lucrare (vezi capitolul al 6-lea 
al primei părţi și răspunsul dat lui Putnam în 
partea a doua) o strălucită descriere a acestui 
naufragiu spectaculos, extrăgînd din cl argu- 
mente solide în favoarea unei ontologii mult 
mai generoase în materie de structuri mintale, 
admise ca „existînd în mintea noastră“. Pro- 
gramul kantian (de pildă, cel conţinut în prima 
Critică) a eşuat, dimpotrivă, pe malul opus. 
Eșecul său s-a datorat, în parte, revizuirii 


6] 


programelor de cercetare în matematici şi în 
logică, deschise, de exemplu, spre geometriila 
neeuclidiene, spre teoriile mulțimilor de tip 
Bourbaki, spre teoria russelliană a tipurilor lo- 
gice şi spre logicile modale, dar, în parte, si 
untrenat de deriva progresivă a problemelor 
(progressive problemshi[t) în materie de psiho- 
logie a cunoașterii — mișcare pornită şi pu- 
ternic susținută de Piaget. Limitele de nede- 
pășit ale cunoașterii, inerente subiectului kan- 
tian, deveneau vizibil prea strîmte. Se poate 
afirma, în termeni mai la modă, că proiectul 
său era cronocentric, deoarece era văzut prin 
prisma științei timpului său, și adultocentric, 
pentru că era insensibil la dezvoltarea concep- 
telor odată cu vîrsta subiectului (static, așa 
cum precizează Piaget în răspunsul dat lui 
Bischof). Subiectul kantian era după chipul 
prejudecăților kantiene. Programul piagetian 
este, în propriii săi termeni, „antiempirist“ şi 
inspirat de „un kantism dinamic“. 

Rezultă din aceasta că angajarea lui Piaget 
în materie de ontologie mintală se situează la 
jumătatea drumului între „găleata goală“ pe 
care ne-o oferă empiriștii tradiționali şi for- 
mele perceptuale a priori postulate odinioară 
de Kant și care sînt dezgropate de neoinneiști 
ca Chomsky sau Fodor. Dar unde se situează, 
de fapt, această angajare ontologică ? 

Pentru a răspunde, e nevoie, mai întîi, să 
introducem noţiunea de „teme“ (themata). Pri- 
mul demers al oricărui program ştiinţific este 
făcut, fără excepţie — după opinia fizicianului 
și epistemologului american Gerald Holton —, 
pornind de la una din aceste teme, adică de 
la o strategie selectivă foarte generală, care 
conferă o ordine realității şi se articulează 
prin „judecăţi cvasiestetice, profund înrădăci- 
nate în psihologie“ 2. Holton propune înteme- 
ierea unei discipline, numită „analiza tematică 
a științei“, care să adauge o a treia dimensiune, 
o a treia axă „Z“ ortogonală, la cuplul de axe 
deja stabilite, care sînt analiza empirică şi ana- 

liza conceptuală şi euristică, de-a lungul cărora 
operează istoricii şi filosofii științelor. „Acea- 
stă a treia dimensiune este dimensiunea pre- 
supozițiilor fundamentale, a noţiunilor, a ter- 
menilor, a judecăților metodologice și a deci- 
ziilor — pe scurt, a temelor — care, la rîn- 
dul lor, nu sînt izvorîte nici din observaţia 
obiectivă, nici dintr-o activitate raţiocinantă 
de tip logic, matematic sau formalizată în 
vreun fel. Cum temele nu derivă din aceste 
acte, nu se lasă dizolvate în ele.“ 3 E îndeajuns 
de elocvent faptul că Holton recurge la o ana- 
liză a „temelor“ bazată pe o metodă de episte- 
mologie genetică întru totul piagetiană : „Este 
posibil ca originea temelor să se lase dezvă- 
luită mai ales prin studii asupra naturii per- 
cepției și, în special, asupra dezvoltării psiho- 
logice a conceptelor la copii.“ + O analiză „te- 
matică“ poate fi deci aplicată în mod aproape 
autoreferenţial la fundamentele psihologiei gc- 
netice a lui Piaget. 

Faptul că programul piagetian al unei psiho- 
logii a dezvoltării se sprijină efectiv pe tema 
echilibrului nu a scăpat numeroșilor comen- 
tatori ai operei sale 5. Celelalte teme pe care 
este fondată psihologia  piagetiană, precum 
adaptarea, asimilarea, homeostazia şi autore- 
glarea, sînt cu uşurinţă satelizate în jurul nu- 
cleului central care este echilibrul. Eseul său 
Biologie și cunoaștere €, foarte complex şi dens 
în argumente, poate fi considerat ca un fel 
de epistemologie a lui Piaget prin Piaget. „Ipo- 
teza directoare“, identificabilă cu ceea ce noi 
am numit angajare ontologică, este aici lim- 
pede explicată, deși fără urmă de autocritică, 
sub pretextul că este „simplă şi cu totul ba- 
nală“ : „Viaţa este esențialmente autoreglare“. 
Intreaga carte este, după cum explică Piaget, 
o desfășurare secvenţială a consecinţelor nu- 
meroase şi capitale ale acestei constatări. Pu- 
tem avansa aici reflecţiile pe care le face Pia- 
get în această lucrare, cînd afirmă că a cău- 
tat prin autoreglare o a treia cale între La- 

marck şi Darwin. Piatra unghiulară a autore- 
glării o constituie bucla retroacţiunii ciberne- 
tice şi fluxurile informaţionale. Cunoaşterea 
nu ar fi decît un subdomeniu, în sens strict, 
al domeniului autoreglării. Problema centrală 
este de „a caracteriza organele înseși ale aces- 
tei reglări“. „Pe de altă parte, reglările orga- 
nice înglobează, cu titlu de componentă fun- 
damentală şi cu importanţă crescîndă, schim- 
burile cu mediul, aceste schimburi fiind ele 
însele obiectul unor reglări particulare şi pro- 
gresive.& 7 Aceste presupoziţii ne antrenează 
spre ipoteza centrală, directoare, din care de- 
curge întregul program al epistemologiei gene- 
tice. Citim, sub pana lui Piaget, cu caractere 
cursive „Procesele cognitive apar atunci si- 
multan ca rezultantă a autoreglării organice, 
ale cărei mecanisme esenţiale le reflectă, și ca 
organele cele mai diferenţiate ale acestei re- 
glări în cadrul interacțiunilor cu exteriorul, în 
așa fel încît sfirșesc prin a o extinde la uni- 
versul întreg odată cu omul.“ 8 Aceasta pare 
să constituie ceea ce Lakatos numește „nucleul 
dur“ (hard core) al programului piagetian, 
în jurul căruia se strînge „centura protectoare“ 
(protective belt) a ipotezelor specific psihoge- 
netice. 

Piaget ne propune aici să adoptăm un punct 
de vedere care poate deschide o dublă per- 
spectivă. Există, într-adevăr, două interpretări 
posibile ale angajării ontologice a lui Piaget: 
una, „simplă și cu totul banală“, exact aşa 
cum afirmă el însuși, dar lipsită de o adevă- 
rată putere euristică; cealaltă, care, dimpo- 
trivă, nu ar fi banală, dar susceptibilă de a fi 
respinsă (probabil fără ca Piaget să fi fost con- 
știent de acest lucru). 

Interpretarea cea mai slabă ar consta în a 
afirma pur şi simplu că procesul numit viață 
se încadrează într-un proces cu caracter mai 
general, prezent de asemenea în sistemele ar- 
tificiale şi anorganice, numit reglare. Cel pu- 


64 


țin de la Claude Bernard, nici un biolog nu 
ar putea contesta o asemenea afirmaţie. 

În schimb, interpretarea cea mai puternică 
la care Piaget pare să ne incite este aceea că 
schemele reglării, ca şi structurile concrete 
care le materializează, sînt „înglobate“ de or- 
ganism, spre folosul său, începînd cu elemen- 
tele prezente în mediu, printr-un lanţ de ope- 
raţii numite asimilare, reorganizare, aco- 
modare. Metafora cea mai aptă să contureze 
această nouă presupoziție este aceca a unui 
transfer de ordine, mai mult chiar, a unui 
transfer de structură. Deşi Piaget nu foloseşte 
exact aceşti termeni, dinamicul său cadru con- 
ceptual, în care sînt scoase în relief „struc- 
turile de ordine“, „îmbinările“ şi ideea de „epi- 
genotip“ 9%, ne lasă să întrevedem posibilitatea 
unei astfel de reformulări. 

Întrebarea fundamentală pe care o pune, în 
fond, interpretarea cea mai exigentă a anga- 
jării  ontologice  piagetiene este următoarea 
pot exista transferuri de structură de la me- 
diu la organism? Apare evident că Piaget 
tinde să răspundă afirmativ la această între- 
bare. În prezenta lucrare, se poate constata în 
ce fel devine acest concept motorul celei de 
„a treia căi“ pe care o caută Piaget între Dar- 
win și Lamarck. Guy Cellerier ne reamintește 
cu umor că Piaget este într-un „dezacord in- 
tim“ cu Darwin (vezi cap. 2). Această diver- 
gență de puncte de vedere va apărea frecvent 
pe parcursul dezbaterii. Soluţia pe care Piaget 
crede că a găsit-o sprijinindu-se pe noțiunea 
de „fenocopie“ este opusă opiniilor unor spe- 
cialişti în biologia moleculară cum sînt Jacob, 
Changeux şi Danchin. Pentru Piaget, există 
într-adevăr o posibilitate ca un fenotip să se 
transforme, mai întîi printr-un efect de „si- 
mulare“, apoi de substituție, într-un genotip. 
Mecanismul mediator ar fi o destabilizare a 
genotipului care „antrenează variaţii semi- 
aleatorii asupra cărora se exercită selecţia in- 
tern“ (vezi „Considerații finale“). Acest me- 

Ganism ar avea electul de a spori „puterile or- 
ganismului“. Piaget admite deci selecţia, dar 
ar fi vorba de o selecţie internă acţionind asu- 
pra structurilor devenite mai puternice. Or, 
biologii dezmint categoric o astfel de posibili- 
tate. În primul rînd, Jacob afirmă „Nu există 
reglare decît pe structuri şi cu structuri exis- 
tente şi care sînt acolo pentru a regla“ (vezi 
cap. 2). Această remarcă a lui Jacob îmi pare 
a fi guvernată de o presupunere implicită şi 
pare să aibă o consecinţă evidentă, deşi subîn- 
țeleasă. Presupunerca este că orice reglare se 
efectucază între două structuri (cea care re- 
glează și cea care este reglată) care sînt deja, 
și una şi alta, la locul lor înaintea procesului 
de reglare. Consecința este că domeniul global 
al mecanismelor de reglare, care pot fi exploa- 
tate de fiecare organism, este întotdeauna în 
prealabil limitat de constrîngerile programu- 
lui genetic al respectivului organism. Nu pu- 
tem depăşi limitele reprezentate de ceea ce 
Changeux numeşte „învelișul genetic“ al spe- 
ciei ; sau, mai degrabă, nu o putem face decit 
în urma unor mutații aleatorii, survenind din 
interior, în genom, printr-un mecanism inde- 
pendent de orice „structură“, alta decît struc- 
tura microscopică proprie materialului genetic. 
Mai mult chiar, „fenocopia“ este o restringere 
a posibilităților de exprimare a organismului 
și nicidecum, după opinia biologilor, o îmbogă- 
tire (vezi „Nota critică“ a lui Danchin, cap. 2). 
Piaget şi biologia moleculară contemporană 
par deci să sc sprijine pe presupuneri ontolo- 
gice foarte diferite, chiar antitetice. Mi se pare 
că această dezbatere arată pentru prima dată 
în mod clar şi direct că 1) „nucleul dur“ pia- 
getian trebuie interpretat după versiunea cea 
mai îndrăzneață, cea care face loc unui trans- 
fer de structură (substituţia) ce are ca sursă 
mediul, ca beneficiar organismul, iar ca mijloc 
multiple. activităţi de destabilizare urmate de 
noi autoreglări ; 2) această ipoteză  ontralā 

este în dezacord cu ipotezele specialiştilor în 
biologic moleculară. 

„Nucleul dur“ piagetian corespunde mai bine 
aceluia al unui program ştiinţific ce s-ar des- 
făşura pornind de la principiul zis de „ordine 
prin zgomot“ (aceasta constă, în mare, în anti- 
ciparea apariției unei ordini globale doar prin 
efectele unor interacțiuni aleatorii şi locale). 
Acest program, în ciuda sprijinului pe care l-a 
putut găsi mai demult din partea cîtorva bio- 
logi, cum sînt C. H. Waddington și Ludwig von 
Bertalanffy, are puţin în comun cu programul 
devenit de acum „canonic“ în biologia molecu- 
lară. Teoria zisă a „sistemelor auto-organiza- 
toare“ (self-organizing systems) şi principiul 
de ordine prin zgomot constituie două fațete 
ale acestui program. În „Consideraţii finale“ 
(capitolul 13), Piaget declară că a resimţit o 
profundă afinitate, chiar o iluminare (o ex- 
perienţă de tipul „Aha !“, cum va zice Bischof, 
citîndu-l pe Karl Buhler) la citirea lucrărilor 
lui Heinz von Foerster. Aceste reflecţii, care 
urmează dezbaterii, demonstrează cît de 
aproape se simte Piaget de conceptele fonda- 
toare ale teoriilor ordinii prin zgomot (order 
from noise), teorii cărora von Foerster le-a dat 
formalizarea care pînă atunci le lipsea. Este 
deci util să le examinăm mai îndeaproape, dacă 
vrem să ajungem la o idee mai clară şi nuan- 
tată despre nucleul dur  piagetian şi despre 
structura sa logică. 


PRINCIPIUL ORDINII PRIN ZGOMOT 
ȘI PARADIGMA ALTERNATIVĂ A 
„CRISTALULUI“ 


Tendinţa fundamentală a oricărui sistem de 
a atinge starea de echilibru a constituit an- 
gajarea ontologică majoră a mecanicii clasice. 
Principiul de echilibru, înnobilat și generalizat 
apoi de mecanica analitică prin principiile 
„minimei acțiuni“ și a „drumului cel mai 
scurt“, a trecut, bine purificat conceptual si 

matematic, in mecanica cuantică, rămînînd aici 
Și în prezent. Termodinamica clasică subscria 
la o angajare asemănătoare şi complementară, 
stabilind, la început în mod fenomenologice 
(macroscopic), principiul de conservare a ener- 
giei şi postulînd, pe de altă parte, creșterea 
constantă a entropiei în orice sistem izolat, 
principiu pe care îl putem interpreta în ter- 
meni de creştere globală medie a dezordinii 
în univers. Deplasarea progresivă a problema- 
licilor, începută de L. Boltzmann în programul 
său de cercetare științifică numit „mecanică 
statistică“, între 1865 şi 187010, a permis să 
se abordeze tot mai mult fundamentele micro- 
fizice ale legii conservării energiei şi ale ce- 
lui de-al doilea principiu (al termodinamicii). 
Termodinamica clasică tindea astfel să devină 
o aproximare statistică medie de măsurători 
microscopice ideale efectuate pe un mare nu- 
măr de molecule. Deja Helmholtz, în memoriul 
său capital din 1847, intitulat „Despre conser- 


varea forţei“ (Uber die Erhaltung der Kraft), 
se aventura să declare : „La întrebarea... dacă 
substanțele hrănitoare pot, prin ardere și me- 
tamorfoză, să genereze o cantitate de forţă 
egală cu aceea degajată în animal... se poate 
răspunde, cu aproximaţie, afirmativ.“ 1! To- 
tusi, compatibilitatea — în dublu sens — în- 
tre legi termodinamice și fenomene biologice 
a continuat să pună probleme pînă nu demult. 
Două angajări ontologice contrastante se vor 
înfrunta şi vor persista, fiecare pe contul său, 
sugerind explicaţii incompatibile între ele în 
legătură cu posibilitatea vieții. Fiecare va pre- 
zenta o explicaţie pretinzînd că este singura, 
cea adevărată, cea bună. Două teme, după pă- 
rerea lui Holton, pot vizualiza proprietățile 
complexe atribuite viului — cele mai esen- 
tiale — de fiecare dintre aceste două pro- 
grame : de o parte cristalul (imagine a invari- 
anței și a regularităţii unor structuri specifice), 
iar de cealaltă flacăra (imaginea constanţei unei 
forme globale exterioare, în ciuda neîncetatei 

agitații interne). Căutarea unei a treia căi, d 
unui compromis, a unei sinteze, pe scurt, a 
unei escamotări a dilemei între flacără sau 
cristal (procesul sau structura, autoreorganiza- 
rea sau schemele înnăscute), constituie ideea 
călăuzitoare, timp de mai bine de un secol, a 
unor programe de cercetare destul de etero- 
gene (luate împreună), uneori în concurenţă, 
Și care nu au, cel mai adesea, în comun decit 
această idee călăuzitoare. Din motive de spațiu 
și de coerenţă, ne vom mărgini la o arheologie 
selectivă, trasînd în linii mari devenirea acelor 
programe care au supraviețuit pînă în zilele 
noastre, pînă la dezbaterea dintre Piaget și 
Chomsky. 


CRISTALUL, EMBLEMĂ A RAȚIONALITĂȚII 


Tema cristalului a fost învestită cu demnita- 
tea de model universal pentru prima dată în 
1784, de către R.-J. Haüy 12, de la Academia 
de științe, care tocmai îi succeda lui A. L. de 
Jussieu în funcţia de asistent de botanică. A 
căuta în formele constante ale cristalelor un 
fel de algebră combinatorie, susceptibilă să ex- 
plice regularităţile ființelor vii şi legile între- 
gii lumi, a erija paradigma cristalului în arhe- 
tip al explicațţiei științifice înseamnă a te an- 
gaja să sprijini cel puţin două presupuneri care 
duc departe, și anume 1) presupunerea că 
orice formă vizibilă și specifică se lasă rezol- 
vată, în principiu, prin postulat metodologic, 
în universul microscopic, unde, conform unei 
legi, ea corespunde unor configurații molecu- 
lare la fel de specifice; 2) presupunerea că 
siructurile profunde, cristaline și moleculare, 
se pot schimba numai  supunîndu-se legilor 
proprii ale microuniversului din care fac 
parte. Transferurile între cele două lumi, cea 
(macroscopică) a formelor vizibile și cea (mi- 
croscopică) a forțelor moleculare, se fac întot- 
deauna în sens unic: microcosmosul îşi dic- 
tează legile sale macrocosmosului fără recipro- 
citate posibilă. August Weismann, părintele 


teorici plasmei germinative, era deja catego- 
ric în această privinţă : „Cum moleculele indi- 
viduale nu pot să se înlănțuie în voie atunci 
cînd un cristal se formează, ci numai supunîn- 
du-se unei reguli fixe, diferitele părţi ale unui 
organism sînt dirijate să se distribuie unele în 
raport cu altele... Nimeni, în privința crista- 
lelor, nu s-a gîndit să atribuie dispunerea ar- 
monioasă a părților unei puteri teleologice; 
ar trebui oare, în acest caz, să invocăm o ase- 
menea putere în interiorul unui organism ? Ar 
trebui oare să distrugem, în felul acesta, ten- 
tativa deja atît de curajos întreprinsă de a 
atribui cauzelor sale naturale această armo- 
nie între părţi, care este, aici ca și acolo, gu- 
vernată de legi și, aici ca și acolo, evi- 
dentă ?% 13 Descoperirea cromozomilor, dato- 
rată aceluiași Weismann, şi identificarea ce 
avea să urmeze între aceste microstructuri şi 
purtătorii materiali ai caracterelor ereditare au 
fost două pietre de hotar pe drumul ce ducea 
drept spre genetica moleculară contemporană. 
O altă supoziţie, bogată în consecințe, asupra 
căreia voi reveni în detaliu cînd mă voi referi 
la „nucleul dur“ al programului chomskyan, a 
fost dihotomia între genotip şi fenotip, lan- 
sată de Johannsen. Prin această bipartiţie, s-au 
găsit separate atît material cît şi logic, în mod 
operaţional, de o parte repertoriul ideal de po- 
tențialități referitor la fiecare specie (compe- 
tența genetică) și, de alta, expresia, variabilă, 
legată de context şi idiosincratică fiecărui in- 
divid, a structurilor vizibile aici și acum (ex- 
presia sau performanţa efectivă). 

În 1943, fizicianul german Erwin Schroedin- 
ger avansa ipoteza — aş spune aproape că 
risca profeția — constînd în asimilarea gene- 
lor cu niște „cristale aperiodice“. Zece ani mai 
tirziu, datorită lui Jim Watson și lui Francis 
Crick, structura microscopică a acestor cristale 
aperiodice era pusă în evidenţă. Această scurtă 
rezumare a dezvoltării conceptuale și istorice 
a programului de cercetare al biologiei mole- 

culare ar trebui cel puţin să permită citito. 
rului să-și formeze o idee despre nucleul dur 
introdus tacit în această dezbatere prin contri- 
buţiile lui Jacob, Monod și Changeux şi prin 
„Nota critică“ a lui Danchin despre noţiunea 
de fenocopie (capitolul 2 al primei părți). 

Revenind, totuși, la celebrele conferinţe ale 
lui Schroedinger, ţinute la Dublin în 194313, 
putem vedea retrospectiv în acestea un eveni- 
ment-sursă a două programe distincte și chiar, 
cum s-a spus deja, concurente. Pornind de la 
ipotezele lui Schroedinger, se bifurcă, într-ade- 
văr, programul „cristalin“ al biologiei molecu- 
lare şi programul „autoorganizator al ordinii 
prin zgomot“. Să vedem cum s-a putut pro- 
duce acest lucru. 


ORDINE GLOBALĂ ȘI DEZORDINE LOCALĂ 


Cristalele oferă, desigur, o temă bună, dar 
viața, cum se ştie, este o forfotă care nu ar 
putea fi asimilată ad litteram conceptului fix, 
static, de cristal. Ordinea invariantă și re- 
productivă a cristalului este poate necesară, 
dar nicidecum suficientă pentru a explica viața 
în termeni microscopici. Trebuie să luăm, de 
asemenea, în considerare, cum a făcut-o 
Schroedinger, dezordinea statistică ce agită ne- 
încetat reţelele cristaline sub formă de fluc- 
tuații vibraționale, rotaționale, torsionale ; cele 
puse în mod curent în evidenţă prin tehnicile 
de observație mai rafinate ajung la nivelul 
atomic şi molecular. Din această dezordine mi- 
croscopică se ivesc, printre altele, mutaţiile lo- 
cale, care afectează structurile materialului ge- 
netic și care sînt de mult timp recunoscute 
drept sursă a variabilității evolutive. Schroe- 
dinger a fost, deci, constrîns să facă o impor- 
tantă reflecţie viața „se hrănește“ atît din or- 
dine (aceea a cristalelor aperiodice şi a altor 
arhitecturi moleculare), cît și din dezordine 
(coliziuni atomice şi fluctuații ale centrelor re- 
ţelei cristaline). 


7! 


Această remarcă, la prima “vedere cu totul 
inocentă, avea să fie, peste puţin timp, apl- 
cată la nucleul dur, dar fertil, al programului 
teoriei informatiei, formulat de Claude Shan- 
non în 1939, şi să devină una cu noțiunea de 
mesaj purtat de un canal perturbat de zgomot. 
Amestecul de ordine și dezordine era consub- 
stanţial uneia ca şi celeilalte problematici. În 
1959, Leon Brillouin a favorizat inserarea unei 
noi și importante angajări ontologice în mie- 
zul programului teoriei informației : identita- 
tea dintre informaţie şi entropie, prima luată 
în sensul lui Shannon, a doua în sensul ter- 
modinamicii clasice (notată cu un semn alge- 
bric negativ, de unde termenul negentropie). 
Aceste elemente dispersate brusc s-au îmbinat 
și s-au armonizat într-un nou cadru ontologic, 
centrat pe presupunerea următoare sistemele 
vii sînt esențialmente aparate informatice, ge- 
nele lor sînt o sursă de mesaje, diferitele lor 
activități metabolice o cale de transmisie, iar 
starea funcţională a individului adult recepto- 
rul (sau destinatarul). 

„Nucleul dur“ biocibernetic și „ipoteza di- 
rectoare“ a lui Piaget nu sînt, cum se vede, 
decît două versiuni ușor diferite ale aceluiași 
proiect. Și unul, și altul ne îndeamnă să cre- 
dem că viaţa este un imens flux de informaţii 
care acţionează ca un mediator (sau reglator) 
al unei tranziţii de la „universul întreg“, de la 
o stare iniţială mai puţin organizată la o suită 
de stări staționare din ce în ce mai organizate. 
Actele cognitive (ale oamenilor, îndeosebi) re- 
prezintă mediatorii cei mai eficienţi în cadrul 
acestui flux informaţional, catalizatorii cei mai 
perfecționaţi dintr-un lanţ de transferuri de 
ordine conectind între cle compartimentele 
acestui univers. 

Această angajare ontologică este deschisă 
asalturilor critice ale raționaliștilor şi fără apă- 
rare în faţa dovezilor pe care adepţii oricărui 
alt curent de gîndire le pot aduce împotrivă. 

Este necesar să se găsească de la bun început 
un răspuns la o întrebare derutantă dacă 
se doreşte evitarea acestor pericole. Acea- 
stă întrebare va fi formulată astfel: se 
poate crede că există o altă creștere da 
ordine decit una dirijată de un program speci- 
fic dictat dinainte ? Scepticismul pe care-l su- 
gerează această întrebare se referă, în special, 
la compatibilitatea dintre conceptul de spon- 
taneitate și de autonomie a procesului (prefixul 
„auto“ semnifică bine acest lucru) şi creşterea 
gradului de ordine. Biologia moleculară, urmaş 
viguros al concepției „cristaline“ de altădată, 
este — am văzut-o — în măsură să concilieze 
spontaneitatea şi creșterea complexităţii gra- 
ție ipotezei unui program genetic sau genom. 
Ordinea poate să crească şi structurile să de- 
vină din ce în ce mai complexe, căci orice or- 
ganism este dotat cu un plan de dezvoltare şi 
de funcționare care rămîne distinct (atît din 
punct de vedere operațional, cît și conceptual) 
față de propriile sale realizări materiale. În 
acest plan sînt înscrise, încă de la plecare, 
toate variațiile admisibile pentru exprimarea 
sa, programul genetic nespecificînd, după cum 
va preciza Changeux (în capitolul 8), decît un 
„inveliș“ de rezultate posibile. Zgomotul, adică 
fluctuațiile stocastice şi schimburile cu mediul, 
poate facilita sau inhiba procesul de creştere. 
El poate, de exemplu, să bareze una sau mai 
multe dintre căile de dezvoltare, pentru a nu 
deschide decît alte cîteva (toate aparținînd, to- 
tuși, acestui înveliș) ; el nu poate niciodată să 
le dicteze din exterior geometria. Pentru bio- 
logia moleculară, nu există transfer de struc- 
tură de la macro-mediu la micro-arhive, şi or- 
ganizarea îşi poate anexa prefixul „auto“, cu 
condiția să nu se uite niciodată rolul selectiv 
al zgomotului în raport cu numeroasele posi- 
bilităţi de realizare prevăzute în interiorul în- 
velișului genetic. 

Heinz von Foerster 1? şi toţi cei care au ade- 
rat la programul sistemelor auto-organizatoare, 

inclusiv Piaget, nutresc presupuneri de altă na- 
tură, âle -căror consecințe teoretice și experi- 
mentale sînt încă departe de a fi toate înre- 
gistrate. Angajarea lor ontologică are în vedere 
crearea de ordine prin fluctuații și nu o sim- 
plă developare (termenul trebuie înțeles în sen- 
sul procedeelor fotografice) a unui plan orga- 
nizator subiacent. Cînd un sistem de înaltă 
complexitate este supus unor procedee ra- 
dicale, ca, de exemplu, agitaţii, tăieturi, 
zdruncinături, fricțiuni etc., părțile compo- 
nente sînt susceptibile să găsească o nouă re- 
organizare, să se asambleze din nou, după re- 
guli inedite și neaşteptate, pe scurt, să ducă 
la formarea unui nou sistem, caracterizat prin- 
tr-un nou grad de ordine. Acest grad de ordine 
poate deveni tot atît de ridicat, chiar mai ri- 
dicat decît sistemul inițial. Ordinea care se 
ivește din aceste proceduri brutale (să le nu- 
mim „zgomot“) este, desigur, compatibilă cu 
structura locală a componentelor sale elemen- 
tare, deci, într-un fel, „înscris ca posibilitate“ 
în aceste siructuri. Ceca ce contează atunci 
este de a preciza că această ordine nu exista 
în prealabil nicăieri ca un tot; nu era înscrisă 
decît local şi în stadiul de pură posibilitate 
teoretică, separat în fiecare componentă. Coe- 
rența și „necesitatea“ planului de ordine astfel 
creat s-au ivit din multiplele înlănțuiri parti- 
culare. El este „necesar“, dar nu preprogra- 
mat. Piaget va insista mult asupra unei con- 
cepţii strict asemănătoare în materie de dez- 
voltare cognitivă. De aceea mărturisește el că 
este entuziasmat de lucrările lui Foerster. 

La nivelul fizico-chimic, „principiul de or- 
dine prin fluctuații“ a fost riguros dezvoltat de 
Ilya Prigogine, cu teoria structurilor disipative. 
Aceste fundamente cibernetice și fizico-chimice 
contribuie de acum înainte, deși indirect şi fără 
ca majoritatea psihologilor și lingviştilor să 
aibă cunoștință de acest lucru, la ascuţirea con- 
fruntării dintre presupozițiile programului lui 
Piaget şi cele ale programului lui Chomsky. 

Conceptele de autoreglare şi de selecţie prin 
„bifurcare“ își găsesc o replică fidelă în pro- 
gramul științelor exacte descris mai sus. Este, 
deci, justificat să prevedem că cei care se opun 
unui program sau celuilalt pe chestiuni de fond 
(și nu pe ipoteze particulare proprii „centuri- 
lor lor protectoare“) vor purta bătălia și pe 
frontul programului lui Prigogine și al adepți- 
lor ordinii prin zgomot. Angajările ontologice 
de acelaşi tip au tendința de a se întări unele 
pe altele, la diferite niveluri, chiar dacă una 
dintre ele se poate dovedi mai îndoielnică, sau 
se pot referi la un domeniu particular al rea- 
lului. Istoria cunoștințelor ştiinţifice a demon- 
strat că rupturile localizate sînt repede reme- 
diate cînd nava este solidă. Specialiştii în bio- 
logia moleculară, de exemplu, au contestat atit 
presupunerile teoretice ale lui Piaget (această 
carte o demonstrează), cît și pe cele ale lui 
Prigogine și ale adepților crdinii prin zgomot. 

Ar fi, totuși, important să ne oprim asupra 
acestor chestiuni tehnice. Să revenim, deci, la 
dezbaterea dintre Piaget şi Chomsky şi să ana- 
lizăm acum „nucleul dur“ al programului 
chomskyan. 


„NUCLEUL DUR“ AL PROGRAMULUI 
CHOMSIEY AN 


Tema (în sensul lui Holton) care domină 
programul ştiinţific de cercetare în lingvistică 
inaugurat de Chomsky este, fără îndoială, no- 
țiunea clasică de raţionalism. Jurămîntul fă- 
cut de Chomsky acestei forme a spiritului, care 
a fost odinioară aceea a lui Descartes și a lui 
Leibniz, este prezent în toată opera sa şi, în 
special, în scrierile lui filosofice. De ce şi cum 
reușește această temă să se asocieze atit de 
strîns cu programul „cristalului“, aşa cum l-am 
descris mai sus ? Tocmai acest lucru îl arăt 
încă de acum. Trebuie, totusi, să comentez ter- 
menul de raționalism, pentru a evita orice ne- 

Faptul de a califica programul chomskyan 
drept „raţional“ sau raţionalist ţine de un uzaj 
convențional, istoric, și nu implică nicidecum 
o judecată de valoare. Nici lingvistica descrip- 
tivă, nici funcţionalismul, nici constructivis- 
mul lui Piaget, nici, la urma urmelor, beha- 
viorismul și empirismul nu trebuie, în opozi- 
ţie, să fie înţelese ca fiind încărcate de iraţio- 
nalitate. Programul în chestiune, istoric stabilit 
pe linia raţionaliștilor clasici, nu s-a considerat 
niciodată un antidot împotriva filosofiilor ab- 
surde, ci un adversar al environmentalisme- 
lor de orice fel, fie ele deghizate în empirism 
sau asociaţionism, în behaviorism sau în prag- 
matism (chiar dacă este vorba, în cazul aces- 
tuia din urmă, de formulele moderne și sofis- 
ticate ale unei anumite lingvistici, mizind pe 
actele limbajului și pe jocurile enunţării). Su- 
poziţia fundamentală a programului raţiona- 
list, cum va reieşi clar din această dezbatere, 
constă în a nu atribui nici o structură întrin- 
secă mediului înconjurător. Nu există legi de 
ordine în afara acelora care vin din interior ; 
adică orice structură legată de percepţie, fie 
ea de origine biologică, cognitivă, lingvistică 
sau alta, este impusă mediului de către orga- 
nism şi nu extrasă din acesta. Legile acestei 
ordini sînt concepute ca referitoare la specie, 
și, indiferent de epoci, indivizi şi culturi, in- 
variabile. Euristica pozitivă a oricărui program 
raționalist, inclusiv programul kantian, este 
orientată spre studiul exhaustiv și minuţios al 
structurii interne a unui subiect universal 
(Chomsky îl numește „locutor ideal“), pornind 
de la date empirice care sînt culese și organi- 
zate sub autoritatea prealabilă a unor abstrac- 
tizări pertinente. Abstractizările despre care 
este vorba nu sînt generalizări obţinute prin- 
tr-un proces de extensie progresivă şi neutră, 
iar datele nu sînt fapte brute observate de o 
„privire inocentă“ (pentru a cita expresia lui 
Sir Ernst Gombrich). Euristica pozitivă a pro- 
gramului raționalist pleacă de la constatarea 


76 


că teoria este angajată încă de la pornire, în- 
dată ce începe să se facă o primă triere între 
observaţiile pertinente şi un zgomot de fond 
— un zgomot din care nu sc prevede apariția 
nici unei ordini (a se vedea comentariul de la 
începutul capitolului 12). În această dezbatere, 
importanța conceptului de pertinenţă (rele- 
vanță) este fără încetare subliniată de Chomsky 
şi Fodor, în concordanţă cu presupunerile ra- 
ționaliste ale strategiilor lor explicative (a se 
vedea cap. 12 şi partea a doua). Deşi poziţiile 
lui Chomsky şi a lui Fodor pot părea oare- 
cum „extreme“ în această privinţă, ei nu comit 
niciodată eroarea care constă în a nega faptul 
că limbajul şi cunoașterea pretind mult mai 
mult : şi anume o cultură, interacțiuni sociale, 
o dimensiune emoţională etc. Abordarea inne- 
istă nu neagă importanţa acestor factori, dar 
este categorică în stabilirea unei granițe clare 
între ceea ce ste pertinent pentru a-i rezolva 
problema (a descoperi structura subiectului 
universal abstract) și tot restul, majoritatea 
trăsăturilor contingente ce ţin de multiple con- 
texte rămînînd ireductibil străine programului 
-aționalist. 

Există la raţionaliști ca Chomsky o încre- 
dere perfectă (văzută de unii dintre criticii lor 
ca un orgoliu) în ce priveşte această împăr- 
tire, considerată, în acelaşi timp, ca legitimă şi 
fructuoasă. Raționalismul se bazează, într-ade- 
văr, pe o concepție regională ; adică pe ipoteza 
că procesele mintale sînt numeroase, distincte 
unele faţă de altele ṣi, în principiu, izolabile. 
Structura internă a locutorului ideal, sau a su- 
biectului universal al cunoașterii, trebuie con- 
cepută ca specifică atît în totalitatea sa, cît şi 
în fiecare dintre substructurile în care poate fi 
descompusă. Fiecare dintre aceste substructuri, 
odată ce a fost bine conturată, se lasă înţeleasă 
prin metode particulare. Angajările ontologice 
ale programului raționalist articulează, deci, 
între ele presupoziţiile inneiste, încrederea ne- 
clintită în abstractizare (inotivată si puvernată 

de teorii) şi presupoziţia că se poate ajunge la 
un decupaj nearbitrar. Strategia acestui decu- 
paj constă în conturarea diferitelor domenii ale 
universului mintal, în compartimentarea lor 
pentru a reduce la minimum, ba chiar a 
anula, orice interacţiune, apoi a i se studia 
structurile de bază prin metode specifice şi efi- 
ciente. Modelele abstracte la care se ajunge 
vor avea, pentru fiecare dintre aceste struc- 
turi, valoare științifică în măsura în care ele 
vor fi suficient de generale pentru a prinde 
cu adevărat caracteristicile universale ale su- 
biectului şi suficient de precise pentru a fi 
operaționale, deci falsificabile prin experienţă. 
Mai mult chiar, pot să nu se ruşineze că sînt 
modele locale (circumscrise unui subdomeniu 
particular) şi exigente (organismul este consi- 
derat ca  posedîind caracteristici înnăscute 
foarte particulare). Trebuie subliniat că una 
este să admiți că există potențialități înnăscute 
rudimentare şi slab articulate (nici chiar beha- 
vioriștii cei mai intransigenţi nu au respins 
acest lucru), şi alta este să pretinzi că există 
structuri înnăscute foarte specifice, foarte com- 
plicate, şi că ele sînt puse efectiv la dispoziția 
organismului. Tocmai această presupoziţie in- 
neistă este ironizată de Hilary Putnam, care o 
etichetează drept „miracol atît de confuz“ (vezi 
partea a doua). Răspunsul lui Chomsky și al 
lui Fodor la această butadă trădează o dată în 
plus euristica lor negativă, „raţionalistă“ „de 
ce ar fi trebuit să ne așteptăm la altceva ?“ 
De vreme ce castorii au, în mod evident, o 
schemă înnăscută de comportament apt pentru 
construirea de diguri, iar păianjenii o schemă 
înnăscută de comportament apt să construiască 
pînze, de ce să ne mirăm că oamenii, echipați 
cum sînt la nivelul creierului, au structuri 
lingvistice înnăscute tot atit de complexe pre- 
cum „condiția de subiect specificat“ şi „ana- 
fora legată“ (a ce vedea cap. 1 şi partea a 
doua) ? Presupoziţiile raționaliste ale lui Fodor 

şi ale lui Chomsky ies cu claritate în evidenţă 
în aceste pasaje. 

Există oare o paralelă între tema raţionalis- 
mului și teoria cristalului ? Faptul că progra- 
mul de cercetare „cristalin“ a fost riguros 
științific formulat de Haüy, cu „legea rațio- 
nalității indiciilor“, pare să arate că există 
o anumită înrudire între noua cristalografie şi 
programul  raţionalist în sens strict. Aceste 
două noțiuni de raționalitate mi se pare că nu 
sînt decît una singură, şi voi spune pe scurt 
de ce. Nu este vorba nici de un joc de cuvinte, 
nici de un exercițiu steril de exegeză concep- 
tuală. Dimpotrivă, prin aceste cîteva frînturi 
de arheologie a ideilor, cititorul poate să aibă 
un acces direct la marile mișcări de gîndire pe 
care această dezbatere între Chomsky și Pia- 
get le face o dată în plus actuale. S-a văzut 
deja, prin intermediul esenţialului, de ce pro- 
gramul piagetian se deosebește de programul 
biologiei moleculare. Acum este util să vedem 
de ce programul lui Chomsky se apropie în 
schimb foarte mult de aceasta. 

Haüy îmbrăţișase „ideea, atît de satisfăcă- 
toare şi justă, că natura tinde în general spre 
simplitate și uniformitate“ 16. Aceasta nu este 
altceva decît tema cristalului, exprimată în for- 
ma sa cea mai frumoasă. Haüy se arată, tot- 
odată, mai angajat și mai hotărît cînd aplică 
acest concept, aici, pe pămînt, la lumea mine- 
rală. „Raporturile între măsurile formelor-li- 
mită posedă această din urmă proprietate [sim- 
plitatea] într-un mod remarcabil“ !7. Spiritul 
cristalografic se caracterizează, într-adevăr, 
prin ipoteze mult mai pasionante decît „sim- 
plitatea“. El crede într-o proporţionalitate între 
toate formele vizibile, inclusiv formele fi- 
ințelor vii. Ideile sale călăuzitoare sînt: spe- 
cificitatea (reţelelor), direcționalitatea  (forţe- 
lor), stabilitatea (structurilor locale), număra- 
bilitatea (mulţimii finite de asamblaje obţinute 
pornind de la o simplă combinaţie) și, în sfîr- 
sit, ideea capitală că formele cristalelor se ob- 

țin printr-un proces de precipitare sau reve- 
lare, şi nu printr-o acţiune de creaţie, infinit 
reînnoibilă și capricioasă, din partea mediului. 
Vom vedea în cursul acestei dezbateri cît de 
importantă este pentru Chomsky noțiunea de 
revelare sau developare (ca pentru fotografie). 
În versiunea sa modernă, în biologia molecu- 
lară, acest concept este exprimat prin „tipar“ 
(template), şi prin exprimare (o genă „se ex- 
primă“ printr-o proteină). Botanistul german 
Schleiden, cu limbajul pe care i-l permitea 
epoca sa, scria în 1850: „Natura cristalului 
preexistă în lichid, deja format, şi este sufi- 
cient să scoţi solventul ca forma sa să se ma- 
nifeste obligatoriu şi în mod prestabilit.“ 18 
Considerațţiile chimice ale lui Schleiden se lasă 
cu ușurință transpuse în modelele lui Chomsky 
referitoare la datele lingvistice. Chomsky vor- 
bește într-adevăr de „expunerea“ subiectului 
la aceste date și de developarea unui clişeu 
preexistent. La urma urmei, procedeul de de- 
velopare fotografică constă literalmente în 
fixarea unei cristalizări induse de lumină. 
„Nucleul dur“ — atît al „raționalității“ crista- 
lografice, cît și al lingvisticii generative —, se 
vede clar de acum, constă în a crede că „orice 
structură apare din interior“. Mediul revelează 
această structură, însă el nu ar putea în nici 
un mod să o imprime sistemului prin interme- 
diul propriilor sale scheme. Înfruntarea la care 
asistăm, în cuprinsul volumului, între inncism 
și constructivism, se desfăşoară chiar pe acea- 
stă linie crucială care separă cele două cîm- 
puri. 


EURISTICA POZITIVA ȘI CENTURILE 
PROTECTOARE 


Continuumul care, după părerea noastră, 
subzistă între programul „cristalografic“ în şti- 
inţele naturii și programul lingvistic al lui 
Chomsky se întinde și între euristicile pozitive 
ale acestora. După Lakitos, «curistica negativă 

specifică nucleul dur (hard core) al programu- 
lui, care este „irefutabil“ în ce priveşte deci- 
ziile metodologice ale părţilor sale ; euristica 
pozitivă constă, dimpotrivă, dintr-un ansam- 
blu parțial articulat, de indicaţii și de aluzii 
privitoare la schimbările „versiunilor refuta- 
bile“ ale programului de cercetare şi mijloacele 
de a face mai suplă și mai sofisticată centura 
protectoare (protective belt), care, însă, este 
refutabilă.» 1 Angajările proprii unei euristici 
negative se exprimă prin anticipaţii de exclu- 
dere (nu se va găsi o structură intrinsecă a 
mediului, nu se va detecta nici un transfer de 
structură între mediu și organism etc.). Anga- 
jările proprii unei  euristici pozitive se ex- 
primă, mai curînd, prin anticipații selective 
subordonate anumitor condiţii. Cînd, alături de 
adepții euristicii negative proprii programului 
„cristalografic“, presupunem că nici un prin- 
cipiu de ordine nu este furnizat de mediu, din 
aceasta se degajă o euristică pozitivă, care con- 
stă în a prevedea : 1) că orice structură trebuie 
căutată în organism ; 2) că legile structurale 
sînt proprii speciei ; 3) că ele sînt contingente 
(nu vom reuși să le descriem și să le explicăm 
doar prin raționamentul abstract, fără ajuto- 
rul experienţei) ; 4) că ele subzistă prealabil 
oricărei interacțiuni reglate cu mediul exterior. 
Această listă de anticipațţii este, prin forța lu- 
crurilor, incompletă și aproximativă ; se cu- 
vine să o susţinem mai bine şi să aducem cî- 
teva precizări. În ce priveşte presupoziţia de 
nestructurare a mediului, se poate spune 

Chomsky, asemenea oricărui teoretician de ori- 
entare „cristalograiică“, crede că structura me- 
diului înconjurător nu este structura intrinsecă 
a organismului şi că prima nu poate fi anexată 
ca atare de către acesta din urmă. Structura 
organismului stabilește care scheme de orga- 
nizare proprii mediului pot fi transferate în or- 
ganism. Transferul în acest cadru conceptual 
trebuie să fie înțeles în sensul de decodaj şi 
de proiecţie cartografică (mapping) efectuată 

de sistemul perceptiv-cognitiv al subiectului, 
ceea ce este altceva decît o încorporare sau o 
simplă „anexare“. A se interesa de ordinea or- 
ganismului nu înseamnă a se interesa în mod 
obligatoriu şi de ordinea mediului, fiindcă cer- 
cetările vizează determinanții intrinseci: de 
exemplu, proprietăţile înnăscute ale cortexului 
vizual (permițînd anumitor structuri ale me- 
diului de a acționa într-un anumit mod asupra 
stării staționare la care se ajunge) sau genoti- 
pul sau gramatica universală 2. 

Centura protectoare a programului cristalo- 
grafic este constituită pornindu-se de la ipo- 
teze precise privind modul în care structurile 
sînt selecționate de parametrii variabili ai me- 
diului pornind de la o mulţime finită și nu- 
mărabilă de configurații posibile. În. chimie şi 
biochimie mai ales, prin studiul structurilor 
moleculare, mulţimea conformaţiilor posibile 
este generată cu ajutorul grupelor de trans- 
formare (grupe de simetrie, grupe de transla- 
ție, grupe de rotaţie etc.) care se aplică unor 
unităţi elementare ideale, numite „celule“. 
Orice formă cristalină care poate fi observată 
reprezintă aplicarea ordonată și specifică a 
unei suite de astfel de transformări. Informa- 
tiile privind proprietăţile abstracte ale atomi- 
lor diferitelor specii chimice, adăugîndu-se ce- 
lor referitoare la parametrii proprii solventului 
(temperatură, presiune, forţă ionică etc.), de- 
termină, în mod univoc, ce secvenţă particu- 
lară de transformări trebuie selecționată, pen- 
tru fiecare caz, din ansamblul de secvenţe po- 
sibile. Formele „preexistă“ în lichid, cum gîn- 
dea Schleiden, și se „materializează în mod 
obligatoriu“ dacă există condiţii favorabile. 
Euristica pozitivă a lui Chomsky este orien- 
tată în aceeaşi direcţie. El precizează, într-ade- 
văr, că, dacă se aplică însușirii limbajului o 
metodă „raţionalistă“, trebuie să se pornească 
de la „presupoziţia că diferitele universalii de 
tip formal şi de tip substanţial sînt proprietăţi 
intrinseci ale sistemului de însușire a lim- 

bajului, şi că acestea furnizează o schemă care 
se aplică datelor şi care determină: în chip 
exirem de restrictiv forma generală, precum 
și, parţial, trăsăturile substanţiale ale grama- 
ticii susceptibile să iasă la iveală la prezen- 
tarea unor date pertinente.“ 7! Datele nu au 
funcţii „formative“ care să se exercite asupra 
locutorului ideal. După Chomsky, nu există 
asimilare sau interiorizare de către subiect a 
unor structuri existînd gata făcute în exte- 
rior. Că datele acționează mai curînd ca „de- 
clanşatori“ este o presupoziţie tipică abordării 
raţionaliste. Chomsky a exprimat-o, de fapt, 
foarte clar: „În parte, datele lingvistice de- 
termină care este limbajul, dintre toate lim- 
bajele posibile, la care te afli expus cînd îl 
înveţi..., dar aceste date pot juca și un cu totul 
alt rol, şi anume, un anumit tip de date şi de 
experiențe se poate revela indispensabil pen- 
tru a pune în funcție dispozitivul de învăţare 
lingvistică, fără ca, totuşi, aceste date şi aceste 
experiențe să poată cîtuși de puţin să-i afec- 
teze funcţionarea.“ 22 În prezenta lucrare, 
Chomsky şi Fodor fixează această ipoteză prin 
imaginea „cheii de contact“ (ignition key) 
(vezi cap. 7). Motorul este pus în funcţiune 
prin cheia de contact, dar structura contactelor 
de demarare nu are nici o asemănare cu struc- 
tura motorului cu explozie. Euristica lor este 
dominată de această presupoziţie. 

Be la Leibniz încoace, orice program raţio- 
nalist se angajează să caute ansamblul de re- 
guli formale cărora universul structurilor po- 
sibile trebuie să li se supună. Intuiţia teoreti- 
cianului, ajutată de o solidă capacitate de ju- 
decată, este singura cale de acces în acest uni- 
vers ascuns. Nici o enumerare simplistă a for- 
melor vizibile hic et nunc nu poate conduce 
aici. Cataloagele nu servesc la nimic dacă nu 
au fost inspirate, chiar de la început, de un 
model teoretic refutabil ṣi nontrivial. Dacă nu 
sînt călăuzite de o teorie capabilă să le dea o 

semnificaţie, informaţiile nu informează des- 
pre nimic. „Chestiunea care se pune, înainte 
de toate, este de a şti cum se pot obţine in- 
formaţii asupra competenţei locutorului, adică 
asupra cunoaşterii limbajului de către acesta. 
Ca majoritatea faptelor importante şi intere- 
sante, informaţia nu este nici expusă privirii 
imediate, nici susceptibilă de a fi extrasă din 
date prin procedee inductive, oricare ar fi 
ele. 23 

Programul lingvistic al lui Chomsky, spre 
deosebire, totuşi, de programele clasice ale ra- 
ţionalismului filosofic, este un program de 
cercetare științifică, deci orientat asupra unei 
munci meticuloase, pornind de la date perti- 
nente, care pot testa supoziţiile formulate în 
cadrul „centurii sale protectoare“. Este adevă- 
rat că faptele sînt întotdeauna impregnate de 
teorie, şi aceasta din necesităţi inevitabile, dar 
nici lingvistica, nici psihologia cognitivă nu 
trebuie să se lase prinse într-o elucubraţie in- 
terminabilă asupra consecinţelor logice a două 
sau trei presupoziţii fondatoare. Ele nu sînt 
sectoare ale matematicilor pure. Chomsky 
avertizează deschis asupra acestor pericole. Nu 
te poţi lipsi de experienţă şi de date empirice, 
oricît de nesigure, de puţin reproductibile şi 
aproximative ar fi ele. Zgomotul de fond este 
de temut în orice ştiinţă şi, cu atît mai mult, în 
științele umaniste : de unde, necesitatea impe- 
rativă de a stabili o separare logică şi operaţio- 
nală între universul organizărilor posibile şi 
multiplele sale materializări. Acestea din urmă 
trebuie să fie luate (așa cum o vrea euristica 
raţionalistă) drept cazuri particulare (îinstantia- 
tions) ale legilor generale care se aplică primu- 
lui. Programul raţionalist nu se poate lipsi de 
dihotomizarea „obiectului“ său ştiinţific. Atît 
în versiunea sa aplicată la ştiinţele naturii (pro- 
gramul „cristalografic“), cît şi în versiunea 
aplicată la lingvistică şi la psihologia cognitivă, 
această bipartiţie a două universuri distincte 
şi interdependente comportă consecințe onto- 

logice interesante. Mai întîi, există o tendinţă 
de a crede că ansamblul de forme posibile, pre- 
cum şi legile care le guvernează sînt întrin- 
seci domeniului propriu de studiu şi nu doar 
rezultatul unui exerciţiu de imaginaţie sau 
nişte entităţi care nu au rezultate decit „în 
capul“ savanților. A doua parte a acestui vo- 
lum este foarte revelatoare în această privinţă. 
Problema centrală a dezbaterii dintre Chomsky, 
Fodor și Putnam este de a decide dacă gra- 
maticile sînt proprietăţi intrinseci limbajului, 
creierului locutorului, sau ambelor în același 
timp. 

Cristalografii  introduseseră concepte ca: 
„forţă de cristalizare“ (von Leonhard), „putere 
formativă“ și „proces formativ“ (Ungar). Mai 
tirziu, s-a recurs la noţiunile de valență chi- 
mică, număr de coordonare, afinitate. De la 
Schroedinger încoace, este posibilă sprijinirea 
pe noțiunea de „specificare“ (rebotezată în zi- 
lele noastre „conţinut informaţional“), mate- 
rializată prin structura aperiodică a cristalelor 
biologice (acizi nucleici și proteine). Strategiile 
de dihotomizare au produs, mai întîi în cito- 
logie, conceptele binare şi complementare de 
soma şi de germen (Weismann), în genetică 

e cele de genotip şi de fenotip (Johannsen). 
n ce-l privește pe Chomsky 24, el a făcut ce- 
lebră distincţia dintre competenţă şi perfor- 
manță %, definindu-le drept „măsura în care 
locutorul își cunoaște limba“ şi „folosirea efec- 
tivă a limbii în situaţii concrete“. Proximita- 
tea cuplului competență/performanţă faţă de 
cuplul genotip/fenotip va apărea limpede, 
sper, la lectura acestui volum (mai ales, prin re- 
marcile unor biologi ca Jacob, Changeux şi 
Danchin) %. Să notăm, totuși, că Premack ri- 
dică aici, într-o anumită măsură, problema 
acestei dihotomii atunci cînd se întreabă dacă 
noţiunea de competenţă nu ar trebui să ia în 
considerare predispoziția de a folosi efectiv 
această competenţă. Întrebarea pusă de Pre- 
mack, așa cum ne reamintește Monod (vezi cap. 


face parte din tradiţia raţionalistă clasică, fi- 
indcă ea se află deja în centrul creației lui Des- 
cartes. Modelele gramaticii generative nu au 
încetat să se rafineze de cînd Chomsky i-a sta- 
bilit principiile constitutive 27. Această muncă 
a făcut să fluctueze, uneori cu reajustări ma- 
jore, „nivelurile lingvistice“ unele în raport cu 
altele (nivel lexical, sintactic, semantic, prag- 
matic etc.). Este vorba de transformările tipice 
oricărei „centuri protectoare“, şi ele nu au 
atins (nici nu ar fi putut atinge, după schema 
lui Lakatos) „nucleul dur“. Să rămînem, deci, 
înăuntrul acestuia şi să analizăm anumite con- 
secinţe ale bipartiţiei între competenţă şi per- 
formanţă. Gramatica universală este, prin de- 
finiţie, invariabilă în raport cu indivizii, cu di- 
feritele limbi, cu schimbările culturale. Natura 
sa profundă ne trimite (evident și obligatoriu, 
spune Chomsky) la structurile neuronice pro- 
prii specici umane. În dezbatere, ni se amin- 
iește adesea că această „reducţie“ de la ling- 
vistic la neuronic este posibilă în principiu, 
chiar dacă ea nu este încă introdusă în prac- 
tică. Chomsky sugerează că la o primă apro- 
Xximare se poate presupune starea iniţială a 
facultăţii de limbaj invariant şi propriu spe- 
ciei. În consecinţă, se poate face abstracţie de 
diferențele individuale şi culturale eventual 
prezente. Este de la sine înţeles că un studiu 
analitic mai exigent și complet vizind com- 
petenţa reală (real se opune aici lui ideal) la 
care ajunge starea staționară va fi diferită în 
funcţie de culturi și de indivizi. Există o com- 
petență asociată unei limbi date (franceza, en- 
gleza, japoneza ctc.). Variaţii există şi între 
indivizi care vorbesc „aceeași“ limbă. Ipoteza 
lui Chomsky nu implică faptul că descrierea 
formală a stării iniţiale în ceea ce priveşte 
facultatea limbajului (și care este, foarte pro- 
babil, înscrisă în genom) ar fi literalmente in- 
variabilă, ci, mai curînd, că se poate face în 
mod legitim abstracţie de variaţii, cu scopul 
de a sesiza caracterele de bază ale speciei că- 

reia îi aparţine organismul. Este acelaşi lucru 
și atunci cînd se face abstracţie de diferenţele 
individuale pentru a descoperi ce face ca oa- 
menilor să le crească braţe și nu aripi (vezi 
discuţia din capitolul 2). Competența este o 
proprietate abstractă, care este atribuită 
„stării staţionare“ la care ajunge locutorul 
ideal în cursul dezvoltării sale biologice, stare 
ce rezultă dintr-o dezvoltare neuronică şi 
dintr-un protocol adecvat în ceea ce priveşte 
„expunerea“ la datele lingvistice „pertinente“. 
Dacă excludem ideea că s-ar fi putut produce 
leziuni neurologice grave și că subiectul ar fi 
putut fi cu brutalitate privat de orice contact 
cu semenii săi (cum a fost cazul copiilor săl- 
batici descriși în memorii celebre), se ajunge 
întotdeauna la starea staţionară (steady state). 
A construi un model plauzibil al acestei stări, 
a-l face în acelaşi timp specific, susceptibil 
de a fi respins și bogat în informaţii, consti- 
tuie sarcina principală a „gramaticii univer- 
sale“. Conceptul de stare staționară este, deci, 
o componentă fundamentală a „nucleului dur“ 
a lui Chomsky. În plus, el se pretează la o 
analiză tematică interesantă. 


CE ESTE O STARE? 


Puterea euristică a noţiunii de stare sta- 
ționară la Chomsky este comparabilă cu cea 
a noţiunii de autoreglare la Piaget. Totuși, 
fiecare face parte din sisteme diferite de an- 
gajare ontologică. O dată în plus, mi se pare 
că există două „niveluri“ posibile de anga- 
jare : un nivel inferior, unde eşti sigur că vei 
face faţă, dar unde nu ai de cîştigat mare 
lucru, şi un nivel mai ridicat, unde există 
riscul unor decepţii, dar unde se întrevăd 
avantaje. Într-adevăr, este întotdeauna posibil 
să caracterizezi un sistem fizic oarecare prin 
faptul că „se află“ într-o anumită stare ; dacă 
este nevoie, această stare poate fi precizată 
cu ajutorul unei mulțimi de valori referitoare 

7), la parametrii săi constitutivi. Acest nivel mi- 
nimal de angajare ontologică este vecin cu 
tautologia, deoarece tot ce se presupune prin 
această noţiune de stare nu este nimic mai 
mult (și nici mai puţin) decît posibilitatea de 
a avea acces la sistemul în chestiune prin in- 
termediul unor măsuri, chiar dacă aproxima- 
tive. Stările astfel definite trebuie să se di- 
ferenţieze într-un fel de altele (o anumită 
stare nu va fi identică unei alte stări), deci 
identificabile fie prin ansambluri numerice, 
fie prin protocoale pregătitoare (sau cel puţin 
prin descrieri lipsite de ambiguitate). Fără 
aceste garanţii minime, este improbabil să se 
poată vorbi de un sistem în sensul fizicii. La 
acest nivel inferior nu îţi angajezi decît pro- 
pria încredere în cîteva regularități din lumea 
care ne înconjoară. Chomsky merge evident 
mai departe în angajările sale ontologice cînd 


precizează noţiunea sa de stare staţionară. El 
ne spune, înainte de toate, că analiza lingvis- 
tică trebuie să tindă spre o intuiţie a „cunoașş- 
terii tacite a locutorului autohton“ (the tacit 
knowledge of the native speaker) prin mijlo- 
cirea unei „evidențe introspective“, Există, 
deci, acces la sistem printr-un protocol parti- 
cular, şi protocolul este considerat capabil să 
ajungă la o identificare a stărilor sistemului 
prin proprietățile ce le caracterizează pe unele 
în raport cu altele. Vom afla, într-adevăr, în 
acest volum că un sistem care ar ajunge la 
anumite operatii (operații independente de 
structură, ca proceduri plauzibile să formeze 
propoziții interogative pornind de la propoziții 
afirmative) nu ar fi un „locutor uman“. Un 
sistem care ar opera pe baza unor criterii in- 
ferențiale de un anumit tip ar fi ipso facto 
dezvăluit ca altul în raport cu sistemul „lo- 
cutor ideal“ uman studiat de lingvist. Se pot, 
deci, efectua măsurători asupra acestor stări 
staționare, fiindcă regulile lingvistice de trans- 
formare implică urmări ordonate de calcule 
al căror grad de complexitate este, în prin- 

cipiu, măsurabil. O descriere precisă a urmă- 
rilor permite, așadar, identificarea stării sta- 
tionare A alta decit starea staţionară B, B pu- 
tind chiar să fie incompatibilă cu A. Chomsky 
merge chiar mai departe, căci el afirmă nu 
numai că anumite stări sînt incompatibile, dar 
că, avînd în vedere modul în care sistemul se 
dezvoltă, eficacitatea operaţiilor sale şi viteza 
de selectare a ipotezelor, anumite stări staţio- 
nare sînt incompatibile cu ceea ce se cunoaşte 
din structura sistemului. Fără îndoială, stă- 
rile pot fi caracterizate unele în raport cu altele, 
pot fi ordonate [icrarhic, secvențial, cronolo- 
gic) şi supuse unor criterii de eliminare deduc- 
tivă în termeni de compatibilitate şi de incom- 
patibilitate. Stările în chestiune apar, în rea- 
litate, ca regimuri de funcţionare ce deter- 
mină univoc anumite clase de rezultate obser- 
vabile. Acestor regimuri li se poate face o 
analiză factorială, etapă cu etapă, calcul cu 
calcul. „Stările staţionare“, așa cum le atri- 
buie Chomsky locutorului ideal, sînt în mod 
tipic ipoteze asupra capacității de elaborare 
de date a creierului unui subiect uman carac- 
terizat în mod abstract. 

Angajarea ontologică a lui Chomsky implică 
o identitate substanțială și formală între re- 
prezentări de ordin lingvistic și calcule (com- 
putations) efectuate într-un  spaţiu-suport 
adecvat. Intenţia de a identifica a priori stări 
mintale si operații de calcul este o presupo- 
ziţic ontologică dintre cele mai importante şi 
bogate în consecinţe. Jerry Fodor a sus- 
tinut toate aceste consecinţe în eseul său The 
language of Thought („Limbajul gîndirii“) şi 
citează cîteva dintre ele în prezenta lucrare 
(vezi prezentarea sa la începutul capitolului 6 
şi răspunsul dat lui Putnam în partea a doua). 
Tema calculului sau prelucrarea digitală 
(computing) pare a fi una dintre temele cen- 
trale ale programului rationalist modern, în 
special al lingvisticii generative și al psiho- 
logiei cognitive, așa cum este ea concepută de 

cealaltă parte a Atlanticului. Fodor este tran- 
şant în această privinţă: „Singurele modele 
psihologice ale proceselor cognitive care pot 
pretinde că au un grad cît de mic de plauzi- 
bilitate ne reprezintă aceste procese ca prelu- 
crări digitale (computational).“ 23 A adopta 
o asemenea concepție înseamnă, prin forţa lu- 
crurilor, a te angaja să identifici stările min- 
tale cu secvenţe ordonate de microstări neu- 
ronice, caracterizate prin abateri discrete între 
parametri locali. Elaborarea locală a datelor 
lingvistice s-ar traduce printr-o clasă de suc- 
cesiuni particulare între aceste microstări. Cel 
puţin în principiu, şi Chomsky insistă mult 
asupra acestui punct, trebuie să te gîndeșşti că 
neurobiologii anilor două mii își vor asuma 
sarcina de a preciza natura specifică a acestor 
stări, folosind grafuri detaliate, unde vor apă- 
rea foarte numeroși deviatori sinaptici în po- 
ziţie de deschidere sau de închidere. Dacă o 
astfel de realizare ţine încă de science-fiction, 
prezintă deja interes faptul că această identi- 
tate nu pare să pună nici o problemă de prin- 
cipiu. Starea staţionară se lasă asimilată unui 
program centralizat cu performanţe multiple 
(multipurpose master program) căruia îi sînt 
supuse, în cadrul ordinatorului cerebral afec- 
tat calculelor lingvistice, mulțimi de subpro- 
grame facultative care pot funcţiona simul- 
tan sau în succesiune. Diferitele etape ale 
prelucrării corespund tot atitor microstări 
specifice ale ordinatorului cerebral. Angajă- 
rile ontologice luate una după alta în urma 
primelor, inocente, presupoziţii centrate pe 
„starea staționară“ ne-au dus destul de de- 
parte. Euristica pozitivă se află acum în 
impas. Microstările la care conceptul global 
și molar al stării staţionare (steady state) se 
află acum redus sînt tot stări ideale, abstracte. 
Ele nu sînt accesibile experienţei decît prin- 
tr-o extrapolare îndrăzneață de acelaşi tip cu 
aceea care prelungea în universul microfizic 
al lui Boltzmann notiunea macrofizică de 


90 


„stare termodinamică“. Programul de cerce- 
tare ştiinţifică al lui Boltzmann în mecanica 
statistică s-a poticnit în faţa obstacolelor pe 
care i le punea mecanica cuantică. Obstacolul 
principal a fost demonstrarea în termeni cuan- 
tici a faptului că microstările concepute de fi- 
zica boltzmanniană sînt idealizări nelegitime 
ale noţiunilor clasice de stare dinamică. Legile 
cuantice interzic în principiu să se extrapoleze 
pînă la nivel atomic şi molecular noţiunea de 
măsură extrem de precisă, care rămîne, totuşi, 
la nivel macroscopic, o idealizare legitimă. În- 
vățătura principală care s-a putut trage din 
acest eşec (şi care privește, în perspectivă, şi 
programul chomskyan) a fost aceea că noțiu- 
nea de stare fizică nu este o învariantă atunci 
cînd se trece de la o scară de fenomene la 
alta. Identitatea presupusă astăzi între stările 
mintale și microstări cerebrale poate, la mo- 
mentul oportun, să se dovedească înşelătoare. 
Sintem, așadar, în prezența unei angajări on- 
tologice cu un destin îndoielnic şi care se află, 
totuşi, în inima nucleului metafizic al progra- 
mului chomskyan. Acestea fiind zise, se pot 
înlătura pentru moment aceste griji, fiindcă 
nici lingviştii, nici psihologii cunoaşterii nu 
au ajuns încă aici. Se poate presupune că pen- 
tru o perioadă importantă de timp ei vor avea 
alte griji, cu probleme mai apropiate de ade- 
văratul lor obiect de studiu. Dezvoltînd 
această analiză tematică, nu putem, totuși, să 
trecem sub tăcere un astfel de impas, chiar 
dacă se zăreşte doar la orizont. Noţiunea de 
stare este, în fond, mai inocentă decît s-ar fi 


putut crede. 
STĂRI STAŢIONARE, FLĂCĂRI ŞI CRISTALE 


Stările staționare caracterizează echilibrele 
dinamice, în timp ce stările stabile caracteri- 
zează echilibreke statice. Chomsky este perfect 
îndreptăţit să presupună că starea de func- 
tionare (sau regimul standard de calcul), stare 

atribuită subiecților săi ideali, este staţionară, 
şi nu stabilă, deoarece este vorba, în mod evi- 
dent, de un echilibru dinamic. O bilă de bi- 
liard rostogolindu-se spre adîncitura unui ba- 
zin şi oprindu-se acolo, cristalele formîndu-se 
într-o soluţie progresiv suprasaturată sînt două 
exemple tipice de procese care ajung la stări 
stabile. Stările staţionare, dimpotrivă, pot să 
apară de fiecare dată cînd, printr-un proces 
dinamic, un flux constant de energie este aso- 
ciat cu un rezervor de materiale care sînt în- 
locuite de îndată ce s-au uzat (turn-over). 
“xemplul clasic este flacăra unei luminări 
sau a unui bec Bunsen degajindu-se într-o at- 
mosferă lipsită de curenţi. Adjectivul „staţio- 
nar“, aproape la fel de „inocent“ ca substan- 
tivul „stare“, constituie, totuși, o punte tema- 
tică între programul cristalografilor și progra- 
mul teoreticienilor ordinii prin zgomot. În 
ochii unui analist al temelor ştiinţifice, noţiu- 
nea de stare staţionară se prezintă, de la bun 
început, ca un punct de convergenţă posibilă 
între modelele vieţii şi ale cunoașterii fondate 
pe arhetipul cristalului și cele fondate pe ar- 
hetipul flăcării. Aceste două modele fiind pînă 
acum întotdeauna în conflict din motive isto- 
rice şi epistemologice, existenţa unei teme 
„conciliatoare“, ca aceea a stărilor staţionare, 
merită atenţia noastră. 

Biologia contemporană, cum s-a văzut, a 
putut icși din dilemă datorită angajării sale 
ontologice în favoarea modelelor fondate pe 
noțiunca de program genetic. Cristalele bio- 
moleculare sînt concepute ca nişte rezervoare 
microscopice în care sînt adunate cantităţi 
considerabile de informaţie. Echilibrele dina- 
mice de care depinde funcţionarea ființelor 
vii sînt astfel controlate în mod specific, unul 
cite unul, de o „consolă“ centralizată care, la 
momentul potrivit, trimite pe loc instrucţiu- 
nile cerute sub formă de moletule stereospe- 
cifice. Noţiunea de informatie codificată şi no- 
tiunea, strîns legată, a exprimării sale (pro- 

cessing) — soră geamănă a noţiunii de calcu- 
lare — îndeplinesc condiţiile cerute pentru a 
împăca noţiunea fixă de cristal, luată în sen- 
sul ei tradițional, cu noile cerinţe de dina- 
mism şi suplețe pe care le impune o veritabilă 
explicație moleculară a vieții. Programul mo- 


dern de cercetare ştiinţifică în biologia mole- 
culară se bazează pe noţiunea de informație 
legată (subînțeles, legată prin arhitecturi spe- 
cifice macromoleculare), care nu este decît 
vechea noţiune de cristal, întinerită prin stră- 
dania lui Schroedinger şi a lui Watson-Crick. 

La nivelul cunoaşterii, fluxurile de infor- 
maţie sînt elaborate de creier graţie unor pro- 
grame-standard, al căror compilator este, în 
ultimă instanță, programul genetic al indivi- 
dului în cadrul programului speciei. Dar toc- 
mai în legătură cu această reducere, susțină- 
torii ordinii prin zgomot şi constructiviştii își 
pun în valoare argumentele critice. Un model 
explicativ al proceselor cognitive bazat pe 
inneism nu poate trece sub tăcere, spun aceş- 
tia, mecanismele originare prin care s-a putut 
constitui un program genctic. Dacă excludem 
orice intervenție misterioasă și dacă nu ne 
mulțumim să invocăm un „miracol“, sîntem 
obligaţi să presupunem că ceva care la început 
nu era în program a devenit, prin autoorga- 
nizare și prin autoreglare. Formarea şi evolu- 
ţia programelor înseşi nu s-ar putea explica 
prin recurgerea la alte programe, prin regre- 
siune la infinit. Trebuie, deci, să existe undeva 
si autoconstituirea şi autoorganizarea fără aju- 
torul programelor genetice. Cel puţin aceasta 
trebuie să se fi produs în trecut, cînd s-au for- 
mat primele fiinţe vii. Piaget afirmă că dacă 
structurile cunoașterii nu s-ar explica, în ul- 
timă analiză, decît prin inneism, am fi obli- 
gaţi să ne întoarcem pînă la viruși şi bacterii 
(vezi cap. 1). Inneiști ca Chomsky și Fodor 
răspund că virușii și bacteriile nu posedă nici 
picioare, nici aripi şi, cu toate acestea, ele 
sînt produsul unui program înnăscut de dez- 

voltare la animalele superioare. Studiul na- 
turii şi al dezvoltării programelor genetice în 
cursul filogenezei se face, după părerea lor, 
la un cu totul alt nivel decit acela al studierii 
modului în care un patrimoniu genetic dic- 
tează caracterele globale ale unei specii date. 
Inneiștii neagă existenţa vreunei contradicții 
în păstrarea distinctă a acestor niveluri de 
analiză. Susţinătorii teoriilor constructiviste 
și ai teoriilor ordinii prin zgomot continuă, 
totuşi, să creadă că orice explicaţie bazată pe 
înnăscut este logic nesatisfăcătoare, afară doar 
de cazul în care ea nu furnizează şi un model 
pentru constituirea programelor la originea 
lor. Chiar şi cei mai concilianţi dintre ei sînt 
de părere că reglarea bazată pe un program 
genetic preexistent este un caz particular al 
legilor ordinii prin zgomot. Ei susţin că prin- 
cipiul general de ordine prin zgomot este acela 
care a permis nașterea programelor genetice, 
și nu invers. Prefixul „auto“ (self) alipit cu- 
vîntului organizare înseamnă că la început nu 
exista organizare. Şi nu există nici un pro- 
gram care să-i „dicteze“ flăcării forma şi sta- 
bilitatea ; totuşi, peste tot unde condiţiile ge- 
nerale de echilibru dinamic sînt îndeplinite, 
flacăra se materializează şi continuă să ardă, 
prezentînd, invariabil, aceeaşi structură de 
zone luminoase, de zone întunecate și de ha- 
louri. Flacăra, ca orice stare staţionară, nu are 
drept sursă a propriei sale invarianţe și a pro- 
priei sale necesităţi decît legile fizico-chimice 
care guvernează şocurile dintre particule şi 
proprietăţile locale ale constituenţilor săi. De 
aceea, euristica lui Piaget este supusă princi- 
piului că putem avea „o necesitate fără innei- 
tate“, iar, în alţi termeni, că reglabilitatea și 
reproductibilitatea structurilor (inclusiv a 
structurilor cognitive şi lingvistice) se pot ex- 
plica prin altceva decît printr-un program ge. 
netic. O ordine globală poate apărea dintr-o 
dezordine sau dintr-o ordine strict locală dacă 
sînt respectate unele principii de închidere şi 

de compatibilitate. Noţiunea de state stațio- 
nară este piatra unghiulară a acestei concepţii. 

Atunci există oare o „punte“ euristică sus- 
ceptibilă să reunească programul inneist și 
programul constructivist ? Putem oare preco- 
niza un „compromis“ între Chomsky și Pia- 
get ? Numai cititorul poate judeca dacă da sau 
nu, și ne putem aştepta ca fiecare cititor să 
ajungă la concluzii diferite. Dezbaterea îi va 
furniza toate elementele pentru o judecată 
nuanţată și personală. Se va vedea că Piaget, 
Changeux, Papert, Cellerier, Inhelder şi Put- 
nam sînt, fiecare, pe baza unor argumente di- 
versificate, în favoarea unui astfel de „com- 
promis“. Chomsky şi Fodor vor insista asupra 
faptului că programul lor global de cercetare 
se deosebește de programul şcolii de la Ge- 
neva practic în privinţa tuturor presupoziţii- 
lor epistemologice şi metodologice fundamen- 
tale. În comentariile inserate la începutul și 
la sfîrşitul fiecărui capitol, atrag atenţia ci- 
titorului asupra acestor probleme pe măsură 
ce apar în cursul dezbaterii. 

Pentru a încheia această introducere, mă voi 
mărgini la a sublinia că „temele“ indicate an- 
terior, cărora li se pot adăuga teme ca „cen- 
trat-necentrat“, „local-global“, „structură-pro- 
ces“, formează un nucleu abia schiţat, în jurul 
căruia se vor forma probabil noi programe de 
cercetare în ştiinţele biosociale. Programul as- 
tăzi în plină aplicare în biologia moleculară, 
cel care pivotează în jurul conceptului de in- 
formaţie legată, se va putea probabil integra 
acestor programe pe cale de a se constitui, aşa 
cum, dimpotrivă, s-ar putea să li se opună. 
Aşa cum este, se prezintă bine şi constituie 
cel mai bun răspuns dat de inteligenţa umană 
provocării pe care o reprezintă o explicaţie 
științifică a structurilor biologice fundamen- 
tale ale speciei umane. Aceasta nu este, evi- 
dent, decît una din căile posibile de abordare 
a naturii umane, așa cum o demonstrează 
această dezbatere. Aici, natura umană este 

conturată de teoriile limbajului şi ale cunoașş- 
terii, prin care, de asemenea, se menţine 
mereu deschis un dialog cu biologia. Progra- 
mele de cercetare al lui Chomsky şi al lui Pia- 
get ne sînt explicate în detaliu chiar de fon- 
datorii lor. Această introducere nu a spus mare 
lucru despre lingvistică sau psihologia cogni- 
tivă. Nu le-am prezentat aici decît condiţiile 
epistemolgice care le fac posibile. În ce pri- 
vește modul lor de existenţă, întreaga carte 
le este consacrată. 


Paris, aprilie 1978 


Partea | 


DEZBATEREA 


CAPITOLUL 1 


DESCHIDEREA DEZBATERII 


Psihogeneza cunoștințelor 
și semnificaţia sa epistemologică 


Jean Piaget 


Cincizeci de ani de experienţe ne-au învăţat 
că nu există cunoştinţe rezultate dintr-o simplă 
înregistrare de observaţii, fără o structurare 
datorată activităţilor subiectului. Dar nu există 
(la om) nici structuri cognitive a priori sau în- 
născute ; numai funcționarea inteligenţei este 
ereditară şi nu creează structuri decit printr-o 
organizare de acţiuni succesive exercitate asu- 
pra obiectelor. Rezultă din aceasta că o epis- 
temologie conformă datelor psihogenezei nu 
ar putea fi nici empiristă, nici preformistă, nu 
poate consta decît într-un constructivism, cu 
elaborare continuă de operaţii şi de structuri 
noi. Problema centrală este atunci de a înțe- 
lege cum se efectuează astfel de creații și de 
ce; rezultînd din ele construcţii nepredeter- 
minate, ele pot să devină pe parcurs logic ne- 
cesare. 


1. EMPIRISMUL 


Critica empirismului nu constă în negarea 
rolului experimentării, dar studiul „empiric“ 
al genezei cunoștințelor arată cu ușurință in- 

suficiența interpretării „empiriste“ a expec- 
ricnţei. Nici o cunoaştere nu este Într-adevăr 
datorată numai percepţiilor, deoarece acestea 
sint întotdeauna dirijate şi încadrate de 
niște scheme de acţiuni. Cunoașterea decurge 
deci din acţiune, și orice acţiune tare se 
repetă sau se generalizează prin aplicare la 
noi obiecte generează chiar prin aceasta o 
„schemă“, adică un fel de concept practic. Le- 
gătura fundamentală constitutivă a oricărei 
cunoașteri nu este, așadar, o simplă „asociere“ 
între obiecte, fiindcă această noţiune negli- 
jează partea de activitate datorată subiectului, 
ci „asimilarea“ obiectelor la scheme ale aces- 
tului subiect. Acest proces prelungeşte, de alt- 
fel, diversele forme de „asimilaţie“ biologică, 
dintre care asimilarea cognitivă este un caz 
particular ca proces funcţional de integrare. 
În schimb, cînd obiectele sînt asimilate la 
schemele acţiunii, există obligaţia unei „aco- 
modări“ la particularităţile acestor obiecte 
(cf. „acomodările“ fenotipice în biologie), iar 
această acomodare rezultă chiar din datele ex- 
terioare, deci din experienţă. Acest mecanism 
exogen este cel care converge, așadar, cu ceea 
ce este valabil în teza empiristă, dar (și 
această rezervă este esenţială) acomodarea nu 
există în stare „pură“ sau izolată, de vreme 
ce ea este întotdeauna acomodarea unei 
scheme de asimilare ; aceasta rămîne, prin ur- 
mare, motorul actului cognitiv. 

Aceste mecanisme, vizibile încă de la naş- 
tere, sînt cu totul generale şi se regăsesc la di- 
feritele niveluri ale gîndirii ştiinţifice. Rolul 
asimilaţiei se recunoaște aici prin aceea că ceva 
„observabil“ sau un „fapt“ sînt întotdeauna 
interpretate încă de la lectura lor; într-adevăr, 
aceasta necesită întotdeauna, de la bun în- 
ceput, utilizarea unor cadre logico-matematice 
ca puteri în relaţie sau în corespondenţă, ve- 
cinătăţi sau separări, cuantificări în plus sau 
în minus care conduc la măsurători, pe scurt 
o întreagă conceptualizare datorată subiectu- 

lui și care exclude existența unor „lapte“ pure 
în întregime exterioare subiectului, cu atit 
mai mult cu cît el trebuie să varieze aceste 
fenomene pentu a le asimila. 

În ce privește procesele de învăţare, invo- 
cate de empiriştii behavioriști în favoarea te- 
zelor lor, Inhelder, Sinclair și Bovet au arătat 
că ele nu explică dezvoltarea cognitivă, ci sînt 
supuse legilor ei, un stimul neacţionind ca 
atare decit la un anumit nivel de „compe- 
tenţă“ (altă noţiune biologică, apropiată de 
aceea de asimilaţie). Într-un cuvînt, acţiunea 
unui stimul presupune prezența unei scheme, 
stimulul fiind adevărata sursă a răspunsului 
(ceea ce inversează schema SR sau o face si- 
metrică S R). De altfel, Pribram a pus în 
evidenţă o selecţie a intrărilor (input) încă de 
la nivelurile neurologice. 


2. PREFORMAREA 


Trebuie atunci să ne orientăm în direcţia 
preformării cunoştinţelor ? Vom reveni mai 
încolo asupra problemei inneităţii şi ne vom 
mărgini, pentru moment, la critica ipotezei 
predeterminărilor. Limitîndu-ne la faptele psi- 
hogenezei, constatăm, mai întîi, existenţa unor 
stadii care par să dovedească o construcţie con- 
tinuă. În primul rînd, o perioadă senzoriomo- 
torie, anterioară limbajului, vede constituin- 
du-se o logică a acţiunilor (relaţii de ordine, 
asamblarea 'schemelor, intersectări, puneri în 
corespondenţă etc.), bogată în descoperiri şi 
chiar în invenţii (obiecte permanente, orga- 
nizarca spaţiului, a cauzalităţii etc.). De la 2 
la 7 ani, are loc conceptualizarea acţiunilor, 
deci reprezentări cu descoperirea funcţiilor 
între covariaţiile fenomenelor, identităţilor etc., 
dar încă fără operaţii reversibile, nici de con- 
servare. Ultimele două se constituie la nivelul 
operaţiilor concrete (7—10 ani), cu „grupări“ 
logic structurate, dar încă legate de manipu- 
luarea obiectelor. În sfirsit, către 11—12 ani, 

se constituie o logică propozițională ipotetico- 
deductivă, cu capacitate combinatorie, „ansam- 
blul părţilor“, grupuri de cuaternalitate etc. 

Numai că aceste frumoase construcţii suc- 
cesive şi secvențiale (fiecare necesară celei 
următoare) ar putea fi interpretate ca actua- 
lizarea progresivă (legată de maturizările ner- 
voase ctc.) a unui ansamblu de preformări, în 
felul în care o programare genică reglează 
„epigeneza“ organică, deşi ea rămîne în inter- 
acţiune cu mediul și obiectele sale. Atunci pro- 
blema este de a alege între două ipoteze: 
construcţii autentice cu deschideri succesive 
spre noi posibilităţi sau actualizări succesive 
ale unui ansamblu de posibilităţi dat de la 
plecare. Să remarcăm, mai întîi, că problema 
este aceeaşi în istoria ştiinţelor : oare perioa- 
dele atît de distincte ale istoriei matematici- 
lor rezultă din creaţiile în etape datorate ma- 
tematicienilor sau nu constituie decît realiza- 
rea prin tematizări progresive a mulţimii tu- 
turor posibilităţilor corespunzătoare, în acest 
caz, a unui univers de idei platoniciene ? Or, 
mulțimea tuturor posibilităţilor este o noţiune 
antinomică, precum mulţimea tuturor mulțimi- 
lor, căci „toate“ nu înseamnă altceva decît tot 
o posibilitate. În plus, lucrările actuale arată 
că, dincolo de numărul transfinit „kappa zero“ 
(limita predicativităţii), deschideri spre noi po- 
sibilităţi se mai manifestă încă, dar sînt efec- 
tiv imprevizibile, din lipsa posibilităţii de a 
se baza pe o combinatorică. Deci ori matema- 
ticile fac parte din natură, și atunci ele se 
datorează unor construcţii umane, creatoare 
de noutăți, ori au ca sursă un univers supra- 
sensibil şi platonician, în acest caz trebuind 
să demonstrăm prin ce mijloace psihologice 
luăm cunoștință de el, ceea ce nu s-a putut 
arăta niciodată. 

Aceasta ne readuce la copil, deoarece în 
cîțiva ani el reconstruiește spontan operaţiile 
și structurile de bază de natură logico-mate- 
malice, fără de care el nu ar întelege nimic 

din ce-l va învăţa şcoala. În felul acesta, după 
lunga perioadă preoperatorie în care îi lip- 
sesc încă aceste instrumente cognitive, el rein- 
ventează pentru sine, în jurul vîrstei de 7 ani, 
reversibilitatea, tranzitivitatea, recursivitatea, 
reciprocitatea relaţiilor, incluziunea claselor, 
conservarea multimilor numerice, măsura, or- 
ganizarea  referinţelor spaţiale (coordonate), 
morfismele şi anumiţi functori etc., altfel 
spus, toată temelia logicii și a matematicilor. 
Dacă acestea ar fi preformate, ar însemna deci 
că la naştere copilul posedă deja, virtual, tot 
ceea ce Galois, Cantor, Hilbert, Bourbaki sau 
MacLane au putut să realizeze de atunci. Și, 
cum puiul de om este el însuşi o rezultantă, 
ar trebui să ne întoarcem pînă la protozoare 
și la viruși pentru a localiza sediul „ansam- 
blului posibilităţilor“. 

Într-un cuvînt, teoriile preformării cunoş- 
tinţelor ni se par tot atît de lipsite de adevăr 
concret ca şi interpretările empiriste, pentru 
că structurile logico-matematice, în infinitatea 
lor, nu sînt localizabile nici în obiecte, nici în 
subiect la punctul său de origine. Acceptabil 
nu este decît un constructivism, dar a cărui 
grea sarcină este de a explica în acelaşi timp 
mecanismul de formare a noutăţilor și carac- 
terul de necesitate logică pe care acestea îl 
dobîndesc pe parcurs. 


3. ABSTRACTIZAREA REFLEXIVA 


Dacă structurile logico-matematice nu sînt 
preformate, trebuie, dimpotrivă, să urcăm 
foarte sus pentru a le găsi rădăcinile, adică 
mecanismele elementare care permit elabora- 
rea lor ; şi încă de la niveluri senzoriomotorii, 
adică mult înaintea limbajului, se găsesc ast- 
fel de puncte de plecare (de altfel, fără un 
început absolut, pentru că este necesară pe 
urmă o întoarcere pînă la organismul însuși : 
vezi $ (0). Care sînt atunci mecanismele ce asi- 
pură constructiile de la un stadiu la altul? 

Primul va fi ceca ce vom numi „abstractizarea 
reflexivă“. 


Într-adevăr, se pot distinge trei feluri dife- 
rite de abstractizări (1) să numim „abstracti- 
zare empirică“ -pe aceea privitoare la obiecte 
fizice exterioare subiectului. (2) Abstractizarea 
logico-matematică, dimpotrivă, va fi numită „re- 
flexivă“ pentru că pleacă de la acţiunile și ope- 
rațiunile subiectului. Este chiar în dublu sens 
reflexivă, de unde două procese solidare, dar 
distincte : acela al unei proiecţii pe un plan 
superior a ceea ce este extras din nivelul in- 
ferior, şi atunci este vorba despre o „reflec- 
tare“ ; și acela al unei „reflecţii“ ca reorgani- 
zare pe un plan nou — această reorganizare 
neutilizînd mai întîi decît cu titlu instrumen- 
tal operaţiile extrase din nivelul precedent, 
dar vizînd (chiar dacă această vizare rămîne, 
în parte, inconștientă) să le coordoneze într-o 
totalitate nouă. (3) În sfîrşit, vom vorbi des- 
pre o „abstractizare deliberată“ sau despre o 
„gîndire reflexivă“, pentru a desemna temati- 
zarea a ceea ce rămînea operaţional sau in- 
strumental în (2); faza (3) constituie, astfel, 
rezultatul firesc al lui (2), dar presupune, în 
plus, un joc de comparații explicite de un 
nivel superior reflecțiilor care acţionează în 
utilizările instrumentale și în construcţiile în 
devenire din (2). Este important, așadar, să 
distingem fazele de abstractizări reflexive, 
care intervin în orice construcţie în soluţiona- 
rea unor probleme noi, şi abstractizarea deli- 
berată, care adaugă un sistem de corespon- 
dențe explicite între operaţiile astfel temati- 
zate. 

Abstractizările reflectante şi reflexive sînt 
atunci surse de noutăţi structurale din moti- 
vele următoare : în primul rînd, reflectarea pe 
un plan superior a unui element luat dintr-un 
palier inferior (de exemplu, interiorizarea unei 
acțiuni într-o reprezentare  conceptualizată) 
constituie stabilirea unei legături, ceca ce 
este deja o noutate, si aceasta deschide atunci 

calea altor legături posibile, ceca ce repre- 
zintă o „deschidere“ nouă. Elementul trans- 
ferat la noul nivel este atunci compus cu cele 
care se găseau deja acolo sau care li se vor 
alătura, ceca ce nu mai este rezultatul „reflec- 
tării“, ci al „reflectiei“, deşi cerută de 
către aceasta ; de aici rezultă noi combinaţii, 
care pot duce la construirea de noi operații 
bazate „pe“ precedentele, ceea ce constituie 
mersul obişnuit al progresului matematic 
(exemplu la copil o serie de adunări care 
generează înmulţirea) 1. În general, orice re- 
flectare la un nou nivel antrenează şi necesită 
o reorganizare, reconstrucţie productivă pe 
care o numim „reflecţie“ ; or, cu mult înainte 
de tematizarea sa de ansamblu, ea intră în ac- 
țiune, printr-un joc de asimilaţii şi de coor- 
donări încă instrumentale, fără conştientizarea 
structurii ca atare (şi aceasta se regăseşte pe 
tot parcursul istoriei matematicilor). În sfîrşit, 
devine posibilă abstractizarea reflexivă sau 
tematizarea retrospectivă, care, necuprinzînd 
decît elemente deja construite, constituie, fi- 
rește, o construcţie nouă, prin faptul că, prin 
legături transversale, ea face să devină si- 
multan ceea ce pină atunci era elaborat prin 
legături succesive longitudinale (cf., în gîndi- 
rea științifică, tematizarea „structurilor“ de că- 
tre Bourbaki). 


4. GENERALIZAREA CONSTRUCTIVĂ 


Este de la sine înţeles că abstractizarea şi 
generalizarea sînt strîns legate, fiecare dintre 
ele sprijinindu-se chiar pe cealaltă. Rezultă, 
prin urmare, că abstractizării empirice nu-i 
vor corespunde decît generalizări inductive, 
mergind de la „cîțiva“ la „toţi“ pe cale pur 
și simplu extensională, în timp ce abstracti- 
zărilor reflectante și reflexive le vor corespunde 
generalizări constructive și, îndeosebi, „com- 
pletive“. 

Prima problemă de rezolvat este atunci 
aceea a construirii nivelurilor succesive, care 
au fost doar stabilite în paragrafele prece- 
dente ; or, fiecare dintre ele rezultă dintr-o 
asimilare sau operaţie nouă, destinată să 
umple o lacună a nivelului anterior şi actua- 
lizîind, aşadar, o posibilitate deschisă de 
aceasta. Un bun exemplu este acela al trecerii 
de la acţiune la reprezentare datorită formării 
funcţiei semiotice. Asimilarea senzoriomotorie 
nu constă decît în a asimila obiecte la scheme 
de acţiune, în timp ce asimilarea repre- 
zentativă asimilează obiectele unele la al- 
tele, de unde constituirea de scheme concep- 
tuale. Or, această nouă formă de asimilare era 
deja virtuală în forma senzoriomotorie de 
vreme ce aceasta se referea la obiecte multiple, 
dar succesive ; era suficient atunci să com- 
pletezi aceste asimilări succesive cu un act 
simultan de punere în legătură pentru a trece 
la nivelul următor. Dar un astfel de act 
implică evocarea unor obiecte percepute 
anterior, şi această evocare necesită formarea 
unui instrument specific care este funcţia se- 
miotică (imitații amînate, joc simbolic, ima- 
gine mintală, care este o imitație interiori- 
zată, limbaj gestual etc., pe lingă limbajul 
vocal și învăţat). Or, există deja semnificanţi 
senzoriomotorii care sînt indicii sau semnale, 
dar care nu constituie decît un aspect sau o 
parte a obiectelor semnificate ; funcţia semio- 
tică, dimpotrivă, începe atunci cînd semnifi- 
canţii sînt diferenţiaţi de semnificaţi şi pot 
corespunde unei multiplicități a acestora. Se 
vede atunci că între asimilarea conceptuală a 
obiectelor între ele şi semiotizare există o de- 
pendenţă reciprocă şi că ambele pornesc ast- 
fel de la o generalizare completivă a asimilării 
senzoriomotorii cu abstractizare reflexivă a 
unor elemente care îi sînt împrumutate direct. 

Ar fi ușor de arătat şi că noutăţile proprii 
nivelurilor operaţiilor concrete, apoi ipotetico- 
deductive, pornesc tot de la generalizările com- 

pletive. În felul acesta, operaţiile concrete îşi 
datorează vile lor puteri cuceririi reversibi- 
lităţii, deja pregătită de răsturnarea preopera- 
torie, dar care pretinde, în plus, o reglare sis- 
tematică a afirmațiilor și a negaţiilor, altfel 
spus o autoreglare de altfel întotdeauna activă 
în generalizările constructive (şi asupra căreia 
vom reveni în $ 6). În ce priveşte operaţiile 
ipotetico-deductive, ele sînt făcute posibile 
prin trecerea structurilor de „grupări“ fără 
combinare şi ale căror elemente sînt disjuncte, 
la cele ale „ansamblurilor de părţi“ cu com- 
binare şi generalizare a partiţiilor ?. 

Aceste ultime progrese sînt datorate unei 
forme deosebit de importante a generalizări- 
ior constructive, care constă în a ridica o ope- 
raţie la o putere superioară ; astfel, combina- 
tiile sînt clasificări de clasificări, permutările 
sînt serializări de serializări, ansamblurile de 
părţi sînt partiţii ale partiţiilor etc. 

Să scoatem, în sfîrşit, în evidenţă o formă 
mai simplă, dar tot atît de importantă, care 
constă în generalizări prin sinteză de structuri 
analoage, cum este coordonarea a două sis- 
teme de referinţe, intern și exterior unui pro- 
ces spaţial sau cinematic (nivelul de 11— 
12 ani). 


5. RĂDĂCINILE BIOLOGICE ALE CUNOAȘTERII 


Ceea ce am văzut pînă aici pledează net în 
favoarea unui constructivism sistematic. Nu 
este mai puţin adevărat că sursele sale trebuie 
căutate în planul organismului, deoarece o suc- 
cesiune de construcţii nu ar putea comporta 
un început absolut. Dar, înainte de a propune 
o soluţie, se cuvine, mai întîi, să ne întrebăm 
ce ar însemna din punct de vedere biologic o 
soluţie preformistă, altfel spus ce ar deveni 
apriorismul odată tradus în termeni de in- 
neitate. 

Or, un mare autor a arătat acest lucru cu 
toată claritatea acesta este K. Lorenz, care 

se consideră kantian şi care rămîne partiza- 
nul unei origini ereditare a marilor structuri 
ale gindirii, presupunind ca ele ar fi preala- 
bile oricărei achiziţii rezultate din experienţă. 
Dar, fiind biolog, Lorenz știe bine că, spre deo- 
sebire de ereditatea „generală, comună tuturor 
fiinţelor vii sau unor mari ansambluri, eredi- 
tatea specifică variază de la o specie la alta; 
cea a omului, de exemplu, rămîne specială 
pentru specia noastră deosebită. Rezultă de 
aici că, în mod foarte onest, Lorenz, deşi cre- 
zind în caracterul înnăscut, prealabil, al ma- 
rilor noastre categorii de gîndire, nu poate, 
tocmai de accea, să le afirme generalitatea ; 
de unde, formula sa foarte instructivă după 
care aspectele apriorice ale raţiunii ar consta, 
pur şi simplu, în „innate working hypotheses“ 
(ipoteze de lucru înnăscute). În alţi termeni, 
Lorenz reține din a priori punctul său de ple- 
care, anterior construcţiilor subiectului, şi îi 
înlătură necesitatea, totuși mult mai importantă 
(în timp ce noi facem exact invers, insistînd 
pe necesitate — vezi $ 6 —, dar considerînd-o 
ca rezultat al construcţiilor, fără programare 
ereditară prealabilă) °. 

Poziţia lui Lorenz este, deci, revelatoare: 
dacă raţiunea este înnăscută, atunci este sau 
generală, și astfel trebuie să o facem să urce 
pînă la protozoare, sau este specifică (sau ge- 
aerică etc.), și astfel trebuie explicat prin ce 
mutații și sub influenţa căror selecţii naturale 
a putut ea să se instaleze (chiar privată de ca- 
racterul său esenţial de necesitate). Or, în sta- 
diul actual al cunoștințelor, explicaţiile cu- 
rente s-ar reduce, pentru această problemă 
deosebită, la un pur verbalism ; ele ar consta, 
într-adevăr, în a face din rațiune produsul unei 
mutații aleatorii, deci al unui simplu hazard. 

Dar ceea ce inneiștii par să uite în mod sur- 
prinzător este că există un mecanism tot atit 
de general ca și ereditatea şi care chiar o co- 
mandă într-un sens  autoreglarea, care joacă 
un rol la toate scările, încă de la genom, şi un 

rol cu atit mai important cu cit te apropii de 
nivelurile superioare şi de «omportament. Au- 
toreglarea, ale cărei rădăcini sint evident or- 
panice, este, astfel, comună proceselor vitale 
si mintale, şi acţiunile sale au, în plus, ma- 
rele avantaj de a fi direct controlabile ; deci 
în această direcţie şi nu doar în ereditate tre- 
buie căutată explicaţia biologică a construcți- 
ilor cognitive, cu atît mai mult cu cît, prin jocul 
reglărilor de reglări, autoreglarea este, chiar 
prin natura sa, eminamente constructivistă (şi 
dialectică) 4. 

În acest fel, se înțelege de ce, deşi simpati- 
zind pe deplin cu aspectele transformaţionale 
ale doctrinei lui N. Chomsky, nu putem ac- 
cepta ipoteza „nucleului fix înnăscut“. Aceasta, 
din două motive. Primul este că, din punct de 
vedere biologic, această mutație proprie speciei 
umane ar fi inexplicabilă : nu vedem în nici un 
fel de ce hazardul mutaţiilor face fiinţa umană 
aptă „să înveţe“ un limbaj articulat, şi, dacă 
ar trebui să-i atribuim pe deasupra inneitatea 
unei structuri lingvistice raţionale, ar însemna 
să o devalorizăm, supunind-o pe ea însăși la 
astfel de hazarduri şi, împreună cu Konrad 
Lorenz, să facem din rațiune o colecţie de sim- 
ple „ipoteze de lucru“. Al doilea motiv al nos- 
tru este că „nucleul fix înnăscut“ şi-ar păstra 
toate virtuțile de „nucleu fix“ dacă nu ar fi 
înnăscut, ci ar constitui rezultatul „necesar“ al 
construcţiilor proprii inteligenţei senzoriomo- 
torii, anterioară limbajului şi care rezultă din 
autoreglările organice și comportamentale care 
determină această epigeneză. Tocmai această 
explicaţie a „nucleului fix“ neînnăscut, ci pro- 
dus de inteligenţa senzoriomotorie, a fost ad- 
misă, în cele din urmă, de autori ca R. Brown, 
E. Lenneberg şi D. MacNeill, iar acest lucru 
arată că ipoteza innecităţii este inutilă cocren- 
tei frumosului sistem al lui Chomsky. 

6. NECESITATE ȘI ECIINLIBRARE 


Ne ramine de cercetat de ce constiucţiile pe 
care formarea gindirii le pretinde devin pro- 
presiv necesare, în timp ce fiecare începe cu 
încercări variate, în parte contingente și com- 
portind pină destul de tîrziu o doză importantă 
de irațional (neconservări, erori de reversi- 
bilitate, un insuficient reglaj al negărilor etc.). 
Ipoteza va fi, bineînţeles, că această necesitate 
progresivă rezultă din autoreglări şi se traduce 
printr-o echilibrare de asemenea progresivă a 
structurilor cognitive, necesitatea provenind 
atunci din „închiderea“ lor. 

Putem distinge, în această privinţă, trei 
forme de echilibrare. Cea mai simplă și, deci, 
cea mai precoce e aceca a asimilării și acomo- 
dării. Încă de la nivelul senzoriomotor, e de 
la sine înțeles că o schemă de acţiuni aplicată 
unor obiecte noi trebuie să se diferenţieze în 
funcție de proprietăţile acestora, de unde un 
echilibru care trebuie, în același timp, să con- 
serve schema şi să ţină cont de proprietăţile 
obiectului, dar care poate, atunci cînd proprie- 
tățile sînt neaşteptate și interesante, să antre- 
neze formarea unei subscheme sau chiar a unei 
noi scheme, care vor necesita propria lor echi- 
librare. Dar aceste mecanisme funcţionale se 
regăsesc la toate nivelurile. Chiar şi în știință, 
usimilarea vitezelor lineare şi angulare com- 
portă, în acelaşi timp, o asimilare a raportu- 
rilor spaţio-temporale comune și o acomodare 
la aceste situaţii distincte; de asemenea, în- 
corporarea sistemelor deschise în sistemele ter- 
modinamice generale pretinde o acomodare di- 
ferenţiatoare şi asimilări în egală măsură. 

O a doua formă de echilibru se impune între 
subsisteme, fie că este vorba de subscheme 
intr-o schemă de acţiune, de subclase într-o 
clasă generală, sau de subsisteme ale ansam- 
blului de operaţii de care dispune un subiect, 
ca, de pildă, numerele și măsurile spaţiale în 
evaluări, unde pot interveni amîndouă. Or, sub- 

sistemele evoluează cu viteze diferite şi între 
ele se pot ivi conflicte. Echilibrarea lor presu- 
pune, în acest caz, o distincție între părţile lor 
comune și proprietăţile lor diferite și, prin ur- 
mare, un reglaj compensator atît între afir- 
mările şi negările parţiale, cît şi între opera- 
tiile directe și inverse, sau chiar utilizarea de 
reciprocităţi. Se vede atunci prin ce conduce 
echilibrarea la necesitatea logică: coerenţa 
progresivă spre care tinde şi pe care o obţine 
în cele din urmă subiectul provine, mai întîi, 
dintr-o simplă reglare cauzală de acţiuni ale 
cărui rezultate se dovedesc după aceea compa- 
tibile sau contradictorii, apoi ea ajunge la în- 
țelegerea legăturilor sau implicaţiilor devenite 
deductibile şi, prin aceasta, necesare. 

A treia formă de echilibrare se sprijină pe 
precedenta, dar se deosebește de aceasta prin 
construirea unui nou sistem global; ca este 
aceea de care are nevoie chiar procesul de di- 
ferenţiere a unor noi subsisteme şi care pre- 
tinde, în această situaţie, un demers compensa- 
tor de integrare într-o nouă totalitate. În apa- 
venţă, avem de-a face cu o simplă balanţă de 
forțe opuse, diferenţierea amenințind unita- 
tea întregului, iar integrarea punînd în primej- 
die distincţiile necesare. De fapt, originalitatea 
echilibrului cognitiv (şi, de altfel, a sistemelor 
organice) constă, dimpotrivă, în asigurarea îm- 
bogăţirii întregului în funcţie de importanţa 
diferenţierilor sale şi în asigurarea multipli- 
cării acestora (şi nu numai a coerenţei lor) în 
funcţie de variațiile intrinseci (sau devenite in- 
triaseci) ale totalităţii în însușirile sale. Iar 
aici se văd, din nou, limpede raporturile dintre 
echilibrare şi necesitatea logică progresivă, ne- 
cesitatea unui terminus ad quem rezultind 
din integrarea finală sau din „închiderea“ sis- 
temelor. 


Într-un cuvînt, echilibrarea cognitivă este, 
aşadar, „majorantă“, adică dezechilibrele nu 
duc spre un regres la forma anterioară de echi- 

libru, ci la o formă superioară, caracterizată 
prin înmulţirea dependențelor reciproce sau a 
implicaţiilor necesare. 

În ce priveşte cunoștințele experimentale, 
echilibrarea lor comportă, în plus faţă de le- 
gile precedente, o trecere progresivă de la exo- 
gen la endogen, în sensul-că perturbațiile (dez- 
minţirea așteptărilor etc.) sînt, mai întîi, anu- 
late sau neutralizate, apoi, treptat, integrate (cu 
deplasări de echilibru) şi, în sfîrșit, încorporate 
în sistem cu titlu de variaţii intrinseci deduc- 
tibile, reconstruind exogenul pe cale endogenă. 
Echivalentul biologic al acestui proces (vezi 
From noise to order, de H. von Foerster?) tre- 
buie căutat în „fenocopie“, așa cum am încercat 
să o generalizăm într-un eseu recent ô. 


7. PSIHOGENEZA ŞI ISTORIA ȘTIINȚELOR 


După cum spunea Holton 7, se pot recunoaște 
anumite convergenţe între psihogeneză și dez- 
voltarea istorică a structurilor cognitive. Este 
tocmai ceea ce încercăm să precizăm, împreună 
cu fizicianul R. Garcia, într-o lucrare viitoare. 

În unele cazuri, în știința de dinainte de se- 
colul al XVII- lea, se poate chiar observa un 
paralelism stadiu cu stadiu. Pentru raportu- 
rile dintre forţă și mișcare, se pot distinge ast- 
fel patru perioade 1) aceea a teoriei celor două 
motoare, a lui Aristotel, avînd drept consecinţă 
modelul antiperistasis-ului ; 2) o explicaţie glo- 
bală, în care forţa, mișcarea și elanul rămîn 
nediferenţiate ; 3) teoria elanului (impetus), 
concepută de Buridan ca un intermediar ne- 
cesar între forţă și mișcare ; 4) o perioadă fi- 
nală şi prenewtoniană, în care elanul tinde să 
se reducă la acceleraţie. Or, la copil se con- 
stată o succesiune de patru stadii foarte ase- 
mănătoare. Primul este acela în care cele două 
motoare rămîn destul de sistematice, ca rămă- 
şite ale animismului, dar cu un mare număr 
de exemple spontane de antiperistasis (şi 
aceasta, adesea, în situaţii neprevăzute și nu 

numai în ce priveşte mișcarea proiectilelor). 
intr-un al doilea stadiu, intervine o noţiune 
globală comparabilă cu „acțiunea“ și care poate 
fi simbolizată prin move, unde m reprezintă 
masa, v viteza, iar e drumul parcurs. Într-o a 
treia perioadă (7—10 ani), apare spontan „ela- 
nul“, în sensul termenului mediator al lui Bu- 
ridan, dar, în plus, cu puterea de „a traversa“ 
intermediarele imobile, trecînd prin „interiorul“ 
lor cînd mișcarea este transmisă prin interme- 
diul lor. În fine, în al patrulea rînd, apar (către 
11—12 ani) începuturile accelerației. 

Pentru perioade istorice mai mari, nu se re- 
găsesc, firește, paralelisme stadiu cu stadiu, dar 
ce pot găsi mecanisme comune. Istoria geome- 
triei occidentale face, astfel, dovada unui pro- 
ces de structurare ale cărui etape sînt cele ale 
unei centrări pe singurele relaţii intrafigurale 
(Euclid), a unei construiri a relaţiilor interfigu- 
rale (coordonatele carteziene) și, apoi, a unei 
algebrizări progresive (începînd cu Klein) 8. Or, 
la copii se regăseşte, la scară redusă, un proces 
analog, aceștia debutînd, firește, prin intrafi- 
gural şi descoperind, către virsta de 7 ani, că, 
pentru a determina un punct pe un plan, nu 
ajunge o măsură, că este nevoie de două, care 
să fie dispuse ortogonal. Acestei etape „inter- 
figurale“ (necesară şi pentru construcţia ori- 
zontalelor) îi urmează o alta, pe care o putem 
numi ytransfigurală“, în care însușirile care 
trebuie să fie descoperite nu se pot citi pe o 
singură figură, ci necesită o deducție sau un 
calcul, de exemplu curbele mecanice, mișcările 
relative etc. 

Așadar, aceste analogii cu istoria științelor 
vorbesc, desigur, în favoarea constructivismului 
nostru. Antiperistasis-ul nu s-a transmis ere- 
ditar de la Aristotel la copiii din Geneva, ci 
Aristotel a început prin a fi un copil, căci co- 
pilăria este anterioară vîrstei adulte pentru toţi 
oamenii, inclusiv pentru cei din peșteri. Ce 
păstrează omul de știință din anii săi de ti- 
nerete ? Păstreuză nu o colecţie de idei îr- 

născute, de vreme ce se constată tatonări în 
ambele cazuri, ci o putere constructivă, şi unul 
dintre noi tocmai spunea că un fizician de ge- 
niu este un om care a știut să-și păstreze crea- 
tivitatea proprie copilăriei, în loc să o piardă 
la școală. 


Despre structurile 
cognitive și evoluţia lor ; 
un răspuns lui Piaget 


Noam Chomsky 


În interesantele sale remarci despre psiho- 
geneza cunoașterii şi semnificaţia ei epistemo- 
logică, Jean Piaget formulează trei puncte de 
vedere cu privire la felul în care sînt însușşite 
cunoştinţele empirism, „preformare“ („inne- 
ism“) și propriul său „constructivism“. El ca- 
racterizează punctul meu de vedere în mod co- 
rect, ca o varietate de „inneism“, ca să folo- 
sesc cuvintele sale. Mai precis, studierea lim- 
bajului uman m-a dus la convingerea că o fa- 
cultate de limbaj determinată genetic, care este 
una din componentele spiritului uman, preci- 
zează o anumită clasă de „gramatici omeneşte 
accesibile“. Copilul își însuşește una din aceste 
gramatici (în realitate, un sistem de astfel de 
gramatici, dar mă voi rezuma la cazul cel mai 
simplu, la cazul ideal) pe baza datelor limitate 
care-i sînt accesibile. În cadrul unei anumite 
comunități lingvistice, copiii cu o experienţă 
care variază de la caz la caz îşi însuşesc grama- 
tici comparabil egale, determinate, în mare mă- 
sură, de datele care le sînt accesibile. Ne pu- 
tem imagina o gramatică, reprezentată mintal 
într-un fel sau altul, ca pe ur sistem care pre- 
cizează, proprietățile fonetică, sintactice și se- 


114 


mantice ale unci clase infinite de propoziţii 
potențiale. Copilul cunoaşte limba astfel deter- 
minată prin gramatica pe care şi-a însuşit-o. 
Această gramatică este o reprezentare a „com- 
petenței sale intrinsece“. În însuşirea limba- 
jului, copilul dezvoltă, de asemenea, „sisteme 
de performanţă“ pentru a-și pune această cu- 
noaștere în aplicare (de pildă, strategii de for- 
mare și percepţie). Sc ştie atît de puţin despre 
proprietățile generale alc sistemelor de perfor- 
manţă, încît nu se pot emite decît ipoteze de- 
spre baza dezvoltării lor. Eu unul aș emite ipo- 
teza că, aşa cum se întimplă în cazul gramati- 
cilor, un sistem fix și genetic determinat 
constrînge strict formele pe care le pot lua 
aceste sisteme. Aș mai emite ideea că analize 
analoage s-ar putea dovedi fructuoase și în pri- 
vinţa altor structuri cognitive ale omului. 

Împotriva acestei concepţii, Piaget oferă două 
argumente de bază (1) mutaţiile proprii spe- 
ciei umane, care ar fi putut da naștere struc- 
turilor înnăscute postulate, sînt „inexplicabile 
din punct de vedere biologic“ ; (2) ceea ce poate 
fi explicat pe baza ipotezei structurilor fixe 
înnăscute poate fi explicat și drept «rezulta- 
tul „necesar“ al construcţiilor proprii inteligen- 
tei senzoriomotorii... 

Nici unul dintre argumente nu mi se pare ho- 
tărîtor. În legătură cu primul, nu sînt de acord 
decît în parte. Desfășurarea evoluţiei este, fără 
îndoială, „biologic neexplicată“. Dar nu văd 
nici un motiv să admit afirmaţia şi mai peremp- 
torie conform căreia ea este „biologic inexpli- 
cabilă“. Exact acelaşi lucru se poate spune des- 
pre organele corpului. Evoluţia acestora este, 
și ea, „biologic ncexplicată“. Putem. post hoc, 
emite o ipoteză privitoare la felul în care 
ar fi putut avea loc această dezvoltare, dar 
nu putem oferi o teorie care să explice 
dezvoltarea așa cum a avut loc şi care să 
excludă altele mai puţin conforme princi- 
piilor emise aici în legătură cu cvoluiia 
organismelor. Desi este foarte adevărat că 

nu avem nici o idee cum şi de ce mutații 
întîmplătoare au înzestrat specia umană cu ca- 
pacitatea specifică de a învăţa un limbaj uman, 
este tot atit de adevărat că nu știm exact nici 
cum şi de ce mutații întîimplătoare au dus la 
dezvoltarea structurilor particulare ale ochiului 
mamiferelor sau ale cortexului cerebral. De 
aceea, nu tragem concluzia că natura de bază a 
acestor structuri la individul matur este deter- 
minată de interacţiunea cu mediul înconjurător 
(deși o astfel de interacţiune este, fără nici o 
îndoială, necesară peniru declanşarea proceselor 
genetic determinate şi, firește, influenţează 
caracterul organelor ajunse la maturitate. De- 
sigur, se ştie puţin despre desfășurarea evolu- 
tiei, dar din necunoaştere este imposibil să tra- 
gem vreo concluzie. Îndeosebi, este imprudent 
să concludem fie că (A) legile fizice cunoscute 
nu sînt, în principiu, suficiente pentru a ex- 
plica dezvoltarea unor structuri particulare, fie 
că (B) legile fizice, cunoscute sau necunoscute, 
nu sînt suficiente din principiu. S-ar părea că 
concluziile (A) sau (B) decurg din afirmaţia 
că desfăşurarea evoluţiei este literalmente 
„inexplicabilă“ pe temeiuri biologice. Se pare, 
însă, că la ora actuală nimic nu justifică să 
luăm în serios (B), iar (A), deşi plauzibil ade- 
vărat, este o simplă speculație. În oricare caz, 
problema crucială în legătură cu aceasta este 
că structurile cognitive şi organele corpului 
par să fie comparabile, cel puţin în ceea ce pri- 
veşte posibilitatea unei „explicaţii biologice“. 

Cel de-al doilea argument mi se pare mai 
important. Cu toate acestea, nu văd care ar 
putea fi baza concluzici la care ajunge Piaget. 
După cîte ştiu, nu există propuneri de fond pri- 
vitoare la „construcţii de inteligenţă senzorio- 
motorie“, care să ofere vreo speranţă în expli- 
carea fenomenelor de limbaj care necesită acest 
lucru. După cîte ştiu, nimic plauzibil nu se 
află la originea acestei sugestii. Aș putea adă- 
uga deși unii au susținut că ipoteza unei ca- 
pucităti lingvistice genetic determinate consti- 


tuie o „petitio principii“, această afirmatie esto 
cu siguranţă ncintemeiată. Ipoteza nu repre- 
zintă o „petitio principii“ în cazul structurilor 
mintale ca, de altfel, nici ipoteza analoagă în 
cazul dezvoltării organelor corpului. Propuneri 
de fond referitoare la caracterul acestei capa- 
cităţi de limbaj sînt refutabile dacă sînt false, 
confirmabile dacă sînt adevărate. Anumite ipo- 
teze au fost adesea contestate și modificate în 
lumina cercetărilor ulterioare, iar eu nu am 
nici o îndoială că această situaţie va continua. 


Una din curiozităţile istoriei noastre intelec- 
tuale o constituie faptul că structurile cogni- 
tive dezvoltate de mintea omenească sînt, în 
general, privite și studiate în mod foarte diferit 
de structurile organice dezvoltate de corp. Nu 
există nici un motiv ca un om de ştiinţă impar- 
tial să adopte acest punct de vedere. Dimpo- 
irivă, va aborda sau ar trebui să abordeze struc- 
turile cognitive de tipul limbajului uman oare- 
cum în acelaşi mod în care ar studia un organ 
precum ochiul sau inima, căutind să deter- 
mine : (1) caracteristicile sale la un individ 
dat ; (2) proprietăţile sale generale, invariante 
la întreaga specie, excepţie făcînd orice defi- 
cienţă evidentă ; (3) locul său într-un sistem 
de structuri de acest fel ; (4) cursul dezvoltării 
sale la individul respectiv ; (5) baza genetic 
determinată a acestei dezvoltări ; (6) factorii 
care au dat naștere acestui organ mintal în 
cursul evoluţiei. Probabilitatea ca construcţiile 
de inteligenţă senzoriomotorie să determine ca- 
racterul unui organ mintal de tipul limbajului 
mi se pare la fel de puţin plauzibilă ca şi afir- 
maţia conform căreia proprietăţile fundamen- 
tale ale ochiului sau ale cortexului vizual sau 
ale inimii se dezvoltă pe această bază. De altiel, 
cînd luăm în considerare proprietățile specifice 
ale acestui organ mintal, constatăm că prea pu- 
tine lucruri justifică o astfel de convingere, cel 
puţin aşa cum văd eu lucrurile. 

Nu voi încerca să aduc argumente detaliate 
aici, insa voi schiţa tipul de raționament care 
mă duce la concluziile pe care le-am exprimat. 

Să presupunem că ne-am propus să studiem 
dezvoltarea cognitivă a unei persoane într-un 
mediu natural. Putem începe prin a încerca 
să delimităm anumite domenii cognitive, guver- 
nat fiecare de un sistem integrat de principii 
de un anumit tip. Este, în mod sigur, perfect 
legitim să considerăm limbajul drept un ast- 
fel de domeniu, cu toate că limitele sale exacte 
și relaţiile cu alte domenii rămîn să fie deter- 
minate. În exact același mod, am putea începe 
să studiem matura şi dezvoltarea unui organ al 
corpului. Conform acestei foarte legitime ipo- 
teze, observăm că dezvoltarea unei persoane 
porneşte de la starea inițială So genetic deter- 
minată, trece printr-o succesiune de stări S,, 
S2,... Şi ajunge, în cele din urmă, la „starea sta- 
tonară“ (steady state) S , care nu pare după 
aceea să se modifice decît marginal (să zicem, 
îmbogăţind vocabularul). Starea staţionară este 
atinsă la o vîrstă relativ fixă, la pubertate sau 
ceva mai devreme. Studiind această stare sta- 
țioaară, putem construi o ipoteză cu privire la 
gramatica intern reprezentată. Am putea în- 
cerca să facem același lucru şi în stadiile inter- 
mediare și să înaintăm prin aceasta în înţele- 
legerea dezvoltării limbajului. 

În principiu, este posibil să inventariem 
cvasiexhaustiv experienţa acumulată de per- 
soana care a atins această stare staţionară. De- 
sigur, în practică nu întreprindem așa ceva, dar 
ne putem concentra atenţia asupra unor aspecte 
particulare ale acestei experienţe legate de ipo- 
teze specifice privind natura lui S şi So. Pre- 
supunind că am obţinut un inventar suficient 
E al experienţei pertinente, putem, apoi, con- 
strui o ipoteză de ordin secund privind carac- 
terul lui So. Această ipoteză trebuie să întru- 
nească anumite condiţii empirice. Ea nu poate 
fi atit de specifică, încît să elimine stări staţio- 
nare atestate ca atare în toate limbile. Ea tre- 

buie să fie suficientă pentru a explica tre- 
cerea de la Su, la S dat fiind E, în cazul ori- 
cărei persoane (normale). Putem considera 
uceasta drept o ipoteză privind o funcţie care 
il proiectează pe E în S,. Pentru orice alegere 
a lui E suficientă pentru a da naștere cunoaş- 
terii unei limbi L, această funcţie trebuie să 
atribuie un S corespunzător, în care este re- 
prezentată gramatica lui L. Am putea numi 
această funcție „teoria învăţării umane în do- 
meniul limbajului“ (the learning theory for 
humans în the domain of language) — s-o nu- 
mim LT(H,L). Făcînd abstracţie de diferen- 
tele individuale, putem considera So — care 
specifică LT (H,L) — ca un caracter al speciei 
genetic determinat. Se pot aduce perfecţionări, 
dacă acordăm mai multă atenţie etapelor dez- 
voltării. 

Mai general, pentru orice specie O şi domeniu 
cognitiv D identificate și delimitate în mod ex- 
perimental, putem studia în mod adecvat 
LT(O,D), adică „teoria învăţării“ pentru orga- 
nismul O în domeniul D, proprietate a stării 
inițiale genetic determinate. Să presupunem, 
de pildă, că studiem capacitatea fiinţelor umane 
de a recunoaşte și identifica chipul omenesc. 
Presupunind că „recunoașterea chipului“ con- 
stituie un domeniu cognitiv legitim F, putem 
încerca să specificăm LT(H,F), principii genetic 
determinate care dau naștere unei stări staţio- 
nare (probabil posterioare fixaţiei neurale a 
limbajului și reprezentate, se pare, în regiuni 
omoloage ale emisferei drepte, după cum suge- 
rează unele lucrări recente). În mod similar, pu- 
tem studia și alte domenii cognitive la oameni şi 
la alte organisme. Să nu ne prea așteptăm să gă- 
sim proprietăţi interesante comune la LT(0,D) 
pentru un O,D oarecare ; adică să nu ne prea 
așteptăm să descoperim că există ceva care 
poate fi numit „teorie generală a învăţării“. 
După cite știu, perspectivele unei asemenea 
teorii nu sînt mai bune decit cele pentru o 
„teorie a dezvoltării“, situată între biologia 


119 


celulară și studierea unor organe particulare, si 
care să se ocupe de principiile care guvernează 
dezvoltarea unor organe oarecare la organisme 
oarecare. 

Ne putem perfecționa investigația, dacă luăm 
în considerare şi etapele intermediare. 

Revenind la cazul limbajului, ca să desco- 
perim proprietăţile lui S), ne vom concentra 
atenţia, în mod firesc, asupra proprietăţilor evi- 
dente în etapele ulterioare (în special, S, ) care 
nu sînt determinate de E, adică elemente cu- 
noscute ale limbajului, dar pentru care nu pare 
să existe dovezi pertinente. Să luăm în discuţie 
cîteva exemple. 


I. PROPRIETATEA DEPENDENŢEI DE 
STRUCTURĂ A REGULILOR LINGVISTICE 


Să analizăm procesul de formare a interoga- 
tivelor simple cu răspuns da/nu în limba en- 
gleză. Avem perechi enunţiative-interogative 
de felul (1) 


(1) The man is here. — Is the man here? 
The man will leave. — Will the man 
leave ? 

Omul este aici. — Este omul aici ? 
Omul va pleca. — Va pleca omul ? 


Fie următoarele două ipoteze de natură să 
explice această clasă infinită de perechi : 

H, dezvoltați propoziţia enunţiativă de la 
început pînă la sfîrșit (de la stînga la dreapta), 
cuvînt cu cuvînt, pînă cînd ajungeţi la prima 
ocurenţă a cuvintelor is, will etc. ; transpuneţi 
această ocurenţă la început (stinga), formînd 
astfel propoziția interogativă corespunzătoare. 

Hə  procedaţi ca în Hı, dar alegeţi prima 
ccurenţă a cuvintelor is, will etc. care urmează 
primului grup nominal al propoziției enunţia- 
tive. 

Vom spune că H, este o „regulă indepen- 
dentă de structură“, iar H2 o „regulă depen- 

dentă de structură“. În felul acesta, Il, cere o 
analiză a cnunţialivei într-o simplă secvenţă 
de cuvinte, în timp ce He cere, în afara unei 
analize în cuvinte succesive, o analiză în gru- 
puri abstracte, precum „grupul nominal“. Gru- 
purile sînt „abstracte“ prin faptul că limitele 
și denumirea lor nu sînt, în general, marcate 
fizic ; ele sînt mai degrabă construcţii min- 
tale. 


Un om de ştiinţă care ar urmări vorbitori de 
limbă engleză, pus în faţa unor date de felul 
celor prezentate la (1), ar alege, în mod natural, 
ipoteza Hı, preferînd-o ipotezei mai complexe 
Hə, care postulează, în plus faţă de Hı, un 
proces mintal abstract de natură nontrivială. 
În mod similar, puşi în faţa unor date de felul 
celor prezentate la (1), este logic să presupunem 
că un copil „nonstructurat“ va presupune că 
H, este valabilă. În realitate, după cum știm, 
nu este, iar H> este (în mai mare măsură) co- 
rect. Să luăm în discuţie exemplele urmă- 
toare (2) 


(2) The man who is here is tall. — Is the man 
who is here tall ? 


The man who is tall will leave. — Will 
the man who is tall leave ? 
Omul care este aici este înalt. — Este 


omul care este aici înalt ? 
Omul care este înalt va pleca. — Va pleca 
omul care este înalt ? 


Aceste exemple sînt prezise de H; şi resping 
H, care mai degrabă ar prezice propozițiile 
interogative (3) : 

(3) Is the man who here is tall ? 

Is the man who tall will leave ? 
Este omul care aici este înalt ? 


Este omul care înalt va pleca ? 


Problema care se ridică acum este următoa- 
rea : cum ştie un copil că Həz este (aproape) 
corectă, dar că H, este falsă ? În mod sigur nu 

va începe prin a alege Hı (cum ar face-o un om 
de ştiinţă imparţial), pentru ca, apoi, să fie 
silt sa-l respingă pe baza datelor de tipul (2). 
Nici un copil nu e învăţat care sînt faptele 
pertinente. Copiii fac multe greşeli în procesul 
de învăţare a limbii, dar, anterior unei instruiri 
și experiențe corespunzătoare, nu greșeli de 
tipul (3). Cineva poate să trăiască o bună parte 
din viaţă sau toată viaţa sa fără să fi benefi- 
ciat de o experienţă adecvată, dar, cu toate 
acestea, va folosi fără să greșească Hə, nicio- 
dată H,, cu prima ocazie pertinentă (presupu- 
nînd, bineînţeles, că e vorba de cineva care 
este capabil să folosească structurile). Aparent, 
nu putem explica preferința pentru Ho pe te- 
meiul eficienţei comunicaţiei sau ceva asemă- 
nător, şi nici nu par să existe, în alte domenii 
cognitive, analogii pertinente altele decît foarte 
superficiale şi puţin instructive. Dacă fiinţele 
umane ar fi alcătuite în alt chip, atunci ele 
şi-ar însuși o gramatică ce admite Hı, şi nu 
le-ar strica. În fond, ar fi dificil să ştim, din- 
tr-o simplă observare pasivă a performanţei 
lingvistice totale a unei persoane, dacă foloseşte 
H, sau H2. 

Asemenea observații sugerează că este o 
proprietate a Sọ — adică a LT(H,L) — faptul 
că regulile (sau regulile unei categorii speci- 
fice, identificabile pe temeiuri destul de gene- 
rale de către un mecanism determinat genetic) 
sînt dependente de structură. Copilul nu are 
nevoie să ia în considerare H; ; este exclusă 
de proprietățile stării sale mintale iniţiale, So. 
Cu toate că acest exemplu este foarte simplu, 
aproape trivial, el ilustrează problema gene- 
rală care se ridică atunci cînd ţinem seama de 
proprietăţile specifice ale stărilor cognitive 
atinse. 


CONDIȚIA SUBIECTULUI SPECIFICAT 


Să analizăm un exemplu ceva mai complex. 
Propozţiile (4) și (5) sînt aproape sinonime : 

(4) Each of the men likes the others. 
Fiecărui om îi place de ceilalţi. 

(5) The men like each other. 
Oamenii se plac unii pe alţii. 


În mod mai general, perechile each of the 
men... the others şi the men... each other se 
pot substitui reciproc, fără ca înțelesul să su- 
fere vreo modificare (notabilă). În unele con- 
texte, totuși, acest lucru nu este deloc valabil. 
Să analizăm, de exemplu, propoziţiile de ti- 
pul (6) 

(6) (a) Each of the men expects [John to 

like the others]. 
Fiecare om se așteaptă [ca lui John 
să-i placă de ceilalţi]. 

(b) Each of the men was surprised at 
[John's hatred of the others]. 
Fiecare om a fost surprins [de ura 
lui John față de ceilalţi]. 

(c) Eaci: of the men liked [John's stories 
about the others]. 

Fiecărui om i-au plăcut [relatările lui 
John despre ceilalţi]. 


Înlocuind each of the men... the others cu 
the men... each other în (6), vom obţine, pe 
rînd, propoziţiile de tipul (7) (cu schimbarea 
automată a flexiunii verbale, pe care o pu- 
tem, însă, ignora) 


(7) (a) The men expect [John to like each 

other]. 
Oamenii se aşteaptă [ca lui John să-i 
placă unul pe altul]. 

(b) The men were surprised at [John's 
hatred of each other]. 
Oamenii au fost surprinși [de ura lui 
John faţă de unul pe altul]. 

(c) The men liked [John's stories about 
each other]. 
Oamenilor le plac [relatările lui John 
despre unul pe altul]. 

Însă exemplele din (7) au sînt sinonime apro- 
piate cu exemplele corespondente din (6). De 
fapt, ele nu constituie deloc propoziţii engle- 
zeşti bine formate, deşi, dacă am fi siliţi să le 
dăm o interpretare, am putea-o face — am da, 
probabil, interpretările exemplelor corespon- 
dente din (6). Temeiul acestei judecăţi nu-l 
poate constitui „incoerența semantică“ sau ceva 
asemănător ; să comparăm propoziţiile (6 a-c), 
care sînt perfect coerente, dar, pentru un oa- 
recare motiv, nu exprimă înțelesul din (7 a-c). 
Cum știe vorbitorul de limbă engleză că este 
aşa ? De ce gramatica lui, în starea Ss, deter- 
mină aceste fapte ? 

Cred că răspunsul se află în principiul ge- 
neral al structurii limbii, pe care îl voi numi 
„condiţia subiectului specificat“ — the specified 
subject condition (SSC). Această condiţie pri- 
veşte regulile care stabilesc un raport între X 
și Y într-o structură de tipul (8), unde struc- 
tura inserată în paranteze este o propoziţie 
sau o sintagmă nominală : 


(8) X pY] 


SSC susține, În linii mari, că nu se poate 
aplica nici o regulă lui X sau Y dacă structura 
inserată conține un subiect distinct de Y. 

Să analizăm acum propoziția (7a). Parante- 
zcle delimitează o propoziție inserată ; de unde 
rezultă că (7a) este de forma (8). Să luăm sin- 
tagma reciprocă each other drept Y, iar ante- 
cedentul său propus, the men, drept X. Dar 
propoziția inserată conține un subiect, John, 
distinct de each other, astfel că relația dintre 
X şi Y este blocată de SSC. Același lucru este 
valabil în alte cazuri ale așa-numitei „anafore 
legate“. Să notăm că propoziția (9) este destul 
de corectă, deoarece sintagma de reciprocitate 
each other este ea însăși subiect : 


(9) The candidates expect [each other 
to win]. 

Candidaţii se aşteaptă unii pe alţii să 
cîştige. 


Dar ce se întîmplă în propoziţia (7b)? Exact 
aceeaşi condiţie va bloca (7b) dacă luăm John 
drept „subiectul“ substantivului hatred (cum ar 
fi în propoziţia corespondentă John hates...) 
în grupul nominal cuprins în paranteze. În 
mod similar, (7c) este explicat dacă luăm John 
drept „subiectul“ cuvîntului stories în grupul 
nominal din paranteză. Să observăm că pro- 
poziția (10) este bine formată, deoarece grupul 
nominal inserat nu conţine nici un subiect şi, 
prin urmare, nici un subiect distinct de each 
other (Y din (8)) 


(10) The men heard [stories about each 
other] 
Oamenii au auzit [relatări despre unii 
pe alţii]. 


Să observăm că noţiunea de „subiect“, in- 
clusă în SSC, este destul de abstractă, o gene- 
ralizare a noţiunii corespondente din grama- 
tica tradiţională. Există temeiuri serioase, total 
independente de aceste consideraţii, de a ge- 
neraliza astfel noţiunea tradițională. 

SSC este valabilă nu numai în cazul anafo- 
rei legate, dar şi al unor reguli de natură foarte 
diferită. Să analizăm, de exemplu, interogati- 
vele în wh din (11): 

(11) (a) Who did the men hear [stories 

about] ? 
Despre cinc au auzit oamenii fre- 
latări] ? 

(b) Who did the men hear [John's sto- 
ries about] ? 
Despre cine au auzit oamenii fre- 
latările lui John] ? 


(la) este o propoziţie gramaticală în limba 
engleză, dar (11b) nu este, deoarece regula de 
formare a propoziției interogative este blocată 
de SSC ( (11) ur putea fi blocată si de un stil 

care impune condiţii mai riguroase cu privire 
la locul prepoziţiilor). 

Explicația este discutabilă și, pentru mo- 
ment, voi cvita multe alte întrebări şi pro- 
bleme. Cred, însă, că, în esenţă, explicaţia este 
corectă. 

Putem acum pune exact aceleaşi întrebări în 
legătură cu proprietatea pe care o au regulile 
de a fi dependente de structură. Cum știe cel 
care învaţă o limbă că SSC se aplică anaforei 
legate each other, și nu la the others în (6) ? Pe 
de altă parte, nu se poate imagina ca aceluia 
care învaţă limba să i se „predea“ aceste lucruri 
sau principiile pertinente. După cum nimeni 
nu face greșeli pentru a fi corectat. Ca şi în ca- 
zul principiului dependenţei de structură, ob- 
servarea pasivă a performanţei totale a unei per- 
soane n-ar putea să ne ofere posibilitatea să 
spunem dacă principiile sînt efectiv respectate 
(la fel cum experienţa nu va fi, normal, sufi- 
cientă pentru a furniza această informaţie ce- 
lui care învaţă limba), chiar dacă „experiența“ 
ne va dezvălui că este așa. Singura concluzie 
rațională este că SSC și noţiunea abstractă per- 
tinentă de „subiect“ şi „anaforă legată“ sînt 
proprietăţi ale stării Sə» adică fac parte din 
LT(H,L). 

Rămîne să precizăm diferenţa dintre anafora 
legată each other și anafora liberă the others, 
diferenţa revelată de comparaţia dintre (6) 
şi (7). Accasta fără doar şi poate. Să remarcăm 
că antecedentul lui each other este strict deter- 
minat de o proprietate a gramaticii propoziti- 
ilor, în timp ce antecedentul lui the others 
poate, în general, fi determinat în afara pro- 
poziţiei în care apare, printr-o trăsătură a con- 
textului situațional sau pe baza cunoștințelor 
acumulate. Astfel că propoziția (12) este per- 
fect posibilă, dar (13) nu este : 

(12) The others left. 

Ceilalti mı plecat. 

(13) Each other left. 
Unii pe alţii au plecat. 


Propoziția (12) poate apărea în cadrul unui 
discurs, dacă participanții ştiu la ce grup se 
referă ; de exemplu, în discursul (14) 


(14) Some of the men stayed. The others 
left. 
Unii au rămas. Ceilalţi au plecat. 


Dimpotrivă, (13) nu poate apărea în nici un 
discurs. De asemenea, în propoziţii de tipul (4) 
și (6), sintagma the others s-ar putea să nu 
aibă nici o legătură cu sintagma each of the 
men. Să analizăm discursul (15) : 


(15) Each of the women likes some of the 
books. Each of the men likes the others. 
Fiecărei femei îi plac unele cărţi. Fiecă- 
cărui bărbat îi place de ceilalți. 


Putem înțelege că the others se referă la ce- 
lelalte cărţi. Dar acest lucru nu e posibil dacă 
(4) este înlocuit cu (5) în (15). Prin urmare, nu 
este tocmai exact dacă spunem, cum am făcut-o 
mai înainte, că (4) şi (5) sînt sinonime apro- 
piate. Aceste propoziţii nu acoperă aceeași arie 
de înțeles, după cum o demonstrează aceste 
exemple. 

Acestea sînt cîteva din proprietățile de bază 
care deosebesc anafora liberă de cea legată. 
Un vorbitor trebuie să cunoască această distinc- 
ție, pentru a ști care este aria de aplicare a 
SSC. În plus, se pare că o asemenea cunoștință 
trebuie să fie proprietatea stării So, deşi, aşa 
cum este cazul cu multe alte proprietăți gene- 
tic determinate (de exemplu, debutul puber- 
tăţii, încheierea procesului de creștere), apari- 
ţia acestei caracteristici mintale poate întîrzia 
mulți ani după naștere şi poate depinde even- 
tual de efectul declanșator al experienţei per- 
tinente (din nou, aşa cum este cazul altor struc- 
furi si procese îanăascute). 

SUBIECTE „PREZENTE MINTAL“ 


Să analizăm acum următoarele exemple ceva 
mai complexe. Să luăm propoziţiile (16) şi (17) : 

(16) John seems to each of the men [to like 
the others]. 
John pare fiecărui om [să-i placă de 
ceilalți]. 

(17) John seems to the men [to like each 
other]. 


John pare oamenilor [să-i placă unul de 
altul]. 


Propoziția (16) este bine-formată, dar (17) 
nu este. Care este explicaţia acestui fapt ? 

Din nou, răspunsul nu este dat de SSC. Ex- 
presiile din paranteză în (16) şi (17) nu se pre- 
zintă ca nişte propoziţii întregi, deoarece le 
lipseşte subiectul. Dar sînt înţelese ca propo- 
ziții cu subiect sau, ca să folosim termenul 
tradiţional, fiecare are un „subiect subînţeles“, 
și anume John. Subiectul subînţeles John din 
fragmentul de propoziţie inserat în (17) este 
suficient pentru a bloca, prin SSC, regula in- 
terpretării reciproce, la fel cum subiectul John 
al propoziției inserate a blocat aceeaşi regulă 
în (7a). Singura diferenţă între (7a) şi (17) este 
că subiectul este fizic prezent în primul caz, 
însă este doar „mintal prezenti în cel de-al 
doilea. După cum arată exemplul, subiectele 
prezente mintal se comportă, în ceea ce pri- 
vește SSC, la fel ca cele fizic prezente. 

Ca şi în celelalte cazuri discutate mai sus, 
nu se poate concepe că orice vorbitor de limbă 
engleză care poate face distincţia între (16) si 
(17) a învăţat că subiectele prezente mintal 
sînt suficiente pentru a pune în funcţiune prin- 
cipiul SSC sau că a fost expus unei experienţe 
pertinente. Din nou subliniez că nu puteam ști 
în urma unei observări pasive dacă o persoană 
cunoaște (în mod inconstient, desigur) princi- 
piul pertinent. În plus, dacă engleza ni ar sine 

scamă de acest principiu anume, nu ar fi cu 
nimic o limbă „mai puţin bună“; dimpotrivă, 
în această pseudo-engleză (17) ar însemna (16). 
Orice vorbitor care şi-a atins starea staţionară 
cunoaşte bine principiul conform căruia su- 
biectele prezente mintal sînt suficiente pentru 
a pune în funcţiune SSC. În mod clar, trebuie 
să presupunem, din nou, că acest principiu este 
o proprietate a stării So, care devine eficientă 
la un anumit moment al dezvoltării mintale. 


DESPRE NOȚIUNEA DE „SUBIECT SPECIFICAT“ 


În exemplele precedente, SSC a servit la 
blocarea aplicării regulilor în cazul unei propo- 
ziții inserate sau grup nominal cu un subiect 
diferit de grupul (Y din (8)) căruia regula i se 
aplica în cadrul acestei structuri inserate. Alte 
exemple arată că „subiectul specificat“ trebuie 
să fie diferit şi de X din (8). Să luăm, de pildă, 
următoarele propoziţii 

(18) (a) John seems to the men [to like each 

other]. 
(identic cu (17) ) 
John pare oamenilor [să-i placă unul 
de altul]. 

(b) The men seem to John [to like each 
other]. 
Oamenii par lui John [să le placă 
unul de altul]. 

(c) John ordered the men [to kill each 
other]. 
John a poruncit oamenilor [să se 
omoare unii pe alţii]. 

(d) John promised the men [to kill each 
other]. 
John a promis oamenilor [să se 
omoare unii pe alții]. 

Propozițiile (18 b) și (18 c) sînt formate co- 
rect şi au aproximativ acelaşi înțeles ca şi pro- 
pozițiile corespondente care conţin each of the 

men... the others în loc de the men... each 
other. Dar (L8a) şi (18b) nu sînt bine formate. 
Explicaţia este ușor de înţeles. În (18 b) şi (18 c) 
subiectul subințeles, prezent mintal, al frag- 
mentelor de propoziţie inserate este identic cu 
antecedentul the men şi, de aceea, SSC nu se 
poate aplica, cum este cazul în (18 a) și (18 d), 
unde subiectul prezent mintal este diferit de 
antecedent. Vedem, deci, că un „subiect speci- 
ficat“ în grupul inserat din (18) este un subiect 
deosebit de X din (8). Trebuie precizat exact 
ce înseamnă „diferit“ în cazul de faţă ; nu voi 
analiza, însă, acest lucru aici ?. 

Din nou, nu există nici un motiv aprioric ca 
ceea ce susţin eu să fie așa, şi nici nu se poate 
imagina ca principiul să fi fost învăţat sau de- 
rivat dintr-o construcţie senzoriomotorie sau 
altceva asemănător. 

În toate aceste cazuri, avem de-a face, se 
pare, cu o cunoaștere care își are obiîrşia „în 
mîna creatoare a naturii“, ca să reiau cuvintele 
lui Hume, adică cu o „cunoaștere înnăscută“. 
Pentru a evita o deșartă dispută terminologică, 
voi evita termenul, remarcînd, pur şi simplu, 
că o anchetă lingvistică ne duce la atribuirea 
anumitor proprietăţi stării invariante So, cum 
ar fi dependenţa structurală a regulilor, SSC, 
noţiunile de „anaforă legată“ și „subiect ab- 
stract“, condiţia conform căreia subiectele pre- 
zente mintal se comportă la fel ca subiectele 
prezente fizic în ceea ce priveşte SSC, condiţiile 
legate de subiectul specificat şi aşa mai de- 
parte. Într-un mod mai general, am presupus 
tacit pe tot parcursul discuţiei existenţa unui 
anumit cadru de reguli și principii care trebuie 
atribuite în întregime stării So, ca parte a an- 
samblului de scheme care determină forma cu- 
noaşterii limbajului care rezultă. Detaliile spe- 
cifice sînt, desigur, un rezultat al experienţei. 

Ca fiinţe umane într-un mediu social, sîntem 
în mod natural preocupaţi de diferenţele care 
există între indivizi şi culturi, și tindem să nu 
ţinem seama sau să nu fim conştienţi de asemă- 

nările lor. Acestea sînt privite ca „naturale“ 
sau „necesare“ sau, pur şi simplu, sînt admise 
ca atare așa cum admitem ca atare proprietă- 
tile „evidente“ ale mediului înconjurător na- 
tural. Dar omul de știință care încearcă să în- 
țeleagă natura și originea capacităţilor cogni- 
tive umane trebuie, dimpotrivă, să se preocupe 
de acele proprietăţi invariante de care poate, 
fără riscuri şi pe drept cuvînt, să nu ţină seama 
în relațiile cu alţii. Sarcina sa este să deter- 
mine LT(H,D) pentru fiecare D ; în mod deo- 
sebit, trebuie să determine LT(H,L), „teoria 
învăţării“ la oameni în domeniul limbajului, 
care este o proprietate a stării inițiale So. Am 
sugerat cîteva dintre caracteristicile care par 
adecvate pentru a fi atribuite stării So. Aceste 
caracteristici sînt destul de abstracte ; ele sînt 
ceea ce am numit în altă parte „universalii for- 
male, condiţii legate de forma și funcţia sis- 
temului de reguli și principii care constituie 
teoria noastră despre structura unui domeniu 
cognitiv dat. Prin comparaţie, sint, după cîte 
stiu eu, mult mai puţine de spus despre „uni- 
versalii substanţiale“, elemente fixe care intră 
în componenţa gramaticilor speciale. 


Exemplele noastre au fost luate din domeniul 
sintaxei și al interpretării semantice a structu- 
rilor sintactice. Se pot găsi exemple similare 
în fonologie și fonetică sau în semantica pro- 
priu-zisă. Să analizăm, de pildă, proprietăţile 
complexe ale ordinii regulilor şi aplicării lor 
în fonologie, proprietăţi care au fost studiate 
în anii din urmă. Ca şi în celelalte cazuri discu- 
tate, aceste proprietăţi aparent nu sînt învă- 
tate, fiind, așadar, proprietăţi ale stării So. Sau 
să analizăm cîteva din îmbunătățirile accepta- 
bile în caz de „ambiguitate semantică“ în com- 
paraţie cu ambiguitatea „accidentală“ sau „de- 
terminată sintactic“. Să comparăm exemplele 


(19) și (20) 
(19) (a) John wrote a book. 
John a scris o carte. 

(b) This book weighs five pounds. 
Această carte cintăreste cinci livre. 


(20) (a) Flying planes are a nuisance (are 
dangerous). 
Avioanele care zboară sînt o pacoste 
(sint periculoase). 

(b) Flying planes is a nuisance (is dan- 

gerous). 
A pilota avioane este o pacoste (este 
periculos). 


În (19a), referentul cuvîntului book este ab- 
stract. Cînd enunţăm propoziţia (19a), putem 
să nu avem în minte nici un obiect concret 
(de fapt, s-ar putea ca John să fi scris cartea 
doar în minte, neașşternînd nimic pe hîrtie). 
Dacă avem în față două exemplare ale cărţii, 
putem indica pe oricare din ele şi e posibil să 
spunem „John a scris această carte“, dar nu 
putem trage concluzia că John a scris două 
cărți. În (19b), dimpotrivă, referirea lui book 
este concretă sau cel puţin ar trebui să fie în 
mod normal. Astfel, folosirea cuvîntului book 
comportă o anumită ambiguitate ; el poate fi 
folosit fie cu referire abstractă, fie cu referire 
concretă. Deși în stadiul actual al semanticii 
descriptive se cere o anumită prudenţă, se pare 
că este, totuși, posibil să afirmăm că această 
ambiguitate este total sistematică și nu consti- 
tuie o proprietate idiosincrasică a cuvîntului 
book, așa cum este o proprietate idiosincrasică 
a cuvîntului trunk faptul că acesta se referă 
la un cufăr de voiaj sau la un apendice al ele- 
fantului. 

În propoziţiile din (20), sintagma flying 
planes este folosită în două feluri : cu referire 
la anumite obiecte care zboară în (a) şi la actul 
pilotării în (b). Dar această ambiguitate este 
sintactic determinată și nu constituie o pro- 
prietate generală a sintagmelor cu aceste 
funcții semantice. 

Cele două propoziţii din (19) pot fi „combi- 
Rate“ într-o constructie prin relativizare asu 
pra lui book, în ciuda ambiguităţii acestui cu- 
vînt, ca în (21): 

(21) (a) John wrote a book that weighs live 

pounds. 
John a scris o carte care cîntăreşte 
cinci livre. 

(b) The book that John wrote weighs 
five pounds. 
Cartea pe care a scris-o John cîntă- 
rește cinci livre. 

(c) This book, which John wrote, weighs 
five pounds. 
Această carte, pe care a scris-o John, 
cîntărește cinci livre. 

În (a), de pildă, referentul lui book este ab- 
stract în propoziţia principală și concret în 
propoziţia relativă inserată, dar propoziţia este 
corect formată. Dimpotrivă, pornind de la (20), 
nu se pot construi relative ca acele din (22): 


(22) (a) Flying planes, which is a nuisance, 
are dangerous. 
Avioanele care zboară, cara este o 
pacoste, sînt periculoase. 
(b) Flying planes, which is dangerous, 
are a nuisance. 
A pilota avioane, care este periculos, 
sint o pacoste. 


Această proprietate a ambiguităţii sistema- 
tice, deşi destul de ciudată, este totuși foarte 
generală. Să analizăm următoarele propo- 
ziţii (23) : 

(23) (a) John's intelligence, which is his most 
remarkable quality, exceeds his fo- 
resight. 

Inteligența lui John, care este cea 
mai remarcabilă calitate a sa, depă- 
şeşte puterea sa de previziune. 

(b) The temperature, which was 70 de- 
grees this morning, will rise rapidly. 

Temperatura, care a fost de 20°C 
a-i-dimineată, va cresle cu mare re- 
peziciune. 

(c) The price of bread, which was fixed 
at 1.00 a loaf by the monopoly, will 
rise rapidly. 

Preţul pîinii, care a fost stabilit la 
preţul de 1 dolar o pîine de către 
monopol, va crește cu repeziciune. 


În (23a) intelligence se referă la o calitate 
a propoziției inserate și la un grad de inteli- 
genţă în propoziția principală. Exemplele (23b) 
şi (23c) ilustrează un tip diferit de ambiguitate 
sistematică. Termeni ca temperature sau price 
0f bread desemnează funcţii, care pot creşte 
sau scădea. Însă termenii care desemnează 
funcţii pot fi folosiţi în mod ambiguu pentru 
a desemna şi valorile lor. Astfel, în (23b) şi 
(23c) termenii în discuţie desemnează o func- 
ție în propoziţia principală şi valoarea ei la un 
moment dat în propoziţia relativă, dar, cu 
toate acestea, operaţia de relativizare nu este 
blocată. 

Probabil că ceea ce eu am numit „ambigui- 
tate sistematică“ este determinat, în cadrul 
componentului lexical al gramaticii, de prin- 
cipii generale şi, probabil, universale. Ambi- 
guitatea sintactic determinată (sau ambiguita- 
tea lexicală idiosincrasică, cum a fost cazul cu- 
vîntului trunk) nu este stabilită de principii 
lexicale generale. Astfel, în cazul exemplelor 
book, intelligence, temperature sau the price 
of bread, există un singur element formal cu 
un înţeles (sau arie de înţeles) fix, ceea ce per- 
mite relativizarea. Dar, în cazul exemplelor 
flying planes sau trunk, avem, de fapt, două 
elemente formale cu aceeași formă fonetică ; 
în acest fel, relativizarea nu este permisă. 

Pare rezonabil să presupunem că principii 
generale ale reprezentării semantice, elemente 
ale stării iniţiale Sọ, sînt cuprinse în aceste 

judecăţi. Aşa cum se întîmplă în general, cînd 
avem de-a face cu exemple luate din dome- 
niul semnificației și referirii, aceste cazuri sînt 
mai puţin izbitoare decît cazurile sintactice 
sau fonologice, poate din cauză că domeniul 
semanticii este, pur și simplu, mai puţin bogat 
în principii fundamentale sau pentru că aceste 
principii, indiferent care ar fi ele, ne-au scăpat 
pînă acum. Dacă există principii semantice 
atit de fundamentale și de generale ca acelea 
care sînt acum parţial cunoscute în domeniile 
sintaxei, fonologiei şi interpretării semantice 
a structurilor sintactice, atunci şi aceste prin- 
cipii vor candida în mod legitim printre prin- 
cipiile teoriilor învăţării umane în domenii 
cognitive speciale şi, deci, considerate ca pro- 
prietăţi ale stării cognitive iniţiale generale. 

Tipul de inferenţă din exemplele precedente 
este, cred eu, perfect justificat, chiar dacă, na- 
tural, este nondemonstrativ. În fiecare caz, 
începem prin a preciza anumite proprietăţi ale 
competenţei lingvistice atinse sau starea sta- 
ționară atinsă Ss. Ne întrebăm cum se dez- 
voltă aceste proprietăţi pe baza interacțiunii 
dintre experienţă şi echipamentul genetic. 
Proprietăţile au fost cercetate și selectate în 
aşa fel, încît să minimalizeze rolul probabil al 
experienţei şi, în acest fel, să pună în evidenţă 
echipamentul genetic atît de fidel pe cît este 
în stare o proprietate a unei stări staţionare. 
Astfel, în cazurile în discuţie, nu pare deloc 
probabil ca o experienţă pertinentă să fie 
direct accesibilă în toate (sau, poate, în citeva) 
cazurile în care cel care învaţă limba a atins 
starea staţionară. Desigur, s-ar putea obiecta 
că o experienţă pertinentă este indirect acce- 
sibilă, în sensul că ca a antrenat dezvoltarea 
anumitor capacităţi generale, dintre care pro- 
prietatea lingvistică în discuţie este un caz spe- 
cial ; presupun că ceva de felul acesta se pro- 
pune în teoria „constructivistă“. Însă, după 
cîte ştiu, nu există nici o propunere specifică 
referitoare la astfel de „capacităţi generale“ şi 

nu pare deloc probabil, cel puţin în ce mă pri- 
veşte, ca proprietăţile lingvistice în discuţie 
să reflecte construcţii ale inteligenţei senzorio- 
motorii sau ceva asemănător. 

În exemplele pe care tocmai le-am analizat, 
nu am ezitat să propun un principiu general 
al structurii lingvistice pe baza observării unei 
singure limbi. O astfel de inferență se justi- 
fică pe baza ipotezei că oamenii nu sînt adap- 
taţi în mod specific să înveţe o limbă ome- 
nească anume şi nu alta, să zicem engleza mai 
degrabă decît japoneza. Presupuhînd că 
această capacitate lingvistică genetic determi- 
nată constituie o facultate comună tuturor oa- 
menilor, putem conchide că un principiu de 
limbaj este universal dacă sîntem puşi în si- 
tuaţia să postulăm că acest principiu este o 
premisă (precondition) a însuşirii unei limbi 
date. În felul acesta, SSC poate fi propus drept 
principiu universal pe baza faptului că studie- 
rea limbii engleze, pe linia celor analizate, ne 
duce la postularea acestui principiu drept ele- 
ment al stării iniţiale So, o condiţie prelimi- 
nară a învăţării limbajului, o proprietate a ca- 
pacităţii lingvistice generale, care este una din 
facultățile minţii. 

Pentru a testa o astfel de concluzie, ar trebui, 
desigur, să studiem într-un fel asemănător şi 
alte limbi. S-ar putea ca aceasta să respingă 
inferenţa noastră. Să analizăm, de exemplu, 
următorul argument, analog ca structură cu 
argumentele prezentate mai sus. Putem avea 
propoziţii de tipul (24) şi (25), dar nu (26): 

(24) (a) John, who likes math, goes to MIT. 

John, căruia îi place matematica, 
merge la MIT. 

(b) People who like man are likely to 
get jobs. 
Oamenii cărora le place matematica 
au şansa să primească posturi. 

(c) John, who goes to MIT, likes math. 
Lui John, care merge la MIT, îi place 
matematica. 

(d) People who go to MIT are likely to 
get jobs. 
Oamenii care merg la MIT au şansa 
să primească posturi. 
(25) People who like math who go to MIT 
are likely to get jobs. 
Oamenilor cărora le place matematica 
care merg la MIT au șansa să primească 
posturi. 
(26) John, who likes math, who goes to MIT, 
is likely to get a job. 
John, căruia îi place matematica, care 
merge la MIT, are șansa să primească 
un post. 


Pe scurt, relativele determinative (restric- 
tive) se pot „stoca“ (stack) (ca în (25)), în timp 
ce propoziţiile relative nondeterminative nu se 
pot (să comparăm cu (26)). Aşa cum am pro- 
cedat înainte, putem cerceta originea acestui 
principiu. O propunere rezonabilă ar fi că este 
un principiu general al limbajului, determinat 
de capacitatea de limbaj. În felul acesta, ca şi 
mai înainte, e greu să credem că o informaţie 
pertinentă este în mod invariabil oferită su- 
biecţilor capabili să facă aceste distincţii în 
limba engleză. Dar, în cazul de faţă, concluzia 
se pare că este prea fermă. Astfel, în japoneză 
şi coreeană, de pildă, propoziţiile relative non- 
determinative se pot „stoca“, oferind o con- 
strucţie analogă propoziției (26) (ba, mai mult, 
în aceste limbi se pare că nu există o distinc- 
tie între cele două tipuri de relativă). De aceea, 
trebuie să căutăm o formă modificată a primei 
propoziţii pentru a explica proprietatea mon- 
tionată a limbii engleze, și aceasta, probabil, 
în termenii vreunci alte trăsături a limbilor în 
cauză, care să determine dacă relativele se pot 
sau nu „acumula“. 

Inferenţele noastre anterioare, în măsura în 
care sînt nondemonstrative, sînt supuse ace- 
luiaşi mod de verificare. Structura pe care o 

atribuim capacităţii de limbaj genetic deter- 
minate trebuie să întrunească două condiţii 
empirice trebuie să fie suficient de bogată 
şi de specifică pentru a explica dobiîndirea 
competenţei lingvistice în anumite limbi, dar 
nu trebuie să fie atît de bogată şi de speci- 
fică, încît să excludă cazurile atestate. Teoria 
„gramaticii universale“ trebuie să se situeze 


între aceste delimitări empirice. 

Cînd se face o propunere specială referi- 
toare la gramatica universală, trebuie să o su- 
punem acestei duble modalităţi de confirmare 
empirică. În principiu, sînt posibile verificări 
directe ; anume, putem crește o persoană în- 
tr-un mediu controlat, în care informaţia le- 
gată de propunerea în discuţie lipsește și, apoi, 
să determinăm dacă comportarea este conformă 
sau nu cu propunerea. Desigur, astfel de ex- 
perimente sînt excluse. O parte a fascinaţiei 
intelectuale a studierii limbajului o constituie 
faptul că este necesar să elaborăm argumente 
complexe, pentru a compensa faptul că expe- 
rimentul direct este rareori posibil. Această 
limitare contingentă nu ameninţă deloc statu- 
tul empiric al problemelor ridicate, cu toate 
că, fără îndoială, afectează credibilitatea şi 
forța anumitor teorii. 

Poate că ar fi bine să spunem cîteva cuvinte 
pe marginea verificării empirice a gramatici- 
lor. Pînă acum mi-am bazat argumentaţia pe 
date oferite de limba engleză; de exemplu, 
faptul că propoziţiile interogative formate 
corect sînt cele din (2) și nu cele din (3), fap- 
tul că (7a) nu este o parafrază a lui (6a) (şi, 
în fond, nu este formată corect) și așa mai 
departe. Aceste observaţii faptice nu sînt re- 
zultatul unor experimentări minuţioase, deşi 
nu ar exista nici o problemă de principiu în 
construirea unor experimente care să ofere 
astfel de observaţii, acoperind o arie de fapte 
foarte interesantă. Desigur, orice propunere 
de experientiă ar trebui să întrunească anumite 
conditii de adecvare. Să presupunem că cineva 

construieşte o procedură experimentală al că- 
rei criteriu operaţional este „gramaticalitatea“ 
(well-formedness), şi că această procedură 
atribuie această proprietate formelor din (3), 
și nu celor din (2). Vom şti că persoana a con- 
struit, pur şi simplu, un experiment greşit; 
„criteriul său operaţional“ orice ar fi putut 
fi, numai un criteriu de gramaticalitate nu. E 
foarte ușor să construieşti experimente greşite, 
care dau rezultate lipsite de sens; este mult 
mai dificil să construieşti experimente care să 
ofere date folositoare. 

O problemă înrudită este aceea că datele ex- 
perimentale se leagă în mod necesar de com- 
portare (performanţă) şi, astfel, nu privesc 
decît indirect natura competenţei lingvistice 
— cunoașterea limbii —, care nu este decit 
unul din factorii performanței. Problema, de- 
sigur, nu priveșie doar studierea limbii. În fi- 
zică şi, de fapt, în toate științele naturii, se 
pune întotdeauna problema determinării gra- 
dului în care dovezile experimentale se aplică 
la teoriile care comportă aspecte cruciale de 
construcţii intelectuale. Pornind de la aceste 
contingenţe inevitabile ale investigaţiei rațio- 
nale, nu poţi, desigur, conclude că datele ex- 
perimentale — în acest caz, studii ale perfor- 
manţei — nu sint pertinente în ce priveşte 
teoriile postulate, și, după cîte știu, această 
idee absurdă nu a fost avansată niciodată. 
Sîntem, mai degrabă, puşi întotdeauna în fața 
situaţiei de a determina importanța observa- 
țiilor față de construcţiile teoretice, indiferent 
dacă aceste observaţii provin din experimen- 
tare sau, pur și simplu, sînt rezultatul intro- 
specţiei. 

Sperăm să construim, în cele din urmă, o 
teorie explicativă globală a performanţei care 
să descifreze în detaliu interacţiunea diverse- 
lor sisteme, între care cunoașterea limbii 
(competenţă lingvistică, gramatică). Observa- 
tiile despre performanţă au o legătură directă 
cu acest sistem explicativ si, prin aceasta, în 

mod indirect, cu componentele pe care le pos- 
tulează. Pentru moment, întrevedem doar ce 
ar putea fi o astfel de teorie explicativă glo- 
bală și, de aceea, trebuie să cxaminăm, bine- 
înțeles, cu grijă observaţiile despre perfor- 
manță. Vreau să remarc, din nou, că acest 
lucru este valabil indiferent dacă observaţiile 
provin din introspecţie, experiment psiholing- 
vistic, neurofiziologie sau din alt domeniu. 
Toate observaţiile de acest fel sînt, în princi- 
piu, de mare importanţă și interes. Legătura 
lor cu teoriile despre structura şi funcţia cog- 
nitivă rareori este clară; deseori, ea e com- 
plet obscură. 


Aceste observaţii generale, care ar trebui să 
fie cît se poate de clare, au fost făcute adesea 
și în trecut. Totuşi, ceea ce s-a propus dă încă 
naștere la serioase erori de interpretare. Un 
caz edificator l-ar constitui lucrarea Logic 
and the Theory of Mind (Logica și teoria 
minții) de Carol Fleisher Feldman şi Stephen 
Toulmin, care a apărut în Lucrările simpozio- 
nului asupra motivatiei organizat la Universi- 
tatea din Nebraska*. Feldman şi Toulmin 
afirmă că m-am ocupat de „chestiunea dove- 
zilor experimentale dîndu-le deoparte“ și am 
susținut „poziția extremă“ că «prin comporta- 
mentul lingvistic al subiecţilor de laborator... 
nu se poate nici confirma, nici infirma „rea- 
litatea psihologică“ a structurilor din grama- 
tica chomskyană», considerînd, astfel, „datele 
observabile despre comportament“ drept „do- 
vezi inadecvate“ în comparație cu «,„intuițiile“ 
unui vorbitor de limbă maternă»; acestea 
constituie „singurul substitut potrivit“. Ei trag 
concluzia că acest procedeu  „revoluționează 
legile de bază ale investigaţiei științifice“ 10. 
Or, în realitate, acesta este un punct de ve- 


* Proceedings of the Nebraska Symposium on Mo- 
tivation (1974—75). Articolul, care la data respectivă 
era în curs de publicare, a fost pus la dispoziţia par- 
ticipanţilor la colocviu de Stephen Toulmin. 

dere pe care întotucauna l-am respins în mod 
explicit, tocmai din motivele amintite aici. 

Este adevărat, însă, că nici o observaţie, fie 
ea rezultatul introspecţiei sau al experimen- 
tului, nu poate nici confirma, nici infirma ipo- 
tezele teoriei lingvistice într-un mod hotări- 
tor. Este tot atît de adevărat că rezultatele 
experimentale trebuie să întrunească anumite 
condiţii de compatibilitate intuitivă pentru a 
fi posibil să precizăm aportul lor ; să analizăm 
din nou un experiment ipotetic, care l-ar clasa 
pe (3), şi nu pe (2) ca format corect. În afară 
de aceasta, după cum am accentuat în repetate 
rînduri, toate observaţiile trebuie judecate cu 
cea mai mare grijă, pentru a le descoperi per- 
tinenţa față de ipotezele teoretice, şi aceasta 
pentru motivele pe care le-am prezentat mai 
sus. Departe de „a revoluţiona bazele investi- 
gării științifice“, aceste remarci indică, pur şi 
simplu, că studierea limbajului este compa- 
rabilă, în bună măsură, cu orice cercetare non- 
trivială din sfera științelor naturii, unde este 
întotdeauna necesar să evaluăm influența da- 
telor experimentale asupra construcţiilor teo- 
retice şi, în special, să determinăm în ce mă- 
sură au aceste date contingenţă cu ipoteze 
care, în cazuri nontriviale, implică diverse 
construcţii şi abstractizări. Dar faptul că ex- 
perimentarea şi observarea comportamentului 
pot furniza „dovezi adecvate“ constituie un 
truism, pe care eu (și nici alţii) nu l-am con- 
testat vreodată și pe care l-am subliniat în 
repetate rînduri. 

Am atins numai citeva exemple. În fiecare 
caz, cînd investigăm proprietățile particulare 
ale cunoașterii umane, găsim principii extrem 
de specifice și foarte strîns articulate, structuri 
de o minunată complexitate și supleţe. Ca și 
în cazul organelor fizice, se pare că nu există 
nici o posibilitate de explicare a caracterului 
și originii structurilor mintale fundamentale 
în termenii unei interacțiuni organism—mediu 

zice sînt determinate, şi unele, şi altele, de 
proprietăți specifice speciei şi determinate ge- 
netic, deși, în ambele cazuri, interacţiunea cu 
mediul înconjurător este necesară pentru a 
declanșa procesul de creștere, pe care-l va in- 
fluența în ce priveşte structurile care se dez- 
voltă şi pe care le va modela. Neștiinţa noa- 
stră — să sperăm, temporară -— privind fun- 
damentele fizice ale structurilor mintale ne 
constringe să rămînem, din această cauză, la 
o caracterizare abstractă; dar nimic nu ne 
permite să presupunem că dezvoltarea şi ca- 
racterul structurilor fizice implicate sînt fun- 
damental diferite de caracterul și dezvoltarea 
altor organe fizice mai bine cunoscute, chiar 
dacă o lungă tradiţie a susținut tacit că nu 
este așa. 

Dar în ce privește alte capacităţi şi reali- 
zări cognitive — de pildă, dezvoltarea siste- 
mului nostru de convingeri „de bun-simţ“ des- 
pre spaţiul fizic și obiectele pe care le con- 
ține, despre acţiunea umană și structura per- 
sonalităţii, natura și funcţia obiectelor artifi- 
ciale și alte lucruri asemănătoare ? Sau în le- 
gătură cu principiile, încă necunoscute, care 
stau la baza a ceea ce Peirce a numit „abduc- 
ție“ (abduction), adică principiile cu ajutorul 
cărora oamenii au construit teorii ştiinţifice 
pentru a explica fenomenele care îi intrigă ? 
Nu văd nici un motiv să mă îndoiesc că şi 
aici există capacităţi înnăscute cu un înalt 
grad de specificitate, care determină dezvol- 
tarea structurilor cognitive, dintre care unele 
rămîn inconștiente şi dincolo de limitele in- 
trospecţiei, în timp ce altele, de un tip, pro- 
babil, foarte diferit, sînt explicit enunțate şi 
puse la încercare. Ignoranţa noastră în acest 
domeniu este imensă, dar nu este imposibil 
ca rezultatele investigării domeniilor cognitive 
relativ bine definite, ca limbajul uman, să su- 
gereze un model eficient pentru extinderea 

În aceste două texte se găsesc de pe acum, 
expuse cu precicic, punctele esenţiale care 
prefigurează fiecare din cele două poziţii. Pen- 
tru a plasa cititorul, încă din acest prim ca- 
pitol, în perspectiva discuţiilor ulterioare, ni 
s-a părut util să le subliniem pe scurt punc- 
tele de articulație prin cîteva remarci anali- 
tice. Controversa dintre Piaget și Chomsky 
pare să se refere, de la bun început, la modul 
lor divergent de a explica necesitatea (logică 
sau factuală) și natura acestui nucleu fix, că- 
ruia amîndoi îi recunosc existența. Pen- 
tru Piaget, consistenţa procesului construc- 
tiv, asociată unei combinații de subsiruc- 
turi în evoluţie, contrînse prin închiderea cîm- 
Dului cognitiv, este o bază mult mai solidă 
pentru garantarea necesității nucleului fix 
decît mutatiile întimplătoare ale procesului 
neodariinist. După părerea sa, inneitatea este 
un argument mai slab, care ar antrena, pe dea- 
supra, o regresiune iu nesfirșit, spre bacterii 
și viruși. Pentru Chomsky, structurile înnăs- 
cute, caracteristice speciei și care se pot ex- 
prima prin universaliile formale (și nu numai 
substanţiale) ale limbajului, sînt argumentele 
evidente care pot explica spontaneitatea, ca- 
racterul uniform și complex al regulilor de 
producere și de înțelegere a propoziţțiilor gra- 
maticale. Ca principiu, înneitatea nu pune 
probleme, dar dificultățile apar de îndată ce 
este vorba de a traduce acest principiu în ter- 
menii unor ipoteze verificabile, care se pot în- 
scrie în cadrul științelor naturii. Și structurile 
anatomice prezintă aceleași dificultăți, cînd se 
pune cu precizie problema plasării lor, a re- 
construirii detaliate a originii și a filogene- 
zei lor. 

Capitolul următor este consacrat acestei pro- 
bleme, în legătură cu care biologii vor avea 
un cuvînt de spus. Interpretarea de către Pia- 
get a mecanismelor fundamentale ale evoluției 
și importanța pe care el o atribuie conceptu- 
lui de „fenocopie“ sînt greu de împăcat cu 

principiile riguroase ale biologiei contempo- 
rane, așa cum arati Jacub, în remarcile sale, 
și Danchin, la sfîrșitul capitolului („Note des- 
pre noţiunea de fenocopie“). Compromisul, 
propus de Changeux şi pe care Piaget l-a pri- 
mit atît de bine (vezi cap. 13, „Consideraţii 
finale“), se referă la o cu totul altă problemă, 
care merită să fie relevată. Conceptul de „în- 
veliș genetic“ propus de Changeux se acordă 
bine cu acela de epigeneză, așa cum îl expune 
Piaget în acest capitol și cum îl amintește în 
cel care urmează. Totuși, acest înveliș este de- 
limitat de ereditate, iar evoluția sa a urmat 
îndeaproape normele de mutație și de selecţie 
neodarmwiniste. Compromisul este între plasti- 
citatea dezvoltării rețelelor neuronice (această 
plasticitate fiind, totuși, delimitată de un în- 
velis genetic propriu speciei) și specificitatea 
stării staționare finale. În realitate, nu este 
vorba aici decît de extinderea teoriilor selec- 
tive la domeniul, odinioară sacru, al dezvol- 
tării cognitive și al suportului neuronal al 
acesteia. Or, compromisul nu este posibil dacă 
interpretarea conceptului de fenocopie implică, 
așa cum sugerează Piaget, un mecanism de 
„Jeed-back“ — oricît de subtil și modulat ar 
fi el — acționînd între exprimare și gene, în- 
tre fenotip și genotip. Această controversă 
atrage multe luări de poziție, mai ales cele 
ale lui Bateson, Toulmin și Wilden. Ei subli- 
niază cu deosebire caracterul neadecvat al ex- 
plicațiilor neodarwiniste despre evoluţia struc- 
turilor complexe, fie ele biologice, comporta- 
mentale sau cognitive. Dar această critică este 
marginală și nu face decit să atingă în treacăt 
esența controversei dintre Chomsky și Piaget. 

Un alt punct se referă la formele de expli- 
care a oricărei teorii constructiviste. Pus în 
discuție cu Fodor în capitolul 2, acesta va fi 
dezvoltat în întregime de către același autor, 
în capitolul 6, sub titlul „Fixarea credințelor 
și dobîndirea conceptelor“. Fodor și Chomsky 
țin să sublinieze imposibilitatea logică și vidul 

experimental care invalidează teoriile învă- 
țării în care este implicată „însușirea“ (l'acqui- 
sition) în sens strict, adică în care subiectul 
îşi apropriază structuri și operații cu adevărat 
noi, prin intermediul unor experienţe asupra 
mediului înconjurător. Dimpotrivă, Piaget, ca 
și Papert și Cellcrier, susține că teoriile învă- 
țării care implică însușirea de elemente cu 
totul noi sint pe cît de coerente din punct de 
vedere logic, pe atît de verificabile experi- 
mental. Aprofundarea acestei dezbateri duce 
la o analiză detaliată a conceptului de „însu- 
șire“ și la o examinare a problemei globale a 
inducției (capitolul 12). Schimbul de argu- 
mente dintre Chomsky, Putnam și Fodor de 
după colocviu (partea a doua) contribuie la elu- 
cidarea poziţiilor filosofice expuse în această 
primă rundă de discuţii. 

Deși evocate mai rar, punctele de conver- 
gență merită, şi ele, atenţia noastră. Acestea 
constituie, într-un fel, fundalul implicit pe 
care se conturează dezbaterea, acordul de prin- 
cipiu asupra unor valori care face posibil acest 
schimb de opinii. Așa cum spune Piaget (în 
paginile precedente și în continuare), respin- 
gerea teoriilor emypiriste ale cunoașterii și a 
behaviorismului este punctul comun între el 
și Chomsky ; și este, de asemenea, după păre- 
rea noastră, punctul lor comun cu ceilalți par- 
ticipanţi. Reprezentantii psihologiei animale 
(Premack), etiologiei (Bischof), inteligenței ar- 
tificiale (Papert), biologiei (Monod, Jacob, 
Changeux, Danchin), filosofiei științelor (Fo- 
dor, Putnam, Toulmin) vor expune o varietate 
de poziţii, demersuri metodologice și criterii 
de gindire, păstrind, totuși, cel puțin două 
postulate implicite comune : (1) nici o cunoaș- 
tere nu este posibilă fără să pornească de la o 
formă de organizare cognitivă ; (2) nici o cu- 
noaștere nu este posibilă fără ca subiectul să 
acționeze, într-un fel sau altul, asupra mediu- 

lui. Cît despre modalităţile, originile, gradele 
de universalitate, trăsăturile constitutive și 
proprietățile discriptibile ale acestor structuri 
cognitive, ele vor constitui miezul dezbaterii. 


CAPITOLUL 2 


DESPRE NUCLEUL FIX 
ȘI INNEITATEA SA 


Aici începe cu adevărat dezbaterea, capito- 
lul 1 fiind consacrat textelor scrise și distri- 
buite participanților înaintea conferinţei. Des- 
chizînd prima ședință, Piaget își exprimă ad- 
miraţia pentru Chomsky și subliniază punctele 
esențiale asupra cărora crede că este de acord 
cu el. Acest capitol conține primele discuții, 
centrate, în esență, pe natura nucleului fix, pe 
variabilitatea și originile acestuia. Punctul 
controversat, odată admisă existența a „ceva“ 
înnăscut, este, de fapt, specificitatea acestui 
nucleu, care, cu cuvintele lui Hume citat de 
Chomsky, izvorăște „din mâinile originare ale 
naturii“. Antiempirist și antibehaviorist, Pia- 
get a respins întotdeauna modelele bazate pe 
asociaționism. Odată cu noţiunea de schemă, 
din care decurge asimilarea și apoi acomoda- 
rea, Piaget ne prezintă activitatea endogenă a 
subiectului ca fiind deschisă spre un cîmp de 
interacțiuni constructive cu mediul înconjură- 
tor. Semnul distinctiv al dezvoltării cognitive 
este, după Piaget, „construirea noului“ ; acest 
nou are două trăsături specifice : este fără pre- 
cedent pentru fiecare subiect și „se pretează 
la construcții adiționale“. O structură exteri- 
oară se transformă, grație asimilării, într-o 
structură  corespondentă interioară. Odată 
asimilată, noua construcție aparține subiectului. 

Ea poate fi integrată ca o componentă a unor 
construcții mai complexe și poate să atingă, 
după o algebră combinatorie, nivelul ulterior, 
acela al unor construcții pornind de la con- 
strucții. Autoorganizarea globală a subiectului 
este produsul variabil al schemelor de auto- 
echilibrare integrate local. Pentru Piaget — asa 
cum am subliniat deja în introducere (vezi 
introducerea) —, acest proces răspunde în mod 
esenţial unui model biologic. Cunoaşterea este 
un subdomeniu al clasei interadaptărilor biolo- 
gice între organism şi mediu. Aici atribuie Pia- 
get un rol major conceptului de fenocopie sau 
aceluia, mai temperat, de „asimilare genetică“ 
(împrumutat. de la C., H. Waddington). 

O parte a acestui capitol este consacrată de- 
finirii conceptului de fenocopie și pune în evi- 
dență confruntarea dintre biologia lui Piaget 
și biologia biologilor (vezi intervenţiile lui Ją- 
cob, Changeux și Danchin). 

Cu ajutorul unor metafore biologice mai 
puțin îndrăznețe, Chomsky descrie însuşirea 
limbajului în termeni de  „maturaţie“ sau 
„creștere“. Limbajul nu este propriu-zis un 
„organ“, precizează Chomsky în răspunsul dat 
lui Bateson (vezi cap. 2), şi, totuși, dezvolta- 
rea competențelor și a performanţelor lingvis- 
tice ar trebui studiată întocmai cum anatomo- 
fiziologul studiază creșterea și funcționarea fi- 
catului sau a inimii. Între aceste două poziții 
„extreme“ — cea a lui Piaget, pentru care cu- 
noașterea este „ordine pornind de la zgomot“, 
și aceea a lui Chomsky, care consideră limba- 
jul ca pe. un „organ“ —, Cellerier şi-o apără 
pe a sa, propunînd un posibil compromis în- 
tre înneism și constructivism. 

Cercetarea acestui „compromis“, amorsată 
prin strategiile de „escaladare a muntelui“ 
(hill-climbing) de către Cellerier, se orientează 
apoi pe calea perceptronului lui Papert și se 
continuă mai mult sau mai puţin asiduu de-a 
liingul capitolelor 4 și 5. Aici intervine Fodor, 
ale cărui argumente, prezentate în capitolul 6, 

împiedică serios aceste tentative de conciliere, 
„demonstrînd“, pe baze pur lagice, că un sis- 
tem conceptual „mai bogat“ nu poate nicio- 
dată să derive dintr-un sistem „mai sărac“. În 
întîmpinarea acestei argumentaţii, Putnam și 
Petitot vor aduce, fiecare în parte, o convin- 
gătoare critică. Putem prevedea de pe acum 
că reușitele și înfrîngerile „compromisului“ 
vor reflecta fidel oscilaţiile consensului spre 
unul sau altul din „programele de cercetare 
științifică“. 


Consideraţii introductive 


Jean Piaget 


Aş vrea să încep prin a-i mărturisi lui 
N. Chomsky admiraţia pe care o am pentru 
opera sa și să-i prezint punctele esenţiale asu- 
pra cărora cred că sînt de acord cu el. Aceste 
puncte sînt într-atit de esenţiale și de fun- 
damentale, încît problema eredității sau a 
inneității limbajului îmi pare cu totul secun- 
dară. Mai întîi, sint de acord cu el în privinţa 
a ceea ce îmi pare a fi principalul aport al lui, 
Chomsky în psihologie, şi anume că limbajul 
ceste un produs al inteligenței sau al raţiunii 
și nu al unei'învăţări în sensul behaviorist al 
termenului. Mai sînt, apoi, de acord cu el 
asupra faptului că această origine raţională a: 
limbajului presupune existenţa unui nucleu. 
fix necesar elaborării tuturor limbilor și cafe 
presupune de exemplu raportul dintre subiect 
și predicat şi capacitatea de a construi relaţii: 
În al treilea rînd,-sînt, fireşte, de acord cu el. 
în ceea ce priveşte constructivismul parţial al 
lucrărilor sale, mai precis gramaticile trans- 
formaționale. Cred că există un acord în pri- 
vinţa aspectelor esenţiale şi nu văd nici un 

conflict important între lingvistica lui 
Chomsky şi propria mea psihologie. Pot chiar 
să spun că, în privința punctelor care privesc 
raporturile dintre limbaj şi gîndire, mă con- 
sider simetricul lui Chomsky. 

Atunci, de ce există dezacordul privitor la 
inneitatea acestui nucleu fix? Aş vrea, mai 
întîi, să spun că eu cred că am înţeles de ce 
Chomsky a recurs la această ipoteză: a fă- 
cut-o pentru că este frecventă opinia că un 
comportament este mai stabil dacă este puter- 
nic înrădăcinat, cu alte cuvinte dacă este ere- 
ditar şi nu un simplu produs al autoreglării. 
Altfel spus, nucleul fix al lui Chomsky ar pă- 
rea mai fix, mai important, deci de valoare 
superioară dacă ar fi fix datorită eredității. 
Dacă această opinie ar fi adevărată, eu însumi 
aş fi un partizan al inneităţii structurilor ra- 
tionale și al structurilor lingvistice. Dar se ştie 
astăzi că problema inneităţii comportamentu- 
lui este mult mai complexă decît problema 
unui caracter morfologic oarecare al organis- 
mului şi că este foarte greu să se cadă de acord 
asupra inneității atunci cînd este vorba de- 
spre formarea de comportamente. În psiholo- 
gie, încă demult McGraw scria în Manualul 
lui Carmichael? că alternativa maturizare şi 
experienţă era o falsă alternativă, care în- 
greuna discuţiile în loc să le clarifice. Şi în 
etologie s-a ajuns la o mare prudenţă din ace- 
leași motive ; nu se mai vorbeşte astăzi în eto- 
logie de instinct în același sens în care o face 
Konrad Lorenz, pentru că nu s-au putut sta- 
bili granițe ferme între înnăscut şi dobîndit. 
Unul dintre succesorii lui Lorenz la Seewie- 
sen, Wickler, a scris de curînd un articol2, în 
care m-a izbit pasajul unde afirmă că forma- 
rea comportamentelor specifice (fiindcă se în- 
locuieşte acum termenul de instinct cu ter- 
menul de comportament propriu unei specii) 
nu este numai un produs al selecției, ci, în 
multe cazuri, un produs de fenocopie, şi voi 
reveni îndată asupra acestei probleme, 


150 


În ce priveşte nucleul fix înnăscut al lim- 
bajului, am fost foarte surprins de recentele 
lucrări ale lui Roger Brown 3, Lenneberg € şi 
MacNeill 5 care s-au convertit la o explicare 
prin inteligenţa senzoriomotorie, mai ales 
MacNeill, care la început era foarte combativ 
în favoarea inneităţii şi care şi-a schimbat deci 
opinia. Aş vrea, în continuare, să amintesc 
observaţia foarte profundă a lui James M. 
Baldwin 6 (deci nu foarte recentă), care spu- 
nea despre copil că este mai bătrîn decit toți 
adulţii şi că este anterior chiar omului preis- 
toric, ceea ce este absolut evident ; rezultă că 
ceea ce este general la copil nu este în mod 
necesar moştenit de la adult ; de exemplu, stu- 
diind fizica copiilor mici din Geneva, am găsit 
multe exemple de explicare a mişcării prin 
antiperistasis-ul lui Aristotel, ipoteză după care 
curentul de aer ce refulează în urma mobilu- 
lui care îl produce îl împinge înainte. Acest 
antiperistasis este o noţiune curentă la copilul 
între 7 şi 9 ani. Am regăsit în detaliu noţiu- 
nea de impetus a lui Buridan, deci de „elan“, 
ca intermediar necesar între forţă şi mişcare. 
Or, este evident că între Aristotel şi Buridan 
nu există ereditate şi nici între aceştia şi copiii 
genevezi sau polonezi asupra cărora s-au efec- 
tuat cercetările, la Geneva de către noi, iar in 
Polonia de către Szeminska 7. 

În cazul nucleului fix al lui Chomsky, mi se 
pare că la această dificultate se adaugă o obiec- 
ţie majoră  inneitatea este inutilă pentru ga- 
rantarea formării și stabilităţii acestui nucleu, 
inteligenţa  senzoriomotorie fiind suficientă. 
Aceasta poate fi studiată de la naştere pînă la 
virsta de 1 an şi jumătate — 2 ani, adfcă la 
începutul limbajului, şi se distribuie în şase 
stadii succesive, care se caracterizează prin 
scheme de acţiune ce se coordonează între ele 
conform unui proces de autoreglare extrem de 
regulat, cu corecţii, întăriri ete., şi abia în cel 
de-al șaselea stadiu — atunci cînd asimilarea 

obiectelor Ja schemele 'de acţiune devine sus- 
cepțibilă de a. fi .com letată cu o asimilare a, 
obiectelor între ele, altfel ` spus cii o reprâzen- 
tare — începe limbajul, în acest al şaselea 
stadiu începuturile limbajului beneficiind de 
O întreagă construcție. realizată anterior şi asu- 
pra, ‘căreia voi reveni. 


„Dar. çeea ce mă deranjează , mai mult în ipo- 
tezą.. inneității este. faptul ċă explicațiile Cur 


tente ale! heodarwiniștilor referitoare la for- 
mătea únuinoú caracter oarecare în organism: 
nu se bazează astăzi decit pe noţiunile de mu- 
tatie şi, de: selecţie: Or, o mutație este în: mod 
necesâr aleatorie şi, în consecinţă, dacă ar fi 
vârba -de innditate, rațiunea şi limbajul s-ar 
datora unor: întîmplări selecționate, dar selec-: 
tióņate ulterior, în timp ce lformârea însăşi: 
s-Ar datora “nor mutăţii, ar fi deci aleaturiă. 
Consider , că în acést caz am zdruncina'olidi- 
tatea nucleului: fix: şi, îfi general, a cunoaș- 
terit, îi iloc:''să?o conselidăm, cum, de fapt, 
se doreşte prin recurgerea la ipoteza înneităţii. 
Estè tomai ceea ce Konrad Horenz, îf acelaşi 
tip’ ķdntian și biolog, înțelege foarte bine, 
atuncă cînd afirmă că: nâţiunile a priori ale lui 
Kâht sînt echivalentul: înnăscutului dir punet. 
dè Vedafe bidlogic; și adaigă da, dar. erâdiii 
tatea este specifică, deci ëa poate varia.de!' la 
6 sperie ia altă'şi,: îr: consecință, nu are nimic 
necesar; și :termină prin a:traduce categoriile 
a: priori .ate lui -Kant-sub;:forma unor simple 
„ipoteze ‘dẹ. 1ueru. înnăseute“.; Or, „ipoteza, de 
lucru; înnăscuță“ nu este suficientă pentru: ex- 
plicarea | cunoașterii - ştiinţifice. “În „ceea ce, mă 
priveşte, refuz să' cred că structurile matema- 
îico-logice: ar avea Șrigine aleatorie ; el ` nu 
aū nimic fârtuit, şi ñu prih selecții de supra- 
viețuirè s-a putut’ constitui ci printr: o adec- 
Vite pföpriu- -zi5ă ‘şi detaliată: la'realitate. ` 
„Dar să presupunem: că se deniânstrează aċea- 
stă iiineitate: S-ar putea întimpla să descoperiri 
genele 'saia loti care permit demonstrarea rea- 


152 


lităţii unei asemenea inneităţi. În acest caz, aş 
răspunde că nu.e vorba de o mutație. aleato- 
rie, ci că singura explicaţie posibilă este: cer- 
cetarea în direcţia fenocopiei, adică în acel fe- 
ncmen pe care, În ceea ce mă priveşte, am în- 
cercat să îl explic în felul următor : fenocopia 
este un proces biologic, în care anumite com- 
portamente (este valabil, mai ales, în domeniul 
comportamentelor) ori o anumită formă sau 
structură morfologică -sînt mai întîi dobindite 
de fenotip, dar fără ereditate. Fenotipul, dim- 
potrivă, modifică..mediul intern, modifică ni- 
velurite superioare:ale mediului epigenetic, iar 
atunci variațiile sau: 'mutaţiile care se pot pro- 
duce în“-genom vor. fi selecţionate nu de. me- 
diul extern, ‘ci de 'cel intern sau epigenetic, 
care le va canaliza în direcţia conduitei deja 
dobîndite de fenotip ; altfel spus, am avea de-a 
face cu reconstrucţia genetică sau genică a 
unei achiziţii făcute de fenotip. Deci, demon- 
strarea inneităţii încă nu ar dovedi că ar fi 
vorba de o mutație aleatorie. Îmi veţi: răspunde, 
bineînţeles, că.nu am nici:e competenţă în bio- 
logie ; nu'sînt,.desigur, decît un ucenic în bio- 
logie, dar unul care,;. în ultima vreme, a fost 
încurajat. de două sau trei ori . în-primul rînd, 
de ultima lucrare a regretatului Waddington, 
Evoluția unui evoluționist“, al cărei capitol IX 
este consacrat exemplului meu privind Lim- 
nea de mlaștină sau din marile. lacuri din 
Suedia şi. din .Elveţia % ; Waddington vede în 
aceasta cel mai bun exemplu pentru ceea ce el 
numeşte asimilare „genetică şi care este un 
echivalent al fenocopiei. Este cel.mai elocvent 
caz de asimilare genetică, spune el, observat 
în natură şi nu provocat în laborator, ca în 
cazul 'drosofilelor etc. De :asemenea, într-un 
recent simpozion::de etologie de la Parma !, 
geneticianul italian F. Scudo s-a: raportat la 
aceleași 'lucrări despre 'Limnea: şi _ la:-altele, 
pentru. a arăta eventuala .lor semnificaţie în 
cazul formării unui comportament. înnăscut. 
Altfel spus — și cu aceasta mă apropiu de 

concluzie —, ar fi două lucruri care trebuie 
luate în considerare 1) nu există opoziţie ca- 
tegorică şi totală, cu o frontieră delimitabilă, 
intre ceea ce este înnăscut şi ceea ce este do- 
bîndit ; orice conduită cognitivă comportă cel 
puţin o parte de imneitate în funcţionarea sa, 
în timp ce structura mi se pare că se constru- 
ieşte, puţin cîte puţin, prin autoreglare ; 2) ade- 
vărata problemă nu este de a decide dacă un 
astfel de nucleu fix sau alte structuri cogni- 
tive sînt sau nu înnăscute, adevărata problemă 
este cum s-au format ele şi, în caz de inneitate, 
care este modalitatea biologică de formare a 
acestei inneități. Avem de-a face cu mutații 
aleatorii sau cu procese mai complexe ca, de 
pildă, cel al fenocopiei, la care tocmai m-am re- 
ferit ? 

Dacă ar fi vorba de fenocopie, construcţia 
iniţială s-ar datora desigur comportamentelor 
ȘI, în consecinţă, inneitatea devine iarăşi inu- 
tilă prin aceea că, printre achizițiile comporta- 
mentale care sînt asigurate de fenotipul unei 
specii oarecare, există unele care dau naştere 
unei fenocopii, dar există un mare număr care 
nu determină asemenea reconstrucţii genice şi 
în cadrul cărora conduita şi comportamentul 
fenotipic se formează din nou la fiecare gene- 
rație, fără să fie nevoie de o fixare ereditară. 

În concluzie, inneitatea îmi pare inutilă pen- 
tru scopul pe care ni-l propunem, adică subli- 
nierea stabilităţii și importanţei structurilor 
cognitive şi, în special, ale nucleului fix în do- 
meniul lingvisticii. Cred că procesele autore- 
glării sînt tot atit de stabile şi asigură aceeaşi 
importanţă unei formări oarecare ca şi ere- 
ditatea însăși. Trebuie, totuşi, să observăm că 
autoreglarea în cadrul organismului se limi- 
tează, în general şi în mod firesc, la păstrarea 
unei anumite stări de echilibru, iar, în cazul 
unei devieri sau al unei formări, să-l readucă 
la starea iniţială. În timp ce, dimpotrivă, auto- 
reglarea din domeniul comportamentelor îm- 
pinge neîncetat organismul — subiectul, dacă 

e 
noi depăşiri. Organismul fiziologic nu arẹ ici 
un motiv să varieze, nu există, cum foarte bine 
spune Monod, nici un motiv de schimbări evo- 
lutive. Conservarea este normă supremă pentru 
echilibrul fiziologic, pe cîtă vreme, de' îndăță 
ce intrăm în domeniul comportamentului, -ve- 
dem că acesta urmărește două scopuri : primul 
este 'extinderca mediului, depășirea iediufti 
în care .se află organismul, prin explorări şi 
cercetări, de noi medii, iat al d6ifea estă inită- 
rirea puterilor pe, câiie le are orgănismul, asu- 
pra međiului. Ó autoreglăre care este, în ace- 
lași timp, capabilă să conserve trecutul şi :să 
depăşească neîncetat,“iprini aceăstă 'dublă -fi- 
nalitate a extinderii Atediultii şi a. întăririi pu- 
terilór; mi separe; pentru comportanmieritele şi 
procesele cognitive, un mecahħisih -mult. 'mtai 
important decît ereditatea însăși. za 

Discuţie 


Francois Jacob : A$ dori : să fac două remaărci 
biologice. Prima se referă le fenocopii. În 'bio- 
logie, fenocopiile sînt nişte modificări datorate 
mediului și care imită efecte genetice. De exem- 
plu, dacă. s-ar lua un. individ care ar trebui să 
devină femelă şi ar fi îmbăiat în testosteron, 
ar deveni fenotipic mascul. Dar aceasta rămîne 
o mică variaţie în cadrul a ceea te permite 
genotipul. În cazul animalelor. mici de pe fun- 
dul lacului Léman, variațiile. observate sînt tot 
acelea pe care le permite genotipul lor. Se.ră- 
mîne tot în interiorul limitelor de manevră au- 
torizate de gene şi avem numai o mică variație 
datorată temperaturii, presiunii osmotice etc. 

Cea de-a doua remarcă pe care aş vrea să 

glării nu există reglare decit pe structuri şi 
cu structuri existente și care sint acolo pentru 
& regla, structuri care în biologie sînt şi ele 
prescrise de gene ; ele ajustează desigur limita 
de manevră care este permisă, dar şi de data 
aceasta genotipul este acela care fixează li- 
mitele. Altfel spus, în toate cazurile, inclusiv 
în cele date de Piaget, problema a fost dată 
puţin înapoi, fără a fi, de fapt, suprimată. Cînd 
spui fenocopie, rămii în interiorul unui genotip, 
oferi o mică marjă de manevră pentru reglare 
:Şi adaptare, dar ai desigur nevoie, pentru toate 
mecanismele biologice, în orice caz, de o struc- 
tură genetic determinată. 

Jean Piaget: Aş vrea să fac trei remarci. 
Prima este că mă surprinde exemplul foarte 
restrins de fenocopie pe care ni-l dă Jacob și, 
în orice caz, el nu se aplică la Limnea de 
adincime de vreme ce, în acest caz, nu era 
vorba de fixare, ci numai de o variaţie fenoti- 
pică ce a revenit la tip odată cu schimbarea 
mediului. Dimpotrivă, în cazul speciilor lito- 
rale de Limnea, mediile agitate de vint și de 
valurike marilor lacuri duc la apariţia, la for- 
marea unor noi genotipuri care nu aparţin nor- 
mei de reacţie a genotipului speciei, un nou 
genotip... 

F. Jacob : Un fenotip... 


J. Piaget: Nu, genotip, aceste Limnea con- 
tractate care se găsesc în mediile agitate rămîn 
în anumite locuri în stare de fenotip, dar în lo- 
curile cele mai agitate ale lacului, și nu numai 
acolo, sînt variaţii devenite ereditare, deoarece 
dacă acestea sînt crescute în acvariu sau în 
bălți stătătoare îşi păstrează complet forma 
contractată. Spun „devenite“ pentru a scurta, 
dar avem desigur de-a face, în acest caz, cu o 
înlocuire a unui fenotip printr-un genotip de 
aceeași formă. Este ceea ce numesc eu „feno- 
copie“. 

F Jacob Atunci nu este o fenocopie. De- 
finiţia fenocopiei «este imitarea fenotipică a 
unui alt genotip. 


J. Piaget: Îmi permit să pun un semn de 
întrebare... Cînd Lorenz dă un exemplu, el îl 
numește genocopie pentru a marca diferența, 
El citează exemplul păsărilor ale căror pene 
din moț îndeplinesc o funcţie precisă în anu- 
mite comportamente și devin organ ereditar în 
alte situații. Dar acesta e un detaliu. Dacă ter- 
menul de fenocopie dă prilejul la definiţii di- 
verse, să vorbim atunci simplu de asimilare 
genetică în sensul lui Waddington, ceea ce este 
și pentru el înlocuirea unui fenotip de aceeaşi 
formă. Dimpotrivă, punctul esenţial al obiecții- 
lor lui François Jacob este faptul că aparatul 
autoreglator presupune structuri genice, bine- 
înțeles cînd este vorba de morfogeneză; dar 
ceea ce este propriu comportamentului e chiar 
faptul de a se depăși permanent și de a face 
din autoreglare o autoorganizare ce duce la 
structuri noi. Speranţa mea este că se va găsi 
aceasta şi în biologie, ca şi în psihologie. În psi- 
hologie, autoreglarea nu este întoarcerea la sta- 
rea anterioară determinată de o structură ge- 
nică oarecare, ci întotdeauna depăşire. Acum, 
în ce priveşte raporturile dintre fenocopie şi 
genom, aş vrea să vă reamintesc această re- 
marcă profundă a lui Paul Weissll cînd spu- 
nem „în relaţie cu genomul“, aceasta poate 
avea două sensuri cu totul diferite: primul 
sens, „determinat de gene“, iar al doilea sens, 
„compatibil cu genele“, ceea ce nu este același 
lucru. Şi în cazul fenocopiei există formaţii ere- 
ditare noi compatibile, dar nu determinate de 
«enele anterioare. 

Pentru definirea fenocopiei am folosit trei 
surse Lorenz, care nu este un ignorant în ge- 
netică, Hovasse, cu capitolul său despre evo- 
luţie din Encyclopédie de la Pléiade, și, mai 
ales, Mayr, care, în marea lucrare colectivă 

Animal Species and Evolution !?, defineşte fe- 
nocopia ca pe înlocuirea unui fenotip cu un 
genotip de aceeaşi formă şi declară că acesta 
e un proces curent, dar obscur din punct de 
vedere genetic. Într-un alt pasâj al capitplului 
respecţiv, el, dă aceeaşi definiţie, vorbind de 
procesul al cărui mecanism rămîne necunosc ut. 


Jean-Pierre. Changeuz : Controversa. provine, 
cred: eu, din. faptul că. aparent -aveţi de-a face 
cu două specii de Limnea, a căror variabili- 
tate fenotipică diferă. Ceea ce este genetic de- 
terminat e potenţialitatea. ca o, limnea dată să 
aibă forme diferite, şi această potentialitate- este 
mai. limitată la o specie decit la alta :-:aceasta 
defineşte. învelișul genetic al caracterului în 
discuție. Dar cum a spus F. Jacob, această va- 
riabilitate fenotipică se manifestă :în: cadrul 
genotipului dat şi este lhmitată .de genotip. Cît 
despre cuvîntul fenocopie, „copie“ nu există, 
după cîte ştiu, decit în mintea observatorului : 
cuvîntul copie înseamnă că, în calitate de ob- 
servatori, comparăm cele două obiecte. 


J. Pidget : Toate acestea nu există decit în 
mintea observatorului, dar eu aș răspunde în 
acelaşi fel în legătură cu noţiunea de potenţia- 
litate, care este cea mai primejdioasă dintre 
noțiuni. E o noțiune aristotelică de tipul „vir- 
tute deormitivă“ şi care nu dobîndește sens de- 
cît din momentul în care există măsuri (energie 
potenţială etc.). 


Stephen Toulmin : În acest:punct al discu- 
țiilor, vorbind de probleme de evoluţie, am 
putea, după părerea mea, să risipim neliniștile 
lui Piaget în legătură cu „caracterul aleatoriu“ 
al mutaţiei. Aceasta mi se pare într-adevăr o 
diversiune pe care ar trebui să o îndepărtăm 
cît de repede. E o diversiune în care esţe an- 
trenat şi Chomsky prim expunerea sa, şi se 
cuvine să fim atenţi. Să considerăm procesul 
după care un anumit caracter — care la origine 
se prezintă sub forme nesusceptibile de a fi 

moştenite și care rezultă dintr-un efort muscu- 
lar sau dintr-o dezvoltare a fenotipului — 
apare într-o generaţie ulterioară din cu totul 
alte motive, în urma unei schimbări genetice. 
Orice reflectare în plan intelectual a acestei 
din urmă schimbări trebuie căutată în transfor- 
mările de tip ecologic avind legătură cu adap- 
tarea — schimbare care este legată, după ex- 
presia lui Piaget, de „aducerea la realitate ia 
nivel biologic“. Totuşi această trecere a fenoti- 
pului la genotip nu -s-ar putea produce decît 
în condiţiile unui ansamblu de mutații pe baza 
căruia o selecţie ecologică să poată determina 
forma unui nou genom. A ști în cele din urmă 
de unde provin aceşti mutanţi — dacă s-au 
produs în mod aleatoriu sau dacă sint (de 
exemplu) efectele iradierii cu raze X — este un 
lucru fără importanţă pentru problema pe care 
o pune Piaget, şi el se neliniştește degeaba, 
punînd într-atît accentul pe presupusa „origine 
aleatorie“, pe care o consideră a fi o serioasă 
obiecţie la toate explicaţiile genetice ale fun- 
damentării diferitelor structuri cognitive. 


Noam Chomsky : Mai întîi, în legătură cu 
ceea ce Toulmin, pe bună dreptate, a lăsat 
deoparte, pentru moment, ca o problemă se- 
cundară, să-mi fie permis să spun simplu că 
sint enorm de multe probleme adevărate și, 
pentru a evita falsele probleme, voi spune că 
observaţiile despre evoluţie pe care le-am fă- 
cut în expunerea mea!5 nu au nici cea mai 
mică legătură cu diversiunea în chestiune. 

Voi spune, pe scurt, care este problema după 
părerea mea. În primul rînd, există o structură 
cognitivă fixă, un „nucleu fix“? Răspunsul 
este da, şi se pare că sîntem cu toţii de acord 
asupra acestui punct. În al doilea rînd, ches- 
liunea pe care o discutăm, acest nucleu fix — 
care, îmi închipui, este ceea ce am numit gra- 
matică universală în acest caz particular — 
rezultă el oare din proprietățile structurale ge- 
netic determinate ale organismului, sau se sta- 


bileşte, în ficare caz particular, prin 'meca- 
nisme de autoreglare ? Ar. trebui să știm: cum 
să căutăm răspunsul la această. întrebare nu 
printr-o: discuţie filosofică, ci considerind pro- 
prietăţile specifice „ale „nucleului fix“.și între- 
bindu-ne cum ar putea ele să provină din me- 
canisme de.autoreglare:sau din construcții sen- 
zoriomotorii, şi::așa mai departe. Pentru a-mi 
exprima. simplu poziţia, mi se pare de necon- 
ceput. existența vreunei 'relații semnificative 
între aceste structuri specifice și structurile in- 
teligenţei. senzoriomotorii sau proprietăţile ge- 
nerale ale mecanismelor autoreglaţoare. Nu am 
cituși de puţin idei preconcepute în legătură cu 
aceasta ; dacă cineva ar fi în stare.să arate că 
anumite însuşiri elementare ale limbajului de- 
spre care am vorbit în comunicarea mea rezultă 
efectiv din mecanisme: autoreglatoare, aş îi în- 
cîntat, dar la aşa ceva:nu mă aştept. ’ 

Un alt: punct de vedere care, după părerea 
mea, ar trebui formulat cu mai multă exacti- 
tate este următorul . problema nu este să ex- 
plicăm stabilitatea nucleului fix, ci caracterul 
specific al acestuia. Piaget are perfectă drep- 
tate atunci cînd spune că stabilităţii i se pot da 
numeroase explicaţii, dar aici nu este vorba de 
aceasta, problema e de a ști cum să explicăm 
structurile specifice pe care am ajuns să le 
atribuim organismului adult și, indirect, nou- 
născutului atunci cînd studiem ceea ce face, 
cum face şi aşa mai departe. După părerea 
mea, ar trebui să fim, în stare să găsim răspun- 
sul la această problemă prin examinarea cazu- 
rilor specifice şi a tuturor explicaţiilor posibile, 
intocmai cum am proceda în problema cu totul 
comparabilă a structurii ficatului, a cordului 


sau a mecanismelor complexe ale cortexului 
vizual. Nu vom. trece læ discuţii filosofice asu- 
pra. acestor structuri, ci vom: întreba, pur. şi 
simplu, dacă. structurile specifice: despre care 
credem că există și că funcţionează: în orga- 
nisme într-un fel sau altul, avind însuşiri par- 

ticulară, sînt determinate genetic sau rezultă 
din activitatea- mecanismelor autoreglâtoare âle 
individului. 

J. Piaget : Îi Voi. răspunde lui Chotasky în- 
cercînd să îi arăt modul cum inteligenţa sen- 
zoriomotorie "pregăteşte funcţia semioţică în 
general (vezi cap. 7). 


Anthony Wilden . Aş vrea să pun trei „meta-: 
întrebări“, dacă mi se îngăduie acest ţermen,, 
referitoare. la tipurile de probleme: pe: care le 
dezbatem: 3 ai 

Atunci cînd dezbatem genetica dezvoltării 
Și a organismului; despre, ce relaţie vorbim, de 
fapt? „Pe;:ce „ipoteze epistemologice lucrăm ? 
Înţeleg „din: spusele lui Jacob, ale lui Piaget 
sau ale luj Chomsky că e o discuţie care pre- 
supune implicit întîietatea organismului. asupra 
mediului său. Iată o poziţie episţemologică. ve- 
che de cel puțin, o sută de ani,.şi se pare că 
am uitat că ea a fost inventată, .nu descoperită. 
Socotesc- că evoluţia sau ecplogia. nu. oferă. nici 
o:.bpază. pentru a continua să presupunem că 
aceâstă„poziţie e valabilă ; notez că numeroşi 
biologi; :ecolagi şi alţii — de ambele părţi ale 
Atlanticului:;— s-au. îndepărtat în, ultimii ani 
de ea, în parte. datoriţă;:influenţei exercitate 
de abordările nemecaniciște legate de ciberne- 
tică şi de, tearia sistemelor. De aceea, luînd în 
considerare poziţia relafionistă atît a organis- 
mului, cît şi. a niediului, ‘prima miea întrebare 
este următoarea: ce parte a ;nudleului: fix“ 
sau a „structurii -geneticâ“ se găseşte „în orga- 
nism“ şřł- ce parte „în mediu“ ? Nu vom. putea, 
după :părerea ..mea, să răspundem .convenabil 
la această întrebare decît pornind de la o, con- 
cepţie sistem-mediu, în care „structura de pro- 
totip“ = ca să. folosim o expreșie.. a lui. Pia- 
pet -—-.esţe chjar această „relaţie, ṣi-nu, SA4 „Opr 
ganismul“ sau, „mediul“. 

Cea de- -a două întrebare este legată de prirâa. 
Ce implicaţie ate, de fapt, la nivet episteinv= 
iogic, folosirea imetaforei de „determinare''ge.- 


netică“ ? Îmi pare ca o rămăşiţă a determinis- 
mului mecanicist, care implică o relaţie uni- 
vocă între programul genetic, mediul în care 
se află organismul şi mediul (din interiorul or- 
ganismului în dezvoltare) pe care acesta îl cre- 
ează. Ar trebui desigur să avem în vedere niște 
constrîngeri asupra libertăţii semiotice rela- 
tive la exprimarea programului genetic. Unele 
dintre aceste constrîngeri rezultă din exprima- 
rea programului genetic ce pare organizat ie- 
rarhic ; unele sînt însuşiri ale mediului încon- 
jurător sau ale mediului în sensul curent al 
termenului. 

Cea de a treia întrebare se referă la o altă 
metaforă care s-a folosit de mai multe ori: 
aceea a „autoreglării“. Aceasta este, de fapt, 
o expresie tranzitivă, o expresie care se cere 
întregită. Dar ea este folosită aici, ca, de altfel, 
și în altă parte, ca şi cum ar fi intranzitivă, 
mai precis completă în ea însăși şi prin ea în- 
sâşi. În acest sens, termenul de „autoreglare“ 
dezvăluie o legătură ideologică şi epistemolo- 
g.că cu limbajul atomismului sau al individua- 
lismului în discursul academic !* ! Se dezvăluie 
aici necunoasterea epistemologică fundamen- 
tală caracteristică „mecanicismului“ aşa cum !e 
stim ignorarea relaţiei sistem-mediu pe care 
am amintit-o. Cea de a treia întrebare este 
deci „cine se autoreglează“ şi în raport cu 
ce ? Expresia este, prin ea însăşi, o absurditate 
logică și ecologică. Se pare, totuşi, că această 
întrebare privind relaţia nu va primi niciodată 
răspuns. De fapt, mă îndoiesc că întrebarea 
a fost percepută ca atare și, cu atit mai puţin, 


identificată. 


N. Chomsky Toate acestea nu au încă nimic 
de-a face cu întrebarea pe care o pun, anume 
aceea de a şti care este originea diferitelor 
structuri specifice de foarte mare complexitate 
în detaliu şi foarte puternic organizate. 

Guy Cellcrier observă că Jean Piaget nu- 
treşte de multă vreme un „dezacord intim“ 
cu neodarwinismul. Așa cum apare în cartea sa 
Comportamentul motor al evoluţiei 15, noțiunea 
de „fenocopie“ reprezintă pentru Piaget un ar- 
gument central al pledoariei sale în favoarea 
constructivismului. În această carte, ca și în 
„consideraţii finale“ (cap. 13), Piaget își dez- 
voltă mai limpede concepția despre termenul 
de „fenocopie“, a cărui utilizare în cursul dez- 
baterii i-a contrariat pe biologi, aceștia crezînd 
că în contextul respectiv termenului i s-a apli- 
cat un sens „metaforic“ (cum spune Danchin). 
Nemulțumirea suscitată printre biologi de acea- 
siă derivare dintr-un concept a cărui definiţie 
genetică este extrem de riguroasă apare în 
scurta discuţie declanșată între Jacob şi Pia- 
get și în observaţiile lui Changeux. Argumen- 
tele avansate ulterior de Piaget nefiind sufi- 
ciente pentru a pune capăt polemicii, ni s-a 
părut utilă includerea în această secțiune a 
unui text de A. Danchin, care tratează despre 
noțiunea de fenocopie. Danchin, care aparține 
generaţiei tinere de biologi și care este parti- 
zanul fervent al unui neodarwinism rafinat, ne 
prezintă în textul său o analiză lămuritoare a 
definiţiei „Jenocopiei“ din punctul de vedere 
al biologiei contemporane. 


Notă critică privind utilizarea 
termenului de fenocopie 


Antoine Danchin 


În măsura în care confuzia pare să mai dom- 
nească încă în ceea ce priveşte utilizarea anu- 
mitor termeni, mi se pure necesar să amintesc, 
în legătură cu utilizarea metaforică de către 

J. Piaget „a conceptului de fenocopie, contri- 
buția. definitivă și explicativă a biologiei mole- 
culare la această noțiune, pentru a. evita orice 
neînțelegere ulterioară. 

Regăsim, .într-adevăr, în legătură cu această 
problemă, opoziţia dintre Lîsenko şi partizanii 
neodarwinismului mendelian, opoziție care do- 
mină biologia epocii staliniste. Într-adevăr, pen- 
tru. Lisenko fenotipul poate avea o influență 
considerabilă asupra genotipului, deoarece „în 
selecția naturală... sînt incluse în orice moment 
ereditatea, variabilitatea şi capacitatea de a 
supravieţui. [autoreglarea] a organismelor“ 16, 
şi această autoreglare, „facultate electivă. a or- 
ganismelor, a organelor și a celulelor, este re- 
zultatul adaptării istorice a generaţiilor prece- 
dente la condițiile. de mediu extern“ 17. „Ast- 
fel, „modificarea naturii unui corp viu se dato- 
rează modificării tipului de asimilaţie, modifi- 
cării tipului de metabolism. Condiţiile externe, 
odată absorbite, asimilate de corpul viu nu mai 
sint condiţii externe, ci interne, altfel spus, ele 
devin elemente ale corpului viu și necesită pen- 
tru. creştere şi dezvoltare hrana, condițiile de 
mediu extern, adică ceea ce erau cele însele îna- 
inte. Înţr-un fel, corpul viu se compune din. 
elementele mediului extern pe care le-a asi- 
milat“ 18. S-ar putea astfel continua demonstra- 
tia lui Lîsenko, după care se respinge nucleul 
înnăscut al „morganiştilor“ 19 în numele nece- 
sității echilibrării corpurilor vii. Să reținem 
că Piaget face (în acest capitol) o descriere a 
evoluției unei„Limnea strict paralelă cu aceea 
a lui Lîsenko pentru grîu 20... Or, toată această 
atitudine provine dintr-o profundă necunoaș- 
tere a rolului hazardului și a variabilității la 
nivelul genomului, care produce familii de va- 
riante susceptibile de a interacţiona diferit cu 
mediul extern. 

Să revenim, de exemplu, la fenocopia utili- 
zată:. metaforic de Piaget și dată cu titlu de 
referință pentru a conduce la o analogie cu ipo- 
teza 'constructivistă. Dacă înainte de biologia 

moleculară se putea crede în apariţia unui prir- 
cipiu explicativ de tip „instructiv“ sau „cred: 
tor“ în determinarea caracteristicilor unei: fiinţe 
vii, care să producă o fenocopie adaptativă (cam 
în felul în care Lamarck presupunea moşteni- 
rea caracterelor dobîndite), acest. mod de a 
vedea lucrurile nu mai este astăzi decît :un 
episod din istoria ideilor. 

Să precizăm. Pînă în 1940, genetica, a per- 
mis, mai ales, definirea existenței unei eredi- 
tăţi fixe, conservată în, materia complexă a 
cromozomilor. Geneticienii credeau, deci, în ceâ 
mai mare parte, că influenţa mediului nu. se 
manifestă decit în expresia genomului -și nu 
în identitatea lui: mutațiile preezistă. eveni- 
mentului selectiv. Subzista o controversă la- 
tentă, impregnată de o anumită interpretare 
— inexactă, de altfel — a ideilor lui Lamarck 
despre a-eastă prcexistenţă efectivă, stocas- 
tică a mutaţiilor. După experienţele deosebit 
de simple și de probante ale lui Luria şi | Del- 
briick.Z!, care dovedesc această influenţă ab- 
solută a hazardului, se vor concretiza unele 
observaţii prin descoperirea suportului concret 
al eredității. 

Într-adevăr, în această perioadă se precizează 
relaţiile dintre genetică și biochimie ; Morgan, 
Ephrussi, Beadle şi Tatum ajung la concluzia 
simplificată a corespodenţei cenţrale o genă/ 
o proteină %. Relaţiile dintre individ şi mediu 
devin mai clare şi se precizează distincţia din- 
tre genotip şi fenotip.; descoperirea structurii 
ADN-ului va permite chiar să se dea un su- 
port material caracteristicii principale ce-crista- 
lizează în jurul genotipului programul genetic. 

Acest concept central, abstractizare: a tu- 
turor observabilelor legate. de genotip, nu se 
va bucura, totuși, decit de o utilitate re- 
strînsă atita vreme cît nu va fi permisă găsirea 
unei relaţii directe cu expresia fenotipică. De 
altfel, tocmai lipsa acestei relaţii l-a deterrimnat 
pe Lisenko să respingă în întregime ideea de 

gene, pentru că el observa o variabilitate feno- 
tipică enormă la plante (sensibilitate la frig, 
practica „iarovizării“). 

Descoperirea suportului concret al genelor şi, 
mai ales, elucidarea mecanismelor de reglare a 
expresiei genetice, în primul rînd cu cele le- 
gate de transformările succesive ale informaţiei 
ereditare, de la secvențele nucleotidelor de 
ADN şi pînă la proteine, vor da pe deplin sens 
programului genetic ; într-adevăr, aceste re- 
glări introduc relaţii de ordine între diferitele 
elemente ale informaţiei conţinute în gene. Re- 
laţiile de ordine sînt atunci dezvăluite în cursul 
expresiei temporale a programului genetic. Ele 
pot, deci, duce, pentru un program dat, la o 
mulțime de realizări particulare, de vreme ce 
numărul de combinaţii posibile devine rapid 
imens. Este limpede, după descoperirile făcute 
de F. Jacob şi J. Monod 3%, că acestea sînt gene 
care corespund funcţiilor reglatoare care vor 
fi răspunzătoare de variabilitatea fenotipică şi, 
mai ales, de adaptarea aparent ideală a unui 
sistem viu la mediu, și, mai general, a tuturor 
manifestărilor desfășurate în timpul genotipu- 
lui. 

Am ajuns deci să considerăm trei caracte- 
ristici particulare care ne permit să reprezen- 
tăm fiinţele vii : un program care rezumă con- 
stringerile ereditare și care este, de fapt, no- 
țiunea abstractă subiacentă a definiţiei tuturor 
indivizilor unei clase (specii) date ; o stare ini- 
țială a sistemului 74, care reprezintă contextul 
în care trebuie să se exprime programul în 
momentul naşterii individului, şi o realizare 
particulară a fiecărui program, care coincide cu 
dezvoltarea individuală. Toate aceste realizări 
la un loc constituie învelișul genetic, şi acesta 
permite, prin inducţie, obţinerea caracteristici- 
lor esenţiale ale programului. În principiu, o 
structură echivalentă cu precedenta ar putea fi 
constituită din datul programului, din starea 
iniţială şi din ansamblul evenimentelor din me- 

diul extern care produc o interacţiune oarecare 
cu individul. 

Definiţia speciei, de pildă, corespunde inter- 
sectării unei familii particulare de realizări in- 
dividuale, și nu este deci decît o aprâxirhare 
globală, precară, în măsura în care programul 
poate să nu fi fost însuşit în toate implicaţiile 
sale, dacă indivizii luați îni considerare făceau 
parte, de exemplu,: :dintr-un mediu cu însușiri 
excepţionale. în felul acesta, unele specii au pu- 
tut fi confundate cu altele, fiindcă într-un 
mediu dat indivizii se asemănau mult, și numai 
după observarea unei variabilităţi particulare 
a unei clase de indivizi în raport cu alta spe- 
ciile au putut fi separate. Să reținem, de altfel, 
că această observaţie furnizează ușor un înodel 
ce explică anumite aspecte ale evoluţiei spe- 
ciilor : o familie de gene reglatoare permite, 
de exemplu, producerea, într-un mediu neobiş- 
nuit pentru specie şi foarte specializat, a unei 
„fenocopii“ destul de distincte de fenotipul pa- 
rental obișnuit (mediu anaerob, de pildă, pentru 
indivizii în general obișnuiți cu viaţa aerobă, 
dar facultativ anaerobi). După mai multe gene- 
raţii, se constată frecvent, în plus faţă de tipul 
original, 'a cărui descendență își regăseşte ti- 
pul obișnuit de îndată ce revine la mediul 
uzual, un tip invariabil în care fenotipul cores- 
punde fenocopiei stabile. Aceasta a lăsat ade- 
sea să se creadă că era vorba de o demonstra- 
ție a unui efect instructiv al mediului, făcînd, 
într-un fel, ereditare caracterele dobindite ; 
este vorba, de fapt, de o simplă degenerescență 
a tipului iniţial, care și-a pierdut aptitudinile 
reglatoare ce-i permiteau schimbarea fenoti- 
pului în funcție de mediu, nemaipăstrînd decît 
un singur aspect ; acesta este adaptat la mediul 
specializat în care a ajuns un ansamblu de 
indivizi în deplasarea lui întîmplătoare, şi 
această pierdere nu s-a putut produce fără 
daune decît pentru că mediul în discuţie a ră- 
mas constant mai mult timp : nu a avut loc se- 
lecţia celui mai apt, ci numai o conservare a 

tuturor acelor indivizi cărora le era suficient 
ce le oferea mediul exterior, inclusiv a acelora 
care își pierduseră, prin hazardul mutaţiilor, 
una dintre proprietăţile adaptative ale speciei 
originare. 

Schemele generale ale reglărilor exprimării 
patrimoniului ereditar, aşa cum sînt cunoscute 
de cîțiva ani încoace, sînt suficiente probabil 
pentru descrierea unui foarte mare număr de 
proprietăţi (dacă nu chiar a tuturor) ale feno- 
tipurilor individuale, fără să prilejuiască vreo- 
dată, în vreun fel, intervenţia unei noţiuni in- 
structive din partea mediului. Proprietăţile 
adaptative par să derive, pur şi simplu, din 
faptul că programul furnizează în fiecare mo- 
ment o alegere posibilă între diferite interac- 
iuni (datorate diverselor mișcări moleculare, 
fluctuațiilor de formă şi poziţie) şi pe care le- 
gile termodinamicii le conduc la selecţia celor 
mai stabile, deci a celor mai durabile, care, prin 
mecanisme amplificatoare adecvate, se reper- 
cutează asupra structurii şi funcţionării globale 
a individului. Are deci loc o selecție sistema- 
tică, făcută de mediu, a caracteristicilor indi- 
viduale care-i sînt cel mai bine adaptate, ți- 
nînd seama, bineînţeles, de constringerile con- 
siderabile ale programului — un pește poate 
trăi într-un număr destul de mare de medii 
acvatice, dar în general nu în aer ! 

Desigur că ceea ce am amintit aici pe scurt 
nu a înfățișat decît un fenotip foarte simplu, 
fixat printr-o singură genă de reglare, dar ex- 
primarea coordonată a componentelor globale 
ale fenotipului individual este rezultatul unei 
combinaţii între existența uneia sau mai multor 
gene reglatoare și a uneia sau mai multor ca- 
racteristici ale mediului. Aici, global înseamnă 
ceea ce este legat de comportamentul, morfolo- 
gia sau metabolismul general. Astfel, fenocopia 
nu este nicidecum o construcţie, ci o simplă 
realizare a unui anumit program după un de- 
terminism strict : nu este nici preformism, nici 
achiziţie, ci numai exprimare diacronică. În 

funcție de ceea ce se ia în considerare, filoge- 
neza, ontogeneza sau epigeneza individuală, 
realizarea va avea loc la un nivel diferit. Re- 
prezentarea mintală fiind ultimul stadiu, re- 
prezintă deja rezultatul diacroniei evoluţiei 
speciilor, al diacroniei diferenţierii celulare și 
al dezvoltării individuale şi, în sfîrşit, al dia- 
cronici epigenezei sistemului nervos central. 


Strategii cognitive în rezolvarea 
problemelor 


Guy Cellerier 


În comentariile sale preliminare la această 
discutie (vezi cap. 13), Toulmin notează că 
diferențele teoretice dintre inneism si construc- 
tivism sînt atît de mari, încît cineva s-ar putea 
simți „tentat să se mulțumească să opteze pen- 
tru una din poziţii“. Ceea ce, spune cl, ar pri- 
lejui o confruntare sterilă. Sint, fireşte, de 
¿cord cu Toulmin ; dacă argumentăm în ab- 
stract, de fiecare dată cînd „observăm“ două 
stări de cunoaştere consecutive într-un dome- 
niu cognitiv şi admitem că cea de a doua stare 
are, într-un anumit sens, un plus de conţinut 
structural faţă de prima, inneistul poate pune 
în valoare faptul că noile reguli nu sînt decit 
actualizarea regulilor preexistente care erau 
deja virtual prezente, pe cînd constructivistul 
va spunc că acestea au fost produse aici și acum. 
El va încerca să-şi facă ideea plauzibilă ară- 
tînd că o nouă regulă ar putea rezulta dintr-o 
simplă transformare de evoluţie sau dintr-o 
combinare de reguli prezente în starea prece- 
dentă. Dacă inneistul este bine dispus, va imita 
broasca ţestoasă din dialogul lui Lewis Caroll 
dintre ţestoasă și Ahile și va spune „admit“, 

insă va adăuga „dar regula de transformare 
însăși era deja prezentă“  Constructivistul va 
face la fel : va admite, însă va adăuga „dar ea 
a rezultat dintr-o transformare prin construcţie 
Je nivel superior pe regulile de transformare 
anterioare“ şi așa mai departe, şi discuţia ar 
putea regresa într-un mod destul de steril. 
Dacă acest tip de raționament s-ar fi ţinut 
intre doi scolastici, nici un fundament logic 
sau empiric nu ar fi pus capăt acestui mers 
înapoi. Cred că stăm ceva mai bine acum, cînd 
cei doi participanţi la acest gen de dialog, ori- 
care le-ar fi punctele de vedere privind teo- 
ria neodarwinistă asupra evoluţiei, ar admite 
cunoașterea ca fiind mecanic legată de func- 
ționarea creierului și pe acesta ca fiind el în- 
suși o construcţie a evoluţiei biologice. Aceasta 
înseamnă că pînă și un constructivist radical 
va admite o structură înnăscută iniţială în sis- 
temul nervos central, ceea ce ar transfera bio- 
logilor problema de a şti cum a fost produsă 
structura şi ar pune capăt regresiunii logice. În 
discuţie, constructivistul va încerca transferul 
cît mai tîrziu cu putinţă, spre deosebire de in- 
neist, care se va grăbi să-l realizeze cît mai 
devreme. Mă voi strădui acum să arăt că în 
acest context „devreme“ este „tirziu“ tot așa 
cum „pe jumătate gol“ înseamnă „pe jumătate 
plin“. Aprioric vorbind, e uşor, căci cine ştie 
cu ce se aseamănă jumătatea timpului unei teo- 
rii ? Ea se află, firește, undeva între cele două 
puncte extreme ale ei şi, de vreme ce eu am 
acum cuvîntul, sînt primul care poate hotări 
unde se află ea în acest moment. Dar voi în- 
cepe prin a compara teoriile mai mult sau mai 
puţin punct cu punct: partea ce urmează va 
sublinia anatomia comparată a acestora. 
Pentru început, voi spune că atît Chomsky, 
cît si Piaget admit existenţa unei „stări ini- 
tiale S) determinată genetic“ nevidă, urmată 
de o secvenţă de stări intermediare şi de o 
stare finală staţionară relativ stabilă, sau Ss, 
stabilă cel puţin în ceea ce priveşte dezvolta- 

rea observabilă a limbajului (poate mai puţin 
stabilă în ce privește matematicile). Ei admit 
în egală măsură, şi unul şi celălalt, că o parte 
a conţinutului acestor stări nu este înnăscută, 
ci dobindită, adică „învățată“ într-un mediu 
exterior caracterizat de „probleme“. Chestiu- 
nea clasică este de a ști care parte din acest 
conținut este înnăscută și care este dobiîndită. 
Dar cred că e mai potrivit să ne întrebăm de- 
spre tipul de conţinut decît despre partea de 
conţinut. Conţinutul minimal pe care i-l pu- 
tem da lui S) este acela de a poseda tocmai 
ceea ce trebuie pentru a face din SNC (siste- 
mul nervos central) un organ care să functio- 
ueze. Echivalentele moderne pentru tabula rasa 
a empiriştilor sînt niște entități ca mașinile 
universale sau sistemele logice universale mul- 
tivalente, și poate încă şi mai aproape de litera 
teoriei sînt perceptronii 2%. Dar aceste sisteme, 
ele însele foarte generale, trebuie să posede o 
structură internă inițială prevăzind inserţiunea 
lor biologică şi care să le permită să funcţio- 
neze ca interprete sau să „înveţe“ prin ajusta- 
rea pragurilor, prin intermediul unor întăriri. 
Nici Piaget, nici Chomsky nu sînt empirişti, aşa 
că amindoi admit că So trebuie să conţină nu 
numai o structură independentă de mediu (în 
sensul în care o maşină universală nu este 
adaptată la o problemă specifică de mediu), ci 
si o structură mai specifică, ce trebuie să per- 
mită SNC să lucreze adaptativ într-un mediu 
sau într-un domeniu cognitiv dat. Această cu- 
noaștere limitată la problemă poate fi, în prin- 
cipiu, de două feluri ea poate să descrie fie 
conţinutul, fie forma mediului. Distincția 
aceasta este perfect clară atît în poziţia lui 
Piaget, cît și în cea a lui Chomsky, și impor- 
tanța relativă a formei față de conţinut este 
aceeași în ambele poziţii. 

În concepţia lui Chomsky, S) are, în esenţă, 
caracteristici abstracte  „universalii formale, 
condiții privind natura şi funcţionarea siste- 
mului de reguli și de principii care constituie 

reprezentarea noastră despre un domeniu cog- 
nitiv“ ; S) mai conţine și „universalii substan- 
tiale, elemente fixe ce intră în gramaticile par- 
ticulare“ ; dacă bine am înţeles, mult mai puţin 
se poate spune însă — după părerea sa — de- 
spre universalii din punct de vedere al numă- 
rului lor și al importanţei lor funcţionale. 

În concepţia lui Piaget, forma iniţială a in- 
teligenţei, inteligenţa senzoriomotorie sau prac- 
tică, se dezvoltă pornind ce la un nucleu de 
programe de actiune senzoriomotorii înnăscute 
si preadaptute. Aceste programe, spune Pia- 
get, organizează, coordonează acţiunile şi per- 
cepțiile particulare care sînt adaptate conţinu- 
tului specific al mediului în care operează. 
Aceste elemente particulare înglobează cunoaș- 
terea conţinutului specific. Dar Piaget adaugă 
că, pentru a le asambla în programe de lucru, 
este necesară o cunoaştere mai formală a struc- 
turii spaţiului. Această cunoaştere formală e 
conținută în ceea ce Piaget numește „coordo- 
nări generale ale acţiunii“, care sînt „niște pro- 
cese de coordonare generală ce caracterizează 
orice alcătuire motorie sau mintală“. Coordo- 
nările generale stau la baza tuturor construcți- 
ilor ulterioare de structuri intelectuale și sînt 
independente de acţiunile particulare sau de 
răspunsurile primare ce trebuie combinate. Aici 
cred că din nou cele două concepţii sînt foarte 
apropiate : distincția lui Chomsky între for- 
mal și substanţial corespunde celei pe care o 
face Piaget între general şi particular. Voi în- 
cerca să arăt că funcția lor în „teoria dezvol- 
tării“ este, în ambele cazuri, aceeaşi. În capi- 
tolul lor din Manualul de psihologie matema- 
tică, Chomsky și Miller descriu o parte a dispo- 
zitivului de învăţare a limbii pe care îl posedă 
copilul şi spun că, „luînd drept input un 
eşalon de fraze gramaticale (eventual, cu unele 
restricţii privind ordinea prezentării lor), acest 
dispozitiv ar trebui să producă o gramatică a 
limbii 26. El ar trebui să fie ghidat de „anumite 
nrincipii euristice care i-ar permite, pornind de 

la datele de intrare şi de la o serie de grama- 
tici posibile, să opereze o selecţie rapidă între 
un număr mic de eventualități promițătoare 
care ar putea fi atunci supuse unei proceduri 
de evaluare“ %7, 

Această descriere a mecanismului este, fi- 
rește, foarte schematică, dar cred că el poate 
fi caracterizat, după o formulare poate mai ba- 
rocă, dar mai generală, ca o varietate a sis- 
temului de rezolvare a problemei escaladării 
muntelui (hâll-climbing) cu o metodă de ex- 
plorare globală, de producere şi punere la în- 
cercare a ipotezelor în domeniul gramaticilor. 
Utilizez termenul hill-climbiîng în accepțiunea 
sa obișnuită, în inteligenţa artificială, de ser- 
vomecanism „capabil să se adapteze“ sau să 
„se autooptimizeze“. Minsky îl defineşte foarte 
clar în Steps towards Artificial Intelligence 28. 
„Să presupunem că încercăm să ajungem pe 
vîrful unui munte pe o ceaţă foarte deasă. 
Strategia care se impune este explorarea lo- 
cului în jurul unui punct pentru a găsi panta 
cea mai înclinată. Facem apoi o anumită dis- 
tantă în direcţia respectivă şi repetăm proce- 
sul pînă cînd ameliorarea se stabilizează“. 

Tot astfel, mecanismul central de construc- 
ție al lui Piaget, pe care îl numeşte proces 
de „echilibrare“, se poate retopi în același ti- 
par. Funcţia sa principală este de a-l fece pe 
cel care învaţă să treacă de la o stare de echi- 
libru cognitiv mai slab la stări de mai mare 
echilibru în spaţiul de explorare a structuri- 
lor logico-matematice. În formularea lui Pia- 
got, caracterul de autooptimizare este întru 
totul explicit. 


În ambele concepţii, partea de teorie a în- 
văţării constă, în esentă, în problema „omului 
care escaladează un munte“. Pe de altă parte, 
pentru a deveni un sistem funcțional, cel care 
escaladează muntele trebuie să aibă o struc- 
tură internă independentă de mediu. Şi mai 
trebuie să posede o cunoastere specifică a me- 
diului său pentru a acţiona adaptativ. Mai pre- 

cis, el trebuie să fie plasat într-o poziţie ini- 
fială pe suprafața de adaptare și nu în afara 
spațiului propriu problemei, iar generatorul 
său trebuie constrîns să nu efectueze decît de- 
plasări autorizate, adică să se miște numai pe 
această suprafaţă de adaptare. Totodată, pen- 
tru a face din el un sistem cficace de rezol- 
vare de probleme, generatorul mai trebuie să 
fie constrîns să producă nu toate deplasările 
autorizate din jurul fiecărui punct, ci numai o 
submulțime de deplasări, care par „sigure“ 
sau „plauzibile“ în jurul unei poziţii date. 
Această orientare euristică a generatorului este 
partea cea mai delicată a teoriei învăţării. Or, 
această „constricţie“, dacă îmi este permis să 
folosesc acest termen, se efectuează aproape 
în acelaşi fel în ambele concepţii o poziţie 
iniţială este definită prin acţiunile particulare 
sau universaliile substanțiale, iar generatorul 
este constrîns să procedeze la deplasări auto- 
rizate de coordonările generale sau de univer- 
saliile formale (în ambele cazuri, se emite ipo- 
teza că omul care escaladează un munte po- 
sedă o structură minimală independentă de 
mediu). 

Și totuși, în partea euristică apare și prima 
divergență cu adevărat importantă: Piaget 
utilizează o curistică pe care o numeşte „ab- 
stractizare reflexivă“ şi care, în parte, se apro- 
pie mult de o euristică esenţială apărută în 
evoluția sistemelor genetice, aceea a reprodu- 
cerii sexuate, care comportă combinarea men- 
deliană de cromozomi întregi şi recombinarea 
segmentților de cromozomi prin  „Crossing- 
over“. Aceasta constringe generatorul la pro- 
ducerca stării următoare folosind părţile reu- 
site ale stării prezente și vecinătatea sa. Ceea 
ce înseamnă că demersul următor nu se va 
întreprinde înainte ca anumite stări vecine să 
fie explorate într-o oarecare măsură ; se obţin 
niște platforme funcționale atunci cînd are loc 
o explorare logică sau însoţită de reorganizări 

și recombinări şi cînd alegerea etapei adapta- 
tive următoare se face dintre reorganizări. 

După cîte ştiu, generatorul de gramatică nu 
comportă nimic asemănător ; se poate, proba- 
bil, imagina că, pentru a-şi ghida explorările, 
ansamblul de deplasări autorizate de care dis- 
pune este mult mai restrins şi nu produce 
decît stări pertinente, ceea ce, firește, vulga- 
rizează problema, sau că în anumite clase de 
stări intervine o regulă înnăscută corespun- 
zătoare, care defineşte ceea ce urmează să se 
facă apoi şi așa mai departe (ceea ce se poate 
imagina ca fiind, de fapt, fără prea mare im- 
portanță). 

Dar, în cazul de care ne ocupăm, rămîne de 
explicat modul în care această euristică în- 
născută a fost dobîndită de-a lungul evoluţiei 
biologice. La acest nivel, nu putem recurge la 
regresiunea scolastică în sensul că nu mai pu- 
tem face apel la o soluţie inneistă. Mi se pare 
că nimic în teoria contemporană a evoluţiei 
nu ne permite să afirmăm cu seriozitate că 
evoluţia speciilor rezultă din executarea unui 
plan director preexistent. Sistemul genetic al 
unei specii este descris ca un dispozitiv de 
autooptimizare care trebuie să-și construiască, 
pe măsură ce progresează, propriile sale eu- 
ristici. În acest sens, orice concepție inneistă 
este, în cele din urmă, constructivistă și tre- 
buie să înfrunte exact aceleași probleme cu 
care se confruntă constructivismul lui Piaget 
atunci cînd trebuie să răspundă la întrebarea: 
de unde provin, la origine, mecanismele de 
construcţie pe care le invocă și euristicile lor ? 
Cred, de asemenea, că aceste ipoteze ar trebui 
să se dezvolte într-un mod foarte analog. De 
fapt, este ceea ce se și face. Știu că Piaget nu 
va aprecia ceea ce avansez eu acum, pentru 
că el nutreste ceea ce voi numi „un dezacord 
intim“ cu Darwin în privinţa mecanismelor 
specifice care ameliorează alpinistul care urcă 
pe munte, din modelul darwinist. Totuși, tipul 
de întrebări pe care va trebui să le pună bio- 

logul (ca, de pildă : care e valoarea adaptativă. 
care e originea unui component specific într-o 
structură anterioară ?) despre filogeneza cu- 
noaşterii şi despre concepţia mecanismului 
evoluției şi secvenţelor dezvoltării pe care le 
acceptă teoria darwinistă, acest tip de între- 
bări, spun, este foarte aproape de Piaget, cel 
putin în spirit, dacă nu în literă. 

Din punctul de vedere al evoluţiei, între 
inneism şi constructivism nu mi se pare că e 
vorba de incompatibilitate, însă între ele in- 
tervine mai degrabă o relație de diviziune a 
muncii, nu numai în ce priveşte construcţia 
însăși, ci și explicaţiile pe care trebuie să le 
dăm : trebuie să considerăm porţiunea cogni- 
tivă a SNC ca fiind un sistem de rezolvare ra- 
pidă a problemelor, a cărui structură (hard- 
ware) este produsul unui sistem de rezolvare 
mult mai lent, sistemul genetic. După argu- 
mentaţia darwinistă, tot ce facilitează funcţio- 
narea cognitivă va prilejui un avantaj în se- 
lecţie. De exemplu, dezvoltarea sistemelor cog- 
nitive complexe poate fi orientată și subdivi- 
zată în subsisteme printr-o „orientare înnăs- 
cută“ ce apare în puncte strategice ale dezvol- 
tării. Dacă luăm în considerare, din acest 
punct de vedere, stadiile psihogenetice, aces- 
tea par să se caracterizeze prin apariţia suc- 
cesivă de moduri de funcţionare calitativ di- 
ferite, despre care se poate crede că sînt, în 
parte, fondate pe ceva cum ar fi maturaţia 
progresivă a unei structuri (hardware) specia- 
lizate. Voi lua ca exemplu o secvență de ma- 
turație semiipotetică care se desfășoară în felul 
următor : există la orice copil mic mai întîi 
mișcări greoaie ale braţelor, urmate de mișcări 
fine ale degetelor, care sînt urmate de locomo- 
ție. Aceasta ar putea indica acţiunea unei eu- 
ristici înnăscute, care reduce ansamblul pro- 
blemei mișcării în spaţiu la o secvenţă ordo- 
nată de învățare vizînd probleme mai restrînse, 
tratabile mai ușor 2. Știu că secvenţa de dez- 
voltare pe care o urmărim de la nucleul în- 

născut al programelor senzoriomotorii pînă la 
inteligența senzoriomotorie (organizată de ceva 
cum ar fi condiţionarea sau, într-un sens mai 
general, învăţarea) şi, apoi, pînă la apariţia 
reprezentării urmată de apariţia capacităţilor, 
cum e reversibilitatea sau raționamentul ipo- 
tetico-deductiv, va avea același gen de funcţie. 
Tot astfel, activarea funcţiei semiotice, de 
pildă, la momentul adecvat, adică după dobîn- 
direa unei anumite experienţe senzoriomotorii, 
ar constitui o euristică bună. Ar trebui, în- 
tr-adevăr, spus că la copilul mic capacitatea 
limitată de calcul a creierului este consacrată 
în întregime explorării, mai întîi a unui spatiu- 
de-probleme (problem-space) limitat ; apoi, în- 
trucît acest domeniu a fost îndeajuns de ex- 
plorat si s-a stabilit un ansamblu de programe 
care functionează fără intermitențe, se poate 
începe executarea lor „mintală“ pe bază de 
simboluri și se pot anticipa rezultatele pro- 
babile. 

Pentru a rezuma esențialul punctului meu 
de vedere, să spunem că problema evoluției şi 
a cunoaşterii este destul de dificilă pentru ca 
înțelegerea ei să pretindă simultan întreaga 
forță a teoriilor darwinistă şi constructivistă. 


Discuţie 


Noam Chomsky : Permiteţi-mi să indic iarăși, 
fără a mă lega de problemele care vor urma, 
punctele asupra cărora cred că Cellerier a mers 
mai departe decît mi-aş putea permite eu. 

Mai întîi, în ceea ce priveşte alegerea tabe- 
rei nu sînt dispus absolut deloc să optez pen- 
tru una sau pentru alta din ele. Ambele stra- 
tegii pe care le sugerează el pun problema în- 

tr-un mod care ar trebui evitat. El propune 
două strategii : fie că se atribuie cantitatea 
maximală de structură iniţial lui So, fie că i 
se atribuie acestuia o cantitate minimală de 
structură iniţială. Cred că strategia bună ar 
fi să se încerce atribuirea structurii sale ade- 
vărate stării iniţiale. După părerea mea, pro- 
blema, să spunem aceea a naturii limbajului, 
ar trebui tratată fără prejudecată şi exact în 
felul în care s-ar trata problema unui organ 
fizic al corpului. Dacă am avea în vedere cor- 
dul sau cortexul vizual, propunerea acestor 
două strategii n-ar avea nici un sens ; evident, 
orice sistem de acest tip rezultă din factori 
determinaţi genetic şi din factorii de mediu. 
N-ar avea nici un sens opunerea celor două 
strategii, una care maximizează şi alta care mi- 
nimizează contribuţia genetică, iar psihologul 
ar spune, dimpotrivă, „să încercăm să găsim 
ce este această contribuţie“. 

În ce priveşte analogia pe care Cellerier o 
stabileşte între un dispozitiv generator de gra- 
matică şi sistemul de escaladare a muntelui, 
aş vrea, de asemenea, să mă ţin departe de 
ea; cred că escaladarea muntelui este o teh- 
nică foarte specială şi, eventual, corectă (cu 
toate că sint destul de sceptic) pentru a atinge 
uneori structurile cognitive ; dar mă îndoiesc 
că e metoda potrivită. De fapt, mi se pare mai 
verosimil în acest caz (aici este vorba despre 
altceva, care va urma în text) că este vorba 
despre maturaţia progresivă a unei structuri 
(hardware) specializate. Mi se pare foarte plau- 
zibil ca ceea ce numim (folosind, probabil, o 
metaforă nepotrivită) învățarea limbii (cred 
că ar trebui să vorbim de creșterea (growth) 
limbii sau aşa ceva) să implice efectiv dezvol- 
tarea unei structuri specializate sau a unui 
sistem specializat care începe să funcţioneze, 
poate în felul în care se produce maturaţia 
sexuală la o anumită vîrstă din raţiuni care 
sînt, probabil, profund înrădăcinate în gene- 

tică, deși, în mod firesc, sînt necesare condiţii 
externe adecvate. Mă îndoiesc deci foarte tare 
că escaladarea muntelui ar fi modelul care con- 
vine sau chiar că învățarea ar fi metafora po- 
trivită. Este întru totul adevărat că vorbim 
despre ea ca despre o învăţare, dar asta e pen- 
tru că se presupune, în mod tradiţional, că ceea 
ce se petrece în minte implică o interacţiune 
între organism și mediu şi că ceea ce se pe- 
trece în corp este, într-un fel sau altul, ceva 
determinat fizic. Cu toate că ştiu că această 
ipoteză s-ar putea dovedi adevărată, atita 
vreme însă cît eu nu am găsit nici un argu- 
ment în sprijinul ei, nu o consider adevărată. 

Să presupunem acum că am ajuns, de probă, 
să atribuim cutare sau cutare structură înnăs- 
cută organismului. Admit că se pune problema 
explicării modului în care ele au evoluat. Dar 
nu văd prin ce această problemă este funda- 
mental diferită de problemele comparabile pe 
care le putem ridica în ce priveşte caracteris- 
ticile corpului și nici prin ce este ea mai com- 
plexă decît acestea (pentru că este cu certitu- 
dine mai puţin complexă). Dacă cineva de- 
clară — ceea ce, cred eu, ar face orice fizio- 
log — că structurile specifice ale cortexului 
vizual sînt determinate genetic sau că faptul 
că avem un cord sau că avem braţe și nu 
aripi este determinat genetic, nimeni n-ar do- 
vedi contrariul, pentru că a explica evoluţia 
este o problemă foarte dificilă. Nu are nimeni 
nici cea mai mică idee despre felul cum ar 
trebui explicată ; se poate spune : „acest lucru 
s-a produs și era o adaptare“ şi aşa mai de- 
parte, dar nu există principii generale pe baza 
cărora să se poată face azi o deducție după 
care, pornind de la o stare anterioară, am ob- 
ține acel fenomen particular, dat fiind acest 
fapt fizic. Ceea ce nu înseamnă că e inexpli- 
cabil, ci, pur şi simplu, neexplicat, şi, după 
cîte ştiu, tot atit de neexplicat în cazul parti- 
cular al limbajului, cît și în cel al organelor 
fizice ale corpului. Se pune adesea în valoare 

faptul că principiile propuse pentru organiza- 
rea mintală au un grad de complexitate atit 
de mare, încît este de neconceput ca ele să 
poată fi determinate de evoluţie. Există, im- 
plicit, o metrică a complexităţii pe care eu 
nici nu o înțeleg, nici nu o împărtășesc şi după 
care aceste presupuneri implică o complexitate 
care merge dincolo de proprietăţile fizice ale 
corpurilor. După cîte ştiu, nu astfel stau lu- 
crurile ; ideile cele mai complicate care au fost 
vreodată propuse în ce priveşte organizarea 
mintală par extrem de comune în comparaţie 
cu complexităţile care intră în joc în structu- 
rile fizice ale corpului, care rămîn neexpli- 
cate, deşi ele nu sînt inexplicabile în același 
sens. 

O ultimă remarcă : în toată discuţia a exis- 
tat implicit un fel de paralelă între învăţare 
şi evoluţie, paralelă avansată de Cellerier și 
asupra căreia el a mai revenit. Aş vrea să 
pun din nou întrebarea dacă acest mod de a 
vedea este fecund; mi se pare că ceea ce se 
petrece în ceea ce numim învăţare este un pro- 
ces foarte complex, care implică probabil efec- 
tiv ceea ce se poate numi maturaţie progre- 
sivă a unei structuri specializate (şi o implică 
în primul rind) şi nu se găseşte nimic compa- 
rabil în acest sens în evoluţie. De aceea, mi 
se pare că aceste procese sînt atît de diferite 
pe toate planurile, încît nu este cu putinţă să 
se stabilească vreun fel de legătură între ele. 

Scott Atran : Şi eu cred că analogia între un 
copil care învață limba și alpinistul care esca- 
ladează în ceaţă muntele nu e foarte valabilă 
și, dacă, aşa cum susţine Cellerier, explorarea 
e numai locală, atunci de unde poate şti al- 
pinistul care dintre căi este cea bună? Ar 
putea şti cel mult care e calea cea bună în ra- 
port cu alte căi de care a ţinut realmente 
seama. Dar s-ar putea tot atît de bine ca dru- 
mul ales să fie rău, raportat la altele, de care 
nu a ţinut seama. Pe de altă parte, muntele 

ar putea avea mai multe piscuri, toate învă- 
luite în ceaţă, despre care alpinistul nu ştie 
că ar exista. Aceasta ar însemna că alpinistul 
nu poate într-adevăr să ştie dacă a progresat 
sau nu, afară doar de cazul în care dispune 
dinainte de o imagine destul de clară a for- 
mei muntelui şi a lanţului de piscuri. Explo- 
rarea locală, adică experienţa, l-ar ajuta numai 
să-și dea seama dacă s-a îndepărtat sau nu 
prea tare de drumul dinainte trasat. 


Massimo Piattelli-Palmarini : Cred că cei mai 
mulţi dintre noi nu pun la îndoială faptul că 
se poate stabili un fei de izomorfism între 
explicaţia faptului că inima există, a modului 
în care funcţionează etc. şi rațiune pentru 
care anumite proprietăţi lingvistice specifice 
sînt prezente ; mă întreb, însă, dacă Chomsky 
consideră că este vorba, în acest caz, de ace- 
leaşi categorii explicative ; nu spun superioâre, 
nici inferioare ; mă întreb, pur şi simplu, dacă, 
pentru a explica mecanismul fiziologic sau 
pentru a explica genul de structuri pe care 
Chomsky le cercetează, se pot sau nu folosi 
categorii explicative. 

N. Chomsky : Aş vrea să revin asupra aces- 
tei noţiuni de „maturaţie progresivă a unei 
structuri (hardware) specializate“, care îmi 
place ; este, după părerea mea, o metaforă 
bună, care se aplică destul de bine dezvoltării 
embriologice a organelor sau dezvoltării lor 
ulterioare, precum şi dezvoltării structurilor 
mintale, ceea ce noi numim învăţare. O ipo- 
teză devenită clasică, care își are originea în 
dogma scolastică, atribuindu-i lui Aristotel 
anumite doctrine referitoare la vacuitatea spi- 
ritului, spune că învăţarea implică repetarea 
continuă a unui ansamblu de operaţii foarte 
simple. Cred că s-a făcut un mare pas atunci 
cînd psihologia a îndepărtat ecest concept, care, 
timp de secole, a stopat orice progres în do- 
meniul studierii naturii spiritului uman. 

Ar trebui atunci să ne întrebăm ce meca- 
nisme particulare sînt puse în joc în diferitele 

stadii ale dezvoltării. Problema se poate exa- 
mina pe mai multe planuri prin studii ex- 
perimentale asupra copiilor confruntali cu sar- 
cina de a rezolva probleme sau studiind ca- 
racteristicile stării finale de îndată ce ea a fost 
realizată. Fiecare din aceste metode furnizează 
o anumită informaţie, dar mai există, cu si- 
guranţă, şi altele. 

În principiu, dacă am putea efectua expe- 
rienţe asupra omului, așa cum efectuăm asu- 
pra animalelor inferioare, am putea studia pro- 
blema foarte direct am ști cu precizie cum 
să procedăm ; am putea construi medii con- 
trolate şi am putea să vedem ce se întimplă 
cu un organism care se dezvoltă în aceste medii 
controlate sau am putea proceda la o experi- 
mentare directă pe creier, de exemplu. Toate 
aceste proceduri se exclud din motive evidente 
şi, din această cauză, munca noastră se va 
face prin abordări indirecte ; dar nu cred că 
aceasta schimbă ceva în principiu, ci că, mai 


degrabă, ne va face munca mai interesantă, 
mai pasionantă. Mi se pare că exact aceleași 
categorii explicative se aplică la acest nivel, 
cel puţin după cîte știm noi, la studiul dezvol- 
tării atît a organelor fizice, cît și a organelor 
mintale, cum este limbajul. 


G. Bateson : Credeţi că limbajul e un organ ? 


N. Chomsky : Cred că, în măsura în care 
vorbim prin metafore, aceasta e mai bună decit 
cele folosite mai înainte. (Se înţelege că nu 
e un organ în sensul în care să poată fi de- 
limitat fizic.) Dar cred că creșterea (growth) 
acestei capacităţi are caracteristicile generale 
ale aceleia a organelor. Se poate foarte bine ca 
dezvoltarea limbajului să se termine, în esenţă, 
în preajma pubertăţii. Se pare că ar fi înte- 
meiată postularea existenţei unor dispozitive 
de identificare a figurilor omeneşti care apar 
în regiuni ale creierului foarte probabil omo- 
loage ariilor limbajului, şi aceste capacităţi de 
identificare a figurilor se dezvoltă în timpul 

ultimei perioade prepuberale, foarte probabil 
după ce capacităţile limbajului s-au fixat în 
emisfera stîngă. Acesta nu înseamnă deloc să 
trecem dincolo de înţelegerea noastră privind 
dezvoltarea structurilor fizice, ci să trecem la 
interpretarea într-un mod foarte analog a dez- 
voltării limbajului şi să încercăm să izolăm sta- 
diile succesive şi structurile succesive care se 
dezvoltă într-un mediu adecvat, dar al căror 
caracter se dezvoltă fundamental diferit de 
acest mediu. Altfel fie spus, caracterul lor este 
determinat, deşi pentru realizarea lui este ne- 
voie de un mediu adecvat, ca şi în cazul dez- 
voltării embrionare. 


Antoine Danchin : Sînt de acord că inima şi 
creierul ar trebui studiate cu ajutorul acelo- 
raşi metode, cred, însă, că inima şi creierul 
sînt total diferite, pentru că nu se poate moş- 
teni de la tată decit inima, nu și memoria. 


N. Chomsky : O mare parte a structurii cre- 
ierului este total independentă de diferitele 
amintiri stocate în creier. Și, fireşte, inima 
depinde, în același timp, de pildă, de mediul 
nutrițional particular în care se dezvoltă em- 
brionul. Ca fiinţe umane, acordăm o atenţie 
deosebită variațiilor privind modul în care se 
dezvoltă structurile cognitive reprezentate în 
creier la indivizi diferiţi. Dar nu acordăm o 
prea mare importanță diferenţelor de mărime 
și de funcţionare a inimii, pentru că aceasta 
nu ne interesează la fel de mult. Dar, în ca- 
litate de oameni de știință, nu avem nici un 
motiv să adoptăm acest punct de vedere : dacă, 
să zicem, un superorganism marțian ne-ar exa- 
mina, ar putea ajunge la concluzia că, din 
punctul său de vedere, variațiile creierelor, 
memoriilor şi limbilor sînt destul de nesem- 
nificative și întru totul analoage variațiilor 
privind mărimea inimilor, funcţionarea aces- 
tora şi așa mai departe şi s-ar putea amuza 
descoperind că, prin tradiţie intelectuală, su- 
biecţii pe care îi cercetează emit alte ipoteze. 

Dar acest lucru este foarte ușor de explicat, 
căci este absolut normal ca pe noi să ne inte- 
eseze niște diferențe care, dintr-un alt punct 
de vedere, sînt considerate diferenţe nu prea 
mari între indivizi, dar care pentru viața noas- 
tră de fiecare zi sînt de o importanţă extremă. 


G. Bateson: După părerea mea, ar trebui 
să privim aceste metafore cu mare prudenţă ; 
de aceea, pe mine mă interesează distincțiile 
care se operează între niveluri, şi Cellerier 
pare să fie de acord cu distincţia care trebuie 
făcută între filogeneză, învăţare și morfoge- 
neză și, probabil, mediu. După cîte înțeleg, nu 
ni se cere să considerăm că învăţarea şi, în 
mod deosebit, învățarea referitoare la limbaj 
seamănă mai mult cu morfogeneza decît cu un 
proces filogenetic care apare în cursul evolu- 
tiei. Aici e problema. (La urma urmelor, mor- 
fogeneza e determinată de gene, filogeneza, 
nu.) Să examinăm, aşadar, această metaforă şi 
să vedem care poate fi diferența dintre cele 
două surse ale ei. În morfogeneză, ceea ce ca- 
racterizează ansamblul procesului este aranja- 
rea de solicitări interactive în relaţiile dintre 
părţi cu acumulare de tensiune cantitativă, 
care, dacă se rupe, se rupe întotdeauna la o 
substructură pregătită. 


N. Chomsky E foarte simplu, după păre- 
rea mea. Nu e oare adevărat că, de pildă, anu- 
mite gene foarte specifice declanșează dezvol- 
tări foarte particulare într-un stadiu tîrziu al 
morfogenezei, dacă se atinge acest stadiu, şi 
duc, mai apoi, la structuri foarte complexe ? 


G. Bateson: Desigur, numai că schimbarea 
se efectuează pe o traiectorie „homeorhetică“ 
unde intervin deja niște compensaţii, în aşa 
fel încît, între anumite limite, se va urma o 
traiectorie normală. Chiar dacă dezvoltarea iese 
din limite şi introduce un element nou, ea ur- 
mează, totuși, o traiectorie predictibilă (pre- 
dictibilă intern). 

N. Chomsky Cu toate că, în funcţie de me- 
diu, se vor produce variaţii considerabile, sînt 
de acord cu ceea ce spuneţi. Dar dacă s-ar 
arăta că dezvoltarea braţelor, mai degrabă decît 
a aripilor, trebuie studiată după un model 
clasic al învăţării care este, de fapt, analog 
modelului evoluţiei, aţi spune că embrionul 
este prevăzut cu nişte apendice pe care le pune 
la încercare şi, dacă acestea cresc în sus, vor 
deveni aripi; dacă nu, vor deveni braţe. Fi- 
reşte că nimic de felul acesta nu se poate în- 
tîimpla. 


Jerry Fodor : Se ştie, copilul posedă anumite 
date despre corpusul enunțurilor produse de 
comunitatea lingvistică din care face parte și 
despre situaţia în care aceste enunțuri sînt 
produse ; nimeni nu neagă şi nu se îndoiește 
de acest lucru. Copilul dispune, pînă la urmă, 
de un corpus de informaţii, ceea ce îi permite 
să vorbească limba. Considerarea lui ca 
sistem de rezolvare de probleme este plauzi- 
bilă (şi, de fapt, întru totul corectă, aş spune) 
pentru a caracteriza procesele în cauză drept 
niște inferenţe ale unui ansamblu de credinţe 
pornind de la aceste date. Problema care se 
pune este, așadar, aceea de a ști dacă meca- 
nismele inferenţiale sînt sau nu specializate 
şi determinate în mod înnăscut. Aceasta mi se 
pare a fi, de fapt, problema, și nu văd ce ne 
face să ne întrebăm de ce copiii nu învață să-și 
formeze aripi. 


Dan Sperber : În multe privinţe, asistăm aici 
la o falsă dezbatere. Într-adevăr, la prima ve- 
dere, avem de-a face cu două poziţii simetrice 
și opuse, în mare cea a lui Piaget şi cea a lui 
Chomsky, între care ar trebui să tranșăm; 
dar, privind mai de aproape, această simetrie 
nu există. Nu există, pe de o parte, ipoteze 
constructiviste şi, pe de alta, ipoteze inneiste 
privind învățarea limbajului, ci, mai degrabă, 
există un a priori constructivist, care respinge 
orice ipoteză inneistă, şi o atitudine deschisă, 

care admite atit ipoteze inneiste, cît și ipoteze 
constructiviste, cu condiţia ca ele să explice 
ceva şi să nu fie imediat infirmate. Expunerea 
lui Chomsky prezintă cîteva exemple de ipo- 
teze inneiste și, în general, nu există nici un 
motiv pentru a respinge a priori acest tip de 
ipoteze, adică faptul că dispozitivul de care 
se foloseşte copilul pentru învăţarea unei limbi 
ar poseda un anumit număr de proprietăţi de- 
terminate genetic. Poziţia zisă inneistă nu este 
decit o atitudine deschisă în această privinţă 
și, ca orice atitudine deschisă, nu are nevoie 
de o justificare deosebită. Încă o dată, această 
atitudine nu constă în acordarea unei prefe- 
rințe ipotezelor inneiste, ci numai în a le con- 
sidera drept ipoteze care pot fi acceptate. 

În schimb, poziţia constructivistă constă în 
îndepărtarea de la bun început a oricărei ipo- 
teze inneiste sau, cel puțin, în acordarea unei 
preferinţe vizibile oricărei ipoteze neinneiste. 
Această prejudecată merge pînă la prefera- 
rea proiectului unei ipoteze constructiviste 
încă nedefinite unei ipoteze efectiv construite 
şi explicative, dar care are implicaţii inneiste. 
Desigur, se poate întîmpla ca un om de știință 
să ajungă să prefere proiectul unei ipoteze 
de construit uneia deja existente, lucru fără 
de care ştiinţa nu ar progresa deloc. Dar atîta 
timp cît savantul, odată ajuns aici, nu și-a 
construit noua ipoteză, nu are motive să facă 
să se prefere în continuare tot propriul pro- 
iect ipotezei existente ; el se află în stadiu de 
laborator, nu de dezbatere publică. Aceasta este 
exact situația constructiviștilor în ce privește 
învățarea limbii, cu nuanţa că nu opun un 
proiect nou unor ipoteze vechi, ci, dimpotrivă, 
un proiect vechi, rămas în stadiul de proiect, 
unor ipoteze noi şi efective. 


De altfel, chiar dacă constructiviştii ar dis- 
pune de o descriere mai bine pusă la punct a 
învăţării limbajului, aceasta tot nu ar însemna 
că, în principiu, ipotezele inneiste ar fi de 
exclus. În acest caz, nu am avea decît de con- 

fruntat două ansambluri de ipoteze, şi ar fi 
posibilă o adevărată dezbatere, iar rezultatul 
nu ar depinde de nici un argument a priori. 

Dar nu am ajuns la aşa ceva. Chomsky a 
prezentat nişte date de care orice teorie a în- 
vățării trebuie să ţină seama şi niște ipoteze 
inneiste care explică aceste date. Dacă con- 
structiviștii nu au nici date suplimentare care 
să infirme aceste ipoteze și nu dispun nici de 
ipoteze alternative, nu putem decit să luăm 
act de reticenţa lor și de speranţa lor de a le 
găsi într-o zi, însă continuarea dezbaterii ca 
și cum am avea aici două poziţii simetrice ar 
fi o pierdere de timp. 


Guy Cellerier Voi răspunde îndată că o ex- 
plicaţie proastă este mai satisfăcătoare decît 
lipsa totală a explicaţiei ; poziţia inneistă ri 
e deloc o explicație. 


D. Sperber În ce sens nu constituie deloc o 
explicaţie ? Dumneavoastră veţi accepta, nu-i 
aşa, să explicaţi existenţa unui sistem cardio- 
vascular printr-o ipoteză inneistă. 


N. Chomsky O ipoteză inneistă e o ipoteză 
refutabilă. Orice ipoteză după care o proprie- 
tate sau alta a limbajului este determinată ge- 
netic este pasibilă do respingerea imediată și 
cea mai categorică. Asemenea ipoteze au fost 
de nenumărate ori combătute în trecut doar 
prin examinarea altor fenomene din aceeaşi 
limbă sau din altă limbă. Iată motivul pentru 
care s-au formulat cu atîta greutate ipotezele 
privind structurile determinate genetic. 


G. Cellerier Dar dumneavoastră. arătaţi, de 
fapt, că ipoteza nu e generală... 


N. Chomsky : Dacă ipoteza este respinsă 
pentru o altă limbă, atunci e falsă. Unitatea 
speciei fiind, firește, admisă (consider ca ad- 
mis faptul că specia umană nu comportă sub- 
specii), dacă acest lucru e adevărat, atunci, 
dacă cineva propune proprietatea P şi spune 
că tot ce poate sugera este că această proprie- 

tate P este determinată genetic, el va fi imc- 
diat combătut dacă luăm în considerare o altă 
limbă, despre care se va putea arăta că nu se 
supune proprietăţii P. În expunerea mea (vezi 
cap. 1), am dat exemple de o inferenţă foarte 
acceptabilă a unei proprietăţi universale a lim- 
bajului despre care se știe că e falsă și care 
necesită propunerea unei alte proprietăţi. 

G. Cellerier: Dar dacă găsiţi o proprietate 
universală, nu puteți, totuşi, să arătaţi că este 
înnăscută. 


N. Chomsky : Nu se poate dovedi prin de- 
monstrație că o proprietate este înnăscută, 
pentru că noi facem știință, nu matematici; 
chiar dacă s-ar analiza genele, tot nu s-ar 
putea dovedi. În științele naturii, nu aveţi in- 
ferențe demonstrative ; în știință, puteţi acu- 
mula date după care anumite ipoteze pot fi re- 
zonabil prezentate, și cam asta e tot ce puteţi 
face ; altfel, faceţi matematici. Dar cred că se 
pot găsi foarte multe date convingătoare ; date 
care sînt, desigur, mult mai puţin convingătoare 
decit ar fi dacă am putea proceda cu omul 
aşa cum facem cu drosofilele. Asa ceva nefiind 
posibil, sîntem constrînși să recurgem la ar- 
pumente mult mai indirecte şi mult mai com- 
plexe, la ineferenţe care nu sînt decît în parte 
susținute, la întrebări deschise, pe care, în 
principiu, ştim cum să le studiem, dar care 
sînt excluse din investigaţie ; iată limitele cer- 
cetării asupra omului, dar aceasta nu ridică 
nici o problemă de principiu ; nu se ridică nici 
probleme filosofice, nici probleme epistemolo- 
gice, nu e vorba decît de o problemă ridicată 
de deontologia experimentării pe om. Sînt de 
părere că fiecare caracteristică a ipotezelor ex- 
plicative pe care le cunosc răspunde presupu- 
nerilor specifice asupra structurii înnăscute, 
numai că, în acest caz, condiţiile de verifi- 
care sînt mai putin satisfăcute decît ar fi ducă 
am putea experimenta pe om. 

Jean Piaget : Aş vrea să fac o mică remarcă 
în legătură cu ceea ce tocmai s-a spus nu 
trebuie să confundăm „general“ și „înnăscuti. 
Toată slăbiciunea operei lui Jung constă în 
faptul de a fi crezut că, întrucît un mit e ge- 
neral, el corespunde unui arhetip înnăscut. Or, 
1) generalitatea singură nu confirmă înnăscu- 
tul şi 2) problema este de a şti dacă genera- 
litatea este comună tuturor nivelurilor de dez- 
voltare sau dacă devine generală. În nume- 
roase cazuri, structurile devin generale, dar 
ele nu sînt astfel înaintea nivelului avut în 
vedere şi pe care îl putem studia experimen- 
tal foarte uşor. 


N. Chomsky: Sînt de acord cu aceste 
două puncte : faptul că ceva este general invită 
doar la gîndul că este înnăscut, dar nu de- 
monstrează că este înnăscut. Dacă un lucru 
nu este general, atunci acel lucru nu este, cu 
siguranţă, înnăscut. Dar ceea ce căutăm noi să 
descoperim sînt niște proprietăţi care să fie 
biologic necesare, iar generalitatea este o pro- 
prietate necesară, dar nu suficientă. Si iată-ne 
din nou confruntați cu dificultatea de a nu 
putea proceda la un control experimental; 
pentru a opera o distincţie între ceva numai 
general și ceva biologic necesar, experiența im- 
pune construirea unui mediu perfect contro- 
lat ; acest lucru fiind exclus, trebuie să găsim 
mijloace indirecte pentru surmontarea acestei 
inferenţe nedemonstrative. Cel de-al doilea 
punct, care, după părerea mea, poate fi apă- 
rat, este un punct asupra căruia aş vrea să 
insist, și anume că anumite proprietăţi sînt 
generale și, presupun, determinate biologic, dar 
numai la niște niveluri specifice ale dezvol- 
tării. De exemplu, la un anumit nivel avansat 
al dezveltării unui organ, ceva complicat se 
va produce cu necesitate. Aş emite, în paralel, 
ipoteza că niște proprietăţi ale structurii lim- 
bajului, de exemplu, nu devin operante decit 
dacă s-a atins un anumit nivel de complexi- 

tate. Cred că toate aceste lucruri despre care 
vorbim vor primi, în cele din urmă, o expli- 
cație prin proprietăţile creierului ; totuşi, da- 
torită neștiinţei noastre, nu putem vorbi de- 
spre structura fizică a creierului ; de accea, nu 
putem vorbi decît despre unele dintre conai- 
tiile pe care structurile fizice trebuie să le sa- 
tisfacă, oricare ar fi modul în care ar face-o. 
Nu dispunem de datele care ne-ar arăta în ce 
fel ar putea fi reprezentate în sistemul fizic 
concret structurile abstracte. Aceasta nu În- 
seamnă că ar trebiii să încetăm cercetările asu- 
pra acestei probleme. Cred că putem merge 
suficient de departe în termeni de tipuri li- 
mitate de date disponibile pentru a impune 
condiţii destul de restrictive și destul de spe- 
cifice la ceea ce trebuie să facă acest sistem 
fizic. Dar rămîn multe întrebări la care nu 
vom fi niciodată în măsură să răspundem. 


Francois Jacob Aş vrea doar să amintesc, 
de vreme ce tot a fost vorba de dezvoltare, că 
despre dezvoitarea structurilor fizice nu ştim 
mare lucru. Putem descrie, așa cum face 
Chomsky pentru lingvistică, o stare So care 
trece într-o stare S} , S, este o celulă, oul 
fertilizat. Są, la om este de ordinul a circa 
10 1: celule, ceca ce înseamnă că în genom nu 
se află destulă informaţie genetică pentru a 
descrie detaliat ansamblul individului, pentru 
a descrie ficcare celulă și a specifica, de pildă, 
că celula 2327 va fi în contact cu celula 
242 000 etc. Ceea ce știm este că la 1015 celule 
există un repertoriu de aproximativ 200 ce ti- 
puri celulare. Numărul şi distribuţia celor 
200 de tipuri sînt acelea care determină dife- 
rențele de formă dintre un mamifer şi altul 
sau dintre o vertebrată şi alta. Genele nu con- 
ţin descrierea detaliată a individului. Ele conţin 
un program care specifică structurile celulare, 
numărul şi poziţia celulelor. Dar logica internă 
a acestui program ne este, deocamdată, com- 
plet necunoscută. Putem încerca să comparăm 

o celulă cu un automat, să spunem că are 

parte constantă şi una variabilă, partea con- 
stantă fiind genotipul, iar partea variabilă ti- 
purile macromoleculare pe care le conţine. 
Asta înseamnă, de fapt, că toate celulele unui 
individ au aceleași gene. Dar, de la un tip ce- 
lular la altul, nu aceleaşi gene se află în po- 
zitie de mers sau de oprire. Se mai poate 
spune că, după toate probabilitățile, celulele 
se află, de-a lungul istoriei lor, în timpul on- 
togenezei, în faţa unui anumit număr de ale- 
geri binare succesive. După fiecare alegere, 
urmează o alta, astfel că celulele trec printr-o 
serie de stări succesive. În acest fel, aceleaşi 
semnale pot fi utilizate de mai multe ori, ele 
avînd semnificaţii diferite, în funcţie de starea 
celulelor. De unde, posibilitatea de a avea un 
sistem de diferenţiere foarte complex printr-un 
sistem combinatoriu de semnale în număr limi- 
tat. Se pare, deci, că genele conţin un anumit 
număr de specificaţii pentru alegeri succesive ; 
cam atît se poate spune în momentul de faţă. 


Citeva lămuriri 
asupra inneismului 
și constructivismului 


Guy Cellerier 


Voi încerca să lămuresc cîteva confuzii su- 
perficiale, pentru a-mi putea concentra atenţia 
asupra unor puncte ale argumentaţiei în fa- 
voarea inneismului, puncte care mă lasă destul 
de sceptic. 


STRATEGII 


Caracterizînd strategiile inneiste şi construc- 
tiviste, nu am sugerat alegerea uneia dintre 
cle, ci doar am descris poziţiile care, de fapt, 

au fost deja adoptate de Piaget si de Chomsky 
însuşi. Cind Chomsky declară că „cele două 
strategii pun problema într-un mod pe care 
ar fi vine să-l evităm“, sînt întru totul de 
acord cu cl, în măsura în care cred că va fi 
nevoie de întreaga putere atît a teoriei evolu- 
liei, cît și a psihologiei genetice pentru a ex- 
plica dezvoltarea în interacțiune a aspectelor 
înnăscute și a aspectelor dobîndite ale limba- 
jului. Totuşi, atunci cînd Chomsky continuă, 
spunînd că strategia cea bună este de „a traia 
problema... naturii limbajului fără prejudecată 
și exact în felul în care s-ar trata problema 
unui crgan fizic al corpului“... ca, de pildă, 
inima, singura concluzie pe care o pot trage 
este că el ori nu crede că dezvoltarea inimii 
cste determinată genetic, ori că o crede, şi 
revine, prin aceasta, la una din cele două stra- 
t-gii despre care tocmai spunea că ar fi bine 
să le evităm, ceea ce este o contradicţie. Ambii 
termeni ai alternativei introduc o contradicţie 
în apărarea inneismului de către Chomsky. 


ESCALADAREA MUNTELUI 


Părerea mea este că toate procesele orien- 
tite spre un scop sau adaptative (rezolvare 
de probieme, stabilire de inferenţe, echilibrare 
sau funcţionare a sistemului genetic al unei 
populații) pot fi descrise, la un anumit nivel 
de abstractizare, ca escaladare a muntelui în- 
tr-un spaţiu-de-probleme simbolic. Nu am de- 
loc intenţia să stabilesc o analogie între însu- 
şirea limbajului şi escaladarea muntelui ; ceea 
ce caut să fac este să generalizez definiţia es- 
caladării muntelui şi să o utilizez ca schemă 
a unui ciclu general de adaptare. Această 
schemă, graţie unei adaptări a procedurilor 
sale de expansiune generativă și de testare, 
poate acoperi totalitatea metodelor de rezol- 
vare de probleme, de la metoda prin încercări 
şi erori aleatorii pînă la un comportament în 
întregime preprogramat care duce la realiza- 

rea scopului, fără cercetare. Aceasta furni- 
zează un cadru comun comod, în interiorul 
căruia se pot exprima şi compara structurile 
preformismului şi ale constructivismului. Sînt, 
deci, de acord cu Chomsky atunci cînd se în- 
depărtează de o analogie neintenţională, dar 
rămîn convins că descrierea dobîndirii limba- 
jului pe care a făcut-o împreună cu Miller era 
mult mai aproape de constructivism decît po- 
ziția pur preformistă pe care o apără astăzi. 


MORFOGENEZA FAȚĂ ÎN FAȚĂ CU 
FILOGENEZA LIMBAJULUI 


Cu toate că Bateson şi Fodor folosesc cu- 
vinte diferite, cred că ei spun, de fapt, acelaşi 
lucru. A spune că însuşirea limbajului „se 
aseamănă mai mult cu morfogeneza“ (Bateson) 
echivalează cu invocarea unui mecanism de 
rezolvare de probleme sau mecanism inferen- 
tial specializat, determinat genetic şi făcînd 
posibil, mai tîrziu, un organ mintal („ansamblu 
de credinţe“) determinat genetic (Fodor). A 
spune că mecanismul „se aseamănă mai mult 
cu filogeneza“ înseamnă să afirmăm că el este 
general şi determinat genetic. Totuşi, produsul 
funcţionării sale nu este determinat genetic de 
vreme ce în constituirea sa intervine un nou 
factor (în cazul evoluţiei darwiniste, o variaţie 
aleatorie). Prin urmare, alternativa nu este în- 
tre specializat şi înnăscut sau invers. Oricare 
ar fi mecanismul, fie el specializat sau nu, 
este determinat genetic ; nici un circuit ner- 
vos nu se dezvoltă fără ca niște gene să le 
specifice anatomia, interconexiunea şi fiziolo- 
gia. Alternativa devine deci următoarea : me- 
canismul este autor de programe sau simplu 
executant ? În cel de-al doilea caz, el se în- 
rudește cu morfogeneza, în cursul căreia nu 
se creează nici un program genetic nou şi în 
care doar se execută programe preexistente ; 
în primul caz, se înrudeşte cu filogeneza, în 
care sistemul genetic operează ca un sistem 

de rezolvare de probleme determinat genetic, 
general, asigurîndu-şi propria programare şi 
din care rezultă programe genetice noi. Dacă 
adoptăm perspectiva  morfogenetică a lui 
Chomsky, omul devine jucăria pasivă a pre- 
destinării genetice şi a determinismului me- 
diului, pe cînd concepţia lui Piaget păstrează 
o mare parte de liber arbitru şi de autonomie 
creatoare ; cu cuvintele sale, „copilul nu se 
naşte nici bun, nici rău din punct de vedere 
intelectual, ca şi din punct de vedere moral, 
ci stăpîn al destinului său“. Aceasta este, după 
ărerea mea, principala problemă subiacentă. 
În măsura în care pînă în prezent nu ştim 
care este natura stării inițiale So, genetic de- 
terminate a creierului uman, atît o conceptie, 
cît şi cealaltă rămîn legitim admisibile. De 
fapt, cea de-a doua constituie ipoteza funda- 
mentală a psihologiei, şi anume că o structură 
cognitivă este dobîndită prin experiența psiho- 
genetică a individului. Această ipoteză este 
epistemologic fundamentală de vreme ce, dacă 
o înlocuim cu conversa ei chomskyană, „orice 
structură cognitivă este dobindită prin expe- 
rienţă filogenetică în cursul evoluției speciei“, 
obiectul psihologiei dispare, iar psihologia este 
redusă la biologie. 


ACUZAȚIILE LUI SPERBER, O PLEDOARIE 
PENTRU NEVINOVAŢIE 


Remarcile precedente sînt susceptibile să 
lămurească întrucîtva contribuţia lui Sperber 
la dezbatere 3%. Mă tem că, „citind comunică- 
rile înainte de conferinţă“, ca să reiau cu- 
vintele lui, i-a confundat pe autorii acestora 
sau cuantificatorii săi. „Ideea că o parte a 
echipamentului mintal pe care îl foloseşte co- 
pilul în: învăţarea limbajului sau în orice alt 
aspect al domeniului cognitiv ar putea fi în- 
născută“, idee pe care i-o atribuie lui Chomsky, 
îi aparţine, de fapt, lui Piaget, în versiunea lui 
Chomsky „parte“ fiind însă înlocuit cu „în- 

treg“, şi aceasta, deoarece mediul nu 
furnizează nici un echipament, ci doar 
un conținut de tratat. Această eroare 
fundamentală de interpretare îi atenuează 
vizibil acuzația de prejudecată ideolo- 
gică în privinţa constructivismului şi pe aceea 
de „a prefera forma generală, pe care ipoteza 
ar trebui să o ia în termeni constructivişti, 
unei ipoteze efectiv existente, cu implicaţii in- 
neiste. Dat fiind faptul că nu se cunoaşte 
So, se poate spune acelaşi lucru şi despre in- 
neism şi, deci, în pari turpitudine, s-ar cuveni 
să ne oprim aici în privinţa acestui punct. În 
măsura în care el va servi la introducerea 
chestiunii următoare, îl voi discuta, totuşi, pe 
scurt, acum. 

Ținînd seama de faptul că ignoranţa noa- 
stră în privința naturii lui So este totală, psi- 
hologul care lucrează cu ipoteza de bază că 
anumite elemente ale echipamentului mintal 
al copilului ar fi dobîndite (în sensul că ele ar 
fi o construcţie a individului, şi nu a speciei) 
nu ştie dinainte dacă un element dat este în- 
născut sau dobiîndit. El va încerca, aşadar, în 
primul rînd, să găsească o explicaţie construc- 
tivistă ; nu e vorba aici nici de prejudecată 
ideologică, nici de preferinţă, ci de compatibi- 
litate cu ipoteza lui. Dacă el atribuie acestui 
element o origine înnăscută, şi atunci cînd face 
acest lucru recunoaște că elementul respectiv 
nu-și găseşte o explicație constructivistă în 
psihologie, afirmă, în acelaşi timp, necesi- 
tatea unei explicaţii biologice. Totuşi, a afirma 
pur şi simplu că un element este înnăscut, 
fără să se aducă rezultatele unui studiu ge- 
netic, nici cel puţin o derivație filogenetică 
plauzibilă, înseamnă a nu-i da nici o explica- 
ţie, nici psihologică nici biologică. Înseamnă 
să se considere ca dat ceea ce trebuie expli- 
cat, o petitio principii. Este exact poziţia lui 
Chomsky şi a susținătorilor săi, aşa cum voi 
arăta acum. 

DOVEZI ALE INNEITĂŢII 


Cînd un biolog consideră că o trăsătură 
anatomofiziologică este înnăscută, o face în 
funcţie de un ansamblu de teorii și de expe- 
rienţe, care lipseşte în mod ciudat din afirma- 
tiile lui Chomsky. Mai mult, ştiu că metodele 
pe care el le preconizează, ba chiar le propune 
să fie generalizate la studierea altor domenii 
cognitive, sînt incapabile, în principiu, să dea 
un astfel de ansamblu de date. A considera 
universalitatea drept criteriu al inneităţii nu 
pare suficient, după normele biologiei contem- 
porane. Toate organismele se supun legilor 
gravitaţiei și, totuși, nu tragem de aici conclu- 
zia că aceste legi sînt înnăscute. Anemia he- 
molitică fundamentală nu e universală şi, cu 
toate acestea, o considerăm înnăscută. Într-un 
cuvînt, universalitatea nu e nici măcar o con- 
diţie necesară, iar căutarea ei, chiar dacă ad- 
mitem uniformitatea speciei umane, va duce, 
dimpotrivă, la ignorarea unor trăsături care, 
de fapt, sînt înnăscute, dar produse de alelele 
unei gene date. În sfîrşit, „limitările cercetării 
asupra omului“, dacă nu permit să se facă 
experienţe şi să se obţină „medii perfect con- 
trolate“, nu i-au constrîns pe biologi să re- 
curgă la „argumente mult mai indirecte şi 
mult mai complexe“ în studierea de către ei, 
să spunem, a eredității grupelor sanguine la 
om, unde acest tip de argument și de expe- 
riență nu s-a dovedit necesar pînă acum. Dacă 
dorim „să tratăm problema naturii limba- 
jului... exact în felul în care am trata problema 
unui organ fizic al corpului“, recurgerea la 
practica biologică obișnuită va părea sufici- 
entă pentru a dovedi inneitatea eventuală a 
anumitor trăsături lingvistice ; acestea ar tre- 
bui să se mai supună și legilor mendeliene de 
transmitere, să fie susceptibile de recesivitate 
şi de dominanță, de mutație și de recombi- 
nare etc. Și dacă lucrurile stau astfel, date 
empirice o vor demonstra. 


POZIŢIA ANTICARTEZIANĂ A LUI FODOR 


Demonstrația lui Fodor, potrivit căreia nu 
putem învăţa şi concepe decit ceea ce cu- 
noaştem deja 3l, de vreme ce orice concept pe 
care ni-l formăm trebuie construit pornind 
de la concepte şi relaţii deja posedate, are 
ceva din afirmaţia foarte cunoscută după care 
„toate cărţile se găsesc deja în alfabet“. Reci- 
proca acestei afirmaţii fiind tot atît de ade- 
vărată, putem deduce că „ansamblul tuturor 
cărţilor este egal cu alfabetul“, adică „există 
26 de cărţi“ şi „alfabetul este un ansamblu 
nesfîrşit“. Aplicată la biologie, teorema lui Fo- 
dor duce la concluzii şi mai surprinzătoare, 
dintre care una îndepărtează definitiv orice 
reflecţie suplimentară în legătură cu acest su- 
biect. Prima este aceea că mecanismele dar- 
winiste sînt incapabile să producă secvenţa 
de forme care duc la specii ca homo sapiens. 
De aici decurg afirmaţia după care „toate 
speciile şi formele lor subsecvente sînt con- 
ţinute în alfabetul protogenetic iniţial“ și con- 
cluzii analoage celei din exemplul precedent. 
Cea de-a doua este aceea că specii ca homo 
sapiens nu există de fapt; lucru pe care l-aș 
numi cogito ergo non sum-ul lui Fodor. 


Lectura acestor prime două capitole pune 
în evidenţă diferența fundamentală dintre stra- 
tegiile de cercetare și arată cum abordările, 
construite pornind de la presupoziţii care le 
sînt proprii, duc la definirea cîmpurilor de 
studiu care nu sînt aceleași și care se deose- 
besc prin adoptarea de criterii de pertinenţă 
și norme de înteligibilitate diferite. Lectura 
capitolelor următoare va permite elucidarea 
diferitelor opțiuni și va scoate în evidență 
temperamentul fiecărei abordări. Poziţia lui 
Chomsky, care, considerînd sterilă orice dez- 
batere referitoare la mecanismele generale ale 
învăţării, propune centrarea discuţiei pe de- 
finirea a ceea ce este „adevărata natură a 

stării inițiale“, a atras numeroase simpatii. Ca- 
pitolele care urmează vor scoate la lumină 
teme cum sînt etapele dezvoltării, fundamen- 
tul teoriilor învățării şi interacțiunile dintre 
invariantele cognitive şi invariantele culturale. 
B. Inhelder și J. Piaget expun conţinutul și sti- 
lul numeroșilor lor ani de experiență cu copii 
genevezi ; principiile inteligenței artificiale pre- 
zentate de S. Papert vor declanșa o discuție 
strinsă între el, Chomsky și Fodor asupra a 
ceea ce trebuie să fie o teorie a învăţării. 
J.-P. Changeux explică, în continuare, cum 
poate contribui neurobiologia contemporană la 
lămurirea mecanismelor subiacente prin stu- 
diul dezvoltării reţelei neuronale. Dezbaterea 
asupra limbajului și a cunoașterii — al cărei 
subiect implicit sau explicit este fiinţa umană 
— se îmbogățeşte prin prezentarea făcută în 
acest capitol și în următoarele de Papert a unor 
mașini complexe și prin descrierea surpriză- 
toare, pe care o face Premack în capitolul 9, a 
competențelor cognitive ale unei primate in- 
fraumane — cimpanzeul. Aceste dezvoltări ana- 
litice ridică, la rîndul lor, probleme mai im- 
portante și mai complexe, care vor relansa ine- 
vitabil dezbaterea (mai exact, în capitolele 6, 
7 și în partea a doua) pe terenul metodologi- 
ilor divergente. Din diferite puncte de vedere, 
Toulmin, Godelier și Wilden critică poziţiile 
constructivistă şi generativă, ca fiind, ambele, 
prea „individualiste“ ; rolul interacțiunilor cul- 
turale și sociale în dezvoltarea limbajului, a 
cunoașterii și a simbolismului constituie su- 
biectul capitolului 11. 


CAPITOLUL 3 


INTELIGENȚA ARTIFICIALĂ 
ȘI MECANISMELE GENERALE 
DE DEZVOLTARE 


Chomsky a afirmat în repetate rînduri (vezi 
capitolele 1 și 2) că nu crede într-o „teorie 
generală a învățării“, care, bogată din punct 
de vedere informaţional, să fie și confirmată 
sau respinsă experimental. Cellârier a adus ar- 
gumente împotriva euristicii negative a lui 
Chomsky, susținînd nu numai că o teorie ge- 
nerală a învățării este posibilă, dar că ea 
există deja, cel puțin ca o primă aproximaţie 
valabilă. Această realizare este atribuită lui 
Marvin Minsky și Seymour Papert de la Labo- 
ratorul de inteligență artificială al Massachu- 
setts Institute of Technology (MIT). 


În acest capitol, Papert schițează o schemă 
clară a principiilor directoare ale experimen- 
telor sale, întreprinse împreună cu Minsky, de 
simulare cu ajutorul computerului a procese- 
lor cognitive superioare. Rezultatul concret al 
cercetării lor este un sistem cunoscut (după 
Rosenblatt) sub numele de perceptron, capa- 
bil să formuleze ipoteze simple, pornind de la 
prezentarea repetată de date „brute“ și, apoi, 
să controleze aceste ipoteze preliminare, după 
un program de consolidare suplimentară cu 
care  experimentatorul alimentează masina. 
Avantajul perceptronului, care nu este altceva 
decît un „elev“ rudimentar artificial, îl con- 
constituie accesul liber la toate părțile sale 

constitutive și la toate mecanismele de acţiune, 
cu alte cuvinte la tot ceea ce reprezintă sta- 
rea sa inițială (So). 

Papert contestă ipoteza inneistă expusă, 
mai întîi, de Chomsky şi, în cursul discuţiilor 
care urmează, susţinută de Fodor, prezentind 
modul în care perceptronul „descoperă“ teo- 
rema lui Euler. Într-adevăr, cînd i se cere să 
analizeze noduri de formă neregulată și să eva- 
lueze numărul acestora sau să calculeze gradu! 
total de conectivitate al acestor noduri, apara- 
tul execută operația perfect, prin „învățarea“ 
unei reguli (teorema lui Euler despre curbura 
totală a unor figuri simplu conexe). Or, afirmă 
Papert, această regulă nu este o proprietate 
constitutivă a perceptronului şi, prin urmare, 
nu aparţine stării iniţiale (So). Ceea ce este 
înnăscut (adică ceea ce face parte din schema 
de conexiuni a aparatului) nu este decît o ca- 
pacitate generală și nonspecifică de a calcula 
caracteristici primare (de exemplu, pătrat ver- 
sus nonpătrat, rotund versus alungit etc.), și 
nu teorema lui Euler, nici conectivitatea sau 
numărul ca predicate care pot fi atribuite for- 
melor care i-au fost prezentate. 

Chomsky și Fodor sînt acuzaţi de a fi co- 
mis o eroare, „eroarea inneistă“. În mod con- 
stant, ei vor susține că sînt nevinovați, în ciuda 
acuzațiilor lui Cellerier, Papert, Toulmin și 
Putnam. Eroarea, ca să simplificăm termenii, 
este de a atribui creierului ceva ce nu este 
decît o proprietate abstractă a operaţiilor sale. 
După cum spune Putnam (vezi capitolul 17), 
dacă spun că geografia lanțului muntos White 
Mountains (din Munţii Apalași, n.t.) există 
în mintea mea, adică ea este reprezentată în- 
tr-un fel în creierul meu, aceasta nu înseamnă 
deloc că geografia lanțului muntos respectiv 
este ea însăși o descriere a creierului meu. 
Sau, cum spune Mehler, dacă culoarea ochiu- 
lui este înnăscută, aceasta nu implică faptul 
că genele sînt ele însele colorate. În capitolele 
care urmează, vor fi prezentate și dezbătute 

formulări mai puţin provocatoare şi mai subtile 
ale pretinsei erori înneiste. Contururile acor- 
durilor şi dezacordurilor privind teoria gene- 
rală a învățării şi structurile cognitive înnăs- 
cute vor deveni din ce în ce mai clare și mai 
rufinate. 


Rolul inteligenţei artificiale 
în psihologie 


Seymour Papert 


Voi încerca să arăt cîteva modalităţi în care 
inteligenţa artificială (AI) poate lămuri o dez- 
batere în sfera psihologiei teoretice cum este 
cea de faţă dintre Chomsky şi Piaget. În pri- 
mul rînd, vreau să evit confuziile curente ale 
rolului jucat de AI în raport cu psihologia 
tradiţională. 

Cea mai importantă dintre aceste confuzii 
consideră AI ca similară behaviorismului din 
punct de vedere metodologic, în sensul că 
amîndouă sînt prezentate uneori ca tinzind 
spre o rigurozitate sporită prin limitarea do- 
meniului investigaţiei psihologice : behavioris- 
mul prin excluderea tuturor referirilor la 
mentalism, AI prin refuzarea modelelor teo- 
retice care nu pot fi simulate pe computer. 
Această interpretare care face din AI o teorie 
limitativă este complet falsă, ca şi ideea care 
îi este asociată, conform căreia AI aplică mo- 
dele „simple“ la fenomene complexe. Dimpo- 
trivă, AI caută să fie extensivă prin adăugarea 
unor tipuri de mecanisme noi şi puternice la 
repertoriul teoretic al psihologului, iar mode- 
lele pe care le construieşte sînt mult mai com- 
plexe decît ale psihologiilor tradiţionale. Per- 
ceperea modelelor ca „simple“ decurge adese- 
ori din necunoaşterea limbajelor de computer, 
fapt care ne poate face să confundăm descrie- 

rile teoriilor AI în limbaj curent cu teoriile 
propriu-zise. 

AI a progresat în trei direcţii legate de con- 
troversele despre inneitate în cadrul psiho- 
logiei şi lingvisticii. Două dintre ele sînt ușor 
de enunțat. 

Prima tinde să reducă ansamblul de struc- 
turi considerate ca fiind înnăscute, arătînd 
cum pot fi ele dobîndite prin funcţionarea 
unor mecanisme de dezvoltare mai puternice. 

A doua merge în direcţie opusă; în mod 
paradoxal, prin conceperea unor mecanisme 
de dezvoltare foarte puternice, se poate vedea 
cum anumite structuri, a căror existenţă este 
total necunoscută de psihologia tradițională, 
ar putea, dacă ar fi prezente în mod înnăscut, 
să joace rolul de germeni de dezvoltare a 
funcţionării mintale. 

Aceste două pătrunderi își găsesc o tradu- 
cere directă în termenii dezbaterii de faţă. 
Cred că Chomsky este înclinat să considere 
anumite structuri sintactice drept „imposibil 
de învăţat“ (unlearnable), deoarece paradigma 
sa subiacentă despre procesul de învăţare este 
prea simplă, prea restrictivă. Dacă singurele 
procese de învăţare ar fi cele pe care, aparent, 
le recunoaște, aceste structuri sintactice ar 
trebui să fie înnăscute! A accepta un ansam- 
blu de metode de învăţare mai bogat nu do- 
vedeşte, desigur, că principiile în discuție 
sînt, de fapt, „învăţate“; a dovedi existenţa 
unei astfel de învăţări ar necesita, în cel mai 
rău caz, o investigare empirică destul de com- 
plexă. Dar eu voi susţine că o teorie mai so- 
lidă a învăţării înclină balanța plauzibilității 
în favoarea ipotezei că structurile sintactice 
sînt „învăţate“ și, în acest fel, în favoarea 
adoptării unei strategii de cercetare care în- 
cearcă mai degrabă să precizeze cum are loc 
acest proces decit să urmeze o strategie care 
să presupună „inneitatea“. 

În cadrul argumentaţiei mele, voi trece în 
revistă (pe cît o poate permite o scurtă ex- 

punere) tipurile de structuri pe care gîndi- 
rea calculatorului ne face să le admitem ca fiind 
aproape cu siguranţă necesare funcţionării 
unui computer atît de complex cum este cre- 
ierul. Aceste structuri nu sînt specific ling- 
vistice, astfel încît ne pun în contact cu un 
alt aspect, poate mai fundamental, al dezba- 
terii Chomsky—Piaget măsura în care func- 
ționarea limbajului și restul sistemului inte- 
lectual au structuri comune. Piaget consideră 
această trăsătură comună ca extensivă, con- 
trar tendinței „organiciste“ a lui Chomsky de 
a vedea funcțiile mintale ca mult mai distincte, 
organizate ca niște organe al minţii (să folosim 
analogia sa), la fel cum inima, ficatul etc. sînt 
organe distincte ale corpului. Contribuţia pe 
care AI o aduce în această direcţie este de a 
arăta cum structurile calculatoare primitive sînt 
indispensabile tuturor functiilor mintale: 
prin considerarea „organelor mintale“ drept 
procese calculatoare, sîntem înclinați să le ve- 
dem mai puţin fundamental diferite unul de 
altul decît sînt inima şi ficatul. 

Savoarea foarte metaforică a acestor ultime 
remarci ne duce la a treia tendinţă, mai sub- 
tilă, a inteligenţei artificiale : ea curăţă lim- 
bajul psihologic de metaforele preștiinţifice, 
prin elaborarea unei terminologii şi a unui 
cadru conceptual mai precise ; adică ea stabi- 
leste un nou ansamblu de „metafore“, folo- 
sind situaţii bine precizate, pe baza cărora 
poate să fie testată coerenţa intelectuală a 
ideilor generale. Ca să înțelegem mai bine, să 
analizăm reacţiile care se pot ivi la afirmaţia 
lui Chomsky că lucruri ca „SSC“ (condiţia de 
subiect specificat), «noţiunea abstractă de 
„Subansamblu“» sau „anafora legată“ sînt pro- 
prietăţi ale stării iniţiale genetic determinate 
a nou-născutului. S-ar putea vorbi pe margi- 
nea exactităţii sau plauzibilităţii acestora, dar 
ne-am putea în aceeași măsură întreba cît de 
metaforice sînt aceste afirmaţii : ce înseamnă 

să spui că noţiunea de „subiect“ sau de „ana- 
foră“ face parte din starea iniţială a nou-năs- 
cutului ? 

Răspunsurile facile ne duc la dificultăţi de 
ordin conceptual. Se spune, oare, chiar lite- 
ral, că aceste noţiuni, în forma pe care o cu- 
noaştem la adulți, sînt, într-un sens (care 
sens ?), prezente la nou-născut ? Sau se spune, 
oare, că vreun precursor al noţiunii este pre- 
zent la nou-născut — ceva nespecificat, care 
va crește precum sămînța, pînă va ajunge, de 
pildă, noţiunea de „anaforă legată“ ? Inter- 
pretarea literală este greu de acceptat fără 
un cadru teoretic care să lămurească (printre 
alte enigme) ce s-ar putea înţelege prin gra- 
matică la un subiect care nu a atins stadiul 
limbajului. Dimpotrivă, versiunea cu „sămînţa“ 
este în sine o afirmaţie foarte şubredă, aproape 
trivială, pe care nimeni nu ar avea intenţia 
să o scoată în evidenţă şi care, în mod sigur, 
nu justifică criticile evidente pe care Chomsky 
le aduce lui Piaget, noţiunii de AI și altor 
puncte de vedere. 

Aceeaşi dilemă apare în formulările noi, in- 
telectual mai elaborate ale acestei chestiuni, 
sub forma unui fel de determinism : se poate 
deduce din starea iniţială a copilului mic fap- 
tul că limbajul său de adult va manifesta con- 
ditia SSC? Stricto sensu, aceasta permite să 
deducem proprietatea „ochi albaștri“ din pre- 
zența anumitor gene, ceea ce este greu de cre- 
zut. Dacă, pe de altă parte, atenuăm propo- 
ziţia, pentru a o face credibilă, apare dificul- 
tatea de a nu înţelege exact despre ce este 
vorba. (Acest mod de a pune problema nu este, 
desigur, străin de modul de gîndire al lui 
Chomsky ; l-a folosit în felul său foarte con- 
vingător în critica pe care a adus-o concep- 
tiei despre comportamentul verbal a lui Skin- 
ner 1.) 

Primul dintre comentariile mai tehnice la 
care mă voi opri acum are rostul să precizeze 
necesitatea unor clarificări în legătură cu sen- 

sul inneităţii. Pentru aceasta, voi descrie un 
automat, o mașină pe care — putem spune — 
o cunoaştem în amănunţime, şi mă voi in- 
treba în legătură cu ce este şi ce nu este în- 
născut aparatului. Dacă întrebarea nu este 
limpede nici în această situaţie-„miniatură, 
atunci de cît mai multă limpezime e nevoie în 
situaţia complexă a evoluţiei umane ? 

Aparatul în chestiune se numește perceptron. 
Structura sa este foarte simplă: dispune de 
o retină pe care se pot proiecta imagini, iar 
scopul maşinii este de a recunoaşte dacă 
această imagine are sau nu o anumită proprie- 
tate numită „predicatul“ (de exemplu, este 
un pătrat — is a square). Dispune de un mare 
număr de submecanisme, fiecare din ele în 
stare să calculeze răspunsul, exprimat prin 
„da“ sau „nu“, la orice întrebare precisă despre 
o regiune foarte mică a retinei. Împreună, 
aceste submecanisme (numite „funcţii locale“ 
— local function) acoperă întreaga retină, dar 
nici una din ele nu posedă nici un fel de cu- 
noștinţe globale. În special, nici una din ele 
nu poate vedea întreaga figură. 

Mai există un organ central, care are acces 
la răspunsurile date de mecanismele locale ; dar 
acest organ este supus condiţiilor unui algo- 
ritm simplu special pentru a genera decizia 
globală (de exemplu, acesta este un pătrat ?) 
din informaţia primită de la funcţiile locale, 
mai precis „funcţia lineară a pragului de de- 
cizie“  outputurile binare da/nu ale funcțiilor 
locale sînt reprezentate prin 1 şi, respectiv, O ; 
maşina formează o sumă ponderată a acestor 
numere folosind coeficienţi de ponderare carac- 
teristici perceptronului respectiv ; apoi, ia de- 
cizia în funcţie de faptul dacă suma rezultată 
este mai mare sau mai mică decît o anumită 
cantitate căreia îi spunem „prag“ (threshold). 

În sfîrşit, perceptronul este dotat cu un 
„mecanism de învăţare“, care funcţionează ast- 
fel : cînd maşina zice : „acesta este un pătrat“, 
va fi informată că răspunsul este corect sau 


205 


incorect şi, dacă este incorect, ea va folosi 
acest feed-back pentru a-şi modifica coeficienţii 
de ponderare (într-o manieră ale cărei detalii 
nu e locul să le precizăm aici). 


Ce poate învăța un perceptron ? Răspunsul 
nu este întotdeauna imediat evident, nici din- 
tr-o examinare a „structurii sale înnăscute“, 
nici din experienţe simple. Nu este greu să 
vedem că un perceptron poate învăţa să facă 
distincţie în dihotomii de tipul pătrat versus 
triunghi ; căci, în acest caz, funcţiile locale 
recunosc prezenţa sau absenţa a cel puţin unui 
unghi care nu este unghi drept, şi, astfel, ipo- 
teza pătrat poate fi eliminată pentru „raţiuni“ 
locale. Există, însă, cazuri în care este mult 
mai greu să vedem dacă decizia globală se 
poate reduce la astfel de decizii locale. Exem- 
plul clasic este predicatul este conex (îs con- 
nected). Imaginea de pe retină se presupune 
a fi o figură neagră pe un fond alb, iar între- 
barea care se pune perceptronului este dacă 
figura neagră este formată dintr-un singur 
fragment sau din mai multe fragmente. Se 
poate reduce o astfel de decizie la observaţii 
locale ? Intuiţia spune că nu, iar analiza ma- 
tematică o confirmă. Dar lucrurile sînt foarte 
diferite dacă impunem figurii negre condiţia 
restrictivă de a fi constituită din noduri a 
căror formă poate fi arbitrară, dar care nu 
trebuie să aibă goluri. Intuiţia continuă să 
spună că un perceptron nu va fi în stare să 
distingă dacă este vorba de un singur nod sau 
de mai multe. Dar putem adapta o profundă 
teoremă matematică a lui Euler pentru a arăta 
că perceptronul poate învăţa orice predicat de 
tipul : numărul de noduri este mai mic decit K. 


Să ne închipuim acum un cercetător care 
nu cunoaşte teorema lui Euler și care vrea să 
ştie dacă numerozitatea nodurilor (în sensul 
predicatului mai sus menţionat) este înnăs- 
cută în perceptron. Ne putem imagina în ce 
încurcătură ar fi pusă o asemenea persoană 

dacă i s-ar arăta schema de montaj a percep- 
tronului. Ea nu va vedea acolo nimic care 
(după mintea sa) să semene nici pe departe 
cu numerozitatea. Ar putea ajunge la conclu- 
zia că probabil există omisiuni în schema 
noastră de montaj (de aceea, unul din învă- 
țămintele poveştii noastre este că trebuie să 
fii foarte atent în privinţa unor concluzii de 
felul acesta). Însă concluzia cea mai impor- 
tantă, ca să nu spunem că şi cea mai subtilă, 
este aceea că, pînă şi atunci cînd ești în po- 
sesia unei cunoașteri perfecte (a schemei de 
montaj şi în domeniul matematicii), nu este 
deloc clar dacă se cuvine să spunem sau nu 
că numerozitatea este înnăscută. În unele ac- 
cepţiuni ale cuvîntului „înnăscut“ ea este, dar, 
în alte sensuri, nu. Concluzia mea este că 
avem nevoie de un cadru teoretic elaborat cu 
mult mai multă grijă, în interiorul căruia să 
formulăm adevăratele întrebări  subiacente 
unor formulări de felul: „Posedă subiectul 
X noţiunea de Y ?“ sau „Este Y o proprietate 
a stării iniţiale a acestui subiect ?* sau „Este 
Y înnăscut ?% 

Unul din scopurile unui astfel de cadru teo- 
retic ar fi să înlocuiască termeni ca „noţiune“ 
cu ceva mai tehnic. Este dezolant să constaţi 
că limbajul folosit astăzi în discuţii intelec- 
tuale serioase nu diferă sensibil de limbajul 
lui Aristotel. Desigur, Chomsky el însuşi a 
contribuit foarte mult la schimbarea acestei 
stări de lucruri în cadrul lingvisticii, şi 
aceasta face şi mai paradoxal faptul că meta- 
limbajul său psihologic este atît de pretehnic. 
Permiteţi-mi să dezvolt acest punct de vedere 
opunînd modul în care Chomsky și Piaget se 
întreabă despre evoluția a ceea ce, în termeni 
populari, se numeşte o „noţiune“. 

O interpretare naivă a tezelor lui Piaget 
constă în a spune: nimic nu este înnăscut, 
totul emerge din dezvoltare. Este o afirmaţie 
absurdă, desigur, dar este împinsă, nedialec- 
tic, la limită ; dar ceea ce ne spune Piaget este, 

de fapt, altceva: dacă întocmeşti o listă de 
structuri, noțiuni şi reguli (sau oricum le spui) 
prezente în inteligenţa adultului şi întrebi care 
din ele este înnăscută, răspunsul va fi nici 
una. Ceea ce se află în spatele acestei apa- 
rente contradicții este destul de simplu : orice 
lucru are o istorie evolutivă (developmental) 
în cursul căreia emerge din alte lucruri foarte 
diferite. Indiferent de ce se crede despre în- 
născut, putem, cel puţin, fi siguri că nu este 
o parte separabilă a minţii adulte (şi nimic 
asemănător). Principiul ar putea să pară des- 
tul de evident; dar, deși întreaga operă a lui 
Piaget o demonstrează, cu exemple, în mod 
profund şi subtil, acest principiu este violat de 
felul în care Chomsky sugerează că entităţile 
care apar în cursul dezvoltării — „condiţia 
subiectului specificat (SSC)* sau „noţiunea de 
anaforă legată“ (acestea sînt propriile sale cu- 
vinte) — ar putea fi „proprietăți“ ale stării 
iniţiale. În fond, putem considera o bună parte 
a operei lui Piaget drept o căutare de entități 
intermediare, care pot juca rolul de precursori 
ai structurilor prezente la adult sau chiar la 
copil, indiferent de vîrstă. Astfel, întrebarea 
«Este înnăscută noţiunea de „număr“ ?» face 
loc studierii dezvoltării sale pornind de la di- 
feriți precursori a căror existență nu a fost 
văzută nici de Aristotel, nici de alți psihologi 
de dinaintea lui Piaget. Caracterul tehnic al 
operei lui Piaget se reflectă în faptul că sub- 
stantivul abstract „număr“ apare mult mai 
bine evidenţiat în titlul cărții sale asupra nu- 
mărului 2 decît în textul propriu-zis : concep- 
tul pretehnic de „număr“ nu indică decît o 
direcţie de cercetare care nu poate fi dusă la 
bun sfîrşit cu intuiţia pretehnică de „număr“. 
Voi spune (nu fără oarecare ironie în contex- 
tul prezentei discuţii) că forţa contribuţiei lui 
Piaget va fi prea puţin alterată dacă s-ar sta- 
bili „inneitatea“ obiectelor intermediare pe 
care le-a descoperit. Partea dificilă şi profundă 
a efortului a fost descoperirea precursorilor. 

Dacă transpunem această observaţie la proble- 
mele ridicate de Chomsky, ea sugerează că di- 
ficultatea, în acest caz, va consta în descope- 
rirea precursorilor din care au apărut, de pildă, 
SSC şi alte structuri similare. Va trebui apoi 
să căutăm precursorii acestor precursori şi, 
printr-o genealogie mai mult sau mai puţin 
lungă, să ajungem, în cele din urmă, la pro- 
prietăţile stării iniţiale. Acesta este obiectul 
oricărui studiu privind dezvoltarea, este un 
drum lung, laborios și tehnic. Prin contrast, 
mi se pare un lucru remarcabil că Chomsky 
declară, în esenţă : eu, Chomsky, nu văd cum 
poate fi învățată SSC, şi astfel toți oamenii 
rezonabili trebuie să concludă că SSC este „în- 
născută“. 

Dar ce îl face pe Chomsky să ia această po- 
zitie ? Dacă susțin că poziția sa este absurdă, 
îmi revine sarcina să explic acest mister. De 
aceea, voi încerca, în cele ce urmează, să schi- 
tez interpretarea mea despre Chomsky. Aceasta 
pivotează în jurul părerii că Chomsky, în ciuda 
criticii binecunoscute pe care a adus-o lui 
Skinner şi behaviorismului, în general, a ră- 
mas profund atașat de o poziţie behavioristă 
în ce privește modelul de învăţare pe care 
îl propune ; este ceea ce voi dezvolta, schiţînd 
o taxonomie a teoriilor dezvoltării, în care 
Skinner, Chomsky, Piaget și Simon vor deţine 
un loc explicit. Ca un prim pas, voi aminti, 
cu ușoare modificări, notația lui Chomsky. 
Copilul mic se naște în starea So şi, în cele 
din urmă, atinge starea finală S,. So și S 
sînt structuri de adîncime și, astfel, nu sînt 
accesibile în mod direct. Prin urmare, există 
posibilitatea, în principiu, ca observatori di- 
feriţi să aibă păreri diferite în privința com- 
plexităţii acestora. De fapt, atît Chomsky, cît 
și Piaget au evidenţiat că behavioriştii subes- 
timează, în mod caracteristic, complexitatea 
stării S,. Teoriile privind dezvoltarea se pot 
clasifica în funcţie de cît atribuie ele din com- 

plexitatea minţii umane stărilor So şi Sẹ; și 
componentei funcţiei mintale responsabile de 
dezvoltare. Skinner, de pildă, crede că este 
posibil să explici trecerea de la So la S, prin- 
tr-un mecanism general de dezvoltare (GDM). 
Atît Chomsky, cît şi Piaget s-au folosit de ar- 
gumente puternice pentru a ne convinge că 
S, este, în mod sigur, mai complexă decît 
consideră Skinner și, probabil, prea complexă 
pentru ca un simplu GDM să-i îndrume creş- 
terea de la tipul de stare Sọ pe care o admite 
Skinner. Dificultatea căreia trebuie să-i facă 
faţă Skinner constă într-o noncongruenţă în- 
tre starea sa S simplă şi starea S: prezumtiv 
complexă. În principiu, există trei reacţii (și nu 
sînt singurele) faţă de această noncongruenţă 
aparentă : se poate postula că Sọ este mai com- 
plexă decît a considerat Skinner ; este calea 
pe care a urmat-o Chomsky ; se poate postula, 
aşa cum face Piaget, că GDM trebuie să fie 
mai puternic decît a crezut Skinner ; în sfîr- 
şit, se poate nega existența unei noncongru- 
enţe, argumentînd, cum face Herbert Simon, 
că S, este, la urma urmei, simplă structural 
şi, în felul acesta, că Sọ şi GDM pot să fie, și 
ele, simple 3 (cu toate că GDM şi S sînt, la 
Simon, fundamental diferite de cele ale lui 
Skinner). 

Voi consacra restul intervenţiei mele pen- 
tru a arăta că Chomsky pare să fie în mod 
tacit partizan al unui tip foarte skinnerian de 
GDM ; voi ilustra acest lucru cu cîteva exem- 
ple în care mecanismele de dezvoltare ale lui 
Piaget, ca și opinia despre AI care se contu- 
rează pot fi considerate mai degrabă drept 
principii matematice și epistemologice decit 
mecanisme biologice mai puternice. 

În această privinţă, se cuvine să vedem exact 
ce spune Chomsky (vezi capitolul 1): 


«Pe de altă parte, nu se poate imagina ca 
aceluia care învaţă limba să i se „predea“ 
aceste lucruri sau principiile pertinente. După 

cum nimeni nu face greșeli pentru a fi co- 
rectat. Ca şi în cazul principiului dependenţei 
de structură, observarea pasivă a performan- 
tei totale a unei persoane n-ar putea să ne 
ofere posibilitatea să spunem dacă principiile 
sînt efectiv respectate (la fel cum experiența 
nu va fi, normal, suficientă pentru a furniza 
această informaţie celui care învaţă limba), 
chiar dacă „experienţa“ ne va dezvălui că este 
aşa. Singura concluzie raţională este că SSC 
și noțiunea abstractă pertinentă de „subiect“ 
și „anaforă legată“ sînt proprietăţi ale stării 
So, adică fac parte din LT(H,L)». 


Am citat aceste rînduri, pentru a atrage aten- 
tia asupra modelului care stă la baza procesului 
de învățare, model care are următoarele ca- 
racteristici — proprii modelelor tipic beha- 
vioriste : accent pus pe predare, fie explicită, 
fie prin corectarea greşelilor ; respingere vă- 
dită a „experienţei“ ca metodă aplicabilă în 
învățarea limbajului la copil ; ipoteza că ceea 
ce se învaţă este lucrul însuși (structura adul- 
tului) și nu un precursor al structurii de adîn- 
cime care apare în procesul dezvoltării. De- 
oarece sîntem în faţa unei chestiuni fundamen- 
tale, o voi exprima și all:cl. Desigur, copilul 
nu învaţă SSC printr-o predare directă; nu 
în acest mod sînt dobîndite structuri funda- 
mentale sau deprinderi. Și, desigur, copilul nu 
învață SSC prin observare pasivă. Piaget a 
eliminat orice tendință care-l cosideră pe co- 
pil ca angrenat într-un proces de „observare 
pasivă“. De aceea, aș fi crezut că „singura 
concluzie rațională“ rezultată din ansamblul 
de enunțuri ale lui Chomsky este aceea că 
copilul descoperă SSC prin „experienţe. Dacă 
m-ati întreba de unde vine capacitatea de a 
face experiențe, aş fi mai înclinat să admit 
că aceasta este o proprietate a stării So. Știm 
cu siguranţă că precursorii recognoscibili ai 
componentelor activităţilor complexe cerute în 

activitatea de experimentare sînt vizibili Ja 
copii foarte mici. 

Nu este, desigur, suficient să spunem că co- 
pilul învaţă făcînd experiențe. Este necesar 
să înţelegem cadrul conceptual în care pot fi 
concepute şi interpretate astfel de experienţe. 
Și întotdeauna revenim la problema centrală 
de a descoperi structuri intelectuale interme- 
diare. 

Contribuţia lui Piaget în această direcţie 
merge mai departe decît oricare din analizele 
structurale speciale pe care le face aspectelor 
sau etapelor particulare ale aptitudinilor in- 
telectuale. Poţi să nu fi de acord cu analizele 
sale specifice privind etapele sau aspectele (o 
face pînă şi el), trebuie, însă, să apreciezi va- 
loarea paradigmei foarte originale cu care a 
înzestrat psihologia dezvoltării. Pentru a scoate 
în evidenţă o analogie cu Chomsky, putem 
spune că această paradigmă constituie con- 
ceptul structurii de adîncime în domeniul dez- 
voltării. Mie unuia îmi place expresia lui 
Piaget : „Nu există geneză fără structuri, nu 
există structuri fără geneză“ (pas de genèse 
sans structures, pas de structures sans genèse). 
Nu poţi înțelege geneza numărului mulţumin- 
du-te să te ghidezi după forme superficiale, 
cum sînt întrebuinţările efective ale numere- 
lor înseși. Trebuie căutat un sistem de struc- 
turi mai adinci, între care gruparea (groupe- 
ment) lui Piaget ar putea constitui un exemplu 
al unei astfel de structuri. Dar nimeni nu poate 
găsi structuri inteligibile fără să reflecteze de 
la început asupra problemei genezei. 


Pentru a-mi concretiza ideea, voi merge îna- 
poi şi voi examina formularea a ceea ce, după 
mine, ar trebui să fie problema-cheie a teoriei 
învăţării : să reducem sentimentul că forţa de 
a gîndi și de a se dezvolta a minţii este un 
miracol]. Este rezultatul pe care-l obţinem prin 
teorema lui Euler în ipoteza studierii percep- 
troanelor, propusă în mica mea parabolă cal- 
culatorie. Aș dori să schițez acum un exemplu 

real, al cărui merit le aparține lui Piaget și 
Bourbaki. Vom vedea, în acelaşi timp, cum 
înțelegerea unor aspecte epistemologice şi ma- 
tematice întîlnesc gîndirea psihologică a dez- 
voltării. 

Sînt sigur că cei din grupul Bourbaki nu 
Şi-au considerat teoria despre structuri ca o 
contribuţie la teoria învăţării, după cum nici 
manualele de psihologie nu includ grupul 
Bourbaki în lista lor de teoreticieni ai învă- 
țării. Totuşi, dacă sarcina teoriei învățării este 
să atenueze misterul aparent al actelor învă- 
țării, Bourbaki a adus o contribuţie însemnată 
prin dezvoltarea ideii că matematica este mai 
mult legată de învăţare decît înainte. Or, nu 
este vorba de o simplă iluzie : o anumită înţe- 
legere a naturii numărului dezvăluie faptul 
că anumite aspecte ale structurii sale joacă 
un rol capital în toate procesele de învăţare. 
Unul dintre acestea (printre multe altele) s-ar 
putea numi principiul de factorizare (factor- 
ing): structuri care pot fi considerate com- 
puse din părți mai simple, dar, totuşi, semni- 
ficative (substructuri) tind să fie mai uşor de 
învăţat. Teoriile de bază ale aritmeticii s-ar 
putea ordona pe o axă a „învăţabilității“ (learn- 
ability): numărul „à la Peano“ sau teoria 
funcţiei recursive se găseşte la limita neînvă- 
ţabilității ; numărul „à la Russel/Whitehead“ 
este mai uşor învăţabil ; numărul „à la Bour- 
baki/Piaget“ este mult mai învățabil ; şi dez- 
voltările AI ale acestei ultime concepţii merg 
și mai departe. 

Ne-am putea întreba dacă teoria lui Piaget 
despre structurile antecedente ale gîndirii ma- 
tematice informale este exact aceeaşi cu teo- 
ria matematicii formale a lui Bourbaki ; dar 
importanţa acestui lucru constă în faptul că 
aceste teorii sînt suficient de apropiate pen- 
tru a permite să se pună astfel de întrebări. 
Prezenta noastră expunere caută să pună în 
lumină un tip de explicare a învăţării care este 

în afara unui GDM behăviorist şi nu pare să 
fi luată în considerare de către Chomsky. 
Exemplul este, desigur, luat din matematică, 
şi nu din lingvistică, însă ceea ce ne intere- 
sează este să ştim dacă analize structurale si- 
milare vor reduce gradul aparent de „neînvă- 
tabilitate“  (unlearnability) al proprietăţilor 
limbajului. 

Există motive de optimism în tendinţa re- 
centă de legare a inteligenţei artificiale de as- 
pectele teoriei lingvistice privitoare la gra- 
maticile sistemice şi gramaticile cazuale şi de 
mult mai strînsa interconectare a structurilor 
sintactice şi structurilor cognitive (unii ar 
spune „semantice“). Nu voi analiza decît un 
singur exemplu, și voi alege, în interesul sim- 
plităţii, exemplul foarte general pe care 
Chomsky îl numește „proprietatea de depen- 
dență structurală a regulilor lingvistice“. Un 
răspuns posibil la întrebarea cum învaţă un 
copil cu atita ușurință să dezvolte reguli ale 
limbajului dependente de structură este acela 
că a ajuns s-o facă în afara limbajului; un 
alt răspuns posibil este acela că natura proce- 
selor de calcul prescrie că regulile vor fi de- 
pendente de structură. Admit că fiecare din 
aceste eventualităţi este compatibilă cu ideea 
unei anumite inneități a dependenței de struc- 
tură. La drept vorbind, aceasta nu este o re- 
gulă Lingvistică înnăscută, ci un precursor mai 
general, iar aceasta constituie, în sine, o în- 
depărtare semnificativă de poziţia lui Chomsky 
și o apropiere de una mai piagetiană. 

Ajungem, în sfîrşit, la ultima verigă a lan- 
tului meu : apariţia în cadrul AI a unei depen- 
dențe de structură suficient de generale pentru 
a produce limbajul, percepţia vizuală, raţiona- 
mentul curent şi, de fapt, întreaga prelucrare 
a informaţiilor la om și în maşini. Este im- 
posibil să facem aici o prezentare tehnică a 
unei astfel de teorii şi, la drept vorbind, ea 
nu a făcut obiectul unei descrieri detaliate. 

Ea constituie, însă, ò temă răspîndită de cer- 
cetare în sfera AI, iar cititorul poate afla mai 
multe detalii în alte surse. 4 


Discuţie 


Chomsky : Papert susţine că nu văd cum aş 
putea explica starea finală în termeni de me- 
canisme de dezvoltare generale de tip behavio- 
rist şi că, deci, trag concluzia că este înnăscută. 
De fapt, spun că nu văd cum aș putea explica 
starea finală în termenii unui mecanism ge- 
neral de dezvoltare sugerat de inteligenţa ar- 
tificială, mecanismele senzoriomotorii sau orice 
altceva. Papert obiectează, tot pe nedrept, că 
mie îmi revine sarcina să depășesc afirmaţia 
că nu văd ce se poate face. Desigur, nu are 
dreptate : dacă cineva dorește să arate că există 
mecanisme generale de dezvoltare (nu ştiu să 
fie însă vreunul), atunci trebuie să facă exact 
ce a făcut Rosenblatt (care a inventat per- 
ceptronul), adică să propună un astfel de meca- 
nism ; dacă credeţi că mecanismele senzorio- 
motorii au de jucat un rol, dacă le puteţi face 
o caracterizare precisă, voi fi încîntat să stu- 
diez proprietăţile lor matematice şi să văd dacă 
sfera de acţiune a acestor mecanisme include 
şi cazul în discuţie. În mod similar, greşiţi 
dacă consideraţi că mecanismele au vreo legă- 
tură cu însuşirea regulilor dependente de struc- 
tură ; ele nu au nici o legătură. Faptul că poţi 
descrie sau chiar descoperi o organizare ierar- 
hică nu îți spune deloc dacă regula în chestiune 
trebuie să urmeze, în acest caz, o structură 
ierarhică sau trebuie să respecte proprietatea 
cel mai din stînga. Dacă cineva crede că există 
un asemenea mecanism de dezvoltare atît de 
general, de acord : să-l propună, să-l explice 
clar. Apoi eu şi alţii îl vom examina, ca să 

vedem dacă există cumva vreo legătură, fie 
ea directă sau metaforică, cu problema con- 
cretă a ajungerii la starea finală. Deoarece, 
după cîte ştiu acest lucru nu s-a realizat ni- 
căieri în inteligenţa artificială sau în cerce- 
tările în domeniul inteligenţei senzoriomotorii, 
nu pot face ceea ce am făcut, de pildă, în urmă 
cu douăzeci de ani, cînd a fost propusă teo- 
ria markoviană a surselor cu stare finită. 
Acesta este un exemplu similar cu cel al per- 
ceptronului : a fost propusă o teorie specifică 
despre natura structurilor gramaticale, şi 
apoi a fost posibil să-i studiem proprietăţile 
matematice şi să demonstrăm că, oricît timp 
i-am consacra, nu se puteau concepe realizări 
ale acestei structuri, care să aibă anumite pro- 
prietăţi observate în sfera limbilor ê. Aşa că, 
din momentul în care cineva a propus teoria 
markoviană a surselor cu stare finită, făcînd 
din aceasta o superdezvoltare generalizată, 
foarte complicată a teoriei behavioriste a lan- 


ţurilor de răspuns — teorie care, de fapt, in- 
clude pînă şi proprietăţile ritmice à la Lash- 
ley — a fost posibil să studiem această teo- 


rie şi, în cazul acesta, să demonstrăm că ea 
şi toate subteoriile sale erau false. Dar, cînd nu 
dispunem de teorii, singurul lucru pe care îl 
putem spune este: „Nu văd nici o legătură 
între asemenea idei și o astfel de consecinţă“. 
Nu-mi permit să merg mai departe; sarcina 
dovedirii în acest caz revine persoanei care 
apreciază că principiile există cu adevărat, iar, 
dacă cineva, de pildă, poate prezenta o teorie 
a construcţiilor senzoriomotorii într-o formă 
destul de clară, care să permită studierea posi- 
bilităţii de a obţine „condiţia subiectului spe- 
cificat“, voi fi încîntat să o studiez. Cît privește 
teoria generală a structurii, este vorba exact de 
ceea ce s-a ocupat gramatica generativă în ul- 
timii douăzeci şi cinci de ani. Întregul alai 
complicat de structuri, începînd, să zicem, cu 
automatele cu stare finită, diversele tipuri de 

gramatici independente de context sau depen- 
dente de context şi diferitele subdiviziuni ale 
acestor teorii ale gramaticii transformaţionale 
— acestea sînt, toate, teorii care fac să pro- 
lifereze sistemele de structuri, în încercarea 
de a situa structura particulară care este lim- 
bajul. Astfel că nu poate exista nici o contro- 
versă în legătură cu legitimitatea acestei ten- 
tative ; de fapt, de mai mulţi ani tocmai în 
această direcţie s-au concentrat toate efortu- 
rile depuse în lingvistica formală. 


Papert : Ceea ce încerc eu să fac este să-i si- 
tuez pe Chomsky şi Piaget într-un context mai 
larg, fapt care s-ar putea exprima astfel : dacă 
este adevărat că gramatica transformaţională 
caută să găsească un anumit tip de structură, 
ea se bazează pe exemple lingvistice, ca sursă 
principală, în formularea tipurilor de struc- 
tură de care are nevoie. Opus acestei tendinţe, 
unii, printre care specialiştii în inteligenţa ar- 
tificială şi Piaget, caută în înseși structurile 
matematice exemple din care s-ar putea scoate 
o teorie generală a structurilor. Aceasta este 
o tendinţă actuală, iar, dacă dorești să înţe- 
legi ceva din aceste discuţii şi puncte de ve- 
dere diferite, trebuie să ai o viziune mai largă 
a scopului pe care îl urmăresc acești cercetă- 
tori. 


Chomsky Teoria structurilor elaborate în 
gramatica generativă s-a înscris într-o teorie 
matematică particulară, adică teoria funcţiilor 
recursive ; mai precis, teoria ierarhiilor sub- 
recursive a fost cea care a oferit cadrul de 
studiere a diferitelor tipuri de structuri ling- 
vistice. Însă, poate că n-ar fi trebuit să luăm 
teoria ierarhiilor subrecursive, ci o altă teorie 
matematică ; dar ideea de a căuta în teoriile 
matematice idei despre clasa structurilor — 
iată ce este pertinent... 


Papert : Nu, nu aceasta este problema : ideea 
nu este de a folosi matematica pentru teorii 
matematice ale structurii, ci de a aborda struc- 

tura matematicii în acelaşi mod în care abor- 
dați structura limbajului, ca obiect al teoriei 
structurilor. De exemplu, este foarte impor- 
tant în demersul lui Piaget şi pentru plauzi- 
bilitatea explicaţiei pe care Piaget o dă dez- 
voltării gîndirii matematice la copii ca pro- 
fundele descoperiri făcute de grupul Bourbaki 
să se dovedească adevărate. Prin revelarea anu- 
mitor aspecte ale structurilor matematicii insu- 
ficient de clare înainte, Bourbaki a modificat 
gradul aparent de complexitate al învăţării 
matematicii. De atunci, avem o cu totul altă 
viziune despre evoluţia matematicii, fie în is- 
toria ei, fie la individ. 


Chomsky : Toate acestea nu constituie, cum 
spunea Toulmin, decît o pură diversiune. Nu 
există ceva care să se poată numi structura 
matematicii ; în cadrul matematicii, întilneşti 
tot felul de structuri pe care le poţi studia 
istoric, nonistoric sau cum doreşti. Însă teo- 
ria ierarhiilor subrecursive abia dacă a existat 
ca structură a matematicii acum douăzeci şi 
cinci de ani şi, de aceea, nu puteţi căuta acolo 
sugestii detaliate privitoare la tipurile de struc- 
turi pertinente ; în cel mai bun caz, a oferit 
un cadru general. În ceea ce priveşte struc- 
turile studiate de Bourbaki, structuri alge- 
brice sau structuri topologice, să vedem dacă 
ele corespund problemei în chestiune, să ve- 
dem, de pildă, în ce măsură studierea structu- 
rilor topologice are legătură cu problema exis- 
tenţei regulilor dependente de structură. Dar 
voi repeta afirmația care nu îi place lui Pa- 
pert : nu pot concepe nici o legătură posibilă 
între ele; dacă consideraţi că afirmaţia este 
falsă, atunci arătaţi-mi măcar o conexiune, 
oricît de vagă, între ele. 


Papert : Legătura între Bourbaki și regulile 
dependente de structură în sfera limbajuiui 
nu este nemijlocită. Dar, de vreme ce negaţi 
că se poate concepe o legătură, chiar şi vagă, 
între ele, permiteţi-mi să amintesc una din 

legăturile asupra căreia am insistat. Aritme- 
tica, aşa cum a axiomatizat-o Peano, ar părea 
tot atît de imposibil de învăţat ca o regulă 
a limbajului axiomatizată de Chomsky. Apar, 
însă, Bourbaki/Piaget şi situaţia în aritmetică 
se schimbă. Peano nu a greşit, desigur, ca 
specialist al formalizării ; el a greşit ca teo- 
retician al dezvoltării. Poate că justeţea ling- 
vistică a teoriilor dumneavoastră despre lim- 
baj nu schimbă cu nimic posibilitatea să vă fi 
înșelat ca teoretician al dezvoltării. 


Chomsky : Nu aceasta a fost întrebarea mea. 
Întrebarea mea se referă la aspectul pe care 
l-aţi ridicat la început, că, într-un fel, tipul 
de investigaţie întreprinsă de Bourbaki duce la 
o teorie a structurilor care este legată de în- 
trebarea de ce există reguli dependente de 
structură în gramatică ; cred că nu se poate 
concepe nici o legătură în această privinţă, 
deși cred că există una cu o altă parte a ma- 
tematicii, de pildă, teoria ierarhiilor subrecursi- 
ve. Eu, însă, nu sînt legat de această teorie; 
dacă găsiți, de exemplu, vreo legătură între 
teoria spaţiilor topologice şi problema regu- 
lilor dependente de structură, va fi perfect, 
dar nu are rost să susţii doar că o asemenea 
legătură ar putea exista. 


Atran : Mi se pare că interesul pentru struc- 
turile bourbakiene decurge din niște presupu- 
neri foarte ciudate şi duce la unele concluzii 
destul de discutabile. În conformitate cu doc- 
trina pe care Piaget o numește „epistemologie 
genetică“ — și presupun că la aceasta se re- 
ferea Papert —, fiecare pas înainte în dome- 
niul teoriei fundamentelor matematicii antre- 
nează o lărgire a teoriei cunoașterii. Ba, mai 
mult, chiar dacă se dezvoltă un model mate- 
matic care nu intră în cadrul teoriei fundamen- 
telor, el este, prin definiţie, parte a mişcării 
structurale. Aşa trebuie să fie dacă, cum sus- 
ține Piaget, „cunoștințele logico-matematice nu 
reușesc să ne rupă de realitate sau de lumea 

obiectelor“, și dacă fiecare deducție logico- 
matematică reprezintă o „teorie a fenomenelor 
fizice după eveniment. 

Este foarte posibil ca încercarea grupului 
Bourbaki de a analiza matematic noţiunile 
semnificative în termenii anumitor precedente 
istorice sau structuri euristice de bază să ofere 
o explicaţie a demersurilor cognitive impli- 
cate în construcţia anumitor sisteme matema- 
tice. Dacă este așa, încercarea lor contribuie 
la luminarea acelei părţi a minţii care este im- 
plicată în construirea şi interpretarea de sis- 
teme matematice. Biologii ar avea apoi drep- 
tate să caute bazele neurofiziologice ale aces- 
tor sisteme într-o regiune a creierului speci- 
ficată de programul genetic complex al ființe- 
lor umane. 

Pentru Piaget, însă, o structură bourbakiană 
cum este grupul constituie astăzi baza alge- 
brei ; după Piaget, grupul este deja folosit 
într-o măsură importantă în fizică şi, foarte 
probabil, va veni ziua cînd va dobiîndi un rol 
fundamental şi în biologie. Asemenea „fapte“ 
par astfel să sugereze lui Piaget că structu- 
rile-mamă ale grupului Bourbaki corespund 
coordonărilor care sînt necesare întregii ac- 
tivităţi intelectuale. Dar, deşi grupurile au 
fost primele structuri algebrice studiate, ele 
nu sînt mai importante în algebră decit alte 
structuri generale. Fiecare tip de structură 
algebrică comportă un ansamblu interesant de 
regularități caracteristice unei colecţii de sis- 
teme matematice înrudite ; cu toate acestea, 
pot exista tot atitea structuri „de bază“ sau 
generale cîte regularităţi interesante există în 
diversele sisteme deja existente sau care pot 
fi create în viitor. Poate că anumite grupuri 
cu proprietăţi specifice vor fi folositoare la 
descrierea anumitor domenii ale fizicii, bio- 
logiei sau cunoașterii. Cea mai mare parte a 
celor mai importante teorii ştiinţifice nu de- 
pinde, însă, în nici un fel de grupuri sau de 
o structură bourbakiană. În consecinţă, Piaget 

încearcă să sporească importanța grupului, 
atribuindu-i o importanţă care depăşeşte pre- 
ocupările algebrei. Folosind metafore luate din 
teoria echilibrului corpurilor gazoase şi din 
funcţia reglatoare şi structurală a genelor, el 
sugerează că coerenţa structurală a grupului 
se menţine prin autoreglare ; stabilește o pa- 
ralelă între noţiunile matematice de închidere, 
identitate şi transformare şi cele de autocon- 
servare, reversibilitate a proceselor și formare. 
Această definiţie a grupului i-ar putea părea 
destul de arbitrară unui matematician de pro- 
fesie şi poate fi, deci, ignorată. Asemenea în- 
cercări ad hoc de a generaliza noţiuni precise 
prin analogie nu pot duce decît la banalităţi. 

Cu toate acestea, trebuie să admitem că de- 
mersul ad hoc propriu epistemologiei genetice 
poate duce cîteodată la rezultate interesante. 
Pornind de la faptul că structuralismul, ca pro- 
gram empiric, îşi propune să construiască lim- 
baje formale, el face un efort constant de a 
testa întregul registru al structurilor matema- 
tice în diverse domenii ale cunoaşterii. Acest 
procedeu ar putea duce la o explicare intere- 
santă a fenomenelor ; aşa s-ar putea explica, 
de pildă, aparentul succes al unei structuri de 
tip grup, numită „grouping“ (groupement), în 
explicarea unor deplasări în focalizarea per- 
ceptivă. În mod obişnuit, încercarea de a trans- 
pune rezultate dintr-un domeniu în altul, 
cum este cel al limbajului şi al matematicii 
înseşi, nu serveşte decît la întunecarea sem- 
nificaţiei rezultatelor originale. Faptul că se 
pot înregistra unele succese cu ajutorul unei 
astfel de abordări, înseamnă, totuşi, că o res- 
pingere a premiselor structuralismului nu este 
aplicabilă în mod necesar la anumite cazuri 
particulare. Dar raționamentul pe care îl im- 
pun aceste premise face adesea dificilă o dis- 
tincție a ceea ce este semnificativ de ceea ce 
este trivial. 

In prezentarea lui Seymour Papert, am ci- 
tit cîteva afirmații care merită să fie scoase 
în evidenţă, deoarece o bună parte a discu- 
ției care urmează va gravita în jurul lor : „Dacă 
întocmești o listă de structuri, noțiuni şi re- 
guli (sau oricum le spui) prezente în inteli- 
gența adultului și întrebi care din ele este 
înnăscută, răspunsul va fi nici una... Partea 
dificilă și profundă a efortului a fost descope- 
rirea precursorilor. Dacă transpunem această 
observație la problemele ridicate de Chomsky, 
ea sugerează că dificultatea, în acest caz, va 
consta în descoperirea precursorilor din care 
au apărut, de pildă, SSC și alte structuri si- 
milare. Va trebui apoi să căutăm precursorii 
acestor precursori și, printr-o genealogie mai 
mult sau mai puţin lungă, să ajungem, în cele 
din urmă, la proprietățile stării inițiale. Acesta 
este obiectul oricărui studiu privind dezvol- 
tarea“. 


Acesta este miezul compromisului — între 
inneismul lui Chomsky şi constructivismul 
lui Piaget —, așa cum l-au propus partizanii 
săi. Să adoptăm, mai întîi, un punct de ve- 
dere inneist cu privire la caracteristicile pri- 
mare (sau precursorii) universale, nediferen- 
tiate, nonspecijice ; să îmbrățișăm, apoi, un 
punct de vedere strict constructivist pentru a 
explica structurile cognitive sau lingvistice 
mai complexe care decurg din acești vre- 
cursori în cursul dezveltării. Vom constata că 
o astfel de „diviziune a muncii“, cum a nu- 
mit-o Cellerier, între inneism și constructivism 
i-a atras pe mulți, inclusiv pe Monad (după 
cum reiese din răspunsul său la intervenția 
lui Fodor, în capitolul 6). Totuși, dincolo de 
această poziție inițială, încep să apară diver- 
gente în ce privește caracterul înnăscut al pla- 
nului secvențial propriu-zis al dezvoltării. Pia- 
get respinge ipoteza conform căreia secvența 
etapelor succesive, care integrează și diferen- 
țiază caracteristicile primare, decurge dintr-un 
program genetic determinat, în timp ce Mo- 

nod sprijină în mod deschis un asemenea punct 
de vedere. 

Chomsky și Fodor sînt mai tranșanți; pen- 
tru ei, această polemică trebuie întreruptă în- 
tr-o fază incipientă: ei susţin într-adevăr că 
dezvoltarea cognitivă nu este un proces „de 
îmbogățire“, ci constă, mai degrabă, într-o 
specializare progresivă dirijată de mediu. Cu 
alte cuvinte, sarcina oricărei teorii a dezvol- 
tării în domeniul cunoașterii și limbajului, 
cum este văzută de Chomsky și Fodor, nu este 
de a explica o construcție în trepte, pornind 
de la caracteristicile primare, a structurilor 
din ce în ce mai specifice și puternice (rea- 
lizată fie printr-un demers de încercare și 
eroare, fie printr-un demers ascendent — 
hill climbing), ci de a explica predispoziția 
înnăscută a organismului de a selecta cu 
promptitudine si fără greșeală un demers spe- 
cific (operaţii dependente de structură, SSC, 
echivalenta între subiectul explicit și subiec- 
tul implicit, ambiguitatea sistematică etc.). 
Pentru cei doi, învățarea nu este decît apli- 
carea dispozitivului potrivit la momentul opor- 
tun ; datele primite nu sînt folosite decît ca 
test al sistemelor de filtraj specializate care 
sint deja încorporate. 

Chomsky explică, în capitolul următor, de 
ce consideră că înneismul său „extrem“ pare 
să fie plauzibil — într-adevăr, cea mai plau- 
zibilă ipoteză, care este compatibilă cu o bo- 
găție de date lingvistice, psihologice și neuro- 
fiziologice. Fodor va prezenta punctul său de 
vedere, analog celui al lui Chomsky, în ca- 
pitolul 6. 


CAPITOLUL 4 


STĂRI INITIALE ȘI STĂRI 
STAŢIONARE 


Acest capitol constă mai cu seamă din ple- 
doaria lui Chomsky în favoarea „spiritulut 
cartezian“. El pornește de la presupunerea că, 
deși, pînă în momentul de faţă, „neexplicate“, 
structurile cognitive și lingvistice sint, în prin- 
cipiu, „explicabile“, ca expresie a unui pro- 
gram genetic universal al speciei umane. Dis- 
cursul său (acesta este termenul adecvat, avind 
în vedere transcrierea fidelă a expunerii sale) 
în acest capitol este atît de clar și exhaustiv, 
încît orice comentariu suțrlimentar ar fi, în 
cel mai bun caz, redundant. Totuși, Chomsky 
menţionează un experiment dintre cele mai 
revelatoare în neurofiziologie, care este de o 
importanță cardinală în argumentele pe care 
le aduce. Presupun că o scurtă relatare a des- 
coperirilor făcute de Hubel și Wiesel ar fi bi- 
nevenită pentru cei care, spre deosebire de 
majoritatea participanților la întîlnire, nu sint 
familiarizați cu acest experiment. Motivele 
pentru care aceste descoperiri vin în sprijinul 
modelului cunoașterii propus de Chomsky şi 
pentru care ele consolidează noţiunea de învă- 
ftare ca „stabilizare selectivă a sinapselor în 
curs de dezvoltare“ (ca să adoptăm expresia 

fericită a lui Changeux și Danchin) * este ne- 
cesar să fie prezentate în mod explicit. 

Pe la mijlocul anilor șaizeci, neurofiziologi 
ca Jerry Lettvin, Humberto Maturana, David 
Hubel și Thorstein Wiesel au elaborat o teh- 
nică extrem de ingenioasă și fină, care detec- 
tează răspunsul specifice al neuronilor indivi- 
duali în cortexul vizual cînd o figură dată 
(linii orizontale, linii verticale, unghiuri as- 
cuțite, puncte în mișcare) intră în cimpul vi- 
zual al unui animal. Interesul rezultatului aces- 
tor experiențe a fost că s-a putut constata că, 
la cîteva ore după naștere, anumiți neuroni 
erau în mod specific sensibili să nu reacționeze 
(adică să transmită o secvență de impulsuri 
electrice) decît la o clasă bine precizată de sti- 
muli vizuali. De exemplu, neuronii care au 
o predispoziție înnăscută să reacționeze cînd 
o dungă orizontală este expusă în cîmpul vi- 
zual al unui pui de pisică nou-născut nu vor 
reacționa cînd aceluiași animal îi este expusă 
o linie verticală, și vice versa. Ba, și mai inte- 
resant, Hubel şi Wiesel au fost primii care au 
demonstrat că un anumit tip de neuroni spe- 
cializați poate deveni total inactiv dacă puiul 
de pisică este crescut, începind de la naștere, 
într-un mediu optic sărac în stimuli optici 
(adică un cilindru înalt, vopsit numai în dungi 
verticale sau numai în dungi orizontale, și ni- 
mic mai mult). Categoria de neuroni specia- 
lizați pentru receptarea imaginii prezentate de 
acest mediu „sărăcit“ va rămîne activă, în 
vreme ce toți ceilalţi neuroni optici vor deveni 


Vezi J.-P. Changeux, P. Courrege și A. Danchin, 
în Proceedings of the National Academy of Science 
U.S.A. 70: 2974—2978, 1973; şi J.-P. Changeux și 
A. Danchin, „Apprendre par stabilisation selective 
de synapses en cours de développement“ în L'Unită 
de l'homme, ed. E. Morin și M. Piattelli-Palmarini 
(Paris, Editions du Seuil, 1974). 

inactivi, deoarece sinapsele corespunzătoare 
vor degenera. O asemenea pierdere a capaci- 
tăților vizuale riscă să fie ireversibilă. Acestea 
și numeroase alte experiențe de același fel 
privesc direct argumentul central al acestei 
dezbateri, deoarece au demonstrat sau, cel pu- 
țin, au făcut plauzibile următoarele inferenţe 
(1) filtre perceptuale foarte specializate sînt 
prezente deja la naștere (dovezi ale înneismu- 
lui); (2) aceste filtre configurează lumea vi- 
zuală conform unor forme geometrice esen- 
tiale (spiritul cartezian); (3) contururile geo- 
metrice externe (structura lumii exterioare) 
provoacă reacții specifice interne (configuraţie 
ordonată a activității neuronale), dar nu de- 
termină forma reacției (dovezi împotriva „asi- 
milării“, care confirmă că este vorba de o 
simplă activare de mecanisme preîncorporate). 
În consecinţă : (1) „experienţa“ extrasă din 
mediul înconjurător se traduce printr-o se- 
lecție de stimuli „pertinenti“ conform unor 
criterii discriminatorii care sînt prealabil „în- 
corporate“, adică sînt înnăscute (învățarea ca 
proces selectiv); (2) actualizarea și întărirea 
unei structuri cognitive date se fac cu și pe 
seama altor posibile structuri alternative care 
se pierd în mod ireversibil în cursul dezvol- 
tării (fixarea sinapselor în urma unei funcţio- 
nări reale și degenerarea celor inactive). 


Acest ultim aspect a fost larg dezvoltat de 
Changeux și Danchin, în teoria lor despre 
„stabilizarea selectivă a sinapselor în curs de 
dezvoltare“, și de Jacques Mehler, în teoria 
sa de „cunoaștere prin dezînvăţare“ *. 

Pe baza acestor premise, oricit de impre- 
cise și fragmentare, cititorul va putea înțelege 
mai bine argumentația lui Chomsky și ideile 
sale de răsunet. 


* J. Mehler, „Connaître par desapprentissage“, în 
L'Unite de l'homme. 

Abordarea lingvistică 


Noam Chomsky 


Mă voi referi doar la expunerea mea pre- 
cedentă (vezi capitolul 1) şi voi scoate în evi- 
denţă anumite puncte generale pe care am 
încercat să le desprind, lăsînd la o parte deta- 
liile. Modul general în care abordez proble- 
mele mi se pare sincer şi simplu, însă, cu 
toate acestea, corect. 

Să începem prin a observa că aparţinem unei 
anumite specii, că putem presupune o unifor- 
mitate ideală, lipsită de variaţie. Această spe- 
cie posedă ceea ce putem numi o stare ini- 
țială, adică o stare anterioară experienţei, pro- 
prie speciei şi numită So. Descoperim în urma 
investigaţiei că în domenii cognitive particu- 
lare, de pildă în domeniul limbajului, dar nu 
numai aici, individul parcurge o serie de stări 
şi ajunge la ceea ce este, de fapt, o stare sta- 
ționară, stare care se schimbă foarte puţin, cu 
excepția unor aspecte marginale. În ce pri- 
veşte limbajul, se pare că starea staţionară 
este atinsă, în mod invariabil, aproximativ la 
vîrsta pubertăţii. Ne putem pune întrebarea 
care este natura stării staționare atinse și care 
trebuie să fi fost caracterul stării iniţiale pen- 
tru ca starea staţionară să fie atinsă, în lu- 
mina naturii experienţei trăite. S-ar putea să 
nu trebuiască să ne preocupăm de această în- 
trebare, dar pe mine mă preocupă. Cea mai 
interesantă întrebare din acest punct de ve- 
dere este : care e natura stării inițiale, adică 
în ce constă natura umană în această pri- 
vinţă ? Evident, este nevoie de experiență 
pentru a atinge starea staţionară, așa că pu- 
tem considera starea iniţială ca fiind, de fapt, 
o funcție care proiectează experiența pe sta- 
rea staționară. Putem exprima ideea în acest 
mod fără să o văduvim de generalitate, iar 
această formulare permite orice grad de inter- 


227 


acţiune și complexitate, noi dispozitive în eta- 
pele ulterioare etc. 

Această funcţie, care proiectează experiența 
pe starea staționară, funcţie care, de fapt, ca- 
racterizează starea inițială, poate fi foarte bine 
considerată ca o teorie a învăţării; cu alte 
cuvinte, această funcţie este, pur și simplu, 
teoria învăţării limbajului uman. După cum 
am menţionat în expunerea mea precedentă, 
nu văd nici un motiv anume să cred că există 
o teorie a învăţării ; ideea că un asemenea lu- 
cru există mi se pare ciudată, la fel ca şi 
dacă ar exista ceva de tipul unei teorii a creș- 
terii pentru organe. Desigur, există un nivel 
pentru care există o teorie a creșterii, şi anu- 
me biologia celulară, dar nu văd de ce ea ar 
exista și peste acest nivel. 

În mod similar, dacă studiem dezvoltarea 
structurilor cognitive, cred că vom descoperi 
teorii distincte ale învăţării; fără îndoială, 
ele vor avea unele proprietăţi comune, dar 
presupun că vor fi întru totul specifice unor 
domenii cognitive particulare și unor specii 
particulare sau, cel puţin, dacă nu este așa, 
va fi surprinzător şi va fi necesar să o demon- 
străm. A presupune contrariul, deci că există 
o teorie generală a învăţării, mi se pare discu- 
tabil, nedovedit şi, pentru moment, lipsit de 
justificare empirică şi plauzibilitate. 

Să ne oprim asupra acestei întrebări parti- 
culare şi să vedem care este natura teoriei 
învăţării limbajului uman, mai precis, care 
este funcţia de însușire care proiectează ex- 
perienţa pe starea finală sau, să o spunem cu 
alte cuvinte, care este natura stării iniţiale 
So (toate acestea sînt diferite modalităţi de a 
formula aceeaşi întrebare). 

Se pot face diverse propuneri în această 
privinţă şi putem găsi în istoria ultimelor sute 
de ani un anumit număr de tentative generale 
de abordare a problemei în termenii de mai 
sus. S-ar putea, de pildă, susţine că există me- 
canisme generale de dezvoltare (GDM), care 

reprezintă, de fapt, starea iniţială şi care, în 
consecinţă, constituie funcţia care proiectează 
experienţa pe starea atinsă. Dacă înţeleg bine 
ideile avansate aici despre construcţiile inte- 
ligenţei senzoriomotorii, acestea din urmă se 
încadrează, în primul rînd, în această cate- 
gorie ; în mod similar, remarcile lui Papert 
despre GDM se încadrează, şi ele, în această 
categorie (vezi capitolul 3). După părerea mea, 
aceste propuneri privesc proprietăţile stării 
iniţiale, adică starea inițială este constituită 
dintr-un sistem de GDM, care vor duce la 
starea finală, ţinînd seama de experienţă. Fi- 
reşte, dacă cineva prezintă un astfel de sis- 
tem, îl putem studia ; dacă cineva propune un 
GDM într-o formă suficient de specifică pen- 
tru a trage concluzii pornind de la propunerile 
inițiale, atunci putem cerceta justețea unui 
asemenea sistem. Înainte de a prezenta un ase- 
menea tip de GDM, mă tem că trebuie să 
recurg la remarca — atît de neplăcută lui 
Papert — că, în absenţa oricăror propuneri 
concrete care pot fi supuse investigaţiei, nici 
o sugestie nu mi se pare plauzibilă. 

Sînt unii care au și făcut asemenea propu- 
neri. De exemplu, Patrick Suppes, de la Uni- 
versitatea din Stanford, a prezentat o propu- 
nere foarte explicită și interesantă, bazată pe 
teoria probelor statistice (statistical sampling 
theory), a lui Suppes-Estes, care oferă un mo- 
del general de dezvoltare pentru atingerea unei 
stări finale pe baza experienţei l. Iată o pro- 
punere care poate fi studiată, ceea ce Suppes 
a și făcut: a fost destul de clară și explicită 
pentru a fi studiată, și el a arătat că, la li- 
mită, acest sistem poate atinge un sistem echi- 
valent, din toate punctele de vedere, unui sis- 
tem markovian cu stări finite, care produce 
simboluri de la stînga la dreapta. E un lucru 
interesant, deoarece știm că un asemenea sis- 
tem este inadecvat pentru limbaj, căci sis- 
temele care, în principiu, pot fi atinse în ca- 
drul acestui model nu sînt sisteme care sînt 

atinse în fapt de om. Avem, așadar, în faţă o 
respingere explicită a acestei teorii a mecanis- 
melor de dezvoltare. A spune că respingem teo- 
ria echivalează cu un comentariu pozitiv pe 
marginea ei, deoarece înseamnă că această teo- 
rie a fost prezentată într-un mod destul de clar 
pentru a putea determina dacă a fost corectă 
ori nu sau, cel puţin, pe punctul de a fi co- 
rectă. Este o calitate pentru o teorie de a pu- 
tea fi infirmată. Propunerile care nu permit 
o asemenea determinare sau să apreciem dacă 
pot fi dovedite nu au acest merit. Propune- 
rea de care tocmai am vorbit este cea mai sub- 
tilă sugestie pe care o cunosc cu privire la 
mecanismele generale de dezvoltare. 

Dacă ne întoarcem în timp, mai sînt şi alte 
propuneri. Hume, de pildă, a făcut propu- 
neri specifice, foarte denigrate în zilele noa- 
stre, deşi nu ştiu de ce — ele sînt bune, după 
părerea mea, pentru că sînt concrete. A in- 
ventariat mecanismele pe care le-a considerat 
că ţin de ceea ce eu numesc starea iniţială: 
contiguitate, asemănare, cauză şi efect per- 
cepute, şi a afirmat în mod explicit că siste- 
mele noastre de cunoaştere pot fi atinse pe 
baza acestor mecanisme generale de dezvol- 
tare. Aceasta este o teorie aproape explicită; 
a fost dezvoltată în teoriile asociaţioniste ulte- 
rioare şi poate fi supusă investigării, dar este 
atît de evident falsă, că nu are rost să ne 
oprim asupra ei. Cel puţin, însă, a fost sufi- 
cient de concretă pentru a fi studiată. 

Lingviștii descriptivi ai anilor patruzeci au 
făcut propuneri foarte explicite referitoare la 
ceea ce s-ar putea considera mecanisme de 
dezvoltare (pe care ei nu le-au considerat ca 
atare), mai precis, aşa-numitele proceduri „de 
descoperire“ ale gramaticilor, care au luat 
forme destul de subtile. Am putea studia şi 
aceste propuneri şi am putea dovedi din nou 
că, în principiu, ele nu pot duce la starea 
staționară — și acest lucru este interesant. 

Dacă doriţi să vă dezvălui ce cred cu pri- 
vire la toată această problemă, voi spune că, 
fireşte, nu poţi demonstra că mecanismele ge- 
nerale de dezvoltare nu există — lucru impo- 
sibil —, dar cred că efortul de a le explica 
s-a dovedit zadarnic şi nu există vreun mo- 
tiv special să credem că este bine să proce- 
dăm astfel. 


Istoric, există o abordare generală a întregii 
chestiuni, care, în perioada modernă, merge 
înapoi pînă la Descartes. Acesta face urmă- 
torul tip de observaţie : să presupunem că de- 
senez un triunghi pe tablă; Descartes spune 
că oricine priveşte figura respectivă va vedea 
un triunghi prost desenat. Iar întrebarea pe 
care o pune Descartes este de a şti de ce e 
aşa. De ce considerăm figura aceea un triunghi 
prost desenat, și nu un exemplu exact a ceea 
ce este ? Sună a întrebare prostească, dar, ca 
multe întrebări prosteşti, ea este, într-un fel, 
destul de adincă. De ce vedem acest lucru 
ca un triunghi prost executat ? Descartes răs- 
punde că natura minţii este astfel alcătuită, 
încît figurile geometrice regulate fac oficiul 
de modele pentru interpretarea experienţei ; 
mintea este făcută în aşa fel, încît, dacă ar fi 
să dezvolţi o ştiinţă a minţii, ai face-o în ter- 
menii unei astfel de geometrii. De unde, re- 
zultă că trebuie să considerăm orice figură 
pe care o vedem drept o figură geometrică 
regulată prost executată, deoarece mintea func- 
tionează în acest mod. Avem de-a face aici 
cu un alt tip de abordare a stării So; conform 
acestei abordări, S posedă anumite condiţii 
structurale specifice care sînt impuse oricărui 
sistem dobîndit. Desigur, în acest caz, So şi 
starea stabilă S sînt, probabil, identice pen- 
tru Descartes, dar asta n-are importanţă ; se 
poate vorbi și despre sisteme în care, poate, 
condiţiile iniţiale doar implică figuri geome- 
trice regulate și în care o schemă experien- 
tială permite atingerea unor stări mai speci- 
fice (nu ştiu dacă este valabil în acest caz). 

Dacă abordarea de tip cartezian este aplica- 
bilă, cred că este cea bună. Se poate apoi ur- 
mări şi studia în diverse feluri, cu mijloace 
psihologice, şi se pot căuta mecanisme neuro- 
logice. În acest caz special, mi se pare plau- 
zibil să consider că activitatea pasionantă a 
ultimilor zece-cincisprezece ani în domeniul 
cercetării cortexului vizual oferă baza neuro- 
logică pentru o teorie de tip cartezian a min- 
ţii. Astfel, experienţele lui Hubel şi Wiesel? 
au determinat închegarea unei imagini a cor- 
texului vizual, conform căreia acesta poate 
efectua analize primitive în termeni de linie, 
unghi, deplasare etc. ; aceste analize produc un 
sistem fizic concret, care posedă multe din 
proprietăţile minţii (spiritului) carteziene postu- 
late şi care oferă, poate, începutul unui răs- 
puns la întrebarea de ce vedem în acest obiect 
un triunghi prost desenat. Această abordare 
mi se pare întru totul rezonabilă. 

Revenind la limbaj, dacă ființele umane ar 
fi cobai, am şti cu exactitate cum să proce- 
dăm pentru a studia orice ipoteză particulară 
pe această temă. Cum lucrul este, evident, ex- 
clus, trebuie să folosim un alt tip de abor- 
dare. Modul natural de a proceda, dacă în- 
cercăm să determinăm natura lui Sọ, este să 
încercăm găsirea unei proprietăţi a stării sta- 
ţionare care este cel mai puţin posibil afec- 
tată de experiență, o proprietate pentru care 
E (experienţa) este redusă la zero. Desigur, 
pentru a demonstra că nici o experienţă nu 
este pertinentă în privinţa unei anumite pro- 
prietăți a limbajului, va trebui să dispunem 
de un inventar amănunţit al experienţei per- 
soanei în cauză — o sarcină total plictisitoare ; 
cunoaşterea unei astfel de experienţe nu ri- 
dică nici o problemă de ordin empiric, dar 
nimeni nu va încerca să o facă. Să încercăm, 
de aceea, să găsim proprietăţi pentru care este 
extrem de puţin probabil ca fiecare să dispună 
în această privință de experiența pertinentă. 
În expunerea mea (vezi capitolul 1), am dat 

cîteva exemple de acest fel, şi am crezut că 
voi putea vorbi acum de exemple mai compli- 
cate, dar, în urma discuţiei anterioare, m-am 
gindit că ar fi bine să rămîn la cel mai sim- 
plu exemplu şi să încerc să-i scot în evidenţă 
logica. 

Cel mai simplu exemplu pe care îl pot con- 
cepe, unul cvasitrivial, este următorul: să 
luăm propoziţii ca The man is tall („Omul 
este înalt“), pentru care formăm interogative 
corespunzătoare Is the man tall? („Este omul 
înalt ?%) prin deplasarea cuvîntului îs. Exem- 
ple de acest fel fac posibile inferenţe induc- 
tive, care ne permit să punem întrebări mai 
complicate. Să luăm, de pildă, cazuri ca „The 
man who is tall is sad („Omul care este înalt 
e trist“). Din exemple simple de felul acesta, 
putem opera două tipuri diferite de inducţie : 
am putea, pe de o parte, presupune că ocu- 
renţa cuvîntului îs cel mai din stînga (leftmost) 
este plasată în față. Conform acestei inducţii, 
am avea Is the man who tall is sad? („Omul 
care înalt este trist ?“); am putea, pe de altă 
parte, face o inducţie conform căreia prima 
ocurenţă a lui îs care urmează subiectului pro- 
poziţiei este deplasată spre stînga, în care caz 
vom obţine Is the man who îs tall sad ? („Omul 
care este înalt trist ?%). În mod clar, facem a 
doua inferenţă (sînt, desigur, și alte posibili- 
tăți, dar să ne limităm la acestea două). Una 
este o inducţie asupra proprietății cel mai din 
stînga, cealaltă o inducţie asupra proprietăţii 
urmează primului grup nominal. Constatăm 
că oamenii efectuează al doilea tip de inducţie. 
De ce? Iată o întrebare nontrivială. Nu cred 
cîtuși de puțin în noţiuni de simplitate abso- 
lută sau de teorie generală a simplităţii și aşa 
mai departe, dacă cineva ar vrea să creadă în 
ele (eu nu vreau), ar spune cu siguranţă că 
cel mai din stînga este o proprietate mai simplă 
decît urmează primului grup nominal, şi acea- 
sta pentru simplul motiv că proprietatea cel 
mai din stînga poate fi total definită în ter- 

menii simbolurilor fizice înseşi. Pentru a în- 
telege proprietatea cel mai din stînga, e su- 
ficient să cunosti simbolurile fizice și ordinea 
lor, în timp ce, pentru a cunoaște proprieta- 
tea urmează primului grup nominal, trebuie 
să intervină o anumită prelucrare mintală 
abstractă, care îţi spune că acest lucru (omul 
care este înalt) este o unitate de un tip par- 
ticular. Desigur, nu e nevoie să existe nici o 
delimitare fizică ; această unitate nu are după 
ea un spațiu liber sau ceva asemănător — este 
un continuum sonor. „Urmează“ este o no- 
țiune fizică concretă, dar „primul grup nomi- 
nal“ sau „subiect este o noțiune extrem de 
abstractă, atît de complexă, încît nimeni nu 
ştie cum să o descrie corect. Astfel, presu- 
punînd că există o ierarhie a proceselor induc- 
tive, dacă un om de știință de pe Marte ar 
examina exemple ca acestea şi ar pune între- 
barea pe care şi-ar pune-o orice om de ști- 
ință, și anume cum să treci la cazul următor, 
el ar lua, desigur, mai întîi, proprietatea cel 
mai din stînga, şi nu proprietatea urmează 
subiectului. Într-adevăr, în orice fel de ierar- 
hie a proceselor inductive, prima este, evident, 
proprietatea de examinat mai întîi, căci este 
o proprietate fizică concretă, care nu implică 
tipuri subtile, complexe și necunoscute de pre- 
lucrare mintală abstractă *. Este, fără îndoială, 
adevărat, copiii nu fac niciodată greșeli în le- 
gătură cu astfel de lucruri: nici un copil nu 
începe prin a încerca mai întîi ipoteza mar- 
țiană, ca apoi să înveţe că nu e bine, și, ulte- 
rior, să treacă la ipoteza cealaltă. Procesul de 
învățare a limbii nu se aseamănă cu modul în 
care ar studia această chestiune un om de ști- 
ință, încercînd, mai întîi, procesele inductive 


* Pentru o analiză detaliată, vezi comunicarea lui 
Putnam în capitolul 14 al acestui volum. Replica lui 
Chomsky la critica exprimată de Putnam se găseşte 
în „Discuţii pe marginea comentariilor lui Putnam“, 
în capitolul 15. 

elementare și trecînd apoi — în caz de eşec — 
la ipoteze mai complexe. Aceasta ridică între- 
barea de ce inducția se aplică acestei proprie- 
tăți foarte complexe şi nu celei foarte simple. 

Am spus în expunerea mea precedentă că 
observarea pasivă a ceea ce fac oamenii nu 
ne-ar permite să știm dacă ei folosesc această 
ipoteză sau cealaltă, pentru că, de fapt, ca- 
zurile ca acesta se ivesc rar; poţi foarte bine 
trăi o viaţă întreagă fără să fi produs vreodată 
un exemplu pertinent, care să arate că folo- 
sești o anumită ipoteză și nu pe cealaltă. 
Este exact singurul caz unde se pune problema, 
și poţi parcurge un material vast de date ale 
experienței fără a da un asemenea caz. Astfel, 
de pildă, în multe cazuri, observaţia pasivă 
nu ar permite savantului marțian să ştie dacă 
subiectul foloseşte prima ipoteză sau pe a 
doua. Propunerile care mi-au fost atribuite 
au fost descrise în alţi termeni nu am spus 
că un copil nu poate aprecia prin observare 
pasivă dacă o ipoteză sau alta este adevărată; 
am spus că nu putem ști prin observare pasivă 
dacă, de fapt, o persoană folosește o ipoteză sau 
alta, deoarece probele lipsesc fundamental, la 
fel cum, cel mai adesea, copilul nu dispune de 
acestea, în termenii unei experiențe lingvistice 
directe. Fapt este că operaţia inductivă con- 
duce fără greș, și chiar fără piedici, la ipoteza 
a doua. Cum poate fi explicat acest lucru ? 

Voi menţiona, mai întîi, două soluții posi- 
bile, care nu au valoare de explicaţie. Să luăm 
cercetările lui Papert despre identificarea pro- 
filului unui „arc“. Putem construi un program 
care să trateze această structură în termenii 
unor grupuri de elemente dintr-o structură ie- 
rarhică ; putem stabili, de asemenea, un pro- 
gram care să trateze această structură ca pe 
o secvenţă lineară. Deoarece o putem face în 
amîndouă felurile, putem, în principiu, să 
efectuăm inducția şi într-un fel, şi în celă- 
lalt. Adică putem descrie structura cum vrem. 
Se poate descrie ca o organizare lineară de 

cuvinte, și, în acest caz, folosim proprietatea 
cel mai din stînga ca bază a inducției; o pu- 
tem descrie, de asemenea, ca pe o structură 
ierarhică, în care caz folosim proprietatea ur- 
mează subiectului, dacă sistemul ierarhic func- 
ţionează în acest fel. Nu învăţăm nimic din 
faptul că e posibil să construim programe pen- 
tru a interpreta lucrurile în mod ierarhic, de- 
oarece este posibil să construim şi programe 
care să interpreteze lucrurile în mod linear. 
În acest caz, chestiunea este : interpretăm pro- 
poziţiile linear sau ierarhic pentru a efectua 
inducția ? Faptul că există un program care 
poate face un lucru sau altul este irelevant în 
explicarea inducției. 

O întrebare mai pertinentă ar fi aceasta 
oare în alte cazuri camenii stabilesc inducția 
pe sisteme structurate ierarhic sau pe sisteme 
structurate linear ? Din păcate, această între- 
bare nu ne duce nicăieri, pentru că amîndouă 
cazurile sînt posibile. Sînt cazuri în care oa- 
menii acţionează proprietăţi cum este cel mai 
din stînga (ei consideră şirurile ca lineare şi 
iau în considerare organizarea fizică a obiec- 
telor), în timp ce alţii iau în considerare tot 
felul de structuri ierarhice, în domeniul vizual 
sau nu. Întrebarea pe care trebuie să o punem 
este aceasta care e proprietatea stării ini- 
tiale S) care ne constrînge, în acest caz lingvis- 
tic specific, să recurgem întotdeauna la regula 
abstractă ierarhică şi să neglijăm mereu regula 
fizică mai simplă a linearităţii ? Au fost pro- 
puse mai multe răspunsuri la această între- 
bare : cel mai corect se găseşte, cred eu, în 
teoria gramaticii transformațţionale, care afirmă, 
într-adevăr, că există o notare care permite 
descrierea regulilor lingvistice, iar această no- 
tare nu îngăduie formularea proprietăţii cel 
mai din stînga. În fond, pentru a formula pro- 
prietatea cel mai din stînga în cadrul acestei 
notări, ar trebui folosiţi cuantificatori în de- 

cru nu este autorizat. Mai mult, din unghiul 
acestei notări, ar fi extrem de complex (fo- 
losind cuantificatori) să descriem proprietatea 
cel mai din stinga, în timp ce să descriem pro- 
prietatea urmează primului grup nominal ar 
fi foarte trivial *. Desigur, acestea sînt pro- 
prietăţi ale teoriei specifice şi ale notării, si 
nu proprietăţi ale structurilor generale sau ale 
sistemelor generale. Este o proprietate a aces- 
tei teorii specifice foarte concrete aceea că 
formularea în cadrul proprietăţii cel mai din 
stînga necesită folosirea de cuantificatori, în 
timp ce formularea proprietăţii urmează pri- 
mului grup nominal se poate face fără a folosi 
cuantificatorii, în termeni de funcţii booleene. 
Există, așadar, o teorie a structurilor foarte 
specifică, pentru care urmează primului grup 
nominal este o proprietate mai trivială decît cel 
mai din stînga; e vorba, însă, aici de o pro- 
prietate a acestei teorii concrete specifice, şi 
nu de o consecinţă a oricărei teorii generale a 
structurilor. Desigur, această proprietate are 
multe consecinţe: pentru gramatică, unde, 
aplicată la alte structuri lingvistice, fo- 
losirea categoriei cel mai din stînga (adică 
utilizarea  cuantificatorilor în categorizarea 
regulilor) ar trebui să apară mereu mai „puţin 
accesibilă decît proprietăţile ca urmează pri- 
mului grup nominal. Această ipoteză este foarte 
bogată în consecinţe empirice şi, după cîte 
știu, este exactă. Să considerăm aceasta ca o 
propoziţie de natură pur carteziană. La fel 
cum spune Descartes — şi cred că avem chiar 
anumite fundamentări fizice pentru a o spune 
azi — că percepem figuri într-un spaţiu vi- 
zual bidimensional ca figuri geometrice re- 
gulate proiectate şi deformări ale imaginii lor, 
deoarece aceasta este natura minţii, ceea ce 


* Această presupunere este atacată de Putnam în 
expunerea sa (capitolul 14), fapt care a suscitat pre- 
cizări ulterioare dezvoltate de Chomsky în răspunsul 
pe care i-l dă. 

sugerez eu aici esto că teoria foarte explicită 
și specifică ce face mult mai complexă for- 
mularea unei proprietăţi decît formularea al- 
teia este în natura minţii și poate că cineva 
va descoperi într-o zi și baza fizică a acesteia. 
Putem, după părerea mea, considera că vor- 
bim despre creier, aşa cum considerăm că teo- 
ria perceperii a lui Descartes vorbește despre 
creier, însă o facem la un nivel abstract, căci 
dispunem acum de mecanismul lui Hubel- 
Wiesel *. 


Discuţie 


Wilden : O mică informaţie, pentru a înţelege 
o altă dimensiune a exemplului pe care îl fo- 
losiţi : ce se întîmplă cu înţelesul propoziției 
dacă adăugăm un not după al doilea is şi fa- 
cem, apoi, aceeaşi transformare ca înainte ? 
Vom constata, atunci, că transformarea nu mai 
dă același rezultat. Această diferență pare să 
provină din funcţiile ierarhice în propoziţie, și 
aici mai ales din situaţia ierarhică a negaţiei 
sintactice (adică not distinct de no) în enunțu- 
rile lingvistice. 


Chomsky Ceea ce obţii este „Isn't the man 
tall 7 („Nu este omul înalt ?%) 


Wilden : Nu asta am întrebat. Permiteţi-m: 
s-o exprim altfel. Dumneavoastră aţi stabilit 
o transformare deplasînd termenul îs în așa 
fel, încît să obţinem o interogativă. În exem- 
plul dumneavoastră, „The man who is tall is 
sad“ este transformat în „Is the man who 
is tall sad ?“ Ceea ce vreau să spun este că 
dacă introducem pe not în acest exemplu și 


* Vezi comentariile editoriale la începutul acestui 
capitol. 

operăm, apoi, ceea ce pare, la suprafaţă, så 
fie exact aceeași transformare, nu obţinem 
aceleași rezultate. Să luăm ca propoziţie ori- 
ginară : „The man who is tall is not sad“. 
(„Omul care este înalt nu e trist.%) Să-l depla- 
săm pe is not, pentru a forma o interogativă, 
și rezultatul va fi: „Isnt the man who is tall 
sad ?“ („Nu e omul care este înalt trist 2%). Cu 
ajutorul a ceea ce pare să fie o simplă reordo- 
nare sintactică, se schimbă structura seman- 
tică a propoziției. Întrebarea este : de ce ? De 
ce s-a schimbat nivelul semantic ? 

Chomsky : Aşa este, dar semantica nu are 
nici o legătură cu asta! 

Wilden : Ba are, şi încă foarte mare ! Obiec- 
tul întrebării mele a fost tocmai să scot în 
evidență acest aspect: care este exact rela- 
tia între structura sintactică și structura se- 
mantică ? Şi de ce întîlnim aceste aparente 
interferenţe între ele ? 

Chomsky : Semantica intervine altfel. Vorbim 
aici despre un sistem de reguli care ne dau 
formele de suprafaţă ale propoziţiilor, iar teo- 
ria în chestiune spune că formele de supra- 
faţă ale propoziţiilor sînt date de — să spu- 
nem — derivări, fiecare derivare în parte re- 
prezentînd o secvenţă de reprezentări abstracte 
a structurii grupurilor ; să le zicem K, şi Kẹ, 
fiecare în parte fiind o reprezentare a 
structurii grupurilor propoziției, iar tre- 
cerea de la K; la K,+1l avînd loc cu 
ajutorul uneia dintre transformările expri- 
mabile în această notare. Ultima dintre aceste 
reprezentări ale structurii grupurilor este nu- 
mită, uneori, structură de suprafață, în timp 
ce prima se numește structură de adîncime. 
Regula particulară despre care vorbeam este 
o regulă care dă structura de suprafață por- 
nind de la o reprezentare ceva mai abstractă 
a ceea ce am prezentat aici ca propoziție. În- 

trebarea pe care o puneţi este: ce înseamnă 
acest ansamblu ? 


Wilden : Nu, nu mă interesează „ce înseamnă 
acest ansamblu“. Sensul real al acestei propo- 
ziții nu mă interesează deloc. Nu pun între- 
bări în legătură cu sensul acestei propoziţii 
sau al oricărei alteia. Întrebarea mea se re- 
feră la relații. În acest exemplu, întrebarea 
mea se referă la ce se întîmplă cu explicaţia 
teoretică a transformărilor cînd pleci de la un 
exemplu care conține o expresie — în cazul 
nostru not — al cărei nivel în termeni de tip 
logic à la Russell e în mod clar diferit de cel 
al tuturor celorlalte expresii ale propoziției. 
lată ce am înţeles eu cînd m-am referit la 
ierarhii. 

Chomsky : Răspunsul meu la această între- 
bare este că, dacă introduceţi cuvîntul not, 
atunci întreaga unitate, din motive pe care 
n-o să-mi bat capul să le explic aici, trece în 
faţă. 


Wilden : Iar propoziţia își schimbă sensul. 


Chomsky : Da, însă ce spuneţi este inopor- 
tun înainte de a trece la următoarea întrebare, 
şi anume : cum sînt asociate derivările cu sen- 
surile ? 


Wilden : Dacă îmi este permis să vin cu o 
clarificare mi se pare că incapacitatea noastră 
evidentă de a cădea de acord asupra obiectului 
efectiv al acestei întrebări este rezultatul fap- 
tului că, în discursul nostru ştiinţific, vorbim 
limbi diferite. Dumneavoastră vorbiţi în ter- 
meni lingvistici ; întrebarea mea a fost pusă 
în termenii metalingvistici ai comunicării se- 
miotice. Dar să rămînem aici şi continuaţi ce 
ați început să spuneți. 


Chomsky: Următoarea întrebare care se 
poate pune e de a şti cum se leagă derivările 
de sensuri prin structura de suprafaţă. Există 
un tip de relaţii semantice, numite, uneori, re- 

laţii cazuale sau relaţii tematice (ca agentul, 
instrumentul etc.), care par să aibă de-a face 
cu structura (de adincime) inițială; dar, în 
orice altă privinţă, şi, în mod sigur, în pri- 
vinta noţiunilor ca negația şi, de fapt, întreaga 
structură logică, sensul apare direct determi- 
nat de structura de suprafaţă. În mod cores- 
punzător, ne-am aştepta, după această teorie, 
ca sensul acestor proprietăţi să difere, deoa- 
rece sensul ar depinde de configuraţia struc- 
turii de suprafaţă care se întîmplă să aibă not 
amplasat în diferite locuri. Putem avea cazuri 
foarte izbitoare, unde sensul se schimbă, în 
funcţie de aplicarea transformărilor. Să luăm 
propoziţia „Many arrows didn't hit the tar- 
get“ („Multe săgeți nu au atins ținta“) şi să o 
comparăm cu forma ei pasivă: „The target 
wasn't hit by many arrows“ („inta nu a fost 
atinsă de multe săgeți“); aceste propoziţii au 
sensuri total diferite, condiţii de adevăr total 
diferita și aşa mai departe. Aceasta decurge 
dintr-o teorie foarte temeinică a interpretării 
particulelor logice în structuri de suprafaţă. 
Aşa că întrebarea este perfect legitimă, însă 
nu are nici o legătură cu problema în discuţie. 


Wilden : Dimpotrivă, are o anumită legă- 
tură. Din nefericire, exemplul dumneavoastră 
cu săgețile, deşi perfect legitim în sine, nu 
este de acelaşi tip cu exemplul realizat de 
mine prin inserarea lui not în propoziţia cu 
care aţi început. Cu alte cuvinte, în exemplul 
dumneavoastră de negaţie la formele activă 
și pasivă ale propoziției despre săgeți şi ţintă, 
expresia not nu suferă nici o modificare de 
funcţie în urma transformării, în timp ce, în 
exemplul meu, not își schimbă funcţia, iar pro- 
poziţia își schimbă sensul din această cauză. 
Să punem problema cît mai simplu posibil: 
cind „The man who is tall is not sad“ devine, 
printr-o simplă modificare a poziţiei „Isn't the 
man who îs tall sad?“, formularea negativă 
din propoziţia originară — care, în termenii 

lui Jakobson, se referă numai la nivelul co- 
dului, şi nu și la circuitul comunicaţional din- 
tre emiţători si receptori — nu numai că de- 
vine o interogativă, dar mai introduce şi un 
modificator (shifter). Semnul shifter indică re- 
lația emițătorului cu mesajul și, de aici, cu 
receptorul, precum şi cu codul. Iar shifterul, 
în interogativă, este cuvîntul not. Cum se face 
că ceea ce pare să fie o simplă deplasare sin- 
tactică poate da naștere nu atît unui înțeles 
diferit, cît efectiv unei noi dimensiuni seman- 
tice a propoziției ? Not și-a schimbat caracte- 
risticile şi funcţia. Întrebarea pe care mi-o 
pun acum este dacă, în astfel de exemple, nu 
sîntem puși cumva în fața unei ierarhii de 
determinare logică în comunicare (și nu nu- 
mai în limbaj), o relaţie între niveluri de co- 
municare şi una între mesaj şi mediul său — 
cu alte cuvinte, o relaţie sau relaţii care nu 
sînt luate în considerare de felul în care ex- 
plicaţi aceste forme de transformare. Nu este 
o întrebare uşoară şi știu că nu-i vom găsi un 
răspuns simplu. 


Chomsky ŒE o întrebare serioasă, dar răs- 
punsul este nu, după părerea mea, pentru mo- 
tivul pe care l-am descris adineaori, anume 
că în ce privește noțiunile de structură logică, 
cum sînt negația, cuantificatorii, anaforele, 
sfera acestora şi așa mai departe, semnifica- 
tia este o funcție a structurii de suprafaţă, 
care include structura propoziției și împărți- 
rea ei în grupuri. Cele două propoziţii „Isn't 
the man who is tall sad ?% și „The man who 
is tall isn't sad“ prezintă o formă fizică dife- 
rită, apoi organizări fizice diferite şi, pornind 
de la aceste aspecte şi organizări fizice dife- 
rite, putem infera sensurile, obţinînd sensu- 
rile distincte despre care vorbeaţi. Problema 
este însă că intervin interacțiuni între ordine, 
particule logice, cuantificatori și așa mai de- 
parte, toate lucruri care au de-a face cu struc- 
tura de suprafaţă şi, cu cît introducem mai 

niulie cle;nente de acest tip într-o propoziţia, 
cu atit mai mu:t se schimbă sensul, care de- 
pinde ce transformările ce rezultă din simplul 
fapt că semnificaţia este direct extrasă din 
structura de suprafaţă. 


Pornind de aici, în expunerea mea prece- 
dentă, am urmat analiza şi am dat exempii 
mai complete ; voi cita unul şi voi da un exem- 
plu analog în limba franceză. Unul dintre 
exemple era legat de ceea ce eu numesc con- 
diția subiectului specificat; pe scurt, avem 
de-a face cu următorul tip de configurație; 
să presupunem ceva de felul: „We expect 
John to like each other“ — de ce nu putem 
enunțţa asemenea propoziţii? Putem spune, 
dimpotrivă, „We expect each other to win“. 
De ce prima propoziţie nu înseamnă „Each of 
us expects John to like others“ ? Ar putea să 
însemne acest lucru — sensul este perfect 
perceptibil — de ce, totuşi, propoziţia nu are 
acest sens ? Nimic nu este incorect cin punct 
de vedere semantic. Să luăm o altă propoziţie : 
„We like each other“; această propoziţie în- 
seamnă „Fiecare din noi îi iubeşte pe ceilalți“. 
Atunci, de ce propoziția „We expect John to 
like each other“, nu înseamnă, prin inducţie, 
„Fiecare din noi se așteaptă ca Ion să îi iu- 
bească pe ceilalţi“ ? Această propoziţie este co- 
rectă, dar „We expect John to like each other“ 
nu are acest sens; într-un fel, inducția, gene- 
ralizarea sînt blocate. Generalizarea care spune 
„înlocuiți we... each other cu each of us... the 
others“ este blocată în acest caz. Iată încă 
ceva care nu este „predat“ nimănui, şi, o dată 
în plus, se ridică întrebarea de ce nu efectuăm 
generalizarea naturală. Cred că răspunsul tre- 
buie căutat într-o condiţie foarte generală 
asupra regulilor, conform căreia, în esenţă, 
dacă o propoziție inserată are un subiect, nu- 
mai subiectul are acces la regulă. Această pro- 
poziţie are un subiect, John ; de aceea, numai 
acest subiect are acces la reguli și, în mod 
deosebit, la regula interpretării reciproce. 

Din această cauză, cred că, aşa cum este 
rezonabil să presupunem că notația specifică 
ce conferă ierarhia corespunzătoare posibili- 
tăţilor inductive este parte a stării So, în mod 
usemănător este perfect rezonabil să presu- 
punem că şi condiția subiectului specificat 
este parte a stării S). Dacă cineva crede că 
această condiţie sau orice altceva asemănător 
provine de la mecanisme generale de dezvol- 
tare, tot ceea ce are de făcut este să propună 
GDM, care vrea ca, dacă propoziţia inserată 
are un subiect, atunci numai subiectul are 
acces la regulă. 


Papert Ce înțelegeţi exact prin „acces la 
regulă“ ? 

Chomsky Asta înseamnă esențialmente că 
cxistă o regulă care corelează două grupuri —- 
de pildă, regula interpretării reciproce, care 
ia un grup nominal la plural și grupul each 
ether, care se poate găsi în orice parte a pro- 
poziţiei — şi care spune că aceste două ele- 
mente sînt corelate de principiul interpretării 
reciproce, ceea ce, în esenţă, conferă sensul 
each of these... the others. Aici, însă, regula 
nu se poate aplica grupului nominal we şi 
each other în „We expect John to like each 
other“ ; deci, each other nu are acces la re- 
gula interpretării reciproce. De ce ? Deoarece 
propoziţia subordonată inserată „John to like 
each other“ are un subiect, John, şi principiul 
spune că, dacă propoziţia are un subiect, nu- 
mai subiectul are acces la regulă. 

Papert Piaget a propus deseori asemenea 
principii. 

Chomsky Voi spune doar că literatura nu 
conține nici o propunere din care, prin úe- 
ducie, să se poată ajunge la concluzia că în 
engleză operează condiţia subiectului specifi- 
cut. Dacă aveţi un exemplu contrar, aş dori 
să studiez deducţia ; dar, sincer, nu mă aştept 
s- fac. 

Revenind la expunerea mea, am remarcat 
că problema e, în realitate, și mai complicată, 
și am dat următorul exemplu să luăm pro- 
pozitia „John seems to the men to like Bill 
(John pare oamenilor să îi placă de Bill). Acum 
să încercăm „John seems to the men to like 
each other“. (John pare oamenilor să-i placă 
unul de altul). Prima variantă este corectă; 
a doua nu este. De ce propoziţia a doua nu 
înseamnă „John seems to each of the men 
to like the others“ (John pare fiecărui om să-i 
placă de ceilalţi) ? Propoziția „John seems to 
each of the men to like the others“ este o 
propoziţie perfect corectă în limba engleză ; 
atunci de ce nu realizăm inducția din „We 
like each other“ (Nouă ne place unii de alţii) 
la „John seems to the men to like each other“ 
pentru a obţine semnificaţia „John seems to 
cach of the men to like the others“ ? Ce anume 
blochează această inducţie ? Să notăm că SSC 
(condiţia subiectului specificat) nu o blochează, 
deoarece nu avem un subiect în acest caz şi, 
deci, SSC nu blochează inducția, cel putin 
aparent. Cu toate acestea, exemplul este foaric 
asemănător cu celălalt, și vom spune că, dacă 
SSC ar fi fost corect formulată, ea ar trebui 
să includă şi acest caz. 


Un mod natural de a oferi o formulare co- 
roctă acestei probleme este să folosim o no- 
țiune a gramaticii tradiționale, şi anume no- 
tiunca de subiect subînțeles. Dacă ne gîndim 
la propoziţia : „John seems to the men to like 
Bill“, gramatica tradiţională ar spune că like 
are efectiv un subiect, şi anume un subiect 
subînţeles, John, deoarece John face acţiunea 
exprimată de predicat. Noţiunea de subiect 
subînţeles este foarte complexă, foarte compli- 
cată şi depinde de tot felul de proprietăți se- 
mantice ale cuvintelor, însă este o noţiune 
foarte importantă. Ceca ce pare că se întîmplă 
este că SSC nu ţine cont dacă subiectul este 
fizic prezent sau doar mintal. Să spunem mai 
degrabă că la un nivel al acestui sistem ab- 

stract de reprezentări el este fizic prezent, în 
sistemele de calcul pe care, conform ipotezei 
noastre teoretice, le foloseşte mintea. Astfel, 
la un anumit nivel, subiectul este prezent în 
inod real, iar acest fapt se dovedeşte a fi cru- 
cial. 

Ceea ce pare să se întîmple, judecind după 
exemple ca acesta (mai există multe altele), 
este că regula nu se poate aplica unui eie- 
ment dacă există un subiect prezent fie fizic, 
fie mintal în propoziţia în care apare acel ele- 
ment ; acesta este principiul real. Să observăm 
că principiul nu are nici un suport necesar 
logic ; engleza ar fi o limbă perfect corectă 
dacă nu ar avea acest principiu, dar atunci 
am spune în englezeşte „John seems to the 
men to like each other“. Nu ar exista nici un 
fel de probleme legate de comunicare ; toate 
proprietăţile ar fi acceptabile. Însă nu ar fi 
o limbă umană ; ar fi limba unui alt organism, 
un organism a cărui stare iniţială nu ar com- 
porta acest principiu. Ne-am putea imagina un 
organism asemănător omului, neînzestrat, însă, 
cu condiţia subiectului specificat, și care ar 
vorbi o limbă corectă, pe care ar putea-o folosi 
în toate scopurile posibile. Am putea chiar ob- 
serva organismul respectiv un timp îndelungat, 
fără să ne dăm seama că nu folosește SSC, 
căci, în general, asemenea întrebări nici nu se 
pun. Este cam la fel ca şi cu fizicienii, care 
ar putea observa lumea fizică timp îndelungat, 
fără să ştie că anumite proprietăți intere- 
sante din punct de vedere fizic n-au fost nici- 
odată realizate — iată de ce fuc oamenii ex- 
perimente. La fel, dacă ar fi să observăm pur 
şi simplu fluxul experienței, să facem un film 
cu oameni care vorbesc, nu am putea ști dacă 
ci folosesc SSC sau nu, și cu siguranţă nu 
dacă îl folosesc în sensul special în care su- 
biectele prezente mintal acţionează ca subiecte 
prezente fizic. Totuşi, fapt este că toată lumea, 
fără să comită vreodată o greşeală, foloseşte 
condiţia amintită, chiar dacă nu dispune de 

nici o experienţă pertinentă. Am putea do- 
vedi acest lucru dacă, avind în mînă dosarul 
complet al experienţei unei persoane, am arăta 
că el nu a produs niciodată asemenea exemple 
sau că a fost special instruit în această di- 
recţie ; dar nu cred că este un experiment în 
care merită să investim timp, deoarece e clar 
ce rezultat am obţine; dar, oricum, este un 
experiment care s-ar putea realiza, dacă există 
cineva care nu crede ce spun. Prin rezultat 
clar, înţeleg că niciodată nu vom întiîlni vreo 
experienţă pertinentă. Dacă cineva nu mă 
crede, să studieze copiii şi să descopere mo- 
mentul cînd aceştia sînt puşi în faţa unei ex- 
perienţe care le spune că subiectele prezente 
mintal acționează la fel ca subiectele prezen- 
te fizic. Iată o problemă susceptibilă de un 
răspuns. S-ar putea ca aceşti copii să încerce 
să spună lucruri de felul „John seems to the 
men to like each other“, să li se spună că nu 
pot face aceasta, iar ei să tragă, într-un fel, 
concluzia că subiectele prezente mintal nu sînt 
ca subiectele prezente fizic ; dar cu siguranţă 
că nu se va întîmpla așa. 

Să luăm acum un exemplu care ilustrează 
felul cum operează acest principiu într-un do- 
meniu total diferit, într-o altă limbă — în acest 
caz, franceza — în care, se pare, poţi spune lu- 
cruri de felul „J'ai laissé Jean manger X“ (Am 
lăsat Jean să mănînce X) sau „J'ai laissé 
manger X à Jean“ (Am lăsat lui Jean să mă- 
nînce X). Dacă avem un cuantificator, de 
pildă „tout“ în loc de X, atunci există o re- 
gulă care spune că „tout“ poate fi deplasat, 
deplasare care ar da aceste două propozitii: 
„J'ai tout laisse Jean manger“ sau „J'ai tout 
laissé manger à Jean“. După cîte ştiu, a doua 
propoziţie este corectă, prima, însă, nu; de 
ce această diferenţă ? În primul caz, există 
un subiect în propoziţia inserată; de aceea, 
prin SSC numai subiectul are acces la o re- 
gulă care deplasează un element şi, astfel, 
nu putem deplasa cuvîntul tout, la fel cum 

nu am putut interpreta propoziţia reciprocă 
în cazul lui „each other“, cînd a avut un su- 
biect. 

În al doilea caz, nu există nici un subiect, 
ci ceva care funcţionează ca un subiect într-un 
grup prepoziţional (à Jean); deoarece nu există 
nici un subiect, SSC nu se aplică, de aceea 
tout are acces la regulă şi, de aceea, se de- 
plasează. Este, aşadar, aceeași condiţie, care 
operează, însă, intr-un domeniu total diferit, 
în care ceea ce face nu are nici o legătură cu 
ceea ce făcea în alte condiţii și diferă total de 
acesta. 


Există o mulţime de cazuri în care acceaşi 
condiție foarte abstractă are consecinţe em- 
pirice asupra a ceea ce este posibil sau nu 
în limbă. În măsura în care această condiţie 
duce la consecințe empirice, e foarte uşor să 
dovedeşti că este falsă, dacă este cazul; dar 
ceea ce vreau să spun despre această condiţie 
este că ea are un caracter foarte specific şi, 
după cîte știu, e fără analogie — chiar vagă 
— într-un alt domeniu cognitiv. Nu există 
nici un principiu general al structurii cogni- 
tive din care să se poată deduce că acest prin- 
cipiu este valabil pentru limbaj. Din acest 
motiv, cred că avem aici un mecanism ling- 
vistic extrem de specific, propriu acestui do- 
meniu cognitiv care face parte din starea So. 

S-ar putea continua cu multe alte exemple 
de acest fel, dar toate ne induc în eroare asu- 
pra unui punct important (și, recitindu-mi co- 
municarea, am remarcat că şi ea inducea în 
eroare în această privinţă), și anume asupra 
faptului că ceea ce am expus acolo seamănă 
unei liste de proprietăţi care aparţin stării So. 
Ceea ce nu am reușit să spun, şi ar fi trebuit 
s-o fac, este că această listă de proprielăți 
constituie o teorie integrată într-un înalt grad. 
Nu pare să fie aşa cînd sînt doar consemnate 
în exemple, dar, de fapt, converg într-un mod 
foarte natural ; ele nu decurg logic din altele, 
dar sînt atit de apropiate ca formă atunci cînd 

le formulezi corect, încît observi că, într-ade- 
văr, decurg dintr-un fel de concept comun, o 
teorie integrată a ceea ce este sistemul. 
Aceasta mi se pare exact ce trebuie să spe- 
răm să descoperim : că există în starea cog- 
nitivă iniţială luată în mod general un subsis- 
tem (pe care' îl numim aici Sọ pentru limbaj) 
care are un caracter integrat specific şi care, 
de fapt, este programul genetic pentru un or- 
gan specific (este vorba aici de programul pen- 
tru organul specific care este limbajul uman). 
Evident, nu este posibil acum să îl formulăm 
exact, pînă la detaliul nucleotidelor, deşi nu 
văd de ce nu ar putea-o, în principiu, face 
cineva. La fel, mi se pare că cineva, care nu 
ştia legile fizicii, ar fi putut spera, în secolul 
al șaptesprezecelea, că teoria perceperii s-ar 
explica prin structurile corticale. În mod si- 
milar, sîntem într-o poziţie comparabliă cu cea 
a lui Descartes în ce priveşte perceperea vi- 
zuală. Putem spune cum trebuie să arate pro- 
gramul genetic (desigur, acest „trebuie“ este 
ştiinţific, nu matematic, este vorba de o ipo- 
teză despre realitate), dar nu putem spune, 
în prezent, ce este programul genetic — ceea 
ce nu înseamnă că nu putem spune ce este. 
Este necesar să facem o distincţie foarte pre- 
cisă între noţiuni ca „inexplicabil“ şi noţiuni 
ca „neexplicat“. În momentul de faţă, nu există 
nici o explicație, în termenii structurii bioio- 
gice a organismului, pentru programul genetic 
al acestui organ special şi, desigur, situaţia 
este aceeași pentru orice alt organ. A spune 
că nu există, în momentul de faţă, nici o ex- 
plicație înseamnă, pentru mine, că nu există 
nici un ansamblu de principii în virtutea că- 
rora să putem conchide, prin deducție, un lu- 
cru sau altul. Nu există nici o explicație în 
momentul de față pentru faptul că inima este 
ceea ce este şi că ficatul este ceea ce este. 
Asta nu înseamnă că avem de-a face cu un 
lucru inexplicabil, căci e posibil ca principiile 
să fie efectiv cunoscute, dar noi nu știm cum 

să tragem concluziile, pentru că e prea com- 
plicat. 

Or, dacă este valabil pentru ficat, de ce să 
nu fie şi pentru creier? Ficatul — îmi spun 
neuroanatomiștii — are cam acelaşi număr 
de celule ca și creierul, dar creierul este in- 
finit mai complex ca organ. Așa că de ce să 
ne aşteptăm că ar fi mai uşor să explicăm 
componentele genetice ale creierului decît 
componentele genetice ale ficatului, care sînt 
la fel de neexplicate, dar nu inexplicabile ? 
Răspunsul este că nu există nici un motiv s-o 
credem. A spune, cum cred că o face Toul- 
min (vezi capitolul 13), dacă îl înțeleg corect, 
că a presupune aceste proprietăţi în starea 
S) înseamnă a-i atribui o structură atît de 
specifică, încît povara pusă pe umerii teoriei 
evoluționiste cste prea grea — e ceva pe caie, 
pur şi simplu, am să-l neg. Înainte de toate, 
nu cred că structura presupusă aici, adică 
SSC, este mai complexă decît structura pe 
care o presupunem valabilă în cazul ficatu- 
lui ; de fapt, dacă ar fi să explicăm în detaliu 
funcţionarea ficatului, sînt sigur că am avea 
proprietăți cel puţin la fel de complexe ca 
SSC — chiar infinit complexe —, deşi pe ni- 
meni nu-l deranjează faptul că lăsăm pe seama 
teorici evoluționiste să explice de ce ficatul este 
ceea ce este. Nu presupunem că un copii in- 
vață să aibă un ficat, așa cum nu văd moti- 
vul pentru care proprietăți mult mai simple 
ar împovăra insuportabil teoria evoluţiei; 
dimpotrivă, acest lucru ar rămîne adevărat 
chiar dacă am putea progresa în studiul nostru 
pînă la a obţine o teorie mult mai complexă 
şi, după părerea mea, în cele din urmă, vom 
descoperi o teorie infinit mai complexă a ceea 
ce trebuie să fie starea iniţială. O teorie a 
creicrului ar depăşi, fără îndoială, în impor- 
tanţă o tceoric a ficatului. Știm că ficatul este 
un organ mult mai puţin complex decît cre- 
ierul, în ciuda faptului că are aproximativ 
același număr de celule. 

Ca remarcă finală, mi se pare că nici o po- 
vară inacceptabilă nu este impusă, în acest 
caz, teoriei evoluţiei, dimpotrivă. Este posibil, 
fireşte, ca argumentul meu să fie greșit, de 
vrema ce nu are valoare de demonstrație, dar 
cred că avem dovezi suficiente în sprijinul lui. 
Ba, mai mult, cred că este genul de fapte pe 
care ar trebui să ne așteptăm să le aflăm. Ar 
trebui să ne așteptăm să aflăm că structurile 
extrem de speciale ca structura generală a cor- 
texului vizual la mamifere care duce la pro- 
prietâţi „carteziene“, sau structurile foarte 
specifice ale organelor cognitive particulare, 
cum este creierul, nu reprezintă decit reflec- 
tarea unui program genetic. Aceasta explică 
de ce avem aceste sisteme remarcabile şi deo- 
sebit de complexe care se dezvoltă, într-un 
fel, în mod dezordonat, conform unor scheme 
de inferenţă inductivă care par foarte ciudate 
din punct de vedere al inducției ştiinţifice, dar 
care, cu toate acestea, sînt absolut uniforme, 
de o mare specificitate şi deosebit de com- 
plexe în privinţa rezultatelor spre care ne 
conduc. 


Diitting Cu greu pot accepta explicaţia pe 
care o dați SSC. Se pare că, în două proyo- 
ziții 1) „Each of the men likes the others“ 
și 2) „The men like each other“, sensul nu 
este acelaşi. De ce aveți nevoie de SSC, dacă 
avem de-a face cu o problemă de semantică ? 


Chomsky Am spus că cele două propoziţii 
sint sinonime. Aceasta este o primă aproxi- 
matie acceptabilă, dar încă, oarecum, inexactă. 
Ar fi trebuit să spun că cele două propoziţii 
au o relaţie fixă de semnificaţie care se apro- 
pie de sinonimie. Să numim R această relaţie 
de semnificaţie. Relaţia R se aplică intre cele 
două propoziţii, ceea ce înseamnă că perechea 
de grupuri 1) „The men... each other“ poate 
fi pusă în locul perechii 2) „Each of the 
men... the other(s), cu condiţia să păstrăm 
relația R pe un domeniu foarte larg. Sînt, to- 

tuşi, cazuri în care acest lucru nu este vala- 
bil, în anumite contexte. De ce este aşa ? Iată 
problema care trebuie explicată : de ce schenia 
de generalizare nu funcţionează în acest caz ? 
Răspunsul pe care l-am sugerat în această 
problemă este SSC. Există, de asemenea, o 
diferenţă între the other şi the others. Vom 
spune că the other este legat prin R cu each 
other, iar the others prin R' cu each other. 
Putem, apoi, pune aceeaşi întrebare la un ni- 
vel ceva mai complex : de ce nu este păstrată 
nici relaţia R, mici relaţia R’ ? 

Să presupunem că sîntem de acord că SSC 
este motivul pentru care generalizarea nu func- 
ționează. Apare imediat un paradox : anume, 
propoziţia „Each of the men expected John to 
like the other(s)“ este perfect corectă, dar pro- 
poziţia „The men expected John to like each 
other“ nu este. Cauza este SSC. Tctuşi, ad- 
miţind că regula care leagă the men cu each 
other este, în acest caz, blocată, cum se ex- 
plică faptul că regula care leagă each of the 
men şi the others nu este blocată în cazul 
celălalt ? De ce diferă cele două cazuri? De 
ce nu este respinsă SSC de propoziţia perfect 
corectă „Each of the men expected John to 
like the others“ ? Asta se întimplă pentru că 
o altă regulă de reciprocitate intervine în 
acest caz; ea spune că the others nu este the 
rest of the men. O regulă se aplică deci; de 
ce nu este blocată ? 

Iată o întrebare importantă; răspunsul ei 
pivotează în jurul marii diferenţe care există 
între each other şi the others. The others nu 
este legat anaforic, o regulă a gramaticii pro- 
poziţiei, cu the men. (Acest lucru devine clar 
dacă observăm că the others poate începe o 
propoziție, în timp ce each other nu poate; 
pot spune, de pildă, „Some of the men are 
happy. The others are sad“ (Unii oameni sînt 
fericiţi. Ceilalţi sint trişti), insă nu pot spune 
„Some of the men are happy. Each other are 

sad“ (Unii oameni sînt fericiţi. Unul pe celă- 
lalt sînt trişti). 


Premack : Primul exemplu al lui Chomsky, 
„The man who is tall“, îmi aminteşte de un 
caz paralel din punct de vedere logic, din- 
tr-un sistem mai simplu, care priveşte un 
cimpanzeu, şi regula punerii la plural, pe care 
se pare că a învățat-o. În limbajul lui Sarah, 
pluralul se formează prin adăugarea unei bu- 
càțele de plastic, căreia îi spunem particula 
pluralului sau „pl.“ În timpul pregătirii, am 
opus forme de singular de tipul „apple is red“ 
(„măr este roşu“) şi forme de plural cum ar 
fi „apple banana is pl. red“ (măr banană este 
pl. roșu), în care „is+pl.“== are“ (este-4 pl. 
sînt). Deşi Sarah a învăţat propoziţiile de 
antrenament şi a mers mai departe, trecînd 
testele de transfer obișnuite pe propoziţii noi, 
ne-am gîndit că ar putea exista alte teste, pe 
care să nu fie în stare să le treacă. Şi asta, 
deoarece, din antrenamentul la care am su- 
pus-o, ar fi putut invăţa oricare din cele două 
reguli, dintre care numai una era corectă. Ar 
fi putut învăţa să folosească o trăsătură fizică 
comparabilă cu cea din exemplul lui Chomsky, 
şi anume aplicarea unei particule de plural 
ori de cîte ori există două cuvinte la stinga 
de is. Sau ar fi putut induce o regulă bazată 
nu pe o trăsătură fizică, ci pe una gramati- 
cală, şi anume aplicînd o particulă de plural 
cînd subiectul este la plural. Cind am testat-o 
cu propoziţii de felul „red apple ? fruit“ ver- 
sus „orange grape ? fruit“ („măr roşu ? fruct“ 
versus „portocală strugure ? fruct“), am con- 
statat că a răspuns corect, înlocuind „?“ cu 
„is“, în primul caz, şi cu is pl., în al doilea. 
Astfel, cimpanzeul a indus o regulă bazată pe 
o trăsătură gramaticală, şi nu una fizică, în 
ciuda faptului că trăsătura fizică s-ar putea 
considera mai simplă decit cea gramaticală, 
iar antrenamentui la care am supus animalul 

a fost compatibil cu amîndouă alternativele, 
în mod egal. 


Sperber : Aș vrea să fac două remarci, care 
se referă în mod direct la expunerea iui 
Chomsky. În primul rînd, nu există o stare 
finală pentru toate domeniile cunoașterii. Cu- 
noştinţele enciclopedice, de pildă, sporesc pe 
tot parcursul vieţii. În ul doilea rînd, Chomsky 
sugerează că poale construi o teorie specială 
a învăţării pentru fiecare domeniu al cunoaș- 
terii. Nu sînt împotriva acestui punct de ve- 
dere, dar aș dori să știu cum ar determina 
Chomsky ceea ce constituie un domeniu cu 
adevărat autonom, justițiabil, al unei teorii 
a învăţării propriu-zise. 


Chomsky În ce priveşte prima chestiune, 
desigur, așa e cunoştinţele enciclopedice nu 
încetează să sporească, dar acest aspect este 
valabil și pentru limbaj ; de pildă, înveţi din 
ce în ce mai multe cuvinte, dar sistemul nu 
se schimbă fundamental. Nu ştim, totuşi, dacă 
acest lucru este adevărat şi în cazul a ceea ce 
numiți cunoștințe enciclopedice. S-ar putea 
prea bine ca, pînă la un anumit punct, indi- 
ferent care ar fi acela, oamenii să dezvolte 
sisteme pentru organizarea informaţiei, iar după 
aceea doar să adauge informaţii sistemeicr. 
(Nu știu dacă este așa, dar nu m-ar mira 
să fie). 

În legătură cu a doua chestiune cum ho- 
tărîm că e vorba de un domeniu autonom? 
Nu putem s-o spunem a priori; nu putem bo- 
tări decît în momentul în care avem un sis- 
tem organizat. Cind dăm peste un sistem inie- 
grat de proprietăţi speciale şi interconexiuni 
interne, atunci putem postula în mod rezo- 
nabil că este vorba de un sistem. Este, fireşte, 
o idealizare, după cum idealizare este să vor- 
beşti despre inimă. De ce spunem că inima 
este un organ? Este posibilă, în principiu, 
orice altă prezentare ; și, de fapt, această idea- 
lizare este înșelătoare într-un anumit stadiu 

al investigaţiei, cind trebuie să vorbim despre 
integrarea acestui sistem în sisteme mai bo- 
gate, mintale, fizice etc. Este, aşadar, o idea- 
lizare legitimă, dar înșelătoare ca și alte idea- 
lizări care delimitează subsisteme de invasti- 
gat. În ce privește alte domenii cognitive, cred 
că mai sînt și alte zone în care s-ar putea, 
cel puţin, să ne dåm cu părerea. Să luăm mu- 
zica, de pildă, care, după toate aparențele, 
constituie un sistem ; sau matematica. Nu am 
destule informaţii în aceste privințe, dar am 
impresia că, dacă iuăm istoria matematicii, pu- 
tem constata că, din motive foarte obscure, 
în cursul evoluţiei umane, s-a dezvoltat, ca 
produs derivat al altei activităţi, această ca- 
pacitate cu adevărat uimitoare de a imagina 
proprietăţile abstracte ale sistemului numeric. 
Or, esta o capacitate care nu prezintă avan- 
taje selective în sine ; poate fi un produs de- 
rivat din ceva care prezintă astfel de avan- 
taje. În orice caz, la un anumit stadiu al evo- 
luţiei umane, a apărut un fel de dublare a 
capacităţii de a imagina în mod abstract nro- 
bleme ale spațiului tridimensional şi proprie- 
tăţi ale sistemului numeric, iar din acea ca- 
pacitate extraordinară s-au dezvoltat două 
mii sau două mii cinci sute de ani de matema- 
tică ; într-un anumit sens, această perioadă a 
dus, în cele din urmă, la un fel de istovire la 
începutul secolului al douăzecilea. În linii ge- 
nerale, s-ar putea spune că matematicile cla- 
sice au obosit, în sensul că problemele teoriei 
numerelor şi ale analizei clasice erau mult prea 
dificile pentru o fiinţă umană de rind; dacă 
n-ar fi fost, Gauss le-ar fi rezolvat. Ceea ce s-a 
întîmplat, în acel moment, a fost că analiza cla- 
sică şi teoria numerelor au devenit, într-un 
fel, un domeniu rezervat unui grup exotic de 
oameni, care, din punct de vedere evoluţio- 
nist, semănau cu niște monştri, genii excep- 
tionale, care și-au făcut apariţia pentru mo- 

tivul ciudat că acest domeniu era mult prea 
dificil pentru ca matematicienii obișnuiți să-şi 
practice meseria. Rezultatul a fost că s-au 
dezvoltat alte ramuri ale matematicii, fără în- 
doială tocmai pentru că matematica clasică 
devenise prea dificilă. Este, desigur, o hiper- 
șimplificare,. dar cred că, în linii mari, aceasta 
este povesțea celor întimplate și asta pare 
să-mi sugereze că o capacitate cognitivă umană 
specifică, deschisă căutărilor, a fost dusă pînă 
aproape de limită în dezvoltarea matematicii 
clasice, şi, apoi, epuizată. 


Ca toate metodele teoretice, „spiritul carte- 
zian“ postulat de Chomsky este susținut de 
unele metafore constitutive, a căror analiză 
poate fi revelatoare. Chomsky descrie procesul 
prin care se atinge starea staționară finală S 
pornind de la starea inițială Sọ ca o „funcţie 
de proiectare“ (mapping function). So este, in- 
tr-adevăr, „o funcţie care proiecteazi (maps) 
experiența staţionară“. Dacă ținem seama de 
mecanismele perceptive „à la Hubel-Wiesel“ 
(descrise pe scurt de mine în comentariul de 
la începutul acestui capitol), devine clar de 
ce noţiunea de proiectare cartograjică (map- 
ping) este atît de importantă pentru Chomsky. 
Mapping înseamnă instituirea unei corespOn- 
dente stricte între scheme care ţin de două 
spații diferite (spaţiul „real“ și spaţiul-„ima- 
gine“ sau hartă). A spune că experienţa este 
proiectată pe starea finală echivalează cu a 
spune că ea este tratată activ de către subiect, 
în conformitate cu regulile pe care le impune, 
care sînt universale şi pot fi explicitate. 


Contrar metaforelor constitutive ale siste- 
mului piagetian, noțiunea chomskyană de cores- 
pondență reglată (mapping) este proiectivă și 
nu introiectivă ; ea este concepută ca un sis- 
tem complet de reguli de care dispune copilul 
nou-născut şi nu ca o construcţie progresivă 
realizată prin încercare și eroare. 

Demonstrată de lucrările neurofiziologice ci- 
tate în comentariul meu precedent, existenţa 
filtrelor înnăscute concordă cu ipoteza că pro- 
cesul de învățare constă în structurarea me- 
diului înconjurător, şi nu în exploatarea acestui 
mediu pentru a deriva din el structuri. Me- 
diul canalizează proiectarea lui Sọ spre S, ; 
el nu instruieșşte subiectul cum să facă. 

După Chomsky, subiectul este „expus“ infor- 
mației pertinente, structurile subiacente fiind 
apoi, „revelate“ prin acțiunea mediului. Pre- 
dominanta metaforelor optice (proiective şi fo- 
tografice) se armonizează cu caracterul raţio- 
nalist al concepțiilor fundamentale ale teoriei 
chomskyene. După cum am văzut în introdu- 
cere, concepția raţionalistă a lui Chomsky di- 
feră de poziția „vitalistă“ a lui Piaget. Niciunde 
în această carte atitudinea de bază a lui 
Chomsky nu este expusă atît de analitic și com- 
plet ca în acest capitol. 

Întreaga semnificaţie a discuţiilor care ur- 
mează, inclusiv cele cu Putnam, în partea a 
Il-a, nu ar fi înțelese dacă nu am avea pre- 
zente în minte în permanență poziţiile lui 
Chomsky, așa cum sînt ele exprimate aici. 


CAPITOLUL 5 


SCHEMELE COGNITIVE 
ȘI RAPORTUL LOR 
CU ÎNSUȘIREA LIMBAJULUI 


Deosebirile dintre presupozițiile, scopurile și 
modurile de explicare ce caracterizează și dis- 
ting constructivismul şi înneismul au fost deja 
subliniate în capitolele precedente. Capitolul 
care urmează privește, la un nivel mai adînc, 
stilurile de abordare care îi opun pe Chomsky 
și pe Fodor şcolii de la Geneva. B. Inhelder 
propune, la rîndul său, o argumentaţie extrem 
de convingătoare în favoarea unei reconcilieri 
între propria sa teorie a limbajului si aceea a 
lui Chomsky. Exemplele pe care le prezintă 
sint luate din semantică sau chiar din lingvis- 
tica propriu-zisă. Pledoaria sa pentru un posi- 
bil compromis se face în domeniul producerii 
și înțelegerii propoziţiilor. B. Inhelder observă 
un raport direct, o identitate substanțială chiar, 
între structurile lingvistice specifice și alte ope- 
rații cognitive nonlingvistice. Exemplele sale de 
operații semantice par să se bazeze astfel direct 
pe viziunea pe care o are copilul asupra struc- 
turilor lumii exterioare. Poziţia netă a lui In- 
helder în această privință suscită un răspuns 
exact al lui Chomsky : „Nu am putea nega fap- 
tul că anumite proprietăţi ale acțiunilor uma- 
ne, fiind vorba de limbaj, sînt legate de alte 
aspecte ale dezvoltării lor cognitive... ci... mai 
precis caut să găsesc proprietăţile care nu pot 
fi legate în mod plauzibil de alte aspecte ale 
dezvoltării cognitive, și, dacă o fac, este pen- 

tru că mă înteresează natura omului“ (vezi 
cap. 5). 

Diferența strategiilor fundamentale de cer- 
cetare apare aici limpede, ca și obiectul precis 
de investigare al lui Chomsky. Această „divi- 
ziune a muncii“, despre care vorbea Cellerier, 
să existe oare cu adevărat? În ceea ce-i pri- 
veste pe constructivisti, aceștia se străduiesc 
să studieze proprietăţile lingvistice care au baze 
comune cu alte domenii cognitive, iar înneișlii 
caută să delimiteze structurile lingvistice pro- 
prii speciei umane (de unde, referirea lui 
Chomsky la natura omului) care nu își au re- 
plica nicăieri altundeva în ansamblul capaci- 
tăților cognitive. Această distincţie, care părea 
să poată diviza poziţiile respective în două 
domenii de cercetare superpozabile, este, to- 
tuși, repusă în cauză de Chomsky, care îi atri- 
buie lui Piaget poziţia — înconciliabilă cu pro- 
pria sa poziție — după care „toate proprietă- 
tile de utilizare și de structură ale limbajului 
provin din construcția senzoriomotorie“ (vezi 
cap. 5). Controversa ia aici o nouă întorsătură. 


Limbaj şi cunoaştere în cadrul 
constructivismului 


Bärbel Inhelder 


În comunicările lor, Piaget şi Chomsky, unul 
apărîind constructivismul, celălalt adoptind o 
poziţie inneistă, şi-au expus punctele de ve- 
dere după optici foarte diferite, care ar pu- 
tea masca faptul că, în realitate, ei au atacat 
acelaşi adversar : empirismul sub toate for- 
mele și în toate nuanțele sale. Chomsky nu 
a desființat, oare, dintr-o singură trăsătură 

de condei, abordarea behavioristă din Verbal 
Behaviour 1, iar Piaget nu a consacrat decenii 
de argumentaţie epistemologică pentru a da 
lovitura de graţie empirismului logic ? 

Toate resursele mediului nu pot explica ele 
singure creativitatea spontană a copilului, inc- 
rentă formării limbajului şi gîndirii sale în 
primii ani de viaţă. În studiul lor asupra sche- 
melor senzoriomotorii, a structurilor limbaju- 
lui şi a judecății, Piaget și Chomsky nu s-au 
limitat să înregistreze formele manifeste ale 
gindirii şi limbajului; amîndoi au căutat să 
le analizeze structurile subiacente, dar pe căi 
diferite. 

În timp ce primul se străduia să pună în 
evidenţă structurile cele mai generale ale ca- 
tegoriilor cunoaşterii, cum sînt obiectul per- 
manent, spațiul, timpul, cauzalitatea etc., cel 
de-al doilea ataca problema formelor univer- 
sale specifice limbajului. Nu spune el, de fapt, 
că, după părerea sa — recunoscînd, totuși, că 
este o pură ipoteză —, „există un sistem au- 
tonom de gramatică formală care este deter- 
minat, în principiu, de facultatea limbajului 
și de componentele sale universale“2? Pen- 
tru Piaget, limbajul face parte dintr-o orga- 
nizare cognitivă mai generală, care-și are ră- 
dăcinile „în acţiunea şi în mecanismele sen- 
zoriomotorii mai profunde decît faptul ling- 
vistic« 5: în particular, limbajul este unul 
dintre clementele unui fascicul de manifestări 
care se sprijină pe funcţia semiotică la care 
participă jocul simbolic, imitaţia amînată și 
imaginea mintală. 

Diferenţa fundamentală dintre Chomsky şi 
Piaget vine din faptul că acesta din urmă con- 
sideră orice achiziţie cognitivă, inclusiv lim- 
bajul, ca pe produsul unei construcţii progre- 
sive, pornind de la formele evolutive ale em- 
briogenezei biologice și pînă la gîndirea şti- 
ințifică contemporană, refuzind ipoteza unci 
preprogramări în sensul strict al termenului. 
Dar să precizăm că pentru Piaget înnăscută 

este o capucitute generală de a recombina ni- 
velurile succesive ale unei organizări cogni- 
tive din ce în ce mai dezvoltate. Din acest 
motiv, printre altele, el consideră reprezenta- 
rea dincolo de hic et nunc ca fiind rezultatul 
inteligenței senzoriomotorii. Ceea ce nu în- 
seamnă cituși de puțin că Piaget vede în acea- 
sta o pregătire suficientă pentru toate perfor- 
manțele şi competențele lingvistice ulterioare 
— aşa cum pare să presupună Chomsky, atunci 
cînd afirmă că „nu se poate imagina nici ca 
principiul să fi fost învăţat sau derivat dintr-o 
construcţie senzoriomotorie sau altceva asemă- 
nător“ (vezi cap. 1). 

Atunci cînd în psihologia genetică se arată 
desfăşurarea cronologică şi filiaţiile condui- 
telor, nu se presupune că o conduită anteri- 
oară este capabilă ea singură să genereze 
conduitele următoare. Fiecare nivel senzoriomo- 
tor şi semiotic pare guvernat de principii evo- 
lutive, dar analogia nu e în mod necesar iden- 
titate, iar reconstruirea la un nivel superior 
nu echivalează cu o simplă repetiţie a ceea ce 
s-a operat la nivelul inferior. Brown nu scrie 
oare : „Primele fraze exprimă construirea rea- 
lului, care este rezultatul inteligenţei senzorio- 
motorii... Mai precis, reprezentarea începe cu 
noțiunile care îi sînt cele mai accesibile 
schemele de acţiune înglobind agenţi şi obiecte, 
aserţiuni de nonexistență, de recurenţă, de 
localizare etc.“ ? 4 

În vreme ce Brown şi alții insistă asupra 
legăturilor care există între dezvoltarea sen- 
zoriomotorie şi conținutul semantic al enun- 
ţurilor, alții caută legăturile structurale ? sau 
dialogice 6. După Sinclair, „la nivelul sen- 
zoriomotor, copilul poate stabili relaţii de or- 
dine, de timp şi de spaţiu; el poate clasa 
obiecte, altfel spus, poate utiliza o categorie 
de obiecte pentru aceleași acţiuni sau aplica 
un ansamblu de scheme de acţiuni aceluiași 
obiect. El poate lega obiectele şi acţiunile, ca 
şi acţiunile între ele. Echivalentul lingvistic al 

unor astfel de structuri de acţiune ar fi conca- 
tenarea, categorizarea, în special categoriile 
esenţiale de P, GN, GV şi relaţii gramaticale 
funcţionale, subiect al, obiect al, etc.“ 7 Sche- 
matizările senzoriomotorii ar furniza astfel co- 
pilului o euristică ce i-ar permite abordarea 
structurilor sintactice şi dialogice ale limbii 
sale. 

Nici Piaget, nici Chomsky nu au avut ca 
temă principală de studiu relaţiile dintre lim- 
baj și gîndire. În ceea ce-l privește pe Piaget, 
el apreciază că limbajul este o condiţie ne- 
cesară, dar nu suficientă pentru construirea 
operațiilor logice. Ka este necesară, spune el, 
„căci, fără sistemul de exprimare simbolică pe 
care-l constituie limbajul, operaţiile ar ră- 
mine la stadiul de acţiuni succesive, fără a se 
integra vreodată în sisteme simultane sau care 
cuprind simultan un ansamblu de transfor- 
mări solidare. Fără limbaj, pe de altă parte, 
operaţiile ar rămîne individuale şi, în conse- 
cinţă, nu ar cunoaște reglajul care rezultă din 
schimbul interindividual și din cooperare. Deci, 
limbajul este indispensabil elaborării gîndirii 
în dublul sens al condensării simbolice şi al 
reglajului social. Între limbaj şi gîndire există, 
astfel, un cerc genetic, în sensul că unul din 
cei doi termeni se sprijină în mod necesar pe 
celălalt într-o formaţie solidară şi în perpetuă 
acțiune reciprocă. Dar amîndoi depind, în cele 
din urmă, de inteligenţa însăși, care este an- 
terioară limbajului şi independentă de acea- 
sta“ 8. Chomsky, la rîndul său, consideră că 
se poate dovedi imposibilă o distincţie netă 
între componentele lingvistice şi nonlingvis- 
tice ale cunoașterii. Un limbaj efectiv ar re- 
zulta numai din interacţiunea mai multor fa- 
cultăți mintale, una fiind chiar facultatea 
limbajului. Nu ar exista cazuri concrete despre 
care să se poată spune că sînt numai produsul 
facultăţii limbajului, nici acţiuni specifice care 
să rezulte numai din exercitarea funcţiilor 
lingvistice. Probleme de această natură apar, 

din spusele lui Chomsky, oricare ar fi aspec- 
tul limbii pe care încercăm să-l elucidăm. 


Cu cît avansăm mai mult în cunoaşterea 
dezvoltării lingvistice a copilului, cu atît mai 
mult luăm cunoştinţă de activitatea intensă 
pe care el o desfășoară în descoperirea reguli- 
lor şi a funcţiilor propriei sale capacităţi ling- 
vistice. Sîntem îndreptăţiţi să credem că, la 
rîndul ei, această activitate de descoperire a 
limbajului se repercutează asupra dezvolţării 
cunoştinţelor sale în alte domenii %. 


Contrar aserţiunii lui Chomsky, care afir- 
mă că nu există o teorie generală a învăţă- 
rii cognitive, sîntem convinși, în ce ne pri- 
veşte, că învățarea cunoaşterii corespunde 
unui proces foarte general, fie că este vorba 
de cunoştinţe logico-matematice, fizice sau de 
cunoștințe avînd ca obiect limba maternă. 


Piaget însuşi nu a consacrat niciodată însu- 
şirii limbajului studii atît de profunde cum 
a făcut-o pentru alte aspecte ale cunoaşterii 
umane. Totuşi, la Geneva o echipă întreagă 
de cercetători s-a consacrat acestei probleme. 
Vom schiţa pe scurt cîteva rezultate ale aces- 
tor studii psiholingvistice care, puse în relaţie 
cu cercetările noastre recente asupra proce- 
sului de descoperire la copil, ilustrează punctul 
nostru de vedere după care ar exista analogii 
foarte adinci între geneza limbajului și aceea 
a gîndirii. 

Una din primele probleme care se pun este 
aceea de a încerca să știm care sînt structu- 
rile cognitive în joc ce ar explica dificultăţile 
întîmpinate de copil și modul depăşirii lor în 
procesul însușirii anumitor aspecte semantice 
şi sintactice ale limbajului. 

Să începem cu un exemplu de ordin sintac- 
tic. 

Numeroși cercetători au pus în evidenţă că 
structura diatezei pasive este înţeleasă relativ 
tîrziu de copil. În timp ce unii atribuie această 
achiziționare tardivă doar complexităţii ling- 

vistice subiacente, psiholingviștii genovezi ar 
tinde să-i discearnă cauza în dificultăţile cog- 
nitive !?? dificultăţile în a conserva semnifi- 
caţia în operaţii de ordine a cuvintelor, în a 
opera inversiuni etc. Asemenea probleme de- 
păşesc cu mult cazul specific al diatezei pa- 
sive şi privesc orice schimbare de ordin norma- 
tiv (de exemplu, Ferreiro ll, despre inversiu- 
nile de relaţii temporale). Nu e, desigur, în- 
timplător că aceste dificultăți sînt toate de- 
păşite pe la virsta de 7 ani, moment în care 
încep operaţiile concrete. 

Relaţiile dintre limbaj şi cunoaştere sînt 
încă şi mai frapante în domeniul semanticii. 
S-a demonstrat pe larg că, în ciuda utilizării 
precoce a unor „mărci ale limbajului“, funcţia 
lor se modifică în mod considerabil în cursul 
dezvoltării. Într-un studiu asupra evoluţiei 
mărcilor verbale la copil, Bronckart 1? a arătat 
că primele flexiuni temporale au o semnificaţie 
aspectuală. Abia spre virsta de 8 ani se stabi- 
lizează utilizarea temporală a acelorași mărci. 
Întreaga problemă este de a şti de ce copilul 
optează mai întîi pentru semnificaţia aspec- 
tuală. În general, în cursul dezvoltării cogni- 
tive, el îşi centrează, după cum se știe, atenţia 
inițială asupra stărilor şi rezultatelor acțiuni- 
lor înainte de a le putea explica transformările. 
Numeroase cercetări concordante ne determină 
să credem că legile gîndirii ar tinde să explice 
în parte evoluţia mărcilor de natură seman- 
tică. 

Această încercare de a demonstra relaţiile 
existente între structurile sintactico-seman- 
tice ale limbajului și cele ale gîndirii în deve- 
nirea sa este unul din modurile de a vedea 
problema. O abordare complementară constă 
în a căuta să se pună în lumină reţelele de pro- 
cese cognitive pe care copilul le pune în joc 
atît pentru a-și învăța limba, cît şi pentru a 
înțelege universul imediat. 

Progresele făcute de copil în descoperirea 
universului său rezultă din depăşirea conflic- 

telor generate de proceduri diferite menite să 
rezolve probleme de ordin fizic sau lingvistic. 
Emitem ipoteza că depăşirea conflictelor se 
desfăşoară în mod analog în cele două do- 
menii. Într-un studiu de învăţare a noţiunii 
de lungime pornind de la cantități discrete, 
Bovet a construit situaţii care au suscitat con- 
flicte între scheme ordinale şi scheme nume- 
rice 13. Or, copiii cei mai mici se mulțumesc 
să juxtapună cele două sisteme de scheme; 
mai tîrziu, însă, devin sensibili la contradicția 
dintre acestea și descoperă soluţii de compro- 
mis. (De exemplu, pentru a parcurge două 
drumuri de aceeași lungime, ei respectă si- 
multan frontierele ordinale între linie dreaptă 
şi linie în zig-zag şi numărul de segmente, 
rupînd anumite elemente în două.) Numai pe 
parcursul învăţării ei ajung să descopere con- 
dițiile necesare egalităţii lungimilor. 

Un studiu al însușirii marcării genului în 
limba franceză a lămurit un fenomen ana- 
log 14, Confruntaţi cu situaţii de discordanţă 
între gen gramatical şi gen natural sau între 
gen gramatical și terminaţii fonologice copiii 
mici nu resimt nici un conflict. Ei utilizează, 
de pildă, genul masculin pentru a se referi la 
un personaj feminin, continuîndu-şi, în ace- 
laşi timp, vorbirea cu pronume feminine. Ca 
şi în exemplul precedent, ei juxtapun în felul 
acesta proceduri diferite. În momentul în care 
conflictul e resimţit, ei adoptă iarăşi soluții 
de compromis schimbă genul articolului pen- 
tru ca el să concorde cu terminația fonologică 
a sufixului, sau invers. Astfel, une bicron de- 
vine le bicron sau la bicronne !5. Deşi proce- 
durile fonologice rămîn dominante, atunci cînd 
copilul depăşeşte soluțiile de compromis, de- 
vine capabil să coordoneze diversele proce- 
duri între ele. 

Ne-am mărginit să cităm citeva exemple 
din cercetările în curs. Ansamblul rezultatelor, 
dintre care cele menţionate nu constituie de- 
cît un mic eșantion, ne incită să repunem în 

discuţie afirmaţia lui Chomsky după care ar 
exista capacităţi înnăscute de un înalt grad de 
specificitate pentru a explica principiile cu 
ajutorul cărora oamenii construiesc teorii şti- 
ințifice în scopul explicării fenomenelor care-i 
intrigă (vezi cap. 1). Evoluţia construirii cu- 
noștințelor și procedurilor, fie că e vorba de 
cele care explică universul fizic, fie că e vorba 
de cele pe care copilul şi le făureşte pentru 
a-și aborda limbajul, are, dimpotrivă, un înalt 
grad de generalitate. Dacă e adevărat că lu- 
crările geneveze s-au centrat mai ales pe as- 
pectele generale ale conduitei, nu considerăm, 
totuși, în nici un fel că limbajul nu este decît 
una din manifestările gîndirii, nici că aspec- 
tele sale specifice sînt reductibile la legile ra- 
țiunii. 

În contextul dezbaterii care ne reţine aici, 
nu este oare surprinzător că se pot aminti 
cuvintele unei psiholingviste geneveze care 
pot sugera, credem noi, că opticile lui Chomsky 
şi Piaget nu sînt chiar atît de contradictorii 
pe cît încearcă ei să ne facă să credem: „It 
is Chomsky's work that is making possible 
the study of language acquisition within a pia- 
getian framework“ 16? Și nu numai la Ge- 
neva s-a făcut această apropiere. Cromer 
nu-și încheie oare discursul afirmînd : „Per- 
haps Chomsky and Piaget are both right“ 17 ? 


Discuţie 


Noam Chomsky Voi încerca, mai întîi, să 
scot în evidenţă o simplă chestiune de logică, 
fără să încerc să rezolv problemele. Să presu- 
punem că eu spun că este ceva verde în cameră 
şi să presupunem că cineva răspunde : „păi, nu-i 
așa, pentru că este ceva alb“ — aceasta nu m-ar 
asigura că am greșit spunînd că este ceva 
verde în cameră. În același mod, dacă spun 

că anumite proprietăţi de utilizare şi de struc- 
tură ale limbajului sînt determinate în sta- 
rea inițială de principii specifice limbajului, 
nu sînt convins că greşesc dacă mi se spune 
că anumite aspecte ale utilizării limbii şi ale 
structurilor sale sînt legate de alte aspecte ale 
dezvoltării cognitive — este o simplă ches- 
tiune de logică. 

Două ipoteze reies din expunerile grupului 
din Geneva: una este aserţiunea pe care o 
face Inhelder, după care unele, şi nu toate 
proprietăţile de utilizare şi de structură ale 
limbajului provin din construcţia senzoriomo- 
torie, ceea ce nu contest cîtuṣi de puțin. Cea- 
laltă aserțiune este aceea a lui Piaget, după 
care toate proprietăţile de utilizare şi de struc- 
tură ale limbajului provin din construcţia sen- 
zoriomotorie sau, pentru a spune lucrurile în 
termeni logic echivalenți, „ipoteza inneistă a 
nucleului fix este inutilă, deoarece principi- 
ile inteligenţei senzoriomotorii sînt suficiente 
pentru a explica nucleul fix“, adică toate pro- 
prietățile. După părerea mea, această aser- 
tiune este falsă : nimic nu ne permite să cre- 
dem că principiile construcției senzoriomotorii 
sau orice altă metodă generală privind dez- 
voltarea vor fi suficiente pentru a explica 
toate proprietăţile nucleului fix. Dar nu am 
putea nega faptul că anumite proprietăți ale 
acţiunii umane, fiind vorba de limbaj, sînt le- 
gate de alte aspecte ale dezvoltării cognitive. 
Tocmai de aceea am încercat să găsesc pro- 
prietățile structurilor limbajului şi ale utili- 
zării lui în domeniul semanticii (unde ele 
sînt numeroase), în domeniul sintaxei şi al fo- 
nologiei. Mai precis, caut să găsesc proprietă- 
tile care nu pot fi legate în mod plauzibil de 
alte aspecte ale dezvoltării cognitive, şi, dacă 
o fac, este pentru că mă interesează natura 
omului. 

Seymour Papert : Cred că majoritatea exem- 
plelor date de Inhelder ar putea fi despărțite de 

problemele care au fost dezbătute, în virtutea 
principiului verdelui și al albului. Ea a abordat, 
însă, anumite probleme care acoperă îndea- 
proape niște exemple date de Chomsky în ex- 
punerea sa. Printre acestea, să cităm impor- 
tanţa domeniului senzoriomotor al schemati- 
Zării în termeni de subiect-acţiune. O astfel. 
de schematizare face ca cel de-al doilea tip 
de regulă a lui Chomsky (adică regula depen- 
dentă de structură) să fie din punct de vedere 
logic mai simplu decît primul. Procesul ge- 
neral de asimilare la o schemă existentă im- 
plică faptul că o ipoteză formulată în terme- 
nii acestei scheme va fi ipoteza cea mai simplă. 
În același fel, chiar și în ce privește condiţia 
subiectului specificat, dacă regula este formu- 
lată în termenii unui element al schematizării, 
de exemplu subiectul, acesta va fi o formă de 
regulă mai naturală. Un ultim exemplu, la 
care Inhelder nu s-a referit direct, priveşte 
accederea la timp. Ea a arătat, încă o dată, 
cum subiectul, prin schematizare, are întot- 
deauna de-a face mai degrabă cu un obiect 
mintal prezent decît cu un obiect prezent fi- 
zic sau tratează obiectul prezent în minte ca 
şi cum acesta ar fi prezent fizic. Aceasta con- 
stituie un punct capital al dezvoltării inteli- 
genței senzoriomotorii, care lămurește direct 
uncle dintre aspectele limbajului pe care 
Chomsky le găsește atît de misterioase. 

Jerry Fodor Înainte ca această discuţie să 
sec desfășoare în mai multe direcţii, s-ar cuveni 
să deosebim subiectul unei propoziţii de per- 
soana care o pronunţă. Dacă spun: „Daţi-mi 
mărul“, subiectul implicit al propoziției sîn- 
teti dumneavoastră, complementul direct este 
mărul, iar eu nu am decit rol de complement 
indirect. Nu trebuie să greşim în privința deo- 
sebirii dintre „subiect“ în sens egocentric şi 
„Subiect“ în sensul de subiect al propoziției. 
Odată făcută această distincţie, nu mai există 

pur și simplu o relaţie între o constrîngere 
definibilă asupra subiectului propoziției și o 
centrare a copilului asupra lui însuși. 
Massimo  Piattelli-Palmarini Exemplele de 
capacităţi de limbaj legate de capacităţi cog- 
nitive date de Inhelder se raportează mai ales 
la semantică. Putem, oare, să spunem că alte 
capacități cognitive sînt legate de universa- 
liile formale despre care vorbește Chomsky ? 


Bärbel Inhelder : Anumite reguli de trans- 
formare atît de fundamentale, ca reguli, își 
pot găsi echivalentul din punct de vedere al 
construcţiei logicii subiectului ; dar există, pe 
de altă parte, bineînțeles, aspectele seman- 
tice, şi cred că este important ca încă de la 
nivelul senzoriomotor copilul să descopere şi 
tot jocul de semnificaţii. 


M. Piattelli: Dar regulile lui Chomsky sint 
de altă natură. 


N. Chomsky : Această chestiune mă intere- 
sează, totuși, în cel mai înalt grad și am im- 
presia că la examinarea acestor probleme s-ar 
păsi aspecte ale structurii semantice pe care 
nu le putem explica în termeni de inteligență 
senzoriomotorie și care pun în joc moduri 
foarte specifice de organizare cognitivă. Exem- 
plele pe care le-am găsit nu sînt, după păre- 
rea mea, atît de frapante ca exemplele sintac- 
tice (în expunerea mea, am dat unul, care se 
raportează, de fapt, la ambiguitatea seman- 
tică). Dar, în legătură cu o noţiune atît de 
„simplă“ cum este cea a integrităţii unui obiect 
(noţiune, totuși, foarte complexă), s-a spus, 
în trecut — Russell, de exemplu —, că un 
obiect care poate fi denumit poate satisface 
în întregime condiția de contiguitate spaţio- 
temporală. Or, acest lucru este în mod evident 
fals ; dacă examinăm mai îndeaproape, ne dăm 
seama că lucruri non-contigue pot fi obiecte; 
de exemplu, un mobil de Calder poate fi un 

obiect denumibil. Dimpotrivă, masa de frunze 
a unui copac nu este un obiect. De ce? După 
cîte cred eu, e din cauză că în examinarea 
unor asemenea cazuri, pentru noi, ca adulți, 
cel puţin, noţiunea de voinţă umană şi de crea- 
ție joacă un rol esenţial cînd încercăm să de- 
terminăm ceea ce se defineşte ca obiect. Dacă 
este adevărat că definiția unui obiect implică 
noţiunea de „creat printr-un act al voinţei 
omenești“, și dacă vrem să explicăm acest fapt, 
presupus ca pornit de la construcţii ale inte- 
ligenţei senzoriomotorii, trebuie să depășim 
stadiul analogiilor aproximative. Va trebui 
atunci să dăm o explicaţie deductivă — şi in- 
sist asupra acestui lucru —, o demonstraţie 
conform căreia, pornind de la o proprietate 
a interacțiunii senzoriomotorii, se va putea 
deduce că o parte a definiţiei unui obiect tre- 
buie să fie: „creat printr-un act al voinței 
omenești“. În alţi termeni, trebuie să se treacă 
de la proprietăţi demonstrabile ale construc- 
tiei senzoriomotorii la concluzia că o parte 
din ceea ce caracterizează integritatea unui 
obiect fizic presupune, după cum am arătat, 
actul creaţiei umane. Aceasta ar explica faptul 
presupus pornind de la teoria construcţiilor 
senzorionotorii ; dar tot ceea ce nu ar com- 
porta o astfel de demonstraţie nu ar avea va- 
loare de explicație. Nu am putea considera ca 
o explicaţie simplul fapt de a observa că în 
alte domenii ale comportamentului uman no- 
țiunea de voinţă omenească joacă un mare 
rol. 


Jacques Monod : Mă gîndesc la o experienţă 
teoretic foarte simplă : dacă dezvoltarea lim- 
bajului la copil este strîns legată de experienţa 
senzorioinotorie, se poate presupune că un co- 
pil născut cvadriplegic, de exemplu, ar avea 
cele mai mari dificultăţi în dezvoltarea lim- 
bajului. Cei din școala de la Geneva s-au in- 
teresat de cazuri asemănătoare ? Cred că școala 
de la Geneva a lucrat întotdeauna cu copii 

normali și mi se pare că ar fi multe de în- 
văţat de la copii care prezintă afecţiuni la fel 
de grave ca aceasta. 


B. inhelder : Pînă în prezent, nu s-a lucrat 
deloc pe cazuri atît de grave ; s-a lucrat mult 
pe bătrîni care işi pierd anumite funcţii, ceea 
ce este cu totul altceva. În general, trebuie 
să existe un minim de mișcare, evident, tre- 
buie să se poată apropia obiectele unele de 
altele... 


J. Monod: Dacă înţeleg bine teoria piage- 
tiană, trebuie să poţi avea o acţiune asupra 
realului exterior pentru ca limbajul să se dez- 
volte. 


B. Inhelder : Da, dar aceasta poate fi acus- 
tică, vizuală, poate fi, în sfîrşit, multiplă. 


J. Fodor: Dacă, pentru ca inteligenţa sen- 
zoriomotorie să intre în joc, este suficient 
să existe deplasare (ca deplasarea unui pahar 
dintr-un loc în altul), cum distingeţi învăța- 
rea de ceea ce etologii numesc funcție de- 
clanșatoare (triggering function)? Dacă orice 
ar fi de natură să o pună în joc, precum, de 
exemplu, să-ţi mişti ochii o dată, ce distincţie 
puteţi stabili între construcție datorată inte- 
ligenţei senzoriomotorii şi simplă declanșare 
(releasing) prin gest motor ? 


B. Inhelder: Domeniul perceptiv al nou- 
născuţilor, luat în totalitate, prezintă tot felul 
de strategii care se dezvoltă foarte de tim- 
puriu și pe care le putem urmări; este mai 
mult decît o simplă funcţie declanșatoare. 


J. Fodor: Aceasta nu răspunde la între- 
bare ce aţi face în caz de capacitate extrem 
de redusă? Credeam că răspunsul este că 
ajunge să faci foarte puţin, să-ți mişti pur 
şi simplu ochii. Dar atunci de ce să nu spu- 
nem că orice declanșator etologic, orice legă- 
tură înnăscută a unei acțiuni oarecare cu o 
schemă de inteligență puternic dezvoltată ar 

putea avea valoare de învăţare ? O asemenea 
afirmaţie face pur şi simplu trivială doctrina 
conform căreia inteligenţa se naște din acti- 
vitatea senzoriomotorie, astfel încît în reali- 
tate din ea nu mai rămîne, ca să spun așa, 
nimic. 

Monod ridică o problemă esențială, bazată 
pe o experientă imaginară (Gedankenexperi- 
ment) : dacă e adevărat că dezvoltarea limba- 
jului la copil este strîns legată de activităţile 
senzoriomotorii, copiii atinsi de tulburări mo- 
torii grave nu ar trebui să știe să vorbească 
sau nu și-ar putea dezvolta, în cel mai bun 
caz, decît un limbaj foarte sărac. Inhelder răs- 
punde că, desi asemenea studii nu s-au făcut 
încă de către grupul de la Geneva, se poate 
presupune că pînă și în aceste cazuri ex- 
treme limbajul ar trebui să fie destul de bo- 
gat. Pot intra în joc „acţiuni“ de toate felu- 
rile, fie ele acustice, vizuale sau tactile. Aici 
pun înneiștii, în cazul de faţă Jerry Fodor, 
„bețe în roate“: dacă „precursorul“ este cam 
orice, atunci este vorba mai curînd de o acți- 
une declanșatoare (triggering) în sens etologic 
decît de o caracteristică primară sau de un 
precursor în sens constructivist. Inhelder răs- 
punde că schemele precursoare senzoriomoto- 
rii se găsesc undeva în poziție intermediară, 
că sînt mai complexe și mai specifice decit o 
simplă acţiune declanșatoare (triggering), dar 
nu destul de specijice pentru a se reduce la 
o acțiune pur musculară, nici pentru a fi legate 
de o condiţie de motricitate normală. Raportu- 
rile dintre scheme, acţiuni declanșatoare și pre- 
cursori vor fi elucidate de Premack în capitolul 
9, de Bischof și Piaget în capitolele 7 şi 10. 


CAPITOLUL 6 


DESPRE IMPOSIBILITATEA 
DE A DOBIÎNDI STRUCTURI 
„MAI PUTERNICE“ 


Poziția radicală și foarte categorică, expusă 
aici de Jerry Fodor, poziție prezentată deta- 
liat în eseul său Limbajul gîndirii, constituie 
o piatră de încercare pentru toți acei care, ca 
Papert, Inhelder, Cellerier şi Piaget însuşi, sînt 
pentru un „compromis între înneism şi construc- 
tivism. Bazele pentru un astfel de compromis 
au fost căutate prudent, deși cu insistenţă, în 
domeniul „precursorilor cognitivi“, adică în 
acele procese timpurii, încă destul de puțin 
diferenţiate, din care s-ar putea naște, în cursul 
dezvoltării, structuri lingvistice specifice și 
strategii cognitive mai eficiente. Admiţind că 
unele structuri sînt înnăscute, nu printre re- 
gulile lingvistice complexe, extrem de speci- 
cifice, cum ar fi condiția subiectului specifi- 
cat (SSC) sau anafora legată trebuie să cău- 
tăm. Aceste reguli pot fi rezultatul final, com- 
plicat al unei clase largi de interacțiuni între 
precursori mai simpli, de găsit într-un reper- 
toriu de capacităţi computaţionale polivalente, 
servind ca bază unică unei varietăți de compe- 
tenţe lingvistice și paralingvistice. O aseme- 
nea concluzie, deseori reluată de grupul de la 
Geneva și de Seymour Papert, constituie, în 
plus, piatra de temelie a argumentației lui Put- 
nam în partea a doua a acestei lucrări. Cînd 
Piaget insistă pe delimitarea între proprietă- 

tile sistemului cognitiv — proprietăţi „com pa- 
tibile cu genele, dar nedeterminate de ele“ —, 
cînd Cellerier restringe componenta genetică 
la rolul de „calculator autoprogramat de fo- 
losință generală“ capabil să creeze noul auten- 
tic (vezi capitolul 2), cînd Papert pretinde că 
sfera specijficării genetice se oprește la nive- 
lul „precursorilor** operatori, problema cen- 
trală este mereu și de fiecare dată aceea de a 
reconcilia specificitatea (structurilor invariante) 
cu flexibilitatea (gamei generale de perfor- 
mante). 

Admitînd că un ansamblu finit de precursori 
operatori de folosință generală (şi nimic alt- 
ceva) este înnăscut, diferenţierea și integra- 
rea progresivă a acestor structuri fundamen- 
tale prin acţiunea mediului exterior poate ex- 
plica varietatea competențelor cognitive și 
lingvistice, transformând astfel inneismul și 
constructivismul în două fețe ale aceleiași mo- 
nede. Iată, în termenii cei mai simpli, cum 
poate fi formulat „compromisul“ care ar putea 
concilia, în ochii unora, teoriile lui Chomsky 
și Piaget. Or, demonstrația lui Fodor zădăr- 
niceşte aceste speranțe de conciliere la un ni- 
vel de adincime, esențial, împingînd aborda- 
rea înneistă într-o poziţie aproape parado- 
aală, făcînd să se clatine fundamentele înseși 
ale ipotezei compromisului. El susţine că ni- 
mic nou nu poate fi „achiziționat“ în timpul 
dezvoltării cognitive, și aceasta din raţiuni pur 
logice. În afară de evidenta acumulare de le- 
xic şi informaţie, creșterea limbajului și dez- 
voltarea cunoasterii trebuie considerate ca 
dezvoltare progresivă a stadiilor predetermi- 
nate, care implică specializarea și restric- 
tia competențelor. Compromisul, respins de 
Chomsky pe baza faptului că ipotezele con- 
structiviste propuse sînt prea slabe (vezi ca- 
pitolul 6), este din nou criticat de Fodor pe 
un plan mai general, vizînd caracterul confuz 
al ideii de „dobindire a unei structuri mai pu- 
ternice“. Implicatiile argumentelor lui Fodor 

la nivelul filosofiei gîndirii (mind) vor fi și 
mai limpezi în „răspunsul“ său adresat lui Put- 
nam, în partea a II-a. 


Fixarea de convingeri şi dobindirea 
de concepte 


Jerry Fodor 


Mi se pare că, într-un anumit sens, nu 
există o teorie a învăţării, şi acest lucru este 
perfect compatibil cu punctul de vedere al 
lui Chomsky că poate nu există un mecanism 
general de învăţare care se aplică deopotrivă 
perceperii, limbajului etc. Voi susține nu nu- 
mai că nu există teorie a învăţării, dar că, în- 
tr-un anumit sens, nici nu ar putea exista; 
ideea însăși de învăţare de concepte este, după 
părerea mea, confuză 1. 


Avem de-a face aici cu o luare de poziţie 
care merge împotriva curentului dominant din 
gîndirea filosofică şi psihologică din ultimii 
aproximativ trei sute de ani. Tabloul pe care 
sîntem invitați să-l contemplăm atit în filo- 
sofie, cît şi în psihologie se reduce, în mare, 
la două posibilităţi : pe de o parte, opţiunea 
nativistă, metodologică foarte obscură, care 
poate că nu este nici ştiinţifică, nici inteligi- 
bilă, şi, în orice caz, se află pe o treaptă mult 
inferioară în ierarhia teoriilor posibile ; pe de 
altă parte, opţiunea învăţării. Aceasta, cel pu- 
tin, se pare că e clară — adică știm ce ar în- 
semna să avem o teorie a învăţării; știm ce 
ar însemna să explicăm ceva în termenii învă- 
ţării. Singura întrebare este de a preciza cu 
ce grad de generalitate putem pretinde să o 
facem. 

Mi se parc, totuși, că nimeni nu a prezentat 
vreodată ceva care să fi avut cel puţin carac- 
teristicile fundamentale ale unci teorii a în- 
văţării în sensul unei teorii de dobindire de 
concepte. Motivul pentru care se crede că o 
asemenea teorie există este că se confundă 
o teorie a dobiîndirii de concepte cu o teorie 
cu structură logică total diferită, pe care o 
vom numi teoria „fixării de convingeri“. Dacă 
teorii ale învăţării de concepte nu există, 
există, în schimb, teorii ale fixării de convin- 
geri, și cred că ele sînt foarte profunde şi 
foarte importante. Necazul este că, pentru a le 
face să funcționeze, trebuie să fii radical in- 
neist în ce priveşte originea conceptelor. Pe 
scurt, nici o teorie a învăţării elaborată pînă 
în prezent nu explică, după cîte știu, cum se 
dobîndesc conceptele ; asemenea teorii ne spun, 
mai degrabă, cum se fixează convingerile prin 
experiență — ele sînt, în esenţă, logici induc- 
tive. Acest tip de mecanism, care ne arată 
cum sînt fixate convingerile prin experienţă, 
nu are sens decit pe un fundal de nativism 
radical. Iată poziţia pentru care voi încerca eu 
să pledez. 

Din motive de timp, nu-mi pot expune în 
amănunţime punctul de vedere și, firește, n-o 
pot face în modul cel mai cuprinzător; mă voi 
mulțumi, așadar, să schițez liniile mari ale 
argumentaţiei pe care o am în vedere și voi 
da, apoi, două exemple aplicative: unul la 
ceea ce este cunoscut în psihologie sub nu- 
mele de experimente de învățare de concepte 
(mă gîndesc la cercetările lui Vigotsky, Bru- 
ner şi alţii), iar celălalt la ceea ce consider a 
fi un mod de interpretare a sistemului lui 
Piaget. 

În primul rînd, aş vrea să reamintesc fap- 
tul că, după părerea mea, toată lumea a presu- 
pus că teoriile învăţării sînt, într-o formă sau 
alta, adevărate. Oricine a elaborat o teorie a 
învăţării în termeni de procese intelectuale 
(deci, oricine a spus vreodată ceva despre cum 

are loc fluxul (flow) de informaţii în învăţare) 
a spus, de fapt, că învățarea este o chestiune 
de extrapolare inductivă, adică o formă de in- 
ferență nondemonstrativă. Rezultă că teoria 
învăţării este o funcţie prin intermediul că- 
reia se trece de la convingeri asupra experien- 
telor proprii la convingeri generale de o na- 
tură sau alta ; şi, în al doilea rînd, voi spune 
că orice teorie de acest fel trebuie să admită, 
printre procesele implicate în învăţare, for- 
marea şi verificarea de ipoteze. 

Să vedem modul de funcţionare. Să luăm 
aşa-numitul experiment de învăţare de con- 
cepte. Subiectul este pus într-o situaţie de ex- 
periment şi cel care face experimentul îi pune 
în față un pachet de cartonașe; avem, să zi- 
cem, pe cartonașe cercuri roşii, triunghiuri 
verzi, tetraedre albastre şi aşa mai departe. 
Culorile şi formele obiectelor desenate pe car- 
tonaşe pot să varieze. Subiectului i se cere să 
le sorteze în grămezi numite plus şi minus (şi 
care s-ar putea, de asemenea, numi „il sa- 
tisfac pe experimentator“ şi „nu-l satisfac pe 
experimentator“, sau „consolidat“ şi „necon- 
solidat“ şi aşa mai departe). De fiecare dată 
cînd subiectul (S) alege cartonașşele, experi- 
mentatorul (E) îi spune dacă alege corect (de 
pildă, îi spune „corect“ sau îl aprobă din cap 
sau îi dă o bomboană). În cele din urmă, S 
ajunge să sorteze cartonașşele „corect, adică 
să le așeze pe toate cele dorite de E într-o 
grămadă dată. 

Se consideră, uneori, că acest tip de expe- 
riment implică atît învăţare de limbaj, cit şi 
învăţare de concepte. Experimentul asupra 
limbajului se poate face în felul următor : în 
loc să i se ceară subiectului să pună carto- 
nașele într-o grămadă sau alta, i se cere să 
pronunţe un cuvînt fără sens, ca, de pildă, 
miv, cînd consideră cartonașul că este de un 
fel, și non-miv, cînd îl consideră de un alt fel. 
Putem, astfel, considera acest experiment ca 
unul în care se învaţă cuvintul miv sau ca 

unul în care se învaţă descriptorii care defi- 
nesc conceptul miv. 

Și acum, să luăm în discuţie teoriile referi- 
toare la ceea ce se întîmplă în experiment. Nu 
cunosc decit una, și aceasta funcţionează în 
felul următor organismul (copil, adult, cobai 
sau orice) ajunge să dezvolte o ipoteză de fe- 
lul X este miv, dacă și numai dacă X este... 
pe care o completează în spaţiul liber din 
dreapta cu specificarea descriptorilor, adică a 
criteriilor care-l definesc pe miv, să spunem 
roşu și pătrat. Tot ceea ce ne spune experi- 
mentul este cum (de exemplu) diferite alegeri 
de descriptori sau diferite alegeri de consoli- 
dare sau diferite relaţii între cele două afec- 
tează tendința subiectului de a alege ipoteza 
corectă. Ceea ce experimentul nu ne spune 
este de unde provin ipotezele (şi conceptele pe 
care acestea le implică) ! Dacă vă gindiţi la ex- 
perimentele clasice de învăţare de concepte, 
veţi vedea că acest lucru este valabil pentru 
oricare dintre ele. 

În rezumat : toţi sîntem de acord că S 
ajunge, în cele din urmă, să trieze corect car- 
tonașele în miv și non-miv şi că el reuşeşte să 
facă acest lucru prin derularea informaţiilor 
care i-au fost date în privinţa cartonașelor care 
sînt miv şi a celor care nu sînt. Ba, mai mult, 
există prototeorii ale acestui proces, teorii 
care ne spun, de fapt, cu ce probabilitate un 
ansamblu de experienţe cu cartonașe va duce 
la fixarea unei convingeri sau a alteia despre 
extensiunea lui miv. Asemenea teorii au, așa 
cum am remarcat mai înainte, caracteristica 
generală a logicilor inductive : și anume, ele 
proiectează (map) perechi de ipoteze („X este 
miv dacă şi numai dacă X este...%) și ansam- 
bluri de date („Cartonașul numărul 17, pe 
care am fost învăţat să-l numesc miv, are de- 
senat un pătrat roşu) pe un număr care poate 
fi interpretat drept gradul pînă la care acest 
ansamblu de experiențe tinde să fixeze con- 
vingerea despre adevărul acestei ipoteze. Psi- 

hologia dobîndirii de concepte precizează acea- 
stă proiectare : ea ne arată modul în care gra- 
dul de fixare a convingerilor variază în funcţie 
de variațiile parametrilor experimentali. Eu 
susțin că toate teoriile învăţării fac, fără ex- 
cepţie, acest lucru şi numai acest lucru (ex- 
ceptînd cîteva detalii). 

Totuşi, dificultatea unei astfel de teorii re- 
zidă în faptul că nu ne spune nimic despre 
originea conceptelor. Îndeosebi, această teo- 
rie consideră ca „date“ „descriptorii“ care for- 
mează ipotezele „fixate“ în situaţia experimen- 
tală. În consecinţă, o teorie despre modul în 
care convingerile ne sînt determinate de ex- 
perienţele noastre nu este o teorie a sursei 
ipotezelor noastre inductive. Dimpotrivă, ea 
presupune accesibilitatea acestor ipoteze (şi, 
desigur, a datelor experienţei) și ne arată cum 
probabilitatea ca o ipoteză sau alta să fie ac- 
ceptată de organism variază în funcție de as- 
pectele experienței pe care organismul o are 
despre mediu. O logică inductivă (adică o teo- 
rie a fixării convingerilor, adică o teorie a în- 
văţării în singurul sens în care există teorii 
ale învățării) nu ne poate spune cum este do- 
bîndit conceptul miv, deoarece presupune exis- 
tența acestui concept din moment ce admite 
că miv apare cînd ipoteza inductivă este veri- 
ficată. După cîte știu, nimeni — cu excepţia 
nativiștilor — nu a mai pus întrebarea cum 
este dobiîndit conceptul miv (adică roșu și pă- 
trat); nativiştii au afirmat că nu e dobiîndit. 

Desigur, nu pretind că ar trebui să abando- 
năm ideea că un mecanism de învăţare este, 
în esenţă, o logică inductivă exemplificată. 
Dimpotrivă, problema care se pune este că, 
pentru a lăsa un asemenea mecanism să reali- 
zeze ceea ce are de făcut, trebuie să presupu- 
nem un cîmp de ipoteze, un cîmp de con- 
cepte asupra cărora operează logica inductivă. 
Cu alte cuvinte, ca să lași această teorie să 
facă ceea ce are de făcut, trebuie să fii, de 
fapt, nativist. Trebuie să ai concepţii nativiste 

despre resurzcle conceptuale ale organisrnului 
de vreme ce teoria inductivă a învăţării nu 
spune nimic despre acest lucru — o presu- 
pune doar —, iar teoria inductivă a învățării 
este singura teorie pe care o avem. 

Să vedem, în continuare, cum se aplică acest 
mod de a privi lucrurile la teoria lui Piaget, 
cel puţin aşa cum este interpretată ea în anu- 
mite locuri din Statele Unite; să zicem, în 
sectorul meu de cercetare. Mi se pare că ceea 
ce voi prezenta constituie cel puţin un mod 
de a formula concepția piagetiană : să presu- 
punem că sînteţi Kant și sînteţi preocupat de 
scrierea primei „Critici“, adică veţi căuta să 
caracterizați capacitățile de calcul (computa- 
tional capacities) ale organismului în termeni: 
de canstrîngeri foarte generale asupra caracte- 
rului conceptelor care îi sînt accesibile. Un 
mod de a interpreta poziţia lui Piaget constă 
în a spune că dacă raţionezi asupra mai multor 
tranșe temporale ale organismului (în loc să 
te rezumi la adult) vei obţine o constelație de 
constrîingeri asupra conceptelor organismului 
fundamental diferite. Mai mult, aceste dife- 
rențe ar avea şi următoarea caracteristică im- 
portantă : logica exemplificată de sistemul de 
concepte în orice stadiu i este mai slabă decit 
logica exemplificată de stadiul i+1 (ceea ce 
poate să implice observaţii conform cărora, la 
anumite stadii, copiii „nu au“ concepte tran- 
zitive sau reversibilitate şi așa mai departe). 
Dacă, pe scurt, privim organismul ca pe o suc- 
cesiune de logici, atunci el este o succesiune 
de logici din ce în ce mai puternice, termenul 
„puternice“ considerat într-un sens destul de 
strict, în care, de exemplu, ansamblul de ade- 
văr exprimabil prin folosirea conceptelor dis- 
ponibile la momentul i este un subansamblu 
al ansamblului de adevăr exprimabil prin fo- 
losirea conceptelor disponibile la momentul 
il 

Să presupunem, pentru moment, că, de fapt, 
organismul se descompune în exact acest fel; 


280 


că un copil în dezvoltare constituie o serie de 
logici astfel încît fiecare logică o conţine lite- 
ralmente pe cea precedentă, relația „conţine“ 
fiind o relaţie asimetrică.  Logicile devin 
atunci din ce în ce mai puternice, în sensul 
că fiecare logică ulterioară o conţine pe cea 
precedentă ca parte a sa. Să presupunem că 
acest lucru este adevărat. Ei bine, ce vreau 
să susțin aici este că, dacă acest lucru este 
adevărat, atunci Piaget nu trebuie să fie, din 
punctul de vedere al necesității logice (și nu 
al necesității empirice), non-nativist în inter- 
pretarea schimbărilor de stadiu, adică în ce 
privește mecanismele care te trec de la un 
stadiu la altul. În mod deosebit, doresc să de- 
monstrez faptul că, în conformitate cu acest 
mod de a vedea lucrurile, schimbarea de stadiu 
nu poate fi un proces de învăţare. Iată un ar- 
gumenţ fundamental analog celui pe care l-am 
adus cînd am discutat problema învăţării con- 
ceptelor. 

De ce nu poate fi un proces de învăţare? 
Să presupunem, din nou, că învăţarea este o 
problemă de inferenţă inductivă, adică un pro- 
ces de formare şi verificare de ipoteze. Ar tre- 
bui să fim cel puţin în stare în stadiul 1 să 
caracterizăm condiţiile de adevăr ale propozi- 
țiilor ce conţin concepte din stadiul 2. Tre- 
buie să fim în stare să facem acest lucru, pen- 
tru că în stadiul 1l trebuie să dispunem de ipo- 
teze despre momentul în care aceste concepte 
sînt exemplificate, formarea și verificarea ipo- 
tezelor fiind singurul model de învăţare pe 
care îl avem. 

Avem, aşadar, o succesiune de stadii din 
ce în ce mai puternice şi urmează să avem și 
învățare, și anume formare și verificare de 
ipoteze, care asigură relaţia între stadii. Cum 
va funcţiona acest proces ? Din exemplul ur- 
mător va reieși clar că el nu poate funcţiona. 

Să presupunem că avem un organism ipo- 
tetic pentru care, în primul stadiu, forma de 
logică utilizată este logica propoziţiilor. Să 


281 


presupunem că în stadiul 2 forma de logică 
utilizată ceste logica cuantificatorilor de ordinul 
întîi. Exemplul ales este total indiferent, nu- 
mai că vreau să fie în mod clar un caz de sis- 
tem slab în stadiul l, urmat de un sistem mai 
puternic în stadiul 2. Or, evident, orice teo- 
remă a logicii propoziţiilor este o teoremă de 
logică a cuantificatorilor de ordinul întîi, dar 
contrariul nu este adevărat. 

Și acum, vom încerca să trecem de la sta- 
diul 1 la stadiul 2 printr-un proces de învă- 
tare, adică printr-un proces de formare şi ve- 
rificare de ipoteze. Evident, acest lucru nu 
poate fi realizat. De ce? Deoarece, pentru a 
învăța logica cuantificatorilor, va trebui să în- 
văţăm condiţiile de adevăr pentru expresii ca 
„(X)F.“. Iar, pentru a învăţa acele condiţii de 
adevăr, va trebui să formulăm, cu aparatul 
conceptual disponibil în stadiul 1, ipoteze de 
tipul „(X)F„“ este adevărat dacă şi numai 
dacă... Dar o asemenea ipoteză nu poate fi, de- 
sigur, formulată cu aparatul conceptual exis- 
tent în stadiul 1; iată exact motivul pentru 
care logica propoziţiilor este mai slabă decît lo- 
gica cuantificatorilor. Din moment ce nu există 
nici o modalitate de a oferi, în logica propo- 
ziţiilor, condiţii de adevăr pe formule ca pen- 
tru toate „(X)F, “, tot ceea ce putem face e 
să spunem : ele includ Fa şi F» şi Fe și aşa 
mai departe. 

Reflectînd la acest lucru, veți vedea că este 
vorba de o formă de raționament absolut ge- 
nerală, conform căreia nu este niciodată po- 
sibil să înveţi o logică mai bogată pe baza 
unei logici mai sărace, dacă ceea ce înţelegeţi 
prin învăţare este formare și verificare de ipo- 
teze. Şi, totuși, repet că învăţarea trebuie să 
fie inferenţă nondemonstrativă ; nu poate fi 
nicicum altceva. Şi singurul model de inferenţă 
nondemonstrativă care a fost propus vreodată 
este formarea și verificarea de ipoteze. 

Deduc de aici că nu se poate decit învăţa 
un sistem conceptual mai bogat decît cel pe 

care îl posedăm ; totuşi, nu avem nici o idee 
cum ar fi să trecem de la un sistem mai sărac 
conceptual la unul mai bogat conceptual prin 
ceva ca, de pildă, un proces de învăţare. Ipo- 
teza nativistă este, aşadar, singura accepta- 
bilă, iar problema a fost pusă exact invers în 
toți aceşti 300 de ani. Singura teorie inteligi- 
bilă despre îmbogățirea resurselor conceptuale 
face din accasta o funcţie a maturizării, căci 
nu există nici o teorie care să explice modul 
în care învățarea poate acționa asupra concep- 
telor. 


Discuţie 


Papert : Modelul de învățare? propus de 
Winston se prezintă astfel se emite o ipoteză 
şi, pornind de la ca, se calculează o modifi- 
care a ipotezei. Nu este, aşadar, vorba de se- 
lectare sau de verificare, ci de un proces de 
modificare succesivă a ipotezei. Nu ştiu dacă 
ader la părerea lui Winston, dar modelul lui 
sigur nu corespunde cu modul în care aţi de- 
finit dumneavoastră teoria învăţării. 

Fodor : Din punctul meu de vedere, aceasta 
nu schimbă lucrurile. Dumneavoastră spuneţi 
că, mergînd de ici colo, puteţi avea bucle de 
retroacţiune (feedback loops), dar acest lucru 
nu schimbă situația logică. Retroacţiunea tre- 
buie, în fond, îndreptată spre respingerea ipo- 
tezei, dacă aceasta este falsă, sau spre accep- 
tarea ei, dacă este adevărată ; în ambele cazuri, 
ipoteza trebuic să fie accesibilă sistemului care 
învaţă pînă cînd va fi modificată, pentru a 
deveni mai bună, și atunci această ipoteză tre- 
buie ea însăși să fie accesibilă. A ne pune în- 
trebarea dacă mecanisme de retroacţiune sînt 
implicate sau nu în acest proces înseamnă să 
complicăm problema și mai mult. Admiţind 
că mecanismele sînt o formă de logică induc- 

tivă, atunci orice formă de logică inductivă 
va pune o asemenea problemă. 


Piaget : Comunicarea lui Fodor m-a interesat 
în mod deosebit și sînt total de acord cu cel în 
ce priveşte prima parte, și anume în legă- 
tură cu imposibilitatea de a explica dezvol- 
tarea limbajului printr-o teorie a învăţării în 
sensul obișnuit al cuvîntului; dar modul în 
care Fodor reduce ideile mele la o teorie a 
învăţării mi se pare niţel cam exagerat şi nu 
mă recunosc în această interpretare. Ideea că 
fiecare structură devine un subansamblu al 
unei structuri mai bogate este foarte corectă. 
Am încercat (fără s-o fi formulat explicit) să 
arăt că dezvoltarea cognitivă la copil — cu alte 
cuvinte, construirea de structuri succesive — 
este analoagă în istorie cu formarea matemati- 
cilor, adică generalizarea unei structuri mai 
slabe ce duce la o structură mai puternică, 
prima structură devenind o substructură, un 
subansamblu. Atunci, a aplica teoria lui Fo- 
dor la istoria matematicii ar fi echivalent cu 
a spune că nimic nu a fost inventat niciodată; 
că totul este conţinut într-o stare anterioară 
Şi că, în consecinţă, matematica, în totalitatea 
ei, este predeterminată şi înnăscută. Or, acest 
caracter înnăscut al matematicii îmi pune o 
problemă deosebită : la ce vîrstă vom descoperi 
apariţia caracterului înnăscut al numerelor ne- 
gative, al numerelor complexe şi așa mai de- 
parte — la virsta de 2, 7 sau 20 de ani? Și, 
mai cu seamă, cum naiba ar putea fi asta o 
particularitate a speciei umane dacă avem aici 
structuri înnăscute necesare ? În ce mă pri- 
veşte, îmi vine greu să cred că teoriile lui 
Cantor sau teoriile actuale ale categoriilor 
există deja preformate la bacterii sau viruşi ; 
ceva trebuie să se fi construit... Fodor a vor- 
bit, dacă am înţeles bine, despre Kant, iar eu 
unul mă simt profund kantian, dar de un kan- 
tianism care nu este static: categoriile nu 
sînt date gata făcute de la început; este, mai 

degrabă, un kantianism dinamic, în care fie- 
care categorie deschide noi posibilităţi, ceea 
ce este total diferit. Sînt de acord că structura 
anterioară, prin însăşi existența ei, deschide 
noi posibilităţi ; dezvoltarea și construirea în 
istoria matematicii valorifică aceste posibili- 
tăți la maximum, le actualizează şi le trans- 
formă în realităţi. Atunci, ceea ce era dat — și 
aici sînt de acord cu Fodor — e că structura an- 
terioară conținea deja ceva din următoarea, nu 
ca o structură, ci ca o posibilitate. Ce este 
această posibilitate ? Ce este ansamblul posi- 
bilităţilor ? Cred că ansamblul posibilităţilor 
este o noţiune la fel de antinomică ca ansam- 
blul tuturor ansamblurilor. Cred că posibili- 
tatea este un proces care se îmbogățește trep- 
tat; o structură slabă nu oferă decît puţine 
posibilităţi. Există o adjoncţiune, o creare de 
noi posibilităţi, şi în acest sens consider in- 
neismul greu de acceptat ; constructivismul mi 
se pare mult mai aproape de ceea ce obser- 
văm, atit în dezvoltarea copilului, cît şi în 
istoria matematicii. Cele două puncte de ve- 
dere mi se par complet paralele şi convergente. 
Cînd gîndesc în termeni de psihologie gene- 
tică, totdeauna păstrez undeva în minte ceva 
bazat pe istoria științelor sau istoria matema- 
ticii, pentru că este acelaşi proces. 


Fodor : Desigur, nu voi argumenta cu Pia- 
get asupra exegezei cărţilor sale, dar voi face 
două observaţii referitoare la argumente in- 
dividuale. În primul rînd, un nativist nu este 
cu nimic obligat să spună că viruşii cunosc 
teoria ansamblurilor, așa cum nu ceste obligat 
să spună că viruşii au picioruşe ; şi nu pentru 
că viruşii nu au picioruşe se întîmplă că aces- 
tea nu sînt înnăscut specificate. Este adevă- 
rat şi, pentru mine, e total paradoxal, dar, 
fără îndoială, exact că în orice teorie a modi- 
ficării conceptelor care ne sînt accesibile, nu 
găsim urme ale inventării conceptelor. Este, 
de asemenea, limpede că trebuie să existe un 

anumit sens conform căruia repertoriul nostru 
conceptual este sensibil la experienţele noas- 
tre, inclusiv experienţele speciei, cînd inven- 
tează, de pildă, matematica. Asta înseamnă, 
după părerea mea, că o teorie a plasticității 
conceptuale a organismelor trebuie să fie o 
teorie a modului în care mediul operează o 
selecţie între conceptele înnăscute specificate. 
Nu este o teorie a modului în care se dobîn- 
desc conceptele, ci o teorie a modului în care 
mediul determină care sînt părțile mecanismu- 
lui conceptual în principiu disponibile care 
vor trebui exploatate. Nu știu dacă o aseme- 
nea teorie poate fi stabilită într-o manieră va- 
labilă, dar personal nu consider, în principiu, 
că este o idee incoerentă și vom şti, punînd-o 
la încercare, dacă poate fi făcută să reziste 
(aşa cum am încercat să facem, sute de ani la 
rind, cu cealaltă teorie, cu consecinţe absolut 
falimentare). 


Aş vrea să spun cîteva cuvinte despre no- 
țiunea de potenţialitate, pentru că ceea ce am 
spus ar putea fi confundat cu o teză banală, 
care nu merită discutată. Această teză afirmă 
că nu învăţăm decit ceea ce putem învăţa, 
orice concept posibil fiind potențial accesibil. 
Sper că nu aceasta este ideea pe care am sus- 
tinut-o. Ceea ce intenţionez să susţin este ceva 
mult mai trainic. Am de gînd să mă refer, în 
argumentația mea, la o concepţie general ad- 
misă despre învăţare, care este, de fapt, o for- 
mare și o verificare de ipoteze. Conform aces- 
tei idei, conceptele care figurează în ipote- 
zele pe care ajungem să le acceptăm nu ne 
sint doar potenţial accesibile, ci servesc, de 
fapt, pentru a media învăţarea (adică, veri- 
ficarea ipotezei). Verificarea unei ipoteze ca 
„X este miv dacă și numai dacă este roşu şi 
pătrat“ cere nu numai ca roșu şi pătrat să fie 
potenţial accesibil organismului, ci şi ca aceste 
noţiuni să fie efectiv folosite pentru a media 

relația între experienţele organismului şi con- 
vingerile care rezultă despre extensiunea lui 
miv. Aceasta este o afirmare cu mult mai pu- 
ternică în privinţa accesibilităţii conceptelor 
anterioare experienţei, o afirmare mult mai 
puternică decît simpla tautologie conform că- 
reia se poate dobindi orice concept care poate 
fi potenţial dobîndit. 

Dacă este într-adevăr aşa, trebuie să ne 
schimbăm complet optica asupra fenomenului 
de plasticitate, așa cum a făcut Chomsky (ered 
că în mod adecvat şi temeinic) în domeniul 
limbii. Înainte de lucrările lui Chomsky, mis- 
terul de elucidat consta în a şti cum se întim- 
plă că între limbi există niște relaţii. Căci, de 
fapt, organismul este flexibil într-un mod ar- 
bitrar, mediile pot diferi tot în mod arbitrar 
şi, astfel, existența eventualelor universalii ale 
limbii este o enigmă ce va trebui explicată. 
O dată acceptată o teorie nativistă, misterul 
se inversează ; se pune problema de a face su- 
ficient loc în structura înnăscută a organis- 
mului pentru a explica faptul că comporta- 
mentele lor diferă, că ele sînt sensibile la 
efectele mediului. Cred că în felul acesta va 
trebui să vedem și problema învăţării în ge- 
neral. Problema este să explicăm plasticita- 
tea, nu generalitatea ; cu alte cuvinte, pro- 
blema este să găsim destulă flexibilitate 
(looseness) în mecanismele conceptuale înnăs- 
cut disponibile ale organismului pentru ca 
această flexibilitate să se poată reflecta în con- 
gruenţele dintre particularităţile mediului şi 
particularităţile convingerilor organismului. 
După părerea mea, un model de fixare de con- 
vingeri pe linia logicii induztive trebuie să fie 
corect, dacă nu pentru alt motiv, cel puțin pen- 
tru că nu dispunem de alte modele. Dar acest 
model, cum am spus, presupune nativismul cel 
mai radical, şi anume că orice angrenare a or- 
ganismului în mediul său trebuie să fie mediată 
de existența oricărui concept care face parte 
din convingerile sale. Organismul este un sis- 

tem închis, care propune lumii înconjurătoare 
ipoteze, apoi lumea alege dintre ele, în funcţie 
de un sistem de logică inductivă. 


Wilden : Sînt surprins că cineva poate con- 
sidera organismul un sistem închis. Organismul 
este, termodinamic vorbind, un sistem deschis 
input-ului și output-ului, materiei şi energiei 
in aceeaşi măsură. Dar aceste input-uri, pur- 
tătoare de diferenţe, transportă și informaţia, 
fără de care organismul nu ar putea supravie- 
tui nici o clipă în mediul său. Fără a intra 
în amănunte, este suficient să luăm în con- 
siderare ceea ce Herbert A. Simon, printre 
alții, a denumit „moneda alfabetică“ a schim- 
bului între organism și mediu, exprimată cu 
ajutorul aminoacizilor. Bateson € și alții, inclu- 
siv cu, au încercat să se ocupe într-un alt fel 
de numeroasele niveluri ale acestei forme de 
schimb de informații, ca şi de alte schimburi. 
Organismul este, așadar, deschis în trei sen- 
suri : este deschis materiei, energiei, informa- 
tiei. Presupun că, fără a scoate în evidenţă 
vreo afirmație făcută de vreunul dintre par- 
ticipanții prezenţi aici, această problemă a re- 
laţiei „organism-mediu“ (sau „sistem-mediu“*) 
este simptomatică în privinţa diferențelor epis- 
temologice profunde care există între mulți 
dintre noi, diferenţe care ar cere să fie dis- 
cutate la un nivel pe care ar trebui să-l nu- 
mim, raportat la nivelul general al discuţiei 
noastre, „metateoretic“. 


Dar, pentru moment, ceea ce mă preocupă, 
mai ales, este „succesiunea“ de logici prezen- 
tată de Fodor şi modul în care acesta folo- 
seşte termenii de „mai slab“ şi „mai puternic“, 
într-un sens genetic sau de dezvoltare, pentru 
a le descrie. Este posibil ca această folosire 
implicit „evoluționistă“ să fie epistemologic le- 
gată de o folosire similară a acestor termeni 
de Piaget, lucru pe care am încercat să-l ana- 
lizez şi critic în altă parte 5. Cred că succesi- 
unea de logici în dezvoltare propusă de Fodor 

este sau pe dos, sau cu capul în jos, iar acest 
lucru este rezultatul unei concepţii despre lo- 
gică, o concepţie exclusivă şi extrem de re- 
strictivă, care a dominat în cultura noastră de 
mai multe secole. Fodor vorbește despre un 
intreg subsistem în relaţiile sale de comunicaţie 
multidimensională cu diferitele sale medii, nu 
numai locale, ci și trecute, prezente şi viitoare. 
În schimb, analiza lui nu se referă decît la 
un aspect foarte limitat al tuturor acelor re- 
laţii ecologice. Fodor spune că, pe măsură ce 
se progresează în această succesiune de logici 
de dezvoltare (sau de construire), stadiile ul- 
terioare apar „logic mai bogate“ şi „mai puter- 
nice“ decît cele anterioare. O asemenea afir- 
maţie este corectă şi nu pune nici o problemă 
dacă, în locul celor două expresii folosite de 
Fodor, folosim una singură „sintactic mai pu- 
ternice“. Rațiunea acestei substituții constă 
în faptul că, la toate celelalte niveluri de re- 
lalie, adică cele care, pentru un motiv sau 
altul, au fost excluse din analiza lui, se mani- 
festă o secvenţă inversă. Pe măsură ce sin- 
taxa logicii particulare pe care o descrie Fo- 
dor devine mai puternică, din cauza posibili- 
tăților de manipulare pe care le asigură, ea 
devine în acelaşi timp semantic şi pragmatic 
mai slabă. Folosesc aceşti termeni într-un sens 
mai degrabă semiotic decit lingvistic, deoa- 
rece înțeleg că accepțiunea pe care o dă Fo- 
dor „semanticii“ se referă la acel domeniu 
limitat al semnificației digitale guvernate de 
abaterile constante care în limba engleză se 
numesc, de obicei, meaning („sens“), în timp 
ce, din perspectivă semiotică, „semantica“ con- 
sideră că sensul, ca bază a semnificației, este 
caracteristic comunicării analogice care se des- 
făsoară pe un continuum sau, conform unei 
alte terminologii, așa-numitul domeniu „para- 
lingvistic“. De fapt, Fodor vorbeşte despre re- 
lația dintre logica analogică și logica digitală, 
dar fără să o ia pe prima în considerare în mod 
corespunzător. Ceea ce spune el despre rela- 

tia de reprezentare între domeniul A şi do- 
meniul C, ca şi problema de a şti cînd şi dacă 
reprezentările sînt reversibile înseamnă, de 
fapt, să discutăm problema traducerii digitale 
a comunicărilor analogice. Fodor discută efec- 
tele pe care le antrenează folosirea unui sistem 
de logică şi de comunicare codat discret — 
sistem în care spaţiile albe dintre elemente 
fac parte din cod — pentru a reprezenta sau 
verbaliza continuum-ul analogic nondiscret care 
constituie contextul său şi, în realitate, 
sursa lui ultimă. Știm — şi în toate sistemele 
vii şi sociale constatăm mereu — că comuni- 
carea analogică (sau logică, dacă vreţi) şi co- 
municarea digitală funcţionează împreună în- 
tr-o manieră complexă. Știm, de asemenea — 
simpla luare în considerare a lucrărilor lui 
Freud şi ar ajunge —, că traducerile din ana- 
logic în digital reprezintă o sursă potenţială 
de dificultate şi paradox şi, de fapt, în con- 
texte sociale specifice, o sursă de patologie, 
ceea ce a arătat Bateson, prin „teoria dublu- 
lui impas“ (double-bind). Unde vreau, aşadar, 
să ajung ? Încerc să scot în evidenţă că suc- 
cesiunea de logici se bazează, după Fodor, pe 
un anumit număr de supoziții implicite privi- 
toare la logică, conform cărora aceasta ar fi 
codată discret. Asta în primul rînd. În al doi- 
lea — ipotezele lui Fodor despre logicile „mai 
slabe“ şi „mai puternice“ nu sînt, în realitate, 
decît o formalizare incompletă, pentru a spune 
că un sistem codat discret nu poate niciodată 
reprezenta complet şi adecvat caracterul non- 
discret al continuum-urilor realităţii cu aju- 
torul unui număr finit de „biţi“. După cum 
se ştie, condiţiile acestor reprezentări au fost 
fixate, în anii patruzeci, de teorema rețelei 
nervoase a lui McCulloch şi Pitts, conform 
căreia orice proces poate fi reprezentat de o 
rețea nervoasă finită, cu condiţia să poată fi 
descrisă fără ambiguitate de un număr finit 
de cuvinte. Problema nu e numai că procesele 
continue nu pot fi decît aproximate de siste- 

mele digitale, dar că, în cea mai mare parte 
a cazurilor, nu există, pur și simplu, cuvinte 
care să poată fi folosite în descriere și, cu atît 
mai puţin, un număr de cuvinte finit și non- 
ambiguu. Cu alte cuvinte, cred că nu este le- 
gitim să impunem logicii şi comunicării restric- 
tiile pe care analiza şi schema lui Fodor le 
impun acestora efectiv. Am impresia, în plus, 
că Fodor se acomodează cu această eroare pri- 
mă, consfinţind sărăcirea semantică şi pragma- 
tică a digitalului prin folosirea extensivă a ter- 
menului „mai puternic“. Aș vrea, de asemenea, 
să semnalez faptul că Fodor uită că logicile de 
care vorbim constituie ierarhii atit reale, cit şi 
imaginare. În cadrul realului, comunicarea ana- 
logică este, în mod evident, de un tip logic su- 
perior comunicării digitale ; în societatea noa- 
stră, această ierarhie a suferit, totuşi, o 
răsturnare imaginară, care postulează — pentru 
raţiuni ce pot fi, la urma urmei, raportate la 
factori social-economici — că digitalul este de 
un tip logic superior analogicului. Rezumind 
esenţialul punctului meu de vedere — pe care 
nu-l pot, din nefericire, exprima în prezentul 
context fără acest lung preambul —, voi spune 
că propunerea lui Fodor privind succesiunea lo- 
gicilor, așa cum a schiţat-o el, nu este vala- 
bilă decît dacă şi numai dacă se admite răstur- 
narea imaginară a relaţiilor logice, așa cum am 
expus-o pe scurt, și dacă presupunem, în plus, 
așa cum se procedează, în general, în cadrul 
discursului științific în societatea noastră, că 
logica trebuie să fie necesar şi pur digitală. 
Acest punct de vedere confirmă foarte exact 
ceea ce am scris în alte părţi în legătură cu 
anumite ipoteze avansate de Piaget. După pă- 
rerea mea, în consecință, dat fiind faptul că 
logica, comunicarea şi limbajul nu sînt de na- 
tură pur digitală, succesiunea de logici, aşa 
cum o prezintă Fodor, nu este valabilă. 


Fodor Cred că există în mod evident ca- 
zuri în care un sistem este mai puternic decit 

altul, în sensul că sistemul mai puternic poate 
reprezenta funcţionare continuă, pe cînd celă- 
lalt nu poate. Dar este la fel de clar că nu 
toate cazurile sînt de acest fel. 


Wilden : Vorbim de sintaxă — ordonare — 
sau de semantică și pragmatică — de valoarea 
de schimb şi valoarea de folosire a semnelor şi 
semnificanţilor ? În ce sens înțelegeţi „mai 
puternic“ ? 


Fodor : Vorbim de semantică, cu alte cu- 
vinte ne situăm în cazul în care ceea ce se 
poate reprezenta în sistemul cel mai avan- 
sat include continuitatea variabilelor, în timp 
ce într-un sistem mai slab n-o putem face. 
Acesta este un tip de caz, dar, desigur, nu ca- 
zul general. Faptul că logica cuantificatorilor, 
de exemplu, este mai bogată semantic decît 
cea propozițională nu are nimic de-a face cu 
caracterul continuu sau discret al situaţiei pe 
care o reprezintă. 


Diitting Am impresia că, în ce privește 
conceptele, ele se dezvoltă în sensul că tră- 
sături semantice brute sînt adăugate la fie- 
care stadiu al dezvoltării și că aceste trăsă- 
turi sînt dobiîndite în interacțiunea cu lumea, 
ceea ce permite generalizări. În acest sens, 
sint de acord cu Wilden. De ce n-aţi numi 
atunci acesta un tip de învăţare, din moment 
ce nu este vorba, strict vorbind, de logică 
simplă ? 

Fodor : Trăsăturile semantice, după cite știu, 
nu sînt decît predicate. Dacă acest lucru este 
corect, atunci argumentul se aplică perfect, 
pentru că exact ceea ce nu putem face este 
să introducem un predicat care nu se poate 
defini prin predicatul avut la dispoziție ante- 
rior: asta este problema. Din această cauză, 
toţi cei care au vorbit de trăsături semantice, 
printre alţii îl includ şi pe Locke, au presupus 
totdeauna că ansamblul de trăsături defini- 
torii este accesibil organismului de la bun în- 

ceput. Singurul dezacord constă în faptul că 
Locke a considerat că ansamblul de trăsături 
primitive este înlocuit de trăsăturile senzo- 
riale ; dar Locke nu are o altă teorie despre 
proveniența acestor trăsături semantice decît 
că aparatul senzorial al organismului este în- 
născut. Nimeni, de altfel, după cîte ştiu, nu a 
propus vreodată o teorie cu privire la pro- 
venienţa trăsăturilor primitive, şi asta mă face 
să cred că o asemenea teorie n-ar putea să 
existe. 

Monod : În primul rînd, aş dori să aflu dacă 
am înţeles bine ce a spus Fodor şi, de ase- 
menea, aş dori să pun cîteva întrebări, fără 
îndoială, naive. Nu ştiu dacă am înţeles punc- 
tul de vedere expus de Fodor. (Trebuie să spun 
că nu cunosc deloc această problemă şi că nu 
înțeleg, într-adevăr, nimic din toate acestea, 
fapt care mă supără niţel, pentru că, neprice- 
pîndu-mă deloc la logică, n-ar trebui să fiu 
capabil să fac știință, şi, totuși, puţină tot 
fac ; cum se poate ?) 

Dacă luăm două sisteme, Sı şi So, dintre 
care unul este mai puternic decît celălalt, 
atunci Sz este capabil să exprime toate rela- 
tiile din Sı, dar, prin definiție, Sı nu poate 
face același lucru pentru S2. De aceea — şi 
aici nu-mi prea este clar ce a vrut Fodor să 
spună —, din moment ce S nu poate să pro- 
vină din S, şi nu este conţinut în Si, atunci 
S> trebuie să fi provenit dintr-o oarecare sursă 
înnăscută. Fodor nu a spus efectiv acest lucru, 
dar eu cred că l-a subînţeles. Pentru mine, pro- 
blema se prezintă, aşadar, astfel: cum putem 
genera S din moment ce nu-l putem deriva 
din S, ? 

Fodor: Dacă admiteţi acest lucru, nu mai 
aveţi nevoie de argumentele mele filosofice. 
Ceea ce combăteam eu era poziţia conform că- 
reia se pornește de la S, și, printr-o oarecare 
procedură de calcul, se ajunge la S2. Dacă ad- 
miteţi că nu puteţi face acest lucru, atunci 
există alte posibilităţi Dumnezeu o face pen- 

tru dumneavoastră marţea, dumneavoastră o 
faceţi căzînd în cap, sau este înnăscută. 

Monod: Ei bine, aici ințervine propunerea 
mea naivă. Putem, fireşte, arăta că se poate 
ajunge la un paradox absolut imaginîndu-ne 
că s-ar putea să existe un sistem S, care s-ar 
putea să nu fi fost încă inventat, care l-ar 
conţine pe S şi pe Sı, şi așa mai departe, la 
infinit. După cîte-mi pot da seama, vor exista, 
fără îndoială, logicieni peste o sută de ani, şi 
putem conclude că, foarte probabil, ei vor de- 
riva astfel de sisteme la infinit. 

Fodor : Între noi este o neînțelegere totală 
si, fără îndoială, cu sînt de vină. Eu nu vorbesc 
despre evoluţia disciplinei logicii, cu alte cu- 
vinte nu mă refer la situaţia în care un lo- 
gician, diîndu-i-se o logică de un anumit ca- 
racter formal, meditează asupra ei timp de 
zece ani și preconizează un formalism şi mai 
puternic. Eu vorbesc despre următoarea pro- 
blemă din psihologie să ne imaginăm că sis- 
temul conceptual al unui organism într-o 
anume perioadă a dezvoltării sale este forma- 
lizat ca logică. Cu alte cuvinte, știm cum arată 
acest sistem conceptual ; știm care sînt ele- 
mentele sale, îi cunoaștem semantica şi ştim 
ce mecanisme combinatorii există. Iată, aşa- 
dar, cum arată organismul reprezentat ca o 
algebră în starea Sı; apoi descoperim, ca 
fapt empiric, că el ajunge la S2 Acum se 
pune problema cum a ajuns organismul la 
S? Diferite evenimente ar putea avea ioc: 
s-ar fi putut produce evenimente de maturi- 
zare, care nu au nimic de-a face cu procesul 
de învăţare şi nici cu o procedură de calcul. 
Asta se întîmplă, pur și simplu, pentru că 
creierul se reface, așa cum am spus, „marţea“ ; 
acest lucru este foarte posibil. Într-adevăr, eu 
asta cred că se întîmplă în unele cazuri ale 
„dezvoltării cognitive“. Dar o altă posibilitite, 
pe care o exclud pentru motivele pe care 
le-am arătat, ar fi următoarea are loc un pro- 
ces de învățare — e povestea clasică —, iar 

acest proces de învăţare a provocat formarea 
și verificarea de ipoteze. 


Monod : Cred că sînt de acord cu dumnea- 
voastră şi nu vreau să denaturez ce aţi spus 
—— dimpotrivă. Dumneavoastră numiţi Sı, Sz, 
S3 „logici“. De ce nu admiteţi posibilitatea că, 
de fapt, cuvîntul nu este utilizat corect? 
Aceasta comportă o substructură pe care aș 
numi-o logică înnăscută, elementară și univer- 
sală şi de la această logică înnăscută, elemen- 
tară şi universală foarte simplă construiți 
dumneavoastră diferite logici combinatorii, fo- 
losind metode de derivare din ce în ce mai 
subtile. Cu alte cuvinte, cuvîntul „logică“ nu 
se aplică întocmai acestor combinații. 


Fodor: Aveţi perfectă dreptate, partea 
proastă e că nu ştim deloc în ce sens se aplică 
efectiv. „Sistem conceptual“ sau „programul 
organismului la timpul T“ s-ar potrivi, dar 
sînt tot atîtea metafore nereușite. 


Monod : Ceea ce aş vrea să întreb, de fapt, 
este dacă sînteţi de acord că folosim cuvîntul 
„logică“ în două accepţii destul de diferite. 
O accepţie serveşte la definirea acelor siste- 
me matematice sau logice diferite care pot fi, 
într-adevăr, construite mai mult sau mai puţin 
arbitrar, dar pe care nu le putem construi 
fără a folosi totdeauna aceleași proceduri ele- 
mentare înnăscute, și pe care le admit ca în- 
născute. Iar aceste proceduri sau elemente de 
logică sînt postulate ca înnăscute de însuși 
Descartes. 


Chomsky : Cred că ceea ce spune Fodor este : 
resursele nenumăratelor sisteme care ar putea 
fi inventate vreodată de acest genotip, deci 
acele resurse sînt genetic fixate. 


Monod : Voi merge mai departe și voi în- 
cerca să dau un început de răspuns unei în- 
trebări puse de Piaget mai înainte trebuie, 
oare, să spunem că matematica modernă, ma- 
tematica clasică şi matematica euclidiană, în 

totalitatea lor, sînt înnăscute ? Firește că nu. 
Dar procedurile elementare logice care per- 
mit construirea acestor matematici trebuie, 
după părerea mea, să fie înnăscute. 


Piaget : Cred că problema ridicată de Mo- 
nod este foarte importantă; în esenţă, ea 
atinge diferenţa enormă între ceea ce eu nu- 
mesc structură, pe de o parte — adică ceea 
ce subiectul este în stare să facă şi să con- 
struiască —, și, apoi, pe de altă parte, tema- 
tizarea acestei structuri și formalizarea ei. În 
acest caz, chiar dacă nu cunoaștem logica şi 
nu formalizăm structurile pe care le folosim, 
aceste structuri determină construcţii, fiecare 
din ele deschizîind calea spre noi posibilităţi, 
care ne conduc spre etapa următoare, în care 
folosim noile structuri. Faptul că nu știm cum 
să le formalizăm dacă nu sîntem logicieni nu 
are nici cea mai mică importanţă cînd apli- 
căm structurile la experienţa şi problema pe 
care o discutăm aici. Astfel, a spune că punctul 
de pornire este înnăscut (în această privinţă, 
am dubiile mele, pentru că îmi ajunge o func- 
ționare înnăscută) nu are nici o importanță. 
Problema constă în a ști cum o structură pur- 
cede din alta, și, în acest caz, observaţia arată, 
la toate nivelurile, şi la omul de ştiinţă, și la 
copil, că orice structură dă naştere la altele, 
prin posibilitățile pe care le deschide. 

Un exemplu luat din istoria actuală a mate- 
maticii este modul în care grupul Bourbaki 
și-a construit structura formalizată şi tema- 
tizată, folosind, fără s-o ştie, instrumente care, 
de fapt, erau corespondențe, morfisme şi cate- 
gorii. Următorul pas a constat în aflarea mo- 
dului în care şi-au construit ei structura și 
ce instrumente au folosit ca mijloace de ac- 
țiune, dar nu ca formalizare şi tematizare. De 
la descoperirea mijloacelor de acţiune, s-a tre- 
cut la pasul următor, și anume descoperirea 
teoriei categoriilor și morfismelor. 

Atran : Trebuie să admitem ca fapt istorie 
că teoria gramaticii generative își datorează, 
în parte, existenţa cercetărilor asupra bazelor 
matematicii. De la Descartes încoace, unii şi-au 
dat seama că limba posedă un aspect într-ade- 
văr „creator“, care permite folosirea infinită 
a unui număr finit de mijloace. Cu toate aces- 
tea, descoperirea mecanismelor recursive şi na- 
tura algoritmilor n-au făcut posibilă decît 
într-o epocă mai recentă concentrarea pe 
această problemă şi formularea precisă a me- 
canismelor de care fiecare limbă dispune per- 
miţînd folosirea liberă şi neîngrădită a aces- 
tora. La începuturile sintaxei transformaţio- 
nale, structura-nucleu, care făcea parte din 
modelele algebrice ale acestor mecanisme, a 
constituit obiectul unor speculaţii. Nucleul nu 
constituia decît o singură parte a modelului și 
nu avea nici o prioritate asupra altor meca- 
nisme sintactice, semantice sau fonologice în 
producerea efectivă a propoziţiilor. Mai re- 
cent, speculaţiile despre natura empirică a nu- 
cleului au fost, în mare, abandonate ; această 
natură părea, într-adevăr, să intereseze mai 
mult modelul propriu-zis decît fenomenele pe 
care încerca să le descrie. 

Cu toate că lingvistica algebrică își are ori- 
ginea în lucrări despre teoria bazelor matema- 
ticii, interesele celor două ştiinţe s-au dife- 
renţiat net. Cele mai multe dintre modelele de 
care dispune lingvistica sînt prea bogate, prin 
faptul că ele fac posibil un număr infinit de 
limbaje „imaginabile“, care nu sînt limbaje 
umane într-un sens esențialmente psihologic. 
În consecinţă, sarcina principală a lingvisticii 
algebrice este de a introduce constrîngeri for- 
male care să excludă formularea altor lim- 
baje decît limbajele umane. Oricum, nu avem 
nici un motiv să credem că o cunoaştere a 
mecanismelor de coordonare senzoriomotorie 
sau a altor domenii cognitive l-ar putea ajuta 
pe lingvist să descopere care sînt aceste re- 
stricţii. 

Critica adusă de Fodor teoriilor actuale ale 
învățării, critică, după cum se cunoaște, în- 
dreptată „împotriva curentului dominant din 
gindirea filosofică şi psihologică din ultimii 
aproximativ trei sute de ani“, constituie o sfi- 
dare majoră nu numai a „compromisului“ din- 
tre Chomsky şi Piaget, dur și a întregului sis- 
tem elaborat de Piaget. Disputa va fi reluată 
în cursul acestei dezbateri. Chiar dacă unele 
din implicațiile inneismului radical susținut 
de Fodor au fost trecute cu vederea și anu- 
mite aspecte implicite gîndirii sale au fost pe 
nedrept neglijate sau denaturate, forța argu- 
mentaţției sale este atît de convingătoare oricui 
este interesat în teoriile limbajului și ale în- 
vățării, încît merită să se traseze mai clar li- 
niile ce despart cele două școli de gîndire re- 
prezentate aici. Datorită deosebirilor care se 
conturează acum între constructivism și in- 
neism, est- justificată comparaţia între poziţia 
lui Chomsky și poziția lui Fodor, pentru a 
vedea cum amândoi combat modul de gîndire 
împărtășit de școala de la Geneva și de Papert. 


Piaget remarcă în mod pertinent că este de 
necontestat faptul că, în decursul timpului, noi 
concepte si scheme cognitive mai puternice 
sînt dobînuite de facto atit de indivizi, cît și 
de comunitatea științifică, în general. Istoria 
matematicii (în ochii lui Piaget, un domeniu 
privilegiat între toate realizările omului) se 
prezintă ca un proces de generclizări din ce 
în ce mai bogate, în care se integrează struc- 
turi conceptucle anterioare. Piaget vrea să 
demonstreze că dezvoltarea istorică a mate- 
maticii şi ontogeneza cunoașterii sînt strîns 
legate, că ele sînt mai degrabă izomorfe decit 
pur şi simplu analoage. Dacă dobîndirea de noi 
concepte și de sisteme logice mai bogate sînt 
inexplicabile într-un domeniu, acest proces, pe 
același temei, trebuie să fie inexplicabil sau 
chiar imposibil și în celălalt : este argumentul 
pe care-l folosește Piaget pentru a asimila teza 
lui Fodor unei reductio ad absurdum. Monod 

vede un mijloc de evitare a acestui paradox 
aparent şi pledează pentru o teorie conform 
căreia predispozițiile combinatorii înnăscute ar 
fi activate de mediu. Apariţia noilor sisteme 
logice, sugerează Monod, s-ar face datorită 
unor noi combinaţii de unităţi operatorii în- 
născute, care permit astfel stăpînirea unor 
calcule din ce în ce mai complexe. Cu toate 
acestea, poziţia lui Monod diferă de construc- 
tivismul lui Piaget într-un aspect esenţial (care 
o apropie astfel de inneismul lui Fodor), și 
anume : regulile combinatorii pot ele însele fi 
înnăscute și selectate de mediu. Admiţind acest 
lucru, în ce privește celelalte aspecte, teoria 
constructivistă și propunerea lui Monod nu se 
deosebesc una de cealaltă. Dimpotrivă, Piaget 
respinge categoric noțiunea de înneitate a sub- 
structurilor proprii dezvoltării cognitive, care 
stau la baza folosirii unor „metode de deri- 
vare din ce în ce mai subtile“, așa cum se ex- 
primă Monod. Pentru Piaget, necesitatea și 
universalitatea țîșnesc din constrîngeri con- 
structive, nu din dotare genetică ; ele aparțin 
„structurii mediului“ în aceeași măsură în care 
aparțin planului de detaliu al organismului. 
Iată punctul în care apare ruptura decisivă în- 
tre inneism și constructivism. Trebuie, oare, 
să atribuim mediului o anumită structură ? 
Dacă răspunsul este afirmativ, ce se înţelege 
prin „asimilarea“ unei astfel de structuri de 
organism ? Răspunsul inneist este net: mediul 
își are propria structură, dar întreaga structură 
a organismului vine din „interior“, din subiec- 
tul cognitiv și se dezvoltă conform progra- 
mului speciei; structurile exterioare nu in- 
tervin decît după ce au fost decodate de fil- 
trele de selecţie ale organismului. Mediul (adică 
observațiile, schimburile comunicaţionale şi 
fluxul de informaţie) poate declanșa sau în- 
tirzia, cataliza sau suprima performanţele cog- 
nitive, dar niciodată nu le poate modela prin 
transferarea asupra organismului a unor struc- 

turi care aparţin mediului și care rămîn așd- 
dar „exterioare“ organismului. Fodor merge 
pînă la a-i sugera lui Piaget o formulă expli- 
cativă care este un fel de imagine răsturnată 
a celei propuse pînă aici de epistemologii ge- 
neticieni : dacă, într-adevăr, copilul dobîndește 
structuri cognitive mai bogate, atunci „Piaget 
nu trebuie să fie, din punctul de vedere al 
necesităţii logice (și nu al necesității empirice), 
non-nativist în interpretarea schimbărilor de 
stadiu... schimbarea de stadiu nu poate fi un 
proces de învățare“. Replica lui Piaget că pro- 
pria lui teorie nu poate fi „redusă“ la o simplă 
teorie a învăţării în sensul strict cl cuvîntului 
este justificată, dar nu răspunde la întrebare. 

Capitolele următoare vor mai aduce clarifi- 
cări acestei controverse, cu toate că deseori în 
mod indirect. Înainte de u ne alătura partici- 
panților la discuţii și de a-i da cuvîntul lui Pia- 
get pentru a-și detalia expunerea cu privire La 
felul în care vede corelaţiile între operaţiile 
cognitive și structurile lingvistice, să ne oprim 
puțin pentru a rezuma poziția lui Fodor și, res- 
pectiv, Piaget cu privire la istoria științei și 
pentru a vedea unde și de ce pozițiile lor sînt 
divergente. Grupul de la Geneva pare să fie 
gata să combată inneismul lui Fodor numai 
dacă următoarele argumente se dovedesc a fi 


simultan corecte pe temeiuri logice (nu numai 
empirice) : (1) dezvoltarea cunoașterii, așa cum 
este raţional reconstituită de-a lungul istoriet 
științei, și ontogeneza structurilor cognitive, 
raţional reconstituită prin experienţele în psi- 
hologia copilului, sînt esențialmente analoage 
sau chiar riguros izomorfe ; (2) abordarea in- 
neistă este în principiu (și nu numai provizoriu) 
incapabilă să explice dezvoltarea cunoașterii 
științifice și, în mod special, a gîndirii mate- 
matice ; (3) de aceea, abordarea înneistă este, 
în principiu, neadecvată pentru a explica dez- 
voltarea cognilivă. Aceasta este argumentarea 

elaborată și prezentată de Piaget în prezentul 
capitol. Există cîteva probleme care trebuie pe 
scurt analizate. În primul rind, epistemologia 
modernă, prin lucrările lui Popper, Kuhn, La- 
katos, Elkana, Putnam și mulţi alții, în ciuda 
diferenţelor interne și a neînțelegerilor locale, 
sprijină teza lui Fodor conform căreia dezvol- 
tarea conceptuală este esențialmente bazată pe 
„fixarea de convingeri“, „inferența nondemon- 
strativă“ şi „formarea și confirmarea de ipo- 
teze“ *. Progresul științific este departe de a 
fi totdeauna o dezvoltare eșalonată conform 
unei bogății conceptuale crescînde, în care fie- 
care nouă fază o include pe cea anterioară ca 
subdomeniu. Poziţiile inneiste sînt explicitate 
în cele mai multe din lucrările recente ale lui 
Popper, iar principiul „de la amoeba la Ein- 
stein“ revine frecvent în întreaga sa operă. 
Convingerile şi previziunile, exprimate în ter- 
menii ipotezelor, sînt anterioare observaţiei ; 
și, asa cum subliniază Fodor în replica dată 
lui Papert în acest capitol, faptul că, prin pro- 
cese de retroacțiune, observaţia empirică in- 
teracționează cu stocul conceptual, contribuind 
la reevaluarea convingerilor și la selectarea 
ipotezelor nu rezolvă întotdeauna problema 
originii acestor ipoteze. A considera că stocul 
de concepte, convingeri și previziuni există în- 
scris de la început (adică este determinat ge- 
netic) constituie o strategie de cercetare pe care 
au adoptat-o mulţi epistemologi moderni și nu 
numai Fodor. Ipoteza exprimată în propoziţia 
(2) nu se poate susţine. S-ar părea că nu există 
motiv de principiu care să blocheze a priori 
drumul spre o explicație îinneistă satisfăcă- 
toare a dezvoltării cunoaşterii științifice, in- 


Cea mai reprezentativă lucrare în acest domeniu 
este volumul colectiv Criticism and the Growth of 
Knowledge (Critică şi dezvoltarea cunoaşterii), edi- 
tat de I. Lakatos şi A. Musgrave, Cambridge, Cam- 
bridge University Press, 1970. 

clusiv matematica *. Punctul (1) rezumă una 
din cele mai îndrăgite poziții de cercetare ale 
şcolii de la Geneva și constituie, în același 
timp, o reeditare rafinată a ideii că ontoge- 
neza (dezvoltarea cognitivă individuală de la 
naștere la maturitate) este compatibilă cu fi- 
logeneza (dezvoltarea istorică a cunoașterii ști- 
inţifice) **. Coloana vertebrală a teoriei epi- 
genezei cognitive, elaborată de Piaget, este 
formată din principii explicative ca: „echili- 
brare“,  „autoorganizare“,  „asimilare/acomo- 
dare“, concepte care trădează, toate, impor- 
tanta rolului euristic dat modelelor evoluțio- 
niste. Dar astfel de modele sînt, la rădăcină, 
antidarwiniste. Principiului selecției, care, prin 
constrîngerile mediului, nu reține decit anu- 
mite procese între toate cele care pot fi înscrise 
genetic, este comparabil cu schema lui Pia- 
get. Comparaţia între ontogeneză și filogeneză 
este foarte discutabilă şi, chiar admițînd că 
dezvoltarea cognitivă şi progresul istoric al 
ştiinţei sînt similare, mai trebuie, totuși, do- 
vedit că nativismul radical și ipoteza unui pur 
mecanism de mutație și de selecție nu pot, 
în principiu, propune o explicație comună, va- 
labilă pentru amândouă. Nu există nici un mo- 
tiu ca această posibilitate să fie exclusă pe 
baze logice. Astfel, inferența (3) devine, în cele 
din urmă, nulă, chiar dacă argumentul (1) se 
dovedește adevărat. 

În sfîrșit, Fodor nu exclude, bazîndu-se pe 
criterii logice, ca formalisme mai bogate sau 
noutatea reală să poată fi realizate de oameni 
de știință (sau de copil, în anumite stadii). El 
se mulțumește să demonstreze, tot pe baze lo- 


* Pentru o istorie a matematicii aşa cum este 
văzută dintr-o structură non-bourbakiană şi non- 
piagetiană, vezi I. Lakatos, Proofs and Refutations : 
The Logic of Mathematical Discovery (Dovezi şi dez- 
minţiri : Logica descoperirii matematice), Cambridge, 
Cambridge University Press, 1976. 

** Vezi observaţiile făcute de Mehler în conclu- 
ziile la acest volum. 

gice, că aceste realizări nu pot fi, în nici un 
caz, rezultatul vreunui proces de „învățare“. 
Dacă, de exemplu, teoria numerelor este un 
subdomeniu al teoriei ansamblurilor, și aceasta, 
cum se sugerează, este, la rîndul său, un sub- 
domeniu al teoriei categoriilor, contingența is- 
torică a unei asemenea strategii de descope- 
rire nu implică, în nici un caz (pe baze lo- 
gice și empirice), că toate conceptele puse în 
joc de teoria categoriilor sînt mai puternice 
decît conceptul de număr întreg, sau că ele 
n-ar fi înnăscute în aceeaşi măsură ca și acesta. 
Aceasta este o ipoteză mai puternică decit ideea 
lui Piaget de „concepte potenţial disponibile“, 
căci ea își propune să demonstreze că aceste 
concepte trebuie să fie „într-adevăr disponi- 
bile“ (adică înnăscute) înainte ca organismul 
să fie expus vreunei experiențe pertinente. 
Aceste probleme vor fi pe larg analizate în 
capitolul 12 şi în Partea a Il-a. 


CAPITOLUL 7? 


LIMBAJUL ÎN CADRUL 
CUNOAŞTERII 


În afara cîtorva noi lămuriri asupra ratiu- 
nilor în virtutea cărora, după Piaget (opus lui 
Chomsky), „limbajul depinde de achiziţiile 
făcute la nivelul inteligenţei senzoriomotorii“, 
acest capitol prezintă o altă ipoteză interesantă. 
Este vorba de o nouă piesă a „puzzle“-ului pia- 
getian, care poartă numele de „funcţie semio- 
tică“. Piaget atribuie acestei funcţii semiotice 
sau simbolice următoarele însușiri: posibilita- 
tea de a fi integrată cu scheme de asimilare 
proprii nivelului senzoriomotor (scheme sim- 
bolice se pot îmbina într-o logică pur „activă“), 
imitarea (concepută ca o repetare îintenţională 
și adecvată a comportamentului obiectelor, 
prin intermediul mișcărilor corporale), imita- 
rea. înteriorizată (care generează imagini inte- 
rioare și reprezentări mintale), jocul evocator 
și imitarea amînată (repetarea schemelor în 
ubsenţa obiectului corespunzător). După Pia- 
get, limbajul e un caz particular al funcţiei 
semiotice. Orice ar fi, subliniază el, apariţia 
functiei semiotice în timpul celui de-al doilea 
an este „contextul în care debutează limbajul“. 
Sincronismul dintre aceste două competențe 
nu poate fi, după părerea lui Piaget, „un eject 
al hazardului“. 

Chomsky răspunde că, deşi, evident, copilul 
face multe lucruri și dezvoltă tot felul de com- 

petente care sînt sincrone cu apariția limba- 
jului sau o preced cu foarte puţin, aceasta nu 
dovedește că limbajul depinde, într-un fel sau 
altul, de aceste activități. Chiar si ipoteza mai 
restrictivă după care apariția competenţelor 
senzoriomotorii sau a capacităţilor cognitive 
generale condiționează limbajul pe căi indi- 
recte este respinsă de Chomsky în termenii 
evocaţi de Monod în capitolul 6. Într-adevăr, 
nici copiii nevăzători, nici copiii paraplegici 
nu manifestă o inferioritate semnificativă în 
performanțele lor lingvistice. 

Dan Sperber (al cărui domeniu este antro- 
pologia cognitivă) va merge mai departe, ne- 
gînd că noțiunea de „funcţie semiotică“ ar avea 
sens. Reducerea limbajului și a jocului imita- 
tiv la numitorul comun de „funcție semiotică“ 
i se pare tot atît de arbitrară ca și reducerea 
„tuturor părților protuberante ale corpului... la 
o ramură specială a biologiei“ (vezi cap. 7; 
acest argument este amplu expus în capitolul 
11). 

Discuţia care începe aici între D. Premachk 
și N. Chomsky anticipează deja problematica 
pe care o pun comparatiile între specia umană 
și alte specii în domeniul competențelor cogni- 
tive. Acest aspect face obiectul capitolului 9. 


Schemele de acţiune 
și învăţarea limbajului 


Jean Piaget 


Am dori să explicăm în cîteva cuvinte de 
ce credem că limbajul depinde de achiziţiile 
făcute la nivelul inteligenţei senzoriomotorii. 
Într-adevăr, aceasta conţine deja o întreagă 
logică în acţiune, de vreme ce nu există încă 

gîndire, nici reprezentare, nici limbaj. Dar 
aceste acţiuni sînt coordonate după o logică ce 
conţine deja multiple structuri, care se vor 
dezvolta mai tîrziu într-un mod spectaculos. 
Mai întîi, are loc, bineînţeles, o generalizare 
a acţiunilor. De exemplu, copilul se află în 
faţa unui obiect suspendat, încearcă să-l apuce, 
nu reuşeşte, dar îl balansează ; devine f6arte 
interesat, continuă să-l lovească pentru a-l] 
face să se mişte şi, apoi, de cîte ori vede un 
obiect suspendat, îl împinge şi îl balansează. 
E un act de generalizare, care dovedeşte, de- 
sigur, un început de generalizare logică sau 
de inteligență. Fenomenul fundamental la ni- 
velul acestei logici a acţiunilor este asimilarea, 
şi voi numi asimilare integrarea de noi obiecte 
sau de noi situaţii și evenimente la scheme an- 
(erioare ; numesc schemă ceea ce rezultă din 
generalizările din care tocmai am dat un 
cxemplu în legătură cu obiectul suspendat. 
Schemele de asimilare reprezintă un fel dc 
concepte, dar nişte concepte practice. Sint con- 
cepte în sensul că ele comportă înţelegerea (eu 
opun înţelegerea extensiunii conform uzajului 
francez în logică) ; sînt concepte de comprehen- 
siune, adică se referă la calități și predicate, dar 
nu implică încă extensiunea ; altfel spus, co- 
pilul recunoaşte un obiect suspendat, ceea ce 
înseamnă înțelegere, dar nu are posibilitatea 
să-şi reprezinte ansamblul obiectelor suspen- 
date. Şi dacă nu are loc extensiunea, aceasta 
se întimplă pentru că amintirea nu este încă 
prezentă, căci pentru a ajunge să-și repre- 
zinte ansamblul obiectelor care au aceeaşi ca- 
litate e nevoie, fireşte, de o capacitate de evo- 
care, deci de reprezentare ; este ceea ce va 
permite funcţia simbolică sau semiotică ce se 
va constitui mai tîrziu şi care nu este dată de 
la început, de unde limitările acestor concepte 
practice pe care eu le numesc scheme de asi- 
milare. 


Dimpotrivă, dacă nu există încă extensiune, 
există coordoi ări de scheme, și aceste coordo- 

nări vor constitui întreaga logică senzoriomo- 
torie. Iată un exemplu de coordonare ima- 
ginaţi-vă un obiect aşezat pe un altul ; relaţia 
așezat pe poate fi coordonată cu acţiunea de 
a trage, și copilul va trage spre el un obiect 
așezat pe o cuvertură, în așa fel încît să îl 
poată atinge. Cit despre felul în care se veri- 
fică dacă este vorba de o coordonare, e destul 
să așezăm obiectul puţin mai departe decit 
suportul : dacă copilul continuă să tragă, în- 
seamnă că n-a înțeles nimic și că nu a avut loc 
o coordonare, pe cînd dacă copilul așteaptă ca 
obiectul să fie deasupra și atunci trage, în- 
seamnă că a avut loc o coordonare. Găsim în 
plus în această logică senzoriomotorie tot fe- 
lul de corespondențe sau de morfisme prac- 
tice, morfisme în sens matematic ; găsim re- 
laţii de ordine, bineînțeles mijloacele sînt an- 
terioare atingerii scopului, ele trebuie ordonate 
într-o anumită succesiune ; găsim îmbinări, 
adică o schemă poate fi îmbinată cu o alta cu 
titlu de schemă particulară sau de subschemă ; 
pe scurt, găsim o întreagă structură care anunţă 
structura logicii. 

Să revenim la prima mea problemă cum 
va trece subiectul de la această logică a ac- 
ţiunii la o logică conceptuală ? Înţeleg prin lo- 
gică conceptuală acea logică ce comportă re- 
prezentare şi gindire, deci conceptele în ex- 
tensiune şi nu numai în comprehensiune. 
Această trecere la logica conceptuală este esen- 
țialmente o transformare a asimilării. Pină 
aici, asimilarea cra integrarea unui obiect la o 
schemă de acțiune ; de exemplu, acest obiect 
poate fi apucat, celălalt obiect poate fi şi el 
apucat etc., toate obiectele de apucat sînt asi- 
milate, încorporate unei scheme de acţiune 
care este acțiunea de a apuca. În timp ce noua 
formă de asimilare care se va constitui şi va 
permite logica conceptuală este o asimilare 
între obiecte şi nu numai între obiecte şi o 
schemă de acţiune ; altfel spus, obiectele vor fi 
asimilate direct unele altora, ceea ce va per- 

mite extensiunea. Dar aceasta presupune, bi- 
neînțeles, evocarea, pentru care e nevoie de 
o necesitate de evocare, adică de a gîndi la 
ceva ce nu este actualmente și în mod percep- 
tiv prezent. Atunci de unde vine această evo- 
care ? Aici vedem constituindu-se funcţia sim- 
bolică sau semiotică despre care vorbeam adi- 
neauri. 

Funcţia simbolică sau semiotică se consti- 
tuie în cursul celui de-al doilea an și mi se 
pare de o foarte mare importanţă pentru pro- 
blema noastră. Limbajul e, firește, un caz par- 
ticular al ei, dar nu este decît un caz parti- 
cular, deosebit de important, nu neg cîtuşi de 
puţin, dar un caz limitat în ansamblul mani- 
festărilor funcţiei simbolice 1. 


Chomsky îmi va spune poate că fac seman- 
tică şi că semantica este, pentru problema noa- 
stră, mai puţin interesantă decît sintaxa, dar 
eu susțin că avem aici o sintaxă, o sintaxă lo- 
gică, bineînţeles, de vreme ce avem coordonări 
de scheme şi coordonări care joacă un rol fun- 
damental în logica ulterioară. Imitaţia mi se 
pare că are un foarte mare rol în formarea 
funcţiei semiotice. Înţeleg prin imitație nu imi- 
tarea unei persoane : copilul nu a imitat ges- 
tul unei persoane, a imitat un obiect, ceea ce 
este copia prin gesturi a caracteristicilor obiec- 
tului : obiectul are o gaură care trebuie mă- 
rită şi această mărire este imitată prin miş- 
carea de deschidere şi de închidere a gurii. 
Această imitație joacă un rol foarte mare, în- 
trucît ea poate fi motorie, ca în cazul pe care 
l-am arătat, dar ea se prelungește după aceea 
în imitație interiorizată, şi susțin că imaginea 
mintală nu este alta, la început, decît o imi- 
taţie interiorizată generatoare de reprezentări. 

O altă formă de funcţie simbolică este jocul 
simbolic. Există, firește, joc înaintea vîrstei pe 
care o examinăm acum ; copilul se joacă de 
la o vîrstă foarte fragedă, dar jocurile iniţiale, 
anterioare acestui nivel, sînt jocuri de repe- 
tare a unei acţiuni, de altfel, serioase. Copilul 

și-a putut exercita puterea, de exemplu, în 
faptul că a balansat obiectul suspendat, iar 
apoi se amuză numai din plăcerea de a-şi exer- 
cita puterea ; e un joc de simplu exerciţiu sau 
de repetare, în care nu avem încă nici un sim- 
bolism. În vreme ce la nivelul pe care-l exa- 
minăm acum începe jocul simbolic, acela care 
evocă o situație nonactuală, nonperceptibilă, 
cu ajutorul gesturilor 2. 


Aș vrea să citez, ca pe un al treilea exemplu, 
imitaţia amînată ; în psihologie, se numește 
imitație amînată acea imitație care începe în 
absența modelului. 

Este contextul în care debutează limbajul; 
vedeți, deci, ipoteza mea: condiţiile limba- 
jului fac parte dintr-un ansamblu mai larg, 
pregătit de diferite stadii ale inteligenţei sen- 
zoriomotorii. Se pot distinge șase stadii con- 
siderabil diferite prin achiziţiile lor succesive, 
dar am considerat suficient să caracterizez în 
mare logica senzoriomotorie și, apoi, apariţia 
acestei funcţii simbolice. În acest moment 
apare limbajul, el putind beneficia astfel de 
tot ce a fost dobîndit prin logica senzoriomo- 
torie și prin funcţia simbolică în sensul larg 
în care folosesc eu acest termen, limbajul ne- 
fiind decît un caz particular al acesteia. Cred, 
deci, că există o rațiune a acestui sincronism 
și o înrudire între inteligenţa senzoriomotorie 
și formarea limbajului ; formarea funcţiei sim- 
bolice, care este un derivat necesar al inteli- 
genţei senzoriomotorii, permite însușirea lim- 
bajului și, de aceea, în ce mă priveşte, nu văd 
necesitatea de a conferi inneitatea structurilor 
(subiect, predicat, relaţii etc.) pe care Chomsky 
le numeşte „nucleu fix“. Sînt de acord cu 
Chomsky în privința necesităţii acestuia, dar 
nu cred în inneitate, dat fiind că faptele pre- 
cedente explică perfect formarea acestuia. Alt- 
fel spus — şi asupra acestui punct sint în în- 
tregime de aceeaşi părere cu Chomsky — lim- 
bajul e un produs al inteligenţei și nu inteli- 

gența un produs al limbajului. Iată cele cî- 
teva fapte pe care voiam să le pun la dispozi- 
ţia dumneavoastră pentru discuţia asupra rela- 
țiilor dintre limbaj şi inteligenţă sau gîndire. 

Se cuvine, în plus, să precizăm că acest sin- 
cronism are o semnificație ca sincronizare, căci 
în ipoteza inneităţii nu se vede de ce limbajul 
nu ar apărea cu şase luni mai devreine sau 
cu un an mai devreme sau mai tîrziu. De ce 
această sincronizare ? Ea nu mi se pare a fi 
un efect al hazardului. Şi apoi, dacă vrem să 
introducem inneitatea pentru limbaj, de ce 
nu am introduce-o pentru funcţia simbolică 
în ansamblu și, în fine, pentru orice lucru cu 
caracter general ? 


Discuţie 


Noam Chomsky : Este de netăgăduit faptul 
că, înainte de a învăţa limbajul, copilul face 
multe lucruri. Problema pe care se cuvine să 
o ridicăm este de a şti care este relaţia dintre 
lucrurile pe care le face copilul înainte de 
dezvoltarea limbajului şi aspectele particulare 
ale structurii sistemului care se dezvoltă. Or, 
poziţia lui Piaget diferă radical de aceea pe 
care se situează Inhelder și este important să 
nu se piardă din vedere acest lucru, în măsura 
în care multe întrebări se articulează în jurul 
acestui fapt. Inhelder a susținut (vezi cap. 5) 
că anumite aspecte ale naturii limbajului sînt 
in relaţie cu construcţiile inteligenţei senzorio- 
motorii sau cu alte elemente ale dezvoltării 
intelectuale. Nu am nimic de obiectat la acea- 
stă poziţie, nu am nimic de spus despre ea. 
Dar poziţia lui Piaget e mult mai tare; pen- 
tru el, este inutilă postularea unei structuri 
înnăscute în explicarea aspectelor particulare 
ale structurii semantice a limbajului sau, ar 


310 


spune el fără îndoială, a structurii sale sin- 
tactice ca, de altfel, a structurii sale fonolo- 
gice (nu fac aici decit să extrapolez ceea ce 
a spus el). 


Jean Piaget : Am spus deja că toate condui- 
tele comportă un aspect înnăscut şi unul do- 
bîndit, dar că nu se ştie unde se află frontiera 
dintre ele. Nu am negat niciodată că există 
ceva înnăscut în funcţionare, căci niciodată 
nu s-a reuşit să se facă un om inteligent din- 
tr-un imbecil. 


N. Chomsky : De acord, dar aceasta contra- 
zice celălalt punct de vedere, căci, dacă struc- 
tura limbajului comportă elemente înnăscute, 
atunci e fals că ar fi inutil să se postuleze 
structurile înnăscute. Nu le putem avea pe 
amîndouă în acelaşi timp, ori e una, ori e 
alta. Orice ar fi, să lăsăm deoparte acest as- 
pect de logică şi să ne întoarcem la chestiunea 
concretă evocată mai înainte. 


Am admis că un anumit număr de lucruri se 
petrec anterior dezvoltării limbajului; vrem 
să ştim care este relaţia dintre aceste lucruri 
care se întîmplă înaintea dezvoltării limbaju- 
lui şi sistemul care își face apariţia. Şi, pen- 
tru a corecta în trecere ceea ce mi-a părut o 
greșeală persistentă într-o mare parte a aces- 
tei discuții, voi spune că nu e adevărat că am 
(sau că, în general, lingviştii au) motive deo- 
sebite să vreau să exclud din discuţie seman- 
tica sau pragmatica sau orice altceva. De fapt, 
exemplele pe care le-am dat în comunicarea 
mea (vezi cap. 1) implică, toate, într-un fel, 
semantica. Resping, aşadar, remarca lui Pia- 
get sau alte remarci anterioare, conform că- 
rora, în ochii mei, sintaxa este, intrinsec, mai 
interesantă decît semantica. Totuși, lucrurile 
stau efectiv astfel într-un punct, un punct im- 
portant, care are legătură cu această discuție : 
de ce sintaxa sau zonele de interacţiune ale 
sintaxei şi ale semanticii pe care le discutăm 
sînt mai interesante ? Acest interes mai mare 

tine de faptul că în aceste domenii s-au obti- 
nut rezultate, s-au propus principii şi, fireşte, 
subiectul devine, din punct de vedere intelec- 
tual, mai interesant în măsura în care se obțin 
rezultate. Există alte domenii ale semanticii 
pentru care am dori să avem rezultate, am dori 
să avem principii în legătură cu natura con- 
ceptelor limbajului, dar, din nefericire, asc- 
menea rezultate lipsesc, în afară de cîteva la 
nivelul cel mai superficial. Din acest motiv și 
numai din acestu numeroase domenii ale se- 
manticii nu prezintă mare interes pentru mine 
în această discuţie. Am putea, de altfel, să ne 
întrebăm pentru ce lipsesc rezultatele în aceste 
sectoare. Poate că nu sînt de așteptat rezul- 
tate, o mare parte a semanticii constituind 
eventual un subiect fără interes, fără profun- 
zime. Se mai poate și să existe ceva profund 
de descoperit, ceva ce noi n-am găsit încă. 
Dar, oricare ar putea fi răspunsul cred că 
pentru această discuție ar trebui să ne intere- 
seze acele aspecte ale limbajului care com- 
portă rezultate semnificative, adică principii 
generale nontriviale, cu o mare încărcătură 
empirică și de o mare putere explicativă care 
nu sînt evidente în mod superficial (am men- 
ționat citeva, pe care le consider a fi din acea- 
stă categorie şi care interesează sintaxa şi se- 
mantica). 

Dacă ne interesează sectoarele în care există 
un oarecare număr de rezultate (şi, cum am 
sugerat mai înainte, întîlnim imaginea unui 
sistem integrat prevăzut cu principii relativ 
complexe, care conduc la fenomene destul de 
surprinzătoare şi furnizează explicația unui 
evantai interesant de fapte), întrebarea pe care 
se cuvine să o punem este următoarea: în 
ce fel este legată structura specifică a acestui 
organ mintal particular de ceea ce face co- 
pilul înainte ca sistemul să apară? Această 
întrebare presupune un anumit număr de răs- 
punsuri posibile ; unul dintre ele ar putea fi 
acela că nu există relaţie; faptul că există 

o succesiune temporală, o progresie regulată 
nu e foarte impresionant. Maturizarea sexuală 
urmează  însuşirii limbajului, dar nu vom 
trage concluzia că, de pildă, însușirea limba- 
jului determină forma de maturizare sexuală. 
Există o mulțime de raţiuni pentru care lu- 
crurile apar într-o ordine regulată, care poate 
avea de-a face, de exemplu, cu dezvoltarea 
dendritelor. Între 2 şi 4 ani, în creier se pe- 
trec multe lucruri ciudate; structurile den- 
dritice se dezvoltă puternic şi e posibil ca 
aceasta să intervină în faptul că limbajul se 
dezvoltă. Se mai petrec şi alte fenomene, de- 
spre care știm foarte puţin, dar nu ar fi, de- 
sigur, surprinzător ca progresia regulată pe 
care o constatăm să fie în relaţie cu fenomene 
biologice legate de acest organ extraordinar 
de complex, deosebit de puţin cunoscut, poate 
tocmai datorită complexităţii sale. Ordinea pro- 
gresiei nu mi se pare, așadar, că ar arăta mare 
lucru. 

Să revenim la întrebarea noastră care este 
relația dintre — temporal — primele reali- 
zări ale copilului și structura specifică a siste- 
mului care apare? Am putea, probabil, să 
adoptăm, cel puţin uneori, poziţia temeinică 
a lui Piaget, adică să considerăm că toate as- 
pectele acestui organ mintal sînt determinate 
de construcțiile inteligenței senzoriomotorii. 
Este ceea ce consider a fi semnificaţia afirma- 
tiei că este inutil să postulăm orice formă spe- 
cifică a inneității. Din punctul meu de ve- 
dere, argumentele împotriva acestei poziţii 
sînt, pentru moment, zdrobitoare ; mi se pare 
că în toate cazurile în care se dispune de un 
principiu aparent plauzibil referitor la natura 
acestui sistem, acest principiu nu prezintă 
nici o relaţie demonstrabilă cu construcţiile 
inteligenței  senzoriomotorii. Forma forte a 
acestei teze mi se pare, așadar, inacceptabilă. 
Nu am, evident, nimic împotriva faptului de 
a fi propusă cu titlu de ipoteză pentru desco- 
periri viitoare, dar nu văd nici cea mai mică 

soliditate în această ipoteză acum. Nu s-ar 
putea propune o concepţie mai atenuată ? Con- 
strucțiile inteligenţei senzoriomotorii n-ar pu- 
tea fi, de exemplu, o condiţie necesară a apari- 
tiei limbajului ? Acest lucru s-ar putea studia 
în diferite feluri, de exemplu, așa cum sugera 
Jacques Monod mai înainte (vezi cap. 5). Dacă 
construcţiile inteligenţei senzoriomotorii sînt 
o condiţie necesară dezvoltării limbajului, îm- 
piedicarea lor ar trebui să o antreneze pe aceea 
a inteligenţei care duce la însuşirea limbaju- 
lui ; dacă sînt drastic reduse, limbajul ar tre- 
bui să fie virtual eliminat. Deci, dacă adop- 


tăm această poziție atenuată (care e, poate, 
justă, dar nu am o doctrină), conform căreia 
construcţiile inteligenţei senzoriomotorii sînt o 
condiție necesară pentru însuşirea limbajului, 
trebuie să facem o serie de previziuni, pe care 
să le examinăm, de pildă în cazul cvadriple- 
gicilor. Nu ştiu dacă s-a căutat să se vadă ce 
se întîmplă în acest din urmă caz, dar eu, cel 
puţin, prevăd că nu se va observa nici cea mai 
mică relaţie şi că, dacă, totuşi, s-ar observa 
vreuna, aceasta ar fi cel mult o relaţie cu to- 
tul marginală între deficiențe grave, făcînd ca 
pentru un asemenea copil dezvoltarea, accesul 
la toate acele lucruri despre care vorbea Pia- 
get şi însuşirea limbajului să fie virtual impo- 
sibile. Încă o dată, nu știu dacă acest lucru a 
fost studiat sistematic, dar noi sîntem totuși 
în posesia unor rezultate semnificative. S-a 
studiat mult, de exemplu, nivelul de însuşire a 
limbajului la copiii nevăzători: aceștia pre- 
zintă, dacă nu o reducere de 100% cel puţin 
o reducere importantă a capacităţii de dezvol- 
tare a construcţiilor inteligenţei senzoriomoto- 
rii, mai cu seamă a acelora care implică lu- 
mea vizuală. În acest caz se întîmplă, totuși, 
ca nevăzătorii să-şi însușească limbajul mai 
rapid decît copiii văzători, ceea ce, în unele 
privințe, nu este chiar atît de surprinzător, 
pentru că ei sînt mai dependenţi de acesta. 

Oricum, în acest caz, nu este vorba de o slă- 
bire a capacităţii lingvistice, iar, dacă ar fi 
vorba de un copil paralizat, previziunea pe 
care aş face-o este că nu se va observa nici 
un efect sensibil în dezvoltarea limbajului 
acestuia. Dacă lucrurile stau, într-adevăr, ast- 
fel, e greu de văzut cum s-ar putea susţine 
teza atenuată, care face din construcţiile inte- 
ligenţei senzoriomotorii o condiţie necesară a 
însușirii limbajului. Totuşi, această teză ar pu- 
tea fi exactă într-un sens şi mai atenuat, suge- 
rat mai înainte de Fodor: s-ar putea ca dez- 
voltarea schemelor de acţiune să aibă o funcţie 
declanșatoare. Este un lucru cunoscut în bio- 
logie — de exemplu, în legătură cu o pro- 
blemă analoagă însușirii limbajului : structurile 
Hubel-Wiesel, structuri care susțin spaţiul vi- 
zual 3. De la cercetările începute acum zece 
sau cinsprezece ani şi care vizau determinarea 
reacţiilor unor celule izolate cu ajutorul unor 
microelectrozi, au fost adunate o mulţime de 
inforrnatii despre structura extrem de specifică 
a tratării celei mai superficiale în cortexul vi- 
zual. Unul dintre subprodusele acestor cerce- 
tări a fost teoria conform căreia aceste struc- 
turi degenerează și nu funcţionează decît su- 
puse unei anumite experienţe de declanșare ; 
altfel spus, dacă puiul de pisică nu întilnește 
o structură de stimulare la vîrsta adecvată, 
acest sistem degenerează pur și simplu, pro- 
ducîndu-se o degenerescenţă neuronală. Lu- 
mina difuză nu este suficientă pentru menţi- 
ținerea în funcţiune a sistemelor și, fireşte, or- 
birea le distruge într-un mod foarte semnifi- 
cativ. Evident, structura de stimulare nu de- 
termină ceea ce face sistemul, ea nu face decît 
lucrul pentru care este concepută. Experienţa 
trăită nu va schimba un pui de pisică într-o 
caracatiță. Dar structura (pattern) de stimu- 
lare determină activarea sistemului. E oare- 
cum asemănător cu punerea contactului la un 

este necesar să se întoarcă cheia de contact, 
dar acest lucru nu determină structura moto- 
rului cu combustie internă. Această structură 
va face ceea ce trebuie să facă atunci cînd o 
veţi porni punînd cheia. Este întru totul po- 
sibil şi imaginabil că anumite tipuri de inter- 
acţiune cu lumea exterioară îndeplinesc o func- 
ție declanşatoare pentru însuşirea limbajului. 
Aceasta este o teorie şi mai atenuată între cele 
care s-ar putea propune, şi n-aş putea spune 
dacă e adevărată sau falsă. După cîte știu, nu 
există motive să i se acorde credit în acest 
moment. Singurul motiv care a fost propus este, 
după cite ştiu, progresia ordonată, despre care 
spuneam că nu constituie o dovadă foarte im- 
portantă și, de asemenea, faptul că există nişte 
similitudini nu prea generale, între anumite 
lucruri care se produc în limbaj şi anumite lu- 
cruri care se petrec aiurea: reprezentări, 
scheme, fixări, ordine temporală şi aşa mai de- 
parte. Totuși din momentul în care luăm în 
considerare oricare aspect particular al lim- 
bajului, semantic sau sintactic, pentru care 
dispunem de rezultate semnificative (repet, în- 
teleg prin aceasta principii de o anumită ge- 
neralitate care au o putere explicativă), se pare 
că nu există asemănare, similitudine sau re- 
laţii între aceste principii şi construcţii cunos- 
cute ale inteligenţei senzoriomotorii. Nu în- 
seamnă, însă, că cineva nu ar putea să le des- 
copere într-o zi. Eu unul nu văd nici o relaţie 
şi, după cîte ştiu, nimeni nu a propus ceva 
care să ne permită să spunem că o astfel de 
relație există. Voi spune, deci, că o abordare 
rațională ar consta în a presupune că, în do- 
meniul în care avem anumite rezultate non- 
triviale privind structura limbajului, princi- 
piile de organizare care determină structurile 
specifice ale limbajului fac pur şi simplu parte 
din starea inițială a organismului. În stadiul 
actual al cunoştinţelor noastre, aceste princi- 
pii nu se generalizează, adică nu cunoaștem 
analogii în alte domenii ale inteligenţei (se 

poate ca, parţial, ele să existe, dar rămîne 
încă de văzut). Cred că e raţional să se tragă 
această concluzie, pornind de la puţinul pe 
care-l ştim. În plus, e, oarecum — ca să re- 
iau o remarcă făcută de Fodor (vezi cap. 6) 
—, „ipoteza nulă“. Chiar dacă nu ar exista 
nici o dovadă, de nici un fel, aş spune că avem 
aici o ipoteză rezonabilă, pentru că e greu de 
imaginat altceva. De exemplu, dacă există 
construcţii ale inteligenței senzoriomotorii sau 
concepte speciale, care se dezvoltă în mod spe- 
cial, aş aprecia, cum releva Fodor, că și în 
aceste cazuri va fi deajuns să presupunem că 
conceptele înseși sînt esențial determinate în 
mod înnăscut, dat fiind faptul că nu cunoaștem 
nici un alt mod de a explica dobîndirea lor. 
De aceea, descoperirea (dacă e descoperire, şi, 
în ce mă priveşte, cred că este) a ceea ce con- 
sider a fi o dovadă puternică a caracterului 
înnăscut al aspectelor particulare ale limba- 
jului mi se pare că verifică ipoteza nulă, o 
verificare interesantă, dar nu surprinzătoare. 


Bärbel Inhelder : Aş vrea să pun o între- 
bare ceva mai generală : credeţi că e posibil 
să existe un limbaj elaborat în aceste cazuri 
de deficiență foarte pronunțată, fără să existe 
o deficiență de gîndire ? 


N. Chomsky : Nu ar putea exista deloc, pen- 
tru că limbajul este foarte profund implicat 
în numeroase aspecte ale gîndirii. Nu cred că 
gindirea e doar un discurs tăcut, ci că o parte 
considerabilă din ceea ce numim gîndire constă 
numai într-o manipulare lingvistică. Prin ur- 
mare, dacă există o deficiență gravă a limba- 
jului, va exista şi o deficiență gravă a gîn- 
dirii. Nu văd ce altceva s-ar putea spune. 

Jerry Fodor: Se comite constant o eroare 
stupidă, repetîndu-se banalitatea după care 
limbajul s-ar sprijini pe dezvoltarea concep- 
tuală : nimeni nu ar învăța cuvîntul „pisică“ 
fără să știe ce e aceea o pisică. Bineînţeles, 
nu se poate învăţa un cuvînt care exprimă un 

concept pe care nu îl posedăm. Problema este 
de a şti dacă astfel se afirmă sau nu ceva mai 
profund decît aceasta. 


Cînd Piaget spune că este de acord cu o 
interpretare precum aceca a lui Chomsky si a 
mea — anume că limbajul se sprijină pe inte- 
ligenţă, și nu invers —, presimt două optiuni, 
pe care — pe amîndouă — le-aș refuza cu 
plăcere ; mi se pare destul de puțin probabil 
că are vreun sens să considerăm limbajul ca 
pe o construcție a principiilor noastre generale 
de inteligență. Acest lucru este aproape tot 
atît de puţin probabil ca faptul că inteligența 
ar fi o construcţie ce rezultă din principiile 
generale ale limbajului. 


N. Chomsky O asemenea interpretare nu ar 
putea fi susținută decît de un watsonian ve- 
ritabil, cineva care crede că gîndirea este un 
discurs tăcut. 


Seymour Papert : Există copii surzi carc nu 
vorbesc, dar care gîndesc destul de corect. 


N. Chomsky : Cred că este evident faptul că 
gîndirea e un domeniu cu totul diferit de lim- 
baj, deși limbajul e utilizat pentru exprimarea 
gindirii, iar pentru o bună parte a gindirii 
avem nevoie absolută de medierea limbajului. 


Dan Sperber: Piaget a adus un argument la 
care se pare că Chomsky nu a răspuns în întrec- 
gime. Dacă înțeleg corect, Piaget nu se mul- 
țumeşte să noteze simultaneitatea apariţiei lim- 
bajului şi a activităţii simbolice. Pentru el, 
simultancitatea în cauză capătă toată impor- 
tanta din faptul că el vede în aceste două fe- 
nomene, două aspecte ale unei aceleiași funcţii 
semiotice. O corespondenţă atît în timp, cît şi 
în funcţie are o valoare argumentativă mai mare 
decît o singură corespondenţă în timp, singura 
la care s-a referit Chomsky în răspunsul său. 

Aceasta fiind spusă, chiar restabilind argu- 
mentul lui Piaget în toată puterea sa, el ră- 
mine încă prea slab pentru a putea convinge. 

Desigur că şi activitatea imitativă, pe de o 
parte, și vorbirea, pe de altă parte, au în co- 
mun faptul că sînt comportamente expresive. 
Dar ajunge acest punct comun pentru a pos- 
tula o funcție comună, funcţia semiotică ? 
E foarte puţin probabil. Nimeni nu este tentat 
să creadă, de pildă, că toate părţile protu- 
berante ale corpului — nasul, urechile, dege- 
tele sau mai știu eu ce au o functie co- 
mună și că ar trebui să constituie obiectul de 
studiu al unei ramuri speciale a biologiei. Tot 
astfel cum existenţa unui caracter expresiv 
comun comportamentului imitativ si limbaju- 
lui nu este suficientă pentru a justifica ipoteza 
unei funcţii semiotice proprii. Aceasta este, de 
altfel, o ipoteză pe care am încercat să o res- 
ning mai direct si mai pe larg în cartea mea 
Le symbolisme en général 4. Astfel încît, chiar 
dacă i-am restitui argumentului lui Piaget în- 
troaga sa forţă iniţială, el este încă departe de 
a avea greutate. 


N. Chomsky: Sînt de acord cu cele spuse 
și voi adăuga că un alt mod de a le exprima 
ar fi, poate, să spun că aş fi exclus functia 
semiotică din discutie. pentru a rămîne la re- 
gulile fundamentale după care ar trebui să 
examinăm niste domenii în care s-au desco- 
perit principii valoroase. Nu cred că așa ceva 
ar fi de spus în legătură cu funcţia semiotică. 


S. Papert : Aş vrea să vă întreb numai dacă 
nu cumva luaţi prea uşor coincidența mențio- 
nată de Piaget, spunînd că nu are importanţă 
dacă funcţia sexuală survine mai tîrziu ; ea nu 
numai că survine în acelaşi timp, dar este și 
foarte strîns coordonată. 


N. Chomsky : Acest lucru e tot atît de vala- 
bil şi pentru limbaj. După cîte îmi spun ex- 
perţii, este aparent exact că apariţia pubertăţii 
marchează perioada în care emisfera dreaptă 
nu mai poate efectiv să preia funcţiile ling- 
vistice în caz de afazie gravă. Cu alte cuvinte, 

afazia gravă, corelată cu o distrugere a ariilor 
cerebrale ale limbajului, poate fi compensată 
la copil de emisfera dreaptă, iar, cînd a avut 
loc o leziune gravă, distrugere totală sau abla- 
iune chirurgicală a emisferei stîngi, emis- 
fera dreaptă asigură preluarea, pînă la un 
punct, dar nu după pubertate. S-ar putea, aşa- 
dar, demonstra că există o legătură profundă. 


S. Papert : Dar ce credeţi despre observaţia 
făcută de Hermine Sinclair 5, conform căreia 
există în mod real un paralelism foarte strîns 
între dezvoltarea complexităţii sintactice şi 
dezvoltarea inteligenţei ? De exemplu, copiii 
atinși de debilitate mintală gravă pe care i-a 
studiat, şi care au înţeles conceptul de con- 
servare cu mulţi ani mai tîrziu (unii n-au 
ajuns deloc să-l înţeleagă) nu utilizau nici- 
odată construcţia pasivă. Veţi spune, fireşte, 
că nu au avut niciodată motive să o folo- 
sească, întrucît tipul lor foarte limitat de ca- 
pacitate mintală nu cerea aşa ceva. Cu toate 
acestea, această operaţiune specială, despre 
care cred că veţi spune că este o regulă de 
transformare foarte centrală, pare să fie ami- 
nată exact în cazurile în care dezvoltarea, dacă 
nu a inteligenței senzoriomotorii, cel puţin a 
operaţiilor tipic piagetiene, este aminată. 


N. Chomsky: Nu am auzit vorbindu-se 
despre acest rezultat, dar mă surprinde puţin, 
pentru că în literatura de specialitate s-a spus 
că pînă și subiecţii atinşi de sindromul Down 
posedă reguli ca transformarea pasivă. S-a con- 
statat de nenumărate ori că probabil există o 
lipsă de corelare frapantă între dezvoltarea 
trăsăturilor structurale fundamentale ale lim- 
bajului şi alterările chiar foarte importante 
ale capacităţilor intelectuale de alt gen. Dar 
cu totul în afara acestor probleme, aş fi în- 
clinat să admit, chiar fără a proceda la vreo 
investigaţie, că va exista o corelaţie între per- 
formanţă lingvistică şi inteligenţă; oamenii 
care sînt inteligenţi folosesc limbajul aproape 

întotdeauna mai corect decît ceilalți. E posibil 
chiar să ştie mai multe despre limbaj ; de aceea, 
cînd vorbim de o stare finală stabilă — idea- 
lizată, firește —, se poate foarte bine (și unele 
fapte o demonstrează efectiv) ca starea stabilă 
atinsă să difere la persoane cu nivel de instruc- 
ție diferit, chiar dacă nu avem motive să cre- 
dem că există vreo diferenţă privind inteli- 
genţa. Vă dau un exemplu : soţia mea ĉê a cer- 
cetat însușirea structurilor lingvistice de com- 
plexitate medie cu fraze ca: „L-am întrebat 
ce să citesc“ (I asked him what to read) şi 
„l-am spus ce să citească“ (I told him what to 
read). Dacă spun : „Îl întreb ce să citesc“, eu 
sînt acela care citeşte ; dacă spun : I-am spus 
ce să citească“, el este acela care citeşte. Acesta 
e un caz în care niște principii generale de tip 
minor explică diferenţele de interpretare. Ea 
a descoperit că principii de felul acesta se dez- 
voltă aparent după o ordine mai mult sau mai 
puţin regulată, aproximativ între 5 şi 10 ani. 
A fost o descoperire interesantă. Zella Luria 
a cerut unor studenţi să refacă aceste obser- 
vaţii, şi unul dintre ei a descoperit că elevii 
din clasa în care materialul a fost prezentat 
răspundeau toţi corect cind exemplele erau dis- 
cutate, dar cînd ea a vorbit cu ei mai tirziu, 
mulţi nu înțelegeau despre ce este vorba. Răs- 
pundeau numai pentru că nu vroiau să pară 
proşti. S-a constatat că mulţi nu înțelegeau 
exemplele. Ea a efectuat apoi o cercetare asu- 
pra unor adulţi pentru a vedea dacă aceştia 
făceau efectiv distincţiile respective şi a con-- 
statat că foarte mulţi adulţi, cel puțin la testele 
cele mai complicate care au putut fi construite, 
nu făceau aceste distincții”. Îmi vine foarte 
greu să cred, şi aş spune că în această privință 
anumite date experimentale s-ar putea dovedi 
contradictorii. Astfel, mi s-a spus că cineva a 
făcut o experienţă cu studenţi de două vîrste 
diferite şi a constatat o creştere considerabilă 
a performanţei în cazurile unde interveneau 
distincţiile în cauză, ceea ce este greu de împă- 

Cut cu ideea că un anumit procentaj de subiecţi 
nu sesizează deloc deosebirea. Toate acestea sînt 
deci extrem de contradictorii, şi poţi chiar con- 
chide că oamenii au pur şi simplu dificultăţi 
cu însuşi faptul de a trece astfel de probe. 

Oricum, este întru totul credibil că un mare 
număr de subiecţi nu elaborează anumite struc- 
turi complexe, poate pentru că în mediul lor 
exterior gradul de stimulare este insuficient 
pentru ca ei să le elaboreze. Acest lucru nu ar 
ii prea surprinzător. Dacă examinăm efectiv 
detaliile dezvoltării acestui sistem special, vom 
găsi, poate, asemenea date, dar eu m-aş aştepta 
să găsim acelaşi lucru studiind oricare organ 
fizic. Modul în care se dezvoltă un organ va 
depinde de tot felul de factori de mediu, dar 
noi ne-am aștepta să descoperim (lucru care 
se şi întîmplă uneori) că proprietăţile funda- 
mentale de organizare, trăsăturile generale nu 
sint la dispoziţia fiecăruia, ci sînt invariabile şi 
cred că, de altfel, m-aş alătura lui Jerry Fo- 
dor pentru a spune că proprietăţile specifice 
sînt ele însele invariabile. 

David Premack: Pe baza remarcilor lui 
Noam Chomsky, se pare că există cel puţin 
două feluri de inneism, unul în care factorii 
care participă la limbaj datorează mult gene- 
lor, dar sînt totuşi generali — o parte a inte- 
ligenţei luată în ansamblul ei — şi unul care 
datorează tot atît de mult genelor, dar în care 
vizat este un factor special limbajului. Am im- 
presia că Chomsky îndepărtează prea repede 
prima eventualitate. El vorbeşte despre or- 
ganul limbajului şi elimină anumite rezultate 
susceptibile să pledeze pentru prima interpre- 
tare, sub pretextul că ele sînt triviale. Nu văd 
ce înțelege Chomsky prin „date nontriviales, 
dar cred, de exemplu, că relaţia despre care 
vorbeşte Piaget dintre competenţa reprezen- 
tării şi limbaj sprijină prima poziţie. Astfel, de 
pildă, putem arăta prin metode foarte directe 

că o asemenea competenţă este prezentă sau 
nu, că sistemul mnemonic posedă sau nu o ase- 
menea calitate, că reprezentarea internă de 
care este capabil sistemul mnemonic posedă 
sau nu o astfel de calitate; putem apoi arăta 
că, dacă aceste condiţii nu se îndeplinesc într-o 
specie dată, nu e posibilă inculcarea unui le- 
xic. Aceasta nu ne arată ceea ce am dori să 
ştim, adică modul în care este organizat siste- 
mul mnemonic, ci constituie doar un prim şi, 
după părerea mea, valoros pas în acest sens. 
Este o relaţie între un tip de competenţă, 
foarte importantă pentru limbaj, implicînd 
toată activitatea de reprezentare, sub diferite 
forme, precum și faptul că poate sau nu să 
existe o funcţie lexicală în specie. 


Am putea continua cu o demonstraţie sensi- 
bil mai complicată. Dacă putem găsi într-o 
specie dovada unei analize cauzale, putem găsi 
tipuri de propoziţie care utilizează noţiuni ca- 
uzale. Dar, dacă nu putem găsi dovada unei 
analize cauzale în specie, nu pare posibilă in- 
cluderea ei în comportamentul de exprimare 
al speciei. 

N. Chomsky : Este cam ceea ce exprima Fo- 
dor cînd spunea că dacă nu ştim ce este aceea 
o pisică, nu ştim ce înseamnă cuvintul „pisică“. 

D. Premack: Este banal, după părerea mea, 
dar poate nu întru totul. Putem folosi dovezi 
de natură strict nonverbală pentru a putea 
pune întrebarea : această specie se pretează 
sau nu inferenţei cauzale ? 


N. Chomsky : Şi în cazul în care răspunsul 
este nu, nu veţi avea, desigur, noţiunea de 
cauză în limbaj, ci e ca şi cum am spune că 
dacă cineva nu distinge culorile, nu va uti- 
liza cum se cuvine termenii de culori. 

D. Premack : Perfect, dar, dacă conceptele 
semantice nu sînt prezente, nu le vom găsi în 
limbaj — aceasta face parte din raţionament. 

N. Chomsky : Desigur, dar nu e interesant. 
E adevărat că, dacă o subspecie umană pre- 

zentînd o cecitate la culori, s-ar dezvolta în- 
tr-o zonă retrasă, de pildă Noua Guinee, nu 
am fi surprinși să constatăm că limba lor nu 
comportă nume de culori. Tot astfel, dacă, în 
virtutea unei mutații, s-ar dezvolta o altă sub- 
specie, prezentind o cecitate la cauzalitate (cau- 
sality-blind), incapabilă să perceapă cauzali- 
tatea, am şti, emiţind ipoteza că membrii aces- 
teia ar supravieţui, că limbajul lor nu va 
comporta noţiuni cauzale. Dar prima parte a 
observaţiei lui Premack este foarte pertinentă 
și nu îl dezaprob. Să lăsăm deoparte cuvintul 
„trivial“, ştiu că el poate fi foarte discutabil 
(eu îl foloseam într-un sens tehnic, fără să mă 
gindesc la altceva)... Prin rezultat nontrivial în- 
teleg un rezultat care are o oarecare forţă ex- 
plicativă asupra unui evantai de fapte em- 
pirice şi care poate fi dezminţit. Or, nu văd 
nimic de acest fel cînd vorbim, de exemplu, 
despre funcţia de reprezentare ; nu ştiu cum 
să arăt caracterul ei eronat şi nici să spun ce 
este..., deşi admit că este vorba despre ceva 
real. Dar nu uitaţi că eu nu susţin că fiecare 
aspect a ceea ce numim limbaj posedă, ca să 
spun aşa, o cutie specifică în creier şi care 
este utilizată numai pentru acel lucru ; dimpo- 
trivă, am susţinut inversul ani şi ani de zile. 
Acum cîţiva ani, George Miller și cu mine 
am făcut un studiu, în care încercam să ex- 
plicăm judecăţile de acceptabilitate în termenii 
unor proprietăţi ale sistemului mnemonic. 
Poate că acest studiu este exact sau poate că 
e fals, dar el avea ca obiectiv să arate că o 
întreagă varietate de judecăţi lingvistice se 
poate explica prin termeni de proprietăţi mne- 
monice independente. Am încercat chiar să 
arătăm că motivul pentru care avem o gra- 
matică transformaţională este legat de faptul 
că sistemul de memorie comportă o memorie 
de termen lung şi una de termen scurt, şi că 
acest sistem este departe de a fi lipsit de te- 
mei. Orice s-ar putea crede despre această ar- 
gumentaţie, ea constituie în aceeaşi măsură do- 

vada faptului că sînt gata să admit că anu- 
mite aspecte ale limbajului sînt în legătură cu 
inteligenţa. Lucru care cu siguranţă se va ve- 
rifica. 

Dar revin la ceea ce spuneam înainte : în do- 
meniul rezultatelor triviale sau nontriviale — 
în sens tehnic —, nu cunosc analogii serioase 
cu rezultatele privind limbajul şi, pe deasupra, 
nici nu mă aştept să le găsesc. Singura mea 
doctrină asupra acestei chestiuni este că tre- 
buie să studiem limbajul în acelaşi fel în care 
studiem ştiinţele fizice şi naturale şi nimic 
mai mult. Mi se pare că, studiindu-l în acest 
fel, fără dogmatism, vom constata că în acest 
stadiu al investigaţiei există cel puțin niște re- 
zultate nontriviale în ceea ce priveşte natura 
limbajului şi că acestea nu au analogii în altă 
parte, lucru care, de fapt, nu e deloc surprin- 
zător. 

D. Premack: Presupuneţi, pentru moment, 
că nişte metode de cercetare nonverbale vă 
arată bogăţia reprezentării interne, gradul de 
putere sau de slăbiciune al reprezentărilor sto- 
cate de specie şi că aţi fi atunci în măsură să 
preziceţi puterea cuvîntului, adică aptitudinea 
Jui de a servi drept dispozitiv de recuperare 
(retrieval) a informaţiei. Dacă nu există mai 
întîi un stocaj sigur, ar fi riscant să ne aștep- 
tăm ca cuvintul să poată recupera multă in- 
formaţie. 


N. Chomsky Sînt de acord, dar situaţia mi 
se pare comparabilă cu argumentul cecităţii la 
culori. 


D. Premack : Mi se pare că aceasta merge 
dincolo de problema de a şti ducă conceptul e 
prezent ca precondiţie a însuşirii unei „eti- 
chete“ pentru concept. E de la sine înțeles că 
e aşa. Totuși, mi se pare că problema struc- 
turii conceptuale este mai importantă decit 
vreţi să admiteţi dumncav voastră, dacă ţinem 
seama de argumentul adus în favoarea facto- 
rilor generali. 

Pe de altă parte, aţi spus că nu putem spera 
să găsim în domeniile nonlingvistice proprietă- 
tile formale pe care le vom găsi în limbaj... 


N. Chomsky : N-am spus aşa ceva: am spus 
că nu văd nici o speranţă pentru asta. 


D. Premack : După părerea mea, aceasta e o 
judecată pripită. Sînt de acord cu dumnea- 
voastră cînd spuneţi că domeniile nonlingvis- 
ticii nu oferă nici o dovadă nontrivială în do- 
meniul structurilor formale. Dar tocmai pentru 
că nu există nici una şi că genul de investi- 
gaţie de care avem nevoie pentru a decide ne 
lipseşte, cred că e prematur să considerăm că 
structurile formale, care, se ştie, există în lim- 
baj, sînt de negăsit. La alte specii, şi poate 
chiar la alte domenii umane, lucrul poate fi 
posibil. Trebuie să aşteptăm. 


N. Chomsky : Sînt de acord cu Premack în 
această chestiune. Are dreptate să vorbească 
despre două probleme diferite în toată această 
controversă despre înnăscut. Una priveşte de- 
terminarea genetică a structurilor (pentru 
mine, faptul este dovedit în mod incontestabil, 
cu toate că este vorba, firește, de o problemă 
empirică). A doua problemă este aceea a spe- 
cificităţii. E o problemă interesantă, pe care 
se cuvine să o explorăm exact aşa cum suge- 
rează Premack. Dacă credem că există meca- 
nisme generale de acest fel, trebuie să luăm 
un alt domeniu cognitiv, să-l delimităm cum 
dorim şi să încercăm să-i studiem structura, 
aşa cum studiem limbajul, în acest mod naiv 
care, după părerea mea, nu e decît metoda ști- 
ințifică normală, pe care nu trebuie să o îm- 
podobim cu termeni sclipitori. Altfel spus, 
trebuie să căutăm să caracterizăm stadiul final 
atins, mai ales dacă este vorba de o stare sta- 
ționară susceptibilă, în consecinţă, să arate 
ceva interesant despre specie și să încerce, 
după aceea, să formuleze, pornind de la starea 
staționară atinsă, ipoteze despre proprietăţile 

care au fost necesare pentru a explica realiza- 
rea ei pe baza experienţei. Aprofundînd acest 
gen de investigaţie, am dispune de alte infor- 
maţii despre un nou So şi am proceda la o 
comparaţie cu Sy pe care îl avem pentru lim- 
baj. Nu văd nici un motiv deosebit pentru a 
ne aştepta la acelaşi rezultat, dar, dacă acest 
lucru se va produce, voi fi foarte mulţumit. 


D. Premack : EÈ un fel de a proceda. Un al- 
tul constă în efectuarea unui studiu inter-specii. 


Jacques Monod : Aş vrea să pun o întrebare 
în legătură cu investigarea inter-specii ; ea se 
raportează la ceea ce Piaget spunea înainte. 
Presupun că, ascultîndu-l pe Piaget, Premack, 
cu experienţa sa în legătură cu puii de cim- 
panzeu, trebuie să fi recunoscut numeroase fe- 
uomene cărora le-a constatat dezvoltarea la 
cimpanzeul tînăr. Or, dacă l-am înţeles bine, 
Piaget aproape că a pus semnul egalităţii între 
dezvoltarea la copil a capacităţilor asemănă- 
toare cu cele ale unui ordinator analogic şi 
capacitatea lui de a exprima rezultate ale aces- 
tui calcul sub formă de limbaj. Problema este 
că, în ce privește observațiile lui Premack, 
după cite ştiu din lucrările sale, micuța mai- 
muţă Sarah realizează un mare număr din 
aceste calcule și, cu toate acestea, nu vorbește. 
Premack a ajuns să o pună să facă ceva ce 
seamănă a discurs, dar e sigur că ea nu face 
aşa ceva în mod spontan. A reuşit datorită lui 
Premack, dar dezvoltarea acestei capacităţi la 
cimpanzeu se face fără nici un fel de sponta- 


neitate. 

Stephen Toulmin Ce să considerăm ca spon- 
taneitate ? În cazul lucrărilor lui Gardner °, 
găsim multă spontaneitate. 


J. Monod: Să prezentăm lucrurile în felul 
următor  Premack o recunoaşte pe Sarah în 
copiii lui Piaget ? Eu aş spune că da. 

D. Premack: Înţeleg perfect ce vrea să 
spună Monod, iar misterul pe care îl ridică 
s-ar putea exprima astfel: ce competenţă de 
tip lingvistic posedă maimuța înainte ca omul 
să intervină ? Distingem la maimuţă multiple 
dovezi ale unei capacităţi de reprezentare, ale 
aptitudinii de a înlocui un lucru cu altul și 
chiar indicii de simbolizare spontană. Dar ob- 
servăm foarte puţine lucruri în acest din urmă 
caz şi este greu pentru mine să găsesc dovada 
existenţei capacității cu dovezi atit de slabe ale 
utilizării acestei capacităţi. Am presupus în- 
totdeauna că aptitudinea de a utiliza o capa- 
citate este parte integrantă a acestei capacităţi. 


J. Monod: A spus-o un om care se numea 
Descartes. 

D. Premack : Nu e exclus ca maimuţele an- 
tropoide să posede un nivel de simbolizare a 
cărui întindere rămîne să fie descoperită. Ră- 
mîne, așadar, de văzut dacă există efectiv un 
mister, şi este ceea ce vom analiza acum. Mai- 
muţa posedă capacităţi de calcul foarte dez- 
voltate, care apar puţin legate de capacităţile 
sale de comunicare — cel puţin așa stau lu- 
crurile dacă ne gîndim că comunicarea sa na- 
turală se limitează la stări afective. Procedăm 
în momentul de față la experienţe care, din 
fericire, nu ne cer să spunem cum comunică 
între ele, pentru a specifica ce tip de infor- 
mație şi ce complexitate de informaţie sînt ele 
în stare să comunice. S-ar putea adeveri că 
legătura dintre capacităţile de calcul şi capa- 
cităţile de comunicare este mai importantă de- 
cît ne-am putut imagina pînă acum. 

N. Chomsky : Găsesc acest gen de studiu 
foarte pasionant şi cred că se va descoperi (în 
parte s-a şi dovedit) un comportament inte- 
ligent de înalt nivel la maimuțe, implicînd co- 
municarea socială, construcţii senzoriomotorii, 
noţiuni de cauzalitate, și așa mai departe. Dar 

de a impune acestei specii, cu orice efort s-ar 
face, un sistem care să posede o oarecare pro- 
prietate a limbajului în domeniul despre care 
vorbesc, adică în domeniul rezultatelor non- 
triviale. Nu cred că vom putea ajunge să im- 
punem acestei specii un sistem care să com- 
porte, de exemplu, reguli recursive care să sa- 
tisfacă condiția dependenței structurale (pentru 
a lua proprietatea cea mai simplă a limbajului 


omenesc) 10. 

Voi menționa încă un rezultat al lui Pre- 
mack absolut pasionant. Glass, Premack şi 
Gazzaniga au găsit ceva ce eu aș fi prezis cu 
siguranță sau mi-ar fi plăcut să confirm : au 
descoperit că în cazurile de afazii globale se- 
vere (subiecţi la care aparent distrugerea ba- 
zei organice a capacităţii limbajului este aproa- 
pe totală) le-a fost posibilă, prin utilizarea 
tehnicilor lui Premack, suscitarea unui sis- 
tem foarte comparabil celui pe care şi l-a în- 
sușit cimpanzeul Il. Cîteva cercetări au suge- 


rat, de altfel, acelaşi lucru !2. Este un rezultat 
la care ne așteptam, pentru că el arată că 
cimpanzeul este foarte dotat, că posedă tot 
felul de capacități senzoriomotorii (cauzalitate, 
funcţii de reprezentare, funcţii semiotice etc.), 
dar că îi lipseşte ceva: acel mic fragment al 
emisferei stîngi, răspunzător de structurile 
foarte specifice proprii limbajului omenesc. 
Este întocmai ceea ce ar trebui să iasă la iveală 
dacă structurile specifice ale limbajului ome- 
nesc sint determinate genetic, şi, prin urmare, 
aş vedea bucuros dovada că lucrurile stau ast- 
fel. Această dovadă suplimentară respinge, în 
acelaşi timp, ideea că emergenţa structurilor 
specifice este într-un fel legată de inteligenţa 
senzoriomotorie. De aceea, devine încă şi mai 
puțin plauzibil că acestea ar fi produsul inte- 
Jligenţei senzoriomotorii. 

l În discuția precedentă, figurează o remarcă 
interesantă, exprimată putin cam brutal mai 
întîi de Fodor și reluată apoi de Chomsky. 
Atunci cînd se afirmă că limbajul depinde de 
alte competenţe cognitive sau senzoriomotorii, 
trebuie încercată elucidarea unui truism : cum 
o spune Fodor pe șleau, «nimeni nu ar învăța 
cuvîntul „pisică“ dacă nu ar şti ce este aceea 
o pisică». După Chomsky, dacă o specie (sau 
un trib omenesc ideal) este daltonistă, e sigur 
că repertoriul expresiv al acesteia nu va con- 
(ine noțiunea anumitor culori. Lucrul e, desi- 
qur, adevărat, dar e banal. Totuși, Premack, 
care a demonstrat (vezi expunerea sa din cap. 
9) că cimpanzeii sînt capabili să facă inferenţe 
rauzale și că pot, de asemenea, să trateze o 
legătură cauzală abstractă. consideră că acest 
truism nu e chiar atît de banal pe cît se pare. 
Ceea ce îl uimește pe Premack este raportul 
eventual dintre posesia unei competențe și 
propensiunea spre folosirea acestei competențe. 
Este ceea ce Monod numeşte dilema lui Des- 
cartes. Astfel reformulat (în ce fel utilizarea 
efectivă a unui concept depinde de faptul de 
a-l „poseda“), truismul devine mult mai pro- 
blematic. Versiuni mai rafinate ale acestui 
„truism“ sînt prezentate și discutate în capito- 
lul 9 și în partea a doua. 

Se cuvine să subliniem, în sfîrșit, că Monod 
formulează o întrebare pe care mulți dintre 
noi ne-am pus-o: uimitoarea competență de 
care dau dovadă cimpanzeii în domeniul lim- 
bajelor simbolice (limbajul surdo-muţilor ln 
cimpanzeii lui Gardner, utilizarea de elemente 
simbolice abstracte de către aceia ai lui Pre- 
mack) corespunde, oare, competenţei lingvis- 
tice umane ? Chomsky răspunde răspicat : nu. 
Fl îsi sprijină punctul de vedere ritînd date 
furnizate chiar de Premack în studiile sale asu- 
pra subiecților umani afectaţi de afazie glo- 
bală. Avînd în vedere că 1) acești subiecți sînt 
atinși de leziuni grave ale creierului întinzîn- 
du-se pe aproape toată aria limbajului, și că 

2) ei sînt, totuși, capabili să învețe eficient uti- 
lizarea unui limbaj simbolic asemănător celui 
pe care Premack îi învață pe cimpanzei, atunci, 
spune în concluzie Chomsky, limbajul uman 
„real“ şi celelalte competențe sînt dinstincte 
şi independente. „Acel mic fragment care lip- 
seste emisferei stingi“ face, prin absenţa ei, 
ca subiectul să fie incapabil de a produce un 
limbaj asemănător limbajului omenesc. Un 
cimpanzeu și un ajazic grav pot face lucruri 
minunate, pot avea capacități reprezentative, 
să manipuleze înlănțuiri complexe de simbo- 
luri, să facă judecăţi de cauzalitate, dar nu pot, 
pur și simplu, să vorbească. 

Acest argument adus de Chomsky va fi de- 
seori combătut în cursul dezbaterii. 


CAPITOLUL 8 


PROPRIETĂȚI ALE ANSAMBLURILOR 
NEURONALE 


Chomsky consideră drept „refutabilă şi em- 
pirică“ (vezi cap. 2) ipoteza conform căreia 
structurile lingvistice care stau la baza „tutu- 
ror gramaticilor accesibile omului“ trimit la o 
specializare a structurilor cerebrale. El sus- 
ține, de asemenea, că studiul limbajului nece- 
sită aceleași metode imparțiale pe care le 
adoptă biologii atunci cînd cercetează ficatul 
sau inima. Este, așadar, foarte pertinent ca un 
specialist în neurobiologie moleculară ca 
J.-P. Changeux să poată lua aici cuvîntul, pen- 
tru a-şi expune punctul de vedere în legătură 
cu inneismul și cu constructivismul. Changeux, 
Danchin și Courrege au dezvoltat o teorie din 
cele mai originale și mai complete la ora ac- 
tuală asupra creşterii și dezvoltării reţelelor 
de neuroni. Așa cum am mai subliniat (vezi 
cap. 4), conceptul fundamental al teoriei lor 
este „stabilizarea selectivă de sinapse în curs 
de dezvoltare“. Strîns legată de conceptul de 
„invelis genetic“, noțiunea de stabilizare se- 
lectivă lasă mult loc plasticitătii neuronale și 
împacă, astfel, determinismul genetic și varia- 
bilitatea individuală. 

Pentru început, Changeux prezintă un „japt* 
simplu : este imposibil ca specificitatea tuturor 
sinapselor să fie dictată de gene. Un simplu cal- 
cul al cantităţii de informație teoretic nece- 

sară pentru codarea fiecăreia din cele 10 14 si- 
napse arată că genomul unei specii de mami- 
fere, în acest caz omul, nu poate conţine de- 
cît o parte din această informaţie. Ceea ce e 
dictat de gene este „învelișul genetic“, adică 
turi potenţial accesibile“, la care se adaugă un 
program detaliat privind gradele succesive de 
conectivitate a sistemului în ansamblul său. 
Această strategie de economisire utilizează 
maximum de informaţie utilă folosind o canti- 
tate minimă de gene. Admiţind, în același 
timp, determinismul și plasticitatea, modelul 
lui Changeux permite un „compromis“ între 
inneism și constructivism. 

Vom vedea în „Consideraţii finale“ (cap. 13) 
că modelul propus de Changeux este primit 
foarte favorabil de Piaget. Dar, așa cum se va 
putea constata în capitolele următoare, anu- 
mite puncte ale acestui demers conciliator nu 
sînt lipsite de controverse. 


Determinismul genetic 

Și epigeneza reţelelor de neuroni : 
există un compromis biologic posibil 
între Chomsky şi Piaget ? 


Jean-Pierre Changeux 


INTRODUCERE 


E dificil pentru un neurebiolog să prezinte 
fapte si interpretări ce emană din propriul său 
cîmp de cercetare în contextul de excepţie al 
unei întilniri dintre Chomsky şi Piaget. Aceşti 
doi savanţi eminenţi au consacrat ani de muncă 
celor două comportamente — cele mai com- 
plexe şi mai elaborate — ale omului : cunoaş- 
terea şi limbajul. Experiența mea în acest do- 
meniu fiind, practic, neglijabilă, îmi voi li- 

mita expunerea la cîteva exemple privind neu- 
robiologia sistemului nervos periferic la ver- 
tebrate. 

Putem spera că, în ciuda simplităţii lor, 
exemplele vor servi la înţelegerea unor pro- 
cese comportamentale foarte elaborate. Mai 
intii, ele pot constitui elemente ale sistemelor 
mai complexe care determină aceste procese. 
Este întru totul admis faptul că natura chi- 
mică a genelor și manifestarea lor la om sînt 
aceleaşi sau sînt foarte asemănătoare cu cele 
pe care le găsim la colibacil ; de asemenea, nu 
putem să uităm nici faptul că creierul uman e 
format din neuroni, ca și sistemul nervos al 
altor organisme, şi că proprietățile neuronilor 
exercită :onstrîngeri riguroase asupra tuturor 
performanţelor sale. O altă rațiune, adesea 
menţionată, de a ne raporta la sisteme simple 
este că acestea pot prezenta „analogii structu- 
rale“ cu sistemele mai complexe. Totuşi, cău- 
tarea unei „convergențe structurale“ poate 
duce uşor la un impas. Un exemplu printre 
altele : din tentativele vizînd găsirea unor re- 
lații fundamentale între codajul și stocarea de 
informaţie în creier, nu a rezultat nimic. 


În această privinţă, e important să fim con- 
știenţi de pericolul, subliniat de Louis Althus- 
ser, de a instaura o relaţie de „exploatare“ a 
unei discipline de către o alta. Găsim, atît în 
expunerea lui Piaget, cît şi în aceea a lui 
Chomsky (vezi cap. 1), o tendință de a ex- 
ploata biologia în profitul psihologiei şi al 
lingvisticii. E ușor de spus că limbajul uman 
este o facultate determinată genetic. Este, de- 
sigur, mult mai puţin uşor pentru biolog să 
demonstreze determinismul genetic al capa- 
cității comportamentale celei mai simple. Di- 
ficultatea creşte şi mai mult, cînd ne propunem 
să explicăm determinismul genetic al conecti- 
vităţii cerebrale la un mamifer mic, de exem- 
plu la un şoarece sau la o pisică. În calitate 
de neurobiolog, sînt întru totul de acord cu 
Chomsky, cînd scrie (vezi cap. 2) că „dezvol- 

tarea însuşirii limbajului ar trebui să se stu- 
dieze ca şi dezvoltarea oricărui alt organ“. Dar 
ar însemna să mergem prea departe dacă am 
spune, aşa cum face el în discuţie, că „me- 
diul nu introduce mai multă complexitate în 
creier decît în alte organe“. Metafora creier- 
ficat se poate dovedi utilă pentru un public de 
lingvişti, dar ea este înșelătoare pentru psiho- 
logi sau biologi. În realitate, neuronul, în ca- 
litate de celulă, este infinit mai complex de- 
cît un hepatocit. Prin prelungirile sale axo- 
nale și dendritice, el poate adeseori intra în re- 
lație cu mai multe mii de alte celule, ceea ce, 
evident, un hepatocit nu poate face. Funcţiile 
principale ale sistemului nervos şi, în spe- 
cial, capacitatea de învăţare sînt determinate 
de aceste relații intercelulare. 

Tendinţa de a exploata biologia se întîlneşte 
şi în expunerea lui Piaget. Distincția dintre 
„ereditatea generală“ şi „ereditatea specifică“ 
sau „mutaţiile specifice la om“ sînt noțiuni 
care nu au nici o semnificație biologică evi- 
dentă, în ciuda faptului că „mutație“ şi „ere- 
ditate“ sînt concepte biologice perfect defi- 
nite. Într-o manieră mai generală, dacă meta- 
forele biologice sînt uneori utile, ele devin, în 
scurt timp, primejdioase. Trebuie să evităm 
să cădem în ceea ce aș numi „biologism“; să 
luăm în considerare, mai întîi, complexitatea 
sistemului nervos şi să căutăm explicaţii au- 
tentic biologice (mai degrabă decît să abuzăm 
de acelea de care dispunem astăzi). 


COMPLEXITATEA ORGANIZĂRII 
FUNCȚIONALE A SISTEMULUI NERVOS 
CENTRAL LA VERTEBRATE 


Citind în contribuţia lui Piaget că „numai 
funcţionarea inteligenţei este ereditară şi că ea 
nu creează structuri decit printr-o organizare 
de acţiuni succesive exercitate asupra obiecte- 
lor“ (vezi cap. 1), ne dăm seama că acest lu- 
cru nu explică distincţia între trei niveluri 
evidente, dar fundamentale : 1) anatomia: re- 

teaua de neuroni, 2) activitatea: influxurile 
nervoase care circulă în rețeaua de neuroni 
în mod spontan sau ca o consecință a unei in- 
teracţiuni cu mediul şi 3) comportamentul: 
acţiunile organismului asupra mediului. 

Limbajul și cunoașterea sînt descrise şi stu- 
diate, mai ales, ca operaţii de comportament, 
ca un ansamblu de „relaţii vizibile“, ar spune 
Maurice Godelier, între organisme şi mediu. 
În ciuda splendidei sale organizări, sistemul 
nervos uman este rareori privit de către ling- 
vist sau de către psiholog cu mai multă curio- 
zitate decit aceea pe care ar avea-o în fața 
unei cutii negre, şi numai regulile relaţiilor 
intrare-ieşire sînt descrise la adultul normal 
sau în cursul dezvoltării. De fapt, există o or- 
ganizare subiacentă, pa baza căreia trebuie 
explicată această organizare aparentă, expli- 
caţie ce rezidă 1) în anatomia circuitelor neu- 
ronale avute în vedere, 2) în activitatea aces- 
tor circuite şi 3) îm semnalele pe care organis- 
mul le primeşte prin organele sale senzoriale. 
O descriere satisfăcătoare — şi, prin urmare, 
o explicaţie — a acestui întreg act comporta- 
mental ar trebui să includă obligatoriu aceste 
trei niveluri de organizare subiacentă și, mai 
precis, pe primele două. În principiu, ar tre- 
bui să fim în stare să determinăm orice act 
comportamental pornind de la cunoaşterea 
anatomiei, a activităţii şi a semnalelor care 
o declanșează. Sarcină formidabilă, desigur, în 
practică, dar a priori posibilă în teorie şi care 
tinde efectiv să se realizeze cu succes pe sis- 
teme simple (sau simplificate). 

Constrîngerile puternice şi de neînvins pe 
care le impun anatomia şi activitatea nervoasă 
comportamentului fac întîmplătoare orice miş- 
care inversă care vizează să deducă organiza- 
rea subiacentă — anatomia, activitatea și de- 
terminismul lor genetic — din comportament, 
După cum sublinia Chomsky (vezi cap. 1), „o 
parte a fascinaţiei intelectuale a studierii lim- 
bajului o constituie faptul că este necesar să 

elaborăm argumente compleze, pentru a com- 
pensa faptul că experimentul direct este ra- 
reori posibil“ ; fascinaţie pentru unii, decepţie 
pentru alţii. Să fie acesta motivul pentru care 
cuvintele „a infera“ sau „inferenţă“ apar frec- 
vent în expunerea lui Chomsky ? 

Motivele succesului limitat al unor aseme- 
nea inferenţe se sprijină fundamental pe prin- 
cipiul organizării anatomice a sistemului ner- 
vos. Operații de comportament aparent sim- 
ple ca, de exemplu, mişcările ochiului sau, la 
pisică, actul de a omori un şoarece implică 
recrutarea unui mare număr de neuroni (mii, 
milioane) aparţinind mai multor regiuni ale 
creierului. În afară de aceasta, nu pare să 
existe nici o regulă simplă în organizarea ma- 
croscopică şi histologică a unui centru parti- 
cular al creierului. Pentru ce ar exista o lo- 
gică, de pildă, a prezenţei şi rolului structuri- 
lor subcorticale la mamiferele puternic „corti- 
calizate“, cu excepţia a însuşi faptului că 
aceste structuri existau în creierul unor ani- 
male primitive din care ele au evoluat? Un 
act comportamental dat poate, în realitate, să 
pună în joc simultan şi obligatoriu ansambluri 
de neuroni apărute în perioade diferite ale 
dezvoltării vertebratelor. Stabilizarea sau se- 
lecţia acestor centri avea propria ei logică în 
momentul cînd s-au format. Dar această lo- 
gică se află mascată de milioanele de ani ai 
unei istorii care s-a desfăşurat apoi în condiţii 
ecologice eminamente variabile. Pînă la un 
punct, „caracterul arbitrar“ al anatomiei re- 
flectă variabilitatea istorică a mediului. Ea nu 
poate fi inferată decît de explorarea ei di- 
rectă. 

La nivelul celulei, apar, totuși, reguli de ar- 
hitectură simple şi generale : de exemplu, sub- 
diviziunea neuronului în soma, prelungiri axo- 
nice şi dendritice; modul în care interacţio- 
nează cu alte corpuri celulare prin contacte 
sinaptice ; convergența sau divergența termi- 
naţiilor nervoase pe sau de la un corp celular 

dat ; stabilirea de bucle care permit „reflec- 
tarea şi „punerea în corespondență a nive- 
lurilor“ ale lui Piaget. De aceea, în lucrările 
noastre experimentale şi teoretice, am ales 
celula ca nivel de bază pentru studiul siste- 
mului nervos. Celula este situată, de fapt, la 
punctul de convergență a două linii de cer- 
cetare ; aceea a specialistului în biologie mo- 
leculară, care o consideră ca pe un sistem de 
macromolecule în interacţiune, şi aceea a neu- 
robiologului şi a embriologului, care, dimpo- 
trivă, o consideră unitatea de bază de la care 
se construiește organul sau organismul. 

În orice caz, în punctul de pornire al aces- 
tei abordări experimentale a unui fenomen 
biologic se află o alegere critică aceea a ni- 
velului de organizare, care va servi de refe- 
rință într-un „clivaj“ calitativ al obiectului 
biologic. Un asemenea clivaj ar trebui să ducă 
la delimitarea elementelor constitutive, la de- 
finirea regulilor de organizare şi de interac- 
țiune sub o formă simplificată, dar suficientă 
pentru explicarea funcţionării globale. 


DETERMINISMUL GENETIC 
AL ORGANIZĂRII FUNCȚIONALE 
A SISTEMULUI NERVOS CENTRAL 


Criticînd atitudinea preformistă, Piaget scrie, 
în legătură cu funcția cognitivă a copilului: 
„Dacă acestea [logica și matematica] ar fi pre- 
formate, ar însemna, deci, că la naștere co- 
pilul posedă deja, virtual, tot ceea ce Galois, 
Cantor, Hilbert, Bourbaki sau MacLane au fost 
în stare să realizeze de atunci. Și, cum puiul 
de om este el însuşi o rezultantă, ar trebui să 
ne întoarcem pînă la protozoare şi la viruşi 
pentru a localiza sediul «ansamblului posibili- 
tăților»“ (vezi cap. 1). Găsirea unei explicații 
sau cel puţin a modelelor plauzibile ale acestui 
determinism îi revine efectiv biologului care 
admite că principalele scheme (patterns) ale 
organizării funcționale a creierului sînt deter- 
minate genetic. 

Darwin scrie că „ereditatea este legea“. Dez- 
voltarea sistemului nervos este supusă acesteia, 
aşa cum este dezvoltarea întregului organism, 
iar căutarea invarianţei sale de-a lungul ge- 
nerațiilor, oricare ar fi mediul, revine anato- 
miștilor şi etologilor. 

Singurele excepţii de la această stabilitate 
sînt variațiile spontane și rare ale genomului : 
mutaţiile cărora li se poate urmări devenirea 
în cursul experienţelor de hibridare. Este fra- 
pant faptul că una din primele demonstrări 
ale legilor lui Mendel la şoareci a fost stabi- 
lită de Yerkes !, la începutul secolului, asupra 
unui mutant comportamental : șoarecele „val- 
sator“, care a apărut în evul mediu, datorat 
reproducătorilor chinezi. La om, pentru a cita 
un exemplu bine documentat, ereditatea fami- 
lială a  psihozei maniaco-depresive provine 
dintr-o genă dominantă legată de cromozo- 
mul X. 

Modificări anatomice sau funcţionale, uneori 
foarte discrete, stau la baza variațiilor ere- 
ditare ale comportamentului. Astfel, Sidman ? 
a arătaţ că necoordonarea motrice care înso- 
teşte mutaţia „șovăitoare“ (staggerer mutation) 
la şoareci corespunde pierderii unei categorii 
principale de sinapse în cerebel. Pînă la nive- 
lul sinaptic, sistemul nervos este supus omni- 
potenței genelor. 

Dacă se admite acest punct de vedere, se 
iveşte o altă dificultate. Dacă organizarea func- 
țională a sistemului nervos pînă în cele mai 
mici detalii este supusă unui determinism ge- 
netic atît de riguros, atunci există, oare, în 
aparatul cromozomic un număr suficient de 
gene pentru a explica acest lucru ? 


Corpul uman comportă cel puţin 200 de ti- 
puri diferite de celule, neuroni, celule mus- 
culare, celule glandulare etc. În creierul uman, 
există peste 1010 neuroni, în jur de 10! (sau 
mai multe) sinapse. Fiecare din acești neuroni 
sau sinapse îndeplineşte o funcţie caracteris- 
tică. Acestei complexități extreme şi acestor 

numere mari li se opune, în general, slaba can- 
titate de informație genetică disponibilă în nu- 
cleul oului : 3,0104 ug de ADN în nucleul 
spermatozoidului la om, 6,0 în nucleul unei 
celule somatice, de exemplu o celulă a fica- 
tului sau un ou fecundat, aproximativ aceeași 
cantitate, în aceleași celule, la vacă, la șoa- 
rece sau la cimpanzeu. Dacă luăm ca defini- 
ție a unei gene cantitatea de ADN necesară 
pentru codarea unei proteine de greutate mo- 
leculară 100 000, aceasta reprezintă circa 1 mi- 
lion de gene. În realitate, o fractiune conside- 
rabilă de ADN cromozomic, circa 40%, arată 
secvențe repetate, adică pare să fie redun- 
dantă, şi, cu toate că nu se cunoaşte cu exac- 
titate numărul „adevăratelor“ gene structu- 
rale care codează proteinele, se apreciază că el 
ar fi cel puţin de ordinul de la 30 000 la 100 000. 
Nu se ştie care este funcţia restului (redun- 
dant sau nu) de ADN, dar el ar putea să con- 
țină, cel puţin în parte, gene reglatoare. 

În orice caz, extrema complexitate structu- 
rală a SNC contrastează cu slaba cantitate de 
informație genetică disponibilă. Cum este posi- 
bilă formarea unui creier omenesc pornind de 
la un număr de gene atît de redus? 


Situarea somelor neuronice. Este vorba de 
un proces de dezvoltare embrionară. După 
Morgan, Jacob şi Monod, şi după alţii, se con- 
sideră diferenţierea diverselor categorii celu- 
lare pornind de la ou ca o reglare selectivă a 
activităţii genelor. De exemplu, Kaufman ê şi 
Wolpert 4 au stabilit modele de reglare la ni- 
vel genic, modele care arată cum, pornind de 
la un număr limitat de gene și cu un număr 
limitat de semnale, este posibilă crearea unei 
insemnate diversități. Principiul este că, la 
fiecare stadiu al dezvoltării sale, fiecare ce- 
lulă embrionară nu poate alege decit între 
foarte puţine posibilităţi diferite. Alegerea între 
acestea poate fi ghidată de simple semnale 
da/nu, care ar putea varia, de exemplu, în 

funcţie de poziția celulei în embrion, de isto- 
ricul ei etc. Punctul esenţial, în acest caz, este 
că alegerea, odată făcută, va determina ce op- 
țiune devine posibilă la decizia următoare. 
Gene unice ar putea, aşadar, determina o de- 
cizie de importanţa aceleia care, pentru un 
segment particular al unui embrion (disc ima- 
ginal) de drosofilă, constă în a deveni o antenă 
sau un picior (mutaţia Aristopedia face să se 
dezvolte, la drosofilă, un picior acolo unde ar 
trebui să apară o antenă). Pornind de la o 
expresie secvenţială de gene şi de la o com- 
binaţie simplă a acestora, se poate genera o 
complexitate extremă. Prin urmare, se ob- 
servă aici o analogie formală cu lingvistica, sub- 
liniată adesea de specialiștii în biologia mo- 
leculară. Regulile ar putea să fie foarte sim- 
ple : de exemplu, 20 de semnale da/nu pot 
genera astfel 220, adică 1 milion de mesaje 
diferite şi, de aici, 1 milion de moduri dife- 
rite de a stabili stadiul la care trebuie să se 
ajungă. Acesta nu este decit un exemplu foarte 
teoretic. Pentru moment, nu ştim ce sint sent- 
nalele puse în joc în comunicarea dintre celu- 
lele embrionului. Schema este, totuși, plauzi- 
bilă si ar putea explica situația marilor cate- 
gorii de soma neuronale, a diferiților centri, 
a diferitelor nuclee sau arii ale creierului. 


Dezvoltarea conexiunilor nervoase. Avem 
toate motivele să credem că diferențierea şi 
situarea principalelor categorii de neuroni nu 
diferă în mod semnificativ de cele 200 de alte 
tipuri de celule ale organismului. Cum s-a ară- 
tat deja, ansamblul final este, dimpotrivă, pro- 
priu sistemelor nervoase şi de un ordin de 
complexitate superior. Cum își ating cele 
60 000 de fibre ale nervului optic al broaştei 
ţintele respective în tectumul optic ? Mai mult 
ca oricînd, penuria de gene se resimte acut. Ea 
limitează extrem de mult numărul de modele 
ce ne vin în minte pentru a explica un pro- 

ces care, trebuie să admitem, la ora actuală 
ne scapă. 

Totuşi, s-au propus mai multe ipoteze : după 
Sperry 5, fibrele nervoase, în timpul dezvoltării 
lor, conţin marcaje chimice complementare 
celor ale țintelor lor neuronale. Cei doi par- 
teneri se identifică şi se unesc cu o selectivi- 
tate care depinde strict de capacitatea de ade- 
rență între suprafețele celulare. 

După Jacobson 6 şi Gaze, creşterea diferen- 
tială a fibrelor nervoase este aceea care duce 
la apariţia unei ordini. Atingînd neuronii-țintă 
la momente diferite, ele îi „numerotează“ după 
o ordine secvențială. 

Puţinul pe care-l ştim despre dezvoltarea 
sinaptică indică faptul că fiecare dintre aceste 
ipoteze este, în parte, adevărată. Nu încape 
îndoială că în procesul de creştere terminaţiile 
nervoase trebuie să-și identifice ţintele potrivit 
suprafeţei lor celulare, dar probabil că aceasta 
nu se face cu gradul de selectivitate pe care 
îl implică ipoteza lui Sperry. 

De la Ramon y Cajal şi Marinescu încoace, 
un al treilea mecanism a reţinut atenţia ge- 
neraţiilor de neurobiologi. Într-un fel sau al- 
tul, starea de activitate a sistemului nervos în 
dezvoltare participă la stabilirea conectivităţii 
finale. 

Această ultimă ipoteză a condus la o cerce- 
tare efectuată în strînsă colaborare cu Phi- 
lippe Courr&ge şi Antoine Danchin 9. Nu voi 
da aici decît un scurt rezumat. 

O primă serie de fapte de care trebuie să 
se ţină seama și care a fost deja menţionată 
se referă la determinismul genetic al siste- 
mului nervos. Acest determinism este cvasiab- 
solut la o nevertebrată mică, un nematod sau 
un crustaceu. El este mai puţin riguros în 
creierul unei vertebrate. Să examinăm în de- 
taliu ramificaţiile unui neuron dat din creie- 
rul adult al unor indivizi genetic identici, de 
exemplu la un pește partenogenetic. Se va con- 
stata că celulele sînt aproape superpozabile, 


912 


dar nu „exact“ superpozabile. După cum a 
atras atenţia Cyrus Levinthal 10, o fluctuaţie 
minoră, dar semnificativă se manifestă la ni- 
velul numărului precis de contacte sinaptice, 
al orientării axonilor sau al dendritelor... To- 
tuși, această fluctuaţie nu apare decit într-o 
zonă de foarte mică întindere. Este limitată 
de un „înveliş genetic“. 

În al doilea rînd, în timpul formării lor, pri- 
mele contacte sinaptice nu sînt stabile. Starea 
rigidă a adultului este precedată de o stare la- 
bilă. 

În al treilea rind, se observă adesea fenomene 
de regresiune spontane în cursul dezvoltării. 
Ramon y Cajal!! notează că în celulele lui 
Purkinje din cerebelul nou-născutului axonul 
prezintă de la 20 ia 24 de colaterale. La 2 
luni, subzistă numai 4 sau 5 dintre ele. În ace- 
laşi fel, în cursul primelor stadii de inervaţie 
a mușchiului striat, fiecare dintre fibrele mus- 
culare primeşte mai multe terminaţii nervoase 
funcționale şi redundante. Una singură dintre 
aceste terminaţii persistă la adult. Într-un do- 
meniu diferit, Jacques Mehler!? a subliniat 
faptul că la om dezvoltarea anumitor procese 
perceptive şi cognitive este însoţită de o pier- 
dere spontană de competenţă. 

Al patrulea şi ultimul punct al acestor pre- 
mise biologice, cel mai important, priveşte 
efectul mediului asupra anumitor arii senzo- 
riale ale cortexului cerebral. Aşa cum au ară- 
tat Hubel şi Wiesel 15, Barlowlt sau Michel 
Imbert 19, neuronii ariei corticale vizuale la 
pisică posedă o specificitate funcţională. De 
exemplu, ei răspund la semnale provenite de 
la un singur ochi sau de la amîndoi, sau la 
puncte luminoase care se deplasează în cîmpul 
vizual după o orientare privilegiată. Acum este 
perfect stabilit ?aptul că o experienţă vizuală 
incompletă contracarează dezvoltarea acestei 
specificități. 

„Stabilizarea selectivă“ a sinapselor ca me- 
canism de „economisire de gene“. 'Ţinîndu-se 
seama de aceste premise biologice, ne apar 
mai multe posibilităţi. 

După o primă interpretare, interacțiunea cu 
mediul exterior nu îmbogăţeşte sistemul în 
mod semnificativ. Acţiunea lui s-ar limita la 
declanșarea programelor prestabilite. Ea ar 
stabiliza o organizare sinaptică deja specifi- 
cată genetic. Aceasta este atitudinea pe care 
au adoptat-o Hubel și Wiesel, Chomsky sau 
Fodor. 

„Empiriștii“ postulează, dimpotrivă, că în- 
tr-o mare măsură conectivitatea este specificată 
de activitatea sistemului, de exemplu, prin 
orientarea dezvoltării terminaţiilor nervoase 
sau prin trasarea de căi în reţelele mai mult 
sau mai puţin aleatorii. 

Cu titlul de compromis între cele două ati- 
tudini, am postulat („ipoteza stabilizării se- 
lective‘) că programul genetic comandă inter- 
acțiunea convenabilă între principalele cate- 
gorii de neuroni, de exemplu, prin intermediul 
mecanismelor indicate mai sus. Totodată, în 
cursul dezvoltării în sînul unei categorii date 
de neuroni, se pot forma mai multe contacte 
cu aceeaşi specificitate, altfel spus, există o 
„redundanţă semnificativă, dar limitată a co- 
nexiunilor. Cea dintii activitate a circuitelor, 
spontană (la embrion) sau evocată (după naş- 
tere), ar argumenta specificitatea sau organi- 
zarea sistemului, prin reducerea acestei redun- 
danțe tranzitorii. 


Ipoteza stabilizării selective a fost formali- 
zată şi aplicată la cîteva sisteme. Printre alte 
avantaje, ea îl prezintă pe acela de a permite 
o importantă economie de gene. În realitate, 
nu este exclus ca anumite gene, care comandă, 
de exemplu, regulile generale ale dezvoltării, 
proprietăţile de stabilizare a sinapselor nema- 
ture, reglarea stabilizării acestor sinapse prin 
activitatea sinapsei nemature, proprietăţile de 
integrare ale neuronului postsinaptic, să poată 

fi repartizate mai multor categorii de neuroni 
sau chiar să fie comune tuturor neuronilor. 
Ansamblul de gene pus în joc (învelişul gene- 
tic) ar trebui, deci, să fie mai redus decît dacă 
fiecare sinapsă ar fi determinată individual. În- 
velișul genetic oferă o reţea schițată vag, iar 
activitatea îi definește unghiurile. 

Stabilizarea selectivă prin activitatea sinap- 
selor în curs de dezvoltare ar deveni o etapă 
critică a dezvoltării sinaptice, asigurind cu- 
plajul între activitate și stabilire de conexi- 
uni. Modelul biochimic pe care-l putem pro- 
pune se inspiră, în acelaşi timp, din ciberne- 
tica chimică a celulei bacteriene și din acela 
a sinapsei. Proteina receptoare a neurotrans- 
mițătorului joacă un rol principal în cadrul 
acestui model. 

În celula nematură, molecula receptorului 
există sub formă labilă şi mobilă. Durata sa 
de viață este de numai cîteva ore şi ea difu- 
zează prin translație la suprafaţa neuronului. 
De îndată ce intră celula în activitate, sinteza 
ei încetează. Începînd cu acest moment, două 
categorii de semnale îi dirijează evoluţia spre 
o formă în acelaşi timp stabilă şi localizată în 
puncte precise ale suprafeţei celulare. De la 
bun început, transmiţătorul este eliberat de 
către terminațiile nervoase labile ; după aceea, 
unul sau mai multe semnale intracelulare sint 
trimise spre interiorul celulei prin proteina 
receptoare, după te aceasta a fost activată. 
Acest ultim tip de semnal asigură un cuplaj 
funcţional între primele contacte sinaptice. So- 
sirea conjugată a acestor două categorii de 
semnale pe aceeaşi moleculă de receptor îl 
imobilizează într-o stare, dacă nu „eternă“, 
cel puțin mult mai rezistentă la degradare. 
Dacă unul dintre aceste două semnale lipsește, 
atunci o zonă a receptorului stabil ori nu se 
formează, ori regresează. 

Activitatea nervoasă se exprimă prin concen- 
traţii diferite, prin diverse ritmuri de produ- 
cere ale transmiţătorului şi ale semnalului in- 

tern. Este limpede că, în aceste condiţii, re- 
ceptorul se va acumula sub anumite sinapse 
şi nu sub altele. Terminaţiile nervoase situate 
deasupra suprafețelor bogate în receptor ar fi, 
la rîndul lor, supuse unei stabilizări provenind 
din receptor. 

Adevărată sau falsă, această schemă are, cel 
puţin, meritul de a sugera experienţe. Ea ne 
permite să luăm serios în considerare posi- 
bilitatea de a înţelege o proprietate specifică 
a calculatorului cerebral, aceea de a-și modi- 
fica, în limite foarte strînse, propriul circuit, 
datorită circulaţiei semnalelor nervoase. 

Această teorie a învăţării este o teorie „se- 
lectivă“. Ea se opune radical teoriilor „instruc- 
tive“ care postulează, de pildă, că activitatea 
nervoasă dirijează dezvoltarea  terminațţiilor 
nervoase spre ţintele adecvate. Ea nu nece- 
sită apariţia de noi specii moleculare, cum pre- 
supun Hyden 15, Ungar!? şi chiar Szilard !8. 
Dimpotrivă, în conformitate cu această teo- 
rie, „a învăţa înseamnă a elimina. 


CONSIDERAȚII ASUPRA EVOLUȚIEI 


La organismele mai simple decît omul, pre- 
cum numeroase nevertebrate sau vertebratele 
primitive, determinismul genetic al organiză- 
rii funcţionale a sistemului nervos este aproape 
absolut. 


La vertebratele superioare şi la anumite ne- 
vertebrate (cum sint cefalopodele), învăţarea 
reprezintă o ruptură minoră, dar semnifica- 
tivă în acest determinism. Învățarea permite o 
lărgire a nişelor ecologice pe care organismul 
le poate explora. Prin intermediul învăţării, 
organismul se adaptează şi își reînnoiește ın- 
tr-un ritm mai rapid comunicarea cu mediul. 
Situarea sistemului nervos într-un organism 
primitiv se realizează aproape exclusiv prin 
combinarea internă şi autonomă de gene și 
de semnale intercelulare. La vertebratele evo- 
luate, organismul devine receptiv la combinaţii 

externe şi mobile de semne pe care, și el, le 
poate produce. Circumscrise de limitele redun- 
danţei tranzitorii a sinapselor în curs de dez- 
voltare, aceste combinaţii externe pot evolua 
în viitor prin ele însele ; se implantează o cul- 
tură. 

Dobîndirea performanţelor noi prin învăţare 
se realizează în intervale extrem de scurte. 
Dezvoltarea aceloraşi performanțe datorită 
evoluției genomului ar necesita mult mai mult 
timp. Se înțelege de ce, odată apărută, capa- 
citatea de învăţare s-a stabilizat. Conform teo- 
riei dezvoltate aici, costul în gene al dobîndi- 
rii acestei capacități „celulare“ nu trebuie să 
fi fost foarte ridicat. Din motive încă neclare, 
stocul global de gene a rămas constant şi re- 
lativ slab de-a lungul evoluției mamiferelor. 
Totuşi, complexitatea sistemului nervos a con- 
tinuat să crească. Programarea internă a sis- 
temului devenind din ce în ce mai dificilă, 
determinismul genetic e rupt, iar redundanța 
conectivității se amplifică. Putem considera 
învățarea ca rezultat al unei complexificări 
crescînde a sistemului cu un număr constant 
de gene. 

Nimic nu ne obligă să postulăm că meca- 
nismele genetice care au guvernat evoluția în- 
velişului genetic al SNC al mamiferelor sînt 
de natură diferită de aceea a mecanismelor 
puse în joc pentru restul organismului, în 
ciuda faptului că semnalele care reglează expri- 
marea lor fenotipică au particularități care le 
sînt proprii. Genele care asigură codajul sis- 
temului nervos sînt constituite din ADN aşa 
cum sînt cele care asigură codajul ficatului ! 

Teoriile moderne ale evoluției se bazează 
pe mutațiile spontane şi la întîmplare ale mo- 
leculei de ADN şi recombinarea segmentelor 
sale ; se înțelege de la sine că aceste interpre- 
tări sînt valabile în cazul vertebratelor supe- 
rioare şi pare greu de imaginat la ora actuală 

un mecanism molecular pentru ceea ce Pia- 
get numeşte „mutaţiile specifice omului“. 
Pe de altă parte, factorii care determină sta- 
bilizarea fluctuației unei gene într-o populaţie 
naturală rămîn întru totul obscuri. Selecţia 
naturală este cu adevărat necesară ? Dacă ne 
alăturăm teoreticienilor moderni ai evoluţiei, 
cum este Kimura 1%, repartiţia aleatorie a ge- 
nelor într-o populaţie eterogenă, în urma unei 
izolări geografice, de exemplu, ar fi de ajuns 
pentru a explica diversificarea speciei fără in- 
tervenția unei selecţii. Totuşi, nu este exclus 
ca asupra evoluției fondului genetic al popu- 
laţiei „comportamentul“ organismului să exer- 
cite efecte semnificative, deşi indirecte, prin 
jocul, de exemplu, al comportamentului se- 
xual sau al regulilor sociale. Selecţii „artifi- 
ciale“ pot chiar să aibă loc şi să ducă, de exem- 
plu, la domesticire. În măsura în care un lup 
poate fi învățat să trăiască împreună cu omul, 
cîinele domestic devine o „fenocopie“ a lupu- 
lui astfel educat. În acest domeniu, ceea ce se 
poate numi fenocopie corespunde, de fapt, 
unei diminuări a potenţialităților genetice ale 
organismului. Este ceea ce se întîmplă şi cu 
Limnea lui Piaget (vezi cap. 2). Varietatea 
care „se adapteazâ“ la medii diferite printr-o 
modificare a formei poate prezenta mai multe 


fenotipuri diferite, în timp ce „fenocopia“ sta- 
bilizată ereditar îl exprimă numai pe unul din- 
tre acestea în medii diferite. E uşor de con- 
ceput că fenocopia derivă dintr-un tip po- 
limorf ca rezultat al pierderii (sau al inacti- 
vării) genelor care determină celelalte fenoti- 
puri şi ca rezultat al manifestărilor constitu- 
tive (fără reglare prin mediu) ale celorlalte 
gene. Fenocopia nu ar corespunde dobîndirii 
unei competenţe not, ci unei pierderi de poten- 
țialităţi genetice. 

Teoria stabilizării selective a sinapselor are 
o consecinţă interesantă asupra variabilității 

fenotipului SNC, adică topologia conexiunilor 
nervoase la adult. În anumite stadii critice ale 
dezvoltării, sinapsele prezintă o redundanţă li- 
mitată, dar nu toţi indivizii vor trăi exact ace- 
eași interacţiune cu mediul și nici exact în 
acelaşi moment. Teoria prezice că dobîndirea 
unei relaţii intrare-ieşire date se poate pro- 
duce, la indivizi diferiţi, de-a lungul căilor 
neuronale diferite şi se poate înscrie într-o 
structură de conexiuni diferită. Într-o popu- 
lație genetic omogenă se așteaptă ca tipul de 
conexiuni la adult să varieze de la un individ 
la altul datorită unei fluctuații de conectivi- 
tate limitată, dar semnificativă. În populaţiile 
naturale, fluctuațiile conectivităţii se suprapun 
fluctuației materialului genetic. Pentru stabi- 
lizarea variațiilor ereditare ale genomului, este 
nevoie de mai multe generaţii. Dimpotrivă, 
amprenta mediului se înscrie în sistemul ner- 
vos într-un interval de timp mult mai scurt. 
În timpul vieţii individului, fluctuaţia conec- 
tivității prelungeşte şi include lanţul fluctua- 
tiei genetice al ascendenţei sale. 

În sfîrşit, aş vrea să spun că asemenea con- 
cepţii constituie un fel de compromis între cele 
ale lui Piaget și cele ale lui Chomsky. Exis- 
tenţa unei redundanţe tranzitorii în cursul 
dezvoltării reţelelor de neuroni este, în mo- 
mentul de faţă, bine stabilită în cîteva cazuri 
precise. Problema rămîne de a ști în ce măsură 
activitatea rețelei în curs de dezvoltare re- 
glează diminuarea  redundanţei observate. 
Această etapă epigenetică nu corespunde de- 
cît unei declanşări de funcții deja programate ? 
Sau poate are loc o creştere a specificităţii şi, în 
consecinţă, a ordinii, datorită interacțiunii cu 
mediul semnificativ mai importantă în creier 
decît în oricare alt organ ? Iată nişte întrebări 
cărora ar trebui să li se dea un răspuns defi- 

Discuţie 


Jean Piaget: ti mulţumesc călduros lui 
Changeux pentru a fi analizat atît de exact 
compromisurile posibile între Chomsky şi 
mine. În ce mă priveşte, am încercat, în ca- 
drul acestei reuniuni, să găsesc un asemenea 
compromis, admiţind ereditatea de funcţio- 
nare în construcțiile înseși. Nu mă pricep de- 
loc la neurologie, dar, citind o lucrare de Paul 
Weiss 20 despre formarea sistemului nervos, am 
fost foarte surprins de refuzul lui de a ad- 
mite o programare fixă şi de insistența sa în 
a arăta posibile variaţii individuale pe parcurs. 
Cît despre cercetarea de compromis pe care o 
dorește Changeux, aceasta necesită o obser- 
vație : s-a spus mai înainte că matematicile 
sînt înnăscute. Or, ce e înnăscut în matema- 
tici ? Lucrul cel mai simplu ar îi numărul na- 
tural, dar, după cum bine știți, acesta duce la 
noţiunea de infinit, iar infinitul nu este un 
lucru concret. El nu este un număr real pe care 
să-l putem determina la fel cum putem face 
cu numărul 14; infinitul este o construcție 
continuă ; atunci dacă spunem că numărul na- 
tural este înnăscut, ceea ce este înnăscut nu 
e numărul ca atare, ci procesul de construire 
a numărului. 


Dieter Diitting: Am două întrebări de pus: 
1) Plasticitatea neuronală creşte odată cu evo- 
luţia organismelor superioare ? 2) Este nece- 
sară o verificare funcţională pentru stabili- 
tatea reţelelor definitive ? Dacă, odată stabi- 
lite conexiunile dintre centrii vizuali şi cre- 
ier, se suprimă vederea în timpul perioadei 
critice, aceste conexiuni degenerează grav ? 


Jean-Pierre Changeux : În legătură cu pri- 
ma întrebare, aş vrea să fac o ultimă remarcă 
privind filogeneza. Aşa cum s-a mai spus, sto- 
cul genetic nu pare să se schimbe mult în 
cursul evoluţiei vertebratelor, deși complexi- 

tatea sistemului nervos crește foarte sensibil. 
Creșterea complexităţii dă organismului posi- 
bilitatea explorării mediului și a fost, din acest 
motiv, selecționată. Complexitatea SNC creşte 
fără sporirea relativă a informaţiei genetice ; 
capacitatea de a învăța devine un subprodus 
al complexificării cu un număr constant de 
gene. Capacitatea de a învăţa nu a fost selec- 
tionată ca atare, ci, mai curînd, a rezultat, pur 
și simplu, din fluctuaţia introdusă în sistem, 
fiindcă nu e posibil să se programeze totul 
foarte riguros. 

Aceasta ne duce la cea de a doua chestiune, 
interpretarea lui Hubel și Wiesel. Cred că aici 
problema este încă nelămurită. De la lucrările 
de pionierat ale lui Hubel şi Wiesel, rămîne 
în discuţie care este, la început, importanţa 
inneităţii. Conform cercetărilor lui Michel Im- 
bert 21, este evident că o fractiune a neuronilor 
este în întregime specificată. De fapt, problema 
de a ști dacă există o altă parte, nespecificată, 
ne interesează mult, pentru că celula nespecifi- 
cată reacţionează în toate direcţiile, și, în afară 
de aceasta, cîmpul receptor al acestor celule 
este mult mai întins decît la celulele specifice. 
Vă puteți, într-adevăr, imagina că aveţi o re- 
ducere a numărului de sinapse, dar nu acesta 
este punctul de vedere al lui Hubel şi Wie- 
sel ; ei spun că există o verificare funcțională 
a circuitului specific al sistemului, că sistemul 
trebuie să fie stabilizat printr-o funcționare 
conformă cu construcţia sa; dacă nu este, el 
degenerează. Celălalt punct de vedere este, 
după părerea mea, diferit, de vreme ce suge- 
rează că, printr-o multiinervație a sistemului, 
avem mai multe posibilităţi, dar mai puțină 
organizare ; este, așadar, o altă atitudine aceea 
de a ne întreba dacă genul de semnal care se 
introduce în sistem creează specificitatea. 

Jacques Monod : Se știe că există aproxi- 
mativ 106 gene pe care le-am putea utiliza 
teoretic, dată fiind cantitatea de ADN conți- 
nută în celule. De fapt, știm că numai o frac- 

țiune a ADN-ului este funcţională cu scopuri 
structurale, astfel că nu sînt, probabil, decît 
104 gene structurale disponibile. În fiecare ce- 
lulă va trebui să recrutaţi o anumită fracțiune 
din aceste gene pentru a asuma funcţiile nor- 
male pe care orice celulă trebuie să și le asu- 
me. 105 gene sînt aproape de ajuns pentru a 
putea explica funcţionarea biochimică a unei 
celule elementare cum este bacteria. Or, aveţi 
nevoie de 10 proteine structurale pentru a eti- 
cheta o celulă particulară. Aceste 10 proteine 
structurale se pot alege dintre cele 104 neuti- 
lizate. În consecinţă, puteţi alege din ceva de 
ordinul a 104% etichete diferite, ceea ce este 
mult mai mult decît trebuie pentru construi- 
rea SNC. Atunci cum operaţi alegerile ? 10% nu 
diferă mult de 21%; aveţi așadar nevoie de 
130 de biţi sau alegeri binare pentru a ajunge 
la o etichetă, utilizînd doar o mică parte din 
informaţia genomului pentru a opera alegerile 
corecte, chiar şi pentru specificarea unui organ 
extrem de complex. 


Noam Chomsky: Am o observaţie și o în- 
trebare. Observaţia este în legătură cu comple- 
xitatea. Cred că merită subliniat faptul că 
discuţia noastră privind capacităţile înnăscute 
ale SNC nu mi se pare că adaugă decit foarte 
puţin la complexitatea presupusă a organis- 
mului. De aceea, oricare ar fi complexitatea 
manifestă în organism, această complexitate, 
alăturată lui epsilon infinitezimal despre care 
vorbim, nu schimbă problema. Cel puţin pînă 
aici, toată masa de speculaţii la care s-a de- 
dat fiecare este infimă în comparaţie cu ceea 
ce trebuie să presupunem pentru a explica 
doar simplele fapte ale organizării fizice. 


Cît despre întrebarea pe care voiam să o 
pun : nu-i aşa că cercetările experimentale 
provenind, cred eu, din laboratorul lui Hubel 
şi Wiesel arată că, dacă un pui de pisică este 
expus unor benzi orizontale, numărul recepto- 
rilor săi orizontali va creşte în mod radical ? 

J.-P. Changeux: Aceasta face parte din 
chestiunile controversate. A specifica orienta- 
rea unui neuron și a adăuga un epsilon este 
ceva ce dumneavoastră ați putea considera tri- 
vial, dar, de fapt, ar fi poate destul să intro- 
duceţi aici foarte puţină informaţie, adică o 
precisă secvenţă a impulsurilor, lucru care ar 
putea fi deja foarte delicat de stabilit. Pro- 
blema care a fost discutată anterior este, mai 
exact, următoarea : cum să estimăm cantitativ 
gradul de organizare între So și S,, și acela al 
semnalului pe care îl introducem, şi este efec- 
tiv posibilă explicarea lui S; de la So, adică 
pornind de la organizarea lui So plus ceva? 


N. Chomsky : După părerea mea, nu e în- 
trebarea potrivită. Trebuie să ne întrebăm ur- 
mătorul lucru : ce supliment de complexitate 
se adaugă — ţinînd seama de această tranziţie 
specifică de la Sọ la S, — la cel pe care tre- 
buie oricum să ni-l asumăm, pentru a ne pu- 
tea considera fiinţe umane cu o structură fizică 
deosebită ? Dacă am încerca să descriem struc- 
tura fizică a organismului în modul în care 
descriem limbajul, am avea o masă de speci- 
ficaţii atît de însemnată, încît suplimentul 
despre care vorbim acum nu s-ar putea nici 
măcar decela. De aceea, oricare ar fi răs- 
punsul la problema determinării specificităţii, 
el nu ar răspunde la întrebarea pe care ne-o 
punem acum. 


J.-P. Changeux : Sînt de acord cu Chomsky 
pînă la un punct : cînd examinăm dezvoltarea 
unei reţele, dacă un nou val de sinapse sau 
de neuroni se adaugă peste o alta şi dacă 
aceasta merge de la So la S,, este clar că nu 
putem să o explicăm numai adăugînd informa- 
ţia externă provenind din activitate. 

Problema este de a ști dacă, pentru operaţiile 
cu un înalt grad de integrare a SNC, avem efec- 
tiv schimbări calitative ale categoriei de si- 
napse pe care le fabricăm, şi continuu să cred 
că aceasta este o problemă deschisă. 

Changeux subliniază că, „în conformitate 
cu această tedrie, <a învăța înseamnă a eli- 
mina»“ (vezi cap. 8). Teoria selectivă a dez- 
voltării cognitive prezentată de Changeux se 
potrivește splendid cu teoria formulată inde- 
pendent în psihologie de către Jacques Meh- 
ler, conform căreia cunoașterea se face prin- 
tr-un proces de dezinvățare. Considerate din 
punct de vedere evoluționist, cum ne îndeamnă 
Changeux să o facem, mecanismele selective 
sînt consecința logică a unei strategii de eco- 
nomisire adoptată de gene: „...stocul global 
de gene a rămas constant şi relativ slab de-a 
lungul evoluţiei mamiferelor. Totuși comple- 
xitatea sistemului nervos a continuat să creas- 
că (...) Putem considera învățarea ca rezultat 
al unei complexificări crescînde a sistemului 
cu un număr constant de gene“ (vezi cap. 8). 
Teoria stabilizării selective a sinapselor pare să 
ofere un complement inneismului chomskyan 
şi conceptului de „fixare a credințelor“ al lui 
Fodor. Atunci cum constituie ea, în același timp, 
un compromis cu concepțiile lui Piaget ? Chan- 
geux subliniază că teoria sa selectivă trebuie 
în mod necesar să se acomodeze cu o „redun- 
danţă tranzitorie în cursul dezvoltării reţelelor 
de neuroni“. Rămine de văzut dacă diminuarea 
de redundanță observată „corespunde doar 
unei declanșări de funcții deja programate“ 
sau corespunde și „unei creșteri a specifici- 
lății și, în consecință, a ordinii, ca urmare a 
unei interacțiuni cu mediul“. Scrupule aproa- 
pe newtoniene îl împiedică pe Changeux să se 
aventureze în domeniul ipotezelor privind 
plauzibilitatea a priori a unei explicații in- 
neiste (în termenii unei ordini pornind de la 
fluctuații). Această „suspendare a judecății“ 
privește mecanismele detaliate ale unui nivel 
epigenetic cu fază tranzitorie foarte precisă 
a dezvoltării neuronale. Procesul de învățare 
în totalitatea sa face obiectul abordării selec- 
tive a lui Changeux. Pentru a răspunde unei 
întrebări care i-a fost pusă, Changeux reia ar- 

gumentul conform căruia „capacitatea de a 
învăța nu a fost selecționată ca atare, ci, mai 
curînd, a rezultat, pur și simplu, din fluctuaţia 
introdusă în sistem“. Să fie oare ceea ce Piaget 
numește, după von Foerster, „ordine prin zgo- 
mot“ ? În acest caz, o atare ordine nu este, pur 
și simplu, decît o selecţie aleatorie la nivel 
microscopic ? 

În plus, Changeux propune un al doilea tip 
de explicație : „... este, așadar, o altă atitudine 
aceea de a ne întreba dacă genul de semnale 
care se introduce în sistem creează specificita- 
tea“. În cadrul dezbaterii, acesta este punctul 
în care cele două „programe“ se apropie cel 
mai mult. Changeux alătură ceea ce în altă 
parte 22 am numit „programul cristalin“ şi 
„Programul ordinii prin zgomot“; el le tra- 
duce cu precizie în ipoteze privind mecanis- 
mele sinaptice, dincolo de care problema ră- 
mine în suspensie. Adevăratul progres al cu- 
noașterii științifice se face adesea cu ajuto- 
rul răspunsurilor obținute din experiențe cru- 
ciale și bine construite. Important este de 
a ști mai mult și nu de a decide cum. În ches- 
tiunea care ne interesează aici, este limpede 
că demersul lui Changeux, care retraduce pro- 
blemele înneității și ale constructivismului în 
ipoteze locale și specializate, permite reformu- 
larea controversei în alţi termeni. Aici, învă- 
tarea rezultă dintr-o reducere a fluctuaţiilor, 
însoțită de o creștere de specificitate a sinap- 
selor în curs de dezvoltare, ce poate deriva fie 
dintr-un proces de întărire prin funcţionare, fie 
dintr-o desfășurare secvenţială de rețele pre- 
determinate. Cele două programe de cercetare 
alternative pot duce astfel, amîndouă, la o 
experiență crucială. În acest punct, arbitrajul 
disputei se află în mîinile neurobiologilor. 

O ultimă chestiune merită să fie subliniată. 
După Chomsky, specijicitatea și  inneitatea 
structurilor lingvistice — ca, de exemplu, con- 
diția de subiect specificat (SSC), echivalența 
dintre subiect explicit şi subiect implicit, pre- 

cum și altele — sînt perfect compatibile cu 
„strategia de economisire“ a genelor pe care 
o descrie Changeux. „Ceea ce vă trebuie este 
un epsilon de informație suplimentară“, declară 
Chomsky, un supliment infinitezimal la „mul- 
titudinea de specificaţii“, deja cerut de struc- 
tura globală a organismului. În alți termeni, 
încărcătura impusă stocului genetic prin adău- 
garea la caracteristicile „curente“ a unor struc- 
turi lingvistice specific umane, este, după 
Chomsky, neglijabilă. Din nou prudent, Chan- 
geux preferă să nu se pronunţe asupra aces- 
tor ipoteze și să lase chestiunea deschisă. A 
da un răspuns definitiv la două sau trei în- 
trebări de acest fel ar echivala cu pretenția 
de a tranșa, în sfîrșit, o dispută veche de cel 
puțin două secole. 


CAPITOLUL 9 


COMPARAȚII 
ALE CAPACITĂȚILOR COGNITIVE 
ÎNTRE SPECII DIFERITE 


În cartea sa Inteligența la maimuța antro- 
poidă şi la om, publicată după acest colocviu, 
David Premack declară că a întreprins stu- 
dierea capacităților cognitive ale cimpanzeilor 
în speranţa că va obţine o descriere a propriilor 
noastre competențe pe o cale indirectă: adică 
așa cum sînt percepute de o altă specie. Pre- 
mack a început, astfel, un fel de revoluţie co- 
pernicană în psihologie : nu mai este omul cel 
care caută să descrie structura cognitivă a altui 
organism, ci invers. Premack a întreprins ac- 
țiunea de autocunoaștere așa cum este impusă 
de deviza socratică, printr-o strategie nouă, in- 
directă și laborioasă. 

În primul rînd, experimentatorul întărește 


fluxul de comunicare ce se stabilește între el 
și maimuţă ; îi prezintă probleme, îi pune în- 
trebări, îi măsoară competențele şi o îndeamnă 
să și le perfecționeze. Forma predominantă de 
interacțiune este, evident, cea cognitivă. Spre 
deosebire de stilul de dialog mai aproape de 
„joc“ și mai „spontan“, stabilit cu cimpanzeii 
de alți specialiști în psihologia animală, ca 
Allen și Beatrice Gardner, Premack admite că 
„cimpanzeii mei, sărmanii, sînt victimele unui 
experimentator cu puternice înclinații pentru 
un învățământ școlăresc“. Această înclinaţie de 
institutor riguros este congruentă cu ideea 


357 


interesantă avansată de Premack că „limbajul 
este procedeul ideal de reproducere (replay)“, 
că numai limbajul este echipat pentru a sus- 
ține „reproducerea şi, fireşte, rezolvarea pro- 
blemelor și că aceste operaţii nu sînt „mai pu- 
țin fundamentale decît comunicarea socială“. 
Într-adevăr, aceasta din urmă, specifică Pre- 
mack, „poate foarte bine avea loc şi fără 
limbaj“. 

O dată stabilită interacțiunea „școlară“ între 
experimentator și cimpanzeu, se petrec o mul- 
time de lucruri interesante. Premack își descrie 
minuţios metodologia. În acest capitol, el pre- 
zintă alte rezultate surprinzătoare (perceperea 
de legături cauzale, reproducerea simbolică, 
schițarea de transformări dependente de struc- 
tură), obținute printr-o atentă „interogare“ a 
cimpanzeilor săi. Concluziile pe care le trage 
referitor la structurile cognitive pe care le are 
la dispoziție cimpanzeul, ca și ipotezele episte- 
mologice care i-au orientat cercetarea merită 
un scurt comentariu. 


În primul rînd, pe baza unei solide dovezi 
experimentale, Premack respinge trei ipoteze 
(1) că asociațiile încrucișate (vizual-auditiv, vi- 
zual-tactil şi olfactiv-vizual etc.) sînt specifice 
omului ; (2) că perceperea de categorii este 
specifică omului ; (3) că lateralizarea cerebrală 
(brain lateralization) este specifică omului. După 
cum spune el, „lată trei exemple bune pentru 
ceea ce înțelegem prin factori înnăscuți, dar 
ei nu par să fie factori specifici ai limbajului 
și, în nici un caz, proprii numai omului“. În 
al doilea rînd, în loc să încerce descoperirea 
unui mecanism general de dezvoltare sau a 
unei teorii generale a învăţării, Premack alege 
o cale mai prudentă, încercînd să identifice 
„factorii care fac parte din inteligenţa umană 
și joacă un rol și în limbaj“ — factori cum 
sint, de pildă, capacitatea de reprezentare, ac- 
cesibilitatea cunoașterii, cauzalitatea și sinoni- 
mia. Se constată că toţi acești factori sînt pre- 
zenţi la cimpanzeu într-o măsură neașteptată. 

Această descoperire i se pare lui Premack deo- 
sebit de importantă și pertinentă, cel puţin po- 
tential, pentru problemele ridicate în această 
polemică de Chomsky și Piaget. De exemplu, 
capacitatea de reprezentare i se pare lui Pre- 
mack a fi o capacitate „mai centrală decit sin- 
taxa sau intenționalitatea“. Reluînd o remarcă 
anterioară a lui Piaget (care atribuie acestei 
„functii semiotice“ o importanță deosebită, în 
cadrul căreia, după Piaget, limba este un sub- 
produs), Premack ajirmă că, „Dacă privim 
limbajul ca pe o familie de sisteme reprezen- 
taționale, între care limbajul uman este o va- 
riantă, putem epura studierea limbajului din 
limitările sale etnocentrice“. La aceasta, Pre- 
mack adaugă o observație care reflectă o po- 
ziție metodologică elaborată: „A adopta acest 
punct de vedere prezintă un avantaj chiar dacă, 
pe această planetă, o asemenea familie nu 
poate avea decît un singur membru natural, 
adică vorbirea“. Din această perspectivă, com- 
paraţia atentă între specii a capacităților cog- 
nitive poate duce la considerarea limbajului 
uman, oricît de unic ar fi el, ca membru al unei 
clase potențial foarte cuprinzătoare, chiar dacă 
această clasă, pentru motive aleatorii (atribuite 
ciudățeniilor filogenezei) nu conține decît acest 
membru unic. E vorba de o poziție metodolo- 
gică bogată în consecinţe, care sugerează expe- 
riențe posibile și noi criterii de interpretare a 
rezultatelor deja obținute. Partea a doua a in- 
tervenției lui Premack, precum și discuţiile ce 
au urmat enunţă aceste consecințe în detaliu. 

In sfîrşit, aș vrea să atrag atenţia cititorului 
asupra argumentului antibehaviorist pe care 
Premack îl dezvoltă în ultimul paragraf al tex- 
tului său. Formulată prima dată de „bătrînul 
profesor“ al lui Premack, Herbert Feigl (unul 
din cei mai autorizaţi epistemologi și filosofi ai 
științei din vremea noastră), argumentul în- 
cearcă să reevalueze „testele mai slabe“ ca o 
bază suficient de sigură pentru a infera exis- 
tența unei capacități date. Obsesia behavioriș- 

tilor de a obține doar dovezi irefutabile prin 
teste negative puternice (care să dovedească că 
cutare sau cutare experienţă este absolut com- 
patibilă cu absența unei capacităţi date) a pa- 
ralizat strădaniile specialiștilor în psihologia 
animală multă vreme. După cum susțin Feigl 
și Premack, este, într-adevăr, posibil „să ajungi 
la ce se întîmplă în realitate“ (to get at what's 
what), dincolo de criteriile Limitative și simetric 
opuse „nimic altceva decît“ și „ceva mai mult“ 
(adică atitudini care relevă sterilitate beha- 
vioristă și speculație pură de salon). Miza — 
bine cunoscută filosofilor științei — este aici 
criteriul de demarcație între cele mai bune do- 
vezi disponibile și cele mai ușor imaginabile. 
Oamenii de știință experimentalişti, spre deo- 
sebire de matematicienii puri, trebuie să se 
mulțumească cu primele și să se ferească să 
se lase paralizați de utopia secundelor. Acest 
capitol, ca și restul lucrării lui Premack, ne 
arată unde poate conduce folosirea inteligentă, 
riguroasă și creatoare a dovezilor pe care le 
avem la dispoziţie. 


Capacitatea de reprezentare 
Și accesibilitatea cunoaşterii. 
Cazul cimpanzeilor 


David Premack 


Din păcate, voi avea puţine de spus cu pri- 
vire la întrebarea de interes major pentru 
mulți dintre noi, şi anume: sintaxa umană 
provine din factorii genetici exclusiv lingvis- 
tici sau din factorii cognitivi generali ? În urmă 
cu zece ani, prima concepţie ar fi fost susţi- 
nută cu tărie, azi, însă, din ce în ce mai puţin. 
Schimbarea de concepţie a dus la noi cerce- 
tări ; sîntem acum în măsură să oferim o de- 

scriere foarte detaliată a dezvoltării comuni- 
cării preverbale între mamă şi copil. Dar nu 
s-a demonstrat că această comunicare prever- 
bală este o condiţie necesară pentru sintaxa 
adultului. Mai mult, din motive deontologice, 
nu putem pune în evidenţă direct acest lucru 
(nu-i putem sustrage pe nou-născuţi de la co- 
municarea preverbală) şi, astfel, răspunsul va 
depinde de descoperirea unor modele de tes- 
tare indirectă. Deocamdată a devenit clar că 
numai comunicarea preverbală nu este o con- 
diţie suficientă a sintaxei adultului. S-a do- 
vedit existența comunicării preverbale în diada 
mamă-pui la maimuțe 1, fără să mai vorbin de 
primatele superioare ; şi, într-adevăr, în ce 
priveşte comunicarea socială primitivă, este, 
desigur, dificil să diferențiem un primat de 
altul. Şi, totuşi, un singur primat dezvoltă 
un limbaj natural. Mi se pare îndoielnic ca 
punctul de vedere conform căruia limbajul 
rezultă din comunicarea socială, punct de 
vedere care îl înlocuieşte acum pe cel al fac- 
torului unic, să fie mai bine fundamentat 
decît cel care l-a precedat. Într-un sens, schim- 
barea la care asistăm acum constituie, pe drept 
cuvînt, înlocuirea unei mode cu alta. 

O altă abordare cu totul diferită pentru a so- 
luţiona problema ar fi obţinerea unor grama- 
tici pentru orice domeniu nonlingvistic — joc, 
confecționarea uneltelor, artă — suficient de 
bine închegat pentru a permite identificarea 
unităților și, deci, şi determinarea secvențelor 
de unități. O comparaţie a proprietăţilor for- 
male ale gramaticilor nonlingvistice cu cele ale 
gramaticilor limbajului ar trebui să permită 
aprecierea părţii comune la comportamentele 
de limbaj și diferitele forme de comportament 
nonlingvistic. Cu toate că s-a propus să fie 
realizat din mai multe părţi 2, după cîte știu, 
nimic nu s-a făcut încă. Recent, Kim Dolgin, 
Dan Osherson şi cu mine am conceput o pro- 

la copii. Sînt cel puţin două rezultate posi- 
bile care ar putea prezenta interes. Dacă am 
reuși efectiv să scriem o gramatică a jocului, 
s-ar putea face şi comparaţiile dorite cu lim- 
bajul. Totuşi, s-ar putea să nu fie posibil să 
se scrie o gramatică a jocului ; poate că pro- 
blema unităţilor este de neînvins sau că ar 
mai putea apărea şi alte greutăți. Dacă e așa 
și dacă am putea dovedi că dificultatea nu 
este o dificultate trivială, ci provine din fac- 
tori de adincime, aceasta ar sugera că jocul 
şi limbajul nu sînt sisteme comparabile şi, în 
consecinţă, nu sînt de natură să se influenţeze 
una pe cealaltă. Asta, fireşte, nu e decît o 
posibilitate — îndepărtată, poate —, dar o 
menționez pentru a da consistenţă posibilită- 
ților de a efectua această comparaţie, deoarece 
gama lor pare mai mare decît s-a considerat 
pînă acum. 

Există cîteva dovezi de natură circumstan- 
țială, care, după părerea mea, se referă la 
problema : nu a factorilor înnăscuţi, ci a fac- 
torilor înnăscuţi exclusiv lingvistici. Voi men- 
ționa trei. În primul rînd, s-a pretins că aso- 
ciațiile modale încrucişate sînt dificile, dacă 
nu chiar imposibile pentru speciile nonumane 
(Geschwind, 1964). Or, această părere a fost 
infirmată nu numai la primatele superioare 
(apes) î, ci, mai recent, chiar şi la maimuţele 
cu coadă (monkeys) (care am — intuitiv — 
impresia că sînt mai îndepărtate de maimuța 
antropoidă decît este aceasta de om). Cowey 
și Weiskrantz au relatat recent o experienţă 
prin care au arătat existenţa asociaţiilor vi- 
zual-tactile la maimuțe 5. La maimuța antro- 
poidă, pot fi puse în evidenţă nu numai aso- 
ciaţiile vizual-tactile, ci şi — faptul cel mai 
interesant — cele vizual-auditive. Am con- 
statat recent că maimuţele antropoide cu care 
s-au folosit informal cuvinte în timpul in- 
struirii lor formale cu cuvinte din plastic au 
fost, ulterior, capabile să înțeleagă înseși cu- 
vintele. Înțelegerea a fost foarte limitată, re- 

strînsă doar la cuvinte şi mult mai puţin 
exactă decît în cazul „cuvintelor“ din plastic, 
dar, în acest caz, „instruirea“ lor „lingvistică“ 
era ea însăşi limitată şi complet incidentală. 
În orice caz, teza care limitează asociația mo- 
dală încrucișată la om trebuie abandonată. 


In al doilea rînd, putem, de asemenea, re- 
nunța la afirmaţia conform căreia perceperea 
categorială este proprie sunetelor vorbirii, pe 
de o parte, şi omului, pe de alta. Această du- 
blă afirmaţie stă la baza concepţiei conform 
căreia numai omul este înzestrat cu detectori 
ai vorbirii. Se pare că această opinie a fost 
coroborată atunci cînd Eimas şi alţi cercetă- 
tori au descoperit o discriminare categorială 
a sunetelor vorbirii la nou-născuţi. Dar perti- 
nența datelor culese de la sugari referitoare 
la ipoteza unui detector al vorbirii specific 
speciei a fost pusă sub semnul întrebării de 
date suplimentare de două feluri. Mai întîi, 
s-a descoperit că specii nonumane discrimi- 
nează categorial anumite sunete ale vorbirii. 
Maimuţele rhesus 7 şi șinșila 8, la care struc- 
tura urechii interne este asemănătoare cu a 
omului, fac distincţia sonor-surd în contras- 
tul dintre /t/ și /d/, şi o fac în exact același 
mod categorial ca şi vorbitorul uman adult. 
În al doilea rînd, discriminarea categorială nu 
numai că nu este proprie omului, dar nu este 
proprie nici sunetelor vorbirii. Adulții umani 
discriminează categorial un instrument cu ar- 
cuş şi un instrument cu coarde ciupite 9. Aş- 
teptăm alte experiențe, pentru a vedea dacă 
teza detectorilor de vorbire proprii omului nu 
poate fi reconstituită pe o bază mai exactă. 
Dar, între timp, s-a sugerat că problema ar tre- 
bui gîndită nu în termenii detectorilor de vor- 
bire, ci ai unui echipament auditiv (auditory 
hardware) care s-a găsit o vreme în rezervă 
de evoluţie înainte de a fi cules de om şi în- 
corporat limbajului. Există, aşadar, un fac- 
tor înnăscut, dar nu un factor înnăscut speci- 
fic limbajului. 

În al treilea rînd, au fost prezentate, recent, 
cel puţin două cazuri de lateralizare anatomică 
la maimuţele antropoide. Lemay şi Yeni-Kom- 
shian şi Benson (1976) au raportat diferenţe 
emisferice în creierul maimuţei antropoide ana- 
loage celor care se găsesc la om, chiar dacă 
mult mai puţin pronunţate ; de asemenea, au 
raportat absența unor astfel de diferenţe la 
maimuţele cu coadă. Încă nu știm, desigur, 
dacă, la maimuța antropoidă, diferenţa ana- 
tomică este asociată sau nu unei diferenţe 
funcționale sau — în cazul că este — dife- 
rența este comparabilă cu cea de la om. Din 
cînd în cînd, Gazzaniga și, mai recent, J. Levy 
și-au propus să facă investigaţii privind late- 
ralizarea funcţională la cimpanzei şi, cu con- 
diția să-şi lase acasă sfredelul și bisturiul, 
sînt bineveniţi să o facă. Or, primele studii 
n-au scos în evidenţă vreo preferință manuală 
la cimpanzei, ceea ce înseamnă că cimpan- 
zeul este lateralizat, dar că distribuția prefe- 
rinţei manuale în populaţie este aleatorie. N-ar 
fi rău să se mai revadă acest lucru, deoarece 
este rezultatul unui studiu mai vechi. 


Deci, în rezumat, trei factori — asociaţia 
intermodală, detectorii vorbirii şi lateraliza- 
rea anatomică a creierului — nu mai pot fi 


indiscutabil atribuiţi exclusiv omului. Doi din- 
tre acești trei factori participă clar la lim- 
baj ; pentru al treilea, lucrurile sînt mai pu- 
țin sigure. Iată trei exemple bune pentru ceea 
ce înțelegem prin factori înnăscuţi, dar ei nu 
par să fie factori specifici ai limbajului şi, în 
nici un caz, proprii omului. 

Voi încerca să vorbesc în continuare (mă 
tem că foarte programatic) despre factori care 
par să caracterizeze inteligența umană şi să 
vedem dacă putem găsi acești factori şi în 
altă parte. Există, după părerea mea, două 
moduri de a conduce raţionamentul în ce pri- 
veşte factorii înnăscuţi și necesitatea lor. Unul 
este cel expus de Chomsky în foarte eleganta 
sa argumentare există proprietăți formale ale 

limbajului, dar nu s-ar părea să existe vreun 
mecanism general de dezvoltare (GDM) care 
să fie în stare să genereze acești factori. Este 
o formă justificată de argument, care depinde, 
însă, puţin de ceea ce ar putea să ne anunțe 
mîine primul cercetător sclipitor. Încă de pe 
acum, s-ar putea ca un tînăr inteligent, să-i 
spunem Goldschmidt, să stea în cămăruţa lui 
de la mansardă, încercînd să găsească o moda- 
litate de a construi mecanisme generale de 
dezvoltare care să realizeze proprietăţile for- 
male ale lui Chomsky. Prefer o abordare mai 
puţin dependentă de ceea ce Goldschmidt ar 
putea sau nu face, o abordare care spune : iată 
elementele care fac parte din inteligenţa 
umană, iată momentul cînd le putem găsi la 
sugar, şi e prea apropiat de zero pentru ca ex- 
periența să joace un rol important sau exclu- 
siv; ba, mai mult, aceasta este distribuţia 
acestor elemente în specie. Deci, Goldschmidt, 
ai conceput un minunat GDM ipotetic, dar el 
nu este pertinent pentru această problemă par- 
ticulară. 

Să examinăm trei sau patru factori care fac 
parte din inteligenţa umană şi joacă un rol 
și în limbaj. Să luăm capacitatea de reprezen- 
tare, accesibilitatea cunoașterii, cauzalitatea și, 
dacă timpul ne permite, sinonimia. Memoria 
este, evident, un factor critic atît pentru limbă, 
cît și pentru capacitatea de reprezentare. Prima 
întrebare pe care o putem, așadar, pune este: 
care este calitatea informaţiei pe care o specie 
o poate înmagazina ? Dacă o specie nu poate 
înmagazina o reprezentare puternică a cuvîn- 
tului, chiar dacă, într-un anumit sens, am pu- 
tea să-l învăţăm cuvinte, acestea ar fi inefi- 
ciente ; ele nu ar putea fi folosite pentru a 
recupera multă informaţie, deoarece, dintru 
început, nu ar exista suficientă informaţie în- 
magazinată. Forţa cuvîntului este limitată de 
cantitatea de informaţie pe care specia o poate 
înmagazina. 

PUTEREA CUVÎNTULUI 


Pentru a evalua capacitatea cimpanzeului 
de a-şi aminti atributele obiectelor, pe de o 
parte, şi cantitatea de informaţie pe care o 
poate asocia cu denumirea lor, pe de altă 
parte, am folosit fructe şi obiecte din plastic 
ca „nume“ pentru fructe. Am împărţit fructul 
în mai multe bucăţi, am dat cimpanzeilor o 
bucată, cerîndu-le apoi să identifice alte bu- 
căți care aparțineau aceluiași fruct. Am pre- 
supus că, dacă animalul ştie o mulţime de lu- 
cruri despre un obiect, ar avea nevoie doar de 
o mostră foarte mică pentru a-l identifica. 
Presupuniînd că nu i s-ar da decît un peduncul, 
un sîmbure sau să guste o bucăţică, un ani- 
mal informat ar trebui să fie în stare să iden- 
tifice fructul din care s-a luat mostra. 


Ce diferență este între ceea ce poate ani- 
malul să perceapă despre un obiect şi ceea ce 
poate să reconstruiască din memorie? Cînd 
unui animal i se cere să asocieze mărul şi cu- 
loarea roşie, obiectul și mostra de culoare se 
potrivesc, ceea ce dă o măsură a percepţiei. 
Dacă, totuși, mostra rămîne roşie, dar mărul 
este acum vopsit în alb, obiectul și mostra de 
culoare nu vor mai fi asociate. În schimb, ele 
se vor potrivi pe baza informației reconsti- 
tuite din memorie. Cu toate acestea, testele 
prin care se cere reconstruirea informației din 
memorie nu depind în mod specific de alter- 
native care prezintă distorsiuni. Relaţia între 
peduncul şi coajă, peduncul şi sîmbure, sîm- 
bure și coajă, culoare şi formă, formă şi mă- 
rime, culoare şi peduncul, formă și sîmbure 
şi aşa mai departe sînt, toate, cazuri care nu 
prezintă distorsiuni. Elementele acestor pe- 
rechi nu au trăsături comune, ci sînt înrudite, 
pur și simplu, ca fiind atribute ale aceluiaşi 
obiect. 


În testele noastre, fructele au fost împărțite 
în patru componente canonice şi doi descrip- 
tori felie, peduncul, coajă şi sîimbure; cu- 

loare şi formă. S-a adăugat gustul, ca atribut 
nonvizual. Opt fructe au fost împărţite ast- 
fel : banană, portocală, măr, lămîie, piersică, 
pară, strugure şi cireaşă. Cimpanzeului i s-a 
dat un element sau altul ca mostră, împreună 
cu două alte elemente, ca alternative, şi i s-a 
cerut să aleagă varianta corectă. De exemplu, 
animalului i s-a dat ca mostră sîmburele mă- 
rului, împreună cu un peduncul de măr sau 
de pară, şi el a trebuit să aleagă pedunculul 


de măr. 


La sfîrșitul unei serii de aproximativ două- 
zeci și patru de teste individuale cu cei patru 
subiecţi, am reușit să stabilim o ierarhie a 
componentelor şi descriptorilor în funcţie de 
caracterul lor informativ. Cum era de așteptat, 
fructul întreg era indicele cel mai încărcat de 
informație. Urmau, în ordine, culoarea şi coaja, 
apoi, foarte aproape, gustul, apoi, la acelaşi 
nivel, forma, felia şi pedunculul și, la sfirsit, 
a urmat sămînța, indicele cel mai puţin în- 
cărcat de informaţie. Totuși, în mod impre- 
sionant, Sarah a fost în stare să folosească 
toți indicii corect, iar ceilalti trei cimpanzei 
s-au arătat capabili să identifice cel mai bine 
sursa atributului unui fruct după culoare sau 
coajă și cel mai puțin după sîmbure. 

În seria următoare de teste, s-au dat ca 
mostre chiar părți din fructe, iar alternativele 
au fost cuvinte din plastic care numeau fruc- 
tele. Rezultatele acestor teste au fost neobiş- 
nuit de clare. Cuvintele au furnizat animalu- 
lui tot atîta informatie cît prezența întregului 
fruct ; ba, mai mult, cuvintele au fost mai 
încărcate de informație decît părțile reale ale 
fructului. Într-o altă serie de teste, am folo- 
sit denumiri de culori în locul celor de obiecte 
și am obținut rezultate identice. De exemplu, 
am putut substitui în testul de asociere cu- 
vîntul roșu cu un exemplu real de roșu, fără 
să se piardă din exactitate. Deoarece la mai- 
muta antropoidă cuvîntul se substituie clar 

referentului său, ni se pare potrivit să vor- 
bim despre „forţa cuvîntului“ şi în cazul cim- 
panzeului, şi nu numai la om. 

Faptul că denumirile fructelor şi culorilor 
pot servi ca substitute ale referenţilor lor, fără 
să se piardă din precizie, arată că, atunci cînd 
se dau prerogative lingvistice itemurilor arbi- 
trare (cum ar fi bucăţelele din plastic), se 
transferă, în consecinţă, itemului arbitrar to- 
tul sau o parte a informației pe care animalul 
o posedă despre obiectul asociat. În ce con- 
diţii are loc acest transfer de informație? 
Poate că are loc doar după ce bucăţica de 
plastic a fost folosită drept cuvînt, pentru a 
cere sau descrie obiectul de un anumit număr 
de ori. Aceasta ar fi singura ipoteză posibilă 
dacă unicul mod de a produce denumiri ar fi 
asocierea acestora cu  referenţii lor într-un 
context lingvistic sau altul. Cu toate acestea, 
știm deja că această procedură poate fi abre- 
viată. Denumirile pot fi generate mai direct 
prin indicaţii (instructions) de tipul „X este 
denumirea lui Y“, în care X este o bucată de 
plastic ce nu a fost folosită anterior, iar Y un 
obiect ce nu a fost denumit. Urmînd o indi- 
caţie de acest fel, Sarah a folosit X în toate 
felurile în care folosise și denumiri introduse 
în procedura mai clasic utilizată. Indicaţii de 
tipul „X este denumirea lui Y“ trebuie să aibă 
ca efect transferarea către X a întregii infor- 
maţii sau a unei părți a informaţiei pe care 
cimpanzeul a înmagazinat-o în memorie des- 
pre Y. Acest fapt clarifică în parte natura pu- 
terii limbajului și, în același timp, este un in- 
diciu pentru tipul de inteligență cu care o 
specie trebuie să fie înzestrată pentru a și-l 
însuși. 

Pentru a accede la limbaj, o specie trebuie 
să fie în stare să înmagazineze o bogată re- 
prezentare a lui Y ; dacă nu, informaţia trans- 
ferată lui X va fi slabă, iar denumirea va 
apărea ca un mediocru substitut al referentului. 
În plus, indicaţiile de tipul „X este denumi- 

rea lui Y“ trebuie să aibă forța de a transfera 
lui X o parte — ideal ar fi în întregime — 
din informaţia pe care subiectul a înmagazi- 
nat-o despre Y. Acestea nu sînt singurele ca- 
pacităţi pe care o specie trebuie să le aibă 
pentru a putea accede la limbaj, dar sînt două 
capacități ce par a fi fundamentale. 


Sarah a fost capabilă să opereze substituţii, 
să înţeleagă enunţuri privitoare la „lucruri 
care nu sînt acolo“. Cînd i s-a dat indicaţia 
„maro culoarea ciocolatei“ care permitea in- 
troducerea lui „maro“ şi i s-a spus apoi „ia 
maro“, Sarah a acţionat corect, alegînd discul 
maro din cele patru oferite. Capacitatea cim- 
panzeului de a înţelege enunţțuri despre „lu- 
cruri care nu sînt acolo“ decurge din capaci- 
tatea sa demonstrată de a înmagazina repre- 
zentări adecvate şi de a folosi cuvintele pentru 
a recupera informaţia înmagazinată. Substi- 
tuirea cuvîntului măr cu un măr adevărat fără 
a pierde din precizie, în toate testele de aso- 
ciere, furnizează dovada directă că cimpan- 
zeul posedă această cap:citate. Substituția nu 
este un fenomen lingvistic specific, ci conse- 
cința unei anumite calități a memoriei. 

Să trecem acum mai direct la capacitatea de 
reprezentare. Deși maimuța antropoidă a ma- 
nifestat pînă acum, în privinţa învăţării lim- 
bajului, o competenţă lingvistică extrem de 
redusă, ea a demonstrat o capacitate de repre- 
zentare remarcabilă. Influenţaţi de lingvist, 
pe de o parte, de semiotician, pe de altă parte, 
am avut tendința să nu luăm în considerare 
capacitatea de reprezentare, capacitate, după 
părerea mea, mai importantă decît sintaxa sau 
intenționalitatea. 


CAPACITATEA DE REPREZENTARE 


Capacitatea de reprezentare este puterea de 
a aprecia relaţiile dintre evenimente reale şi 
reprezentările lor. Putem să punem, de pildă, 

un cartonaș roșu peste unul verde și să între- 
băm cimpanzeul „Este roșu pe verde?“ sau 
„Ce este pe verde ?* („?roșul pe verde“ sau 
„?pe verde“). Răspunzînd corect la aceste două 
întrebări, cimpanzeul a demonstrat că recu- 
noaște relaţiile dintre ele, un cartonaş-roşu- 
pe-un-cartonaş-verde, şi reprezentarea itemu- 
lui, „roşu pe verde“. Cimpanzeul poate răs- 
punde la întrebări chiar şi în absenţa carto- 
nașelor colorate, demonstrîind că își poate 
aminti situațiile vizuale şi recunoaște repre- 
zentări ale situaţiilor absente. 

Dacă privim limbajul ca pe o familie de 
sisteme reprezentaționale, între care limba- 
jul uman este o variantă, putem epura stu- 
dierea limbajului din limitările sale etnocen- 
trice. A adopta acest punct de vedere prezintă 
un avantaj chiar dacă, pe această planetă, o 
asemenea familie nu poate avea decît un sin- 
gur membru natural, adică vorbirea. Cu toate 
acestea, ne putem imagina şi alte variante, 
putem găsi indicii ale acestora (în stadiile de 
dezvoltare din cursul însușirii vorbirii de către 
copii și în populaţiile umane patologice); pu- 
tem, de asemenea, dezvolta sau sintetiza alte 
variante în speciile nonumane, așa cum facem 
acum cu maimuţele antropoide. Adoptînd 
această interpretare largă despre limbaj, ră- 
mine, totuşi, discutabil să considerăm comu- 
nicarea la albine ca limbaj. Se opune, în ge- 
neral, limbajul albinelor şi limbajul uman pe 
baza faptului că doar unul dintre ele se în- 
vață, dar această deosebire este îndoielnică, 
căci anumite aspecte critice ale limbajului 
uman, şi, printre ele, părți din sintaxă şi din 
fonologie, nu sînt, probabil, învăţate. Iar ceea 
ce este şi mai important, chiar dacă sistemul 
propriu al albinelor ar fi învățat, acesta, fără 
îndoială, nu ar avea valoare de limbaj. O opo- 
ziţie mai bună a celor două sisteme ar consta 
în a pune întrebarea dacă albinele manifestă 
vreun semn de capacitate de reprezentare. 

Să presupunem că o albină-cercetaş ar urma 
să adune informaţii despre direcţia şi distanţa 
unei surse de hrană pentru stup. Albina co- 
difică informaţia în dansul ei, iar o altă albină 
decodifică dansul ; dar ar putea, oare, albina, 
dacă i s-ar arăta propriul dans, judeca dacă 
acest dans reprezintă corect direcţia şi dis- 
tanţa pînă la sursa de hrană? Ar putea re- 
cunoaşte albina acel dans ca pe o reprezentare 
a propriei sale cunoașteri ? Dacă o albină ar 
fi capabilă să facă distincţie între situaţia reală 
Și o reprezentare a acestei situaţii, ar fi posibil 
să interogăm albina, așa cum putem interoga 
maimuța antropoidă. O specie care poate fi in- 
terogată, așa cum e cazul cimpanzeului, este pe 
cale de a fi în stare să facă judecăţi adevărat/ 
fals. Dar nu cunosc nici un fel de date care, 
chiar cît de vag, să sugereze că albina este ca- 
pabilă să identifice dansul ca pe o reprezentare 
a cunoașterii sale. Atita timp cît așteptăm ex- 
perienţe critice, care să demonstreze o astfel de 
capacitate la albină, trebuie să adoptăm o po- 
ziţie agnostică cu privire la capacitatea de lim- 
baj la albină şi să ne menţinem poziția că al- 
bina are un cod, o corespondenţă între ele- 
mente interioare și exterioare corpului ei — 
și nu neapărat un limbaj, deoarece limbajul 
depinde de capacitatea de reprezentare. 


O altă problemă rezultă din tendinţa de a 
califica drept simboluri elemente ale dansului 
albinei. La cimpanzeu este posibil să decidem 
în mod foarte direct dacă un element al lim- 
bajului funcţionează ca simbol sau nu. Dacă 
o bucăţică albastră triunghiulară de plastic este 
continuu asociată cu un măr în experienţa de 
fiecare zi a maimuţei, mai tîrziu, ori de cîte 
ori cimpanzeul dorește un măr, va pune bucă- 
tica albastră de plastic pe tăbliţa de scris şi 
i se va da un măr. Dacă, în prezenţa mărului, 
instructorul întreabă : „Ce este aceasta ?%, cim- 
panzeul răspunde prin aşezarea bucăţelei al- 
bastre de plastic pe tăbliță. Cum conchidem 
că maimuța folosește forma de plastic ca sim- 

bol ? Putem realiza două teste pe cimpanzeu, 
obţinînd ceea ce echivalează cu o analiză de 
caracteristici ale mărului. Ca şi noi, maimuța 
antropoidă vede mărul ca fiind roşu (mai de- 
grabă decît verde), rotund (nu pătrat), ca avînd 
un peduncul (decît fără) şi aşa mai departe. 
Cînd înlocuim mărul cu bucăţica triunghiulară 
albastră de plastic, oferind, încă o dată, ace- 
leaşi alternative şi obţinînd astfel o analiză de 
caracteristici a ceea ce ar putea fi un cuvînt, 
primim aceleași răspunsuri ca înainte. Mai- 
muța antropoidă ne spune că triunghiul al- 
bastru de plastic este roşu, rotund, are un pe- 
duncul şi aşa mai departe. Analiza cimpan- 
zeului este compatibilă cu ideea că maimuța 
antropoidă efectuează o judecată nu asupra 
triunghiului albastru de plastic în sine, ci asu- 
pra lucrului pe care îl înlocuiește triunghiul 
albastru. 


Dacă maimuța antropoidă nu ar putea fur- 
niza alte dovezi ale funcţiei sale lingvistice, 
ar trebui să reducem scala interpretării aces- 
tor rezultate ; dar ne menţinem interpretarea 
(cu toate că doar cu titlu de probă la început), 
deoarece performanţa lingvistică a maimuţei 
antropoide nu se termină aici, ci continuă pînă 
aproape de performanţe umane din ce în ce 
mai complexe. De exemplu, aşa cum într-un 
anumit stadiu maimuța antropoidă este capa- 
bilă să efectueze judecăţi asupra concordanţei 
dintre un item şi reprezentarea acelui item, 
tot astfel, într-un stadiu mai avansat, maimuța 
(Sarah) poate efectua judecăţi asupra concor- 
danţei dintre două reprezentări. Ulterior, ea 
a efectuat judecăţi asupra relaţiei dintre pro- 
poziţii ca „mărul este roşu“ şi „culoarea roşie 
a mărului“. Astfel, capacitatea de a judeca 
între două itemuri nonlingvistice (ca și în ca- 
zul testelor de cauzalitate ; vezi secţiunea de- 
spre inferența cauzală) a progresat pînă la sta- 
bilirea de judecăţi între un item lingvistic şi 
unul nonlingvistic, culminînd, în final, cu ju- 
decata de sinonimie, în care cimpanzeul a 

comparat două reprezentări lingvistice în cău- 
tarea unei similitudini. 

Acestea sînt doar cîteva din multele teste 
care demonstrează că maimuța antropoidă po- 
sedă o competenţă de reprezentare impresio- 
nantă. Or, dacă se consideră, aşa cum o fac 
eu, că prin competență înţelegem, în parte, 
o dispoziţie naturală de a exercita competenţa, 
este neplăcut să găseşti atît de puţine dovezi 
ce simbolizare spontană la maimuţă. Din fe- 
ricire, la Sarah există ceva dovezi de acest 
fel, nu destule, însă, să şteargă încurcătura în 
care ne găsim, dar destule pentru a sugera unde 
ne-am putea îndrepta privirea pentru a găsi 
mai multe. Lui Sarah i s-a prezentat fotografia 
feţei unui cimpanzeu, tăiată în bucăţi — ochi, 
nas şi gură — pentru a vedea dacă ştie să o 
reconstituie ; ea s-a dovedit capabilă să o facă, 
ceea ce este deja interesant în felul său. În 
timp ce era supusă la aceste teste, i se dădea, 
de asemenea, posibilitatea să-și pună pălării şi 
să se privească în oglindă, ceea ce îi plăcea 
foarte mult. În treacăt fie spus, maimuţele an- 
tropoide, spre deosebire de maimuţele cu coadă 
(monkeys), sînt capabile să identifice imaginea 
care le apare în oglindă ca fiind a lor; mai- 
muța (ape) priveşte fix oglinda, în timp ce 
continuă să o pipăie cu mîna, dar, după apro- 
ximativ zece ore, cimpanzeul încetează să pi- 
păie oglinda, priveşte în oglindă şi începe să 
se pipăie pe sinell. O dată, cînd Sarah se 
uita în oglindă, își potrivea pălării şi se amuza 
grozav, i s-a prezentat un cap de cimpan- 
zeu, în bucăți separate. Ea i-a plasat ochii, 
nasul şi gura conform reconstrucției exacte 
pe care obișnuia s-o facă, apoi s-a oprit, a 
luat gura, a întors-o şi a pus-o deasupra 
capului, ca o pălărie. Cînd am repetat proce- 
deul în mod experimental, am constatat că îi 
putem declanșa un joc simbolic fiabil, cu con- 
diția să-i precedăm experienţa de reconstituire 
(puzzle experience) cu posibilitatea de a se ve- 
dea pe sine purtînd pălării. 

Realizînd o formă vizuală comparabilă cu 
cea pe care o văzuse mai înainte în oglindă, 
Sarah părea să se fi angajat într-o versiune 
complexă a unei forme de comportament în 
care se angajase de mică. De exemplu, cînd 
Sarah era de vreo 18 luni, a intrat la ea în 
cameră o femeie care purta o fustă de lînă. 
Sarah a pipăit un moment fusta, apoi s-a re- 
pezit la patul ei și a miîngiiat pătura, care 
era tot de lînă. Nedispunînd, la vremea aceea, 
de nici un limbaj, Sarah nu avea nici un alt 
mijloc de a anunța sau celebra descoperirea 
unei echivalenţe. Cu fața cimpanzeului, Sa- 
rah a ajuns și mai departe, pentru că nu nu- 
mai că a depistat echivalenţa, ci a produs 
una sau, cel puţin, a contribuit la producerea 
ei. Fața din oglindă şi cea din fotografie nu 
erau decît parțial comparabile ; ea, însă, a 
schimbat una, făcînd-o mai asemănătoare cu 
cealaltă. 

Tot acest comportament s-ar părea să fie 
un exemplu de dispoziție fundamentală, care 
ia diferite forme şi care poate fi descrisă în 
mai multe feluri. Se poate vorbi de o dispo- 
ziție de a descoperi (sau produce) echivalenţe, 
de a se imita pe sine, de a reproduce în alte 
feluri experiențe anterioare. Astfel, vedem 
copiii care se joacă şi, în acelaşi timp, vor- 
besc, descriindu-şi joaca; vedem același lu- 
cru şi la cimpanzei; şi ei se joacă şi-şi de- 
scriu joaca cu cuvinte din plastic. Într-adevăr, 
din toate procedeele ce pot fi folosite pentru 
a reproduce experiența anterioară, nici unul 
nu poate fi mai eficient decît limba. Limba- 
jul este procedeul ideal de reproducere (re- 
play). Cînd discută despre limbaj, oamenii 
pun foarte des accentul pe comunicarea so- 
cială, deşi comunicarea socială poate foarte 
bine avea loc şi fără limbaj. Dar numai lim- 
bajul este capabil să susțină reproducerea şi, 
firește, rezolvarea problemelor, aceste opera- 
ţii nefiind mai puţin fundamentale decît co- 
municarea socială. 

Să trecem acum la una din cele mai cru- 
ciale și cel mai puțin înțelese aspecte ale in- 
teligenței : accesibilitatea cunoașterii. Profeso- 
rul Piaget s-a ocupat, desigur, de această pro- 
blemă, aşa cum s-a ocupat de cele mai multe 
probleme ale inteligenței, așa că eu nu voi face 
decît să schițez problema, pentru a-i demon- 
stra pertinenţa în cazul animalelor. 


ACCESIBILITATEA CUNOAȘTERII 


Faptul de a dispune de o hartă cognitivă 
este o condiție suficientă pentru a fi capabili 
să folosim o hartă în înţelesul său adevă- 
rat ? Dat fiind faptul că avem destule motive 
să presupunem că nu, rămîne să explicăm de 
ce o specie poate avea în minte o reprezentare 
de tip hartă a teritoriului său şi, totuşi, să 
nu identifice relaţia între harta sa cognitivă 
şi o hartă adevărată. Problema nu trebuie, 
bineînțeles, limitată la hărţi. De ce se întîmplă 
că unele specii pot identifica reprezentări, in- 
clusiv reprezentări ale propriei lor cunoașteri, 
iar altele, aparent, nu pot ? 

Din faptul că maimuța antropoidă reușește 
să-și amintească localizarea unor obiecte as- 
cunse, conchidem că ea posedă o hartă cog- 
nitivă 12. Totuşi, putem deduce același lucru 
și pentru alte specii, deoarece relaţiile spa- 
tiale constituie unele din cele mai ușor ana- 
lizabile forme de cunoaştere. S-a demonstrat 
că şobolanii 15 şi chiar insectele 14 posedă o 
informație de acest tip. 

Diferenţele constatate la diferite specii în 
privința capacității de a folosi reprezentări 
externe ar putea să depindă de trei factori. 
Primul factor se referă la natura informaţiei 
şi nivelul la care este înmagazinată. Dacă dan- 
sul albinei, de pildă, nu ar codifica în mod 
specific direcţia, ci, mai degrabă, distanța, 
natura şi/sau importanţa sursei de hrană, 
atunci aceşti factori ar putea fi atribuiți sis- 
temelor motivaţionale, controlate de intestin, 

de receptorii gustului sau alte viscere, în- 
soțite de o reprezentare nervoasă extrem 
de slabă, dacă așa ceva există. În al doilea rînd, 
independent de modul în care este înmaga- 
zinată informaţia, speciile diferă, fără îndo- 
ială, după gradul în care au acces la ea. Acest 
factor ar putea nu numai influența capacita- 
tea speciei de a folosi hărți sau limbaj, ci ar 
putea afecta gradul de comportament auto- 
reflectiv pe care această specie o poate atinge. 
În al treilea rînd, chiar dacă informaţia ar fi 
înmagazinată într-o formă favorabilă şi spe- 
cia are acces la ea într-o formă satisfăcătoare, 
noi, o specie străină, s-ar putea să nu fim în 
stare să alcătuim o hartă adecvată, care să 
semene cu natura informației înmagazinate de 
specia în cauză. În momentul de faţă, sîntem 
încă departe de punctul de a spune dacă unul 
din aceşti factori — natura informaţiei, gradul 
de accesibilitate, caracterul apropiat al repre- 
zentării — intervine și, dacă este cazul, care 
este susceptibil să explice limitele diferitelor 
specii. Probabil că această capacitate a unei 
specii de a folosi fie hărți, fie limbaj depinde, 
mai ales, de prezența a cel puțin două forme 
diferite de reprezentare sau de înmagazinare 
a informaţiei. Această seducătoare idee mi-a 
fost sugerată de colegul meu dr. Randy Gal- 
listel într-o discuție particulară. Dacă o specie 
poate înmagazina informaţia nu numai sub 
formă de imagini (la care e posibil să fie li- 
mitate insectele), dar și sub formă de propo- 
ziții (demonstrabilă la om și cimpanzeu), 
atunci aceeași informație ar putea fi înmaga- 
zinată în ambele forme. Cazuri de acest fel ar 
putea operi speciei posibilitatea să traducă o 
formă de reprezentare internă în alta. 
Experiența și indicaţiile furnizate pot ajuta 
un animal să identifice relaţia între un item 
şi reprezentarea acestui item, deoarece, în prin- 
cipiu, aceasta este similară cu capacitatea de 
a identifica relația între două reprezentări 
interne echivalente. Anumite tipuri de infor- 

maţie pot, prin natura lor, să se preteze la 
o imagine sau la o formă de tip hartă; altele 
la o formă propozițională (aceste două cazuri 
extreme nefiind niciodată reprezentate în am- 
bele feluri). Altele pot fi intermediare în ce 
privește forma şi pot fi reprezentate mai mult 
sau mai puţin automat atît ca imagine, cit și 
ca propoziţie, în funcţie de împrejurări. 

În 1932, Tinklepaugh a condus o serie de 
teste de memorie cu maimuțe antropoide (apes) 
și maimuțe cu coadă (monkeys), în cadrul că- 
rora a folosit un tip de informaţie ce putea fi 
uşor transformată în aşa fel, încît să permită 
înmagazinarea sub formă de imagine într-o si- 
tuaţie, sub formă propozițională în alta și, 
eventual, în ambele forme în alte situaţii 15. 
Tinklepaugh a testat maimuţele antropoide în 
felul următor : a așezat şaisprezece perechi de 
vase într-un cerc (cu un diametru de 7 metri), 
a pus hrană într-un vas din fiecare pereche, 
în timp ce maimuța observa operaţia din cen- 
trul cercului ; apoi, după diferite intervaluri 
de timp, a dat drumul maimuţei, care trebuia 
să găsească vasul cu mîncare. Cele șaisprezece 
vase, constind dintr-o varietate de cutii de 
lemn vopsite sau nu, cutii de conserve, cești, 
nu erau puse într-o ordine anumită de la o 
încercare la alta, iar hrana din vas era pusă 
la întîmplare. Pentru ca animalul să reușească 
într-o asemenea experienţă, imaginea, se pare, 
ar trebui să fie cea mai practică formă de în- 
magazinare. Aranjarea circulară a vaselor ar 
face mai puțin apropriat sistemul de coordo- 
nare pe care se bazează hărțile, căci jumătate 
din perechile de vase ar avea aceeași valoare 
pe abscisă, iar cealaltă jumătate aceeaşi va- 
loare pe ordonată, factor care ar reduce posi- 
bilitatea de identificare. 

O formă propozițională de înmagazinare 
pare, de asemenea, nepotrivită pentru expe- 
riențele lui Tinklepaugh. Teoretic, ea poate 
fi folosită, dar lipsa de relaţii sistematice în- 
tre tipul de vas și sistemul de distribuţie a 

hranei reduce foarte mult avantajele unei tra- 
duceri propoziţionale, care funcționează foarte 
eficient dacă informaţia este structurată în 
patternuri sau sistematică. De exemplu, dacă, 
în cazul tuturor vaselor de tablă, se punea 
hrană în vasul din stînga al perechii, atunci 
informația putea fi economicos înmagazinată 
în traducere propozițională. Ba, mai mult, 
această traducere propozițională nu pare să im- 
plice vreun predicat străin naturii conceptuale 
a cimpanzeului. Într-adevăr, Sarah a învăţat cu 
succes cuantificatorii — folosirea diferiților 
modificatori comparabili cu „vase de lemn“ 
Și „vase de tablă“ — şi, cu toate că nu a fost 
învățată „dreapta-stînga“, ea a învăţat să eti- 
cheteze distincţii de tipul „parte de sus — parte 
de „jos“, înmagazinînd astfel informaţie de un 
tip nu diferit de cel cerut de studiile lui Tink- 
lepaugh. 

În principiu, s-ar părea să fie posibil să 
schimbăm forma de înmagazinare a animalu- 
lui — prin imagine, hartă, formă propoziţio- 
nală — prin adaptarea mai multor parametri 
gradul de pattern al informației, forma aran- 
jamentului geometric, fiabilitatea poziției va- 
selor după ce s-a distribuit hrana. Pentru va- 
lori intermediare ale acestor parametri, se poa- 
te face în aşa fel, încît animalele capabile 
de mai mult de o formă de înmagazinare să 
folosească ambele forme, stabilind, astfel, o 
echivalență între două reprezentări interne di- 
ferite. Această strategie poate ajuta animalul 
să identifice relația dintre o situaţie şi repre- 
zentarea situaţiei. Cu toate că această ipoteză 
pare, în momentul de față, că scapă unei ve- 
rificări directe satisfăcătoare, teste indirecte 
sînt, totuşi, posibile şi ar putea duce la de- 
monstrații mai satisfăcătoare mai tîrziu. 


INFERENȚA CAUZALĂ 


Însușirea limbajului înseamnă însușirea eti- 
chetelor pentru conceptele existente ; această 

aserțiune poate fi admirabil testată în multe 
cazuri. Știe un animal să distingă între exem- 
ple în care se opun „același“ şi „diferit“? 
„toate“ şi „nici unul“? „roşu“ şi „negru“? 
Dacă da, în conformitate cu aserţiunea prece- 
dentă, ar trebui să fie posibil să îl învăţăm 
pe animal nume pentru „același“ şi „diferită, 
pentru cuantificatori şi alte lucruri de acelaşi 
gen. Dar nu toate conceptele sînt aşa de sim- 
ple, şi unele din ele trebuie pricepute în mod 
diferit. De exemplu, abordăm relația „dacă- 
atunci“ sau relaţia condiţională prin observa- 
rea faptului că propoziţia condiţională este un 
mod de a exprima o relație cauzală: „Dacă 
scapi asta, se va sparge“. „Dacă-i zîimbeşti Ma- 
riei, şi ea îţi va zîmbi“. „Dacă atingi asta, te 
vei arde“. Aceste propoziţii şi nenumărate al- 
tele analoage exprimă o relaţie cauzală între 
un antecedent şi o consecutivă. Numai o spe- 
cie care face o analiză cauzală a experienţei 
sale va folosi propoziţii de acest fel în mod 
productiv. Pornind de aici, am construit un 
test vizual simplu, ca răspuns la întrebarea: 
face subiectul o analiză cauzală a experienţei 
sale ? 

Subiectului i s-a prezentat un obiect intact, 
un spațiu liber și acelaşi obiect, într-o formă 
schimbată sau stare finală, împreună cu dife- 
rite eventualităţi şi a fost incitat să comple- 
teze secvența prin plasarea uneia din eventua- 
lități în spaţiul liber. I s-au dat, de pildă, lu- 
cruri simple, ca un măr întreg și un măr tăiat, 
un burete uscat și unul umed, o foaie de hirtie 
curată și una scrisă. Cele trei eventualităţi ofe- 
rite subiectului au fost un cuţit, un vas cu 
apă și ceva care să servească la scris. 

Trei dintre cei patru cimpanzei testaţi în 
acest fel n-au avut nevoie decît de adaptare 
generală la tipul prezentării testului înainte 
de a da răspunsuri corecte. Capacitatea lor de 
a plasa cuțitul între mărul întreg şi mărul tă- 
iat, apa între buretele uscat şi cel umed, cre- 
ionul între hîrtia curată şi cea scrisă cu cre- 

ionul a demonstrat că au identificat corect in- 
strumentul necesar pentru a schimba obiectul 
din starea lui iniţială în starea lui finală. Cît 
de simplu ar fi rezultatul, i se poate da, totuși, 
o interpretare mai solidă decît s-ar părea la 
prima vedere. Secvenţele vizuale sînt infinit 
de ambigue fiecare poate fi codat într-un nu- 
măr nedefinit de mare de feluri, cum ar fi 
roșu-liber-roșu, unu-liber-doi, rotund-liber-ne- 
ted, mare-liber-mic. 

Nu numai itemurile testelor, ci și cele trei 
eventualități sînt supuse unui număr nedeter- 
minat de codări. „Cuţit“, de pildă, nu se înţe- 
lege neapărat cuțit (instrument care taie), ci 
poate fi codat ca ascuțit, metalic, lung, stră- 
lucitor şi așa mai departe, şi asta este valabil 
şi pentru celelalte posibilități. În mod evident, 
subiecţii nu codau secvențele sau eventuali- 
tățile în acest fel, căci alegeau mereu even- 
tualități compatibile doar cu un singur codaj, 
și anume cum se aduce un obiect din stadiul 
lui iniţial în stadiul final? Cu ce instrument 
se produce schimbarea ? Dat fiind că acești 
subiecţi au interpretat secvențele într-un mod 
specific şi consecvent — găsind aceeași între- 
bare în fiecare secvență —, deduc că ei pose- 
dau o schemă, o structură care atribuie o in- 
terpretare unei propoziţii care, de altfel, este 
deosebit de ambiguă. 

Capacitatea maimuţelor antropoide de a 
răspunde în acest fel nu a fost deloc limitată 
la perechea cunoscută obiect-unealtă. Ele au 
executat sarcina la fel de bine nu numai pe 
perechi niciodată întilnite, dar şi pe perechi 
ce prezentau anomalii sau nu aveau sens, cum 
ar fi mere pe care se scrisese, burete ce îu- 
sese tăiat şi hîrtie de scris care fusese muiată 
în apă. 

Merită, de asemenea, să menţionăm faptul 
că secvențele vizuale nu erau, în nici un caz, 
reprezentări iconice ale acţiunilor testate. Tă- 
ierea, umezirea şi marcarea cu creionul sînt 
procese analoage, prin care un agent cauzează 

o modificare progresivă a unui obiect. În ce 
privește tăierea, de pildă, un agent sprijină 
cuțitul pe măr, exercitind o presiune pînă ce 
mărul se desface. Itemurile testului nu au ară- 
tat tăierea progresivă a mărului, ci au pre- 
zentat într-o manieră discretă etapele impor- 
tante ale procesului analog, iar agentul nu a 
fost prezentat deloc. Cu toate acestea, este 
clar că cimpanzeii au identificat secvențele 
testului ca reprezentări ale acţiunilor. Dacă 
testele ar fi dat greș, am fi putut lua în con- 
siderare folosirea de filme sau alte forme ico- 
nice de reprezentare, dar animalele au reușit, 
în ciuda formei abstracte de reprezentare. 
Cimpanzeii posedă astfel nu numai o schemă 
pentru relațiile cauză-efect, dar și una care 
poate fi activată prin reprezentări noniconice. 
Deoarece aceste teste s-au ocupat doar de 
domeniul fizic, întrebarea dacă cimpanzeii pot 
sau nu recunoaşte relaţii de cauză-efect în 
domeniul psihologic sau social rămîne o pro- 
blemă deschisă. Lipsa de stimuli adecvaţi ne-a 
împiedicat să facem astfel de teste, cu toate că 
se poate uşor descrie forma pe care le-ar avea 
acestea. Într-un asemenea test, de pildă, cele 
trei imagini ar fi următoarele : Elizabeth ce- 
rind mîncare de la Peony, un spaţiu liber, 
Elizabeth și Peony jucîndu-se, îmbrăţișîndu-se 
și angajindu-se într-o activitate de igienă cor- 
porală reciprocă. Eventualităţile ar include 
(1) Peony simulează că ignoră cererea Eliza- 
bethei ; (2) Peony împarte hrana cu Elizabeth; 
(3) Elizabeth fură mîncarea lui Peony şi aşa 
mai departe. Din aceste eventualităţi, doar cea 
în care Peony împarte hrana cu Elizabeth ar 
fi compatibilă cu rezultatul armonios din ima- 
ginea a treia, şi alegerea adecvată făcută de 
cimpanzeu în acest test și în alte teste com- 
parabile ar indica faptul că el ar fi capabil să 
identifice reprezentări de acţiuni sociale cit și 
fizice. Să menţionăm, printre altele, că testul 
este proiectat în așa fel, încît alegerea ima- 
ginii care lipsește nu poate, pur şi simplu, fi 

bazată pe cunoaşterea acțiunii fizice. Dacă în 
imaginea a treia animalele ar fi arătate mîn- 
cînd, s-ar putea trage concluzia doar pe teme- 
uri fizice că Peony trebuie să fi împărțit 
hrana cu Elizabeth. Dar, din moment ce nici 
unul din cele două animale nu este arătat mín- 
cînd, conţinutul celei de-a doua imagini nu 
poate fi inferat decît începînd cu caracterul 
social al comportamentului din imaginea a 
treia. 

Să presupunem, pentru nevoile discuţiei, că 
maimuţțele antropoide pot trece teste sociale 
aşa cum le-au trecut pe cele fizice, ceea ce 
nu ar fi o presupunere prea riscantă, dată 
fiind evidenta inteligenţă socială a cimpanze- 
ului. Dacă maimuța antropoidă poate identi- 
fica reprezentări de acțiuni atît fizice, cit şi 
sociale, probabil că ar putea face pasul urmă- 
tor şi ar putea identifica structuri de ordin 
superior, care sînt compuse din acțiuni fizice 
şi sociale. Actele fizice şi sociale sînt elemente 
de construire a povestirilor, romanelor, poveş- 
tilor şi a altor lucruri de acest fel. De fapt, 
întreaga proză narativă este construită prin 
combinarea adecvată a actelor fizice și sociale. 
Dacă o specie este capabilă să identifice ele- 
mentele fundamentale din care se construiește 
povestirea, poate că este capabilă să identifice 
și povestirea în sine. 

Capacitatea individului de a identifica o 
povestire în benzi desenate poate fi revelator 
testată prin procedee verbale, de tipul celor 
pe care Walter Kintsch, studenții săi şi eu 
însumi le folosim la ora actuală cu copii de 
3 şi 4 ani; dar această capacitate poate fi tes- 
tată, cel puțin pînă la un punct, şi prin proce- 
dee nonverbale. Într-o primă fază, animalului 
i se pot da cărți de poveşti de o simplitate 
adecvată ; în unele, ilustrațiile sînt aşezate în 
ordine, în altele, la întîmplare. Preferința pen- 
tru cărțile cu ilustraţii puse în ordine ar fi 
sugestivă. În faza a doua, animalului i se pot 
da sarcini de învăţare serială, care să-i pre- 

tindă să înveţe cum să aranjeze, să zicem, cinci 
ilustraţii într-o anumită ordine. În unele ca- 
zuri, ordinea dată este ordinea obișnuită în 
care apar ilustrațiile în carte, în altele nu este. 
Dacă învățarea serială este sensibilă la succe- 
siunea desfășurării povestirii, astfel încît ani- 
malul învaţă prima poveste mai repede decit 
pe a doua, se poate considera că acest rezultat 
furnizează dovada capacităţii de a înțelege po- 
veștile din benzile desenate. Înțelegerea de 
această natură este importantă, deoarece ar 
indica faptul că animalul poate nu numai să-și 
împartă experiența proprie în unităţi cauzale, 
dar poate utiliza scheme de ordin superior 
pentru a organiza unităţile cauzale. 


ACCESIBILITATEA LA INFORMAȚII ȘI PROBE 
CIRCUMSTANȚIALE 


S-ar putea face un test şi mai slab, nu pen- 
tru a dovedi inferenţa cauzală, ci pentru a 
produce probe circumstanţiale care să indice 
cea mai simplă posibilitate de inferență cau- 
zală. Propun această abordare ca antidot la 
orice abordare de tip behaviorist, dezechili- 
brată de grija de a evita afirmaţii false, adică 
atît de concentrată pe căutarea unei poziţii 
neutre, încît propune false negații una după 
alta. Nu este, oare, posibil să ajungem la „ce 
este ce“ (what's what), cum obişnuia să spună 
bătrînul meu profesor Herbert Feigl, fără să 
ricoşăm exagerat de la nimic, dacă nu spre 
ceva mai mult ? Deseori se pare că nu este 
așa. 

O idee despre capacitatea, pînă azi ipote- 
tică, de inferență cauzală la animal poate fi 
obținută dintr-un test de tipul următor: ştim 
că nonprimatele sînt capabile să înveţe pe baza 
observației, cu toate că ceea ce învaţă ele 
exact, o simplă schimbare motivaţională sau 
ceva mai cognitiv, a rămas încă o chestiune 
de elucidat. Să facem un experiment cu șobo- 
lanii, deoarece ei sînt destul de jos pe scara 

ierarhică pentru ca problema så nu fie lipsită 
de interes. Să punem şobolanii să observe două 
scene şi să vedem care din ele exercită o mai 
mare influenţă. În prima scenă, şobolanii ur- 
măresc un şobolan-model care împinge o bilă 
de pe marginea unei mese; bila cade într-un 
vas de dedesubt, după care apare hrana în- 
tr-o cupă. În scena a doua, șobolanii urmăresc 
un șobolan-model care împinge aceeași bilă de 
pe marginea mesei ; dar, de data aceasta, bila 
se ridică spre tavan, după care hrana apare 
în cupă. 

Să presupunem că şobolanii cărora li s-a 
arătat prima scenă vor imita comportamentul 
modelului (şi vom efectua toate controalele 
necesare, pentru a elimina ipotezele concu- 
rente bazate pe noutate sau altceva de acest 
fel). Pentru specii de acest nivel de inteligenţă, 
acest tip general de probă circumstanțială 
poate demonstra, în modul cel mai evident, 
că specia are acces la cunoaştere, la informaţia 
pe care a înmagazinat-o. (Desigur, nu ne pu- 
tem aștepta ca şobolanii să producă propozi- 
ţii condiţionale sau să reuşească vreo variantă 
a unor teste de cauzalitate vizuală de tipul ce- 
lor descrise mai înainte, indiferent de cît ar 
fi de simple). Chiar dacă şobolanii nu fac să- 
rituri lungi în faţa unei gropi mici sau nu fac 
o săritură prea scurtă peste o groapă mai 
mare, ci se comportă în lume în mod realist, 
s-ar putea să nu aibă acces la informația care 
stă la baza realismului performanţei lor. Iar 
eșecul poate că nu rezidă în forma în care este 
înmagazinată informaţia, ci, pur şi simplu, în 
accesibilitatea sa, factor despre care știm prea 
puține lucruri. 

Am arătat într-o propoziție mai simplă decit 
primul exemplu dat de Ghomsky, dar logic 
echivalentă (vezi capitolul 1), că Sarah a fă- 
cut pluralul nu pe baza trăsăturilor fizice, ci 
pe baza înţelesului propoziției. Aceeaşi capa- 
citate intră în joc cînd animalul efectuează o 
judecată despre echivalența a două propozi- 


384 


ţii el răspunde unei serii de elemente verbale 
nu în funcţie de proprietăţile lor fizice, ci de 
ceea ce semnifică ele *. Toate aceste exemple 
ilustrează capacitatea de reprezentare a ani- 
malului, aptitudinea sa de a trata bucăţelele de 
plastic nu la nivelul proprietăţilor lor fizice, 
ci la nivelul semnificației lor. 


Să fie cimpanzeul, cum presupune Chomsky, 
global vorbind, bogat înzestrat sub aspect cog- 
nitiv, dar, specific, lipsit de factorii lingvistici 
care stau la baza proprietăților formale ce se 
găsesc în limbaj? Este o posibilitate și, aşa 
cum stau lucrurile în momentul de față, nu 
avem nici o probă hotăritoare a contrariului. 
N-am pretins niciodată că cimpanzeii sînt 
fiinţe umane. Lucrînd pe amindoi în acelaşi 
timp, nu mi-a fost greu să îi disting pe unul 
de celălalt. Dar cred că este prea devreme să 
presupunem în mod categoric că nu vom găsi 
o dovadă cît de slabă a unei urme a factorului 
de tip sintactic, despre care nu pot decît să 
presupun că va fi de o complexitate formală 
considerabil mai mică decît cea pe care o gă- 
sim la om, dar, cu toate acestea, calitativ iden- 
tică, diferenţa fiind cantitativă. 


Discuţie 


Bateson : Mi se pare că ar trebui să acordăm 
o atenţie sporită ultimei părți a comunicării 
lui Premack. Ceea ce mi se pare fundamental 
în expunerea sa este ceea ce, la un moment 
dat, califică drept întîrziere. El susține că o 


* Această capacitate a fost definită de Chomsky 
ca „dependentă de structură“. Premack susţine aici 
că cimpanzeii posedă capacitatea de a îndeplini ope- 
rații dependente de structură. Totuşi, problema pare 
să fie controversată, așa cum subliniază Scott Atran 
în discuţia care urmează (vezi, de asemenea, dis- 
cuţia dintre Putnam şi Chomsky în partea a Il-a} 

maimuţă antropoidă poate învăţa cutare şi cu- 
tare, dar este clar că experiențele au o struc- 
tură secvențţială care constituie în sine o sec- 
vență de învățare. Acest lucru, cred eu, este 
deosebit de important. Acestea sînt cele mai 
solide date de care am auzit vreodată în spri- 
jinul progresului în învăţare, învățarea învă- 
țării. 

Premack : Nu cred deloc în cuvîntul „învă- 
țare“ şi sînt mai degrabă în favoarea argu- 
mentului lui Fodor (vezi capitolul 6). Cred că 
instruirea făcută de om cimpanzeului nu face 
decît să releve capacităţi care sînt prezente. 
Intervenţia omului nu constituie decît o foarte 
modestă contribuţie : aranjăm decorul în aşa 
fel, încît inteligenţa animalului să se poată 
exprima. Cred, bineînţeles, că există ceva ce 
se poate exprima ca învăţare a învăţării, situa- 
ţie care se găsește, fireşte, şi la specii mult in- 
ferioare cimpanzeului. Dar ceea ce am vrut, de 
fapt, să spun se referă la evoluţia de la a fi ca- 
pabil să examinezi o secvenţă de tipul : un măr, 
un cuțit şi un măr tăiat la a judeca această 
secvență în funcţie de performanța realizată 
anterior ; aceasta presupune deja capacitatea 
psihologică absolut capitală de a putea iden- 
tifica reprezentările propriului comportament. 
Nu ştiu pînă unde în jos pe scara evoluției 
poate fi urmărită această capacitate, dar mă 
hazardez să spun că poate fi un fenomen ca- 
racteristic strict primatelor. Cu riscul de a mă 
repeta, arătaţi-vă vigilenţi, evitați principala 
eroare behavioristă și întrebaţi-vă ce este nu 
dovada cea mai puternică pe care o puteți găsi 
unui fenomen, ci, dimpotrivă, dovada cea mai 
slabă, pentru a-l putea urmări. Vom avea ast- 
fel o şansă de a găsi un experiment care să 
ne ofere o slabă dovadă preliminară a unui 
astfel de fenomen la specii aflate la un nivel 
şi mai scăzut. 

Am căutat să arăt că cimpanzeul este ca- 
pabil să identifice reprezentări ale propriului 
comportament. Sub acest aspect, îl putem dis- 

tinge net de albină, despre care se poate spune 
în mod sigur că posedă un cod, dar că acest 
cod nu va putea fi niciodată interogat. Albina 
părăsește stupul, localizează hrana ; dar, după 
cîte ştiu, nu va putea descoperi hrana dacă va 
fi pusă în prezența diferitelor reprezentări prin 
dans a ceea ce a descoperit sau nu; nu va fi 
în stare să efectueze judecăți asupra experienţei 
sale perceptive și a reprezentărilor acesteia. Or, 
este exact ceea ce putem face în fiecare zi cu 
cimpanzeul. 


Fenomenul fundamental — pe care voi fi 
fericit să-l înțeleg — îl constituie capacitatea 
de a identifica o reprezentare a propriului com- 
portament sau al celuilalt. Mi-ar plăcea să di- 
sec acest lucru, să-l desfac în elementele sale 
constitutive şi — realizînd, la modul ideal, ca 
să spun așa, experienţa lui Frankenstein — să 
iau un organism în care putem crede că aceste 
elemente sînt, fără îndoială, prezente, dar fără 
raport între ele, fără interconexiune, să găsesc 
un procedeu care să permită această intercone- 
xiune și să dau prin asta unei specii, care, pînă 
atunci, nu putuse identifica o reprezentare de- 
spre ea însăși, capacitatea de a o tace. 


Bateson : Lucrul pe care încerc să-l fac în- 
teles este că a recunoaşte reprezentările este 
un lucru — și aceste repetiţii ludice vehicu- 
lează, într-un fel, noțiunea de identilicare a 
reprezentărilor. Dimpotrivă, a fi în stare să 
răspunzi la o întrebare despre reprezentări 
este mult mai mult decît atît. 


Premack : Adevărat ? Să vedem cum se în- 
timplă lucrurile pas cu pas: nu văd diferenţe 
fundamentale cînd ajungeţi să vă întrebaţi 
ce se întîmplă cînd animalul răspunde „da“ 
sau „nu“. Daţi-mi voie să vă dau o fază inter- 
mediară. Această judecată se poate produce 
în diferite feluri: felul convenţional este de 
a folosi o particulă „da“ sau „nu“. Dar mai 
sînt și altele, inventate cîteodată de animal: 

să luăm un animal căruia i se prezintă, de 
pildă, ochelari pe o hîrtie ; i se pune întreba- 
rea : „Ochelari pe hîrtie ?“, el dispune de par- 
ticule „da“ şi „nu“ şi răspunde „da“. Apoi, 
într-o altă situație, i se pune întrebarea: 
„Ochelari pe ceas ?“ (ochelarii sînt pe hirtie) ; 
animalul ar trebui atunci să spună „nu“, şi 
chiar o face cîteodată, dar se întîmplă să aibă 
felul său de a rezolva astfel de chestiuni ; dacă 
este întrebat : „Ochelarii sînt pe ceas ?%, în 
loc să spună „nu“, animalul spune „da“, aşe- 
zînd ochelarii pe ceas, adică modifică realita- 
tea şi face, în felul acesta, posibil un răspuns 
„da“ (în treacăt fie zis, cimpanzeii noştri par 
să aibă o predilecție să spună „da“). 


Godelier : Să ne întoarcem la prima parte 
a discuţiei lui Premack: el arată că există 
simbolizare şi că aceasta constituie un proces 
activ, care ajunge pînă la capacitatea de re- 
prezentare a propriului comportament. lată 
întrebarea mea : cimpanzeul pare să fie capa- 
bil de simbolizare, de organizare a experienței, 
de reprezentare a propriei scheme de compor- 
tament, dar se pare că el nu poate transforma 
regulile care îi decid comportamentul, adică 
regulile relațiilor sale sociale. Piaget spunea 
că funcţia simbolizării — deci evocarea — 
apare în cel de-al doilea an al copilăriei şi 
încearcă să conecteze aceasta cu practica sen- 
zoriomotorie ca practică creatoare şi așa mai 
departe. Or, mi se pare că aceste două exem- 
ple, cel prezentat de Premack, referitor la 
funcţia simbolizării, şi celălalt, referitor la 
conservare, prezentat de Piaget, ne arată că 
funcţia simbolică este, dintr-un anumit punct 
de vedere, deja programată. Dar ceea ce este 
programat, de fapt, este capacitatea potenţială 
de a transforma — de exemplu, pentru noi, 
specia umană — relaţii sociale, adică regulile 
de comportament, instituţiile, ceea ce este o 
problemă mult mai profundă decît cea a lim- 
bajului. În acest caz, mica sintaxă formală a 

cimpanzeului şi a noastră, care este mult mai 
complexă, ar fi aspecte ale capacităţii unei 
specii de a transforma regulile jocului său şi, 
astfel, să creeze relaţii sociale noi, oricare ar 
fi ele, acţionînd asupra indiferent cărui lucru. 
Aș dori să-i pun o întrebare lui Changeux re- 
feritoare la această problemă : putem noi, fn- 
tr-o perspectivă a evoluției speciilor şi a for- 
mării sistemului nervos central uman, să dăm 
o explicație masivei capacități de a crea re- 
lații sociale şi chiar limbaje care sînt nece- 
sare pentru a transforma şi reprezenta aceste 
relații ? Astfel, întrebarea pusă se referă, pe 
de o parte, la capacităţile sintaxelor şi la po- 
sibilitățile de transformare, iar, pe de alta, la 
sistemul nervos şi evoluţia sa, în care apare 
o diferențiere a speciilor. Este o întrebare care 
ne permite introducerea funcției de simboli- 
zare, programată genetic. Cu toate acestea, în 
acelaşi timp, nu este vorba numai de funcția 
de simbolizare, este capacitatea unei specii de 
a-şi transforma condițiile de existenţă. De la 
acest punct, problema este să aflăm dacă capa- 
citatea de a transforma aceste condiţii este pro- 
gramată în funcție de diferenţierea sistemelor 
nervoase și de sistemul nervos central despre 
care a vorbit Changeux (vezi cap. 8). 

În acest caz, eu personal aş fi de părerea 
lui Chomsky cu privire la programarea capa- 
cităților. fără a vedea în asta doar o problemă 
a specificităţii limbajului la om, ci, mai de- 
grabă, a aptitudinii speciei noastre umane de 
a-și transforma condiţiile de existenţă şi jocul 
comportamentului ei. 

Premack : Experimentul care ar mări la ma- 
ximum posibilitatea acestui rezultat nu s-a 
făcut încă. Am fost, de asemenea, întrebat dacă 
animalul acceptă pasiv input-urile furnizate de 
lumea exterioară, sau dacă sînt situaţii în care 
el acţionează asupra acestor imput-uri și le 
transformă. Această întrebare se pune și în 
cazurile în care animalul, căruia i s-a dat ima- 
ginea unei feţe de cimpanzeu cu pălărie pe 


cap, ia decupajele şi nu le reconstruiește doar 
pentru a obţine fața cimpanzeului, ci, dimpo- 
trivă, acţionează asupra acestora pentru a rea- 
liza o echivalență între input şi materialul 
dat. Consider asta ca un exemplu slab al fap- 
tului de a nu accepta pur şi simplu pasiv in- 
put-ul lumii exterioare, ci de a acționa asupra 
acestui input. Acest lucru este, desigur, foarte 
limitat, dar, cu toate acestea, arată că dispo- 
ziția de a produce echivalenţa intervine în au- 
todescriere, în imagini. Este cam ce se în- 
timplă cînd un soţ se întoarce dintr-o călătorie 
Şi, în timp ce merge spre casă cu soţia, îi po- 
vestește în maşină ce a făcut, iar ea, la rîndul 
ei, îi povesteşte ce a făcut, ambele povestiri fi- 
ind aparent expresia interesului manifestat unul 
faţă de celălalt. Eu unul consider acest lucru 
ca un exemplu de reproducere (replay), pen- 
tru care limbajul este instrumentul aproape 
perfect. Mi-ar plăcea foarte mult să înţeleg de 
ce posedăm această dispoziţie adînc înrădăci- 
nată de a produce echivalenţe între o expe- 
riență şi alta într-o formă puţin modificată. 
Cred că găsim deja o slabă manifestare a aces- 
tei dispoziţii la cimpanzeu, cînd el transformă 
fața, acţionează asupra ei, pentru a o face mai 
asemănătoare cu imaginea pe care el a avut-o 
înainte. 

Papert : Aş menţiona, în primul rînd, o ex- 
periență făcută recent de Stambak, Sinclair şi 
alții, o experienţă relevantă pentru ideea de 
schemă în sensul folosit de Piaget 16. Expe- 
riența a constat în a da unor copii mici un 
număr de obiecte — un pahar, o cutie, un be- 


țișor — şi a urmări ce fac cu ele. Observaţia 
interesantă a fost că, în unele perioade — de 
obicei, cam o lună —, copilul era preocupat de 


o singură activitate, legată de un repertoriu 
foarte restrîns. De exemplu, un timp, copilul 
era foarte preocupat să-si ducă lucrurile la 
gură. După un anumit timp, renunta la aceasta 
si începea să se intereseze de un alt gen de 
activitate, ca, de pildă, să pună beţișoare în- 

tr-un vas. Voi folosi cuvîntul „construcţie“ 
(frame) pentru structurile care controlează 
fiecare situaţie (consideraţi-le gramatici cazu- 
ale, dacă doriţi): fiecare „construcţie“ dă loc 
unor entități — cazurile ei —, de exemplu un 
vas, un lucru şi de pus în vas și o acţiune; se 
poate vorbi, de asemenea, de o construcţie „în“ 
(in-frame) (vasul), de construcţie „pe“ (on- 
frame) şi așa mai departe. 

Pare să fie clar că un vocabular minim de 
scheme fundamentale de acest gen se poate 
dezvolta la copil foarte de timpuriu sau este 
înnăscut. Mi se pare, însă, că cei care vor să 
descopere mecanisme înăscute în spatele lim- 
bajului şi manipulării conceptuale ar face mai 
bine să examineze aceste aspecte, decît feno- 
mene complexe, specific lingvistice, cum ar fi 
condiția subiectului specificat. 

Aş vrea să examinez acum situaţia măr, cu- 
tit şi măr tăiat. Pentru a descrie asta ca pe o 
„construcție“, să spunem că include trei ca- 
zuri starea iniţială, starea finală și traiecto- 
ria sau un instrument. Iată un fel mai bun, 
după mine, de a o explica decît să spunem că 
reprezintă cunoştinţe despre cauzalitate; să 
spunem, mai degrabă, că aceste cunoştinţe 
despre cauzalitate vor apărea mai tîrziu şi vor 
fi codate în termenii primei codări a situaţiilor 
reale, conform unor scheme de acest fel. Prima 
întrebare ce se pune este dacă s-a ţinut seama 
de proprietăţile sintactice ale schemelor. Un 
exemplu provine din indicaţia că cimpanzeii 
nu sînt foarte pricepuţi la ordinea cuvintelor ; 
să fie, oare, mai pricepuţi în ce priveşte ordi- 
nea obiectelor în reprezentarea schemelor ? De 
exemplu, îl interesează pe cimpanzeu că mă- 
rul tăiat este în stînga și mărul întreg în 
dreapta ? 


Premack : Voi face două observaţii. Una nu 
e legată decît indirect de problema noastră, 
dar nu e lipsită de interes: este problema lui 
„în-pes. Acum cîtva timp, un psiholingvist, pe 
baza datelor lui Clark 17, a arătat că, la copiii 


391 


de la 2 la 4 ani, capacitatea de a răspunde co- 
rect la teste cu pe este mai mică decît în ca- 
zul testelor cu în şi foarte mică în cazul ce- 
lor cu sub. Cînd am aflat de aceste date, toc- 
mai terminam nişte experiențe de control pe 
cimpanzei. Cimpanzeului i s-a prezentat o 
masă, pe care se găseau un vas şi un obiect 
susceptibil să fie pus „dedesubt“. Pentru un 
ansamblu de itemuri şi în absența ansamblului 
de reguli necesare testului, se constată că ani- 
malul are o tendință pronunţată să pună lu- 
crurile în, mai puţin pronunţată să le pună 
pe şi foarte puţin pronunţată să le pună 
sub. Apoi, am strîns lucrurile de pe masă și 
am desenat cu creta un cerc. Cercul exercită 
aceeaşi atracție ca şi vasul: obiectele tind să 
fie aşezate în interiorul cercului. În partea a 
doua a experienței, experimentatorul se duce 
la cuşca animalului şi desenează aici un cerc 
mare. Citeodată, animalul, după ce stă așezat 
un timp fără să facă nimic, apoi priveşte în 
jurul său şi își face toaleta, examinează dese- 
nul făcut cu creta, apoi se aşează în interiorul 
cercului, manifestînd o vădită emoție. Se ob- 
servă, așadar, pe de o parte, o netă predilecție 
de așezare a obiectelor în interiorul cercurilor 
Mici, dar şi o predilecție de a se așeza pe sine 
în interiorul unui cerc mai mare, de dimensiuni 
convenabile. Întrebarea pe care ne-o punem la 
ora actuală este de a şti dacă ne găsim sau nu 
în faţa unei relații simbolice, fapt pe care-l 
studiem cu ajutorul unei paradigme de supli- 
nire, cînd un lucru se înlocuiește cu altul. Să 
presupunem că, într-un fel, este așa. Să pre- 
supunem că predilecția de a pune un obiect în 
interiorul unui cerc mic scade cînd există po- 
sibilitatea de a se aşeza pe sine în interiorul 
unui cerc mai mare. Ceea ce este interesant 
în această alternativă, adică dacă două acţiuni 
sînt sau nu substituibile una cu alta în sen- 
sul arătat, rămîne o întrebare deschisă. Dar 


ceea ce mă intrigă cel mai mult este ceea ce 
urmează. Să presupunem că vom considera în 


392 


cele ce urmează suplinirea ca un criteriu al 
simbolizării : dacă un act poate fi suplinit 
pînă la un anumit punct de un altul, simetric 
sau nu, atunci putem spune că, pe drept cu- 
vînt, unul este simbolul celuilalt, că îl înlo- 
cuieşte pe celălalt. Să presupunem că e așa: 
mi-ar plăcea să ştiu dacă acelaşi criteriu poate 
fi aplicat sau nu în cazul limbajului, dacă fap- 
tul de a spune lucrurile va suplini, pînă la un 
anumit punct, faptul de a le face sau dacă a le 
face va reduce probabilitatea de a le spune... 
Asta pare să meargă în întîmpinarea fenome- 
nului de reproducere de care vorbeam, dar cred 
că e vorba de puncte diferite ale curbei. La ora 
actuală, experimentăm în această problemă, ex- 
perienţe în care cred că vom găsi o anumită su- 
plinire nu numai între acte nonverbale, ci şi 
între un act verbal şi un act nonverbal. 

În ce privește ordinea sintactică, constatăm 
că animalul combină ceea ce s-ar putea analiza 
ca o schemă care ilustrează cauzalitatea. În ce 
mă priveşte, şi eu consider că aceasta este o 
schemă, adică o structură răspunzătoare de 
interpretare, de lectura acestor itemuri, astfel 
că, finalmente, acestea nu pot fi interpretate 
arbitrar aşa cum pot fi un măr, un spațiu, un 
măr. Ele sînt interpretate într-un mod spe- 
cific, lucru pe care trebuie să-l presupunem 
pentru a explica concordanța rezultatelor. Iată 
ce înțeleg prin schemă — şi cred că sînt destul 
de aproape de ceea ce înţelege profesorul Pia- 
get prin acest lucru: o structură şi un creier 
impun o interpretare unui ansamblu de ite- 
muri, susceptibil, altfel, să primească o infi- 
nitate de interpretări. 

În ce priveşte, aşadar, ordinea, cimpanzeii 
manifestă aproximativ 85% un factor „ru- 
brică“ — pe care sînt, pentru moment, în mă- 
sură să-l precizez — în folosirea ordinii pe 
care le-o impunem. Această ordine este, fi- 
rește, arbitrară, dar, în momentul în care com- 
pletează cele trei rubrici, ei folosesc această 
ordine. Nu procedăm în momentul de faţă de- 


cît la experiențele cele mai decisive şi mai lă- 
muritoare în ce priveşte capacitatea lor de 
a coda ordinea. În aceste experienţe, anima- 
lului i se dă, de pildă, un obiect umezit care 
trebuie tăiat şi, dacă observă ordinea, dacă 
regula cere să umezească întîi şi să taie după 
aceea, în opoziţie cu a tăia întîi și apoi a 
umezi, ar trebui să avem, în cele două ca- 
zuri, rezultate complet diferite. Cu alte cu- 
vinte, dacă am avea un măr și dacă instrumen- 
tele ar fi cuțit și apă, în opoziţie cu apă-cuţit, 
rezultatul ar trebui să fie diferit. În prezent, 
nu sînt în măsură să spun pînă la ce puncti 
vor observa ei ordinea. Dar e posibil să efec- 
tuăm experienţe care să stabilească un diag- 
nostic mai bun al modului cum folosesc co- 
dajul de ordine decît au făcut-o experiențele de 
pină acum. 


Papert : Se pare că există un repertoriu re- 
strîns de cîteva scheme discrete foarte impor- 
tante, scheme care joacă un rol crucial în 
structurarea mediului copilului. 

Atran : După cîte știu, nimic nu dovedește 
că asemenea scheme, comune copilului și cim- 
panzeului, ar constitui baza construirii lim- 
bajului uman. Chiar şi corelația prin analogie 
este extrem de slabă, deoarece exemplele date 
sugerează, pur și simplu, că o „schemă“ nu 
serveşte la nimic altceva decît să prezinte suc- 
cesiv itemuri și să restringă posibilitatea să le 
„interpreteze“ sau să le reprezinte într-un nu- 
măr infinit de moduri. A căuta în comporta- 
ment sau în inferența cauzală manifestată de 
copii și cimpanzei „echivalențe“ analogice ale 
regulilor gramaticale nu poate fi decît o pier- 
dere de vreme. 

Cred că aceste observații se referă şi la ca- 
zurile de „echivalență formală“, de genul celei 
menționate aici de Premack. De exemplu, ca 
dovadă a existenţei regulilor „dependente de 
structură“ în „limbajul“ cimpanzeului, Pre- 
mack citează următorul experiment : lui Sa- 
rah i se prezintă itemuri pentru propoziţia 

enunţiativă simplă „măr este fruct“ şi este 
instruită să pună aceste itemuri la plural: 
„Măr“ ; „banană“ ; peste“; „articol plural al“ ; 
Și „fruct. Premack spune în continuare : „din 
antrenamentul la care am supus-o, ar fi putut 
învăţa oricare dintre cele două reguli, din care 
numai una era corectă. Ar fi putut învăţa să 
folosească o trăsătură fizică comparabilă cu 
cea din exemplul lui Chomsky, şi anume apli- 
carea unei particule de plural ori de cite ori 
există două cuvinte în stinga lui îs. Sau ar 
fi putut deduce o regulă bazată nu pe o tră- 
sătură fizică, ci pe una gramaticală, şi anume 
aplicînd o particulă de plural cînd subiectul 
este la plural“. 

Premack spune că avem de-a face cu un echi- 
valent logic al regulii formării interogativelor, 
enunțată de Chomsky, în care animalul pune 
la plural nu pe baza unei trăsături fizice, ci, 
mai degrabă, conform unei reguli bazate pe o 
trăsătură gramaticală. Dar asta mi se pare o 
generalizare neîntemeiată a unui principiu 
sintactic al limbajului uman. 

În primul rînd, regula de formare a propo- 
ziţiilor interogative în limbajul uman nu de- 
pinde invariabil de înțelegerea sensului. În 
al doilea rînd, noţiunea de „dependenţă de 
structură“ nu are doar scopul să reflecte fap- 
tul că între elemente există alte relaţii decît 
simplele succesiuni perceptuale, ci, de aseme- 
nea, să arate că regulile sintaxei acţionează 
asupra unui anumit tip de reprezentări abstrac- 
te, şi anume grup nominal, grup verbal și așa 
mai departe. 


În cadrul teoriei gramaticii este bine cu- 
noscut faptul că sensul unei propoziții se ba- 
zează pe sensul părţilor ei şi pe modul lor de 
combinare ; cu toate acestea, nu înseamnă că 
natura semanticii este identică cu cea a sin- 
taxei în ce priveşte regulile lor de reprezen- 
tare. Chiar şi noţiunea de sens pare să se ba- 
nalizeze cînd se aplică la cimpanzei, deoarece 
multe — dacă nu toate — din caracteristicile 

semantice ale unui limbaj nu pot fi definite 
decit în funcţie de noţiunea de propoziţie, așa 
cum regulile de „dependenţă de structură“ nu 
pot îi definite decît în termenii grupului no- 
minal şi al altor grupuri de acest fel. | 
Folosirea de metafore pentru propoziţii şi 
grupuri nominale nu ajută la nimic. Un prin- 
cipiu nu cîştigă interes științific decît în mă- 
sura în care se integrează complet şi congruent 
într-un sistem teoretic bine închegat, pe ca- 
re-l putem testa în funcţie de o gamă impor- 
tantă de fenomene. A izola un asemenea prin- 
cipiu și a-i „demonstra“ prezenţa într-un cu 
totul alt domeniu cognitiv sau la alte specii 
prin condiţionare, încurajare sau evocare în- 
seamnă să nu demonstrăm absolut nimic. 


Premack : Tot acest argument confundă te- 
oria cu evidenţa. Ca propuneri teoretice, afir- 
maţiile lui Atran nu ridică obiecţii. Dar el nu 
are dovezi pentru nici una din ele și nici nu-şi 
face probleme cu ele. Pentru început, să spu- 
nem că distincţia pe care o face între sintaxă 
şi semantică eludează faptul supărător că ra- 
reori e posibil să găsim performanţă lingvis- 
tică concretă care să realizeze această distinc- 
ție — care să dea dovadă de competenţă sin- 
tactică excluzind cu desăvirşire rolul seman- 
ticii. Aşa că, referitor la exemplul meu legat 
de capacitatea lui Sarah de a pune la plural, 
este destul de uşor să afirmi că nu are de-a 
face nimic cu sintaxa, este doar semantică. 
Mă întreb cîte din exemplele lui Chomsky ar 
scăpa unei obiecţii similare — de exemplu, 
cîte propoziţii interogative formează vorbito- 
rii umani care să fie independente de sens? 

În al doilea rînd, noţiunea de sens nu este 
trivializată cînd se folosește la maimuța an- 
tropoidă. Dimpotrivă, cel puţin cîteva din 
conceptele maimuței sînt rămășițe ale propri- 
ilor noastre concepte, în mod deosebit în ce 
priveşte gradul lor de abstracţie. De exemplu, 
termenii „culoarea... a“, „forma... a“ și „spală“, 
aşa cum au apărut în propoziţiile maimutţei 

„culoarea roşie a mărului“, „forma rotundă a 
mingii“ şi „Maria spală portocală“, au fost fo- 
losiţi de Sarah abstract, așa cum sînt folosiţi 
și de noi. Ea le-a folosit nu numai în exem- 
plele din timpul instruirii, ci și în nenumărate 
cazuri noi. Într-adevăr, ea a depăşit criteriul 
obișnuit de transfer, deoarece nu numai că a 
folosit aceste predicate în cazuri noi, ci a fo- 
losit cel puțin unul din ele pentru a genera un 
cuvînt nou. Sarah a folosit cu succes „culoarea 
maro a ciocolatei“ pentru a genera un cuvînt 
nou, „maro“ — demonstrînd că poate folosi 
predicatul în mod productiv, adică să genereze 
noi exemple ale acestuia. 

Aceasta nu înseamnă să spunem că nu există 
nici o diferenţă între cuvintele produse de om 
și cele produse de maimuţă. Dar propunerea 
lui Atran nu ne duce în direcţia bună. Cred 
că diferenţa între cele două specii poate fi cu- 
prinsă în răspunsul la următoarea întrebare : 
ce defineşte un cuvînt în mintea cimpanzeului 
și în mintea omului ? Simplificînd foarte mult, 
avansez următoarea idee: la maimuța antro- 
poidă, cuvîntul este definit de o imagine sau 
o reprezentare senzorială ; la om, cuvîntul este 
definit de alte cuvinte. Pot oferi probe deta- 
liate chiar acum, dar a aduce dovezi în această 
direcţie este o altă chestiune. 


Bischof : Revin la problema învăţării. Există 
o corespondenţă între a învăța din partea pă- 
rinților şi dorinţa de a fi învățat din partea 
copilului, şi, după cîte știu, există o vîrstă spe- 
cifică în dezvoltarea copilului uman (cred că 
în jur de 2 ani), numită de psihologii dezvol- 
tării „vîrsta lui ce e asta“, cînd copiii sînt 
avizi să afle numele lucrurilor. Este interesant 
că, ceva mai tirziu, apare o nouă virstă, nu- 
mită „vîrsta lui de ce“, cînd copilul pune în- 
trebări despre relaţii cauzale. Este clar că ni- 
mic asemănător unei „virste a lui de ce“ sau 
„a lui ce e asta“ nu se manifestă spontan la 
cimpanzeu. Aţi dat vreodată de cazuri în care 
cimpanzeii v-au pus întrebări ? 

Premack : Cimpanzeii mei, sărmanii, sînt vic- 
timele unui experimentator foarte înclinat spre 
un învățămînt de tip academic. Alţii, ca gru- 
pul Gardner şi diferiţi cercetători care lucrează 
pe cimpanzei, mai puţin înclinați către acest 
tip de învățămînt, oferă, probabil, surse mai 
bune pentru acest tip de probă. Singurul lu- 
cru pe care-l pot spune în legătură cu aceasta 
este că, în pofida perseverenţei cu care am 
parcurs lista cu ceea ce cred să fie elementele 
fundamentale ale limbajului, constrîngînd ani- 
malul să înțeleagă o lecţie construită exclusiv 
pe logica preocupărilor mele, aşa încît anima- 
lul nu dispunea decît de ceea ce-i puneam de- 
liberat la dispoziţie, în toiul frumoasei mele 
lecţii o lua la goană cu cuvintele mele de plastic 
pînă în mijlocul sălii, unde era mai greu de 
ajuns. Aici își punea întrebări din lecţie, pre- 
cum şi altele, şi, de cele mai multe ori, răs- 
pundea corect. De fapt, în aceste cazuri, ni- 
velul performanţei sale tindea să fie de 100 la 
sută ; în timp ce, cînd răspundea la întrebările 
mele, nivelul performanţei sale era de apro- 
ximativ 85 la sută. La fel, Elizabeth, o altă 
elevă foarte activă, dar foarte departe de a-i 
egala pe cei mai buni elevi-cimpanzeu, a fost 
pusă, în cadrul unei lecţii, să descrie ce făcea 
instructorul (acesta efectuează acţiuni simple, 
iar maimuța trebuie să le descrie), în care caz 
performanţa a fost tot de aproximativ 85 la 
sută. Dar, deseori, aşteptînd testul următor și 
intervenţia instructorului, animalul execută 
acțiuni pe care le descrie spontan, lucru pe 
care noi nu i l-am cerut, performanţa sa fiind, 
în asemenea cazuri, de 100 la sută. 


Un alt aspect interesant : cînd Sarah îşi pu- 
nea întrebări, manifesta o mare aversiune faţă 
de răspunsul negativ. Prefera să răspundă la 
întrebarea „Care este denumirea acestui lu- 
cru ?% decît la întrebarea „Care nu este de- 
numirea acestui lucru ?%. Totuşi, cîteodată se 
întîmpla să-și pună întrebări negative, dar pro- 
centajul de reușită era, în acest caz, foarte 


slab. În rapoartele pe care le posedăm despre 
alți cimpanzei antrenați — este interesant de 
notat —, folosindu-se metode foarte diferite 
și, cîteodată, metode pe care le găsesc contes- 
tabile, cimpanzeii reușesc să-și ducă lecţia la 
bun sfîrşit şi, oricare ar fi modul în care sînt 
antrenați, ei fac, totuși, aproape acelaşi lucru. 
La ceilalți cimpanzei, antrenați mai puţin şco- 
lăreşte și cărora li s-a lăsat mai multă liber- 
tate — mult mai multă decît alor mei —, avem 
dovada că pun întrebări despre numele lucru 
rilor. Frecvența acestor întrebări este, cred, 
foarte slabă şi departe de a o atinge pe cea 
observată la copil. Dacă există o proporţie între 
dispoziţia naturală de a exercita o capacitate 
Și forţa acestei capacităţi, probabil că aşa tre- 
buie să fie. 

Ne putem, în sfîrșit, întreba dacă animalul 
posedă cel puţin ideea de cuvint, ideea că lu- 
crurile pot fi denumite. Putem face următoarea 
experiență şi cu cele mai puţin capabile ani- 
male : includem în setul de cuvinte un cuvînt 
potențial, adică un cuvînt de plastic, despre 
care se poate demonstra că este un cuvint po- 
tenţial, pentru că are toate proprietăţile clasei, 
dar n-a fost folosit niciodată ca un cuvînt. Fo- 
losim, de asemenea, un item cunoscut, dar care 
nu a fost niciodată denumit ; chiar și cel mai 
neînzestrat animal construiește rapid propoziţia 
„Dă-i lui X (numele animalului) această bu- 
căţică nouă de plastic“. Cu alte cuvinte, anima- 
lul întreabă itemul nedenumit cu bucăţica de 
plastic nefolosită pînă atunci. Cimpanzeii re- 
cunosc, așadar, că cuvîntul potenţial, care nu 
a mai fost utilizat, este potrivit pentru a se cere 
itemul dorit, care, totuşi, nu este încă denumit. 
Există, după părerea mea, căi mai elegante de 
a face acest lucru, dar oamenii le preferă, de- 
seori, pe cele neelegante. 

Wilden : Din datele dumneavoastră, reies 
problema negaţiei şi diferite tipuri sau nive- 
luri de negație. Evident, ne-am putea aștepta 
la o punte de legătură între cele două domenii : 

sistemul de comunicare al cimpanzeilor şi sis- 
temul de comunicare uman. Întrebarea mea se 
referă la modul în care cimpanzeul reuşeşte 
să folosească negația. 

Premack : Dacă animalul este întrebat ce re- 
laţie există între A şi B, şi dacă cuvintul „di- 
ferit“ este deliberat înlăturat din lexicul de 
care dispune, animalul va răspunde „nu ace- 
laşi“. El poate, aşadar, printr-o instruire co- 
rectă, să efectueze și acte de negaţie. 

Wilden : Este o formă de negaţie, dar nu 
singura. 

Premack : Nu este decît o formă de negaţie, 
desigur, dar nu una trivială. Se remarcă, de 
asemenea, o anumită aversiune faţă de nega- 
ție ; acelaşi lucru se manifestă și la copiii arie- 
rați. În mod normal, dacă vrem să predăm, de 
pildă, noțiunea „numele a ceva“ sau „culoarea 
a cea“ sau „forma a ceva“ sau orice alt pre- 
dicat de acest fel, opunînd afirmativul şi ne- 
gativul, vom introduce „culoarea a ceva“ 
opunîndu-l noțiunii „nu culoarea a ceva. Dar 
există situaţii cînd aşa ceva nu se poate face, 
cînd animalul respinge formele negative, caz 
în care trebuie să-l instruim folosind „numele 
a ceva“ sau „culoarea a ceva“ în relaţie cu 
predicatul afirmativ deja cunoscut. Preferăm, 
așadar, să opunem „numele a ceva“ şi „cu- 
loarea a ceva“ decit „culoarea a ceva“ și „nu 
culoarea a ceva“. După cum am spus, la copiii 
arieraţi sau autiști, la care se folosesc aceste 
procedee, respingerea formei negative este 
cîteodată atît de generalizată, încît cu forma 
negativă nu se poate lucra decît o foarte scurtă 
perioadă de timp şi, în consecință, nu se in- 
troduc decît denumiri de noi predicate, opunînd 
toate formele pozitive. Am observat aceleaşi as- 
pecte la animalele cărora li se puneau întrebări 
cu răspuns da/nu și la care răspunsul bun era 
nu. În aceste condiţii, nu obținem răspuns şi, 
adesea, decît să răspundă nu, animalul actio- 
nează asupra lumii pentru a o face conformă 
întrebării, apoi răspunde da. Nu cred că acest 

lucru ar putea fi interpretat ca o performanţă 
superioară cu o formă nonmarcată decit cu o 
formă marcată. Este, fără îndoială, vorba de o 
formă nonmarcată, şi avem dovada unei învă- 
tări mai lente a formelor marcate faţă de cea a 
formelor nonmarcate. Dar asta mi se pare să 
semene mai curind cu o aversiune față de ne- 
gatie, aspect care se leagă de o serie de alte lu- 
cruri de care vorbim și pe care le înţeleg mai 
greu. 


Cu toate că Premack, prin analiza aprofun- 
dată a universului cognitiv al cimpanzeului, 
face loc unei a treia poziţii între Piaget și 
Chomsky, una din propoziţiile sale trădează ati- 
tudinea sa fundamental inneistă. Replicîndu-i 
lui Bateson (referitor la învățarea învățării), el 
spune : „Nu cred deloc în cuvintul «învăţare» 
și sînt mai degrabă în favoarea argumentului 
lui Fodor. Cred că instruirea făcută de om cim- 
panzeului nu face decît să releve capacităţi care 
sînt prezente“. Zona de convergenţă între Pre- 
mack și Piaget trebuie căutată în altă parte: 
în capacitățile generale (adică nonlinguvistice 
sau prelingvistice) comune primatelor superi- 
oare și omului. După Premack, capacitatea de 
reprezentare și trăsătura complexă pe care e! 
o numește accesibilitatea cunoașterii sînt depis- 
tabile atît la om, cît și la cimpanzeu, iar lim- 
bajul se poate dezvolta pe baza unor asemenea 
capacități (dacă sînt prezente structuri cores- 
punzătoare ale creierului). Cu toate acestea, 
Premack, spre deosebire de Piaget, consideră 
aceste capacităţi cognitive ca fiind înnăscute. 
În „Consideraţiile sale finale“, Piaget va mai 
face comentarii asupra rezultatelor lui Pre- 
mack cu privire la ipoteza inneistă și la origi- 
nile posibile ale „necesității“ în dezvoltarea 
cognitivă. 

În capitolul următor, i se dă cuvintul lui 
Norbert Bischof, etolog din școala lorenziană. 
Lucrarea sa, precum și discuțiile cu Piaget vor 
sublinia alte probleme importante privitoare 
la comparaţia între specii. 

CAPITOLUL 10 


FILOGENEZĂ ŞI CUNOAȘTERE 


Într-o notă precedentă (vezi comentariul fi- 
nal la cap. 1), am atras atenţia cititorului asu- 
pra atacurilor convergente ale tuturor partici- 
panților împotriva empirismului. Pe un ton 
glumet, Piaget ne spune că empirismul este 
ținta preferată a ironiilor sale, recunoscîndu-l 
ca adversarul privilegiat în raport cu care şi-a 
construit principalele teze. Inspirîndu-se din 
ideile lui Feigl, Premack a avansat deja un ar- 
gument convingător împotriva behaviorismului. 
Bischof, oferindu-ne acum o fericită sinteză 
între Lorenz și Feigl, schițează o pertinentă şi 
convingătoare teorie a cunoașterii, bazată pe 
filogeneză, și încheie, și. el, printr-o respingere 
a behaviorismului. 

Sîntem aici martorii mai puţin ai unei con- 
fruntări între diferite teorii ale limbajului sau 
ale învăţării, cît ai unei dispute în legătură cu 
teoriile cunoașterii, domeniu încărcat de rezo- 
nante destul de pompoase și intimidante cu care 
l-au înconjurat anumite școli filosofice ger- 
mane în secolul al XIX-lea (Erkenntnistheo- 
rie). „Ce este realitatea ?“ sau „Ce este ade- 
vărul ?“ sînt două dintre întrebările fondatoare 
care, cel puţin din secolul al V-lea î.e.n., au dat 
formă acestei philosophia perennis, a cărei le- 
gitimitate a fost nu o dată pusă în chestiune în 
timpurile din urmă. Una dintre particularităţile 

acestei dezbateri, precum și ale epocii în care 
ea se situează o constituie întinerirea acestor 
întrebări „eterne“, pe care le priveşte altfel de- 
cît prin prisma filosofiei „pure“ sau profesio- 
niste. Piaget, ca psiholog al copilăriei, și Bı- 
schof, ca etolog, încearcă să abordeze chiar 
aceste probleme. Bischof reia (rafinînd-o, în 
același timp) teoria evoluționistă a cunoașterii 
dezvoltată de Lorenz, pentru a răspunde la 
unele dintre criticile avansate de Piaget în tex- 
tul „„Psihogeneza cunoștințelor şi semnificația 
sa epistemologică“, distribuit participanților 
înaintea colocviului (vezi capitolul 1). Erorile 
pe care Piaget le atribuie lui Lorenz sînt, în 
esenţă, următoarele : 1) de a-și fi bazat teoria 
cunoașterii pe Kant, fără să atingă nivelul (după 
expresia lui Piaget) unui „kantism dinamic“ ; 
2) de a fi susținut despre „categoriile gîndirii“ 
că sînt nu numai „statice“ (adică întotdeauna 
identice celor ale minţii adulte), ci și specific 
umane ; 3) de a le fi atribuit originea unei ere- 
dități genetice proprii speciei ; 4) de a le fi atri- 
buit „necesitatea“ caracterului lor înnăscut. Ve- 
dem că este vorba mai puţin de o dezbatere 
„pentru sau contra“ kantismului, cît între două 
interpretări posibile ale lui Kant în lumina 
unor date obiective contemporane. 


Așa cum am văzut în capitolele precedente, 
necesitatea este, pentru Piaget, atît logic cît 
și practic, independentă de inneitate. Pare să-l 
deranjeze și ideea, la Lorenz, a „ipotezelor de 
lucru înnăscute“ în același timp necesare (pre- 
zente în toate ființele umane) și eficace (dînd 
o reprezentare adecvată a realității). Lorenz, 
asemeni unui mare număr dintre cei care con- 
sideră problema cunoașterii umane dintr-un 
unghi evoluționist, concepe jocul concordanțelor 
și al discordanțelor între reprezentările interi- 
oare și realitatea exterioară ca rezultat al unui 
lung proces de selecţie. Prin hazardul mutati- 
ilor și filtrul selecţiei numai structurile cogni- 
tive au fost apărate, permiţind o reprezentare 
adecvată a lumii exterioare. Toate celelalte 

structuri (sau, mai curînd, toate structurile neu- 
ronale care le serveau de suport) au fost eli- 
minate. Această interpretare apare, și în lucră- 
vile recente ale lui Karl Popper, sub forma 
principiul „de la amoeba la Einstein“. Savoa- 
rea foarte darwinistă a acestor teme nu esta, 
desigur, pe gustul lui Piaget. 

Într-o replică precisă, Bischof răspunde ar- 
gumentelor lui Piaget ; prezentarea coerentă pe 
care o face abordării „realiste“ a cunoașterii, 
al cărei inițiator a fost Lorenz, rezultă, întru- 
cîtva, dintr-un sincretism filosofic între Dar- 
win și Kant. Această abordare i-ar fi putut 
plăcea lui Bertrand Russell, care se întreba 
acum vreo treizeci de ani: „Cum se face că 
ființele umane, ale căror contacte cu lumea 
sînt scurte, personale și limitate, pot să ajungă, 
totuși, la atitea cunoștințe ?“ 


Consideraţii 

asupra lui Lorenz și Piaget ; 
cum pot fi „necesare“ 
„ipotezele de lucru“ ? 


Norbert Bischof 


În expunerea sa (vezi capitolul 1), Jean Pia- 
get argumentează împotriva poziției lui Lo- 
renz, care susține despre categoriile gîndirii 
că s-au dezvoltat în cursul adaptării filoge- 
netice la mediu a speciei umane. În mod foarte 
logic, Lorenz numeşte aceste categorii „ipote- 
zele de lucru înnăscute“ ale sistemului cogni- 
tiv uman. Piaget, pe de altă parte, este con- 
știent de faptul că statutul contingent şi pro- 
vizoriu al unei „ipoteze de lucru“, născută 
din conjectura aleatorie a mutaţiei, este în 
contradicţie cu caracterul „necesar“ al struc- 
turilor noastre cognitive. 

Aş vrea să argumentez în favoarea punctu- 
lui de vedere lorenzian. Mai ales, am de gind 
să scot în evidenţă faptul că noțiunile de „ipo- 
teză de lucru“ şi de „necesitate“, aşa cum ie 
utilizează Lorenz şi, respectiv, Piaget, nu sînt 
deloc contradictorii. 


I. UN ARGUMENT EPISTEMOLOGIC 


Lorenz porneşte de la un punct de vedere 
epistemologic pe care îl împărtăşesc majorita- 
tea etologilor (şi, în acelaşi timp, de exempli, 
psihologii gestaltiști și unii logicieni empiriști, 
ca H. Feigl) şi care a fost numit „realism cri- 
tic“ 2. Ipotezele de bază ale realismului critic 
sînt următoarele : 


1. Există o realitate structurată, lumea spune 
„lume obiectivă“, a cărei structură rămîne ace- 
eași, fie că există sau nu organisme care o per- 
cep corect sau o percep pur şi simplu. 


2. Organismele formează un subansamblu 
particular al acestei „lumi obiective“. Ele se 
caracterizează prin aceea că comportamentul 
lor e „adaptativ“ în sensul optimizării șanselor 
lor de supravieţuire. 


3. Caracterul adaptativ definește o relație de 
corespondenţă ; pentru orice comportament po- 
sibil al unui organism se poate presupune că 
există un ansamblu de situaţii de mediu în care 
comportamentul ar fi optim adaptativ. Compor- 
tamentul unui organism conţine, aşadar, o „in- 
formaţie“ privind caracteristicile mediului. 
Această „informație“ trimite la intersecția tu- 
turor situaţiilor posibile în care comportamen- 
tul dat ar fi optim adaptativ. 

4. În acest context, conceptul de „informa- 
ție“ nu se limitează la simplul sens sintactic 
pe care îl are în teoria informaţiei. El poate, 
dimpotrivă, să fie interpretat semantic: se 
poate vorbi de informaţie „adevărată“ sau 
„falsă“ după cum un comportament s-a adap- 
tat efectiv sau nu la situaţia existentă. 

Acest lucru trebuie lămurit printr-un mic 
exemplu. Un ansamblu de mișcări oculare in- 
voluntare sînt controlate de vestibul; sînt 
mişcările numite „reflexe oculare vestibulare“. 
Între alte posibilităţi, ochiul uman poate, în- 
tr-o situaţie dată, să efectueze o mișcare con- 
tinuă în plan orizontal ; în alte situaţii, glob: 
oculari se pot înclina într-un unghi dat în jurul 
axelor lor sagitale. Pe de altă parte, dacă un 
organism uman este supus unei accelerări li- 
neare laterale, ochii realizează o mişcare reac- 
țională. Totuşi această mişcare nu constă în- 
tr-o deplasare laterală, ceea ce ar permite 
subiectului să urmărească mediul ce defilează, 
ci, dimpotrivă, într-o înclinare stabilă în ju- 
rul axei optice. Această reacție nu ar fi adap- 
tativă decît în contextul unei înclinări laterale 
a corpului, care, în acest caz, ar ajuta la men- 
ținerea stabilității imaginii retiniene. Putem 
descrie deci situaţia, spunînd că organismul a 
„interpretat greşit“ mişcarea lineară laterală 
ca pe o înclinare stabilă a corpului (de fapt, 
accelerarea laterală a inferat cu forța gravita- 
țională, provocînd o deflexie a autolitelor, care 
este echivalentă cu deplasarea laterală a cor- 
pului și nu se deosebește de ea). În acest caz, 
„informaţia“ conținută în mișcarea oculară pri- 
vind situația spaţială a corpului este falsă; 
pentru a fi adaptativ, comportamentul ar avea 
nevoie de o situație care nu există în reali- 
tate. 


5. Subiectul supus experienţei pe care am 
schiţat-o nu este conștient de mișcările ocu- 
lare (involuntare). Dar dacă este întrebat de- 
spre experienţa lui subiectivă, el va confirma 
efectiv senzaţia de a fi fost deplasat lateral. 
Altfel spus, experiența subiectivă corespunde 
„informației pe care observatorul extern o 
atribuie răspunsurilor organismului. Realismul 
critic postulează în mod general că experienţa 
noastră subiectivă sau „lumea noastră feno- 
menală“ poate fi înţeleasă ca „informaţie“ con- 
ținută în totalitatea stărilor noastre de pregă- 

tire (readiness) comportamentale. Cu alte cu- 
vinte, lumea fenomenală a oricărui subiect se 
se află într-o relaţie de corespondenţă cu rea- 
litatea obiectivă, căreia îi corespunde mai mult 
sau mai puţin exact, fără a-i fi în nici un fel 
identică. 

În viaţa cotidiană, nu operăm această dis- 
tincţie. Pentru înţelegerea mea naivă, nu există 
o lume misterioasă dincolo de lumea experien- 
tei mele imediate ; obiectul care emite unde lu- 
minoase spre ochii mei şi obiectul care, core- 
lativ, îmi apare în faţa ochilor sînt luate drept 
unul şi același obiect situat într-unul şi ace- 
laşi spaţiu. Acest punct de vedere banal este 
numit „realism naiv“, şi noi ne acomodăm 
foarte bine cu el în afara laboratoarelor (dato- 
rită faptului că dispozitivul de corespondenţă 
este atit de ingenios, încît nu conţine decit 
foarte rare și minime erori). Dar, ca savanţi, 
trebuie să ne ferim să cădem în concepţia naivă 
atunci cînd situația teoretică cere, de fapt, o 
poziţie mai critică. 

Dihotomia critico-realistă între lumea obiec- 
tivă şi lumea subiectivă este indispensabilă de 
îndată ce vrem să tratăm teoretic conceptul de 
„informaţie falsă“, ca, de pildă, în cazul unei 
iluzii optice sau a oricărui gen de eroare cog- 
nitivă. Pe de altă parte, subiectul naiv, în lupta 
sa de fiecare zi, are un interes vital ca struc- 
turile sale cognitive să fie veridice. Departe 
de a fi o simplă problemă de epistemologie 
teoretică, tentativa de a stabili în mod adecvat 
o corespondenţă subiectivă a realităţii obiec- 
tive determină în fapt şansele de supravieţuire. 
Este deci vital pentru subiect să dispună, în 
lumea sa fenomenală, de indicii care să-i arate 
în ce cazuri ar avea motive să presupună că 
reprezentarea cognitivă este exactă. 

În acest punct al raționamentului, trebuie 
să facem o scurtă incursiune în psihologia gîn- 
dirii. 

II. UN ARGUMENT ÎMPRUMUTAT DIN 
PSIHOLOGIA COGNITIVĂ 


Voi apăra teza că la om cercetarea cunoaş- 
terii are o structură similară în principiu ace- 
leia a unui impuls natural. 

Etologii disting, în general, două faze prin- 
cipale într-un impuls: „apetenţa“ şi „con- 
sumarea“, Între ele se pot stabili următoarele 
deosebiri : 


1. Apetenţa (de exemplu, căutarea hranei) 
este însoțită de o stare de tensiune. În consu- 
mare (de exemplu, înghiţirea alimentelor), 
această tensiune este redusă mai mult sau mai 
puţin brusc. Reducerea tensiunii este însoțită 
de un sentiment de plăcere. 


2. În timpul evoluţiei, comportamentul de 
apetență devine din ce în ce mai complex, din 
ce în ce mai variabil și din ce în ce mai ela- 
borat, în timp ce comportamentul de consu- 
mare rămine, prin contrast, primitiv, rigid, ne- 
modificabil prin experiență. 

3. Putem crede că orice impuls natural are 
o semnificație biologică, adică produce cu în- 
deajuns de mare certitudine un efect care pri- 
lejuieşte direct un avantaj selectiv. Totuși, în 
ciuda importanţei lui, acest efect nu intervine 
decît rar în experienţa noastră subiectivă ; dacă 
efectul se produce sau nu, acest lucru atinge 
afectivitatea noastră mai puţin decît ne putem 
aștepta. Această slabă rezonanţă este datorată 
prea marii dificultăți pe care ar reprezenta-o 
pentru aparatul nostru perceptiv constatarea 
directă a efectului. Din această cauză, rămi- 
nem în primul rînd legaţi de o verigă primi- 
tivă, mai accesibilă, a lanţului cauzal : consu- 
marea. În consecinţă, consumarea este obiec- 
tivul trăit (experienced) al comportamentului 
de apetenţă, deşi nu constituie obiectivul bio- 
logic. Acesta din urmă — adică „efectul“ men- 
ţionat mai sus — nu e decit o urmare a con- 
sumării. 

Astfel, de cxemplu, în împerechere, ceea 
ce este trăit prin consumare nu e fecundaţia 
în sine, ci, mai degrabă, anumite fenomene le- 
gate accesoriu de transportul seminței orga- 
nismului mascul la organismul femelă, adică 
de evenimentele pregătitoare ale fertilizării și 
care, în realitate, nu antrenează în mod nece- 
sar fertilizarea. 

Vedem, deci, că, în principiu, o experienţă 
de consumare reușită, oricît de mult ar reduce 
tensiunea, nu antrenează niciodată în mod ne- 
cesar efectul natural vizat. Emoţiile omului o 
ignoră însă ; el, simțindu-se împins doar spre 
consumare, numai în aceasta îşi va găsi liniş- 
tirea. Tot ce e dincolo de consumare rămîne, 
cel mult, o chestiune de etică. Fără îndoială 
că paralelismul cu comportamentul cognitiv s-a 
lămurit deja din cele spuse pînă acum. De 
fapt, analogia este frapantă, dacă admitem că 
„actul“ se produce intern şi nu în sfera com- 
portamentului observabil. 

Omul găsește și în activitatea cognitivă o 
apetență mai mult sau mai puţin complexă — 
o stare de tensiune în care soluţia problemei 
este căutată prin punerea la încercare a unor 
diferite strategii, prin aplicarea experienţei an- 
terioare și prin gîndirea productivă. În cazul 
unei reușite, tensiunea se descarcă brusc într-o 
experienţă de consumare. Situaţia de consu- 
mare a fost studiată, mai ales, de psihologia 
formei (Gestaltpsychologie). Este ceea ce Karl 
Bühler numește «experienţa lui „Aha !4» — 
apariţia bruscă a unei semnificaţii ce se jus- 
tifică printr-o evidenţă irezistibilă, indiscuta- 
bilă. 

Experienţa aceasta este însoțită şi, de fapt, 
cauzată de o modificare caracteristică a struc- 
turilor cognitive în joc. În termeni de psiho- 
logie a formei, problemele nerezolvate apar ca 
nişte „structuri imperfecte“ : sînt structuri că- 
rora le lipsesc anumite părți sau în care unele 
părți se contrazic. În general, problemele sînt 

nişte structuri în dezechilibru. În procesul gîn- 
dirii productive, se observă manifestări bruste 
de echilibru, și tocmai cîștigul brusc de echi- 
libru şi de armonie îşi găseşte reflectarea emo- 
ţională în «experienţa lui „Aha !%». Atît, despre 
consumare. Totuși, efectul asociat în mod nor- 
mal consumării şi căruia aceasta îi datorează 
existenţa sa biologică — acest efect este ade- 
vărul cunoașterii : „adevăr“ în sensul critic- 
realist al adaptării optime a structurilor cogni- 
tive la realitatea obiectivă. 


În acest sens, putem spune că, în timp ce 
adevărul este efectul obiectiv al gîndirii, ex- 
periența evidenţei este obiectivul subiectiv al 
ei. Evidenţa, așa cum am văzut, se naşte din 
echilibrul structural, din armonie şi ordine, 
care, în ultimă analiză, sînt mai degrabă cate- 
gorii estetice decît categorii epistemologice. 
Dar, după felul în care este construit sistemul 
nostru cognitiv, se pare că frumuseţea duce la 
adevăr. Natura pare să împărtășească încre- 
derea pe care o exprimă formula medievală 
„verum et pulchrum convertuntur“ — încre- 
derea că „adevăr“ şi „frumos“ sînt concepte 
interschimbabile, sinonime, tinzînd, și unul și 
celălalt, în cazul în care cuvintele sînt insu- 
ficiente, spre acelaşi Inexprimabil. 

Singurul neajuns este că această formulă 
ascunde un realism naiv, adică un realism care 
confundă corelație şi identitate. Consumarea 
este numai în corelaţie cu efectul, ea nu îl 
poate asigura ; experiența evidenţei garantează 
tot atît de puţin adevărul pe cît experienţa 
orgasmului garantează fecundarea. Dacă lu- 
crurile ar sta altfel, atunci în ştiinţă nu s-ar 
pune problema „verificării“. 


III. CONSECINȚE ALE CONCEPTULUI 
LORENZIAN DE „IPOTEZĂ DE LUCRU“ 


Voi schiţa acum consecinţele argumentației 
precedente asupra unei evaluări a criticii pe 
care o face Piaget poziţiilor lui Lorenz. 


410 


Mai întîi, atunci cînd utilizăm concepte ca 
„ipoteză de lucru“ şi „necesitate“, s-ar cuveni 
să precizăm dacă argumentaţia noastră se si- 
tuează la nivelul realităţii subiective sau la 
cel al realităţii obiective. În general, cînd vor- 
bim despre o „ipoteză de lucru“, avem în 
minte şi unul şi celălalt nivel. Din punct de 
vedere obiectiv, o ipoteză de lucru se carac- 
terizează printr-o corespondenţă destul de slabă 
cu realitatea. Din punct de vedere subiectiv, 
ea este exploratoare, neconstrîngătoare, un fel 
de conjectură fără angajare. 

Această conotaţie subiectivă este absolut ex- 
clusă din raționamentul lorenzian. Cît despre 
nivelul subiectiv, Lorenz ar fi întru totul de 
acord cu Piaget asupra caracterului incoantes- 
tabil, necesar al categoriilor ereditare ale ra- 
tiunii. El susține că aceste categorii sînt mai 
mult decît un simplu mijloc de a organiza ex- 
perienţa (cum vroia să spună Kant), că, de 
fapt, ele au, în acelaşi timp, o funcţie de re- 
prezentare, că ele spun ceva despre structura 
lucrului-în-sine. Dar Lorenz vrea, dimpotrivă, 
să spună şi că aceste categorii, oricît de evi- 
dente, necesare și infailibile ar părea, nu sînt, 
totuşi, decit o tentativă filogenetică de atin- 
gere asimptotică a adevărului. 


Dacă trecem acum la conceptul de „necesi- 
tate“, aşa cum îl utilizează Piaget, pare tot 
atît de limpede că el nu poate denota decit 
aparența subiectivă a produselor gîndirii. Ter- 
menul „necesitate“ trimite vizibil la ceea ce eu 
am numit „evidenţa irezistibilă“ a unei solu- 
tii, care, în cele din urmă, apare ca o „formă 
bună. De fapt, Piaget derivă în mod explicit 
„necesitatea“ din procesele de echilibrare — 
şi am văzut că stabilirea echilibrului cognitiv 
antrenează efectiv experiența evidenţei. Dacă 
am vrea, totuşi, să spunem că procesele de 
echilibrare produc „necesitate“ în sensul obiec- 
tiv de „necesarmente adevărat“, nu s-ar mai 
vedea pe baza căror principii epistemologice 

(altele decît realismul naiv) s-ar mai stabili 
această corespondenţă. 

Avind în vedere că Lorenz utilizează ter- 
menul „ipoteză de lucru“ într-un sens pur 
obiectiv, în vreme ce noţiunea de „necesitate“, 
după Piaget, trebuie să fie înțeleasă, pe de 
altă parte, ca referindu-se strict la subiectiv, 
urmează că, logic, cele două concepte nu se 
pot contrazice. Nu le-am putea considera con- 
tradictorii decît în cazul în care nu am opera 
nici o distincție între nivelul subiectiv şi ni- 
velul obiectiv, ceea ce ar echivala cu o poziţie 
realist naivă. 


IV. PROBLEMA NECESITĂȚII LOGICE ȘI A 
NECESITĂȚII MATEMATICE 


Piaget ar putea arăta că precedentele con- 
sideraţii nu dau răspunsul dorit. El ar putea 
spune că, atunci cînd vorbea de „necesitate“, 
nu se referea la simplul caracter incontestabil, 
că nu înţelegea nici adevărul obiectiv în sens 
realist, ci că, de fapt, se gîndea la validitatea 
logică. De fapt, o propoziţie ca „2+2—4%* nu 
este, în nici un caz, o „ipoteză de lucru. Tre- 
buie arătat că în articolul despre care vorbește 
Piaget, Lorenz abordase deja îndelung această 
problemă cu exactitate. El scria : 

«Nimic din ceea ce poate gîndi creierul nos- 
tru nu are o validitate a priori absolută..,, 
nici măcar matematicile, cu toate legile lor. 
Legile matematicilor nu sînt altceva decît un 
organ de cuantificare a lucrurilor exterioare 
şi care, în plus, reprezintă un organ foarte im- 
portant pentru viața omului..., care a dat ast- 
fel mari dovezi ale valorii sale, biologic vor- 
bind, aşa cum au făcut-o toate celelalte struc- 
turi „necesare“ ale gîndirii. Fireşte că mate- 
maticile „pure“..., ca teorii ale legilor interne 
ale acestui minunat organ de cuantificare, sînt 
de o importanţă pe care nu trebuie să ne te- 
mem că o supraestimăm. Dar acest lucru nu 
ne îndreptăţeşte să le considerăm absolute. 
Calculul și numărul afectează realitatea cam în 

felul în care o fac maşina de dragare și cupele 
ei. Din punct de vedere statistic... fiecare cupă 
draghează cam aceeași cantitate, dar, de fapt, 
nu se întîmplă niciodată ca două cupe să aibă 
același conţinut. Ecuația matematică pură este 
o tautologie... Două cupe ale mașinii mele sînt 
absolut egale, pentru că, strict vorbind, de fie- 
care dată este aceeaşi cupă, adică numărul 
unu. Dar numai fraza vidă are întotdeauna 
această validitate. Două cupe umplute cu ceva 
sau cu altceva nu sînt niciodată egale, numă- 
rul unu aplicat la un obiect real nu îşi va 
găsi niciodată egalul în tot universul 3». 


Mă îndoiesc totuşi că Piaget se va mulțumi 
cu această explicaţie. Oricît de tautologice ar 
putea fi matematicile, nu sînt, în mod sigur, 
triviale în sens psihologic. Rezolvarea unei pro- 
bleme de matematici este un veritabil act de 
gîndire productivă — un fel de interacţiune 
cu înalt grad de complexitate a „mașinii de 
dragare“ cu ea însăși, interacţiune pe care mo- 
delul lui Lorenz nu o explică. 

Raționamentul matematic este o activitate 
a creierului, așa cum este orice rezolvare de 
probleme empirice. De aceea, întrebarea piage- 
tiană inițială subzistă : cum ar putea un pro- 
dus al unor mutații aleatorii și al selecţiei, 
contingent și fundamental imperfect, să atingă 
vreodată o stare în care să facă lucruri cum 
ar fi, de exemplu, o ecuație matematică, ne- 
cesarmente adevărată pentru că este ideală ? 
În realitate, nu este altceva decît vechea enig- 
mă carteziană : cum este posibil să percepem, 
în desenul trasat în grabă pe tablă de către 
matematician, triunghiul ideal a cărui sumă a 
unghiurilor este exact (şi în mod necesar) 
180 * ? 

În cazul în care categoriile gîndirii noastre 
ar reflecta doar nivelul de perfecțiune dobîn- 
dit genetic al structurii (hardware) creierului 
nostru, gîndirea noastră matematică nu ar pu- 
tea, în acest sens, să atingă starea ideală și să 

conceapă „2+2==4%, ci ar fi limitată la ceva 
ca „24+2 23,98%. 

Totuşi, acest argument implică un izomorfism 
foarte concret între structurile mintale şi 
structurile creierului. De fapt, dacă un triunghi 
perceput sau desenat nu ar fi altceva decit un 
fel de proiecţie (mapping) fotografică a unui 
triunghi construit pornind de la potenţialităţile 
cortexului vizual, cu greu am putea înţelege că 
el ar putea avea proprietăţi ideale — chiar 
dacă durata filogenezei ar fi infinită! Exact 
în acest gen de argumentațţie s-au lăsat prinși 
teoreticienii formei, cînd au postulat existenţa 
„cîmpurilor de forță“ din creier pentru a ex- 
plica regularităţile formelor (Gestalten) min- 
tale. 

Impasurile nu vor putea fi evitate decît re- 
nunțînd, odată pentru totdeauna, la conside- 
rarea fenomenelor subiective ca pe nişte „fac- 
simile“ ale proceselor creierului. Nu configu- 
rarea unui mesaj nervos, ci semnificația lui 
poate fi înțeleasă ca direct reprezentată în con- 
stiință ; termenul de „semnificaţie“ (sau de 
„informație“, cum preferă Lorenz să spună) 
trimite la caracteristicile de mediu care ar tre- 
bui presupuse pentru a face ca efectele com- 
portamentale ale mesajului nervos să fie op- 
tim adaptative. 

Fapt interesant, noțiunea implică o relație 
de complementaritate între limitările compor- 
tamentului şi gradul de regularitate al semni- 
ficației atribuite. 

Dacă ar exista un mijloc să întrebăm broaş- 
tele lui Jerome Lettvin 4 despre forma muşte- 
lor, ele ar răspunde, probabil, că toate muștele 
sînt ideal rotunde — pur şi simplu pentru că 
sistemul lor senzorial nu permite diferențieri 
comportamentale privind orientarea muştei. 
Organismele situate mai sus în ierarhie, al că- 
ror echipament senzoriomotor permite, de 
exemplu, ghicirea direcției în care este cel 
mai probabil ca musca să facă mişcarea ur- 
mătoare, trebuie să plătească această compe- 

tenţă mai accentuată prin pierderea simetriei 
în reprezentarea lumii. 

Văzută din acest unghi, lumea platoniciană 
a ideilor pure, care se revelează intuiţiilor 
noastre îndărătul umbrelor deformate ale lu- 
crurilor empirice, este departe de a fi asimp- 
tota pe care un aparat cognitiv meşterit de 
o mutație oarbă și o selecţie schiloadă ar pu- 
tea să nu o atingă niciodată. Dimpotrivă, ca- 
pacitatea noastră de a concepe formele şi rea- 
lizările ideale este moștenită din stadiile pri- 
mitive ale filogenezei cognitive. 

Experienţa necesităţii logice o facem în do- 
meniul formelor ideale. Un silogism ca „Toți 
X sînt U; Y este X; deci Y este U“ nu este 
cu necesitate adevărat decît pentru o minte 
capabilă să înţeleagă ideea de suprafeţe in- 
cluse în aşa fel încît să fie cuprinse succesiv 
unele în altele. Numai caracterul ideal al aces- 
tei imagini conceptuale furnizează intuirea ade- 
vărului fără excepţie — adică necesitatea silo- 
gismului de mai sus. 


În rezumat : cine are de gînd să pună în dis- 
cuție originea filogenetică, şi deci caracterul 
„ipotetic“ al categoriilor fundamentale ale gin- 
dirii, nu le poate considera „necesare“ în sensul 
de evidente, incontestabile, ideale şi perfecte. 
Aceasta lasă întreagă problema de a şti dacă, 
în general, concepția unei filogeneze prin mu- 
taţii întîmplătoare și supraviețuirea celui mai 
adaptat este un model bun. În stadiul în care 
ne aflăm, este cu certitudine singurul model 
legitim pe care îl avem la dispoziţie. Dar se 
cuvine să ținem seama că el nu explică rea- 
litatea conștiinței. Desigur, selecția permite 
introducerea conceptului de adaptativitate în 
descrierea organismelor şi, deci, atribuirea de 
„semnificații“ proceselor creierului, semnifica- 
ţii ce pot fi considerate ca descrieri ale conți- 
nuturilor conștiente. Dar este o procedură pur 
formală, un „fel de a spune“, un fel de a ne 
organiza conștiința. Conștiinţa este, totuși, mai 
mult decît o simplă construcţie formală — cel 

puţin pentru posesorul creierului în cauză. 
Această realitate pe care behaviorismul s-a 
mulțumit să o treacă sub tăcere, dar pe care 
nu a respins-o niciodată cu adevărat, ar trebui 
să ne amintească de caracterul prealabil al 
înțelegerii actuale a naturii de către noi. 


Comentariu 


Jean Piaget 


Nu-mi este ușor să-i răspund lui Bischof; 
expunerea lui e atît de bogată şi atît 
de subtilă, încît ar trebui să o recitesc 
atent pentru a-i putea răspunde în detaliu; 
aş vrea, însă, mai întîi, să spun că, din păcate 
(şi mă simt vinovat), nu am citit mult din 
Konrad Lorenz. Dar l-am cunoscut bine, îm- 
preună cu Inhelder, într-un „study-group“ de 
psihologie a dezvoltării la O.M.S.6, patru ani 
la rînd, unde am constatat, amîndoi, că abia la 
sfîrsitul celui de-al patrulea an am început să 
ne înțelegem. În cel de-al patrulea an, Lorenz 
a exclamat : „Dar nu sînteți un empirist, eu 
credeam că sînteţi !% Ca să vă arăt cît de pu- 
țin ne-am înțeles. Și i-am răspuns : „Dar sînt 
un adversar absolut al empirismului, iar eu 
credeam că dumneavoastră sînteți empirist“, 
după care mi-a răspuns: „Dimpotrivă, eu sînt 
discipolul bătrînului meu coleg de la Königs- 
berg, adică al lui Kant, și caut să traduc ca- 
tegoriile lui Kant în termeni biologici sub 
formă de inneitate“. 

În pasajul pe care Bischof îl critică în tex- 
tul meu, nu era vorba de discutarea inneită- 
ţii, la care m-am referit în legătură cu Chom- 
sky. Voiam numai să semnalez că Lorenz, că- 
ruia i-am pus imediat problema de a ști dacă, 
în cazul în care categoriile kantiene ar fi în- 

născute, este vorba de o ereditate generală 
sau numai de o ereditate specifică, mi-a răs- 
puns că are în vedere o ereditate specifică şi, 
în consecinţă, variabilă de la o specie la alta. 
În felul acesta am înţeles noţiunea de „innate 
working hypothesis“. În textul meu, îl laud 
pentru prudenţa de a nu considrea inneitatea 
categoriilor kantiene ca pe un caracter uni- 
versal. I-am spus, așadar, lui Lorenz (şi con- 
tinuu să cred): „Dumneavoastră reţineţi din 
Kant, mai întîi de toate, ideea prealabilului —- 
ceea ce condiționează experiența —, şi sint 
întru totul de acord cu acest antiempirism, dar 
sacrificați necesitatea, în măsura în care acea- 
stă inneitate nu ar fi decît specifică. Insist, 
în ceea ce mă priveşte, asupra necesităţii, dar 
asupra unei necesități logice, care — se înțe- 
lege de la sine — nu poate rezulta din sisteme 
închise. Din acest punct de vedere, echilibra- 
rea este construirea de structuri în final în- 
chise, care se compun autonom, ca un grup în 
domeniul matematicilor*. Cu alte cuvinte, îl 
lăudam pe Lorenz pentru prudenţa lui în le- 
gătură cu categoriile kantiene, dar găseam, în 
acelaşi timp, că delimitarea prealabilă pare 
secundară ; în ce mă privește, contest preala- 
bilul în sensul inneităţii structurilor, dar rețin 
necesitatea în sensul la care m-am referit. Bi- 
neînțeles, dacă în articolul meu aș fi discutat 
mai în detaliu despre Lorenz, aș fi formulat şi 
alte rezerve, îndeosebi rezerva privind explica- 
rea adaptării cunoștințelor numai prin selecție 
și prin avantajele pe care o cunoaștere mai mult 
sau mai puţin adecvată le procură speciei ; cred 
că dacă lucrurile stau astfel în legătură cu cu- 
noștințele practice elementare (adică procura- 
rea hranei, căutarea unui loc potrivit pentru 
cuibul unei păsări etc.), nu văd absolut deloc 
cum poate selecția să explice, cînd este vorba 
de cunoştinţe umane, avantajul obţinut de spe- 
cia umană în inventarea, de pildă, a numerelor 
imaginare sub forma rădăcinii pătrate a unui 

număr negativ. Mi se pare greu de înțeles, în 
concepţia neodarwinistă a instinctelor lui Lo- 
renz, corespondența formării ereditare a mor- 
fogenezei şi a comportamentelor. Într-adevăr, 
comportamentul depăşeşte frontierele somei şi 
presupune tot felul de anticipări raportate la 
mediul extern. Dacă aş fi discutat această pro- 
blemă mai îndeaproape cu Lorenz, ţinină 
seama de neodarwinismul său, aş fi citat exen:- 
plul cu pagurul, care mi se pare foarte re- 
prezentativ. Pagurii sînt victimele unor mutaui 
aleatorii în sensul că au abdomenul moale, 
dar, în acelaşi timp, apare o conduită speci- 
fică ereditară, şi anume aceea de a se adă- 
posti în cochilii de gasteropode; deci, pe de o 
parte, o mutație defavorabilă pentru supra- 
viețuirea speciei, apoi, pe de altă parte, un 
comportament ce remediază, compensează şi 
readuce la o situație normală. Or, nu poate îi 
vorba de două formaţii de aceeaşi natură, adică 
amîndouă datorate unor mutații aleatorii car 
trebuie puse pe același plan. Iată direcţia în 
care aş fi discutat cu Lorenz; însă, repet că, 
pe terenul pe care s-a situat Bischof, n-am 
făcut decît să citez interpretarea ipotezei înnăs- 
cute de lucru ca pe o laudă la adresa pruden- 
tei lui Lorenz de a nu voi să confunde direct 
înnăscutul și universalul. 


Răspunsul mai detaliat al lui Piaget la ar- 
gumentele lui Bischof figurează în capitolul 13 
(„Consideraţii finale“). Din scurtul răspuns dat 
lui Bischof, în cursul dezbaterii, am ales un pa- 
saj de natură să lămurească concepția piageti- 
ană asupra necesității: „Insist (...) asupra ne- 
cesităţii, dar asupra unei necesităţi logice, care 
— se înțelege de la sine — nu poate rezulta 
din sisteme închise. Din acest punct de vedere, 
echilibrarea este construirea de structuri în fi- 
nal închise, care se compun autonom, ca un 
grup în domeniul matematicilor“. Expresii ca 
„în final închise“ și „care se compun autonom“ 
par să conţină cheia noțiunii piagetiene de ne- 

cesitate. Se pare că Piaget sugerează o „zăvo- 
rire“, asemănătoare unui proces de constituire 
a ordinii prin zgomot, urmat de închiderea com- 
binatorie a sistemului, după asamblarea între 
ele a părţilor. Într-adevăr, acestea par să fie 
mecanismele care asigură noutatea și necesita- 
tea în modelul piagetian. Această dilemă (ne- 
cesitate versus fluctuație imprevizibilă, actua- 
lizarea unui traseu predeterminat versus or- 
dine prin zgomot) a atins deja punctul cel mai 
aproape de soluționare (soluția va fi obținută 
prin dovezi empirice) în expunerea lui Chan- 
geux și în discuția care urmează (vezi cap. 8). 

În cursul dezbaterii, nu se va obţine de la 
Piaget o imagine mai clară a surselor necesi- 
tăţii. Totuși, în mai multe lucrări, el tratează 
această problemă. Trebuie notat, de asemenea, 
rolul pe care Bischof îl atribuie „echilibrării“ și 
„reechilibrării“, cînd descrie agentul biologic al 
noutăţii conceptuale („experienţa lui «Aha !»“); 
în această privinţă, concordanța cu Piaget este 
evidentă. 


CAPITOLUL 1i 


CUNOAȘTEREA 
ȘI „FUNCŢIA SEMIOTICĂ“ 


Dan Sperber, antropolog al cunoașterii, a că- 
rui abordare originală a simbolismului se acordă 
cu lingvistica geserativă a lui Chomsky *, s-a 
întrebat deja despre sensul termenului „funcţie 
simbolică sau semiotică“ (vezi capitolul 7). Ba- 
zîndu-se pe ipoteza îinneistă, el construieşte 
aici o critică a semiologiei. Argumentul esen- 
țial al lui Sperber este că orice poate deveni 
un simbol. El consideră că nu există clasă în- 
chisă și determinată de entităţi (percepte, serii 
de fenomene, obiecte exterioare și aşa mai de- 
parte) caracterizabile prin proprietatea lor co- 
mună de a fi simboluri reale sau potențiale. 
Toate perceptele, conceptele și relaţiile pot fi 
transformate atît în descrieri, cît şi în simboluri. 
Sperber este de părere că nu există o așa-numi- 
tă „gramatică a simbolismului“, pentru că an- 
samblul de fenomene interpretabile simbolic nu 
este nici numărabil, și nici supus regulilor. 
„Condiţiile input“ sînt singurele criterii vala- 
bile pentru ca un fenomen să se proiecteze în 
lumea simbolică a unui anumit individ şi/sar 
al unei culturi. Or, nu se pot cunoaşte condiţiiie 
de input valabile aici și acum decît prin metode 
empirice, prin studierea atentă a dispozitivului 
mintal asociat transformărilor simbolice și a 


* Vezi D. Sperber, Rethinking Symbolism, Cam- 
bridge, 1975. 

dispozițiilor înnăscute care orientează selecta- 
rea datelor ; se efectuează apoi traducerea lor 
în scheme simbolice adecvate, putind, după caz, 
să fie investite cu o rezonanță deosebită (cog- 
nitivă și/sau emoţională). Sperber asociază fie- 
care reprezentare conceptuală cu reprezentarea 
perceptuală corespunzătoare după trei modali- 
tăți distincte, dar compatibile : modalitatea se- 
mantică, modalitatea enciclopedică sau descrip- 
tivă și modalitatea simbolică. Același percept 
poate fi asociat cu trei modalităţi de reprezen- 
tare, dar aceasta nu înseamnă că cele trei me- 
canisme de transformare se confundă. Cu alte 
cuvinte, Sperber respinge „teza curentă“ con- 
form căreia reprezentările semantice și sim- 
bolice sînt, amîndouă, subsumate unei singure 
modalități de decodare, numită funcţie semio- 
tică. Există o capacitate de simbolizare speci- 
fică și înnăscută. Modalitatea de reprezentare 
simbolică se dezvoltă, în aceeași măsură, în 
cursul ontogenezei ; mecanismele sale interne 
nu sînt învățate și nu pot fi explicate în ter- 
meni de „inteligenţă generală“. Sperber antici- 
pează ideea că antropologii cunoaşterii, odată 
eliberați de prejudecata relativistă, vor putea 
contribui în mare măsură la clarificarea pro- 
blemei fundamentelor înnăscute ale cunoașterii 
umane. Înzestrat atît cu capacități înnăscute 
proprii speciei, cît și cu conţinuturi variind în 
funcţie de culturi, domeniul reprezentărilor 
simbolice prezintă un interes deosebit. El con- 
stituie, pentru Sperber, o activitate mintală 
majoră, independentă de limbă, dar tot atît de 
importantă pentru mecanismele intrinseci ale 
gîndirii conceptuale. 

În discuția care urmează, poziţia lui Sperber 
este contestată de Piaget și Papert; ei susțin 
că ceea ce, la prima vedere, pare a fi „neîn- 
vățat“ este, de fapt, rezultatul învăţării indi- 
recte. 

Observaţii despre 

lipsa unei contribuţii pozitive 
a antropologilor 

la problema inneităţii 


Dan Sperber 


Din nefericire, antropologia actuală nu are de 
adus o contribuţie deosebită în această dez- 
batere ; în consecinţă, mă voi limita la cîteva 
observații destul de simple. 

Pînă în prezent, contribuţia majoră a antro- 
pologiei la problema inneităţii a fost nega- 
tivă ; ea a furnizat izbitoare contraexemple la 
ipotezele inneiste etnocentrice, care atribuiau 
un caracter natural instituţiilor și valorilor 
occidentale, făcînd din moravurile noastre bu- 
nuri ale omului perfect. Combătind acest na- 
turalism naiv, antropologii au ajuns la convin- 
gerea că toate ipotezele inneiste sînt naive şi, 
în consecinţă, le-au tratat cu dispreţ. Ei au 
încetat să mai ia parte la o dezbatere a cărei 
inutilitate au crezut — prematur — că o de- 
monstraseră deja. 

Cu toate acestea, cercetările şi argumentele 
lingviştilor generativişti sînt, astăzi, atît de 
solide, încît nu mai este admisibil să se nege 
că limba poate avea puternice baze înnăscute. 
Antropolgii antiinneişti vor trebui, aşadar, să 
cedeze în această privinţă, care nu-i privește 
direct, dar vor aduce, totuşi, argumentul că, 
tocmai pentru faptul că Homo sapiens este ge- 
netic înzestrat cu fundamentele limbajului, nu 
mai este nevoie de nici o bază înnăscută pen- 
tru a explica învăţarea culturii. Limba şi in- 
teligenţa generală care o însoţeşte constituie, 
probabil, instrumente destul de puternice pen- 
tru a explica tot restul procesului de în- 
vățare ; pe scurt, se va abandona relativismul 
lingvistic pentru a asigura mai multe garanţii 
relativismului cultural. Tocmai această atitu- 

dine de renunțare îi caracterizează pe antro- 
pologii de azi şi acest lucru aş dori să-l critic 
aici. 

Cei care susțin concepţia „inneism lingvistic 
plus relativism cultural“ vor avea la îndemînă 
două tipuri de argumente. În primul rînd, în- 
treaga cunoaștere enciclopedică de natură să fie 
învățată poate fi explicată şi, în consecinţă, 
transmisă verbal ; deci, un copil care își înțe- 
lege limba nu ar mai avea nevoie de nimic 
altceva pentru a-şi înţelege cultura. În al doi- 
lea rînd, aptitudinea pentru interpretarea sim- 
bolică, aspect esenţial al culturii, ar fi depen- 
dentă de un sistem semiologic analog cu cel al 
limbii, şi orice copil care ştie cum să vor- 
bească poate, doar datorită acestui lucru, să 
dispună de structuri care îi vor permite să 
simbolizeze. Limba ar interveni, așadar, în în- 
văţarea culturală în două feluri : direct, ca in- 
strument de transmitere a cunoaşterii enci- 
clopedice ; indirect, ca model de dispozitive 
simbolice. Aş vrea să arăt pe scurt că aceste 
două ipoteze își pierd plauzibilitatea cînd sînt 
confruntate cu fapte pe care se presupune că 
le explică şi că, deci, poziţia de retragere care 
pare să-i tenteze pe susținătorii relativismului 
cultural nu poate fi apărată. 

În primul rînd, chiar dacă, în principiu, con- 
ținutul propoziţional al cunoașterii culturale 
poate fi transmis verbal prin predare/învăţare 
explicită şi completă, lucrurile nu se întimplă 
întocmai așa. Instruirea directă nu joacă de- 
cît un rol parţial — chiar minim — în procesul 
învăţării ; fiecare ființă umană ştie mult mai 
mult decît a fost învățată. Pentru a nu da 
decît un exemplu, orice fiinţă umană care tră- 
iește într-o societate știe cum să recunoască, 
să înţeleagă şi să aprecieze, conform culturii 
sale, un repertoriu deschis de vorbe de duh. 
Or, nu numai că instruirea adulților în această 
privinţă este foarte vagă, dar însăși vorba de 
duh propriu-zisă nu este cu adevărat recunos- 
cută ca atare decît de o persoană care nu are 

nevoie să-i vadă pe alţii rîzînd pentru a o con- 
sidera și el hazlie, și nu este apreciată decit 
de o persoană care nu a avut nevoie să i se 
explice. Dacă exemplul și instruirea joacă un 
rol în învăţarea vorbei de duh, ele sînt inca- 
pabile să funcţioneze în procesul învăţării fără 
ca o anume aptitudine să se fi dezvoltat în in- 
divid. De regulă, chiar dacă procesul de în- 
văţare se bazează în principal pe enunţuri 
auzite, el nu constă, pur şi simplu, din înregis- 
trarea conţinutului propozițional al acestor 
enunțuri ; în consecință, nu se poate afirma că 
cunoștințele dobîndite sînt deductibile din 
enunţuri auzite exclusiv prin operaţii ale inte- 
ligenţei generale lipsite de specializări înnăs- 
cute. Realitatea este că nu ştim nimic despre 
aceste lucruri, şi că ar fi greșit să excludem 
a priori ipotezele inneiste (după cum ar fi la 
fel de greșit, desigur, să le dăm întîietate tot 
a priori). 

A doua ipoteză, conform căreia activitatea 
simbolică utilizează mecanisme analoge celor 
ale limbajului, pune o problemă și mai inte- 
resantă, în primul rînd pentru că este unanim 
acceptată, nu numai de antropologi, dar şi de 
psihologi, filosofi și alţii, în al doilea rînd, pen- 
tru că ea poate fi în întregime combătută, și, 
în al treilea rînd, deoarece, prin combaterea 
ei, se relevă posibilitatea unor mecanisme min- 
tale înnăscute de un tip nou. 

O reprezentare conceptuală poate fi asociată 
cu reprezentarea perceptivă din care provine 
în trei feluri. Primul, în cazul particular în 
care reprezentarea perceptivă este reprezenta- 
rea fonetică a unei propoziţii, o reprezentare 
semantică îi este asociată prin gramatică. Al 
doilea, orice reprezentare perceptivă poate fi 
descrisă printr-o reprezentare enciclopedică. Al 
treilea, o reprezentare perceptivă poate evoca 
o reprezentare simbolică, care nu este nici un 
sens determinat de gramatica limbii, şi nici nu 
reprezintă o descriere a perceptului. 

Evident, reprezentările semantice, enciclo- 
pedice şi simbolice nu sînt incompatibile și pot 
fi asociate cu acelaşi percept. Dacă, de exemplu, 
Paul îi spune Mariei „Te iubesc“, Maria aso- 
ciază sunetelor percepute o reprezentare se- 
mantică a propoziției, o reprezentare enciclo- 
pedică de tipul „Paul mi-a făcut o declarație 
de dragoste“ şi, în sfîrşit, o reprezentare sim- 
bolică, ce depinde de propriile ei sentimente. 
Sau, la fel, o predică religioasă are semnifica- 
ţia propoziţiilor rostite ; este descrisă ca o com- 
portare a predicatorului şi evocă credincioşilor 
sentimente de teamă față de propriile păcate. 

Teza cea mai general acceptată, implicit sau 
explicit, constă în ideea că această reprezen- 
tare tripartită de concepte nu este decit apa- 
rentă şi, de fapt, este subsumată uneia bipar- 
tite : reprezentările semantice şi reprezentă- 
rile simbolice ar depinde, împreună, de o sin- 
gură funcţie semiotică şi s-ar referi la semne, 
enunțuri sau simboluri, pe care mintea le-ar 
descifra, spre deosebire de alte obiecte ale per- 
cepţiei, pe care mintea s-ar mulţumi doar să 
le descrie. Dacă această concepţie semiologică 
ar fi exactă, ea ar conferi un caracter verosi- 
mil iniţial concepţiei potrivit căreia activitatea 
simbolică este modelată pe activitatea lingvis- 
tică și nu presupune nici o aptitudine înnăscută 
deosebită. 

Și, totuși, această concepție este greşită, aşa 
cum am încercat să demonstrez în detaliu 
într-o carte a meal. Nu voi aduce aici decit 
un singur argument împotriva concepţiei se- 
miologice, dar acesta va fi suficient pentru a 
o infirma și are consecințe directe asupra pro- 
blemei echipamentului mintal înnăscut. 


Concepţia semiologică sau nu are nici o 
semnificație empirică precisă, și, în acest caz, 
nu mai are rost să fie discutată (un punct de 
vedere apărat mai devreme de Chomsky — 
vezi capitolul 7), sau trebuie să afirme că există 
o gramatică a simbolismului comparabilă cu 
cea a limbajului. O gramatică este un dispozi- 

tiv care enumeră (în sensul matematic al cu- 
vîntului) ansamblul propoziţiilor unei limbi. În 
acest sens, gramatica diferă de alte dispozitive 
mintale în care ansamblul de părţi care le con- 
stituie nu poate fi enumerat. De exemplu, ni- 
mănui nu-i va trece prin cap să construiască o 
gramatică din posibili stimuli vizuali ; ansam- 
blul acestor stimuli este, în general, definit de 
condiţii de input (cum ar fi lungimea de undă 
și intensitatea) și nu poate fi enumerat. Între- 
barea constă, deci, în a ști dacă ansamblul de 
fenomene susceptibile de o interpretare sim- 
bolică este enumerabil și dependent de o gra- 
matică ori nu poate fi definit decît de con- 
diţii de input. Îndată ce întrebarea este expri- 
mată în acești termeni, răspunsul este evident : 
în anumite condiţii, orice obiect al gîndirii 
poate stîrni o evocare simbolică ; astfel, an- 
samblul de fenomene simbolice nu este enu- 
merabil şi nu poate fi definit decît de condiţii 
de input. În consecinţă, dispozitivul mintal pe 
care se întemeiază activitatea simbolică este 
cu desăvîrşire diferit de cel pe care se înteme- 
iază activitatea lingvistică. Orice concepţie se- 
miologică, fie cea elaborată de antropologi, fie 
cea elaborată de Piaget. care atribuie structuri 
de același tip atît limbii, cît şi simbolismului 
este. aşadar, eronată. Așa-numita funcţie se- 
miologică nu există. Problema învăţării sim- 
bolismului rămîne neatinsă. 

Respingerea acestei concepții sugerează cî- 
teva observații de ordin speculativ. Dacă con- 
cepția semiologică ar fi fost justă, ea ar fi dat 
pe loc răspuns la două întrebări fundamen- 
tale ale oricărei teorii a simbolismului (1) În 
ce condiţii este un fenomen interpretat sim- 
bolic ? (2) Care este legătura dintre fenomenul 
simbolic și interpretarea lui ? Într-adevăr, dacă 
simbolismul ar avea o gramatică, toate obiec- 
tele create de această gramatică ar fi interpre- 
tate simbolic, iar gramatica în sine ar defini 

deoarece nu există o gramatică a simbolismului, 
aceste două întrebări fundamentale rămîn fără 
răspuns. Alte două tipuri de răspuns pot, de 
asemenea, fi înlăturate pe loc. În primul rînd, 
activitatea simbolică nu face obiectul instruc- 
tiunilor explicite şi exhaustive şi, de aceea, 
gama și mecanismul interpretării simbolismului 
nu sînt determinate de procesul de învăţare. 
În al doilea rînd, nu este clar ce consideraţii 
raţionale (de adaptare, de exemplu) ar con- 
stringe fiinţele umane să facă din unele per- 
cepte puncte de plecare pentru o evocare sim- 
bolică ; ar fi, deci, arbitrar să afirmăm că 
dispozitivul simbolic este, pur şi simplu, pro- 
dusul unei inteligențe generale. Dimpotrivă, 
pare de conceput că, cu cît înțelegem mai bine 
mecanismele selectării şi interpretării simbo- 
lice, cu atît vom ajunge mai curînd să credem 
că organismul care le-a dezvoltat a fost înzes- 
trat de la bun început să le îndeplinească în 
cest fel. Această aptitudine înnăscută ipotetică 
este de două ori interesantă, o dată pentru că se 
referă la o activitate mintală majoră (spre deo- 
sebire, de exemplu, de mecanisme înnăscute 
minore, legate, probabil, de identificarea culo- 
rilor sau recunoașterea chipurilor), iar, în al 
doilea rînd, pentru că această aptitudine este 
de un tip radical diferit de aptitudinea pentru 
limbă, chiar dacă intervine, la nivelul gîndirii 
conceptuale, ca și limba. 


Dacă antropologia trebuie, în cele din urmă, 
să contribuie în mod pozitiv la studierea baze- 
lor genetice ale cunoașterii, o va face la ni- 
velul gîndirii conceptuale, în care metoda ex- 
perimentală are limite recunoscute, şi, mai cu 
seamă, în domeniul simbolismului, unde varia- 
tiile culturale sînt cele mai pline de învăţă- 
minte. O asemenea contribuţie nu va fi posi- 
bilă decît dacă antiinneismul și semiologismul 
vor fi abandonate. 

Discuţie 


Papert : Aş vrea să mă refer la problema ri- 
dicată de Sperber privind capacităţile ce apar 
la copil fără ca ele să-i fi fost predate. Este gre- 
şit să identificăm învățarea cu situaţia clasică 
în care un profesor stă în faţa clasei sau o 
mamă interacționează cu copilul. Societatea 
poate transmite cunoștințe tinerilor mult mai 
indirect. Ţinînd seama de obiectivele noastre 
teoretice, aceste căi indirecte sînt folosite şi 
în învăţămînt. De pildă, avem multe exemple 
de corespondenţă biunivocă în viața noastră 
socială. Sistemul de monogamie ne învaţă 
multe lucruri, printre care un precursor al arit- 
meticii, și anume ideea de corespondenţă bi- 
univocă. Nu este, oare, plauzibil ca formele so- 
ciale să fie selectate pentru acest tip de funcţie 
de un proces de evoluţie ? 


Sperber : Este necesar să facem distincţie 
între instruire explicită şi directă, care explică 
ea singură procesul de învăţare, şi obiectele de 
reflecţie care nu pot să sugereze subiectului 
o dezvoltare sistematică decit dacă este în- 
zestrat pentru acest lucru. Un organism care 
a construit relația biunivocă prin observarea 
monogamiei nu-și datorează cunoașterea unei 
„învățări“ propriu-zise, ci, mai degrabă, pro- 
priilor sale facultăţi. 


Papert : Funcţia învăţării constă, în parte, 
în a da modele, şi asta s-ar putea rezuma şi 
astfel : „Iată, acest aspect al lumii este im- 
portant ; gîndiți-vă la el, însușiţi-vi-l ca mo- 
del de folosit mai tîrziu“. Chomsky şi, alături 
de el, întreaga tradiţie de inteligență artifi- 
cială susțin că o problemă extrem de dificilă 
privitoare la procesul de învăţare se referă la 
întrebarea de ce, dintre atîtea căi pe care le 
poate urma cel care învaţă, el alege unele și 
nu altele. Cred că există multe explicaţii, din- 
tre care unele pun în joc lucruri de felul ace- 

lora pe care Piaget le-ar numi „echilibrare“ 
între mai mulţi factori; altele ţin de faptul 
că societatea are metode de a atrage atenţia 
celui care învaţă prin etichetarea unor lucruri 
ca importante. Faptul că există sau nu un ase- 
menea principiu călăuzitor este de natură să 
joace un rol fundamental în determinarea a 
ceea ce este sau nu „învăţabilee. 

Să presupunem că am vrea să-i învăţăm pe 
copii, printre altele, că un lucru ca „omul care 
a fost aici ieri“ ar trebui să fie tratat, în- 
tr-un sens, ca un obiect în sine. Una din mo- 
dalităţile de a o face ar fi să repetăm „omul 
care a fost aici ieri“ în afara contextului unei 
inserţii într-o propoziţie. În acest fel, s-ar pu- 
tea construi o structură particulară, care ar 
juca un rol în învățarea perceperii structu- 
rilor în general. Dar iată ce-am vrut să spun: 
nu cunosc nici un studiu care să facă o încer- 
care serioasă de a trece în revistă mulţimea de 
posibile modalităţi indirecte de a învăţa ceea ce 
ar putea exista într-o societate dată ; şi, dacă 
nu facem o asemenea încercare, sîntem pe un 
teren foarte nesigur ca să putem face o afir- 
mațţie competentă. 


Chomsky : Există motive foarte bine înteme- 
iate de ce un asemenea studiu nu există, și 
asta merge pe linia celor spuse de Papert, lu- 
cru pe care îl consider greșit. Papert a spus 
că adevărata problemă (în această privinţă, 
sînt de acord cu el) constă în a afla de ce în- 
vățarea preferă să meargă pe un drum și nu 
pe altul; a mai spus că există multe expli- 
cații pentru acest fenomen, dar cu asta nu sînt 
de acord. Nu cunosc decît o singură explica- 
ție, şi anume ipoteza despre condiţiile preîn- 
scrise care limitează output-ul posibil ; dacă ar 
exista, într-adevăr, multe alte explicaţii, nume- 
roase propuneri ale căror consecinţe să le pu- 
tem testa, am fi în măsură să examinăm aceste 
multe explicaţii, cum sugerează Papert. Dar, 
înainte de a întreprinde aceasta, trebuie să 

mai existe ceva care să fie examinat. Pînă nu 
se avansează o propunere sau un ansamblu 
de propuneri care să aibă consecinţe empirice 
pe care să le putem investiga, este, pur şi sim- 
plu, inexact să spui că există numeroase ex- 
plicaţii. 

Nu spun că pentru orice eveniment fizic care 
se produce nu există un număr infinit de lu- 
cruri despre care se poate crede că l-au cau- 
zat. Dar nu se poate examina numărul infinit 
de cauze posibile. Se încearcă să se stabilească 
teorii științifice care să conducă la consecințe 
şi care să fie eventual comparate. În cazu- 
rile în care există un ansamblu de teorii de 
rezervă, o analiză le poate compara, cînd, însă, 
nu există un ansamblu de asemenea teorii, nu 
se poate face nimic. 


Premack : Trebuie să spun că Chomsky a 
luat problema şi a pus-o acolo unde ea se si- 
tuează pe linia acestei conferinţe, adică în do- 
meniul limbii, dar cred că modul în care un 
student învaţă ceva este un mister care depă- 
șește sfera limbii. Încercînd să învăţăm pe ci- 
neva, fie chiar cel mai simplu lucru, nu-l în- 
văţăm „un lucru“, ci un număr infinit de lu- 
cruri. A şti care sînt exact lucrurile care se 
pot preda cuiva și, din acestea, cîte învaţă 
subiectul înainte de a învăţa acel unic lucru 
pe care l-am avut în vedere, iată un lucru pe 
care-l putem afla dacă ne ostenim să numărăm 
fie ele şi numai cîteva scheme care au figurat 
in programul nostru de instruire. Să presu- 
punem că încercăm să învăţăm un animal re- 
laţiile biunivoce între bucățele de material 
plastic şi diferite fructe și că, la început, ani- 
malul prinde extrem de greu aceste relaţii. 
Spunem — de fapt, greșit, cum se va dovedi 
— că animalul nu a învățat nimic, deoarece 
continuă să răspundă la întîmplare despre co- 
respondenţa cuvînt-referent. În cele din urmă, 
observăm că există alte relaţii, pe care, de 

cuvintelor, proprietăţi de clasă ale referenţilor, 
operatori specifici cuvintelor, operatori specifici 
referenţilor. Există şi posibilitatea ca, înainte 
de a învăţa relaţiile biunivoce, subiectul să în- 
vețe o relaţie supraordonată — ca să zicem 
așa — conform căreia orice membru al clasei 
de cuvinte poate fi folosit pentru a obţine orice 
element al clasei referentului și să înveţe asta 
chiar dacă nu este corect. Se poate ca subiectul 
să înveţe toate acestea înainte de a învăţa că 
doar un anume cuvînt îi dă un anume referent. 
Dacă luăm în considerare lunile care sînt nece- 
sare pentru a-l învăţa asta, ne vom da seama că, 
de fapt, înainte ca subiectul să înveţe că un 
anumit cuvînt este necesar pentru a obține un 
anumit obiect, el învaţă toate cele menţionate 
mai sus şi, fără îndoială, mult mai multe lu- 
cruri, care nouă ne-au scăpat. Faptul că stu- 
dentul învaţă exact lucrul pe care profesorul 
îl are în minte (din mulţimea nedeterminată 
de lucruri din care se poate presupune că pro- 
fesorul alege un exemplu) este un mister la 
care cred că trebuie să medităm mai mult. 


Fodor: Oricine înţelege prima etapă a unei 
teorii a inferenței nondemonstrative (în ca- 
drul căreia învăţarea constituie un caz special) 
știe că nu se obţin asemenea inferenţe decât 
dacă punem constrîngeri anterioare asupra cla- 
sei de proprietăți proiectabile. La stadiul în 
care ne aflăm astăzi, aceasta nu mai este de- 
cît o remarcă banală în filosofia științei ; toată 
lumea ştie acest lucru de mulţi ani. Aşa că 
singurul argument posibil în privința nativis- 
mului este argumentul în privinţa rigurozităţii. 
Care sînt natura şi dimensiunea acestor con- 
stringeri ? Faptul că trebuie să existe așa ceva 
este demonstrabil pe baze logice. 


Premack : Aş vrea să corectez impresia că 
am acuzat antropologia ca fiind nonpertinentă 
sau trivială fie în sens tehnic, fie în sens ne- 
tehnic. N-am vrut decît să spun că antropo- 
logul ridică cu o mare perspicacitate o pro- 

blemă ai cărei prizonieri sîntem cu toţii şi, 
apoi, ne lasă fără soluţie. Dacă antropologul 
mă dezamăgeşte, asta se întîmplă doar pentru 
că, după ce formulează extrem de elegant pro- 
blema, nu are nimic mai elegant de oferit ca 
soluție decît să spună „Nu vă descurajaţi, în- 
cercaţi, încercați din nou“ ; or, este tocmai ceea 
ce oricum facem cu toţii. 

Problema pedagogică constă din unirea ce- 
lor două probleme pe care le-am discutat. Pro- 
blema dacă monogamia poate fi un exemplu 
de corespondenţă biunivocă nu reprezintă de- 
cît jumătatea problemei ; cealaltă jumătate 
este că ea poate fi, în principiu, un exemplu 
pentru o infinitate de lucruri. Cu excepția ca- 
zului în care anumite scheme sau dispozitive 
permit o anumită citire sau interpretare a exem- 
plului, este puțin probabil să existe vreun re- 
zultat specific sau demn de luat în conside- 
rare. Permiteţi-mi să menţionez o dovadă ele- 
gantă şi foarte simplă oferită de Levine? în 
sprijinul ideii conform căreia, pentru ca învă- 
tarea să aibă loc, ipoteza trebuie să fie în min- 
tea celui care învaţă. Levine folosește o si- 
tuație atit de simplă, încît putem ști imediat 
ce ipoteze utilizează subiectul. Din comporta- 
rea subiectului în ce priveşte alegerea dintr-o 
serie de încercări, se poate spune imediat dacă 
se gîndeşte la culoare, formă, mărime şi așa 
mai departe. Rezultatele arată că, în pofida 
unei perfecte conjugări a stimulului, a răspun- 
sului şi a consolidării, dacă ipoteza nu este în 
mintea subiectului, procesul de învăţare nu 
are loc. Ba, mai mult, aşa cum o poate dovedi 
Fodor, studiile asupra condiţionării verbale 
arată că aceasta nu se realizează decît dacă o 
ipoteză coextensivă cu ceea ce este luat în con- 
sideraţie este cunoscută de subiect. Este toc- 
mai ceea ce opera lui Levine ne arată într-un 
mod foarte concludent. 


Discuţia este axată pe două aspecte cruciale, 
care decurg din capitolele anterioare și conti- 

nuă în cele caure au mai rămas. Primul aspect 
se referă la problema demarcării între un: in- 
put structurat, un material upt pentru o uc- 
țiune „constructivă“ mijlocită de învățare, și 
o simplă declanșare, care vine foarte puţin în 
sprijinul desfășurării unui program genetic. Cel 
de-al doilea aspect, legat de primul, priveşte 
natura constringerilor a priori care limitează 
căile cunoașterii. Constructivismul apelează la 
structuri externe și la o necesitate a posteriori 
pentru a explica în ce fel posedă subiectul cog- 
nitiv capacitatea de a învăța și de ce această 
învățare duce mereu spre scopul propus. Inneis- 
mul încearcă, în primul rînd, să demonstreze 
că structurile externe pretins specifice nu au 
nici o structurare demnă de acest nume, și pe- 
riclitează apoi chiar noţiunea de învăţare. Ar- 
gumentul conform căruia Monod și Fodor sus- 
țin (vezi capitolul 5) că, dacă există dezvoltare, 
aceasta nu are loc prin învățare, ci, mai de- 
grabă, printr-un „mecanism declanșator“ este 
sprijinit aici de Sperber în domeniul simbolis- 
mului. 

În ceea ce privește primul aspect al discutiei, 
în partea I nu se conturează nici o clarificare 
esențială. Cititorul interesat de o analiză mi- 
nuțioasă a argumentului antiinneist este îndru- 
mat spre partea a II-a, unde Putnam arată că 
despre teza „inteligenţei generale“ se poate 
vorbi mai mult decît s-a făcut pînă aici. Cel 
de-al doilea aspect, pe care Chomsky l-a defi- 
nit ca „ipoteza despre condiţiile preînscrise care 
limitează output-ul posibil“, capătă o nouă 
orientare în capitolul 12, în care Chomsky și 
Fodor rezumă criteriile unei epistemologii anti- 
inductiviste — cele elaborate de Carl Hempel 
și Nelson Goodman în termenii constringerilor 
a priori asupra „predicatelor proiectabile“. În 
capitolele precedente, s-a putut observa, im- 
plicit sau explicit, un fel de provocare; în- 
tr-adevăr, aluzia la problema constrîngerilor 
înnăscute (sau, în orice caz, a priori) la care 
ar fi supusă întreaga producție cognitivă po- 

sibilă transpare de-a lungul întregii dezbateri. 
Prezentarea lui Fodor în capitolul 6, observa- 
tiile repetate ale lui Chomsky din capitolele 
precedente, expunerea făcută de Bischof de- 
spre ipoteze înnăscute de lucru și pledoaria lui 
Sperber pentru predispoziţiile cognitive ín- 
născute, toate se referă la această problema- 
tică. În următorul capitol, Chomsky și Fodor 
expun mai detaliat originea istorică a teoriei 
inducției și explică motivele pentru care acea- 
stă problemă filosofică este atit de controver- 
sată, cu conotații metafizice, ideologice și chiar 
politice. O întreagă secţiune a cărții lui 
Chomsky Reflecţii asupra limbii este dedicată 
unei analize aprofundate a teoriilor inductiviste 
ale cunoașterii. În cele ce urmează, ca răspuns 
la un argument lansat de antropologul Thomas 
de Zengotita, Chomsky examinează concomi- 
tenţele ideologice ale inductivismului. 


CAPITOLUL 12 


EROAREA INDUCTIVISMULUI 


Discutia prezentată în acest capitol, pre- 
scurtată pentru motivele pe care le-am ex- 
pus în prefață, este continuarea firească a ca- 
pitolului 6 și constituie baza argumentelor pe 
care Putnam, Chomsky și Fodor le vor re- 
lansa în partea a Il-a. 


Ca o primă aproximare, vom scoate în evi- 
dență trei probleme majore care reies din 
această discuţie. În ordinea prezentării, ele 
sînt următoarele : (1) natura (și originile plau- 
zibile) ale regularităţilor supuse legilor, pe care 
subiectul le proiectează a priori pe un ansam- 
blu de date empirice relevante ; (2) eșecul „pro- 
gramului lui Locke“ și impactul lui asupra psi- 
hologiei moderne, şi (3) rațiunile științifice și 
extraștiințifice (religioase, ideologice și politice) 
care slujesc la respingerea ipotezelor inneiste. 
Abordate discursiv și precedate de un simplu 
rezumat recapitulativ, aceste teme merită, în 
interesul cititorului nespecializat, cîteva preci- 
zări preliminare de ordin istoric și circumstan- 
tiale. Cel mai ușor mijloc de acces la problemă 
este, probabil, critica inducției, original elabo- 
rată de Hume și, mai apoi, dezvoltată de filo- 
sofi moderni ai științei — Karl Popper, Carl 
G. Hempel, Herbert Feigl și Nelson Goodman. 

Inducția este, de la Aristotel, legitimarea fi- 
losofică a procedeului inocent conform căruia 

probabilitatea apariţiei unor evenimente vil- 
toare este dictată de rezultatele experienţei tre- 
cute. Astfel, faptul constatat în mod empiric că 
„toate lebedele observate pînă azi sînt albe“ dă 
naştere inducției rezonabile că „toate lebedele 
(observate sau nu) sînt albe“. O astfel de in- 
ducție — așa cum țin Chomsky și Fodor să ne 
amintească mereu — nu este demonstrativă, 
adică este considerată valabilă doar pînă cînd 
este dezminţită de o contraprobă (descoperirea 
unei lebede negre). Acest procedeu nu pune nici 
o problemă în viaţa de toate zilele și, așa cum 
subliniază Chomsky în discuţii, nici în ştiinţele 
experimentale. Ceea ce, în schimb, ridică pro- 
bleme, şi încă foarte mari, este justificarea in- 
ducţiei pe baze pur logice. Hume a fost pri- 
mul care a renunțat la asemenea speranțe (și, 
prin reducerea înferenţei inductive la o simplă 
problemă de „obicei sau obișnuință“, el a pro- 
vocat, în termenii anatemizanţi ai lui Bertrand 
Russell, „prăbușirea fundamentelor raționale ale 
secolului al XVIII-lea“ *. Critica adusă de 
Hume inducției nu a împiedicat practicarea ei 
(care, în ciuda logicienilor, continuă să se pre- 
zinte bine și azi, ca, de altfel, întotdeauna), ci, 
mai degrabă, a împiedicat căutarea regulilor in- 
ducției. Într-o lucrare devenită clasică, publi- 
cată în 1945, Carl Hempel repune problema la 
locul ei: „Vorbind la modul general, asemenea 
reguli ne-ar da posibilitatea să deducem, din- 
tr-un anumit ansamblu de date, ipoteza sau ge- 
neralizarea care explică cel mai bine toate da- 
tele particulare ale acestui ansamblu. Dar 
această interpretare a problemei antrenează o 
concepție greșită : cu toate că procesul de in- 
ventie care duce la descoperirile științifice este, 
de regulă, ghidat şi stimulat psihologic de cu- 
noașterea prealabilă a faptelor specifice, aces- 
tea nu determină logic aceste rezultate ; mo- 
dul în care ipotezele științifice sau teoriile sînt 


* B. Russell, History of Western Philosophy, Lon- 
dra, George Allen and Unwin, 1961, p. 645. 

descoperite nu poate fi asimilat unui ansamblu 
de reguli generale de inferență inductivă“. 
Această „eroare“ sau acest argument înșelător, 
așa cum specifică Hempel, duce la presupuneri 
importante, deși fără fundament : „O bună re- 
gulă de inducție ar trebui să furnizeze... prin- 
cipii mecanic aplicabile, apte să determine fără 
ambiguitate şi fără a ţine seama de înventivi- 
tatea sau amploarea cunoașterii celui care o 
folosește, toate noile concepte abstracte care ar 
trebui create pentru formularea teoriei ce va 
explica fenomenul observat. Este evident că 
această cerință nu poate fi satisfăcută de nici 
un ansamblu de reguli, oricît de bine ar fi ele 
inventate ; nu poate exista nici o regulă gene- 
rală de inducție în sensul menţionat mai sus; 
a pretinde contrariul înseamnă să confundăm 
probleme logice și psihologice“ *. 

Din această cauză, „logica înductivă“ este, ca 
să spunem așa, intercalată la locul ei adevărat, 
între psihologia creativității științifice și regu- 
lile generale de „acceptabilitate“ aplicabile ipo- 
tezelor (suficient) confirmate. Aceste reguli de 
acceptabilitate „ar indica aproximativ pînă 
unde trebuie confirmată o ipoteză dată de ob- 
servațiile experimentale fiabile, pentru a fi ea 
însăşi considerată fiabilă din punct de vedere 
științific“. Dacă aceste reguli pot fi interpre- 
tate pe temeiuri „pragmatice“ sau „pur logice“ 
rămîne, după Hempel, „o chestiune deschisă“. 

Pentru a reveni la dezbaterea noastră, o mare 
parte din discuţiile conţinute în acest capitol, 
în capitolul 6 și în partea a Il-a se referă exact 
la psihologia creativităţii ştiinţifice. Procesele 
implicate în „limbajul gîndirii“ al lui Fodor și 
în „psihogeneza cunoașterii“ a lui Piaget sînt 
exact acele procese pe care Hempel le dorește 
diferenţiate o dată pentru totdeauna de logica 


* Carl G. Hempel, Science and the Logic of Con- 
firmation, Mind nr. 54, 1945, pp. 1—26, 97—121 ; re- 
tipărit în C. G. Hempel, Aspects of Scientific Expla- 
nation, New York, Free Press, Collier- Macmillan, 
1965, pp. 5, 6. 

inductivă propriu-zisă. Deoarece această confu- 
zie a revenit adesea, nu este, deci, surprinzător 
că o mare parte a acestei dezbateri este consa- 
crată erorii inducției. Legitimitatea însăși a cri- 
teriilor de demarcaţie care despart psihologia, 
logica inductivă și regulile pragmatice de ac- 
ceptabilitate va da naștere unui dezacord pro- 
fund între Chomsky și Fodor, pe de o parte, şi 
Papert și Bateson, pe de alta. 

Acest „paradox“, a cărui anunțare deschide 
discuția, reprezintă un aspect particular al 
erorii înducliviste ; el se referă la definirea 
a priori a ceea ce este „dovadă valabilă“ pen- 
tru o ipoteză dată, ceea ce implică, de aseme- 
nea, interventia criteriilor pe care subiectul le 
are la dispoziţie a priori pentru alegerea aces- 
tei ipoteze dintre un număr (infinit) de ipoteze 
în aceeași măsură compatibile cu datele. După 
Hempel, „în discutarea metodei științifice, con- 
ceptul de pertinenţă (relevance) a dovezilor 
joacă un rol important. Și, cu toate că unele 
relatări inductiviste ale demersului științific 
par să admită că pot fi adunate dovezi perti- 
nente sau date valabile în contextul unei in- 
»estigații anterioare formulării oricărei ipoteze, 
este evident, după o scurtă reflecţie, că vali- 
ditatea (relevance) este un concept: validita- 
lea sau nonvaliditatea datelor experimentale 
nu se pot stabili decît în funcţie de o ipoteză 
dată ; şi ipoteza este aceea care determină 
ce fel de date sau dovezi îi sînt apropiate. 
Într-adevăr, o descoperire empirică nu are va- 
liditate reală pentru o ipoteză decît dacă ea 
oferă dovezi pentru sau împotriva acestei ipo- 
teze ; cu alte cuvinte, dacă ea confirmă sau 
infirmă ipoteza. Astfel, o definire precisă a 
oricărei noţiuni de pertinentă presupune o ana- 
liză a confirmării sau a înfirmării“ *. 

În cursul discuţiilor, se va face constant re- 
ferire la acest fapt evident ca fiind o „tauto- 
logie“. În partea a II-a, Putnam contestă legi- 


* C. G. Hempel. op. cit. (subl. noastră). 

timitatea unei asemenea ctichetări, la care 
Chomsky răspunde că termenul „tautologie“ 
nu are aici sensul strict de „definiţie circu- 
lară“, ci pe cel mai suplu și mai colocvial de 
„adevăr evident“ (cum spunea și Hempel: 
„este evident, după o scurtă reflecţie“). În ter- 
menii cei mai simpli, tautologia din discuţie 
constă în a spune că nici o cunoaștere nu este 
posibilă dacă ipotezele și conceptele nu sînt 
deja „în minte“ înainte ca un luciu să fie ob- 
servat. Acceptind aceasta, pare la fel de legi- 
timă și postularea ideii că sursa conceptelor şi 
ipotezelor este înnăscută. Pentru Chomsky şi 
Fodor, această concluzie este atît de evidentă, 
încît nu mai merită să fie discutată. Ei afirmă, 
de asemenea, că motivul pentru care mulți gîn- 
ditori, inclusiv Nelson Goodman și Willard 
Quine, au evitat această concluzie inevitabilă 
rezidă în aspecte mai degrabă ideologice decit 
de filosofie pură. Ultima parte a capitolului se 
ocupă, așadar, de aspectele ideologice ale ipo- 
tezelor înneiste și environmentaliste. 

Acceptarea „tautologiei“, după Fodor, nu im- 
plică, totuși, în lipsa argumentelor, demonstra- 
rea întregii puteri a unui program alternativ 
de tip inneist în psihologie și lingvistică. Tre- 
buie să recunoaștem, paralel, eșecul programu- 
lui lui Locke. „Ideea — spune el — că cea mai 
mare parte a conceptelor umane se pot des- 
compune într-un repertoriu limitat de concepte 
simple — să zicem, o funcție de adevăr a da- 
telor senzoriale primitive — a fost contestată 
de două secole de cercetări filosofice și psiho- 
logice. După părerea mea, eșecul programului 
reductionist al empirismului este, probabil, cel 
mai important rezultat al ultimelor două sute 
de ani în domeniul cunoașterii“. 

Programul lui Locke se baza pe o euristică 
negativă, ce respinge în întregime ideea de 
„principii înnăscute în minte“, și pe o euristică 
pozitivă, ce punea la baza întregii cunoașteri 
umane numai „senzația“ şi „reflectarea“. Să-l 
cităm : „Toate acele gînduri sublime care se 

înalță deasupra norilor şi se ridică pînă la ce- 
ruri își au rădăcina aici ; în toată această mare 
întindere, unde se mişcă mintea, în toate acele 
speculaţii îndepărtate unde pare să se înalțe, 
ea nu merge dincolo de ideile pe care simţul 
și reflectarea i le-au oferit spre contemplare“ *. 

Locke poate fi considerat fondatorul progra- 
mului „ordine prin zgomot“ (vezi introducerea) 
în psihologie. Capitolul de faţă constituie, din 
această cauză, un exemplu în plus al felului 
în care diferitele programe de cercetare, după 
ce-și susțin presupozițiile fundamentale, își 
confruntă euristicile pozitive și negative. Ar 
fi, totuși, prematur să încercăm să formulăm 
o judecată definitivă asupra acestor probleme 
înainte de a citi partea a Il-a, unde sînt dez- 
voltate mai multe argumente centrale privind 
aceste euristici. Într-un sens, și prezenta dis- 
cuție este doar o introducere generulă. 


Expunerea paradoxului 


Noam Chomsky şi Jerry Fodor 


Chomsky: În istoria filosofiei moderne, 
există o vastă literatură de specialitate care 
se ocupă de cîteva probleme foarte triviale 
despre imposibilitatea inductiei, cum ar fi dez- 
baterea despre paradoxul lui Goodman !. Ín- 
cepînd din momentul în care înțelegem para- 
duxul, este evident că trebuie să avem un an- 
samblu de prejudecăţi dinainte stabilit, pentru 
ca inducția să fie posibilă ; dar asta nu schimbă 
cu nimic faptul că există o bogată literatură 
în care s-a încercat să se arate că acest lucru 
nu este adevărat. 


* John Locke, An Essay Concerning Human Under- 
standing, New York, Dutton, 1971, vol. I, cartea a 
Il-a, cap. 1, partea 24, p. 89. 

Fodor : Aș vrea să expun pe scurt felul în 
care a descris Hempel paradoxul cu treizeci 
de ani în urmă, lămurindu-l într-un mod foarte 
simplu 2. A făcut-o în termenii inducției, dar, 
dacă ne gîndim bine, același lucru se aplică 
în cazul învăţării. Hempel spune să presu- 
punem că avem un ansamblu de observaţii asu- 
pra valorilor a două variabile ale unei game 
de circumstanţe. Aceste observaţii pot fi re- 
prezentate ca un ansamblu de puncte în sis- 
temul cartezian de coordonate bidimensional. 
O dată reprezentate grafic, punctele pot fi 
unite printr-o curbă care reprezintă o induc- 
ție despre relația ipotetică între cele două va- 
riabile. Problema inducției, în această situaţie, 
constă în a decide care curbă trebuie aleasă. 
Alegerea este subdeterminată de date. Pentru 
fiecare ansamblu finit de puncte date, va exista 
un ansamblu infinit de curbe, care, toate, co- 
respund în aceeaşi măsură datelor. Imagina- 
ți-vă, de exemplu, un ansamblu de puncte dis- 
puse într-o linie perfect dreaptă. În acest caz, 
desigur că am dori să alegem o curbă liniară 
pentru a reprezenta relaţia. Dar datele nu im- 
pun această alegere. Deoarece, în plus față de 
alegerea liniară, există un ansamblu infinit 
de curbe sinusoidale, fiecare din acestea co- 
respunzind punctelor la fel ca și linia dreaptă. 
Aceste unde sinus variază liber în amplitudine, 
dar au o perioadă fixă în așa fel aleasă, încît 
fiecare trece prin fiecare din punctele de ob- 
servație. Dat fiind acest ansamblu de alterna- 
tive, avem, evident, nevoie de un principiu 
care să selecteze linia dreaptă și să renunțe la 
undele sinus. 

Ce înseamnă să spunem că trebuie să renun- 
tăm la ele ? Înseamnă că, înainte de a examina 
datele, trebuie să ordonăm curbele posibile în 
conformitate cu preferința, astfel că, pentru 


anumite date, alegem linia dreaptă, pentru date 
ușor neregulate alegem curba cel mai simplu 


de ajustat şi aşa mai departe. Puteţi numi 

această simplitate sau ordonare a priori a func- 
ţiilor sau nativism. Asta duce la aceeaşi ob- 
servație ca mai înainte nu putem efectua o 
inducţie, este logic imposibil să facem o infe- 
rentă nondemonstrativă fără să avem o ordo- 
nare a priori a ipotezelor. Problema generală 
pe care o pune nativismul este atît de evi- 
dentă, încît este superfluu să o discutăm ; sin- 
gura întrebare care se pune este cît de spe- 
cifice sînt constringerile înnăscute. 


Chomsky : Întrebarea specifică privind pre- 
dicatele a fost o variantă a întrebării subli- 
niate de Nelson Goodman. Interpretarea fă- 
cută de el a părut, însă, multora întru totul 
paradoxală şi a dat naştere unei dezbateri 
imense. Dar la ce se reduce, în esenţă, această 
dispută să presupunem că vrem să efectuăm 
cea mai trivială inducție din „Am văzut atitea 
smaralde verzi într-un șirag“ la „Toate sma- 
raldele sînt verzi“, un caz cu totul elementar 
de inducţie. Goodman arată că ar putea exista 
ccea ce el numește predicatul „grue“ *, care, 
pentru noi, are următorul înţeles (dar care, 
pentru o persoană care vorbeşte această limbă 
înseamnă doar „grue“): „privit înainte de a 
fi citit această pagină şi constatat verde“ sau 
după citirea acestei pagini și constatat albas- 
tru“. Predicatul „grue“ a fost verificat pînă 
acum sută la sută : fiecare smarald privit este 
verde, iar o persoană care vorbește limba în 
care „grue“ este predicatul cel mai simplu va 
presupune că următorul smarald este „grue“, 
adică, pentru noi, verde. Prin urmare, pu- 
tem prezice, conform predicatului pe care-l 
alegem, ori că următorul smarald este verde 
în limba noastră, ori că este albastru în limba 


Contragerea adjectivelor englezești green (verde) 
și blue (albastru). Pentru mai multă simplitate, vom 
păstra, în continuarea textului, expresia lui Good- 
man, contragerea cea mai grăitoare în românește, 
„verdastru“, nerespectînd ordinea componentelor din 
engleză. (N. ir.). 

noastră, şi că în cealaltă limbă este fie „grue“, 
fie „bleen“. Putem scăpa de acest exemplu 
particular, impuniînd o restricţie care să spună 
să alegem mai bine „green“ decit „grue“ (și ne 
putem gîndi la un milion de astfel de restric- 
tii), dar atunci găsim imediat un algoritm pen- 
tru a crea contraexemplul următor. Consecința 
seriei infinite de contraexemple pe care le pu- 
tem construi cu ajutorul acestui algoritm este 
că, într-un sens, trebuie să avem de la început 
ansamblul complet de predicate. Iată un lucru 
elementar, care, însă, ne împiedică să găsim 
bogata literatură de specialitate de care vor- 
beam, care nu e de mare interes (sau e fără 
interes) pentru oamenii de știință, dar care 
prezintă un interes major pentru cei care se 
preocupă de natura inducției. 

Cred că există multe alte teorii, dar ele nu 
sînt teorii despre problema în discuţie. Să pre- 
supunem, de pildă, că există o teorie a dezvol- 
tării învățării umane care spune că un copil 
la trei ani poate executa cutare clasă de lu- 
cruri, iar la cinci ani altă clasă de lucruri; e 
o teorie esenţială, fascinantă, importantă, dar 
nu este o teorie despre problema pe care o 
discutăm noi. 

Cred că Fodor avea dreptate cînd spunea că 
întreaga problemă a nativismului este în afara 
subiectului, în sensul că teza generală este atit 
de evident adevărată, încît nici nu mai merită 
să fie luată în discuţie. Întrebarea pe care ar 
trebui să o punem este cea a factorilor înnăs- 
cuţi, care fac ca lucrurile să se întimple cum 
se întîmplă. Unul din acești factori înnăscuţi 
este, poate, că există, dintr-un motiv pe care 
ne-ar plăcea foarte mult să-l înțelegem, un 
proces de maturizare care face ca, atunci cînd 
un copil atinge virsta de 3 ani, să se întimple 
ceva în creierul său care îl face capabil să 
facă anumite lucruri. Poate că din motive pre- 
înscrise în gene, ajungînd la acest stadiu, el 
nu va atinge stadiul următor decit dacă în 
mediul său apar anumite fenomene complexe. 

Este o teorie posibilă, dar care nu are nimic 
de-a face cu nativismul, deoarece nu face alt- 
ceva decît să suplimenteze cantitatea de ma- 
terial pe care o plasăm în gene, din moment 
ce este singurul loc în care putem situa o ex- 
plicaţie. În acest sens, cred că toată problema 
controversată a inneismului este în afara su- 
biectului și că singurul motiv pentru care o 
discutăm, după părerea mea, își are rădăcinile 
în iluzia întreținută de trei sau patru secole 
despre această chestiune *. 


Discuţie 


De Zengotita : Se poate, oare, spune că, dacă 
nativismul este în afara subiectului, acest lu- 
cru depinde, în ultimă analiză, de evidenţa 
tautologiei de care am vorbit ? 


Chomsky : Important nu este, pur și simplu, 
să reperăm o „tautologie“, ci să-i vedem și 
semnificaţia. Semnificaţia „tautologiei“ constă 
în faptul că nu are nici un rost să căutăm o 
teorie generală a învăţării. Trebuie să exami- 
năm aspectele complexe ale sistemului de dez- 
voltare și relaţia cu mediul, complexitatea 
mediului şi așa mai departe. Cred că ceea ce 
spunea Papert e foarte important (vezi capi- 
tolul 11); are dreptate cînd spune că nu este 
suficientă doar furnizarea de date ; poţi așeza 
un copil în fața televizorului, de pildă, și-i 
poți prezenta propoziţii corect formate ; sînt 
sigur că nu va învăţa nimic. Aceasta înseamnă, 
așadar, că simpla prezentare de date nu este 
suficientă pentru învăţare. Să presupunem că 
încerc s-o învăţ ceva pe Sarah, cimpanzeul lui 
Premack ; sînt sigur că aș putea să-i dau toate 
probele — un măr, un triunghi —, ea n-ar 


* Clarificări ulterioare ale erorii inductiviste se 
găsesc în partea a II-a a acestui volum. 

învăţa nimic, pentru că nu fac nimic din cec? 
ce este necesar pentru a pune sistemul în func 
țiune. Nu știu cum se face acest lucru; Pre- 
mack știe. Trebuie să descoperim ce este ne- 
cesar să facem ca sistemul să funcţioneze; 
apoi, dacă vrem să mai facem un pas, ne vom 
întreba ce anume face, în acest organism (de- 
sigur, genetic determinat), ca, prezentind pro- 
bele așa cum le-am prezentat eu, să nu fac 
ceea ce era necesar pentru a pune sistemul în 
funcţiune. 


Nu merită să continuăm controversa despre 
nativism, deoarece, din momentul în care în- 
țelegem ceva, ştim încotro trebuie mers. Va 
trebui atunci să luăm legătura cu biologii, și 
acest lucru va fi cu atît mai important, cu cît 
ei vor să ştie ce anume trebuie să explice. În 
consecință, trebuie să precizăm ce vor avea de 
explicat. 


Bateson : De la tautologie, dacă înţeleg bine, 
va trebui să știm care este pasul următor: 
cimpanzeul a învăţat, de pildă, să aşeze oche- 
larii pe verde ; următorul pas este să cunoaș- 
tem multitudinea de lucruri pe care le-a în- 
vățat din faptul că a așezat ochelarii pe verde, 
ceea ce nu mai este înnăscut, ci constituie o 
parte a contextului învăţării următoare, iar 
noi nu știm cum se potrivesc aceste lucruri. 


Chomsky De acord, dar să presupunem că 
am mers mai departe şi am descoperit ce este 
implicat în trecerea la pasul următor. Ne în- 
trebăm atunci care este originea acestui lu- 
cru X care este implicat. Răspundem, în mod 
trivial, că este vorba de determinarea gene- 
tică, și o facem ori de cîte ori obţinem un răs- 
puns, pentru că nu există alte posibilităţi. 


Premack : Aș vrea să spun că, după părerea 
mea, adevărata problemă este legată de ele- 
mente — nu de originea lor, ci de natura 
acestora ; combinate în mod corespunzător, 
elementele explică actele de inteligenţă de 

toate felurile judecata de sinonimic, distinc- 
ţia între propoziţiile sintetice şi analitice, ca- 
pacitatea de a recunoaşte reprezentări ale pro- 
priei persoane și așa mai departe. Din ce ma- 
terial psihologic sînt compuse aceste acte? 
Cînd îşi fac ele apariţia ? Care sînt factorii de 
experienţă care le influențează ? A le căuta 
originea înseamnă să ne pierdem vremea. 


Chomsky : Sînt de acord cu Premack pînă 
la un punct. Problema științifică reală pentru 
cei mai mulți dintre noi este să răspundem 
exact la întrebarea pusă de el. După cite în- 
teleg eu, întrebarea lui este : care sînt univer- 
saliile limbajului ? Care sînt proprietăţile ne- 
cesare ale limbajului care sînt adevărate nu 
numai dintr-un accident sau din simplul fapt 
că limbile existente sînt ceea ce sînt? E o 
întrebare la care este greu, dar posibil să răs- 
pundem. La acest punct se face o trecere pe 
care o cred inevitabilă şi pe care de-abia aș 
considera-o ca inferență. Dacă afirm că anu- 
mite proprietăţi sînt proprietăţile necesare ale 
limbii, rezultă imediat, dacă se acceptă „tau- 
tologia“ lui Goodman și consecințele ei, că 
aceste proprietăți își au rădăcinile în gene. Nu- 
mai dacă ești mistic poţi crede altceva. Apare 
apoi următoarea întrebare : avem intenţia să 
încercăm să-i dăm o explicaţie ? Asta depinde 
de starea de lucruri din biologie; aş dori 
foarte mult să găsesc o explicaţie şi presu- 
pun că și biologilor le-ar plăcea. Ei ar dori să 
afle ce se presupune că face investigarea re- 
țelelor neuronale. Pentru a da posibilitate 
biologiei să facă pasul următor, este necesar 
să se descrie aceste proprietăţi ale organis- 
mului, și cred că aici nu există şi nu poate 
exista nici cea mai mică controversă ori dis- 
pută între biologi, lingviști și psihologi ai dez- 
voltării îndată ce aceştia înțeleg importanţa a 
ceea ce fac. Nu neg deloc această importanţă, 
cred doar că acest lucru a fost deseori greşit 
descris şi că, în momentul în care aceste cer- 

cetări vor fi descrise corect, ele pot contribui 
la efortul comun, asemenea tuturor celorlalte 
cercetări. 


Bateson : După cite înţeleg, încercăm să ex- 
plicăm o componentă oarecare a descrierii unui 
organism, fie că e vorba de o trăsătură com- 
portamentală sau de culoarea pielii. Să zicem, 
de pildă, că pielea mea are o anumită culoare. 
Ei bine, este această trăsătură determinată ge- 
netic sau nu? Și cum vom interpreta între- 
barea ? Ştim cu toţii că, prin expunere la soare, 
culoarea pielii se va schimba. lată o altă ob- 
servaţie legată de organism : această schim- 
bare se produce. lar această observaţie ur- 
mează să fie pusă în relaţie cu genomul sau 
cu mediul. Constatăm că Homo sapiens arc în 
mod evident capacitatea genetică de a se 
bronza. Ne putem atunci întreba : poate Homo 
sapiens învăța să devină arămiu la soare ? Po- 
sibil. Am putea să exersăm bronzarea la soare. 
Să presupunem că obţinem un răspuns la 
această metaîntrebare ; avem de-a face cu o 
problemă de niveluri logice. Nu e problema 
nativismului şi a non-nativismului, ci a nive- 
lului logic unde se situează contribuţia geno- 
tipului. Genotipul ar putea furniza capacitatea 
de a învăţa ceva sau capacitatea de a învăţa 
să învăţăm ceva. Indiferent de ce nivel este 
vorba, o componentă a fenomenului îşi are 
întotdeauna originea în genotip. 


Chomsky : Ceea ce a spus Bateson este 
foarte adevărat, dar cu desăvirșire irelevant 
pentru ceea ce am spus eu. Premack, eu și 
alții sîntem, sper, de acord că primul pas este 
să încercăm să descoperim ce este esenţial pen- 
tru un organism dat. Prima noastră încercare 
poate da greș : ne-am putea uita la fiecare din 
jurul mesei şi am putea crede că ceea ce este 
esenţial organismului este de a avea pielca albă. 
S-ar putea obiecta atunci că, dacă cineva stă la 
soare două sau trei ore, pielea lui nu va mai fi 
albă. Spunem atunci că esenţialul nu a fost 

asta, şi astfel prima idee a fost greșită. Ceea 
ce este esențial pentru organism este că, în 
anumite condiţii, organismul are pielea albă 
și, în alte condiţii, pielea arămie. Vom consi- 
dera că acest lucru este esențial pentru orga- 
nism și, apoi, vom căuta să vedem dacă este 
așa sau nu. Facem, apoi, alte experienţe şi, în 
cele din urmă, găsim ceva care, cu titlu de 
încercare, poate fi considerat esenţial pentru 
organism. Toate întrebările lui Bateson sînt le- 
gate de primul demers, dar, din momentul în 
care acesta este făcut, nu ne mai punem în- 
trebarea cu privire la origine, pentru că nu 
există alternative, dacă nu cumva sîntem 
mistici ; singura posibilitate este genetică si, 
din această cauză, nimeni nu-și mai bate ca- 
pul să pună celelalte întrebări. E posibil să 
greșim, poate că nu am făcut destule experi- 
mente, dar asta nu înseamnă decît că facem 
știință şi nu matematică. Oricînd e posibil să 
comitem o eroare; o ştim foarte bine. Să nu 
mai vorbim, așadar, de erori. Ţine de definiţia 


cercetării să avem în vedere posibilitatea ca 
unele supoziţii să se dovedească false, dar, cu 
toate acestea, logica procesului de cercetare este 
limpede. Din momentul în care sîntem, pînă 
la un punct X, siguri că o anumită caracteris- 
tică este esenţială pentru organism, nu ne mai 
întrebăm despre originea acestei caracteristici, 
deoarece cunoaștem răspunsul la această în- 
trebare. Iată de ce nimeni nu întreabă: în- 
vață oamenii să aibă inimă? S-ar putea să 
fie așa, dar nimeni nu pune întrebarea, pen- 
tru că sîntem siguri că acest lucru este esen- 
tial pentru organism. 


Papert : Este oportun să ne amintim de 
exemplul dat de mine, genomul perceptronului 
(vezi capitolul 3). Acesta determină în modul 
cel mai direct limitarea procesului de deci- 
zie la combinaţii liniare ale proprietăților lo- 
cale. Dar ce se poate spune de capacitatea lui 
de a număra? Ne aşteptăm, oare, să găsim 

descrieri ale numărului în structura maşinii 
sau în codul său genetic, dacă ar fi fiinţă vie ? 
Desigur că nu. În orice caz, nu vom găsi ni- 
mic care să semene direct cu numărul. Iar 
cercetătorii (în situația ipotetică a existenţei 
unei științe empirice de perceptroni vii) s-ar 
putea angaja în dispute sterile şi în cercetări 
inutile dacă ar crede că trebuie să găsească o 
reprezentare a numărului sau un mecanism 
care să genereze ipoteze despre număr. De 
fapt, inteligența perceptronului în privinţa nu- 
merelor ţine de proprietăţi total diferite. Este, 
într-adevăr, uluitor să descoperi, cum a fă- 
cut-o un mare matematician ca Euler, că nu- 
merele pot fi calculate prin efectuarea de ob- 
servații locale asupra nodurilor, fără a şti de- 
loc dacă două observaţii nonadiacente se re- 
feră la acelaşi nod. Faptul subiacent este că 
suma algebrică a tuturor curburilor de pe 
circumferința nodului, indiferent de formă, tre- 
buie să fie de 2 Dacă, deci, aflăm o sumă 
de 6 7 într-o lume formată din noduri (adică 
suprafeţe cu forme arbitrare, dar fără goluri), 
putem fi siguri că e vorba de trei obiecte. Asta 
merge împotriva intuiției, dar, cu toate aces- 
tea, este adevărat. 


Chomsky : Trebuie spus că există o anumită 
proprietate, indiferent care, şi că se poate de- 
monstra că acest dispozitiv îl are. Putem, 
apoi, reveni la problema centrală, care, în 
acest caz, este foarte clară. Dumneavoastră nu 
vorbiţi de problema pe care am discutat-o. Noi 
ne întrebăm cum putem trece de la observarea 
activității unui organism la descoperirea pro- 
prietăţilor sale esenţiale, la inferenţă asupra 
genelor sale. Dumneavoastră punct o între- 
bare total diferită, dacă cunoaşteţi dinainte ge- 
nele. Cunoașteţi structura iniţială a dispoziti- 
vului. Cunoscînd genele, puteţi, prin teoreme 
matematice profunde, să spuneți ceva despre 
ele.. 

Papert : Nu e vorba de asta. Să presupunem 
că nu ştim nimic despre gene și că tot ce pu- 
tem face este să observăm comportamentul or- 
ganismului. Atunci, cineva poate aduna genele, 
poate face experiența cu numerele și spune: 
trebuie să fie mai multe gene, căutațţi-le, pen- 
tru că trebuie să fie o genă și pentru număr. 
Această persoană își bazează convingerea că 
organismul trebuie să aibă o genă pentru nu- 
măr pe: (1) observaţia că mecanismul poate 
recunoaște numerele şi (2) pe faptul că nu 
poate concepe un mecanism (nimeni nu a reu- 
şit înainte de Euler) conform căruia această 
capacitate decurge pur şi simplu din alte pro- 
prietăţi genetice, deja cunoscute. Așa că el 
postulează alte gene şi-l trimite pe biolog să 
caute lucruri inexistente. 


Chomsky : lată ceva pertinent, dar, de data 
aceasta, analiza făcută de dumneavoastră dă 
greş din alt motiv. Ea nu face altceva decît 
să ilustreze truismul pe care l-am subliniat 
înainte, şi anume că argumentele nondemon- 
strative pot să se dovedească false. Este in- 
discutabil că un raționament nondemonstrativ 
se poate dovedi greșit ; acest lucru ţine, prin 
definiție, de natura sa. Dacă conchidem prin 
inferență științifică că acest organism trebuie 
să aibă o listă de 83 de gene (pentru că aceasta 
este singura modalitate de care dispunem pen- 
tru a explica faptul că organismul face cu- 
tare sau cutare lucru) ar putea veni altcineva, 
din moment ce argumentul este nondemonstra- 
tiv, şi spune toate sînt bune și frumoase, dar 
eu pot să arăt cum același rezultat se poate 
obține cu numai 32 de gene din cele 83. Nu 
putem fi niciodată siguri că n-ar fi aşa, pen- 
tru că sintem într-o inferență nondemonstra- 
tivă... Nu înţeleg de ce aceste trivialităţi fac 
parte din discuţia noastră. 


Bateson: Pentru că este în natura acestei 
tautologii. 

Papert : Să o discutăm, totuși, din moment 
ce admiteţi că majoritatea oamenilor n-a ac- 
ceptat această tautologie. 


Chomsky Nu este adevărat că inferența 
nondemonstrativă poate duce la concluzii false ? 


Papert : Fireşte... Aș dori să-i pun o între- 
bare lui Fodor. El susţine că nu poţi găsi un 
predicat decît dacă există deja. În acest caz, 
exista deja predicatul ? Da sau nu ? 


Fodor: Nu l-aș fi observat, decit dacă aş fi 
un matematician la fel de deștept ca Euler. 


Chomsky Asta nu schimbă cu nimic faptul 
că predicatul exista deja. 


Fodor : Dată fiind o ipoteză despre structura 
înnăscută a organismului, este clar că vor 
exista o mulţime de întrebări interesante, re- 
feritoare la ce ar putea face un dispozitiv cu 
o asemenea structură; iar acestea sînt fun- 
damental întrebări de natură matematică. Dacă 
aveţi o dovadă matematică, de exemplu, că un 
anumit dispozitiv nu poate executa un anumit 
lucru şi, în afară de asta, o dovadă experimen- 
tală că un anume organism poate executa acel 
lucru, aceasta înseamnă că avem un rezultat 
foarte important, care permite limitarea mo- 
delelor posibile ale organismului. Toată lumea 
a înțeles acest lucru, cel puţin de la Locke 
încoace — inclusiv Locke. El a avut o concep- 
ție foarte solidă despre structura înnăscută a 
unui organism o algebră combinatorie de tip 
fundamental boolean, plus un sensorium. Dis- 
punem, în momentul de față, de o întreagă 
masă de rezultate, de raționamente nu for- 
male, ci semidemonstrative, izvorite din ten- 
tative de construcție ; aceste tentative au ajuns 
la anumite dispozitive, la anumite concepte 
naturale ca a cumpăra şi a vinde, automobil, 
mașină de scris și aşa mai departe, şi ele ne 
permit să știm cu certitudine că acest tip de 
organism-model nu poate dobîndi aceste con- 
cepte. Dar noi avem aceste concepte, ceca ce 

sugerează că înzestrarea noastră înnăscută nu 
este ceea ce Locke presupunea că este. 

lată cu ce seamănă investigaţiile ştiinţifice în 
acest domeniu. Emitem ipoteze despre ce sînt 
capacităţile de expresie ale dispozitivului, ne 
întrebăm dacă dispozitivul cu aceste capaci- 
tăți de expresie poate executa operaţia cutare 
sau cutare, comparăm acest dispozitiv cu un 
organism prin procedee experimentale. Așa 
arată metoda ştiinţifică în acest domeniu. 


Papert : Aș avea de făcut o remarcă despre 
intervenţia lui Fodor şi despre cartea sa The 
Language of Thought, care îi exprimă mai de- 
taliat poziţia 3. Să luăm ansamblul de predi- 
cate pe care le cunosc în acest moment. Să 
presupunem, apoi, că învăţ un predicat nou. 
Fodor vrea să-i nege noutatea şi spune că pre- 
dicatul exista deja, într-un anume sens. Dar, 
de fapt, exista în două sensuri și, după păre- 
rea mea, Fodor trece de la unul la altul. Un 
sens spune literalmente că predicatul exista 
deja ; celălalt sens spune că noul predicat se 
defineşte, pur şi simplu, în termenii predica- 
telor vechi. Dar, în al doilea caz, ne mulţu- 
mim să spunem că un predicat nu poate pro- 
veni din nimic. 

Fodor : Argumentul nu spune aşa ceva; am 
spus că predicatul este prezent pentru motive 
independente, care este acelaşi lucru cu a con- 
stata eșecul proiectului lui Locke. 


Chomsky : Fodor nu neagă faptul că ansam- 
blul de predicate disponibile poate fi interco- 
nectat și că unele din acestea pot fi definite 
în termenii altor predicate. Aceasta nu poate 
fi, totuși, demonstrat în amănunt decît desco- 
perind care este structura efectivă a ansam- 
blului de predicate. 


Papert: Un adevărat specialist în psiholo- 
gia dezvoltării sau cineva care într-adevăr do- 
rește să construiască o mașină care să functio- 
neze bine trebuie să admită tautologia că nu 
se poate porni de la nimic. Este cu totul alt- 

ceva, însă, dacă începem cu un număr mic de 
elemente sau dacă presupunem lucruri foarte 
complicate cum ar fi condiţia subiectului spe- 
cificat şi existenţa numărului. Aceasta este, 
de fapt, controversa între dumneavoastră și 
Piaget : nu e vorba să stim dacă ceva trebuie 
să existe de la plecare, ci, mai degrabă, în ce 
cantitate şi în ce fel. 


Chomsky : Exact, dar, după cum am mai 
spus, este un proiect nobil și mi-ar plăcea să 
văd nişte rezultate, dar nu va avea contin- 
gență cu problema nativismului. 


Papert : Asta rămîne pentru mine un mister, 
la fel ca şi întrebarea de ce nu acceptă toată 
lumea tautologia lui Chomsky. Mi-ar plăcea să-l 
întreb pe Fodor de ce a scris o carte atît de 
greu de citit, încît a trebuit să petrec ore în- 
tregi descifrînd-o, dacă tot ce a vrut să spună 
se rezumă la tautologia că nu poţi construi 
ceva din nimic. 


Fodor: Am scris-o din trei motive. Primul 
este că, în ciuda acestei trivialități, cel puţin 
a celei menţionate de Papert, mi se pare că 
literatura despre dezvoltare include doctrine 
tratate cu multă gravitate (mai cu seamă, pă- 
rerile lui Piaget), care sfidează această tau- 
tologie. Sistemul lui Piaget, pe cît înțeleg, ne- 
cesită, între stadii, o trecere imposibilă : dez- 
voltarea unor logici structural mai bogate din 
structuri mai sărace. Al doilea motiv este că 
ipoteza auxiliară necesară construirii unei ar- 
gumentaţii serioase (opuse unei simple tauto- 
logii) constituie eșecul programului lui Locke. 
Consider că ideea că cea mai mare parte a 
conceptelor umane se pot descompune într-un 
repertoriu limitat de concepte simple — să 
zicem, o funcţie de adevăr a datelor senzo- 
riale primitive — a fost contestată de două se- 
cole de cercetări filosofice şi psihologice. După 
părerea mea, eşecul programului reducționist 
al empirismului este, probabil, cel mai impor- 
tant rezultat al ultimelor două sute de ani în 

domeniul cunoaşterii. Al treilea este că argu- 
mentul citat de Papert nu este argumentul pe 
care l-am avansat eu. Argumentul meu a fost 
următorul : modelele de învăţare au fost inva- 
riabil modele de formare și verificare de ipo- 
teze. Implicaţiile acestui argument sînt mult 
mai adinci, aşa cum o spun mereu, decit dis- 
ponibilitatea potențială a unui repertoriu de 
predicate. Aceasta presupune ca exploatarea 
efectivă a predicatului-detiniţie să facă parte 
din procedeul de învăţare, așa cum am încer- 
cat să demonstrez mai înainte (vezi capito- 
lul 6). De aceea, motivul pentru care am urmă- 
rit firul argumentului meu, în ciuda faptului 
că îl găsesc jenant de trivial, cel puţin aşa 
cum pune Papert problema, este că (1) nu l-am 
formulat aşa cum a făcut-o Papert, vrînd să-l 
prezint mult mai puternic, şi că (2) mi se pare 
că are ramificații de o foarte, foarte mare im- 
portanță, de fapt atît de mare, încît atunci 
cînd asociez cele trei motive sînt înclinat să 
cred că argumentul trebuie să fie greşit, că 
un nativism împins pînă la acest punct nu se 
poate susține, că ceva important trebuie să fi 
Jost omis. Cred că nu despre un argument a 
priori în favoarea nativismului este vorba, cit 
despre faptul că trebuie arătată necesitatea 
unei concepții despre învățare atît de incredi- 
bil de diferită de cea pe care am imaginat-o 
noi, încît, aşa cum stau lucrurile, nici nu ştiu 
cum ar arăta. Și, pentru că am ajuns aici, acest 
lucru l-am spus şi la începutul comunicării 
mele. 

Bateson : Îmi permiteţi să-i atrag atenţia 
lui Fodor asupra unei probleme care m-a in- 
trigat în tot timpul dezbaterilor. Considerăm 
o stare iniţială So, care este, în principal, un 
ansamblu de predicate, propoziţii, injocţiuni 
şi aşa mai departe. Ceea ce nu am înţeles din 
felul în care s-a vorbit aici pînă acum este 
dacă acel repertoriu este conceput, în esenţă, 
ca un corp coerent din punct de vedere tau- 
tologic, astfel încît premisele să se acorde 

unele cu altele pentru a constitui o anumită 
structură, sau dacă el conține incoerente, in- 
compatibilităţi sau, poate, contradicții şi aşa 
mai departe. 

Fodor Stiu asta: pe de o parte, stările 
elementare trebuie să fie astfel, încît să poată 
fi adevărate sau false, deoarece ele vor con- 
stitui premisele inferenţelor. Pe de altă parte, 
ele trebuie să posede capacitatea de a genera 
un ansamblu infinit de posibilităţi, deoarece 
există un număr infinit de lucruri pe care le 
putem învăța. Aceasta, plus ideea generală că, 
într-o oarecare măsură, Kant a avut dreptate 
reprezintă aproape tot ceea ce știu şi tot ceea 
ce bănuiesc despre structura generală a aces- 
tui dispozitiv. 

Ba, mai mult, cred că, metodologic vorbind, 
a pune problemele la fel de ambițios cum le-a 
pus Kant — „Să căutăm dintr-o dată o ima- 
gine generală a acestui dispozitive — este, 
probabil, o soluţie fără ieșire. Mi se pare pre- 
ferabil să adoptăm o strategie exact inversă : 
să încercăm să găsim un mic domeniu care să 
aibă cît mai puţină legătură cu restul și să 
căutăm să-l studiem ca pe un fel de protomo- 
del a ceea ce se petrece. În definitiv, acest 
mecanism este, probabil, cel mai complicat 
sistem din univers şi mi se pare că cel care 
se întreabă cum arată structura generală a aces- 
tui sistem este, pur și simplu, sortit să dea 
greș. Se poate ca unele aspecte ale acestui sis- 
tem să poată fi izolate, adică să fie specifice, 
de pildă, limbajului. Examinarea proprietăți- 
lor foarte limitate ar permite, poate, să ne în- 
trebăm cum trebuie să arate ansamblul de 
axiome pentru acest caz şi, presupunînd că 
avem un model pentru acel caz, am putea, 
probabil, trece la alte lucruri. Motivul pentru 
care cred că este atît de important ca Chomsky 
să aibă dreptate în privinţa specificităţii în- 
născute a limbajului sau, cel puţin, în pri- 

meniu psihologic interesant este că, dacâ nu 
există nimic ce poate fi studiat într-adevăr 
independent, mă îndoiesc că vom descoperi 
ceva ; problema ar deveni prea dificilă. 


Chomsky: O scurtă remarcă de ce să fi 
întreținut atita timp iluzia existenţei altor po- 
sibilităţi şi de ce să continuăm s-o facem? 
Nu cunosc răspunsul definitiv, care trebuie să 
fie clar, cel puţin celor care știu matematică. 
Se poate întîmpla ca un matematician să con- 
struiască ipoteze perfect clare şi, cu toate 
acestea, consecințele acestor ipoteze să fie 
foarte greu de descoperit ; aceasta este, de fapt, 
matematica. Cred că, într-un sens, sîntem în- 
tr-o situaţie care nu este deosebită, cu toate 
că nu ne ocupăm de matematică. Toţi cerce- 
tătorii ne acceptă premisele cînd le cercetează 
cu atenție. Dar, pe parcurs, dacă inferența 
duce la vreun rezultat care nu le place, dau 
înapoi. Trist... Uneori, consecinţele ipotezelor 
nu sînt ușor de acceptat (asta creează o con- 
strîngere psihologică), dar aceasta nu înseamnă 
că nu ar trebui să le acceptăm. 


De Zengotita Aţi putea descrie ce înseamnă 
o constrîngere psihologică ? 


Chomsky O îndelungată tradiţie, care, bi- 
neînțeles, datează de pe vremea scolasticii și 
se contopeşte, apoi, cu curentele empiriste, ar 
dori să credem că mintea umană este goală, o 
tabula rasa. Nimeni n-o mai admite, dar unora 
le vine greu să se depărteze prea mult de 


această ipoteză. În al doilea rînd — şi asta nu 
e decit pură speculație din partea mea, nu am 
absolut nici o probă —, credința că mintea 


umană este goală furnizează justificări pentru 
toate tipurile de sisteme autoritare. Dacă min- 
tea omenească este goală, orice metodă de a 
modela minţile este legitimă, şi puteţi vedea 
acest lucru dus pînă la forme extreme, ca la 
Skinner, de pildă. Totul se termină cu un fel 
de schemă fascistă, provenind din ipoteza că, 
la urma urmei, mintea omenească este goală... 

asa că noi, arhitectii cei buni. o vom aranja 
în aşa fel, incit mediul înconjurător să fie bun 
și toată lumea va trăi fericită de acum înainte. 
Intelectualii trebuie să fie foarte atenţi cu ast- 
fel de lucruri, deoarece ci cred că lor le va re- 
veni misiunea de a modela mințile. 


Speculind din nou, voi menţiona o foarte 
curioasă inversiune de credinţe religioase 
străvechi : conform unei doctrine religioase 
ancestrale, sufletul omenesc este inaccesibil, 
el nu poate fi cercetat, este problema preotu- 
lui. Ştiinţa se poate ocupa de orice, dar nu 
de sufletul omenesc. De ce s-a susținut această 
părere ? Nu știu, dar e clar că asta se face cu 
tărie. S-a întîmplat, după părerea mea, ceva 
foarte curios cam în secolele al șaptespreze- 
celea sau optsprezecelea. Sub pretextul de a 
căuta o modalitate să se învingă această cre- 
dință, ea s-a formulat altfel: nu vom studia 
sufletul omenesc cu metodele științelor natu- 
rale, îl vom studia prin metode pur a priori, 
adică ne vom mulţumi să spunem că mintea 
omenească e goală sau că are cutare sau cu- 
tare ansamblu de proprietăţi, și vom studia 
aceste proprietăţi. Este cazul psihologiei aso- 
ciaţioniste, de exemplu, care nici măcar nu 
are aspect de ştiinţă. O abordare științifică ne 
va spune: iată ce face mintea; iată ce va 
trebui să postulez pentru a o explica. Adepții 
psihologiei asociaţioniste au ales o abordare 
diametral opusă. Ei spun : iată ce este mintea, 
iar eu voi studia consecințele acestei presu- 
puneri ad infinitum, și puțin îmi pasă dacă 
ceea ce descopăr seamănă într-adevăr cu ceea 
ce face mintea. Un asemenea studiu se poate 
continua o veșnicie ; se pot găsi din ce în ce 
mai multe consecințe ale acestor supozitii 
false, și nimic nu ne va opri să mergem așa 
pînă la infinit. Interesant este că această abor- 
dare a fost prezentată ca ştiinţifică, ea fiind, 
în realitate, exact antiteza științei. Este o 
abordare pur dogmatică, care pleacă de la ipo- 
teze a priori, de necontestat despre natura 

minţii, trăgind consecinţe, fără să-și facă vreo- 
dată probleme în legătură cu exactitatea aces- 
tor ipoteze. Este vorba, după părerea mea, de 
un fel de inversiune — şi nu ştiu de nici un 
alt exemplu istoric — a unei dogme religioase 
tradiţionale, deghizate în numele științei. Nu 
se mai spune că sufletul nu poate fi studiat; 
se spune, mai degrabă, implicit, că nu poate 
fi studiat prin metodele științelor naturii. Cred 
că trebuie să existe raţiuni foarte puternice 
pentru care e greu de acceptat concluzia care 
decurge din această doctrină simplă. Există 
cîteva exemple frapante. Să luăm, de pildă, 
paradoxul „grue“, pe care l-am menţionat; 
persoana care l-a născocit și l-a dezvoltat în- 
tr-o lucrare clasică a fost Nelson Goodman, 
care este, probabil, cel mai extremist apărător 
al explicaţiei prin mediu care a existat vreo- 
dată. El crede că totul se învaţă ; dacă am în- 
teles bine, pentru el orice structură înnăscută 
a minţii este falsă — şi nu poate exista. Dacă 
îi interpretez corect concepţiile, el crede că, 
dacă ar fi să vizităm un trib primitiv imagi- 
nar, pentru a prezenta unui grup fotografii ale 
unor persoane, iar altui grup reproduceri de 
picturi abstracţioniste ale lui Kandinsky, pe- 
rioada necesară de instruire pentru ca ei să 
recunoască fotografiile ca fotografii ale unor 
persoane, iar picturile abstracte ale lui Kan- 
dinsky ca reprezentări de oameni ar fi cam 
aceeaşi, pentru că nu există nici un sistem 
de reprezentare preînscris, conform căruia fo- 
tografiile au vreo legătură specială cu lucru- 
rile fotografiate. El a apărat astfel de argu- 
mente. Or, din punctul de vedere al sociolo- 
giei ştiinţei, este surprinzător ca tocmai cel 
care a furnizat argumentele fundamentale îm- 
potriva acestei concepţii s-o susţină, totuşi, 
într-un fel. Un alt exemplu important este 
Quine, care este, probabil, cel mai bun filosof 
al Americii, dacă nu din întreaga lume. El s-a 
situat, în această problemă, succesiv, pe po- 
ziții diametral opuse. În unele locuri, Quine 

spune că nu poate exista nimic care să scape 
condiţionării, cu toate că este de acord cu po- 
ziția fundamentală a lui Fodor, conform că- 
ruia trebuie să existe un spaţiu apropiat pen- 
tru ca această condiţionare să aibă loc. Une- 
ori, a spus că tot ce este învăţat este condi- 
ționat, iar alteori că este de neconceput ca ceea 
ce ştim să fie rezultatul condiţionării. De fie- 
care dată, se contrazice. Cred că aceste lucruri 
s-ar putea explica prin argumentele indirecte 
pe care le-am sugerat ; nu văd nici o altă ex- 
plicaţie raţională. 

Papert : Sigur că există puternice motivații 
iraționale care animă ambele părți implicate 
în controversa nativistă. Intelectualii sînt per- 
sonal interesați să creadă în existența unei 
puteri cerebrale, superioare şi înnăscute, astfel 
încît ei sînt expuşi unor forțe puternice, care 
se opun ideii că minţile lor reprezintă rezul- 
tatul unei construcții. Dacă credem că sîntem 
inteligenţi, ne place să credem că sintem in- 
teligenţi de la natură ; ne place să credem că 
această inteligență este o proprietate a eului 
nostru. De aceea, elitismul şi atitudinile auto- 
ritare şi fasciste care-i sînt asociate conduc la 
susținerea nativismului. Dar, pe de altă parte, 
cum spune Chomsky, fasciștii au interes să 
creadă că masele sînt modelabile, şi în nici un 
caz determinate de gene ; astfel, nici aspectele 
politice ale controversei nu sînt mai clare şi 
nici mai explicite decît argumentele științifice. 
Mai mult, teoria lui Chomsky nu este plauzi- 
bilă decît dacă se folosește un anumit criteriu 
de rigoare foarte special, care este foarte exi- 
gent cînd se pune problema justificării tutu- 
ror poziţiilor cu excepţia celei de inneitate. 


Chomsky : Sînt de acord cu ceea ce a spus 
Papert acum, dar aş vrea să subliniez că există 
o asimetrie fundamentală. S-a pus întrebarea 
de ce, în ciuda unor copleșitoare probe ale 
contrariului, oamenii îşi menţin o anumită po- 
zitie. Am sugerat un răspuns. Iar Papert în- 
treabă de ce, în faţa unei probe copleșitoare 

în favoarea poziţiei lor, oamenii se menţin pe 
o anumită poziţie. S-ar putea să existe şi răs- 
punsuri iraționale la această întrebare. 

Papert: Dar ce înseamnă „probă copleși- 
toare“ pentru ceea ce este deja în ochiul ob- 
servatorului ? După mine, acest lucru este per- 
fect simetric. 

Chomsky : Spuneţi-mi atunci unde păcătu- 
iește argumentul care merge de la „tautologie“ 
la concluzie. 

Papert : De la tautologie la care concluzie ? 
De la tautologie la concluzia că trebuie să 
existe ceva înnăscut, că trebuie să existe vreo 
structură determinată ? Acest lucru nu-l va 
nega nimeni. Dar existenţa acestor lucruri par- 
ticulare depinde, în cel mai bun caz, de accep- 
tarea sau neacceptarea a ceea ce eu numesc 
principiul 17 al lui Chomsky... 

Chomsky : Argumentul conform căruia lu- 
cruri specifice trebuie atribuite minţii nu este 
nici deducție, nici demonstraţie ; din această 
cauză, ar fi cu totul nedrept din partea mea 
să vă întreb unde păcătuiește argumentul. Este 
evident că știm cu toţii unde; nu este un ar- 
gument deductiv. Dar vă voi pune o altă în- 
trebare : în polida faptului că aceasta este sin- 
gura teorie existentă pînă în prezent care să 
explice o anumită categorie de fapte, de ce 
insistaţi să spuneţi că ea nu este exactă ? 

Papert : Deoarece, oricît de ciudat vi s-ar 
părea, nu mi se pare că ar fi singura teorie 
care există. 

Chomsky Ea nu este „în mod sigu“ adovă- 
rată ; toate nu sînt decît ipoteze. Repet: sînt 
conjucturi, ipoteze stiinţilice și, dacă doriţi 
să-mi ştiţi părerea, sînt sigur că ele sînt false. 
Nu pot să consider că o ipoteză niţel mai ela- 
borată pe care o propun astăzi sau pe care ar 
propune-o altcineva are șanse să fie adevărată. 


Dezbaterea propriu-zisă se încheie cu 
această notă de modestie. Restul volumului 
include articole inspirate de dezbatere .și scrise 

după terminarea acesteia. În timpul colocviu- 
lui, cartea lui Chomsky Reflections on Lan- 
guage (Reflecţii asupra limbajului) era sub 
tipar. Cred că ultima parte a discuţiei dintre 
Papert și Chomsky asupra „ideologiei“ teorii- 
lor înneistă și environmentalistă devine mai 
clară în lumina a două fragmente din Reflec- 
tions on Language, în care problema este ana- 
lizată în mod exhaustiv, cu o deosebită clari- 
tate. 


„„Este rezonabil să presupunem că, așa cum 
structurile intrinsece ale minţii sînt subiacente 
dezvoltării structurilor cognitive, tot astfel un 
«caracter specific» constituie cadrul material 
al dezvoltării conștiinței morale, al progresu- 
lui cultural și chiar al participării la viața 
unei comunități drepte și libere. Emiţind 
această ipoteză, este clar că se face un mare 
salt — de la observaţii asupra dezvoltării cog- 
nitive la concluzii privind legile naturii noas- 
tre și condițiile optime ca ele să-și împlinească 
menirea ; concluzia, de pildă, că necesitățile 
omului și capacităţile sale își vor găsi expre- 
sia cea mai completă într-o societate de pro- 
ducători creatori și liberi, muncind într-un sis- 
tem bazat pe libera asociere în care «legătu- 
rile sociale» vor înlocui «lanțurile impuse de 
societatea umană». Istoria atestă un mare nu- 
măr de propuneri importante în această pri- 
vință. Cînd sînt asociate ipotezelor emypiriste, 
progresiste și spiritului luminii, cred că le cresc 
rădăcini şi mai adinci în eforturile raționaliste 
de a stabili o teorie a libertăţii umane. A pune 
la încercare, a aprofunda și, dacă este posibil, 
a sprijini ideile dezvoltate de această tradiţie 
conform unor metode științifice constituie o 
sarcină fundamentală pentru o teorie socială 
a libertiţii de conștiință. Numai viitorul ne va 
spune dacă analiza va revela probleme abor- 
labile sau mistere care ne vor paraliza...“ *. 


N. Chomsky, Reflections on Language, New York, 
Pantheon, 1975, pp. 132—]134, 


CAPITOLUL 13 


CONCLUZIILE DEZBATERII 


Către o cale de mijloc inire 
constructivism şi inneism “ 


Stephen Toulmin 


Diferența de vederi dintre Piaget şi 
Chomsky, exprimată concis în comunicările 
prezentate la acest simpozion — Piaget decla- 
rînd că „numai funcționarea inteligenței este 
ereditară“, iar Chomsky pledînd per contra că 
„limbajul uman“ este un „organ mintal cu o 
structură înnăscută la fel de specifică cum 
cste cea a ochiului sau inimii —, este atît de 
mare, încît participanţii ar putea fi tentaţi să 
se mulțumească să opteze pentru una din po- 
ziții în favoarea sau împotriva inneismului 
Și, respectiv, constructivismului. Aceasta n-ar 
fi (după mine) decit o confruntare sterilă ; ar 
trebui, mai degrabă, să luăm serios în consi- 
derare posibilitatea ca amândouă punctele de 
vedere să fie inacceptabile, aşa cum se pre- 
zintă, fapt pentru care. ar trebui să căutăm o 
explicație a dezvoltării capacităţilor mintale 
care să ducă la găsirea unei căi de mijloc între 
aceste extreme. 


* În concluziile acestor consideraţii, distribuite la 
deschiderea colocviului, Toulmin propunea extinde- 
rea discuţiei dincolo de cele două poziţii — a lui 
Chomsky și a lui Piaget (inneismul şi constructivis- 
mul) ; această propunere s-a materializat sub forma 
textelor redactate după colocviu de H. Putnam, J. 
Fodor și N. Chomsky (a se vedea Partea a coua) 


462 


Motivele mele sînt parţial epistemologice şi 
parțial biologice. 

(1) În primul rînd, să vedem consideraţiile 
de ordin epistemologic : cei doi autori stabi- 
lesc o paralelă între „structurile logice“ ale 
sistemelor noastre de reprezentare (gramati- 
cale, matematice etc.) și „structurile empirice“ 
ale presupușilor corespondenţi mintali ai aces- 
tor reprezentări, și o fac într-un mod care ri- 
dică probleme controversate grave și dificile, 
pe care nu le tratează în mod adecvat. (Aceasta 
este esenţa articolului meu, scris împreună cu 
Carol Feldman și intitulat „Logic and the 
Theory of Mind“ -— „Logica și teoria minţii“). 
Ar fi, fără îndoială, mai prudent să evităm să 
spunem că relaţiile interne în cadrul, de pildă, 
al unuia din „stadiile“ cognitive ale lui Piaget 
sau al înţelegerii preliminare a propoziţiilor 
la indicativ sînt „logic necesare“ sau că ex- 
primă „teoria“ copilului despre gramatica 
enunţurilor pe care le-a auzit pînă atunci, cu 
excepţia cazurilor în care a avut loc o „inte- 
riorizare“ explicită a unui sistem formal. Este 
cazul, de pildă, al copilului care învaţă geo- 
metria abstractă în contextul şcolii sau al adul- 
tului care învață cum să formeze cele zece 
verbe pornind de la rădăcina triliteră arabă, 
cînd abordează limba arabă ca limbă străină 
de un tip nou. Pentru moment, mă întreb dacă 
nu cumva expresii ca „structură mintală“ şi 
„gramatica copilului“ mai mult provoacă con- 
fuzie decit ajută în dezbaterea noastră. 

(2) În al doilea rînd, în ce priveşte raţiu- 
nile, între altele biologice, pentru găsirea unei 
poziţii intermediare : am impresia că, aşa cum 
stau lucrurile, amîndoi autorii se joacă la în- 
timplare cu dovezile pe care le au la îndemină. 
Aserţiunea lui Piaget citată mai sus este mult 
prea orientată într-o singură direcţie. Se ştie, 
într-adevăr, că multe specii cu reţele neurale 
complexe manifestă răspunsuri perceptive şi 

fice, în mod evident „ereditare“ : cum poate 
atunci cineva să declare cu atîta siguranţă că 
specia umană scapă componentelor ereditare 
— că „omul nu are structuri cognitive înnăs- 
cute“ ? (Bănuiesc că Piaget face aici o confu- 
zie, considerînd că „structuri cognitive“ în- 
seamnă numai „structuri logic necesare“ ; vezi 
primul meu argument (1) mai sus). Dimpotrivă, 
există tot mai multe dovezi experimentale în 
favoarea existenţei unei „reprogramări“ în 
echipamentul perceptual/cognitiv al nou-năs- 
cutului, după cum arată lucrarea lui Tom Bo- 
wer despre reacţiile copilului nou-născut la 
„obiecte fizice“ simulate ?. 

Argumentele lui Chomsky, pe de altă parte, 
sînt prea orientate în direcţia opusă. “În comu- 
nicarea sa introductivă capitolul 1), ca si în 
alte texte, el rămîne insensibil la considerații 
care provin de la teoria evoluționistă: „Se 
știe, desigur, prea puţine despre desfășurarea 
evoluţiei, dar din ceea ce nu știm este impor- 
sibil să tragem vreo concluzie“ (vezi capito- 
lul 1). Concilierea teoriilor sale asupra „capa- 
cității de limbaj“ a omului cu biologia gene- 
rală, inclusiv tcoria evoluționistă, pune cîteva 
probleme foarte reale, care nu pot fi date la 
o parte : de exemplu, „evolulia în salturi“ a 
formelor primare ale acestei „capacităţi“ la 
primii oameni 3. Trebuie, cu siguranţă, să pre- 
supunem, oarecum împotriva celor susţinute 
de Piaget, că facultatea de a învăța limba de- 
pinde de existenţa la omul nou-născut a unor 
„capacități“ foarte specifice „înnăscute“, adică 
„montate în sistemul nervos central“ ; există, 
desigur, probe neurologice independente de 
existența unor asemenea capacităţi  „înnăs- 
cute“. Dar capacităţile particulare pe care 
Chomsky le atribuie copilului par să fie mult 
prea specifice pentru a fi plauzibile, lăsînd la 
o parte faptul că este greu de conceput care 
ar putea fi corespondenţii lor neurologici. 

Consideraţii finale 


Jean Piaget 


În concluzia intervenţiei sale, J.-P. Chan- 
geux a spus că este posibil un compromis în- 
tre inneismul lui Chomsky şi punctul meu de 
vedere constructivist, lucru în legătură cu care 
mi-am exprimat deja bucuria în cursul acestui 
simpozion (vezi discuţiile de la capitolul 8). De 
atunci, frumoasa lui lecţie de deschidere de la 
College de France a fost făcută publică, iar 
eu am reţinut din ea cele mai valoroase învă- 
ţăminte î. Retin ca fundamental faptul că ati- 
tudinii lui Chomsky şi a lui Fodor, pentru 
care „interacţiunea cu lumea exterioară... nu 
acţionează decit ca declanșator de programe 
prestabilite“, Changeux îi opune o „epigeneză 
funcţională“ care „duce la o economisire de 
gene“ datorită faptului că „activitatea intro- 
duce o ordine suplimentară în reţeaua de dez- 
voltare“ ; „învelișul genetic oferă o rețea cu 
un contur vag, iur activitatea îi defineşte un- 
ghiurile“ (vezi capitolul 8). 

Nu aș putea decît să mă bucur de afirma- 
tiile eminentului biolog, cu atît mai mult cu 
cit el spune, în concluzie, că prin învăţare 
„organismul devine receptiv la combinaţii ex- 
terne și mobile de semne pe care, și el, le poate 
produce“ (vezi capitolul 8). Acest lucru mă 
întoarce la o idee pe care nu am reușit să o 
fac destul de bine înţeleasă în cursul discu- 
tiilor noastre : în măsura în care un compor- 
tament implică o programare care iese din li- 
mitele somei şi care este bine adaptată la me- 
diul extern, nu există decît două soluții: ha- 
zardul urmat de selecţie, explicaţie clasică, 
dar inadmisibilă pentru formarea de structuri 
cognitive, cum sînt cele logico-matematice, sau 
o structură cumbinatorie, dar compusă din ele- 
mente indirect influențate de mediu. Or, fără 

a reveni cituşi de puţin la noţiunea lamarcki- 
ană de acţiune a mediului asupra genomu- 
lui, tot mai numeroși sînt autorii care admit 
astăzi, sub numele de „asimilare genetică“ 
(Waddington), de „efect Baldwin“ sau de „fe- 
nocopie“, posibilitatea înlocuirii unui fenotip 
cu un genotip de aceeași formă. În ce mă pri- 
vește, văd aici efectul unei selecţii exercitate 
de mediul intern și epigenetic, cînd mediul a 
fost modificat într-o oarecare măsură de un 
fenotip dobiîndit și cînd acest dezechilibru a 
antrenat (ceea ce nu e valabil pentru orice fe- 
notip) o sensibilizare a genelor reglatoare ; nu 
intervine, așadar, nici un „mesaj“ de la somă 
la genom, ci o simplă perturbaţie, ce antre- 
nează variaţii semialeatorii asupra cărora se 
exercită selecţia internă, de unde reajustările 
simulînd o fixare a fenotipului, cînd, în rea- 
litate, el a fost „înlocuit“ printr-o reconsti- 
tuire pur endogenă. 


Aceasta nu e, desigur, decît o speculație, dar, 
dacă mă înclin cu respect în faţa simplităţii 
explicaţiei neodarwiniste cînd este vorba de 
schimbările de culoare ale unui fluture, vreau 
să se recunoască partea de speculație care 
există în generalizarea acestui model în cazul 
comportamentelor. Modelul devine atunci, pur 
și simplu, neverosimil dacă ne gîndim la atitea 
procese încă misterioase şi biologic compara- 
bile, cum sînt rafinamentul anumitor instincte 
specializate sau incredibila adaptare a mate- 
maticilor umane la cele mai mici detalii ale 
realităţii fizice, scoase la iveală de tehnicile 
contemporane. Cred, deci, că speculaţia e utilă 
pentru a combate alte speculaţii, fiindcă din 
opoziţia lor pot să ia naștere conştientizările 
altor probleme, şi, în domenii în care obser- 
varea şi experimentarea nu mai sînt posibile, 
cum este domeniul formării istorice a compor- 
tamentelor, o conştiinţă critică a problemelor 
este departe de a fi de neglijat. Chomsky crede, 
desigur, că şi-a simplificat poziţia, transmi- 
țînd biologilor problema inneităţii „nucleului 

fixe. Dar, în ce mă priveste, cred că această 
simplificare nu este, poate, decit aparentă, 
căci mulţi biologi care nu sînt etologi (uneori 
chiar şi aceştia) înţeleg destul de greu că com- 
portamentul ridică cu totul alte probleme decît 
cele ale puterii unice a genelor, ale mutaţiilor 
și recombinărilor acestora. Trebuie, așadar, să 
salutăm în Changeux un autor de excepţie în 
această privinţă. Îmi pare rău că nu i-am cu- 
noscut poziţia cînd am scris o lucrare mai 
mică, aflată acum sub tipar, dar care rămîne, 
din păcate, pur speculativă. În ea apare o 
idee care, dacă ar fi fondată, ar inversa efec- 
tiv inneismul care e la modă azi după mine, 
comportamentul, conc-put nu în sensul la- 
marckian de produs al „circumstanțelor“ exte- 
rioare, ci ca expresie a unei nevoi constante 
de depăşire (extinderea mediului și creşterea 
puterilor organismului), ar constitui, de fapt, 
principalul motor al evoluţiei. Îngrijorat de 
imprudenţa mea, un prieten biolog, foarte cri- 
tic, mi-a înapoiat manuscrisul, cu următorul 
comentariu : „stimulant și poate chiar adevă- 
rat“. Nici nu doresc mai mult, iar, dacă poves- 
tesc această întîmplare, o fac pentru a spune 
că, în cazul în care constructivismul empiric 
este adevărat pentru om, mi se pare că el tre- 
buie să înceapă încă de la comportamentul 
animal ; altfel spus, dacă este motivat în pri- 
vința raţiunilor sale intrinseci (minimum de 
„preformări* şi maximum de autoorganizare), 
el trebuie să rămină valubil la toate nivelurile 
viului. 

În concluzie și pentru a reveni la ceea ce 
Changeux numeşte un „compromis“ între 
Chomsky şi mine, nu văd ceva foarte diferit 
de ceea ce am susținut întotdeauna, căci, dacă 
nu cred în existența structurilor cognitive în- 
născute în cadrul inteligenței, se înțelege de 
la sine că, după mine, funcționarea acesteia 
implică mecanisme nervoase ereditare, cum 
este rețeaua booleană pe care McCulloch și 
Pitts 7 au descoperit-o în activităţile neuronice. 

Tot ceea ce susţin, şi tezele lui Changeux par 
să-mi dea dreptul să o fac, este că, pornind de 
la funcţionarea înnăscută, sînt necesare noi re- 
glări, de data aceasta construite pas cu pas de 
către subiect, pentru elaborarea structurilor pre- 
operatorii, apoi logice, dintre care, în mod 
deosebit, acelea ale inteligenței senzoriomo- 
torii ce duce la „nucleul fix“ al lui Chomsky. 
Cred, deci, că nu trebuie să cedez mare lucru 
pentru a refuza un inneism masiv, care nu 
este decît simetricul environmentalismului 
naiv, şi nu o depăşire a acestuia. 

Aceasta mă readuce cu gindul la reflecţiile 
lui Toulmin asupra autoreglării (vezi începutul 
acestui capitol), care i se pare insuficientă 
pentru explicarea progresului structurilor cog- 
nitive ; m-a înțeles greșit atribuindu-mi un 
model de „homeostazie“, care, de fapt, nu mi 
se pare deloc suficient ; eu nu mă refer decît 
la un tip de „homeorhesis“ 8 epigenetic gene- 
ralizat, şi cred că găsesc în faptele experi- 
mentale o trecere gradată de la reglări la auto- 
reglări (cu feedforward etc.) și, de aici, la 
autoorganizarea care caracterizează stadiile 
operatorii și formarea de structuri echilibrate. 
La acest nivel, autoorganizarea se prelungește 
chiar, în multe cazuri, în autoprogramări : pro- 
cesul general este, deci, o echilibrare „majo- 
rantă, pe care o analizez detaliat într-o carte 
recentă %. 

În privinţa rolului culturii asupra educaţiei 
individului, ar trebui să fim foarte naivi să 
nu ţinem seama de el, dar problema psiholo- 
gică este de a se stabili în ce mod acţionează: 
ea dă prilej unei asimilări active și prin in- 
termediul aceloraşi structuri și instrumente 
ca adaptarea (practică şi cognitivă, care for- 
mează un tot) la orice realitate. 


În ce priveşte mecanismele comune istoriei 
stiințelor şi psihogenezei funcţiilor cognitive, 
scriu acum o carte pe această temă, în striînsă 
colaborare cu un fizician și istoric al ştiințe- 
lor, Rolando Garcia, și sîntem amindoi izbiţi 

de gencralitatea unora dintre aceste meca- 
nisme. Nu voi cita decit un exemplu, acela al 
abstractizării pe care o numesc „reflexivă“, 
pentru că pornește nu de la obiecte, ci de la 
operaţiile subiectului ; teoria „categoriilor“ şi 
a morfismelor 10, de pildă, a fost dedusă de 
MacLane şi Filenberg din punerile în cores- 
pondență de care s-au servit matematicienii 
din grupul Bourbaki în construirea structuri- 
lor lor, dar cu titlu instrumental şi încă fără 
tematizări. Or, sub formele sale elementare, 
abstractizarea reflexivă este exact unul dintre 
instrumentele autoorganizării, prin intermediul 
căreia copilul își construiește structurile ope- 
ratorii, ea intervenind chiar în explicarea fap- 
telor fizice, cînd tranzitivitatea, recursivitatea, 
comutativitatea sau distributivitatea sînt atri- 
buite relaţiilor dintre obiecte, pe cînd abstrac- 
tizarea empirică pornind de la observabile nu 
ajunge pentru această înțelegere. Dar, pentru 
a-l convinge pe excelentul meu coleg Toulmin, 
ar trebui să vedem faptele psihologice de 
foarte aproape, acelea pe care eu mă strădu- 
iesc, cu mai mult sau mai puţin succes, să-mi 
fondez epistemologia. Voi mai reveni la aces- 
tea cînd vom vorbi despre Premack. 


Un alt punct în care nu pot fi de acord cu 
Toulmin, nici cu ceilalţi biologi, de altfel, în 
afară de Paul Weiss şi de Changeux, este uşu- 
rinţa cu care se explică adaptările comporta- 
mentale şi cognitive prin selecţie, ca și cum 
ele ar constitui un fel de putere organizatoare 
care transformă variaţii oarecare sau aleatorii 
în conduite adaptate. Or, trebuie să distingem 
două feluri de adaptări: (1) adaptarea-supra- 
viețuirc, care favorizează rata de înmulţire și 
conservarea speciei prin tricrea variațiilor utile 
și nocive, ambele produse înaintea acestei trieri 
si independent de ea, și (2) adaptarea-adec- 
vare, care implică o teleonomie în raport cu 
mediul (de exemplu, cuiburile de păsări în- 
deplinesc cele trei condiţii de adăpost împo- 
triva prădătorilor, de soliditate şi de tempera- 

tură suficientă) ; or, tocmai teleonomia trebuie 
explicată, pentru că, dacă și ea. favorizează 
supraviețuirea, nu ar mai putea rezulta din- 
tr-o simplă triere, altfel ar fi fost necesar sa- 
crificiul a mii de generaţii, de exemplu de rîn- 
dunele etc. înainte ca hazardul să facă pentru 
ele cuiburi perfecţionate. În ce privește struc- 
turile  logico-matematice proprii inteligenţei 
și, între altele, „nucleul fix“ lingvistic pe care 
Chomsky îl crede „înnăscut“, mă întreb în ce 
ar consta etapele formării lor genetice, dacă 
ne-am limita doar la factorii pe selecţie ai 
neodarwinismului. lată de ce consideră Paul 
Weiss ll, pe bună dreptate, că este necesar să 
se atribuie comportamentelor o organizare în 
„Sisteme“ cu „dinamica lor globală“, deşi tot 
el este primul care spune că mecanismul ei 
rămîne de găsit. Acesta este şi motivul pentru 
care Changeux invocă o „epigeneză funcţio- 
nală“. Eu retin, desigur, ideea de selecţie, însă, 
în ce priveşte instinctele specializate sau în- 
ceputurile inteligenţei, m-aş gîndi la o selec- 
ție prin mediul intern şi epigenetic în măsura 
în care el a fost modificat de activităţi feno- 
tipice, care, În cazul comportamentului, pre- 
supun, toate, mai mult decît o teleonomie in- 
ternă, atita vreme cît este vorba de acţiuni 
exercitate asupra mediului, de unde noi sis- 
teme de reglare, tot endogene, dar cu o fina- 
litate exterioară somei. 

Cît despre Premack, frumoasa lui expunere 
îmi dă o mare satisfacție. Contrar lui Toul- 
min şi atîtor alţi autori anglo-saxoni, el a în- 
teles ce vreau să spun prin „structuri“ şi mai 
dă noi și frumoase exemple privind cauzali- 
tatea la cimpanzeu cînd folosește instrumente, 
analoagă celei pe care o observăm la copilul 
mic (12—18 luni) în ultimul din cele șase stadii 
senzoriomotorii. Or, se înțelege de la sine că la 
cimpanzeu structura corespunde definiției pe 
care o dau mereu : este sistemul a ceea ce poate 
face un subiect și nu a ceea ce subiectul spune 
sau gîndeşte că poate face; structura cauzală 

utilizată de maimuţă nu există, așadar, numai 
în mintea lui Premack, ci și în acţiunile înseși 
ale simpaticilor săi subiecţi. Îi rog atunci pe 
Toulmin şi pe alţi critici ai noţiunii de struc- 
turi să-mi permită să beneficiez de aceeași to- 
leranţă aceste structuri există în ceea ce 
„fac“ copiii pe care îi studiez şi nu numai în 
semiformalizările pe care le dau eu! Dar fru- 
moasele descoperiri ale lui Premack merg încă 
și mai departe cu analizele „limbajului“ do- 
bîndit şi înteles de cimpanzeu, pentru că re- 
găsim aici, sub o formă mult mai spectacu- 
loasă, structurile cognitive pe care le-am con- 
siderat ca fiind constituenți ai unei logici sen- 
zoriomotorii  coordonări și îmbinări de scheme 
cu subordonarea abstractizărilor empirice unor 
abstractizări reflexive extrase chiar din aceste 
coordonări. 


Recitind articolul subtil si interesant al lui 
Bischof, înţeleg mai bine punctele de acord 
și de divergență dintre Lorenz şi mine. Am 
susţinut întotdeauna, în ce mă privește, că sur- 
prinzătoarea adaptare a matematicilor la rea- 
litatea fizică se datorează nu (sau nu numai) ex- 
perienţelor pe care le fac organismul şi su- 
biectul asupra obiectelor care le sînt exteri- 
oare, ci unei surse endogene datorate faptului 
că organismul, el însuşi un obiect fizico-chi- 
mic, își vede acţiunile şi reacţiile depinzînd 
încă de la început de universul fizic, deoarece, 
chiar în organism, ele fac parte din acest uni- 
vers şi se supun legilor lui. Și dacă, în felul 
acesta, mă pronunt întru totul în favoarea 
unei origini endogene a structurilor logico- 
matematice, nu înseamnă deloc că ele sînt în- 
născute în stările lor succesive, și asta pentru 
că formarea şi dezvoltarea cunoștințelor nu se 
efectuează după un mers sau o progresie lini- 
ară, ci se face, nivel cu nivel, cu reconstrucţii 
necesare la fiecare nivel nou. Or, aceste recon- 
strucţii prezintă dublul caracter remarcabil de 
lărgire sau îmbogăţire a structurilor anterioare 
(fiindcă este vorba de un nou nivel, cu in- 

strumente mai puternice, cum, de exemplu, 
este reprezentarea în raport cu acţiunea sen- 
zoriomotorie) și, în acelaşi timp, dă înrădăci- 
nare mai adincă în direcţia surselor endogene, 
în virtutea mecanismelor abstractizării refle- 
xive. Originea endogenă a cunoştinţelor con- 
stituie, așadar, punctul meu de convergenţă 
cu Lorenz, dar o divergență mi se pare că sub- 
zistă în necesitatea de a substitui inneităţii 
un mecanism de continue reconstrucţii şi de 
construcţii lărgite prin autoreglare sau auto- 
organizare (foarte aproape, repet, de tezele lui 
H. von Foerster, pe care nu le cunoşteam în 
timpul simpozionului nostru). 

Cît despre realismul critic pe care îl anali- 
zează atit de bine Bischof şi despre caracte- 
rul de adaptare optimă (dar niciodată com- 
pletă) a cunoștințelor etc., cred că, în gene- 
ral, sînt în acord cu observaţiile lui, în afară 
de un punct, poate, important. Bischof, dacă 
înţeleg bine, crede, ca şi mine, că obiectul nu 
se atinge niciodată în întregime; el rămîne 
o limită, și vorbeşte, în acest sens, despre un 
mers asimptotic. Dar problema este de a şti 
dacă această limită este convergentă sau di- 
vergentă. Eu o cred divergentă, în sensul că 
obiectul se transformă în timp ce cunoașterea 
se apropie de el. Lucrul acesta mă îndepăr- 
tează încă şi mai mult de „realismul naiv“ 
la care se teme Bischof că mă poate duce re- 
curgerea la mecanismele de echilibrare (vezi 
capitolul 10). 

În privinţa reflexiilor lui H. Putnam 12 asu- 
pra conservărilor şi abstractizării reflexive, 
dezacordul e total, şi aceasta chiar pe terenul 
faptelor, pe care Putnam pare să nu le cu- 
noască decît în insuficientă măsură. E greşit, 
într-adevăr, să credem că aceste procese im- 
plică limbajul : dovadă faptul că pe la 9—10 
luni sugarul ajunge, după o îndelungă și foarte 
instructivă construire, la o înţelegere a per- 
manenţei obiectelor care se păstrează îndără- 
tul ecranelor. Această conservare precoce este, 

așadar, cu mult anterioară limbajului şi ea 
necesită abstractizări pornind de la coordo- 
nări de acţiuni (ceea ce nu are nimic dintr-o 
generalizare empirică, pur  extensională), 
fiindcă există, așa cum am mai amintit chiar 
aici, o întreagă logică senzoriomotorie, cu co- 
ordonări de ordine, îmbinări, intersectări, co- 
respondente etc. și, în plan spaţial, construi- 
rea unui „grup de deplasări“ (cum spunea deja 
Poincaré). A califica toate acestea drept „me- 
tafore“ dovedeşte doar o analiză incompletă a 
faptelor experimentale... 

Dacă doresc, în sfîrşit, să trag o concluzie 
din aceste dezbateri pro sau contra inneismu- 
lui, ceea ce mă frapează este lipsa de sime- 
trie între soluţia Chomsky—Fodor, pe de o 
parte, şi a mea, pe de alta. Pentru ei, totul 
se petrece ca și cum interpretarea mecanisme- 
lor cognitive ar fi totul sau nimic: inneism 
radical sau empirism behaviorist. Eu am, dim- 
potrivă, obligaţia, pe linia constructivismului, 
să ţin seama de toţi factorii aflaţi în joc: 
inneitatea punctelor de plecare, caracterul en- 
dogen al construcțiilor logice şi matematice, 
cerințele  experimentării pentru cunoaşterea 
obiectelor, dar necesitatea, pentru atingerea 
observabilelor, de a le asimila în cadre din 
nou endogene etc. Nu am, așadar, ambiția de 
a transa între tot şi nimic, ci numai candoa- 
rea de a dori să diferenţiez situaţiile şi de a 
mă crede cîştigător pe toate planurile... 


Partea a Il-a 


DESPRE LOGICA 
EXPLICA ŢIILOR 
INNEISTE 


CAPITOLUL 14 


CE ESTE ÎNNĂSCUT ȘI DE CE. 
COMENTARII PE MARGINEA 
DEZBATERII 


Hilary Putnam 


Pot rezuma în două cuvinte ce cred despre 
Chomsky şi Piaget: nici unul nu are argu- 
mente bune, dar este aproape sigur să există 
un fond de adevăr în ceea ce spune fiecare. 
În această expunere, am de gînd, în primul 
rind, să arăt de ce argumentele lor nu sînt 
bune și, apoi, să discut o problemă mai impor- 
tantă de ce cste ceva corect în ceea ce spune 
fiecare. 

Voi începe cu argumentele lui Chomsky. Cînd 
îl citeşti pe Chomsky, te izbeşte sentimen- 
tul unei mari puteri intelectuale; ştii că te 
afli în prezenţa unei minţi extraordinare. Şi 
aceasta atît din cauza farmecului personalită- 
ţii sale puternice, cît şi evidentelor sale ca- 
lități intelectuale originalitate, dispreț faţă 
de mode şi față de supertficialitate ; voinţă de 
a reînvia (şi capacitatea de a reînvia) poziţii 
(ca „doctrina ideilor înnăscute“) ce păreau În- 
vechite, interes pentru subiecte perene şi de 
o importanţă capitală, ca structura minţii 
umane. Şi, cu toate acestea, țin să declar '’că 
diferite argumente ale sale nu sînt bune. Voi 
examina aici doar un exemplu, dar pretind 
că s-ar putea analiza în acest fel oricare din 
argumentele pe care le-a prezentat la această 
conferinţă, şi rezultatul ar fi același. 

Argumentul sc referă la „procesul de for- 
mare a interogativelor simple cu răspuns da/nu 
în limba engleză“. În comunicarea sa intro- 
ductivă (vezi capitolul 1), Chomsky anali- 
zează „perechi de propoziţii enunţiative-inte- 
rogative* de felul 


(1) The man îs here. — Is the man here? 
The man will leave. — Will the man 
leave ? 


și ia două ipoteze „avansate pentru a explica 
această clasă infinită de perechi“ (desigur, Hı 
nu a fost niciodată „avansată“ de nimeni, și 
nici o persoană normală nu ar face aşa ceva) 

H, dezvoltați propoziția enunţiativă de la 
început pînă la sfîrșit (de la stinga la dreapta), 
cuvînt cu cuvînt, pînă cînd ajungeţi la prima 
ocurenţă a cuvintelor îs, will etc.; transpu- 
neţi această ocurenţă la început (stînga), for- 
mind astfel propoziţia interogativă corespun- 
zătoare. 

Hə: procedaţi ca în Hy, dar alegeţi prima 
ocurență a cuvintelor îs, will etc., care ur- 
mează primului grup nominal al propoziției 
enunțţiative. 


Apoi Chomsky scrie 


Vom spune că H, este o „regulă indepen- 
dentă de structură“, iar H o „regulă depen- 
dentă de structură“. În felul acesta, Hı cere 
o analiză a enunţiativei într-o simplă secvenţă 
de cuvinte, în timp ce Hə cere, în afara unei 
analize în cuvinte succesive, o analiză în gru- 
puri abstracte, precum „grupul nominal“. 
Grupurile sînt „abstracte“ prin faptul că li- 
mitele şi denumirea lor nu sînt, în general, 
marcate fizic ; mai degrabă, ele sînt construcţii 
mintale. 

Un om de ştiinţă care ar urmări vorbitori 
de limbă engleză, pus în fața unor date de 
felul celor prezentate la (1), ar alege, în mod 
natural, ipoteza Hı, preferînd-o ipotezei mai 
complexe Hz, care postulează, în plus faţă 

de Hı, un proces mintal abstract de natură 
nontrivială. În mod similar, puşi în faţa unor 
date de felul celor prezentate la (1), este logic 
să presupunem că un copil „nonstructurat* va 
presupune că H; este valabilă. În realitate, după 
cum știm, nu este, iar Ho este (în mai mare 
măsură) corectă. Să luăm în discuţie exemplele 
următoare (2) 


(2) The man who is here is tall. — Is the 
man who is here tall ? 
The man who îs tall will leave. — Will 


the man who is tall leave? 


Aceste exemple sînt prezise de Hə şi res- 
ping H}, care mai degrabă ar prezice propo- 
ziţiile interogative (3): 


(3) Is the man who here îs tall? 
Is the man who tall will leave ? 


Problema care se ridică acum este urmă- 
toarea : cum ştie un copil că Hə este (aproape) 
corectă, dar că H, este falsă ? În mod sigur va 
începe prin a alege H, (cum ar face-o un om 
de știință imparţial) pentru ca, apoi, să fie 
silit să o respingă pe baza datelor de tipul (2). 


Dim toate acestea, concluzia lui Chomsky 
este următoarea : 


Ascmenea observaţii sugerează că este o 
proprietate a So — adică a LT(H,L) — faptul 
că regulile (sau regulile unei categorii speci- 
fice, identificabile pe temeiuri destul de ge- 
nerale de către un mecanism determinat ge- 
netic) sînt dependente de structură. Copilul nu 
are nevoie să ia în considerare H; ; este exclusă 
de proprietățile stării sale mintale inițiale, So. 


Aş dori să discut acest exemplu punînd două 
întrebări diferite (1) putem noi explica de ce 
alege copilul ipoteze „dependente de structură“ 
și concepte în cursul învăţării limbii pe baza 
inteligenţei generale, fără să postulăm că pre- 
ferința pentru Hə față de H, este preînscrisă 
sau că un model al unui limbaj uman tipic 

este preinscris, aşa cum doreşte Chomsky să 
facem ? şi (2) putem noi explica în mod spe- 
cific preferința pentru Ho față de H, fără să 
presupunem că o asemenea preferinţă specifică 
este preinscrisă ? Înainte de a discuta aceste 
două întrebări, aş analiza întrebarea mult dez- 
bătută „Ce este o gramatică ?%. 


NATURA GRAMATICILOR 


O gramatică este un sistem care — în mod 
ideal — generează „propoziţii gramaticale“ ale 
unei limbi, excluzîindu-le pe cele negramati- 
cale. O propoziţie gramaticală este o propo- 
ziție generată de gramatica limbii (sau de orice 
gramatică adecvată, dacă socotim, aşa cum o 
face Zellig Harris, că nu există nimic care 
să semene gramaticii unei limbi) 1. Aceste de- 
finiții sînt în mod evident circulare. Dar cum 
putem rupe circularitatea ? 

Chomsky a emis, cu mulți ani în urmă, 
ideea următoare (în „Explanatory Models in 
Linguistics“)? : copilul îi aude pe oameni cla- 
sificind propozițiile în propoziţii „gramaticale“ 


sau „ncgramaticale“ — desigur, nu cu acești 
termeni, ci auzindu-i corectindu-se unii pe 
alții sau corectîndu-l pe el — şi construiește 


o gramatică, cea mai simplă extrapolare a 
unor asemenea date, care satisfac anumite 
constringeri înnăscute. 

Necazul, în acest caz, e că premisa bazată 
pe aceste fapte este evident falsă. Oamenii 
nu obiectează la toate propoziţiile negramati- 
cale, și nu numai la ele. De fapt, se obiectează 
la propoziţiile deviante — dar, cînd oamenii 
se corectează reciproc, nu spun clar (în aşa 
fel, încît un copil să poată înțelege) dacă aba- 
terea a fost sintactică, semantică, teoretic- 
discursivă sau de vreun alt fel. 

Chomsky afirmă că un copil primește, de 
fapt, „o listă cu propoziţii gramaticale“ și „o 
listă cu propoziţii negramaticale“ şi trebuie să 
extrapoleze pornind de la aceste două liste. 

Dar acest lucru este sigur fals. Copilul ur- 
mărește, mai degrabă, o listă cu propoziţii ac- 
ceptabile şi o listă cu propoziţii deviante pen- 
tru un motiv sau altul; o gramatică a limbii 
sale va genera (idealizind puţin) toate pro- 
poziţiile acceptabile din prima listă, dar, din 
nefericire, nu va genera nici una din propo- 
Zițiile deviante din lista cealaltă. Dimpotrivă, 
propoziţiile gramaticale vor constitui un su- 
praansamblu (al listei finite) de propoziţii ac- 
ceptabile, care nu este rupt de (lista finită 
de) propoziţii deviante. 

În al doilea rînd, lista a doua nici nu e ne- 
cesară. Chomsky invocă faptul că copiii pot 
învăţa limba maternă fără să fie corectaţi; 
și sînt sigur că nici nu crede că ar fi nevoie 
ca ei să-l audă pe un altul corectat. Chomsky 
ar putea replica la aceasta, renunţind la a 
doua listă ipotetică (lista propoziţiilor „negra- 
maticale“ sau, în orice caz, „neacceptabile“). 
Ar putea spune că gramatica (unei limbi oare- 
care) este cea mai simplă proiectare a oricărui 
ansamblu finit și corespunzător de propoziţii 
acceptabile care satisfac un ansamblu de con- 
strîngeri înnăscute. Acest lucru transferă con- 
strîngerilor înnăscute întreaga povară de a de- 
fini ce este o gramatică. Vreau să propun o 
abordare diferită una conform căreia, în mod 
clasic, gramatica unei limbi este o proprietate 
a limbii, și nu o proprietate a creierului lui 
Homo sapiens. 


CALCULUL PROPOZIŢIONAL 


Să începem cu un exemplu simplu și bine 
cunoscut : limbajul artificial numit „calcul pro- 
pozițional“ cu interpretarea sa clasică. Gra- 
matica calculului propoziţional poate fi for- 
mulată în feluri diferite, dar echivalente. Iată 
un exemplu 


(I) O variabilă propozițională izolată este 
o expresie bine formată. 

(ID) Dacă A şi B sînt expresii bine for- 
mate, atunci ~ A, (AA B); (A V B) şi 
(A > B) sînt, şi ele, expresii bine for- 
mate 3. 
(III) Nici o expresie nu e bine formată, 
decît dacă acest lucru rezultă din (I) 
şi (II). 
Caracterul limbilor naturale, conform căruia 
o propoziție perfectă din punct de vedere gra- 
matical poate fi deviantă din motive seman- 
tice se regăseşte în acest limbaj simplu, din 
moment ce „pA~ p“ (de exemplu) este per- 
fect gramatical, dar nu ar fi „pronunţat“ din 
motive semantice clare *. 


Să luăm acum „semantica“ calculului propo- 
zițional, reprezentată de definiția inductivă a 
adevărului în termenii adevărului primitiv 
(adevăr al variabilelor propoziționale, care ră- 
mîne nondefinit). Faptul că adevărul primitiv 
rămîne nondefinit înseamnă că poate fi vorba 
de o schemă de interpretare, care devine in- 
terpretare cînd este asociată cu orice definiție 
a adevărului primitiv. 


Definiţie : 


(0) ~ A este adevărat dacă și numai dacă 
A nu este adevărat. 


(ii) (A V B) este adevărat dacă şi numai 
dacă A şi B sînt amîndoi adevăraţi. 
(iii) (A VB) este adevărat dacă şi numai 
dacă cel puțin unul din termeni este 
adevărat. 

(iv) (A 2 B) este adevărat dacă numai A 
este adevărat şi B nu este adevărat. 


Observaţi că definiția inductivă a adevărului 
în calculul propozițional este paralelă (într-un 


* În limbajul obișnuit, acesta este redat ca „p și 
non-p“. Accesibilitatea sa este blocată de definițiile 
(i) şi (ii). Această situație este deseori descrisă ca 
„principiul terțului exclus“ („the principle of ex- 
cluded middle“). 

sens care poate fi precizat, dar nu voi încerca 
s-o fac aici) cu definiţia inductivă de grama- 
tical în calculul propoziţional. 

Există, desigur, și alte moduri de a defini 
ce este gramatical în calculul propoziţional, 
recurgînd, de. pildă, la proprietatea conform 
căreia există definiţii paralele și corespunză- 
toare — bazate pe procedee inductive — ale 
adevărului în calculul propoziţțional. Dar, dacă 
ne limităm la moduri de definiţie maniabile 
la nivelul calculului (adică, subprogramul de- 
cizional să fie scurt cînd este scris în orice 
format standard, şi calculul-tip să fie, de ase- 
menea, scurt), observăm că nu cunoaștem decit 
puţine şi că toate sînt extrem de asemănă- 
toare. În acest sens, calculul propoziţional ca 
sistem interpretat posedă o gramatică întrin- 
secă şi o semantică. 

Să încercăm să precizăm puţin lucrurile. 
Dacă există marţieni, e foarte posibil să fi 
descoperit calculul propoziţional și s-ar putea 
ca, atunci cînd folosesc calculul propoziţional, 
creierul logicienilor lor să întrebuințeze eu- 
ristici diferite de cele pe care le întrebuin- 
ţează creierul logicienilor noștri. Dar asta nu 
înseamnă că acest calcul propoziţional are o 
gramatică diferită cînd este folosit de un mar- 
tian și o alta cînd este folosit de un pămîn- 
tean. Gramatica este cea mai simplă definiţie 
inductivă (una dintre definițiile inductive cele 
mai simple) a ansamblului de înlănțuiri (strings) 
din alfabetul calculului propoziţional pentru 
care adevărul este definit — adică cea mai sim- 
plă definiţie inductivă (cele mai simple definiţii 
inductive), avînd proprietatea că există paralel 
definiţii inductive ale adevărului. Dată fiind 
semantica calculului propozițional (presupu- 
nînd o informaţie nulă în creierul locutorilor), 
clasa de gramatici rezonabile este stabilită de 
această semantică şi nu de structura creierelor 
care efectuează prelucrarea. 

S-ar putea socoti că am eludat prea multe 
probleme prin introducerea predicatului „ade- 

vărat“ ; dar el nu este esenţial în cadrul ar- 
gumentului meu. 

Să presupunem că nu definim „adevărat“, 
ci „rezultă din“. Orice definiţie rezonabil de 
simplă a relaţiei „x rezultă din y“ în calcu- 
lul propoziţional va avea proprietatea: de a 
presupune o analiză sintactică de tip clasic. 
Cu alte cuvinte, a supune controlului dacă 
ceva este o axiomă sau o demonstrație etc. 
înseamnă a activa controlul asupra înlănţui- 
rilor şi componentelor acestor înlănţuiri pen- 
tru a ne asigura că ele au formele (pA p), 
~ p, (p Vq), (p > q). Gramatica (I), (II), (ID 
generează nu numai ansamblul de înlănțuiri 
pentru care relația „rezultă din“ este definită, 
dar o face în aşa fel, încît corespunde proprie- 
tăților înlănțuirilor la care face referire defi- 
niția relației „rezultă din“. 

Revenind la limbajul natural : să presupu- 
nem că o limbă naturală este un limbaj for- 
malizat foarte complicat a cărui formalizare 
nu este cunoscută (se pare, în felul lui 
Chomsky). Să presupunem că locutorul este 
un ordinator care, printre alte lucruri, cal- 
culează dacă anumite înlănțuiri sînt „adevă- 
rate“, date fiind anumite input-uri, sau, dacă 
nu vă place „adevărate“, să-l considerăm 
atunci un ordinator care calculează dacă anu- 
mite secvențe de înlănţuiri sînt „demonstrații“ 
sau ca „gradul de confirmare“ a anumitor în- 
lănțuiri şi aşa mai departe. E clar că fiecare 
din aceste noţiuni semantice, logico-deductive 
sau logico-inductive va avea o definiție induc- 
tivă, ale cărei elemente sînt paralele unei ana- 
lize sintactice a limbii sau, cel puţin, o pre- 
supun. 

Si, pentru a conchide: sugerez că (1) gra- 
matica enunţiativă * a unei limbi este defi- 


* Prin gramatică enunțiativă, înțeleg partea gra- 
maticii care generează propoziţiile enunţiative ale 
limbii. Se admite, în general — și Chomsky însuși 
a emis această ipoteză —, că propoziţiile interogative, 
imperative etc. sînt derivate din enunţiative. 

nirea inductivă a unui ansamblu de înlăn- 
tuiri care este ansamblul pe baza căruia se 
definesc predicatele semantice, logico-deduc- 
tive, logico-inductive etc. ; (2) aceasta trebuie să 
aibă o astfel de formă, încît definițiile induc- 
tive ale predicatelor semantice etc. să-i poată 
cu uşurinţă „corespunde“ ; (3) subprogramul 
decizional trebuie să fie maniabil la nivelul 
calculului în măsura în care o permit (1) şi (2). 
Dacă o limbă este concepută în acest fel — ca 
un sistem de înlănțuiri avînd o semantică, o lo- 
gică deductivă, o logică inductivă şi aşa mai 
departe —, atunci se poate vedea cu ușurință 
că gramatica poate fi o proprietate a limbii 
şi nu a creierului locutorilor. 


NATURA ÎNVĂȚĂRII LIMBII 


Să examinăm capacităţile lingvistice ale lui 
Washoe (cimpanzeul-femelă pe care Alan și 
Beatrice Gardner l-au învățat de la naștere 
să folosească un anumit număr de semne din 
limbajul  surdo-muţilor *). Fără îndoială, 
Chomsky va evidenția faptul că lui Washoe 
îi lipsesc multe din capacităţile sintactice pe 
care le posedă omul şi, pe această bază, el va 
declara că este greşit să folosim termenul de 
„limbaj“ pentru ceea ce a învăţat maimuța. 
Dar nu folosirea termenului este importantă 
aici, ci următorul lucru : 


1. Există o anumită clasă de cuvinte pe care 
le voi numi substantive pentru Washoe, 
pe care Washoe le asociază (claselor de) 
lucruri. De exemplu, Washoe asociază cu- 
vintul „strugure“ (în limbaj prin semne) 
cu struguri mai mult sau mai puţin ste- 
reotipizați, „banană“ cu banane mai mult 


* Cunoscut sub numele de American Sign Lan- 
guage sau ameslan. (n. tr.). 

sau mai puţin stereotipizate şi așa mai 
departe. 

2. Există o construcţie „— dă — (lui) —“%, 
însuşită de Washoe (de exemplu, „Alan 
dă măr lui Trixie“). 

3: Ea este capabilă să conceapă noi utili- 
zări ale acestei construcţii. Dacă o în- 
veţi un cuvînt nou, să zicem „curmală“, 
ea va ghici de una singură cum trebuie 
să folosească „— dă curmală (lui) —“. 

4. Ea este capabilă să folosească cuvîntul 
„şi“ pentru a combina propoziţii. Este 
capabilă să găsească utilizarea lui p şi q 
din folosirea separată a lui p și q5. 


De fapt, capacităţile lui Washoe depășesc 
cu mult pe cele patru enumerate aici; să ne 
oprim, însă, pentru moment, la acestea. Sin- 
gura explicaţie plauzibilă pe care o putem da 
celor întimplate este că Washoe și-a însuşit, 
pe de o parte, o regulă din care decurge că, 
dacă X este un substantiv pentru Washoe, 
şi A, B și C sînt nume de persoane — conside- 
rind-o pe Washoc (fireste) persoană —, atunci 
„A dă X lui RB“ ceste o propoziţie și, pe deo 
parte, o regulă din care decurge că, dacă p, q 
sînt propoziţii, la fel este p și q. Şi este vorba 
de reguli dependente de structură pe care 
Washoe le-a învăţat Jără ajutorul unui model 
înnăscut al limbajului. 

Acest lucru nu este chiar surprinzător. Să 
introducem un predicat semantic pentru a 
descrie minusculul fragment din „limbajul“ lui 
Washoe indicat mai sus (cu „ghilimele“, pen- 
tru a evita acuzaţia de petitio principii), de 
pildă, predicatul „corespunde condiţiei că“. Iată 
„regulile semantice“ pentru fragmentul men- 
tionat : 

(I) Dacă X este un substantiv pentru Washoe, 

dacă B, C sînt nume de persoane şi 
dacă X corespunde unor lucruri de tipul 

K, iar b, c sînt persoanele care corespund 
lui B, C, atunci „B dă X (lui) C“ cores- 
punde condiţiei că b dă ceva de tipul 
K lui c. 

(I1) Dacă p, q sînt propoziții pentru Washoe, 
p și q corespunde condiției că condiția 
care corespunde lui p și condiția care 
corespunde lui q sînt amindouă satis- 
făcute. 

Presupun că Washoe nu este cu adevărat 
interesată să înveţe că anumite înlănțuiri ne- 
interpretate de gesturi au o anumită proprie- 
tate neinterpretată numită  „gramaticalitate“. 
Ea este interesată să înveţe (I) și (II) din mo- 
tive pur practice — răsplată, aprobare etc. Dar 
învăţarea lui (1) și (II) implică automat să în- 
vete faptele gramaticale următoare 

(i) Dacă B, C sînt nume de persoane şi X 

este un substantiv pentru Washoe, „B 
dă X (lui) C“ este o propoziţie pentru 
Washoe. 

(ii) Dacă p, q sînt propoziții pentru Washoe, 
la fel este şi p și q. 

Pentru ansamblul de propoziţii „generate“ 
de „gramatică“, (i) şi (ii) constituie exact an- 
samhlul pentru care predicatul semantic — 
„corespunde condiţiei că — — este definit 
de definiția inductivă (I) şi (II); iar propozi- 
tiile (I) și (II) presupun exact analiza sintac- 
tică furnizată de (i) și (ii). Dat fiind că Washoe 
încearcă să înveţe semantica  Washoe-eză 
(Washoe-ese), iar sintaxa este doar un mijloc 
pentru atingerea acestui scop, nu există decît 
două posibilităţi ori inteligenţa ei va fi prea 
puţin dezvoltată pentru a-și însuşi reguli „de- 
pendente de structură“ ca (I) și (II) și nu va 
reuși ; ori va fi destul de dezvoltată şi, ca un 

corolar, ii vom atribui lui Washoe o „cunoașş- 
tere implicită“ a regulilor sintactice (i) şi (ii) 
-— nu pentru că ea „ştie“ (I) şi (II) şi, în plus, 
mai „ştie“ (i) şi (ii), ci pentru că, dispunînd de 
„priceperea“ (know-how) care constituie cu- 
noașterea implicită a lui (I) şi (II), ea include 
„cunoaşterea implicită“ a lui (i) și (îi). 

Dar acelaşi lucru este valabil şi la copil. 
Copilul nu încearcă să înveţe un mănunchi de 
reguli sintactice ca un fel de scop în sine ab- 
surd. El învaţă, caută să învețe reguli seman- 
tice, iar acestea nu pot fi formulate fără in- 
tervenţia noţiunilor dependente de structură. 
Acestea nici măcar nu pot eventual să aspire 
la statutul de reguli semantice independente de 
structură. Astfel încît se înțelege de la sine 
(dat fiind că inteligența sa este destul de dez- 
voltată pentru a învăţa limbajul) că copilul 
îşi însușeşte reguli dependente de structură. 
Și, dat fiind că el trebuie să-și construiască o 
„reprezentare interioară“ de noţiuni structurale 
abstracte cum sînt propoziția, substantivul, 
grupul verbal etc., cînd învaţă să înțeleagă 
limbajul, simplul fapt că Hə folosește aseme- 
nea noţiuni, iar Hı nu, Ho nu devine mult mai 
puţin plauzibilă decît Hı. 

Într-un fel, Chomsky „ne-a jucat o farsă“, 
E] ne descrie copilul ca pe un expert în lingvis- 
tică demenţial scientist. Amîndoi privesc lim- 
bajul ca pe un șuvoi de zgomote neinterpretate ; 
pe amîndoi îi interesează o proprietate ocultă 
de „gramaticalitate“. Din acest punct de vedere 
(absurd), nu e surprinzător faptul că H, pare 
infinit „mai simplă“ decît Hə. Şi atunci în- 
trebarea — Chomsky ne întinde cursa pre- 
gătită cu grijă: „De ce copilul nu încearcă 
ipoteza mai-simplă-dar-falsă H, înaintea ipo- 
tezei corecte Ho ?“ 

Însă copiii (sau lingviștii normali) nu sînt 
deloc aşa. Copilul încearcă să înțeleagă en- 
gleza. El şi-a dat deja seama (dacă poate 
Washoe, atunci poate şi el !) de faptul că, pen- 
tru asta, trebuie să-şi însuşească noţiunile de- 

pendente de structură. De aceea, simplul fapt 
că Hə folosește asemenea noţiuni nu ò face 
deloc neplauzibilă sau excesiv de complexă. 
Fapt e -că învățarea gramaticii depinde de în- 
vățavea semanticii. Şi nici măcar nu există 
eventuale reguli semantice independente.- de 
structură (dacă, totuși, există, ele sînt respinse 
foarte devreifie pînă şi de creierul unui cim- 
panzeu). 


EXAMINAREA MAI APROFUNDATĂ A LUI H, 


Am susținut, pînă aici, că Həz din punctul 
de vedere al unui creier inteligent, care nu 
beneficiază de un model înnăscut de limbaj, 
este departe de a fi atît de ciudată pe cît do- 
rește Chomsky. Dar nu am adus nici un ar- 
gument împotriva ipotezei H,. De aceea, între- 
barea „de ce nu încearcă copilul H,“ rămîne. 

Să încercăm să aplicăm acestei probleme 
concepția gramaticii pe care am schițat-o mai 
sus (gramatica, concepută, să zicem aşa, ca 
semantică minus predicatele semantice). Hı nu 
va fi „încercată“ de copil decît dacă acesta 
„încearcă“ ipoteze semantice care corespund 
lui H,. Copilul caută să înțeleagă propoziţii 
interogative, și nu numai să le „marcheze cu 
steguleţe“ ca interogative. Dar este plauzibil 
să presupunem (Chomsky însuşi ar face-o) că 
a înțelege interogativa implică regăsirea enun- 
țiativei subiacente. Aceasta înseamnă că trans- 
formarea interogativă presupune o transfor- 
mare inversă pe care copilul o poate efectua. 
Hı este, într-adevăr, simplă, dar inversa ei 
este teribil de complicată. Ba, mai mult, în- 
versa ei utilizează toate resursele gramaticii ; 
toate noţiunile, ca, de pildă, „grupul nominal, 
noţiune pe care Hı nu o folosește, trebuie fo- 
losite la căutarea enunţiativei începînd de la 
rezultatul aplicării lui Hı. Așadar, nu este un 
mister că nici copilul (nici creierul său) nu 
„încearcă“ niciodată o teorie semantică atit 

de impracticabilă şi, prin urmare, niciodată 
nu „încearcă“ Hı. 

De altfel, Hı nu este nici ea „independentă 
de structură“, de vreme ce conţine conceptul 
de structură de grup „enunțiativă“, iar a-l 
aplica, dacă ar fi vorba de o regulă a limbii 
engleze, ar implica, în consecință, să se lu- 
creze cu noţiuni ca „grup nomitial“, deoarece 
acestea trebuie neapărat folosite pentru a re- 
cunoaște „enunțiativele“. Unele limbi posedă 
efectiv transformări interogative, la fel de „in- 
dependente de structură“ ca Hı ; în ebraică, de 
pildă, se poate forma o interogativă pornind de 
la o propoziţie enunţiativă prin simpla adău- 
gare a prefixului na im. Dar această operație 
de prefixare posedă o inversă simplă, şi anume 
eliminarea prefixului na îm. 

Aş dori acum să discut anumite remarci mai 
abstracte făcute de Chomsky la începutul co- 
municării sale (vezi capitolul 1). Să încep cu 
ceea ce spune el despre inteligenţă. 


CHOMSKY DESPRE INTELIGENȚA GENERALĂ 


Pînă acum, am presupus că inteligența ge- 
nerală există efectiv. Altfel spus, orice alt- 
ceva ar include repertoriul nostru cognitiv în- 
născut, el trebuie să includă strategii de în- 
vățare polivalente (multipurpose), euristici și 
aşa mai departe. Ceea ce Chomsky neagă în 
mod explicit (vezi capitolul 1). Citez 


Mai general, pentru orice specie O şi dome- 
niu cognitiv D identificate și delimitate în 
mod experimental, putem studia în mod adec- 
vat LT(0,D), adică „teoria învăţării“ pentru 
organismul O în domeniul D, proprietatea stă- 
rii iniţiale genetic determinate. Să presupunem, 
de pildă, că studiem capacitatea fiinţelor 
umane de a recunoaște şi identifica chipul 
omenesc. Presupunînd că „recunoașterea chi- 
pului“ constituie un domeniu cognitiv legi- 
tim F, putem încerca să specificăm LT(H,F), 

principii genetic determinate care dau naştere 
unei stări staţionare (probabil ‘posterioare fi- 
xației neurale a limbajului şi reprezentate, se 
pare, în regiuni omoloage ale emisferei drepte, 
după cum sugerează unele lucrări recente). În 
mod similar, putem studia alte domenii cog- 
nitive la oameni şi la alte organisme. Să nu 
ne prea așteptăm să găsim proprietăţi intere- 
sante comune la LT (0,D), pentru un O,D oa- 
recare ; adică să nu ne prea așteptăm să des- 
coperim că există ceva care poate fi numit 
„teorie generală a învăţării“. După cîte ştiu, 
perspectivele unei asemenea teorii nu sînt mai 
bune decît cele pentru o „teorie a dezvoltării“, 
situată între biologia celulară şi studierea unor 
organe particulare şi care să se ocupe de prin- 
cipiile care guvernează dezvoltarea unor or- 
gane oarecare la organisme oarecare. 

În acest argument, noţiunea-cheie este aceea 
de „domeniu“. Cît de întins este un domeniu ? 
Totalitatea matematicii constituie un singur 
domeniu ? Dacă este așa, ce spunem despre 
știința empirică ? Sau fizica, chimia etc., con- 
stituie fiecare domenii diferite ? 

Dacă Chomsky admite că un domeniu poate 
fi tot atît de vast ca ştiinţa empirică (că, 
poate, aşadar, exista o „teorie a învăţării şti- 
inței empirice“), atunci a admis că există ceea 
ce pe drept cuvînt se poate numi „inteligenţa 
generală“. (Chomsky ar putea replica : numai 
indivizi excepțional de inteligenţi pot desco- 
peri noi adevăruri în ştiinţa empirică, în 
timp ce oricine își învaţă limba maternă. 
Acesta este, însă, un argument deosebit de eli- 
tist : în fond, capacitățile oamenilor excepţio- 
nal de inteligenţi trebuie să fie, la urma ur- 
mei, de aceeași natură cu cele ale oamenilor 
de rînd, iar mecanismele corespunzătoare tre- 
buie să fie prezente și să opereze, la un anu- 
mit nivel de funcţionare, în creierul tuturor 
oamenilor). Chiar dacă numai fizica sau nu- 
mai fizica solidelor sau numai fizica solidelor 
cristaline constituie, fiecare, un domeniu, re- 

zultatul este același : euristicile şi strategiile 
capabile să ne permită să învăţăm noi fapte 
în aceste sfere de cunoaştere trebuie să fie 
extraordinar de polivalente (și, la ora actuală, 
nu avem nici o idee ce sînt ele). În momentul 
în care se admite că asemenea strategii poli- 
valente de învăţare există, devine extrem de 
dubios să pretinzi că ele nu pot explica învă- 
tarea limbajului, cum am susținut cu multă 
vreme în urmă 6. (Vezi Washoe !). 

Dimpotrivă, dacă „domeniile“ se  restrîng 
într-atît, încît fiecare domeniu poate folosi nu- 
mai strategii de învăţare de o foarte mare 
specificitate (cum ar fi, de exemplu, „identi- 
ficarea chipului“, „învățarea unei gramatici“), 
atunci este un adevărat miracol că evoluţia 
ne-a înzestrat cu toate aceste agerimi, cele 
mai multe (matematicile superioare, fizica nu- 
cleară etc.) nefiind utilizate decît după ce evo- 
luţia rasei s-a desăvîrşit (cam acum 100 000 de 
ani şi mai mult). Iar analogia cu dezvoltarea 
organelor nu stă în picioare deloc: motivul 
pentru care nu este necesar să existe un me- 
canism de dezvoltare polivalent în timp ce este 
necesar să existe un mecanism de învăţare po- 
livalent este că nu există decit un număr li- 
mitat de organe, în timp ce numărul „dome- 
niilor este virtual nelimitat. 


„PERSPECTIVELE“ „TEORIEI GENERALE 
A ÎNVĂȚĂRII“ 


Chomsky e conștient că „perspectivele“ „teo- 
riei generule a învățării“ sînt destul de sumbre 
şi sint de acord cu el. Nimic, după părerea 
mea, nu ne permite să credem că funcţionarea 
amănunțită a minţii umane se va dezvălui vre- 
odată clar minţii umane”. Dar existenţa inte- 
ligenţei generale este o chestiune, iar perspec- 
tivele unei descrieri revelatoare este alta. 

De altfel, dacă ipoteza inneităţii este exactă, 
nu sint mai optimist în privinţa perspectivelor 
unei descrieri care să pună în lumină modelul 

înnăscut al limbajului. Exemplele pe care ni 
le-a dat Chomsky în privinţa modului de a 
infera structura modelului (cum este argumen- 
tul despre Hı şi Hə) sint argumente atit de 
slabe, încît ele aruncă o serioasă umbră de 
îndoială asupra posibilității de realizare a pro- 
pramului, cel puțin în acest stadiu al istoriei 
(mai ales, dacă există atit inteligenţă generală, 
cît și un model înnăscut). 

Dimpotrivă, am putea foarte bine descoperi 
fapte şi legi interesante despre inteligența gc- 
nerală, fără a fi în stare să o descriem complet 
sau să-i stabilim un model sub forma, să zi- 
cem, unui program de ordinator. Putem pro- 
gresa în studierea inteligenţei generale, fără 
să reuşim, totuși, vreodată să așşternem pe hir- 
tie o „teorie generală u învăţării“ în sensul 
unui model matematic al învăţării polivalente. 


CHOMSKY DESPRE EVOLUȚIE 


Chomsky scoate din discuție întrebarea lui 
Piaget referitoare la ce ar putea fi evoluţia 
unui model înnăscut oarecare al limbajului 
(vezi capitolul 1). Nu ar trebui, însă, s-o facă. 
Ar fi putut răspunde, între altele: limbajul 
primitiv a apărut mai întîi ca o invenție, in- 
trodusă de un membru excepţional al speciei 
și învățat de ceilalți, aşa cum Washoe își în- 
vaţă fărîmele de limbaj. Originea existînd, ar 
fi fost posibil să se producă modificări gene- 
tice care să asigure o mai bună folosire a in- 
strumentului (inclusiv extinderea așa-numitu- 
lui „centru al vorbirii“ în emisfera stîngă a 
oamenilor normali) şi, dacă e într-adevăr așa, 
ele să se explice prin selecția naturală. 
Chomsky nu a dat acest răspuns, deoarece. 
fără îndoială, (1) vrea să nege că există ceva 
ca inteligența generală şi să nege că pînă și 
cea mai simplă gramatică ar putea fi însușită 
numai prin inteligenţă generală ; si 2) vrea să 
nege că performanţa lui Washoe este în conti- 
nuitate cu învățarea limbajului, să nege că 

ea ar prezenta vreun interes pentru studiul 
învăţării limbajului. Este, însă, incontestabil 
eronat. Dacă prima fiinţă care a folosit un lim- 
Paj ar fi avut deja un model înnăscut complet, 
asta ar fi constituit, fără îndoială, o ruptură 
în secvenţa evoluției, după cum şi spune Pia- 
get efectiv. 

Chomsky declară că nu cunoaștem nici de- 
taliile dezvoltării organelor motorii, ceea ce 
este adevărat. Ne-ar plăcea, însă, să postulăm 
că s-au dezvoltat puțin cîte puțin, dar, de fapt, 
nu e aşa, căci nu există făpturi cu două treimi 
de aripă ! Chiar în cazuri de reuşită, în acest 
sens (de exemplu, evoluţia ochiului), „saltu- 
rile“ rămîn. (Problema celor „două treimi de 
aripă“ este omniprezentă : aripile trebuie să 
aibă nu numai o anumită mărime şi formă, 
dar și muşchi corespunzători ; am găsit fiinţe 
cu membrane pentru zborul planat, care sînt, 
într-un fel, „două treimi de aripă“. Am găsit 
ochi a căror retină prezenta numai celule cu 
bastonașe (nu și celule cu conuri) şi ochi a 
căror retină prezenta numai celule cu conuri 
(nu şi celule cu bastonaşe). Dar, de cînd am 
scris prima versiune a acestei comunicări, s-au 
făcut noi sugestii interesante în teoria evolu- 
ţionistă 8. 

Una e să spui că nu sîntem în măsură să 
explicăm științific cum au luat naștere anu- 
mite structuri (şi teoria selecției naturale nici 
măcar nu pretinde că aceste structuri au fost 
probabile) şi cu totul altceva e să spui că 
acum avem motive ştiinţifice să postulăm că 
există un mare număr de „organe mintale“ la 
fel de specifice ca diferitele domenii și subdo- 
menii ale cunoaşterii umane. O astfel de or- 
ganizare mintală n-ar putea să se explice ab- 
solut deloc ştiinţific ; ar însemna că Dumne- 
zeu, la un moment dat, a decis pur şi simplu 
să producă aceste structuri, deoarece erau 
structurile de care avea să aibă nevoie peste 
— să zicem — o jumătate de milion de ani. 
(Deşi nu mă îndoiesc că Dumnezeu este, în cele 

din urmă, responsabil de ceea ce sintem, e o 
proastă metodologie științifică să-L, invocăm 
ca deus ex machina. Şi, în orice caz, să-l atri- 
buim un miracol, atît de confuz! De ce să ne 
fi ticsit El capul cu un miliard de diferite „or- 
gane mintale“, in loc să ne fi făcut, pur și 
simplu, deștepţi ?). Dimpotrivă, dacă capacita- 
tea noastră de limbaj s-a dezvoltat într-adevăr 
putin cite puţin, chiar şi „în salturi“, o descriere 
a primului „fragment“ ar semăna, cu siguranţă, 
cu o descriere a lui Washoe. Dar, în acest caz, 
vom fi admis că putem explica o anumită „în- 
sușire“ a regulilor lingvistice (cel puţin, sub 
formă-prototip) fără să facem apel la inncitate. 


UN ARGUMENT MAI BUN 


Dar aceasta ne sugerează că există un ar- 
gument pentru o anumită „inneitate“, pe care 
Chomsky l-ar fi putut folosi. Să luăm feno- 
menul numit de „ecolocaţie* la liliac. Liliacul 
emite „zgomote“ ultrasonice care sint reflec- 
tate de pradă sau orice alt obiect sau animal 
(de pildă, o insectă izolată), iar liliacul se 
poate „conduce“ prin intermediul acestor re- 
flexii sonore, la fel de bine ca şi dacă le-ar 
vedea (poate evita fire fine, poate prinde ţîn- 
tarul care încearcă să-i scape etc.). 

Examinarea creierului liliacului arată că s-a 
produs o dezvoltare formidabilă a centrilor le- 
guţi de auz (ei ocupă aproximativ șapte optimi 
din creierul liliacului) în comparaţie cu alte 
mamifere (inclusiv, fără îndoială, cu cei care 
l-au precedat în evoluţie). În mod evident, o 
mare parte a capacităţii de ecolocațţie a lilia- 
cului este în prezent „înnăscută“. 

Să presupunem că Chomsky ar admite că 
Washoe posedă un protolimbaj şi, de aceea, 
admite că inteligența generală poate servi 
drept explicație pentru o anumită învăţare a 
limbajului. În acest caz, ar putea folosi evolu- 
tia ca argument al unei (anumite) „inneități“. 
Cu alte cuvinte, am putea susţine că, dat fiind 

avantajul considerabil pe care-l constituie ca- 
pacitatea de limbaj (de importanţă la fel de 
fundamentală pentru viața omului ca ecoloca- 
ţia pentru cea a liliacului), este plauzibil 'să fi 
apărut modificări genetice pentru a perfec- 
ţiona instrumentul (de exemplu, dezvoltarea 
„centrului vorbirii“ în emisfera stingă). Dar 
să fim atenţi : dacă emisfera stîngă suferă le- 
ziuni într-o fază precoce, vorbirea se poate 
dezvolta în emisfera dreaptă. După cîte ştiu, 
acest argument este singurul care face plau- 
zibilă ideea că există o anumită structurare 
înnăscută a limbajului uman, care nu este pur 
și simplu corolarul structurării înnăscute 
(adică, genetic predeterminată) a cunoașterii 
umane, în general. Argumentul, însă, nu este 
foarte puternic: inteligența generală a fost, 
poate, genetic perfecționată puţin cîte puțin 
ca atare mai degrabă decît un model ipotetic 
de limbaj. Într-adevăr, chiar şi aspectele spe- 
cifice speciei și nefolositoare din punct de ve- 
dere funcțional ale tuturor limbajelor umane 
ar putea fi produsul unor aspecte necunoscute, 
dar genetic predeterminate ale funcţionării 
globale a creierului uman, şi nu indicii refe- 
ritoare la un model de limbaj; iată de ce 
simpla existență a unor astfel de aspecte nu 
vine în sprijinul ipotezei modelului. 

Cred că există un răspuns pe care Chomsky 
l-ar putea da acestei obiecţii; mă. voi referi 
la el după ce voi fi discutat Piaget. 


„CONSTRUCTIVISMUL“ LUI PIAGET 


Concepţia pe care am exprimat-o — că tot 
ceea ce Chomsky atribuie unui model înnăs- 
cut al limbajului, „organ mintal“ specific pro- 
iectat pentru a ne da posibilitatea să vorbim, 
poate, după cite ştiu, să fie explicat prin inte- 
ligența generală — concordă, în linii mari, cu 
punctul de vedere al lui Piaget. Totuși, mi se 
pare că aceasta comportă grave dificultăţi con- 
ceptuale cind este asociat cu interpretarea spe- 

cifică pe care Piaget o dă inteligenței gene- 
rale. 

Piaget presupune că inteligența umană se 
dezvoltă în etape, fiecare etapă depinzîind de 
maturizarea biologică (adică de vîrsta copilu- 
lui) şi de faptul că etapele anterioare au fost 
efectiv atinse. Într-o anumită etapă, apar, în 
mod caracteristic, anumite concepte ca, de 
pildă, conceptul conservării. Dar ce înseamnă 
să posezi un concept cum este conservarea ? 

Voi spune că singura interpretare coerentă 
pe care o putem da în momentul de faţă fap- 
tului de a „poseda“ conceptul de conservare 
este aceasta : a poseda conceptul înseamnă să 
fi stăpînit puţină teorie, adică să-ţi fi însușit 
folosirile caracteristice ale unor expresii ca 
„aceeaşi cantitate“, şi unele convingeri-cheie, 
exprimate prin propoziţii care includ expresii, 
sau un simbolism echivalent. Nu pretind că 
toate conceptele constituie capacităţi de utili- 
zare a simbolisticii ; s-ar putea spune despre 
un animal care se așteaptă ca apa să se ridice 
la acelaşi nivel cînd: este turnată din cană în 
pahar că posedă un concept minimal de „con- 
servare“ ; dar eu spun că un concept de con- 
servare în plenitudinea sa consistă în capaci- 
tatea de utilizare a simbolismului cu comple- 
xitatea limbajului. 

(Nu pretind că aceasta este o „tautologie“; 
este, mai degrabă, singura interpretare co- 
erentă pe care o putem da în momentul de 
faţă pentru ceea este desăvirşirea unui con- 
cept. Și nu pretind să fi dezbătut această pro- 
blemă aici, am discutat-o, însă, în altă parte”; 
Şi, fireşte, acest mod de a vedea nu-mi apar- 
ține mie, ci lui Wittgenstein. De fapt, este în- 
săşi esenţa Investigaţiilor filosofice 10). 

Dar dacă un program de maturizare care 
implică dezvoltarea conceptelor este înnăscut, 
iar conceptele sînt esențial legate de limbaj 1, 
atunci ipoteza lui Piaget ar părea că o implică 
pe cea a lui Chomsky ; „constructivismul“ ar 
avea ca rezultat „nativismul“. 

Desigur, Piaget nu comite o eroare atît de 
grosolană. El nu presupune că programul de 
maturizare e dat (adică înnăscut) ; consideră 
ca dată „abstracţia reflectantă“; ea nu există 
„înaintea limbajului“ fiind cea care ne duce 
de pe o „treaptă“ pe următoarea. 

„Reflectarea“ și „abstracţia“ nu au, însă, 
nici un înțeles literal dincolo de limbaj! Dacă 
termenul de „abstracţie reflectantă“ nu are 
semnificaţie literală, asta este fie o metaforă 
pentru „generalizarea“ empirică, insuficientă 
pentru a explica învăţarea și folosirea limba- 
jului (vezi mai jos), fie o metaforă pentru 
nu-se-ştie-ce. 

Mi se pare că Piaget ar trebui să considere 
că „abstracţia reflectantă“ este ceva asemănă- 
tor folosirii limbajului în realizarea de infe- 
rente ipotetico-deductive, aşa cum recomandă 
Chomsky şi Fodor, şi, de aici, să conchidă că 
ceva ca folosirea limbajului este „înnăscut“. 
Această poziție l-ar fi apropiat de Chomsky, 
în loc să-l antreneze într-o ceartă inutilă. În 
plus, ideea pe care o emitea el însuși în 1955, 
conform căreia logica formală este cel mai bun 
model de gîndire al omului !! este în deplină 
consonanţă cu o asemenea poziţie. 


„TAUTOLOGIA“ LUI FODOR 


În cursul discuţiilor, Fodor a avansat unele 
lucruri cam riscante. Aş vrea să rectific unele 
din aceste erori, nu de dragul de a fi „tipicar“, 
ci pentru că discuţia devine îngrozitor de con- 
fuză în acest punct critic dacă le lăsăm așa. 

În primul rînd, o simplă arguţie Fodor și 
Chomsky pur și simplu nu au dreptate cînd 
spun că este o „tautologie“ că nu putem în- 
văța nimic, dacă nu cumva anumite „pre-jude- 
căţi“ înnăscute sînt „preînscrise“ (built-in) 
(vezi capitolul 12). Nu este Logic imposibil să 
avem capetele vide şi, totuși, să vorbim, să 
iubim etc., n-ar fi decît un exemplu-limită 
de anomalie cauzală dacă s-ar întîmpla vreo- 

dată ca o făptură lipsită de structură internă 
să facă aceste lucruri. Nu mă îndoiesc nici o 
clipă că înclinațiile noastre au o explicaţie 
cauzală şi, în mod evident, o explicaţie s-ar 
putea căuta în organizarea funcţională a cre- 
ierului nostru (deşi cu unul cred că în viito- 
rul previzibil nu vom fi în măsură să o de- 
scriem detaliat) 12. Dar aceasta nu este totuși 
o tautologie. 

În al doilea rînd, este adevărat că nu putem 
învăţa să învăţăm dacă nu avem anumite În- 
clinații de învățare prealabile trebuie să po- 
sedăm anumite înclinații de a învăța, care, 
ele, nu sînt învăţate, chiar dacă regresăm la 
infinit (totuşi, imposibilitatea unei regresiuni 
la infinit în lumea reală nu prea este, desigur, 
o „tautologie“ !) ; dar nu înseamnă că este logic 
necesar (O „tautologie“) ca înclinațiile neînvă- 
tate să fie înnăscute. S-ar putea (logic posibil) 
să dobindim o nouă înclinaţie neînvățată la 
fiecare cinci minute fără o cauză anume sau 
dintr-o cauză care nu constituie o formă de 
„învăţare“. În acest domeniu. nu există, în- 
tr-adevăr, tautologii semnificative. 

N-am putea, așadar, vorbi de o pură argu- 
tie pentru următorul motiv : în momentul în 
care reducem marea „tautologie“ a lui Fodor 
și Chomsky la ceva de felul de fapt (nu 
logic !), nici un fel de învățare fără legi ale 
învățării, vedem că nimeni, empiriştii, în pri- 
mul rînd, nu au negat-o vreodată. A pretinde, 
ca Noam Chomsky şi Fodor, că e vorba deo 
mare şi misterioasă tautologie de care nimeni 
nu și-a dat seama pînă la Nelson Goodman 
și că adversarii lor nu sînt în stare să o con- 
ceapă este retorică goală (vezi capitolul 12). 


FODOR ŞI CHOMSKY DESPRE PERCEPTRON 


În cadrul discuţiilor (vezi capitolul 12), Pa- 
pert a descris perceptronul : dispozitiv simplu 
de măsurare «a proprietăţii a „trei noduri“ 
(sau a oricărei alte proprietăţi care depinde 

de anumite tipuri de caracteristici locale ale 
figurilor) ; adică un instrument care poate fi 
programat să imprime „da“, dacă pe ecranul 
lui apar trei noduri (sau dacă apare o struc- 
tură cu orice proprietate P de tipul căutat) și 
„nu“ dacă numărul de noduri este de trei. 
Fodor a susţinut (şi Chomsky odată cu el) că 
acest dispozitiv posedă predicatul „trei noduri“. 
Pe baza aceluiaşi raţionament, ar trebui să 
spună că termometrul „posedă predicatul 21°”, 
că vitezometrul „are predicatul 90 km/h” şi 
aşa mai departe. Departe de a arăta că mode- 
lul de prelucrare a limbajului este, în prezent, 
singurul model viabil pentru „inteligenţa ge- 
nerală“ (ceea ce vrea să arate), Fodor s-a mul- 
tumit să arate că el şi Chomsky pot să-şi lăr- 
gească termenii pentru a le adapta oricărui 
fapt, adică exact ceea ce acuză ei la Skinner. 

Dacă pot acum să folosesc termenul de „tau- 
tologie“, voi spune : faptul că orice sistem ca- 
pabil de a învăţa (sau, aparent, chiar de a 
măsura) posedă predicate este ceva pe care Fo- 
dor l-a transformat în tautologie ! Dar, în pri- 
vința sensului expresiei „posedă (utilizarea) 
unui predicat“, acesta este un termen absolut 
fals. 


„INDUCTRONUL“ ȘI „CARNAPTRONUL'“ 


Să considerăm următorul dispozitiv, pe care 
îl voi numi „inductron“. Dispozitivul constă 
dintr-un ordinator digital clasic programat (1) 
să spună (în maniera perceptronului) dacă sînt 
sau nu 3 noduri pe un ecran dat; (2) să spună 
dacă nodurile sînt toate albe ; (3) să mărească 
totalul stocat la o anumită adresă (să-i spunem 
„adresa 1%) cu 1 de fiecare dată cînd răspun- 
sul la amîndouă întrebările este „da“ ; (4) să-l 
schimbe pe 0 stocat la o anumită adresă (să-i 
spunem „adresa 2%) într-un 1, dacă răspunsul 
la prima întrebare este „da“ și răspunsul la a 
doua întrebare este „nu“ şi, începînd din acel 
moment, să-l lase pe 1 stocat la adresa 2 fără 

să-l modifice ; (5) să imprime „ori de cîte ori 
numărul de noduri e 3, ele sînt toate albe“, 
dacă vreodată totalul la adresa 1 depășește 100 
şi numărul stocat la adresa 2 este 0; (6) să 
imprime „uneori, numărul de noduri e 3, dar 
ele nu sînt toate albe“ și să se oprească calcu- 
lele dacă numărul la adresa 2 este vreodată 1. 
Adresele 1 şi 2 se presupune că îl conțin pe 0 
la start. 

Presupun că inductronul este o realizare tri- 
vială a unui model simplu asociaţionist de în- 
vățare (mai simplu, fireşte, decît a postulat 
vreodată un asociaţionist). Este capabil să 
facă o „inducţie“ şi numai una; el poate „in- 
duce“ că toate grupurile-de-trei-noduri sînt 
albe, cu condiția ca N să fie mai mare sau egal 
cu 100, iar generalizarea să nu fi fost contra- 
zisă (în acest caz, N este numărul „exemplelor 
pozitive“). 

Să considerăm acum un al doilea dispozitiv, 
pe care îl voi numi „carnaptron“. Carnaptronul 
este un ordinator cuplat la un program de re- 
cunoaștere de forme, care îi dă posibilitatea 
să „accepte“ anumite „propoziţii de observaţie“ 
într-un limbaj simplu de ordinul întîi în cir- 
cumstanţe corespunzătoare (ar putea fi circum- 
stanţe de tipul celor pe care le poate detecta 
perceptronul). A „accepta“ înseamnă doar că 
aceste propoziţii sint stocate într-un compar- 
timent special. Carnaptronul operează prin cal- 
cularea gradului de confirmare (în sensul lui 
„c*“ al lui Carnap) pentru orice propoziţie 
despre care îl întreabă operatorul şi imprimă 
„gradul de probabilitate al acestei propoziţii 
este...“, unde „... este valoarea lui c * pe care 
o calculează („Dovada“ e folosită în calcul este, 
desigur, chiar ansamblul de propoziţii din 
compartiment.) 

Presupun că e minimal adecvat să descriem 
carnaptronul ca „posedînd un limbaj, de vreme 
ce folosește un program de calcul definit in- 
ductiv, a cărui definiție este exact ansamblul 

de propoziţii a ceea ce numim un limbaj 15. În 
mod similar, ipotezele fiind clasate într-o or- 
dine de complexitate crescîndă în același lim- 
baj, o „maşină ipotetico-deductivă“ ar .putea 
efectua inducţii prin eliminare, cum am pre- 
supus-o în articolul meu din volumul despre 
Carnap 1. 

Presupun că ceea ce Chomsky şi Fodor sus- 
tin în realitate — fapt pe care-l găsesc foarte 
plauzibil — e că inductronul este un model 
la fel de execrabil pentru inteligenţa generală, 
ca şi pentru învăţarea limbajului (şi nu numai 
pentru că i-am dat doar 1 clasă de generali- 
zare în loc de 100 sau 10 000), și că singura 
ipoteză plauzibilă este că minţile noastre po- 
sedă (aș adăuga : cel puţin în parte) o struc- 
tură mai asemănătoare carnaptronului sau ipo- 
tețico-deductronului 15. Greșeala de a spune, 
însă, că perceptronul „posedă predicate“ mas- 
chează acest punct în loc să-l scoată în relief. 
Căci, dacă perceptronul „posedă predicate“, 
atunci chiar şi inductronul este o mașină „ipo- 
tetico-deductivă“ (cu „organizare prin comple- 
xitate crescîndă“ trivială, care constă într-o 
„ipoteză“ și un parametru de prudenţă fixat 
la N = 100). Dar atunci, opoziţia — Locke sau 
Kant, asociaţionism sau capacitate de calcul 
lingvistic preînscris — se pierde. Dacă totul e 
apă, de ce să vă întind un prosop? (Prosopul 
este apă si el). 


ARGUMENTUL LUI FODOR ÎN FAVOAREA 
INNEITĂȚII TUTUROR CONCEPTELOR 


În ultima purte a acestui articol, voi ex- 
pune un modest argument „a priori“ în favoa- 
rea concepţiei lui Fodor şi Chomsky conform 
căreia ceva asemănător unei capacităţi de pre- 
lucrare a limbajului trebuie să fie înnăscut. 
Însă, dacă argumentul lui Fodor din The Lan- 
guage of Thought (rezumat în capitolul 6) ar 
fi acceptabil, eu nu aș mai avea nimic de făcut. 

Aşa câ, mai întîi, va trebui să explic de ce 
resping argumentul lui Fodor. 

Argumentul lui Fodor are două părți. Întii, 
el afirmă că singurul model pentru creier de 
care dispunem în prezent este ordinatorul di- 
gital polivalent. El mai susține că un astfel 
de ordinator, dacă „învaţă“ ceva, trebuie să 
aibă un „program“ înnăscut pentru a efectua 
generalizări în limbaj-maşină preînscris. (Aici 
el se grăbeşte — este exact ceea ce trebuie să 
argumenteze). Mai mult, conchide că orice 
predicat pe care un astfel de creier poate să 
învețe să-l folosească trebuie să aibă o tra- 
ducere în limbajul-maşină al acelui creier. Ast- 
fel, nici un concept „nou“ nu poate fi însușit: 
toate conceptele sînt înnăscute ! 

Voi examina acum această a doua parte a 
argumentului, care este eronată chiar dacă o 
admitem pe prima. Raționamentul lui Fodor 
este următorul : învățarea semnificației unui 
predicat înseamnă să inferăm proprietăţile se- 
mantice ale acestui predicat, adică să conchi- 
dem (în mod inductiv) spre o generalizare de 
felul : 

(A) Pentru orice x, P este adevărat pentru x 
dacă şi numai dacă Q (x). 

Dar dacă (A) este în limbajul creierului, la 
fel e Q (P nu are nevoie să fie; P este men- 
ționat, dar nu folosit în (A). Dar Q este folosit, 
nu numai menţionat). Iar dacă (A) este corect, 
Q este coextensiv lui P, şi este așa în virtutea 
a ceea ce înseamnă P (altminteri, (A) nu este 
o caracterizare semantică exactă a semnifica- 
tiei lui P). Deci Q este sinonim cu P; P nu 
este un concept nou, deoarece există un predi- 
cat (anume Q) în „limbajul creierului“ care îi 
este sinonim. Dar P este un predicat arbitrar 
pe care creierul poate învăţa să-l înţeleagă. 
Deci, nu pot fi învățate nici un fel de con- 
cepte noi! 

Greșeala acestui argument e clară. Ipoteza 
este tot atit de puternică pe cît e ceea ce do- 
reşte Fodor să dovedească. Nu ne rămîne decît 

să arătăm de ce este falsă, în ciuda perspec- 
tivei generale a lui Fodor, astfel încît lucrurile 
să se rezume la o petitio principii. 

Pentru început, o chestiune de terminologie. 
Orice ordinator posedă un „limbaj-maşină“ in- 
tern (a built-in „computer language“), dar nu 
un limbaj care corţine cuantificatori (adică 
cuvintele „toate“ și „unele“ sau sinonimele lor). 
Să vă explic. 

Un ordinator digitul este un dispozitiv care 
îşi stochează propriul program, pe care îl con- 
sultă în cursul operațiilor de calcul. Nu este 
deloc necesar ca şi creierul să fic un ordina- 
tor digital în acest sens. La urma urmei, cre- 
ierul nu trebuie reprogramat ca în cazul or- 
dinatorului digital polivalent. (S-ar putea 
obiecta că învățarea este o „reprogramare“ ; 
dar Fodor vorbeşte despre programul pentru 
învăţare, nu despre ce se învaţă, iar acest pro- 
gram s-ar putea să fie stocat ca structură a 
creierului şi nu cod). Lăsînd la o parte această 
obiecţie : programul pe care îl stochează un 
ordinator digital constă din „instrucţiuni“ de 
felul „adunaţi cele două numere la adresa 12% 
si „reveniţi la etapa 6“ — și nici una din ele 
nu folosește cuvîntul „toate“. Astfel că gene- 
ralizarea (A) nu poate fi enunțată niciodată în 
„limbaj-mașină“, chiar dacă programul ordi- 
natorului este un program destinat să facă in- 
ferente inductive într-un limbaj formalizat (de 
exemplu, dacă programul este cel al mașinii 
ipotetico-deductive menţionate mai înainte). 
Ba, mai mult, limbajul-mașină nu conţine (nici 
nu se pot introduce în el prin definiție) no- 
țiuni ca „pom“, „vacă“, „sărituri“, „spontan“, 
„ironic“ etc.; nu conține decît noţiuni ca 
„adună, „scade“, „0%, „1“, „pune rezultatul 
la adresa 17%, „întoarce-te la instrucţiunea cu- 
tare“ şi „imprimă conţinutul adresei cutare“. 

Să presupunem, totuşi (fapt ce trebuie de- 
monstrat), că creierul nostru este o „maşină 
ipotetico-deductivă“ şi că efectuează inferenţa 
într-un limbaj formalizat ILL (Inductive Logic 

Language), conform unui program pentru in- 
ducţia eliminatorie. Și să presupunem că, fn- 
tr-adevăr, Fodor nu vorbeşte despre limbajul- 
mașină al creierului cînd își postulează „lim- 
bajul gîndirii“, ci despre ILL. Chiar dacă este 
admisă o ipoteză atît de puternică, argumentul 
său tot nu este valabil. 

Pentru a vedea de ce nu este valabil, să 
ne amintim că, atunci cînd vorbitorul a ajuns 
să stăpînească, în cele din urmă, predicatul P, 
conform modelului lui Fodor, el se presupune 
că şi-a însușit un nou „subprogram“ (subrou- 
line). Chiar dacă acest subprogram este de- 
scris iniţial în ILL, într-un „limbaj de progra- 
mare, special ori în amîndouă, el trebuie tra- 
dus în limbaj maşină pe care „compilatorul“ 
creierului să-l dezlege, sau, dacă nu, creierul 
nu va „executa“ acest subpregram. Fie S des- 
crierea subprogramului în chestiune în limbaj 
mașină ; chiar dacă admitem că creierul în- 
vaţă P prin efectuarea unei inducții, nu e ne- 
cesar ca această inducţie să comporte conclu- 
zia (A). Ar fi suficient ca creierul să canchidă : 


(B) P îmi va conveni perfect (I will be doing 
with P), dacă se folosește subprogramul S. 


Iar aceasta se poate enunţa în ILL cu con- 
diţia ca ILL să posede conceptul „un item îi 
convine perfect lui“ şi dacă ILL conţine lim- 
baj-mașină. Dar aceasta nu pretinde limbaju- 
lui formalizat ILL să conţină (sinonime pen- 
tru) „chip“, „vacă“, „sărituri“, „spontan“, „iro- 
nic etc. Argumentul lui Fodor a căzut. 

Răspunsul pe care i-l dă lui Fodor (vezi ca- 
pitolul 12) sugerează că Fodor ar vrea să pre- 
tindă că descrierea în limbaj-maşină a modu- 
lui în care folosim, să zicem, „pom“ este (o 
formă a) predicatul(ui) pom. Dar aceasta nu 
este decit o extindere de utilizare vizînd să 
facă din teza sa o „tautologie“ neinteresantă. 

Desigur, predicatul „P îi convine perfect 
lui poate stirni suspiciune. Dar nu e cazul. 
„Maşina“ (creierul) nu este nevoie să înțeleagă 

acest predicat cum l-ar înţelege lingvișştii şi 
filosofii ! Generalizarea (B) este, pur și simplu, 
semnalul, pentru maşină, că trebuie adăugat 
subprogramul S la repertoriul ei de subpro- 
grame. (Nu trebuie să uităm avertismentul lui 
Dennett în legătură cu pericolul de a vorbi în 
„limbaj-mașină“, căci sîntem tentaţi să confun- 
dăm capacităţile noastre legate de formalis- 
mul în chestiune cu cele ale mașinii). 


CREIERUL NOSTRU ESTE O MAŞINĂ 
IPOTETICO-DEDUCTIVĂ ? 


Nu e vorba, dacă am dreptate, să dovedim 
că „toate conceptele sînt înnăscute“ 16. Dar ce 
se întîmplă cu afirmaţia mai modestă că sin- 
gurul model de care dispunem în momentul de 
faţă pentru organizarea funcţională a creie- 
rului nostru (sau al aspectului său care explică 
învăţarea) este mașina ipotetico-deductivă ? 

Și aici trebuie să ne ferim de o serie de ar- 
gumente greșite. Nu e un argument să spui că 
asociaționistul trebuie să postuleze clase de 
generalizare înnăscute. Asociaţionistul nu face 
greşeala de care îl acuză Fodor şi Chomsky 
negarea totală a structurilor înnăscute (legi ale 
învăţării) si, după cum am văzut, a poseda 
clase de generalizare înnăscute nu este acelaşi 
lucru cu a poseda predicate înnăscute. Nu con- 
stituie un argument nici faptul că asociațio- 
nistul trebuie să postuleze un număr foarte 
mare de clase de generalizare înnăscute. Or- 
ganizarea noastră funcţională s-a dezvoltat de-a 
lungul a milioane de ani, nu stim cum (aşa 
cum observă Chomsky în mod just). De ce 
atunci să-i facem o descriere scurtă ? Nu con- 
stituie un argument nici să spunem că asocia- 
ționistul nu-și poate enunţa în detaliu ipo- 
teza; încercarea logicienilor inducției — de la 
Bacon (care, ca să-i folosim propria expresie, 
„nu a fost un empiric oarecare“) la Carnap şi 
la alţii, de după el — de a explica detaliat 
cum sînt efectuate inferențele ipotetico-deduc- 

tive a eşuat și ea. Şi, după cum am spus-o 
deja, ideea lui Chomsky că nu există un pro- 
gram pentru o învăţare polivalentă — ceea ce 
este înnăscut constă în scheme de răspuns spe- 
cilice la întrebări specifice — nu pare să fie 
corectă. 

Astfel, argumentul lui Fodor în favoarea 
modeiului ipotetico-deductiv conform căruia 
nu dispunem, în prezent, de nici un alt model, 
prezintă două neajunsuri pe de o parte, există, 
în prezent, un alt model (asociaţionismul) ; pe 
de altă parte, nici unul dintre aceste două mo- 
dele nu este susceptibil să fie testat. Cu toate 
acestea, consider că Chomsky şi Fodor au 
dreptate : că maşina ipotetico-deductivă este 
cel mai bun model. Vreau, aşadar, să încerc 
să apăr această teză. 

Oricum, nu am de gînd să pretind că pot 
produce un argument „zdrobitor* acolo unde 
Chomsky a dat greș. Mi-am exprimat deja ad- 
mirația pentru forța intelectuală a lui 
Chomsky ; şi, dacă ar exista un argument zdro- 
bitor în acest domeniu, probabil că el l-ar fi 
furnizat. Cred că pot oferi o trecere în revistă 
a motivelor pentru care modelul ipotetico-de- 
ductiv pare astăzi mai plauzibil, a priori mai 
exact, decît modelul asociaționist. 

Modelul asociaționist poate include o mul- 
time de inducții independente de nivelul întii 
(inducții de tipuri foarte complicate „legea 
consolidării“ poate fi mult mai sofisticată decît 
modelul simplu al „parametrului de prudenţă“ 
pe care l-am numit îinductron). Nu pare să 
poată include fără a se confunda cu modelul 
inducției logice inducţiile de nivel superior 
— ceea ce Reichenbach a numit „inducţii în- 
crucişate“ (cross-inductions) ". 

Un exemplu simplu de inducţie încrucișată 
este următorul : facem multe inducţii inde- 
pendente de primul nivel, care duc, de pildă, 
la concluzii ca „noaptea urmează zilei“, „apa 
fierbe cînd este (suficient) încălzită“, „toate 
lebedele sînt albe“, „toate ciorile sînt negre, 

„plumbul nu se transformă niciodată în aur“ ; 
apoi, considerînd un tip particular de astfel de 
inducții — şi anume, cele de forma „toate pă- 
sările de cutare specie au cutare culoare“ —, 
descoperim (bazindu-ne pe experienţă) că in- 
ducțiile de acest tip nu sînt fiabile, deoarece, 
de multe ori, culoarea (păsărilor) variază în 
funcţie de aria geografică (de pildă, există le- 
bede negre în Australia, dar nu în Europa). 
Atribuim, așadar, unor astfel de inducții pro- 
iectate în viitor o greutate care reflectă eva- 
luarea pe care o facem în privinţa fiabilităţii 
lor (în acest caz, destul de slabă). 

Pare să nu existe nici o îndoială că inducţii 
încrucișate de multe feluri se produc efectiv, 
şi chiar inducții încrucişate despre alte inducţii 
încrucişate — inducții „de nivel superior“. 
(Este ceea ce Carnap — în opera sa tirzie — 
desemnează sub numele de „analogie“). 

Dacă, aşadar, după cum pare s-o fi gîndit 
Bayes, distribuția de probabilitate, numită 
„distribuţie a priori de probabilitate“, pe care 
o folosim în inferențele statistice, este ea în- 
săși produsul experienţei, procesul de învățare 
pe care-l implică nu poate fi altceva decit o 
inducție încrucişată. 

Totuși, de îndată ce încercăm să complicăm 
modelul asociaționist pentru a permite inclu- 
derea de inducţii încrucișate, el începe să-şi 
schimbe caracterul. Nu numai că avem nevoie 
de clase de generalizare de tip superior (clase 
de clase, clase de perechi de clase etc.), dar 
avem nevoie de o modalitate de simbolizare 
a claselor, inducțiilor și așa mai departe. Pen- 
tru că, chiar dacă se poate programa un dis- 
pozitiv care să identifice o proprietate într-un 
lucru (de pildă, „pătrat“) şi să furnizeze un 
răspuns ori de cîte ori proprietatea este pre- 
zentată, nu îl putem programa să identifice o 
inducție decit dacă inducția este reprezen- 
tată într-un fel sau altul. Un program avind 
ca obiect stabilirea simplei inducţii încrucișate 
descrise de Reichenbach («trecerea de la specia 

de păsări la culoare nu este fiabilă, chiar dacă 
numărul „exemplelor pozitive“ este mare») im- 
plică, după cît se poate vedea, o înregistrare 
a tuturor inducţiilor efectuate, o triere a celor 
care privesc relaţia specia păsării/culoarea (de 
exemplu, prin clasificarea corespunzătoare a 
ceea ce este înregistrat), o triere de cele care 
s-au dovedit false, şi realizarea unui calcul. 
Dar nu seamănă oare asta cu folosirea unui 
limbaj rudimentar ? Nu înseamnă că nu facem 
decît ceea ce face perceptronul : acceptăm în- 
tr-un caz şi respingem în altul 18. Înregistrăm 
ceea ce facem şi efectuăm transformări com- 
plicate în ceea ce am înregistrat. 

A înregistra inducţiile trecute (cazurile în 
care am conchis că „Tot ceea ce aparţine lui 
A aparţine lui B“) implică să dispunem de un 
mijloc uniform de a reprezenta „tot“ și, de aici, 
să posedăm în „limbajul gîndirii“ ceva asemă- 
nător unui cuantificator. Nu va fi util să atri- 
buim „greutăţi“ inducţiilor decît dacă aceste 
greutăţi influenţează, în cele din urmă, com- 
portamentul nostru. Singurele modele pe care 
le avem în prezent la dispoziţie de folosire a 
probabilităților de nivel superior în teoria de- 
ciziilor sînt, pe de o parte, modelul bayesian 
(în care posibilitățile de nivel superior sînt 
considerate ca „distribuții prealabile de proba- 
bilitate“) și, pe de altă parte, modelul induc- 
tiei prin eliminare (care folosește o clasare pe 
grade a ipotezelor în loc de o schemă nume- 
rică). Aceste două modele cer, amîndouă, o 
importantă transformare sintactică a reprezen- 
tărilor de ipoteze şi date. Iar dacă deducţiile 
sînt în mod necesar împletite cu inducțiile în 
procesul gîndirii — și Piaget a sugerat el în- 
suşi că logica formală este cel mai bun model 
pentru raţionamentele deductive —, atunci 
vor interveni cu atit mai mult transformări de 
tip „lingvistic“. Pe scurt, un asociaționism 
complicat poate explica un număr practic in- 
finit de inducţii independente de „nivelul întîi“. 
El nu poate explica producerea şi nici măcar 


509 


folosirea inducţiilor de „nivel superior“, îm- 
pletirea deducţiilor şi inducţiilor 1%. Poate că 
aceasta din urmă apare doar după ce se în- 
vață limbajul ; dar mă îndoiesc că vreun model 
de învățare polivalent ar fi viabil dacă nu 
comportă o formă de inducție încrucișată şi o 
formă de raţionament deductiv 2. Este amu- 
zant să notăm că, dacă asociaționistul neagă 
necesitatea inducției încrucișate, modelul său 
va semăna foarte mult cu modelul lui 
Chomsky ; clasele de generalizare indepen- 
dente prestabilite pentru fiecare din lucrurile 
pe care se presupune că le învăţăm seamănă 
foarte mult cu tot atîtea „organe mintale“ spe- 
cifice. Poate că Chomsky este, la urma urmoi, 
un asociaţionist ! 

În concluzie, voi spune că atît Chomsky, cît 
și Piaget au contribuit, după părerea mea, 
enorm la schimbarea centrului atenţiei noastre 
în psihologie de la formele curbelor de învă- 
tare (ceea ce nu înseamnă că nu merită să 
fie studiate) la mecanismele învăţării. Poate 
că lui Piaget îi este mai clar decît lui Chomsky 
că aceasta este problema, dar Chomsky — şi, 
în special, Fodor — este mai conștient de ca- 
racterul cvasi-sintactic al funcţionării mintale 
(în măsura în care am avea, în prezent, mo- 
dele pentru accastă funcţionare) decît Piaget. 
As mai adăuga doar că ipoteza lui Fodor des- 
pre un „limbaj al gîndirii“ — simbolism al 
creierului analog limbajului — nu este, totuși, 
aceeaşi cu ipoteza lui Chomsky despre un „or- 
gan mintal“ pentru vorbire; ba chiar o face 
inutilă pe aceasta din urmă. 

CAPITOLUL 15 


DISCUTAREA COMENTARIILOR 
LUI PUTNAM 


Noam Chomsky 


Discutarea a ceea ce Hilary Putnam numeşte 
„ipoteza inneității“ prelungeşte o analiză cri- 
tică anterioară la care se referăl. După pă- 
rerea mea, această critică se bazează pe o seric 
de erori specifice și o concepție greşită asupra 
problemei în discuţie. Am discutat toate aces- 
tea în detaliu cu altă ocazie? şi nu voi mai 
reveni aici. „Comentariile“ actuale ale lui Put- 
nam (vezi capitolul 14) conţin cîteva argu- 
mente noi, care, cred eu, sînt toate eronate. 
Nu le voi examina pe toate, ci mă voi opri 
asupra acelora care vizează în mod special 
contribuţia mea în această lucrare. 

După cum spune Putnam, îi susțin „ipoteza 
inneităţii“ şi atribui (ca şi Fodor) „asociaţio- 
niştilor* — adversarul — greșeala „de a nega 
în întregime structurile înnăscute“ (legile în- 
văţării). Cea de-a doua aserţiune este cu de- 
săvirşire falsă. Am susținut de nenumărate 
ori, cu insistență şi clar că toate abordările 
raționale ale problemelor învăţării, inclusiv 
„asociaționismul“ şi multe altele, de care mă 
ocup, atribuie organismului o structură înnăs- 
cută 3. Sînt sigur că acest lucru este valabil şi 
pentru Fodor €. Întrebarea nu este să ştim dacă 
structura înnăscută este o condiţie prealabilă 
a învăţării, ci, mai degrabă, să știm ce este 
această structură. De altfel, în această privinţă, 

literatura de specialitate este clară și expli- 
cită. 

Din această cauză, nu am folosit niciodată 
expresia „ipoteza inneităţii“ în prezentarea 
concepțiilor mele, şi nici nu sînt — din punc- 
tul de vedere al doctrinei pe care o profesez 
— adept al vreunei versiuni particulare a ceea 
ce o fi avînd Putnam în minte cînd foloseşte 
această expresie (care, după cîte știu, îi apar- 
ține în totalitate). Ca principiu general, sînt 
adeptul „ipotezei lipsei de prejudecăţi“ cu pri- 
vire la starea iniţială genetic determinată în 
învăţarea limbii (să-i spunem SL ) şi sînt adept 
al unor ipoteze explicative speciale despre S5 
în măsura în care ele par credibile şi sînt con- 
firmate empiric. În contribuţia mea la această 
lucrare, am schițat o posibilă strategie de cer- 
cetare pentru a determina natura lui S5 și 
am enunțat un număr de proprietăți care pot 
fi rezonabil atribuite lui S , în aplicarea aces- 
tei strategii. Putnam studiază unul din aceste 
exemple, cu precădere caracterul pe care-l au 
regulile sintactice de a fi „dependente de struc- 
tură“, susținînd că aspectul esenţial al proble- 
mei nu este demonstrat. Susține că această 
proprietate particulară derivă din „inteligenţa 
generală. Dacă Putnam ar putea efectiv ca- 
racteriza „inteligența generală“ şi „strategiile 
de învăţare polivalente“ și ar putea indica, fie 
cît de vag, cum proprietatea pe care o au re- 
gulile sintactice de a fi dependente de struc- 
tură decurge din presupunerea că structura 
înnăscută este astfel caracterizată, aş fi fericit 
să iau în considerare ipoteza că această pro- 
prietațe ar trebui atribuită mai degrabă „inte- 
ligenţei generale“ decît lui S5 , cum cred, pen- 
tru moment. Nu va rezulta, este evident, nimic 
în legătură cu alte proprietăți despre care 
spun că pot, în mod plauzibil, să fie atribuite 
lui S. În afară de aceasta, dacă s-ar putea 
arăta că toate proprietăţile lui S5 pot fi atri- 
buite „inteligenţei generale“, o dată clarificată 
această noțiune misterioasă, voi fi bucuros să 

admit că nu există nici un fel de proprietăţi 
speciale ale facultăţii limbajului. Dar Putnam 
nu ne propune nici cea mai mică sugestie, fie 
cît de vagă sau imprecisă, cu privire la natura 
„inteligenţei generale“ sau la „strategiile de 
învățare polivalente“ pe care le consideră că 
există. Din această cauză, aserţiunea sa potri- 
vit căreia o proprietate particulară a lui S8 
poate fi explicată în termenii acestor noţiuni 
nu poate fi evaluată 5. Ea are forma unei ipo- 
teze empirice, dar nu și conţinutul ei. În plus, 
argumentele sale specifice cu privire la singu- 
rul exemplu pe care îl discută sînt, toate, ba- 
zate pe erori de fapt sau de raţionament. Din 
această cauză, nu văd nici un motiv să modific 
sugestiile pe care le-am făcut în articolul meu 
cu privire la dependenţa de structură. 
Putnam examinează cele două ipoteze H; 
și Hə pe care le propun pentru a explica for- 
marea interogativelor cu răspuns da/nu în 
limba engleză. El remarcă faptul că ipoteza H, 
a unei reguli independente de structură nu ar 
fi propusă de nici o „persoană normală“, ceea 
ce este foarte adevărat, dar nu constituie decît 
o parte a problemei ce urmează a fi rezol- 
vată. Căci întrebarea este : de ce ? Răspunsul 
pe care-l sugerez este că principiile generale 
ale gramaticii transformaţionale aparţin lui 
S5 ca parte a unui ansamblu de scheme ca- 
racteristice ale „limbajelor umane posibile“. 
Se poate demonstra cu uşurinţă că Hə poate 
fi formulată direct ca regulă transformaţională 
în concordanţă cu aceste principii, pe cînd Hy 
nu poate fi. Cu alte cuvinte, proprietatea 
„verb principal“ sau „prima ocurenţă a lui 
îs (etc.) după primul grup nominal“ e cu ușu- 
rinţă traductibilă în această teorie, în timp ce 
proprietatea „prima ocurenţă a lui îs (etc.)* 
nu se poate traduce fără o îmbogăţire substan- 
țială a teoriei (din punct de vedere tehnic, 
necesită cuantificatori în descrierea structurală 
a transformărilor, în timp ce prima proprie- 
tate nu o cere). De aici rezultă că un ucenic 

în ale limbii, dotat cu principii ale gramaticii 
transformaţionale ca parte a lui S , va for- 
mula mai degrabă Ho decît H, pe baza unor 
date compatibile cu amîndouă. Aceste prin- 
cipii nu sînt, fireşte, inventate ad hoc pentru 
acest exemplu ; există probe independente care 
le confirmă. Avem, așadar, o explicaţie plau- 
zibilă pentru faptul că şi copiii fac automat 
„inducția“ exactă a unei ipoteze care, pentru 
motive generale, ar fi considerată mai com- 
plexă. În acelaşi fel, „persoanele normale“ care 
au şi ele o înţelegere intuitivă, preteoretică u 
naturii limbajului, nu vor folosi H,, în ciuda 
simplităţii sale, în comparaţie cu Hə. Dimpo- 
trivă, un om de ştiinţă de pe Marte, neînzes- 
trat cu principiile gramaticii transformaţionale 
ca ansamblu de scheme care caracterizează 
limbajul uman, nu va ezita să folosească Hj. 
Aceasta nu înseamnă că ar fi „anormal“, ci, 
pur şi simplu, „nonuman“ ; adică îi lipseşte S5. 

Putnam oferă, împotriva punctului meu de 
vedere, mai multe argumente, pe care le voi 
examina pe rînd. Primul se referă la datele 
disponibile pentru învățarea limbajului. Am 
spus că putem, în condiţiile unei idealizări 
adecvate, considera că cel care învaţă o limbă 
primeşte o mostră de propoziţii formate corect 
și (poate) o mostră de propoziții greșit formate 
— adică corectări ale greşelilor sale. Fără în- 
doială că mult mai multă informație este ac- 
cesibilă şi poate fi necesară pentru învăţarea 
limbajului, cu toate că se ştie puţin despre 
această problemă. Nimic din ce spune Putnam 
nu arc nici cea mai vagă legătură cu propu- 
nerea mea (destul de inofensivă), aşa cum a 
fost, de fapt, formulată. Astfel, „premisa falsă“ 
conform căreia oamenii obiectează la toate pro- 
poziţiile negramaticale, şi numai la ele, este 
o premisă pe care nu am propus-o niciodată, 
iar discuţia sa despre enunţurile deviante este 
compatibilă cu punctele mele de vedere asu- 
pra acestui subiect, pe care le-am exprimat 
încă pe la mijlocul anilor cincizeci. lată de ce 

nu voi zăbovi la aceste observaţii, care nu au 
nici o legătură cu problema discutată și, după 
cite înțeleg, nici cu opiniile mele privitoare la 
învățarea limbajului. 

Putnam obiectează la concluzia mea că „în- 
treaga povară de a defini ce este gramatica 
[revine] constrîngerilor înnăscute“, susținînd, 
dimpotrivă, că gramatica unei limbi este o pro- 
prietate a „limbajului“. Nu înțeleg deloc 
această parte a discuţiei sale, care mi se pare 
foarte confuză. Înainte de a lua în considerare 
„abordarea diferită“ a lui Putnam, să vedem 
ce respinge. Înţelege, oare, Putnam că grija 
de a defini ce este o gramatică incumbă, în 
parte, numai constrîngerilor înnăscute ? Dacă 
da, atunci care parte? Care parte incumbă 
altui lucru, de ce şi cum ? Nu s-a dat nici un 
răspuns ; nu este, așadar, clar dacă îmi res- 
pinge concluzia și nici dacă — în cazul în 
care o face — în ce mod. Să remarcăm că 
n-ar putea pretinde decît cu greutate că con- 
strîngerile înnăscute nu intervin deloc, altfel 
spus că nu există constrîngeri înnăscute asu- 
pra a ceea ce este o gramatică posibilă și, de 
aici, un limbaj uman posibil. Astfel, chiar dacă 
limbajul este constrîns, după Putnam, doar de 
„inteligența generală“, rezultă că definirea a 
ceea ce este un limbaj rămîne în sarcina con- 
strîngerilor înnăscute şi, de aici, „definirea a 
ceea ce este gramatica“ cade în sarcina con- 
strîngerilor înnăscute, dacă gramatica este, 
așa cum pretinde Putnam, o proprietate a „lim- 
bajuluiee. S-o spunem de la bun început că este 
foarte neclar care e punctul de vedere pe care 
Putnam crede că-l critică. 

De fapt, contrapunerea lui Putnam indică 
faptul că se gîndeşte la ceva cu totul diferit 
și că obiecţia sa este, pur și simplu, greșit for- 
mulată. Contrapunerea sa este că „gramatica 
unei limbi este o proprietate a limbajului, şi 
nu o proprietate a creierului lui Homo sapiens“. 
Or, această formulare se referă la gramatica 
unei anumite limbi, să zicem engleza, şi nu la 

constrîngerile înnăscute ale limbilor şi grama- 
ticilor posibile. Se pare că Putnam confundă 
gramaticile unor limbi particulare (subiectul 
contrapunerii sale) cu „gramatica universală“, 
idee pe care o are despre „ceea ce este o gra- 
matică“ (subiectul obiecţiei sale). Să ne oprim 
puţin la contrapunerea lui Putnam, așa cum 
o formulează el. 

Cele două puncte de vedere care se opun 
sînt, deci, următoarele: (1) punctul meu de 
vedere, conform căruia gramaticile sînt repre- 
zentate în creierul locutorilor adulţi, limbile 
sînt determinate de aceste gramatici, locutorii 
unei limbi pot comunica în măsura în care 
limbile caracterizate de gramaticile din creie- 
rul lor sînt asemănătoare; (2) punctul de ve- 
dere al lui Putnam, conform căruia gramati- 
cile nu sînt reprezentate în creierul locutori- 
lor, ci sînt proprietăţi ale „limbilor“. 

Este dificil să comparăm aceste interpretări, 
deoarece cea avansată de Putnam mi se pare 
foarte puţin inteligibilă şi, în măsura în care 
este clară, este incompatibilă cu alte poziții 
pe care le apără. Să lăsăm la o parte faptul că 
noțiuni ca „limba engleză“ nu sînt lingvistic 
definisabile, ci sînt, mai degrabă, de natură 
socio-politică. Să considerăm acum „abordarea 
diferită“ sugerată de Putnam. Să remarcăm, 
în primul rînd, că Putnam admite, fireşte, că 
limbajul este reprezentat neuronal (mai pre- 
cis, „în centrul vorbirii, din emisfera stingă“, 
sau în emisfera dreaptă, în caz de leziune pre- 
coce ; vezi „cel mai bun argument“ al său). 
Rezultă, deci, că limbajul meu este o proprie- 
tate a creierului meu. Dar Putnam pretinde că 
gramatica este o proprietate a acestui limbaj. 
În consecinţă, este, în general, o proprietate a 
creierului meu, contrar cu ceea ce susține 
Putnam. Dacă, așa cum pretinde Putnam, gra- 
maticile nu sînt proprietăţi ale creierului, ci 
sint proprietăţi ale limbajelor, rezultă că nici 
gramaticile nu sint „proprietăţi ale creierului 
lui Homo sapiens. Cu alte cuvinte, cunoştinţele 

mele de engleză (şi capacitatea de a folosi 
limba engleză) nu constituie o proprietate a 
creierului meu și nu sint reprezentate în cre- 
ierul meu, în „centrul vorbirii“ sau altundeva. 
Dar, desigur, nu acesta este punctul de vedere 
al lui Putnam. S-ar putea să luăm lucrurile 
și altfel şi să spunem că gramatica este, pur 
și simplu, un artefact, dar nu aceasta esie 
abordarea lui Putnam, care adoptă, aparent, 
o poziţie „realistă“ în ceea ce privește grama- 
tica. 

Poate că cineva ar vrea să considere calcu- 
lul propoziţional (exemplul lui Putnam) ca un 
„Obiect matematic“ înzestrat cu tipul de exis- 
tență atribuit unor astfel de „obiecte“, dar 
aceasta nu are nimic de-a face cu problema 
empirică de a determina proprietățile siste- 
melor naturale de tipul limbajului uman, aşa 
cum sînt reprezentate (presupun) în creierul 
indivizilor în starea lor matură sau de a de- 
termina proprietățile lui S ģ, oricare ar fi 
ele. Putnam nu dă nici o explicație acestei 
abordări pretins „tradiționale“. Mă îndoiesc 
că o explicație coerentă este posibilă ca o 
alternativă reală la abordarea pe care vrea să 
o respingă. În termenii acestei abordări, gra- 
matica este o proprietate a creierului, iar „de- 
finiţia“ gramaticii aparține, de fapt, teoriei 
lui S5. Nu văd nici un rost să continuu să 
comentez remarcile lui Putnam referitoare la 
calculul propozițional, cu mențiunea, totuși, 
că nici chiar acestea nu sînt scutite de erori ô. 

Putnam spune că „gramatica enuntiativă a 
unei limbi este definirea inductivă a unui an- 
samblu de înlănțuiri care este ansamblul pe 
baza căruia se definesc predicatele semantice, 
logico-deductive și logico-inductive etc.“ şi că 
ea trebuie să uşureze aceste definiţii, să fie 
calculabile etc. Să admitem toate acestea pen- 
tru nevoile discuţiei, lăsînd la o parte o im- 
portantă literatură de specialitate care se ocupă 
de aşa-zisa „paralelă“ între proprietăţile se- 
mantice și proprietățile sintactice ale limba- 

jului natural”. În această concepție nimic nu 
decurge din faptul că gramaticile sînt mai de- 
grabă o proprietate a „limbii“ decit a „creie- 
rului locutorilor**, contrar cu ceea ce susţine, 
fără argumente, Putnam. Această concepţie 
este perfect compatibilă cu interpretarea con- 
form căreia gramaticile sînt reprezentate în 
creier în așa fel, încît predicatele semantice 
(etc.) au definiţii ale căror elemente „sînt pa- 
ralele cu... o analiză sintactică“ (deşi cred că 
există temeiuri serioase să considerăm că a 
doua concluzie este falsă, ceea ce constituie 
o problemă empirică, pe care nu o voi dezbate 
aici). 

Putnam trece apoi la Washoe, afirmînd că 
ea a dezvoltat reguli dependente de structură. 
Discuția lui Putnam suferă, totuşi, de un echi- 
voc în ce priveşte noțiunea de „dependență de 
structură“. Se va remarca faptul că ambele 
ipoteze prezentate de mine, Hı şi Hə, prezintă 
reguli care se aplică unei propoziții, deformîn- 
du-i structura internă (să fiu exact, regulile 
se aplică structurilor abstracte care stau la 
baza propozițiilor, dar putem omite această 
precizare). Atît regula independentă de struc- 
tură, Hı, cît și regula dependentă de struc- 
tură, Hə, utilizează conceptele de „propoziţie“, 
„cuvînt, „primul“ şi altele; ele diferă prin 
aceea că Ho reclamă, în plus, o analiză a pro- 
poziţiei în grupuri abstracte. O regulă care 
modifică structura internă a propoziției este 
o regulă care poate fi dependentă de structură 
sau independentă de structură, după cum se 
bazează sau nu pe analiza în grupuri a pro- 
poziției căreia se aplică. O regulă care nu mo- 
difică structura internă a unei propoziţii. nu 
este nici dependentă, nici independentă de 
structură. De exemplu, o regulă a structurii 
grupului, parte a gramaticii structurii grupului 
în sensul tehnic al termenului, nu este nici 
dependentă de structură, nici independentă de 
structură. 

Regula conjuncţiei pe care o discută Put- 
nam, în remarcile legate de Washoe, ia două 
propoziţii p și q şi le combină pentru a forma 
p A q; din punctul meu de vedere, aceasta 
este mai degrabă o regulă a structurii grupu- 
lui, decît o regulă transformaţională. În sensul 
în care folosesc eu acești termeni, ea nu este 
nici dependentă de structură, nici indepen- 
dentă de structură, din moment ce nu pretinde 
o analiză internă a propoziţiilor cărora li se 
aplică ea ca secvenţă de cuvinte sau ca sistem 
de grupuri. Regula nu afectează cu nimic 
structura internă a propoziţiilor şi, din această 
cauză, rămîne cu desăvirşire în afara limite- 
lor prezentei discuţii. 

Se va remarca faptul că, atunci cînd am 
discutat formarea interogativelor, am opus o 
ipoteză dependentă de structură, Hə, şi una 
independentă de structură, H, și am pus pro- 
blema de ce una este preferată la alegere ce- 
leilalte, din moment ce avem date compatibile 
cu ambele. Cînd discută conjuncția, Putnam 
nu avansează două ipoteze concurente. Moti- 
vul pentru care nu o face este că, în acest 
caz, nici noțiunea de „dependenţă de struc- 
tură“, nici cea de „independenţă de structură“ 
nu se aplică. Regula sa nu conzportă un con- 
trariu „independent de structură“, deoarece nu 
este nici dependentă, nici independentă de 
structură. Chiar dacă ar fi să admitem, așadar, 
că Washoe și-a învăţat regula și este capabilă 
să formeze p şi q (în principiu) pornind de la 
propoziţii arbitrare p, q, aceasta nu atrage după 
sine nimic cu privire la dependența de struc- 
tură sau la alegerea între Hı şi Hə. Celelalte 
exemple cu Washoe sînt, şi ele, în afara su- 
biectului discuţiei noastre. Ele nu au nimic 
de-a face cu dependenţa sau indepedența de 
structură ; sînt un exemplu de substituire de 
itemuri într-un cadru dat. Din cîte știu, nu 
există dovezi că cimpanzeii ar folosi reguli de- 
pendente de structură (sau independente de 
structură), în sensul pe care-l dau eu acestor 

expresii. Este evident că ceea ce spune Putnam 
nu implică folosirea nici uneia dintre reguli. 
În consecință, putem lăsa la o parte discuţia 
despre Washoe, care este la fel de puţin rele- 
vuntă ca si problema calculului propoziţional. 
Amiîndouă aceste probleme privesc un fel de 
sintaxă la care conceptele în discuţie nici mă- 
car nu se aplică (mai precis, în cazul calcu- 
lului propoziţional, al gramaticii structurii 
grupului independente de context ; în cazul lui 
Washoe, a gramaticii cu stări finite extrem de 
limitată, poate chiar fără cicluri). Acelaşi lu- 
cru este valabil pentru exemplul din ebraică dat 
de Putnam, care implică o regulă a structurii 
grupului nontransformaţională, ca și regula 
care introduce un marker de întrebare în 
multe din modurile de tratare a gramaticii 
limbii engleze. 

Putnam susține, mai departe, că H, emisă 
de mine este ea însăși dependentă de structură 
şi, odată în plus, se înşeală în privința sem- 
nificației termenului. Nu mi-am brevetat ter- 
menii şi Putnam e liber să-i folosească cum 
doreşte, dar, în sensul pe care li-l dau eu, re- 
gula nu este, clar, dependentă de structură. 

Nu este clar de ce a introdus Putnam pro- 
blema calcului propozițional şi pe Washoe în 
discutarea dependenţei de structură. Probabil, 
raționamentul lui este că, din moment ce co- 
pilul (ca Washoe, chipurile) poate învăţa re- 
gula conjuncției şi din moment ce această re- 
gulă care este „dependentă de structură“ (în 
sensul lui Putnam, dar și al meu), atunci co- 
pilul, printr-un fel de inducţie, va alege ipo- 
teza dependentă de structură, Hə, în locul 
ipotezei independente de structură, Hı. Ezit 
să sugerez că acesta este argumentul implicit 
al lui Putnam (argument explicit nu există), 
căci ar fi atunci în contradicţie cu afirmaţia 
lui conform căreia atît Hy, cît şi Hə sînt de- 
pendente de structură (după părerea lui) ; dacă 
e așa, atunci şi una, şi cealaltă ar fi putut fi 
enunțate pe baza „inducției“, iar problema ini- 

țială rămîne. Sau poate că Putnam vrea să 
spună că acest concept de „dependenţă de 
structură“, aşa cum îl înţelege cl, este o no- 
tiune a „inteligenței generale“ (din moment 
ce Washoe, pare-se, o posedă). Dar aceasta 
nu vine în sprijinul demonstraţiei sale, din 
moment ce Washoe, fără nici o îndoială, po- 
sedă şi noţiunea „înainte“ în timp și, pro- 
babil, noţiune de „primul“, astfel încît și aceste 
două noțiuni, conform demonstraţiei sale, fac 
parte din inteligența generală. Rămine, totuși, 
deschisă problema de ce copilul alege Ho în 
locul lui H;, lucru pe care „inteligenţa generală“ 
îl face posibil (din moment ce această regulă 
implică doar noţiunile de „înainte“ sau „pri- 
mul“, aplicabile la secvenţe de cuvinte). În 
același fel, dacă ambele ipoteze sînt (cum sus- 
ține Putnam) „independente de structură“ (în 
înţelesul pe care-l dă el), atunci tot ne mai 
rămîne de rezolvat problema iniţială de ce 
este aleasă Hə ? 

Indiferent dacă Putnam s-a gindit sau nu la 
aşa ceva, aş dori să adaug cîteva observaţii 
pentru cazul în care altcineva ar putea fi in- 
dus în eroarea de a presupune că aici avem 
de-a face cu un argument bazat pe o anumită 
„inducție. Să ne închipuim un nou concept 
de „dependenţă de structură“ (să-l numim 
SD*), conform căruia regula conjuncţiei şi Hx 
sînt dependente de structură (au proprieta- 
tea SD*), dar Hı nu este. Să mergem mai de- 
parte şi să presupunem că copilul învaţă re- 
gula conjuncției şi alte reguli asemănătoare. 
care posedă proprietatea SD*. Putem, în acest 
caz, explica preferința sa pentru Hə, care are 
proprietatea SD *, și nu pentru H,, care nu po- 
sedă proprietatea respectivă ? Acest lucru nu 
este posibil decît dacă presupunem că predi- 
catul SD* este „la dispoziție“ ca predicat pro- 
iectabil pentru inducţie. Dar asta înseamnă să 
presupunem că problema în chestiune este re- 
zolvată. Adică putem acum întreba de ce efec- 
tuează copilul o inducţie cu predicatul SD* 

în loc s-o facă cu un alt predicat, SI*, un pre- 
dicat la fel de bun, care valorează cit regula 
conjuncţiei și a lui Hı, dar nu a lui Ho» (să 
ne gîndim, de exemplu, la proprietatea de a 
fi o regulă care nu deformează propoziţia în 
structura internă a grupului). Pe scurt, acest 
pseudo-argument cere ca predicatul SD“, şi 
nu SI* să fie disponibil pentru „inducție“ (în- 
văţare). Și atunci se naște întrebarea: de ce 
SD*, şi nu SI* ? Dar asta nu este decit o va- 
riantă a problemei noastre inițiale. E vorba de 
o variantă suplimentară a cunoscutului para- 
dox al lui Goodman, numai că, în acest caz, 
nici nu mai putem spune care, dintre SD * sau 
SI*, este „grue“, din moment ce nici unul din 
cele două concepte nu pare să constituie o 
alegere satisfăcătoare pentru a fi un predicat 
„proiectibili. 

Putnam examinează, apoi, direct Hı şi Ho, 
avansînd primul său argument real, conform 
căruta copilul foloseşte, desigur, reguli de- 
pendente de structură. El susţine că acest lu- 
cru rezultă din faptul că copilul doreşte să 
înveţe „reguli semantice“ care nu pot fi for- 
mulate fără noţiuni dependente de structură. 
Să presupunem, așadar, pentru nevoile rațio- 
namentului, că regulile semantice sînt reguli 
dependente de structură. Explică acest lucru 
de ce copilul alege Hə în loc de H; ? Categoric, 
nu. Să presupunem că, într-adevăr, limba en- 
gleză utilizează regula independentă de struc- 
tură, Hı, pentru formarea interogativelor cu 
răspuns da/nu. Asta nu ar pune nici o pro- 
blemă pentru formularea regulii semantice 
adecvate. Regula referitoare la interogative cu 
răspuns da/nu pretinde, pur și simplu, ca 
acestea să se distingă de enunţiative ; numai 
în măsura în care e vorba de regula seman- 
tică, ele se pot distinge de Hı, de H, dacă le 
vopsim în verde, dacă stăm în cap în timp ce 
le enunțăm sau facem mai știu eu ce. Regula 
întreabă : este enunţiativa corespondentă ade- 
vărată sau falsă ? (De fapt, problema este mult 

mai complexă, dar aceasta nu are contingenţă 
în nici un fel cu discuţia noastră. Vom trece 
imediat la căutarea „enunţiativei corespon- 
dente. Dar Putnam nu avansează nici un ar- 
gument în sprijinul afirmației sale că Hp fa- 
cilitează stabilirea unei reguli semantice relc- 
vante, şi asta într-un mod în care H; nu o 
permite. Ba, mai mult, nu există nici un astfel 
de argument, cum ne-o arată clar semantica. 
Aş mai adăuga că, în discuţiile despre învă- 
tarea limbajului, se apelează foarte frecvent, 
cînd apar probleme, la „semantică“ sau „prag- 
matică“. Atita doar că, în multe cazuri, nu se 
vede exact ce este în joc. Argumentul lui Put- 
nam, cu desăvîrşire lipsit de forță, este un 
exemplu elocvent al acestei tendinţe regre- 
tabile. 

Putnam susține că copilul trebuie să folo- 
sească structura de grup abstractă pentru a 
înțelege limbajul și că, în consecinţă, Hə este 
naturală. Uită să adauge, însă, că acesta folo- 
seşte și noţiunile de „cuvînt, „primul“ (con- 
tinute atît de H,, cît și de Hə) pentru a înţe- 
lege limba ; ipoteza H, nu esto, așadar, mai 
puţin „naturală“ în această privință. Și atunci 
sîntem puşi, din nou, în faţa întrebării ini- 
tiale : de ce folosește copilul Hə, care utili- 
zează, în plus faţă de noţiunile conţinute în 
Hı, analiza pe grupuri? Argumentul lui Put- 
nam nu spune nimic cu privire la această pro- 
blemă și, de aceea, merge pe drumul celorlalte. 
Putnam pretinde, apoi, că (A) „învăţarea gra- 
maticii depinde de învăţarea semanticii“. Pen- 
tru el, (A) constituie o parafrază evidentă a 
aserțiunii sale anterioare, conform căreia gra- 
matica trebuie să aibă grijă de definirea pre- 
dicatelor semantice. Or, aceasta nu este cîtusṣi 
de puţin o parafrazare a acestei afirmaţii. În 
altă parte, Putnam a fost destul de clar în pri- 
vinţa distincţiei şi, într-adevăr, a avansat o 
teză foarte diferită şi mai plauzibilă 8. Nu este 
ușor să reconciliezi (A) cu observația anteri- 
oară făcută de Putnam, conform căreia defini- 

tiile inductive ale noţiunilor semantice „sînt 
paralele sau, cel puţin, presupun o analiză 
sintactică a limbii“. Dacă definițiile noţiunilor 
semantice presupun o analiză sintactică (adică 
o gramatică formală care stabilește structura 
de grup, determină formarea corectă a expre- 
siilor şi așa mai departe), cum poate atunci 
învăţarea acestei gramatici să fie „dependentă“ 
de o învăţare (anterioară ?) a semanticii ?9 
Dar să lăsăm această întrebare la o parte şi 
să presupunem că (A) este adevărat, într-un 
sens care rămîne de explicat. Rezultă din 
aceasta ceva referitor la Hı şi Hə? Nu rezultă 
nimic din ceea ce Putnam să fi enunțat sau 
demonstrat. Semantica interogativelor cu răs- 
puns da/nu nu are preferinţă nici pentru Hi, 
nici pentru Ho. 

În continuare, Putnam susţine că H este 
preferabilă lui Hı pentru că „inversa“ ei este 
simplă, pe cînd inversa lui Ho este „teribil de 
complicată“. El nu ne explică de ce crede că 
este aşa. După cite ştiu, nu este aşa cum spune 
Putnam ; inversele sînt foarte asemănătoare. 
În fiecare caz, operaţia inversă cere să găsim 
poziţia în care a fost mutat îs (etc.), adică o 
poziție imediat înaintea predicatului. Pentru 
Hı, căutăm prima poziţie de acest fel (și, dacă 
cineva ar vrea să argumenteze că, de fapt, in- 
versa lui H, este mai simplă, el ar putea ob- 
serva că operația de căutare este, în plus, uşu- 
rată de prezenţa cuvîntului who (etc.)). Pentru 
Hə, vom căuta poziţia „principală“, folosind 
pentru aceasta analiza exhaustivă a structurii 
de grup. S-ar putea avea în vedere diferiţi 
algoritmi dar, după cîte știu, nici unul nu di- 
ferențiază H, de Hə. Din moment ce Putnam 
nu oferă nici un argument, o să mă opresc, 
cu această problemă, aici. 


Să notăm, printre altele, că, chiar dacă al- 
goritmul invers trebuie să fie „dependent de 
structură“, acest lucru este fără legătură cu 
alegerea între H, şi Hə, adică cu întrebarea 
dacă pe locul întîi este propusă prima ocu- 

rență a lui îs (etc.) sau ocurenţa „principală“. 
Nu putem pretinde că, inversa fiind (prin ipo- 
teză) dependentă de structură, la fel ar fi și 
regula. Presupunînd chiar că cineva ar avansa 
un asemenea argument ilegitim, acesta tot nu 
ar avea legătură cu aspectul esenţial al pro- 
blemei. Ne-am putea reformula întrebarea 
primă şi am putea pune întrebarea cum se 
întîmplă că ocurenţa lui îs după grupul nomi- 
nal principal este deplasată, şi nu prima ocu- 
renţă de după un grup nominal (adică ocu- 
renţa cea mai din stînga în „The man who is 
here is tall“). 

Pentru a risipi orice confuzie în această pri- 
vinţă, să considerăm cele trei forme de inte- 
rogative pertinente care urmează : 

(I) Is — the man here? (Este — omul aici ?) 
(II) Is — the man who is here tall? (Este 

— omul care este aici înalt ?) 

(III) Is — the man who here is tall? (Este 

— omul care aici este înalt ?) 

Atit Putnam, cît și eu presupunem că cel 
care învaţă limba întîlnește multe exemple ca 
(I) şi formulează fie H,, fie Ho pentru a le 
explica. Cazurile (II) şi (III) arată că H» este 
ipoteza bună. Pentu a aplica algoritmul invers 
în (I), (II) și (III), copilul trebuie să fie capabil 
să depisteze unde lipsește îs la dreapta de — 
în aceste expresii. Problema nu a fost studiată, 
dar pare probabil că, în etapa însușirii limbii, 
cînd copiii pot forma liber propoziţii ca (lI) 
(folosind Hə), ei nu vor întîmpina nici o greu- 
tate în a determina unde lipseşte îs, în oricare 
dintre forme, la dreapta de — în (I), (II) și 
(III). Nu m-ar mira, într-adevăr, să aflu că ei 
sînt în măsură să rezolve mai uşor problema 
pentru (III) decît pentru (II). Dar capacitatea 
de a rezolva această problemă este tot ceea 
ce se cere pentru ca algoritmul invers să func- 
ționeze. Din această cauză, aserțiunea gratuită 
a lui Putnam, conform căreia operaţia inversă 
pentru H, este „teribil de complicată“ în com- 
paraţie cu operaţia inversă pentru Ho pare prea 

departe de adevăr. Dacă, în realitate, este mai 
uşor să rezolvi problema pentru (III) decît pen- 
tru (II), avem o enigmă în plus pentru omul 
nostru de pe Marte, care ar fi putut considera 
că acest fapt îi confirmă ipoteza aparent evi- 
dentă că H, trebuie preferată. 

Aceste comentarii epuizează argumentele 
lui Putnam cu privire la dependenţa de struc- 
tură. După părerea mea, nici unul nu are va- 
loare. Concluziile mele rămîn, așadar, identice 
cu cele formulate în articolul care apare în 
prezentul volum. 

Putnam ajunge, apoi, la problema „inteligen- 
tei generale“, începînd cu următoarea aser- 
țiune 


(B) 

„Pînă acum, am presupus că inteligenţa ge- 
nerală există efectiv [şi comportă] strategii 
de învățare polivalente, euristici şi aşa mai 
departe“. 


În realitate, (B) este o aserţiune care poate 
induce în eroare. Tot ceea ce a presupus Put- 
nam pînă acum este că SẸ, indiferent ce ar 
fi aceasta, conţine doar mecanismele generale 
de învăţare. Să ne aducem aminte că el nu 
spune nimic despre ce sînt aceste mecanisme. 
A invoca o „inteligență generală“ nespecifi- 
cută sau „strategii de învăţare polivalente“ ne- 
specificate clarifică lucrurile la fel de puțin 
ca şi referirea, la un moment dat, la interven- 
tia divină. Nimic nu ne permite să știm ce a 
presupus, de fapt, Putnam, dacă o fi presupus 
ceva. Acest lucru merită să fie subliniat, în 
măsura în care ilustrează o eroare obișnuită 
în discuţiii de acest tip. Folosirea unor cu- 
vinte ca „inteligenţă generală“ etc. nu consti- 
tuie o ipoteză empirică, decît dacă aceste no- 
tiuni sint clarificate. Așa cum stau lucrurile 
acum, se poate spune că (B) este relativ lipsit 
de sens. 

Putnam declară că „strategiile sale de în- 
vățare polivalente“ ne dau posibilitatea să în- 

văţăm şi să creăm fizica. El pare să creadă 
că şi eu aş admite aşa ceva, din moment ce 
afirm, natural, că şi una, şi alta sint posibile. 
Dar nu vreau să mă angajez într-o afirmaţie 
găunoasă. Dacă Putnam ne va spune, oricît de 
vag şi de simplu, ce sînt aceste „strategii de 
învățare polivalente“, mă alătur bucuros ac- 
ţiunii de a cerceta în ce constă eficacitatea lor 
în ce priveşte explicarea modului cum învă- 
tăm fizica etc. În absenţa oricărei propuneri, 
nu mai am de spus nimic despre această pro- 
blemă. Şi — important de subliniat — nici 
Putnam. 

Există, de fapt, diferenţe uluitoare si evi- 
dente între învăţarea limbajului și învățarea 
(descoperirea) fizicii. În primul caz, un sistem 
bogat și complex de reguli şi principii este 
însușit într-un mod uniform, rapid şi fără 
efort, pe baza unor date limitate și destul de 
alterate din cauza erorilor, devierilor, incom- 
pletudinilor etc. În cazul al doilea, sîntem obli- 
gaţi să procedăm pe baza unor principii enun- 
tate explicit și supuse unei verificări minu- 
țioase, în care intervin perspicacitatea perso- 
nală și, deseori, geniul. Este foarte clar că do- 
meniile cognitive în discuţie sînt total dife- 
rite. Omul e făcut (designed) să înveţe limba- 
jul, care nu este altceva decît ceea ce constru- 
iește mintea sa, cînd este pusă în condiții adec- 
vate. Nu este, însă, făcut ca să înveţe fizica. 
Observaţii sumare sînt suficiente pentru a ne 
duce la concluzia că principii de „învățare“ 
extrem de diferite sînt puse în joc. 

În ceea ce priveşte delimitarea exactă a do- 
meniilor cognitive şi natura lor, nu am nimic 
de adăugat la analiza făcută, la conferința de 
la Royaumont sau în altă parte 10. În cazul în 
care un sistem bogat și complex de convingeri 
și cunoştinţe este însușit rapid şi uniform pe 
baza unor date limitate şi alterate, sîntem în- 
drituiţi să presupunem că intervine un „organ 
mintal“ cu o structură deosebită și să încer- 
căm să determinăm natura si proprietăţile 

acestui „organ“, domeniul cognitiv legat de 
el, ca şi relaţiile lui cu alte sisteme, care fac 
parte din structura generală a minţii. Se pot 
realiza progrese în delimitarea acestor domenii 
si în determinarea naturii lor, prin studii ana- 
loage celor pe care le-am discutat în cazul lim- 
bajului sau chiar pe alte căi. Putnam susţine 
că numărul de domenii este „virtual nelimi- 
tat“ și că strategiile pe care le folosim „tre- 
buie să fie extraordinar de polivalente“. 
Adaugă, totuși, că, „în momentul de față, nu 
știm deloc ce sînt“. Nici eu nu știu mai mult 
decît Putnam despre aceste strategii, despre 
delimitarea domeniilor, şi nici despre numă- 
rul sau caracterul lor specific. După părerea 
mea, diferenţa dintre noi, în acest caz, este 
că eu nu sînt înclinat să avansez ipoteze care 
par să fie ipoteze empirice acolo unde, şi cu 
asta sîntem de acord amîndoi, nu avem nici 
o idee care pot fi faptele. După părerea mea, 
Putnam ar trebui să adopte, şi el, „ipoteza 
lipsei de prejudecăţi“ şi să se abțină să emită 
aserțiuni ca (B) sau ca altele, care apar în 
această parte a comentariilor sale. 


Putnam este de părere că, dacă există do- 
menii cognitive ca „învăţarea unei gramatici“, 
„recunoașterea feţei“ și altele, care sînt „atit 
de restrinse“ și cer strategii de învățare cu o 
„foarte mare specificitate“, este, într-adevăr, 
„un miracol că evoluţia ne-a înzestrat cu toate 
aceste capacităţi“, din moment ce cea mai 
mare parte a lor (de exemplu, matematica) 
n-au fost folosite decît după ce evoluţia rasei 
s-a desăvîrşit. Eu nu văd nici un miracol aici. 
Să ne gindim la capacitatea pe care o are 
omul de a mînui proprietăţi relativ profunde 
ale sistemului numerelor. Cred că această ca- 
pacitate este genetic determinată la om, cu 
toate că este greu de imaginat că aceasta a 
contribuit la o reproducere diferenţială. Dar, 
dacă e așa, nu e nevoie să presupunem că este 
un miracol. S-ar putea ca aceste capacități să 
fi apărut concomitent cu proprietăţile structu- 

rale ale creierului, care s-uu dezvoltat din alte 
motive. Să presupunem că a existat o selecţie 
in direcția unui creier mai marc, a unei su- 
prafeţe corticale mai mari, a unci specializări 
emisferice pentru prelucrare analitică sau a 
oricărei alte proprietăți. Creierul care s-a dez- 
voltat ar puteu la fel de bine să aibă tot felul 
de proprietăți speciale care nu au fost selec- 
tate individual; nu e nimic miraculos în așa 
ceva, e doar opera normală a evoluției. Nu 
avem, în prezent, nici o idee despre cum se 
aplică legile naturii cînd 1010 neuroni sînt pla- 
sați într-un obiect de mărimea unei mingi de 
baschet, şi asta în condiţiile speciale apărute 
în cursul evoluţiei umane. S-ar putea ca ele 
să se aplice în aşa fel încît să furnizeze cre- 
ierului care a evoluat (în urma selecției pen- 
tru mărime, tipuri particulare de complexi- 
tate etc.) capacitatea de a cunoaște proprietăți 
ale sistemului numerelor, ale continuității, spa- 
țiului geometric abstract, ale anumitor părți 
ale științelor naturii etc. Aici se ridică nenu- 
mărate probleme, dar nu văd de ce ar trebui 
să apelăm la miracole. Şi nici problemele care 
se ridică nu par calitativ diferite de cele pe 
care le întîlnim în mod curent cînd explicăm 
evoluția structurii fizice a organismelor. 


Remarcile făcute apoi de Putnam despre 
evoluţie mi se par mistificatoare. După păre- 
rea lui, am „respins concepţia lui Piaget des- 
pre cvoluţie, dar acest lucru nu este cîtuși de 
puţin adevărat. Dimpotrivă, am spus că struc- 
turile pe care am ajuns să le postulez pentru 
SI, cu toate că sînt „neexplicate din punct 
de vedere biologic“, nu sînt, aşa cum afirmă 
Piaget, „inexplicabile din punct de vedere bio- 
logic“. În plus, nu văd să se ridice nici o pro- 
blemă specifică diferită de cele obişnuite (chiar 
dacă, deseori, misterioase) în cazul organelor 
fizice. Ceea ce spune Putnam în continuare 
pare să indice că e de acord. De aceea, con- 
sider că a înțeles mai mult sau mai puţin 
greşit ceea ce am spus eu în această privinţă. 

În cadrul discuţiei de mai sus referitoare 
la critica adusă de Putnam „ipotezei inneității“ 
(vezi nota 2), am spus că părerile lui despre 
evoluţie mi se par foarte ciudate. Astfel, în 
lucrarea la care se referă 1!, Putnam afirmă 
că «invocarea „inneității“ nu face altceva decît 
să respingă problema învățării, dar nu o re- 
zolvă». Iată un principiu foarte straniu, un 
principiu pe care nu-l va promova nimeni în 
legătură cu dezvoltarea organelor fizice. Dacă 
proprietăţile generale ale vederii binoculare 
sau faptul că ne cresc braţe în loc de aripi 
sînt efectiv genetic determinate, n-ar avea 
nici un sens să spunem că „invocarea innei- 
tăţii nu face decit să respingă problema învă- 
țării vederii binoculare sau a învățării braţe- 
lor, şi nu a aripilor. O asemenea problemă 
nu este „de rezolvat“. E adevărat, o problemă 
rămîne, dar nu problema învățării ; este cea 
a explicării originii și dezvoltării structurilor 
care sînt înnăscute. Nu văd nici un motiv să 
abordăm un alt punct de vedere cînd studiem 
facultăţile mintale superioare. Dacă anumite 
proprietăţi ale limbajului sînt efectiv genetic 
determinate, atunci «invocarea „inneităţii“» nu 
„respinge problema învăţării“ în ce priveşte 
aceste proprietăţi, ci reprezintă, dimpotrivă, 
demersul corect, din moment ce nu există 
„problemă a învăţării din acest punct de ve- 
dere. Putnam pare să fie de altă părere, dar 
nu văd de ce. 

Nu voi vorbi despre „argumentul cel mai 
bun“ al lui Putnam, decît ca să notez că nu 
are nici pe departe legătură cu chestiunile pe 
care le-am discutat şi care mi se par intere- 
sante, adică cele referitoare la natura lui S$, 
care sînt relaţiile acestuia cu alte facultăți 
ale minții sau cu „inteligența generală“ (indi- 
ferent ce ar fi ea) şi așa mai departe. 

Putnam își rezumă punctul de vedere ast- 
fel : «Tot ceea ce Chomsky atribuie unui mo- 
del înnăscut al limbajului, „organ mintal“ spe- 
cific proiectat pentru a ne da posibilitatea să 

vorbim, poate, după cîte ştiu, să fie explicat 
prin inteligenţa generală». Și sugerează că 
această concluzie corespunde, „în linii gene- 
rale“, cu opiniile lui Piaget. La nivelul de im- 
precizie la care discută problema, aş fi de 
acord cu el, dacă argumentele sale specifice 
ar fi înlăturate ca eronate. Astfel, sînt de acord 
că, „din cîte ştim“, o anumită noţiune de „in- 
teligență generală“, despre care „nu ştim ce 
ar putea fi“, ar putea explica tot ceea ce am 
atribuit lui SẸ . În același fel, n-ar fi deloc 
cazul să discutăm aserţiunea conform căreia, 
„din cîte știm, o forță misterioasă, despre 
care „nu ştim ce ar putea fi“, ar putea ex- 
plica tot ceea ce fizicienii încearcă să explice 
cu ajutorul construcțiilor lor complexe. Astfel, 
contrar a ceea ce crede Putnam, nu-i voi nega 
afirmaţia. Atita doar că eu nu ţin cont de 
ea, în timp ce el pare s-o considere impor- 
tantă. De ce ? Nu ştiu. 

Ar fi multe de spus şi despre modul în care 
Putnam discută pe marginea ideilor expuse de 
Piaget, dar nu voi intra în detaliile acestui 
subiect. Un lucru merită, totuşi, să fie men- 
ționat. Putnam consideră că abordarea lui Pia- 
get converge cu punctul meu de vedere, în sen- 
sul că noţiunea de „abstracţie reflectivă“ este 
legată de folosirea limbajului în inferență. Cu 
riscul de a părea dezagreabil, trebuie să ridic 
o obiecţie. Ceea ce mă supără în legătură cu 
„abstracţia reflectivă“ nu se datorează faptu- 
lui că este plasată „în afara limbajului“ (cum 
afirmă Putnam), ci faptului că nu ştiu ce în- 
seamnă expresia, la ce procese se referă, care 
ii sînt principiile, așa cum nu știu ce are Put- 
nam în minte cînd vorbește de „inteligența 
generală“, „strategii de învăţare polivalente“ 
și aşa mai departe. Din această cauză, îmi este 
imposibil să iau poziţie față de convergenţa 
eventuală pe care o vede Putnam. 

Putnam susţine că Fodor și cu mine folosim 
greşit termenul de „tautologie“. El a omis să 
rețină că termenul nu a figurat în nici una 

din comunicările noastre, ci a fost introdus în 
cadrul discuţiilor (de cine, nu-mi amintesc *), 
fiind, apoi, folosit de toți participanţii, nu în 
sensul tehnic de „adevăr logic“, ci în sensul 
obișnuit, de „adevăr evident“. Din moment ce 
nu putem vorbi folosind ghilimele pentru 
avertizare, s-ar putea ca acest aspect să nu fie 
explicit în transcrierea textului, dar, desigur, 
contextul nu lasă nici o îndoială în privința 
accepțiunii termenului. Dat fiind că Putnam 
este de acord că punctul în chestiune este un 
adevăr evident, nu mai există nici un dezacord 
in această privinţă. 

Modul în care Putnam discută apoi despre 
inducţie, învăţare, inferenţă şi altele merită 
să fie comentat, dar nu e locul să dezvolt 
aceste puncte. Nu văd nici un argument care 
să aibă cît de cit vreo legătură cu poziția pe 
care am susţinut-o sau chiar oferit-o ca spe- 
culaţie. 

Putnam îşi încheie articolul declarind că 
ipoteza lui Fodor despre un „limbaj al gîn- 
dirii“ face... total inutilă ipoteza mea privi- 
toare la un «„organ mintal“ pentru vorbire». 
În sprijinul acestei afirmaţii, Putnam nu oferă 
nici cel mai mic argument. El ar avea drep- 
tate, dacă „limbajul gîndirii“ ar avea, în ge- 
neral, proprietăţile lui S . Dar exact această 
problemă Putnam omite să o abordeze, dacă 
facem abstracţie de erorile din argumentaţie 
și de constatările incorecte. Eu nu susțin ferm 
că teza este falsă ; spun doar că, din cîte ştiu, 
nici Putnam, nici altcineva n-a oferit nici un 
argument în spr ijinul ei, în timp ce există ar- 
gumente empirice (cu toate că evident nonde- 
monstrative) care arată că S posedă anumite 
proprietăţi pentru care nu se cunosc în altă 
parte expresii analoge semnificative. În plus, 
teza despre o inteligenţă „nediferențiată“ 12 
comportă dificultăți reale şi, în general, sub- 
apreciate. Dacă nu sîntem în măsură să găsim 


* De T. de Zengotita şi G. Bateson. (Nota lui 
M. P.P.). 

în altă parte expresii analoage specifice pro- 
prietăţilor postulate pentru S este pentru 
că, pur şi simplu, cunoștințele noastre despre 
alte aspecte ale cunoaşterii nu sînt suficiente 
sau poate că postulatul acestor proprietăți este 
incorect. Sau poate este pentru că, așa cum 
bănuiesc, „organul mintal“ al limbajului are 
într-adevăr proprietăţi speciale, concluzie puţin 
surprinzătoare, care e departe de a fi un adevăr 
necesar. 

Aş putea, probabil, conchide cu o remarcă 
personală. Vechiul meu prieten Hilary Putnam 
şi cu mine dezbatem aceste probleme de cîțiva 
ani buni. Și-a început aici intervenția cu cîteva 
observaţii binevoitoare, pentru care îi sînt re- 
cunoscător. Merge chiar pînă acolo încit spune 
că, dacă nu sînt în stare să furnizez argumente 
pentru ceea ce el numește „ipoteza inneităţii“, 
asta este, fără îndoială, pentru că ea nu poate 
fi dovedită. După cum am spus-o, socotesc că 
nu și-a justificat nici unul dn punctele de ve- 
dere ; dimpotrivă, mi se pare că argumentele 
mele stau în picioare așa cum le-am avansat, 
cu clarificările și observaţiile făcute. Dar da- 
i-mi voie să întorc complimentul. Putnam are 
daruri intelectuale remarcabile şi este o auto- 
ritate impunătoare în multe domenii ale cu- 
noașterii. În plus, mai mult decît oricare alt 
filosof pe care-l cunosc, a arătat interes față 
de problema la care se referă prezentele co- 
mentarii, încercînd să arate că „inteligența 
generală“ sau „strategiile de învățare poliva- 
lente“ sînt suficiente pentru a explica func- 
ționarea specifică a limbajului. Pînă azi, după 
părerea mea, nu numai că nu și-a putut justi- 
fica poziţiile, dar, de fapt, nici nu a reuşit să 
clarifice în ce constau ele. Faptul că nici măcar 
un filosof de anvergura sa nu a reuşit ne dă, 
poate, dreptul să conchidem că... 


CAPITOLUL 16 


RĂSPUNS LUI PUTNAM 


Jerry Fodor 


Nu multe din observatiile critice făcute de 
Putnam mi se par să necesite o discuție amplă ; 
şi cele mai multe din cele care au necesitat 
acest lucru figurează în răspunsul lui Chomsky 
(vezi capitolul 15). Deci, nu mă voi referi decît 
la acele observaţii ale lui Putnam, care pri- 
vesc afirmaţii ale mele spuse la această con- 
ferință şi în lucrarea mea The Language of 
Thought ! (Limbajul gândirii). 


PUTNAM ȘI „TAUTOLOGIA LUI FODOR“ 


Profesorul Putnam, prevenitor, îmi amintește 
mie (şi lui Chomsky) că „nu este Logic impo- 
sibil să avem capetele vide și, totuși, să vor- 
bim, să iubim etc.*; că am fost „puţin cam 
necumpănit“ să sugerez contrariul. Aşa ar fi 
fost dacă s-ar fi întîmplat astfel. De fapt, ter- 
menul de „tautologie“ nu figurează în comu- 
nicarea mea, nici nu l-am introdus în discuţie 
și nici nu am sugerat (vreodată ori undeva) 
că „nimeni nu şi-a dat seama pînă la Nelson 
Goodman“ că nu poate exista „nici un fel de 
învățare fără legi ale învăţării“. (Ceea ce am 
sugerat, într-adevăr, este că demonstraţia că 
nu există inducţie fără o delimitare a priori 
a cîmpului predicatelor proiectabile se dato- 
rează lui Goodman și are implicaţii profunde 

pentru teoriile învățării. Această observaţie, 
care nu are întru nimic de-a face cu existența 
sau inexistenţa legilor învăţării, este una la 
care voi continua să subscriu). În sfîrşit, „tau- 
tologia“ folosită în discuţii nu are, evident, 
sensul de „adevăr logic“, ci pe cel de „adevăr 
manifest, adevăr evident în sine... etc.. Pro- 
fesorul Putnam spune că obiecțiile sale asu- 
pra „tautologiei“ nu sînt „o simplă arguţie“, 
dar că le vom lua ca atare pînă cînd va apă- 
rea o adevărată tautologie. 


PUTNAM ȘI POZIŢIA LUI FODOR ȘI CHOMSKY 
DESPRE PERCEPTRON 


1. Putnam emite ideea că, dacă spun că per- 
ceptronul „posedă predicatul P“ cînd dispozi- 
tivul învaţă să deosebească între exemple de 
P şi exemple de non-P, ar trebui să spun că 
«termometrul „posedă predicatul 21°%, că vi- 
tezometrul „are predicatul 90 km/h“ și aşa mai 
departe». Putnam nu oferă nici un argument 
probator (m-aș fi mirat), ci, mai degrabă, o 
aserțiune neevidentă în sine, astfel încît nu 
știm de ce crede el aşa şi nici care din aceste 
enunțuri ipotetice le consideră ca fiind adevă- 
rate. De exemplu : sînt toate maşinile de așa 
natură încît, dacă spun că ele posedă un pre- 
dicat, trebuie să spun în consecinţă că și ter- 
mometrele posedă unul? Nu știu nimic, iar 
Putnam nu ne-o spune. 


Este suficient să spunem, însă, că, pentru 
a bloca inferenţa de la perceptroni la termo- 
metre, e nevoie doar să găsim o proprietate 
(suficient de pertinentă) pe care perceptronii 
o posedă, dar termometrele (şi altele) nu o au. 
Acest lucru este ușor de realizat, din moment 
ce (așa cum observă Putnam într-un paragraf 
următor) perceptronii sînt (dar termometrele 
și vitezometrele nu sînt) mecanisme de în- 
vățare. Iar afirmaţia conform căreia „orice sis- 
tem capabil să înveţe... posedă predicate“ nu 
este (oh, Doamne !) o tautologie, nici în sensul 

strict al cuvîntului, şi nici într-un sens mai 
larg. Ea se înscrie într-o teorie a operaţiilor 
de calcul care sînt subiacente învățării adică 
asemenea operaţii implică formarea şi verifi- 
carea de iroteze. (Presupun că premisa enti- 
memei „nici o ipoteză fără predicate“ este, dacă 
nu tautologică, cel puţin evidentă). 

2. Putnam pune o întrebare provocatoare 
dacă perceptronul posedă predicate, de ce nu 
posedă predicate inductronul (dispozitiv pro- 
gramat doar pentru a ajunge să imprime „da“, 
dacă și numai dacă i se prezintă trei noduri 
albe și care este întrebat dacă toate nodurile 
sînt albe) ? Ceea ce Putnam pare să aibă în 
minte este un argument-capcană, o formă da 
dialectică faţă de care aș fi crezut că filosofii 
au învăţat pînă acum să manifeste neîncredere. 
(„Dacă un stejar mic este un stejar, atunci de 
ce nu este și ghinda un stejar ? Dar dacă nimic 
nu este un stejar dacă nu este şi ghinda unul, 
atunci nimic nu este un stejar“). Iată, în orice 
caz, un motiv pentru a nu spune că „induc- 
tronul“ posedă predicate : dacă am face-o, nu 
am fi capabili să spunem ce predicate posedă. 
Cînd inductronul spune „da“, spune, oare, 
„da, sînt trei noduri albe“ sau „da, receptorii 
mei sînt stimulati într-un anumit mod“ sau 
«da. sînt trei noduri albe si tu tocmai ai scris 
„sint toate nodurile albe 7%» sau «da. tocmai 
scriu „da“» ? Dat fiind că toate aceste (şi o 
infinitate de alte) descrieri sînt coextensive 
dispozitivului pe care îl descrie Putnam, nimic 
nu ne permite să alegem unul sau altul ca 
expresie a predicatului pe care dispozitivul îl 
posedă. Pe scurt : noţiunea de a poseda un pre- 
dicat nu arc sens decit pentru un dispozitiv 
care „are acces“ la un ansamblu suficient de 
bogat de opţiuni de calcul. Predicatele intră 
în sisteme. Este, însă, adevărat că nu pot spune 
cînd devine un sistem destul de bogat pentru 
a fi îndreptăţiţi să-l considerăm limbaj. Nu 
pot spune nici cînd devine ghinda stejar. 

Dar să presupunem că teoria limbajului cere 
efectiv să se spună că inductronul este un caz 
(limită) de dispozitiv care „posedă predicate“. 
Este greu de înțeles de ce ar trebui să fim 
încurcaţi, atita vreme cît teoria nu cere ca și 
termometrul și vitezometrul să posede predi- 
cate. Putnam se mulțumește cu un răspuns re- 
toric, conform căruia dacă «chiar și inductro- 
nul este o maşină „ipotetico-deductivă“... 
atunci opoziţia —... asociaţionism sau capaci- 
tate de calcul lingvistic preînscris — se pierde». 
Dar acest lucru arată că Putnam a pierdut fi- 
rul discuţiei. Chomsky și cu mine am arătat 
că problema nu este asociaţionism vs inneitate ; 
toate teoriile învăţării sînt ipso facto nativiste 
în privința a ceva (și acesta este punctul pe 
care l-am considerat (în mare) tautologic). Pro- 
blema este mai degrabă aceea a nativismului 
specific unui domeniu vs ipoteza că doar prin- 
cipiile generale ale învăţării sînt înnăscute. 
Nu văd de ce întrebarea dacă inductronii po- 
sedă predicate afectează în vreun fel această 
distincție. (Cred că este o trăsătură generală 
a observațiilor lui Putnam că problemele de- 
spre calcul și reprezentare internă au fost tra- 
tate împreună cu probleme despre nativism, 
într-un mod care nu foloseşte nici uneia. Voi 
reveni la această idee în continuare). 


Putnam şi înneitatea tuturor conceptelor 
după Fodor. Putnam interpretează (eronat) un 
argument pe care l-am dat în The Language 
of Thought. Voi examina întîi versiunea lui 
și apoi voi expune de ce este incorectă inter- 
pretarea sa şi de ce este important să fie. 


Raționamentul lui Fodor este următorul : în- 
vățarea semnificației unui predicat înseamnă 
să inferăm proprietățile semantice ale acestui 
predicat, adică să conchidem (în mod inductiv) 
spre o generalizare de felul 


(A) Pentru orice x, P este adevărat pentru x 
dacă şi numai dacă Q (x). 

Dar dacă (A) este în limbajul creierului, la 
fel e Q. (P nu are nevoie să fie; P este men- 
tionat, dar nu folosit în (A). Dar Q este folosit, 
nu numai menţionat). Iar dacă (A) este corect, 
Q este coextensiv cu P, şi este așa în virtu- 
tea a ceea ce înseamnă P (altminteri, (A) nu 
este o caracterizare semantică exactă a sem- 
nificaţiei lui P). Deci Q este sinonim cu P; 
P nu este un concept nou, deoarece există un 
predicat (anume Q) în „limbajul creierului“ 
care îi este sinonim. Dar P este un predicat 
arbitrar pe care creierul poate învăţa să-l în- 
țeleagă. Deci, nu pot fi învăţate nici un fel de 
concepte nai! 


Putnam analizează defectele acestui argu- 
ment „Ipoteza este tot atit de puternică pe 
cît e ceea ce doreste Fodor să dovedească. Nu 
ne rămîne decît să arătăm de ce este falsă..., 
astfel încît lucrurile să se rezume la o petitio 
principii“. Presupun că această formulare a 
lui Putnam este destul de pripită, pentru că 
nu este ușor să vezi cum un argument ar putea 
fi irefutabil dacă „premisele“ sale n-ar fi (cel 
puţin) la fel de puternice ca şi concluzia. Put- 
nam vrea probabil să spună că premisele sînt 
la fel de tendenţioase ca și concluzia. Dar acest 
lucru este evident fals, din moment ce premi- 
sele (operative) spun: a învăța un predicat 
înseamnă a-i învăţa semnificaţia, iar învăța- 
rea limbajului constă (inter alia) în proiecta- 
rea şi verificarea ipotezelor. Or, există o în- 
treagă tradiție pentru a face exact aceste pre- 
supuneri, tradiție care datează literalmente de 
sute de ani în filosofie şi care a rămas, în rea- 
litate, pur şi simplu necontestată în psihologia 
cognitivă contemporană. Într-adevăr, ceea ce 
ne surprinde la acest argument (dacă este, în- 
tr-adevăr, ceva) este exact faptul că el pre- 
tinde ca aceste premise relativ banale să 
ajungă la concluzia uimitor de paradoxală că 
toate conceptele sînt înnăscute. (Presupun că 
este de competenţa filosofului să dezvăluie ce 

este paradoxul în aceste puncte de vedere apa- 
rent netendenţioase, şi apoi să le înlăture). 


Ce ne poate oferi Putnam în locul acestor 
presupuneri deconcertante ? Putnam face un 
lucru extrem de ciudat. În loc să urmeze doc- 
trina despre învăţarea limbajului propusă în 
lucrări ale sale ca «The Meaning of „Mean- 
ing‘ («Sensul „sensului“»), (doctrină la care 
mă voi referi imediat), el sugerează că „chiar 
dacă admitem că creierul învață P prin efec- 
tuarea unei inducţii, nu este necesar ca această 
inducţie să comporte concluzia (A). Ar fi su- 
ficient ca creierul să conchidă : (B) P îmi va 
conveni perfect dacă se folosește subprogra- 
mul S“. Putnam nu ne spune ce fel de sub- 
program este S, dar remarcă (pe drept cu- 
vînt) că S va trebui să fie determinat în lim- 
baj-mașină dacă vrem ca mașina să fie în stare 
să îl execute. Am putea adăuga (ceea ce, în 
mod surprinzător, Putnam nu face) că, dacă a 
învăţa să se execute subprogramul S trebuie 
identificat cu a învăţa P, atunci maşina (cre- 
ierul etc.) nu numai că trebuie să conchidă, 
dar trebuie să conchidă cu adevărat, că „P îi 
convine perfect“, dacă folosește S. (Există, în 
fond, o deosebire între a poseda un predicat 
și a crede pur și simplu că-l posezi). Și, atunci, 
care ar putea fi subprogramul vis-à-vis de P 
astfel ca, atunci cînd am învăţat să executăm 
acest subprogram, convingerea noastră că P 
ne convine perfect este adevărată? Sugestia 
clasică spune, desigur, că trebuie să dispunem 
de un procedeu pentru trierea lucrurilor care-l 
satisfac sau nu-l satisfac pe P, referindu-se 
la faptul că proprietatea Q se manifestă sau 
nu. lar acum, dacă adăugăm faptul că pose- 
siunea proprietății Q determină satisfacerea 
lui P se presupune a fi o consecinţă a înțele- 
sului lui P, ceea ce regăsim este, din nou, (A). 
Într-adevăr, (A)-ul meu este o versiune a 
(B)-ului lui Putnam. Ba, mai mult, este ver- 
siunea-standard a lui (B); iar Putnam nici nu 
ne sugerează cum să evităm paradoxurile re- 

zultate din faptul de a-l considera pe (B) sub 
forma lui (A) si nici nu ne propune o versiune 
a lui (B) care să constituie o alternativă pen- 
tru (A). 


Putnam pare să presimtă un astfel de răs- 
puns, căci, în comentariile sale privind schim- 
bul de păreri între mine şi Papert, el spune 
că eu aş pretinde «că descrierea în limbaj 
mașină a modului în care folosim, să zicem, 
„pom“ este (o formă a) predicatul(ui) pom. 
Dar aceasta nu este decît o extindere de uti- 
lizare vizînd să facă teza sa [adică a mea] o 
„tautologie“ neinteresantă». Totuşi, nu mi se 
pare deloc să fie o extindere de utilizare. Put- 
nam a subscris, într-adevăr, părerii că ceea 
ce învăţăm cînd învăţăm „pom“ este un an- 
samblu de procedee de utilizare a cuvîntului. 
La urma urmelor, Wittgenstein (și nu eu) a 
fost acela care a sugerat că regula de utilizare 
reprezintă cel mai potrivit candidat pntru sem- 
nificaţie. Iar lui Putnam nu îi este, desigur, 
necunoscută o lungă tradiţie filosofică ce asi- 
milează asemenea reguli unei definiții opera- 
tionale (sub o formă sau alta) a termenului 
(tradiţie la care — în treacăt fie spus — sub- 
scriu cu entuziasm campionii „procedurii se- 
mantice ale căror lucrări au constituit su- 
biectul discuţiei între Papert și mine, dispută 
la care face Putnam aluzie). 

Cu toate acestea, cred că lucrul la care se 
gîndeşte Putnam este ceva foarte diferit de 
ceea ce sugerează acest argument — ceva ce 
are foarte puţin de-a face cu aceste „subpro- 
grame“. Cred că, de fapt, se gîndeşte că ar 
trebui să abandonăm (forma clasică a) ideii că 
a învăța un cuvînt înseamnă a învăţa ce sem- 
nifică el; cu alte cuvinte, face o distincţie 
între a învăța P şi a învăța înţelesul lui P 
şi susține că al doilea nu este necesar primu- 
lui (așa cum nu este deloc, dacă înţelesul lui 
P determină condiţiile logic necesare şi sufi- 

ciente ale validității lui P). Această mişcare 
— toată lumea vede — este, într-adevăr, ten- 
denţioasă, dar Putnam pledează pentru ea în 
«The Meaning of „Meaning“ şi, deşi cred că 
argumentele lui din carte nu sînt, în final, 
convingătoare, nu mă voi ocupa de ele aici. 
Pentru ceea ce ne interesează acum, nu spun 
decît că, pe această bază, un vechi subpro- 
gram oarecare S nu va mai conveni vis-à-vis 
de P. Avem nevoie aici de un subprogram 
foarte special, care nu furnizează nimic ase- 
mănător unei definiţii operaţionale. De fapt, 
conform acestei versiuni, un obiect dat ar pu- 
tea satisface subprogramul asociat cu „pom“ şi, 
în ciuda acestui lucru, să nu fie un „pom“. 
Fireşte, dacă s-ar putea demonstra acest lucru, 
atunci am demonstra că (A) cade şi, de aici, 
că nici un argument care se bazează pe (A) 
nu ar dovedi că semnificaţia de „pom“ este 
înnăscută. 

Trebuie, totuşi, să observăm că, în confor- 
mitate cu această părere, semnificaţia de „pom“ 
nu este nici ea învățată. Într-adevăr, dintr-un 
asemenea punct de vedere, este foarte posibil 
ca nimeni să nu știe acum — și, poate, nu va 
ști niciodată — semnificaţia lui „pom“ (în sen- 
sul tradiţional, să spunem, de condiţii esen- 
tiale pentru a fi pom. Pentru că, dacă ceva 
este sau nu pom depinde (cum se spune) nu 
de faptul că posedă proprietăţile pe care am 
învățat să le asociem cu „pom“ (în special, nu 
este determinat de rezultatul executării sub- 
programului S), ci, mai degrabă, de faptul dacă 
posedă sau nu acele proprietăţi pe care „pro- 
gresul ştiinţei“ ne va spune (sau ne va putea 
spune) că trebuie să le posede un pom. Și, de- 
sigur, învăţarea acelor proprietăţi (a acelora 
care, într-un fel, dau înţelesul real? de „pom*) 
nu face parte din învățarea lui „pom“. 

lată de ce faptul că Putnam a interpretat 
greşit argumentul pe care l-am dat în The 
Language of Thought capătă aici o mare im- 
portanță. În această carte, nu am subscris la 

(A) (principiul pe care Putnam l-a atacat în 
prezenta lucrare), ci, pur şi simplu, l-am dez- 
voltat, pentru a arăta ce consecinţe ar antrena 
faptul de a susține că a învăţa un cuvînt în- 
seamnă să-i înveţi definiţia (de exemplu, cea 
operaţională). Dar, după cum am subliniat pe 
larg şi cu referinţe explicite la poziţiile lui 
Putnam 2, se pot emite ipoteze mai slabe decît 
(A) despre ceea ce se învaţă cînd se învaţă P; 
și, dată fiind structura argumentului meu, 
aceste ipoteze mai slabe despre ceea ce se în- 
vaţă vor concorda cu concluzii la fel de slabe 
despre ceea ce este înnăscut. Am subscris, în- 
tr-un cuvînt, la o schemă de argument de fe- 
lul următor : îmi spuneţi ce credeți că se în- 
vață (cînd se învaţă P), și eu vă voi spune ce 
trebuie să presupuneţi ca fiind disponibil în- 
născut din mecanismul învățării. Spuneţi 
„semnificaţiile se învaţă“, iar eu vă voi arăta 
că trebuie să faceţi ipoteza că semnificaţiile 
sînt înnăscute ; spuneţi : „subprogramele sînt 
învăţate“, iar eu vă voi arăta că trebuie să 
presupuneţi că subprogramele sînt înnăscute ; 
într-adevăr, îmi spuneţi ce sens al cuvîntului 
„concept“ aveţi în minte cînd vorbiţi despre 
„învăţare de concept“, iar eu vă voi arăta că 
trebuie să considerați conceptele în acest sens 
ca înnăscute. Nu cred că există ceva în obser- 
vaţiile lui Putnam care să submineze această 
strategie ; nu găsesc nimic în observațiile sale 
care să aibă vreo contigenţă cu ea. 


PUTNAM ŞI ASOCIAȚIONISMUL 


Putnam consideră că asociaţionismul oferă 
o alternativă modelului  ipotetico-deductiv. 
Dacă, totuşi, ceea ce Putnam înţelege prin 
model  ipotetico-deductiv este că învățarea 
constă în testarea ipotezei, atunci are în minte 
o formă foarte brută de asociaţionism. Pentru 
că toate modelele „mediaţionale“ ale învăţării 
prin asociere necesită în mod explicit o noţiune 
de reprezentare internă, și aceasta exact pen- 

tru a putea pregăti domeniul de calcul pentru 
inducţie. Probabil că Putnam nu se gîndeşte la 
Hume, Locke, Berkeley, 'Titchner, Wundt, 
Hebb, Mill, Osgood, Hull, Jenkins, Tolman etc., 
ci la un asociaționism specific skinnerian, care 
defineşte învățarea mai degrabă pe clase de 
stimuli patenţi şi pe răspunsuri manifeste decît 
pe reprezentări interne. Dar crede, oare, Put- 
nam într-adevăr că învăţarea constă în trans- 
formarea funcției de probabilitate din Sa către 
R, ? Este, oare, necesar să revenim asupra 
tuturor acestor lucruri din nou ? 


PUTNAM ȘI LIMITELE ASOCIAȚIONISMULUI 


Putnam emite ideea că inducțiile încruci- 
şate sînt singurul lucru căruia asociaţionismul 
nu-i poate face față. Pentru inducţii încruci- 
sate, avem nevoie „de o modalitate de simbo- 
lizare a claselor, inductțiilor si așa mai departe. 
Pentru că, chiar dacă se poate programa un 
dispozitiv care să identifice o proprietate în- 
tr-un lucru..., nu îl putem programa să iden- 
tifice o inducţie decît dacă inducția nu este 
reprezentată într-un fel sau altul“. Trebuie 
să observăm atit aici, cît şi în partea prece- 
dentă, că problema nu mai este „ce este în- 
născut ?“, ci, mai degrabă, „care sînt proce- 
sele psihologice care necesită o reprezentare 
internă ?*. Se pare că, în conformitate cu 
această sugestie, ar trebui să apelăm la re- 
prezentare internă cînd proprietatea atribuită 
printr-o convingere (belief) nu se găseşte efec- 
tiv „într-un lucru“. 

Mai c-am fi de acord cu ceea ce se subîn- 
țelege din această sugestie ; un argument si- 
milar este preconizat şi în The Language of 
Thought 3. O demonstraţie foarte schematică 
a lucrurilor ar fi următoarea: dacă cred că 
un lucru este roşu, atunci calitatea de roșu 
trebuie să se situeze pe undeva. Dacă ceva 
este roșu (dacă proprietatea este „în acel 
lucru“), atunci acolo se situează calitatea de 

roșu ; dacă nu, calitatea de roşu trebuie să se 
situeze în modul în care îmi reprezint acel 
lucru. Apare ca proprietatea pe care mi-o-re- 
prezint-despre-lucru. 


Dacă aceasta este problema pe care o pune 
Putnam, atunci vom avea nevoie de o no- 
țiune de reprezentare cu mult înainte de a 
ajunge la inducții încrucişate. Vom avea ne- 
voie de aceasta (de exemplu) pentru a explica 
părerile despre viitor, părerile despre trecut, 
părerile despre ceea ce nu este perceptual pre- 
zent, părerile modale și (N.B.) părerile false. 
(Să presupunem că eu cred că Putnam este 
regina Maria. Nu e vorba să identific o pro- 
prietate „într-un obiect“, căci Putnam nu este 
regina Maria şi nici altcineva nu este. Totuşi, 
poate că e vorba de faptul că mi-l reprezint 
pe Putnam într-un anumit mod). 

Să presupunem, cu toate acestea, că Put- 
nam are dreptate şi că sîntem obligați să atri- 
buim organismelor reprezentări interne nu- 
mai cînd luăm în discuţie fenomenul induc- 
tiei încrucișate. Greu ar putea să rezulte că 
organismele nu folosesc reprezentări interne 
în alte procese psihologice (de exemplu, în 
formarea părerilor inductive de ordinul întîi), 
care, după Putnam ar avea dreptate, ar putea 
fi explicate fără atribuirea de reprezentări in- 
terne (apelind, de pildă, la „asociere“ sau la 
altceva). Cu alte cuvinte, Putnam pare să fi 
confundat două probleme cea de a ști „ce fe- 
nomene psihologice îl constrîng pe teoretician 
să recunoască existența reprezentărilor in- 
terne“ (o întrebare pur epistemologică) și „ce 
fenomene psihologice implică efectiv repre- 
zentări interne“ (o întrebare despre cum e 
alcătuită lumea). O eroare paralelă ar putea 
suna astfel: „Dat fiind că numai cînd ob- 
servăm fenomene ca solubilitatea sîntem obli- 
gați să postulăm natura moleculară a mate- 
riei, numai materialele solubile sînt făcute din 
molecule“. În concluzie, chiar dacă numai in- 

ducţia încrucișată ne-ar învăța că asociaţio- 
nismul este necesar fals, nu ar exista nici un 
motiv să credem că nu este fals și în alte ca- 
zuri. Dimpotrivă. 


PUTNAM ŞI CEEA CE FODOR A FĂCUT INUTIL 


Putnam spune că «ipoteza lui Fodor despre 
un „limbaj al gîndirii“... nu este... aceeaşi cu 
ipoteza lui Chomsky despre un „organ min- 
tal“ pentru vorbire ; ba chiar o face total inu- 
tilă pe aceasta din urmă». Nu înțeleg ce vrea 
să spună Putnam aici. Probabil, a confundat 
întrebarea dacă procesele cognitive (de 
exemplu, învăţarea limbajului) presupun un 
mediu de reprezentare cu întrebarea dacă ase- 
menea procese presupun o informaţie (neîn- 
văţată) ascunsă de acel mediu. După cîte în- 
teleg, teza lui Chomsky (care, pentru nevoile 
discuţiei, poate fi înțeleasă astfel teoria ling- 
vistică generală este înnăscută) o antrenează 
pe a mea pe principiul nici o informaţie (în- 
născută) fără reprezentare (înnăscută). Dimpo- 
trivă, poate exista un mediu înnăscut de re- 
prezentare fără să existe informaţie înnăs- 
cută despre (de exemplu) limbajele naturale 
(sau despre orice altceva). Am menționat mai 
înainte că în articolul lui Putnam este destul 
de frecventă tendinţa de a nu distinge între 
problemele privind inneitatea și problemele 
privind reprezentările interne ; s-ar putea să 
fie exact cazul aici. Dar s-ar putea, de ase- 
menea, ca Putnam să fi confundat problemele 
privind inneitatea conceptelor şi cele privind 
inneitatea părerilor, iar teza conform căreia 
teoria lingvistică generală (General Linguistic 
Theory) este înnăscută ceste, în primul rînd, 
o afirmare a inneităţii părerilor, în timp ce 
teza conform căreia limbajul gîndirii (Lan- 
guage of Thought) este înnăscut este, înainte 
de toate, o afirmare în legătură cu inneitatea 
primelor. N-aş vrea să sugerez că aceste al- 

ternative sc exclud, deoarece nu este imposi- 
bil ca Putnam să fi făcut confuzii asupra tutu- 
ror deodată. 


PUTNAM, DIVINITATEA ŞI OMUL 


Putnam spune : « Nu mă îndoiesc că Dum- 
nezeu este, în cele din urmă, responsabil de 
ceea ce sîntem... [dar] să-I atribuim un miracol 
atît de confuz! De ce să ne fi ticsit El capul 
cu un miliard de diferite „organe mintale“, 
în loc să ne fi făcut, pur și simplu, mai deş- 
tepţi ?». lată un argument greşit, chiar dacă 
pare să fie construit pe presupoziţia operativă 
că principiile estetice ale lui Dumnezeu sînt 
greu de deosebit de cele ale lui Putnam. Pentru a 
vedea cît de prost este argumentul, să încer- 
căm să-l aplicăm la o altă specie. De ce nu a 
făcut Dumnezeu păianjenul deștept, în loc să-l 
înveţe, pur și simplu, să măniînce muşte şi 
să-și țeasă pinza ? De ce a înzestrat prihorul 
și plevușca cu un talent mărginit în construi- 
rea cuibului, în loc să-i fi înzestrat cu „inteli- 
gență generală“ sau cu înclinaţie pentru ar- 
hitectură ? Şi cărui miracol confuz îi cores- 
punde dansul albinei? Zei inteligenți ar fi 
creat albine inteligente, care ar fi putut astfel 
inventa navigația și telefonul la momentul po- 
trivit. Dumnezeu, ce confuzie! Data viitoare 
mai bine să consultăm un filosof! 


Fapt este că, fireşte, la toate celelalte specii 
capacitățile cognitive sînt modelate de forţa se- 
lecţiei, așa cum trebuie să ne aşteptăm, ți- 
nînd seama de învăţătura lui Darwin. O inte- 
ligenţă cu adevărat generală (o capacitate cog- 
nitivă capabilă să descopere orice adevăr care 
există) ar fi o anomalie biologică şi o enigmă 
a evoluţiei. Probabil că nu aceasta este ceea 
ce crede Putnam că posedăm. Dar, în măsura 
în care nu ne spune nimic despre inteligența 
generală, n-avem de unde să ştim. 


Presupunerea rezonabilă, în orice caz, este 
că ființele umane au o etologie, întocmai ca 

şi celelalte specii ; că morfologia capacităţilor 
noastre cognitive reflectă modalităţile noastre 
specifice de adaptare (în ambele sensuri). Fi- 
reşte, în unele privinţe sîntem extrem de rău 
plasați pentru a-i elucida structura (pentru a 
duce la bun sfîrșit programul kantian). Văzut 
de unde sîntem, pare că sîntem apți să gîndim 
toate gîndurile care pot fi gîndite (cf. „un mi- 
liard de organe mintale“). Este așa, desigur, 
pentru că acest lucru e văzut de unde sîntem. 
Dar avem motive bine întemeiate să presu- 
punem că este vorba de o hybris născută de 
o iluzie epistemologică. Căci păianjenii cred că 
pînza lor a cpuizat toate posibilităţile. 

Noi ştim mai mult decît știu păianjenii, sin- 
tem capabili să ne amintim (şi ar trebui s-o 
facem) de precedente biologice. Aceste pre- 
cedente ne sugerează că trebuie că părem în- 
gerilor aşa cum alte specii sînt în ochii noştri : 
organisme a căror inteligență este modelată 
de propria lor istorie, fragmentară din această 
cauză, orientată spre îndeplinirea anumitor 
sarcini şi specifică unui domeniu. Sînt sigur 
că asta spun îngerii cînd fac antropologic. 
Presupunînd că şi-ar bate capul cu aşa ceva... 


CAPITOLUL 17 


COMENTARII 
PE MARGINEA RĂSPUNSURILOR 
DATE DE CHOMSKY ȘI FODOR 


Hilary Putnam 


COMENTARIU LA RĂSPUNSUL LUI CHOMSKY 


1. În răspunsul său, Chomsky susţine că 
noțiunea de inteligență generală este înspăi- 
miîntător de vagă (contrar unor noţiuni ca 
„starea inițială genetic determinată răspunză- 
toare de însușirea limbajului, „gramatica 
universală“ şi „capacitatea de limbaj“). De 
fapt, nu este vagă deloc. Prin „inteligență ge- 
nerală“ înțeleg euristicile folosite de creier 
pentru a învăța răspunsurile la întrebări al 
căror răspuns (sau schemă de răspuns) nu este 
preînscrisă genetic, cum este, după Chomsky, 
o schemă a gramaticii limbajului uman. Ase- 
menea euristici există în mod sigur — me- 
trica probabilității subiective a expresiilor for- 
mate corect într-un limbaj corespunzător con- 
stituie un model matematic ; procedeele prin 
„probă şi eroare“ care permit extrapolarea 
funcţiilor pornind de la cantități finite de date, 
procedee studiate de numeroşi cercetători în 
inteligenţa artificială, constituie un alt model. 
Faptul că asemenea modele nu sînt realiste 
nu înseamnă că capacitatea, al căror model 
sînt, este vagă ; ştim ce înseamnă preferința, 
deși modelul nostru matematic de preferință 
este idealizat și simplificat excesiv. Ideea unei 
capacităţi de învăţare nu este o noţiune meta- 

fizică. (Nu este, cum pretinde Fodor, nici o 
facultate misterioasă menită să descopere toate 
adevărurile care sînt de descoperit : teoremele 
referitoare la faptul că maşinile inductive nu 
pot învăţa constituie, într-adevăr, o parte con- 
siderabilă a literaturii de specialitate). 


2. O bună parte din răspunsul lui Chomsky 
se sprijină pe ipoteza eronată că oricine neagă 
că gramaticile descriu proprietăți ale creierului 
este sortit să nege că ele sînt reprezentate în 
creier. Acesta este un caz de non sequitur. 
Neg că gramatica calculului propozițional ar 
fi o descriere a proprietăţilor creierului meu ; 
însă nu neg că, dacă învăţ calculul propoziţio- 
nal, în creierul meu se va forma o reprezentare 
a acestei gramatici (probabil diferită de cea 
pe care aș folosi-o la scrierea unei cărţi de lo- 
gică). Geografia lanţului muntos White Moun- 
tains este reprezentată în creierul meu; însă 
geografia acestui lanţ muntos nu este o de- 
scriere a creierului meu. 


3. Chomsky sugerează, de asemenea, că eu 
confund gramatica unui limbaj specific (en- 
gleza sau calculul propozițional) cu „grama- 
tica universală — teoria formei normale ge- 
netic determinată a tuturor gramaticilor care 
pot fi învăţate de ființele umane. Aceasta pre- 
supune că problema în discuţie — dacă există 
sau nu ceva precum „gramatică universală“ — 
este rezolvată. 


Desigur, constituţia noastră fizică limitează 
și determină limbajele pe care le putem învăţa, 
sporturile pe care le putem învăța. Chomsky 
nu crede într-o ştiinţă numită „sport univer- 
sal“, deoarece el crede, fără îndoială, că multe 
constringeri diferite provenind din numeroase 
aspecte diferite a ceea ce sîntem și interve- 
nind în diverse feluri, determină ce sporturi 
putem învăţa. De aceea, nu există nici un mo- 
tiv să credem că o formă normală a sportu- 
rilor pe care le putem învăţa ar fi necesară 
sau posibilă. El crede că constriîngerile care 

determină limbajele pe care le putem învăța 
sînt, ca să reiau un termen pe care Chomsky 
l-a folosit în cursul Prelegerilor Russell 1, „spe- 
cifice limbajului“, din care cauză crede că 
este posibilă o știință ca „gramatica univer- 
sală“. După ce, timp de douăzeci de ani, a 
îmbrățișat cu pasiune acest punct de vedere, 
în scris şi pe viu, este destul de neloial din 
partea lui Chomsky să spună că se mulțu- 
meşte să recomande „ipoteza lipsei de preju- 
decăți“ în privința constituției noastre gene- 
tice. Cine ar putea fi împotriva lipsei de pre- 
judecăţi ? 


4. Chomsky admite că nu toate capacităţile 
noastre sînt necesar specifice sarcinii specific 
selectate în acest scop (spre deosebire de Fo- 
dor, care ne compară cu castorii). În legătură 
cu matematica, el vorbeşte de „prelucrarea 
analitică“ („prelucrarea analitică“ pare să fie 
un termen corect, dar „inteligența generală“ 
este tabu) și spune că, în acest domeniu, ca- 
pacitățile noastre „se poate să fi apărut simul- 
tan cu proprietăţile structurale ale creierului 
care s-au dezvoltat din alte motive“. Sînt to- 
tal de acord. Este tocmai ceea ce cred. Dar, 
dacă acest lucru este adevărat pentru capaci- 
tatea matematică, ar putea fi adevărat, în ace- 
cași măsură, şi pentru capacitatea lingvistică. 


5. În sfîrşit, trebuie să spun cîteva cuvinte 
în legătură cu două chestiuni de ordin teh- 
nic pe care le ridică Chomsky 2. (Îmi cer scuze 
că nu pot discuta toate punctele pe care le-a 
ridicat, dar „editorul“ mi-a cerut să fiu foarte 
scurt). 


a. Îmi pare rău dacă ceea ce am scris a lăsat 
impresia greşită că cimpanzeii nu pot învăța 
propoziţii cu o structură internă (dincolo de o 
substituție în cadrul unor construcţii (frames) 
bine definite) ; sînt cu siguranță capabili s-o 
facă. Mai cu seamă, regula semantică depen- 
dentă de structură, conform căreia o propo- 
zitie de forma „NV,“ nu este adevărată decît 

dacă obiectul corespunzător lui „N“ are pro- 
prietatea corespunzătoare lui „Vs“, este evi- 
dent însușită de cimpanzei ; iar cealaltă expli- 
catie avansată de Chomsky, conform căreia ei 
învaţă „substituție în cadrul unor construcţii 
fixe, este contrazisă de o mare cantitate de 
date științifice. 

b. Inversa ipotezei Hı cere încercarea tutu- 
ror pozițiilor posibile pentru cuvîntul deplasat 
is, does etc. — cel puțin eu nu cunosc nici un 
alt algoritm, iar Chomsky nu sugerează nici 
unul. Inversa ipotezei Hz nu cere decît loca- 


lizarea punctului (break) principal, şi — cel 
puțin în cazul gramaticilor structurilor de 
grup — există algoritmi eleganţi pentru a 


face asta fără o astfel de căutare, algoritmi 
descoperiţi de logicienii polonezi cu mulți ani 
în urmă. 


COMENTARIU LA RĂSPUNSUL LUI FODOR 


1. Cartea lui Fodor The Language of Thought 
apără două teze 

a. Creierul este analog unui calculator care 
efectuează raţionamentul simbolic într-un lim- 
baj formalizat (să-i spunem „mentaleză — 
mentalese). 


(Dacă este adevărat, atunci nu este surprin- 
zător că limbajul natural pare să posede o gra- 
matică înnăscută; gramatica limbii naturale 
ne-am putea aștepta să fie — în anumite pri- 
vinte, deși nu în toate (deoarece „mentaleza“ 
nu este o limbă vorbită, ci numai un mijloc 
de calcul) — gramatica „mentalezei.“ Dar 
„mentaleza“ a evoluat înaintea limbajului ; fără 
îndoială, creierul cimpanzeului calculează în- 
tr-o formă primitivă a „mentalezei“. Așa că 
ipoteza „mentalezei“ nu mai lasă nici o șansă 
încercării de a tria între trăsăturile „înnăs- 
cute“ ale limbajului natural care reflectă struc- 
tura mentalezei și cele care sînt „specifice lim- 
bajului““ — cel puțin, pînă vom avea o de- 
scriere a „mentalezei'“). 


b. Fodor avansează, de asemenea, teza — 
pe care el însuși o consideră şocantă — că 
toate conceptele sînt înnăscule. 

În expunerea mea, am susţinut că (a) e pro- 
babil adevărată, deși nu din motivele invocate 
de Fodor, și că (b) nu este decit o greșeală. 
Dat fiind că am discutat atît (a), cît și (b), am 
pus în discuţie — nu „am confundate — atit 
„problemele reprezentării“, cît şi „problemele 
nativismului“. 


2. Uneori, Fodor folosește cuvîntul „repre- 
zentare“ ca și cum ar fi o tautologie că, dacă 
cred că ceva este roșu, atunci creierul meu 
conţine o reprezentare a predicatului roșu ; alte- 
ori, vorbeşte de parcă teza că o părere implică 
reprezentări ar fi o descoperire a „psihologiei 
cognitive“. Dacă este o tautologie că o părere 
implică reprezentări, atunci teza conform că- 
reia creierul nostru conţine reprezentări de 
predicate este compatibilă cu faptul că sîn- 
tem „inductroni“ ; nu are nici o contingenţă 
cu teza substanţială (a), conform căreia cre- 
ierul calculează prin mijlocirea unor dispozi- 
tive cum sînt cuantificatorii și funcţiile de 
adevăr. Dimpotrivă, chiar dacă „psihologii 
cognitiviști“ se exprimă cam în felul în care 
vorbește Fodor, acest mod de a vorbi îngreu- 
nat de filosofie nu mă impresionează cîtuși de 
puţin. Fodor se plinge că trebuie să întrebe 
dacă este necesar să examinăm din nou ideea 
că sîntem inductroni (sau forma pe care i-a 
dat-o Skinner). Pretind că argumentele obiș- 
nuite împotriva acestei idei nu arată decît că 
ea prezintă dificultăți și nu demonstrează că 
altele ar prezenta mai puține dificultăţi așa 
cum ne oferă motive suficiente pentru a ac- 
cepta o anumită alternativă specifică behavio- 
rismului skinnerian. 

3. Remarca anterioară ar trebui să arate în 
mod clar de ce resping argumentul facil pe 
care mi-l propune Fodor, conform căruia, fi- 
rește, inducția încrucișută implică reprezentări, 

deoarece implică păreri. Dacă sîntem induc- 
troni, atunci efectuăm asociaţii şi ni le „re- 
prezentăm“ în sensul că înregistrăm asocia- 
tiile efectuate. Dar, în măsura în care nu există 
inducţii încrucișate, nu este nevoie ca această 
înregistrare să fie uniformă — „lot ceea ce 
aparține lui A îi aparţine lui B% poate fi în- 
registrat în diferite moduri conform perechi- 
lor de asociaţii A—B. Cu alte cuvinte, chiar 
dacă considerăm că inductronul posedă pre- 
dicate (şi mă bucur că Fodor este de acord 
cu mine că n-are), el nu posedă cuantificatori. 
Argumentul meu din cadrul expunerii este 
că un dispozitiv care efectuează inducţii în- 
crucișate şi deducţii elementare trebuie să aibă 
o înregistrare care să posede structura formală 
a unui limbaj cu cuantificatori. „lot ceea ce 
aparţine lui A îi aparţine lui B“ trebuie să 
aibă o reprezentare în care o anumită trăsă- 
tură recuperabilă reprezintă forma logică 
„Toate — sînt —. 


4. Fodor scrie : „Să presupunem (...) că Put- 
nam are dreptate şi că sîntem obligaţi să atri- 
buim organismelor reprezentări interne nu- 
mai cînd luăm în discuție fenomenul induc- 
ției încrucişate. Greu ar putea să rezulte că 
organismele nu folosesc reprezentări interne în 
alte procese psihologice (de exemplu, în for- 
marca părerilor inductive de ordinul întîi), 
care, dacă Putnam ar avea dreptate, ar putea 
fi explicate fără atribuirea de reprezentări 
interne...“ Aici Fodor forţează uşi deschise. 
Desigur, folosim „mentaleza“ în formarea pă- 
rerilor inductive de ordinul întîi, presupunînd 
că o folosim. Întrebarea este de unde ştim noi 
că folosim „mentaleza“. 

Fodor scrie «Putnam pare să fi confundat 
două probleme cea de a şti „ce fenomene psi- 
hologice îl constrîng pe teoretician să recu- 
noască existenţa reprezentărilor interne“ (o 
întrebare pur epistemologică) și „ce fenomene 
psihologice implică efectiv reprezentări in- 
terne“ (o întrebare despre cum e alcătuită 

lumea». Fodor nu citează nici un cuvînt folo- 
sit de mine în care aceste două probleme sînt 
confundate sau în care să fi spus că „menta- 
leza“ nu este folosită decît în inducţii încru- 
cişate, pentru că aşa ceva n-am spus. 


5. Conform teoriei semnificației pe care am 
propus-o, cunoaşterea semnificației unui cu- 
vînt (de exemplu, „aur“), în sensul înțelegerii 


cuvîntului — a nu se confunda cu a cunoaște 
descrierea sub formă normală a semnificației 
cuvîntului — constă în (1) însușirea unor dis- 


poziţii diverse, care permit o folosire nor- 
mală a cuvîntului (aceasta ar fi o problemă de 
însușire a subprogramelor corespunzătoare, 
într-un model de ordinator şi (2) în a fi le- 
gat de lucruri care fac parte din cîmpul de 
extensiune a cuvîntului prin lanţuri cauzale 
adecvate. Al doilea element — elementul cau- 
zal/referenţial — nu este o problemă legată 
de starea psihologică în sensul unei stări a 
creierului. Astfel, starea creierului nu deter- 
mină, în cadrul acestei concepții, dacă un lo- 
cutor vrea să spună „aur“ cînd folosește un 
cuvînt C. Trebuie să vedem nu numai dacă 
utilizarea (subprogramul) se aseamănă sufi- 
cient cu utilizarea cuvîntului gold de către 
locutorul de limbă engleză, ci şi dacă mate- 
rialul în discuție este aur. Conform acestei 
teorii, conceptele nu sînt în capul nostru. Şi 
pentru a relua cuvintele lui Wittgenstein, 
„Dacă Dumnezeu ne-ar fi examinat mințile, 
n-ar fi putut vedea despre ce vorbim. 
Răspunsul meu la „argumentul“ lui Fodor, 
conform căruia toate conceptele sînt înnăs- 
cute, va fi întotdeauna prezent tuturor celor 
care consideră semnificaţia ca fiind, în ace- 
laşi timp, element referențial şi element de 
„folosire“. Dar argumentul lui Fodor ar fi in- 
corect chiar dacă semnificaţia s-ar reduce la 
„utilizare“. Căci un subprogram este o descriere 
a folosirii unui concept, și nu conceptul (pre- 
dicatul) însuși. Dacă utilizarea ar fi, pur și 
simplu, semnificația, argumentul lui Fodor ar 

dovedi că „mentaleza“ conține dispozitive pen- 
tru reprezentarea folosirii tuturor predicatelor 
şi nu că „mentaleza“ conţine deja toate pre- 
dicatele. 


6. În sfîrşit, în legătură cu cuvîntul „tauto- 
logie“ : am crezut, și cred şi acum, că afir- 
maţia conform căreia ar exista o mare, mis- 
terioasă „tautologie“ pe care toţi adversarii 
„nativismului“ (sau inneităţii specifice unui 
domeniu) ar privi-o cu dispreţ, a influențat ne- 
gativ discuţiile. Faptul că nici Fodor și nici 
Chomsky nu citează o asemenea „tautologie“, 
în răspunsurile pe care mi le-au dat, îmi con- 
firmă opinia că pretinsa „tautologie“ pur și 
simplu nu există. C-ar putea fi „nu există 
învăţare fără legi ale învăţării“ n-a fost decit 
o sugestie a mea, și nu un citat pe care l-aș 
fi imputat lui Fodor sau Chomsky, şi-mi re- 
trag cu plăcere sugestia, din moment ce Fo- 
dor a precizat acum ce ar putea fi această 
„tautologie“ : „Demonstrația /sic !] că nu există 
inducție fără o delimitare a priori a cîmpului 
predicatelor proiectabile se datorează lui Good- 
man şi are implicaţii profunde pentru teoriile 
învăţării“. 

Trei remarci în legătură cu aceasta și am 
incheiat : 

a. Goodman nu consideră că distincţia între 
predicatele proiectabile şi nonproiectabile este 
a priori. 

b. Nici măcar nu este adevărat că „nu există 
nici inducţie fără.... Orice logică inductivă 
presupune că anumite ipoteze sînt mai bine 
verificate decît altele în anumite situații, dar 
clasificarea ipotezelor nu este neapărat o or- 
dine bazată pe predicate conţinute în acestea 
și cu atît mai puţin pe o dihotomie care ar 
repartiza predicatele în predicate „proiecta- 

bile“ și „nonproiectabile“. Ceea ce Fodor pre- 
tinde a fi „demonstrat“ este ceea ce nu acceptă 
nici un logician al inducției şi, în primul rînd, 
Goodman. 

c. Atît Chomsky, cît şi Fodor spun că prin 
„tautologie“ au înţeles doar „evident“. Vai! 
ca să reiau cuvintele lui Georg Kreisel, „nu e 
evident ceea ce este evident“. 


CAPITOLUL 18 


PSIHOLOGIE 
ŞI PSIHOLINGVISTICĂ : 
INFLUENȚA LUI CHOMSKY 
ŞI A LUI PIAGET 


Jacques Mehler 


1. La originea impactului novator pe care 
Chomsky l-a avut în lingvistică stau propria 
filosofie a ştiinţei și abordarea epistemologică 
a comportamentului, ambele revoluţionare. În 
cadrul vederilor pe atunci dominante, pe care 
behavioriștii le-au apărat atît de mult, 
Chomsky s-a luptat să schimbe paradigma şti- 
ințifică în acest domeniu. Dintr-un unghi de 
vedere practic, el recomandă recurgerea la 
anumite intuiții nu mai puţin respectabile de- 
cît datele taxonomice curente pînă prin anii 
șaizeci. El a susținut că intuiţiile trebuie con- 
siderate ca date cînd sînt reproductibile, sta- 
bile şi reprezintă cunoașterea noastră despre 
limbă ł. Faptul că nu sînt măsurabile nu con- 
stituie deloc o problemă ; operaţionalismul, în 
absurditatea lui, ar fi făcut, pur şi simplu, 
imposibile apariţia fizicii teoretice şi progre- 
sele ştiinţelor naturii, dacă s-ar fi rămas în li- 
mitele exigențelor sale. De pe aceleaşi poziţii, 
Chomsky a criticat şi o altă idee dominantă 
prin anii şaizeci. Behavioriştii pretindeau că 
descriu comportamentul utilizînd numai date 
care se referă la comportamentul însuși 2. 
Chomsky a demonstrat clar că, pentru a se 
ajunge la o formulare corectă a limbii, era 
necesară utilizarea unor entități abstracte sub- 
iacente, care își află justificarea în raţiuni in- 

terne ale gramaticii, deci în funcţia lor în gra- 
matica însăşi. Valoarea acestor entități trebuia 
să fie dată de interesul lor operator. Demer- 
sul este într-atît de acceptat în prezent, încît 
pare greu de crezut că a putut fi şi altfel pînă 
nu demult. De fapt, pozitiviștii aduseseră deja 
lingviști, ca Bloomfield, și chiar psiholing- 
viști, ca Osgood sau Mowrer, pentru a depăși, 
prin aceştia, constrîngerile metodologice și 
pentru a face, implicit, ceea ce Chomsky a 
proclamat explicit ulterior. Hull este, poate, 
exemplul cel mai edificator al acestui demers. 


În privinţa lui Piaget, el a insistat mult asu- 
pra necesității utilizării metodei clinice. Ca și 
Chomsky, el a petrecut multă vreme lucrînd 
într-un climat dominat de pozitivismul logic. 
Nimeni nu ar fi fost surprins dacă Piaget ar 
fi cerut şcolii de la Geneva să folosească inten- 
siv metodele behaviorismului dominant ; tre- 
buie, aşadar, să-i recunoaștem perspicacitatea, 
care l-a făcut, încă de la început, să respingă 
asemenea metode, încercînd, în acelaşi timp, 
să impună metoda clinică. Metoda devine po- 
sibilă prin faptul că schimburile între expe- 
rimentator şi copilul testat sînt nenormative 
și nedirective. Investigatorul, cu ajutorul unor 
obiecte care diferă de la test la test, încearcă 
să evalueze stadiul mintal sau nivelul în ra- 
port cu un stadiu dat care îl caracterizează pe 
copilul testat. Evaluarea se face într-un mod 
analog celui în care un clinician stabilește pre- 
zenţa unei boli sau a alteia la un pacient. Cli- 
nicianul nu va putea stabili un sindrom doar 
pe baza unui singur simptom ; își va stabili 
diagnosticul verificînd simptomele şi evolu- 
tiile lor dinamice. La fel, psihologul care fo- 
losește metoda clinică nu trebuie, după Pia- 
get, să se mulțumească doar cu observarea 
unei singure conduite în evaluarea stadiului 
unui copil. Astfel, o eventuală eroare nu ar 
trebui să ducă la concluzii false, fiindcă psi- 
hologul încearcă să evalueze stadiul opiniilor 
exprimate de copil în legătură cu o problemă 

dată, ansamblul de date permiţindu-i să sta- 
bilească starea de echilibru în care se află co- 
pilul în raport cu dezvoltarea sa. În această 
metodă, se va da întotdeauna mai multă cre- 
zare la ceea ce spun copiii decit la ceea ce fac. 


Psihologia a cunoscut numeroase tensiuni și 
conflicte rezultate din raportul ambiguu al psi- 
hologilor cu datele empirice. Vreme de secole, 
precursorii psihologiei au elaborat teorii şi au 
enunțat ipoteze despre procesele psihologice 
fără a căuta să le întemeieze pe date şi ob- 
servaţii ; apariția psihologiei experimentale a 
răsturnat această stare de lucruri, contestîn- 
du-i pe cei care, fără să se sprijine pe date 
experimentale, căutau să înţeleagă şi să explice 
universul psihologic. Reprezentanţii psihologiei 
experimentale au crezut că pot apropia 
psihologia de celelalte ştiinţe ale naturii 
pornind tocmai de la această răsturnare și prin 
utilizarea de metode mai riguroase. 

Psihologia prewundtiană nu reușise să gă- 
sească rezolvarea unor contradicții născute din 
afirmaţii nefondate, iar introspecțţiile cele mai 
arbitrare au găsit adesea o audienţă respec- 
tuoasă printre psihologi. Pe de altă parte, psi- 
hologia experimentală, preocupată exclusiv de 
culegerea de date, fără o orientare teoretică 
fundamentală, nu a ajuns, nici ea, la o mai 
bună cunoaștere a mecanismelor psihologice. 
Astfel, mulţi psihologi au crezut că găsesc la 
Chomsky sau la Piaget o ieşire care să le per- 
mită să depășească multiplele obstacole pe care 
le întilniseră pînă atunci. 


2. Perspectivele modelului chomskyan au fost 
adesea prost înțelese de psihologii care căutau 
o teorie a utilizării limbajului. Gramatica 
transformaţională este o teorie care se referă 
la cunoștințele proprii locutorului, şi nu o ipo- 
teză privind procedeele, mecanismele şi euris- 
ticile folosite în recunoaşterea frazelor sau în 
elaborarea enunțurilor lingvistice. Or, sîntem 
îndreptăţiţi să ne temem că interesul crescînd 

pe care psihologii îl manifestă față de psiho- 
lingvistică ar putea să-i ducă la confuzii pe cei 
care nu au înţeles că domeniul lingvisticii nu 
tratează despre proprietăţile caracteristice ale 
locutorilor. Lingvistica se bazează pe intuiţii ; 
deşi acestea sînt folosite pentru a delimita pro- 
prietăţile limbii, ele rămîn, totuşi, insuficiente 
pentru descrierea regularităţilor limbii cu aju- 
torul unor reguli și procedee formale. După 
unii teoreticieni, cum este, de exemplu, Katz 3, 
lingvistica ar trata un obiect platonic, în timp 
ce psihologia limbajului trebuie să explice pro- 
cesele de înțelegere și de producere a limba- 
jului. Se înțelege de la sine că regulile nece- 
sare descrierii obiectului (lingvistica formală) 
nu sînt legate în mod necesar de cele pe care 
le vom putea observa în cazul înțelegerii sau 
producerii de enunţuri. Nu avem intenţia să 
trecem în revistă domeniul deseori evaluat și 
discutat al „realităţii psihologice“ a gramati- 
cii. Această problemă a făcut recent obiectul 
unor analize în același timp minuţioase și, după 
părerea mea, foarte satisfăcătoare £. Dintr-un 
punct de vedere general, anumiţi filosofi îl 
acuză pe Chomsky de psihologism în contri- 
buțiile sale la lingvistică. Deşi această critică 
poate să fie partial valabilă, aspectul pozitiv 
al poziţiei lui Chomsky este de a-i fi inspirat 
pe psihologi să lucreze în optica sa, și tocmai 
contribuţiile lor trebuie evaluate. 

O şcoală psiholingvistică cuprinzînd psiho- 
logi experimentali s-a grefat rapid pe mișca- 
rea gramaticii generative. De asemenea, psi- 
hologi ai dezvoltării s-au alăturat școlii de 
epistemologi geneticieni. Mulţi dintre aceştia 
din urmă credeau în capacitatea inteligenței 
generale de a explica sisteme specializate cum 
este limbajul și. de aici, s-a născut o disciplină 
care studiază filiaţia inteligenței folosind no- 
țiunile derivate din inteligenţa artificială, dis- 
ciplină care este reprezentată în acest volum 
de Papert, Cellerier și, de asemenea, apărată 
de Putnam. 


Deci, chiar dacă Piaget şi Chomsky au ela- 
borat teorii care, la început, nu aveau ca obiect 
psihologia, ei au contribuit la elaborarea li- 
niilor care sînt astăzi cele mai la modă și cele 
mai dinamice în domeniul meu, adică în psi- 
hologia dezvoltării şi în psiholingvistică. lată 
de ce este foarte important să cîntărim con- 
tribuţia celor două școli la psihologie. 

Iniţial, scopul psiholingvisticii era să de- 
monstreze că gramaticile generative trebuie 
să corespundă unei realități psihologice. Se 
credea atunci că gramatica trebuie să „repre- 
zinte“ efectiv procesele cognitive care acţio- 
nează în recunoașterea propoziţiilor. Pe de altă 
parte, psihologia dezvoltării s-a orientat în 
mare parte spre explicarea filiaţiei structuri- 
lor cognitive, perceptive și lingvistice pornind 
de la regularitatea acţiunilor unui subiect, 
emiţind minimum de ipoteze posibile asupra 
stării iniţiale. 

În ultimii ani, psiholingvistica a fost influ- 
ențată de două mari curente. Pe de o parte, 
s-a admis în general că mecanismele de elo- 
cuţiune sînt autonome în raport cu gramatica, 
care rămîne, totuși, o teorie despre cunoştin- 
tele locutorului privind propoziţiile în momen- 
tul în care ele au fost în mod ideal recunos- 
cute. Pe de altă parte, psiholingvistica a fost 
supusă asalturilor specialiștilor din domeniul 
psihologiei cognitive și al psihologiei dezvol- 
tării. Ei cred că este imposibil să se descopere 
felul în care sînt folosite regularităţile lingvis- 
tice fără a exploata corelaţiile temporale şi 
secvențiale ale propoziţiilor auzite şi că este 
dificil să se dea o descriere teoretică adecvată 
a performanței lingvistice fără a ne referi la 
parametrii puși în joc de enunţare şi de con- 
versaţie. Acest curent se dezvoltă activ. Anu- 
miţi cercetători acordă o atenţie tot mai mare 
procedeelor pe care le foloseşte locutorul în 
momentul în care se comportă ca un gramati- 
cian. Astfel se manifestă interes pentru cer- 
cetarea mecanismelor răspunzătoare de intui- 

tiile pe care locutorul își bazează concepţiile 
lingvistice. 

Psiholingvistica a suferit, așadar, recent mari 
transformări, care o fac foarte diferită faţă 
de cea din anii șaizeci. Curentul care admite 
ideea că mecanismele de elocuţiune sînt auto- 
nome în raport cu gramatica pare să se im- 
pună. Gramatica rămîne, totuşi, o teorie pri- 
vitoare la ceea ce locutorul „știe“ despre pro- 
poziții în momentul recunoaşterii lor. Această 
schimbare a crescut astfel rolul atribuit pro- 
ceselor cognitive în timpul recunoașterii enun- 
țurilor. Se consideră că locutorul este activ 
angajat în procesul de recunoaștere care se 
continuă cu generarea de ipoteze și folosirea 
de strategii bazate pe regularităţile sintactice 
și secvențiale ale enunţțurilor. S-a observat cu 
claritate că anumite aspecte pragmatice și con- 
versaţionale dependente de context intervin 
din plin în recunoașterea enunțurilor. În 
schimb, nu e sigur că paradigma instaurată 
de transformaționalişti poate deveni aptă să 
explice aceste schimbări. În momentul de faţă, 
s-ar părea că paradigma respectivă rezistă des- 
tul de bine, chiar dacă se constată că rezer- 
vele față de ea cresc. Este imposibil să se pro- 
pună un model al performanţei lingvistice 
fără să se facă referinţă la capacităţile cog- 
nitive în general. Pentru modelul de compe- 
tență lingvistică, ar părea posibilă propunerea 
unui ansamblu de reguli care fac în întregime 
abstracţie de proprietăţile psihologice sau en- 
ciclopedice ê ale locutorilor. 

Încă de la începutul carierei sale, Chomsky 
a făcut apel la noţiuni care se raportau la 
însuşirea limbajului pentru a constringe struc- 
tura gramaticii generative. În mod deosebit, 
a definit un dispozitiv de însușire a limba- 
jului (LAD 6) care ar avea drept consecință 
gramatica limbii cu prezenţa doar a unui cor- 
pus limitat. Dar anumiţi cercetători au ex- 
primat critici care vizau demonstrarea faptu- 
lui că acest dispozitiv nu poate (chiar în con- 

diţii ideale) să îndeplinească sarcina pentru 
care Chomsky l-a propus. Majoritatea critici- 
lor pun în discuţie validitatea concepţiei for- 
male şi specific lingvistice, proprie dispoziti- 
vului de însuşire a limbajului, şi nu cred că 
ar fi de conceput prezentarea unui proces de 
însușire a limbajului care să nu se sprijine 
pe dezvoltarea celorlalte capacităţi cognitive 7. 
Nu e mai puţin adevărat că pentru o mare 
parte dintre psiholingviştii geneticieni spiritul 
în care LAD a fost formulat este încă viu. 
Acest demers permite postularea unui dispo- 
zitiv prin care locutorul ajunge la utilizarea 
unei gramatici eficiente a limbajului, neavînd 
la dispoziţie decît experienţa unui corpus li- 
mitat. De fapt, LAD ar fi nucleul de la care 
limbajul ar putea deveni instrumentul carac- 
teristic al speciei umane. Chiar dacă ne animă 
această speranţă, trebuie să mărturisim, to- 
tuşi, că ne simţim adeseori încurcaţi de un 
anumit paradox. Se acceptă, în general, că o 
gramatică bazată doar pe principiile formale 
caracteristice  gramaticilor  transformaționale 
nu pare să poată explica fenomenele de ac- 
ceptabilitate sau de interpretare ; trebuie să se 
facă apel şi la noţiuni referitoare la lume, în 
care se presupune că propoziţiile vor func- 
ționa. 

Fste, de asemenea, adevărat că singurele 
cunoștințe pe care le putem însuși în mod logic 
au o complexitate care nu este superioară 
complexității structurii de care dispune su- 
biectul care învaţă (ceea ce Fodor a şi arătat). 
Trebuie, totuși, să remarcăm faptul că această 
problemă este mai puţin decisivă pentru ling- 
vistică decît pentru psiholingvistică. Dacă re- 
gulile formale descriu o sintaxă şi dacă ea este 
interpretată pe baza dicţionarelor și a unor 
surse de cunoștințe mai mult sau mai puţin 
sofisticate, modelul nu se schimbă în esenţă. 
Dimpotrivă, dacă se demonstrează că LAD nu 
poate funcţiona în afara unui context cogni- 

tiv şi de însușire, în general, atunci o mare 
parte din avantajele atribuite iniţial modelu- 
lui gramaticilor transformaţionale dispare. lată 
de ce cred unii psiholingviști şi lingviști că 
pot ieşi din impas graţie unui model cu pro- 
prietăţi echivalente celor ale LAD. Acest mo- 
del ar putea funcţiona ca ghid al interac- 
țiunii subiectului cu mediul, asigurînd astfel 
o experiență suplimentară în înțelegerea func- 
ţionării limbajelor naturale. Pentru a înţelege 
modul de funcţionare a limbajelor naturale, 
dincolo de interesele comune ale lui Piaget 
şi Chomsky, este indispensabil să punem pro- 
blema însușirii limbajului. Putem să o conce- 
pem fie ca pe un proces autonom, fie, dimpo- 
trivă, ca pe un proces inseparabil al dezvol- 
tării inteligenţei. 

Pentru școala de la Geneva, alegerile sînt 
clare de mult timp. Astfel, Sinclair spune că 
„Piaget consideră că limbajul nu este o con- 
diţie suficientă pentru însuşirea operaţiilor 
intelectuale &. Ea susține că a validat empiric 
punctul de vedere piagetian conform căruia 
limbajul ar fi nu sursa, ci consecința logicii. 
Dar experienţele la care se referă Sinclair nu 
par cu adevărat concludente. Ea a descoperit, 
pe bază de teste, mari diferențe în folosirea 
limbajului între două grupuri de subiecţi, din 
care unii conservă cantitatea, iar alţii nu. În- 
tr-o a doua etapă, ea i-a supus pe copiii 
cei mai puţin avansați unui antrenament le- 
xical, constatind apoi că progresele lor ling- 
vistice nu avuseseră nici cea mai mică inci- 
denţă asupra gîndirii lor logice. În 1970, Pia- 
get conchidea că operațiile intelectuale ar fa- 
voriza progresele lingvistice, fără ca reciproca 
să fie adevărată. Alături de mulţi alți autori, 
printre care Fodor, Bever și Garrett, aş vrea 
să insist asupra faptului că Sinclair trage con- 
cluzii care nu decurg logic unele din altele. 
S-ar putea foarte bine imagina că dezvoltarea 
gîndirii logice şi cea a însușirii limbajului au 
loc pe căi autonome; această viziune ar fi 

pe de-a întregul compatibilă cu experienţele, 
dacă nu chiar cu concluziile pe care le trage 
Sinclair. Dar, dacă argumentele avansate de 
psihologii şcolii de la Geneva pot fi respinse, 
precum am văzut, problema rolului inteligen- 
tei în însuşirea limbajului rămîne. Un 
chomskyan convins, cum este Bever, afirmă 
că „anumite proprietăţi structurale universale 
ale limbajului ar putea exprima mai degrabă 
constrîngeri generale ale cunoașterii decit 
structuri lingvistice înnăscute particulare 9%. 
În ce priveşte problema specificității, pare 
prematur să pretindem a da un răspuns de- 
finitiv. Trebuie să remarcăm, totuși, că ipo- 
teza unei specificităţi lingvistice constituie 
baza pe care se organizează disciplina psiho- 
lingvisticii. 

Revenind la psihologia dezvoltării, este lim- 
pede că epistemologia genetică se bazează pe 
o mulțime impresionantă de date empirice. 
Stadiile sînt previzibile ; datele privind con- 
servările, incluziunea de clase, tranzitivita- 
tea etc. sînt deosebit de fiabile. Totuși, pro- 
blemele persistă, fiind situate în altă parte. 
Astfel, statutul conceptelor de bază rămîne 
adesea vag ; noțiunea de conservare, de pildă, 
a devenit un instrument de măsură cvasiuni- 
versal şi, practic, toţi specialiştii în psihologia 
dezvoltării au considerat-o un instrument care 
permite evaluarea stadiului de dezvoltare cog- 
nitivă atins de copil. Se presupune că rezul- 
tatele obţinute de copil la proba conservării 
indică dacă el a ajuns să poată constitui gru- 
pări (gruparea fiind ea însăşi una dintre no- 
țiunile teoretice cele mai importante ale sis- 
temului piagetian). În Psihologia copilului, Pia- 
get spunea, într-adevăr : «Operaţiile concrete 
fac, aşadar, trecerea de la acţiuni la structu- 
rile logice mai generale care implică o capa- 
citate combinatorie și o structură de „grup“ 
coordonind cele două forme de reversibilitate... 
Caracteristica acestor structuri, pe care noi le 
numim „grupări“, este de a constitui înlănţuiri 


progresive comportind compuneri de operaţii 
directe (de exemplu, o clasă A combinată eu 
complementara ei A’ dă o clasă totală B; 
apoi, B + B’ = C etc.), inverse (B — A’ = A), 
identice (+ A — A = 0), tautologice (A + 
+ A = A) şi parțial asociative : (A + A’) + 
+ B' = A + (A' + B’), dar (A + A)— A #£ 
Z A + (A — A) 

Or, în ultima vreme, unii cercetători au sus- 
tinut, independent, că teoria grupărilor pare 
să prezinte contradicții şi indeterminări, astfel 
încît nu mai poate servi drept cadru teoretic 
în studiul dezvoltării inteligenţei. Dacă aban- 
donăm acest cadru, noțiuni cum sînt conser- 
varea, permanența etc. par să nu mai fie uti- 
lizabile, cel puţin în aceleaşi condiţii. De alt- 
fel, Osherson!! a arătat că ideea piagetiană 
după care conservarea este rezultanta a trei 
componente primitive — înversiunea, identi- 
tatea şi compensarea — ridică o problemă, 
fiindcă cele trei componente se aplică la fel 
de bine la situaţii de conservare, ca şi la si- 
tuații de nonconservare. De pildă, este imposi- 
bil de ştiut a priori că o covarianță este con- 
secința unei compensări exacte. În teoria pia- 
getiană, statutul conservării şi, mai ales, felul 
în care ar fi dobîndite conservarea și identi- 
tatea invarianței nu au fost niciodată sufi- 
cient de limpede explicate. În afara unor vagi 
noţiuni de decalaje, teoria nu spune practic 
nimic în legătură cu acestea. Or, nu văd cum 
ar ști copilul a priori că greutatea este o in- 
variantă în raport cu modificările de formă, 
în timp ce aria nu este12; nici cum ar ști a 
priori că la deplasarea laterală a unei mase 
greutatea rămîne invariantă, în timp ce de- 
plasarea acesteia de la etajul al zecelea la eta- 
jul întîi are drept consecinţă o variaţie de 
greutate. Bryant !3 a arătat că baza empirică 
a constructivismului un este atît de solidă pe 
cît părea şi că multe date pe care se bazează 
pot fi interpretate cu folos într-un cadru di- 
ferit. În acelaşi sens, Bever şi cu mine am pus 


în evidenţă, printr-o serie de experienţe, exis- 
tenţa unor performanţe precoce la copiii mici 
confruntaţi cu probe asemănătoare celor. uti- 
lizate de Piaget pentru testarea conservării 14, 
Se pare că aceste performanţe precoce se dez- 
organizează într-un anumit număr de luni sau 
chiar ani, pînă cînd o performanță asemănă- 
toare celei descrise de Piaget apare la virstele 
indicate de el. De atunci, experienţele au fost 
reluate de Bower !, care a obţinut reușite pre- 
coce la probe de conservare și a tras concluzii 
apropiate de ale noastre. 


3. Fără a intra în detaliile experimentale sau 
teoretice ale poziţiilor care au evoluat ca re- 
acţie împotriva psihologiei genetice a lui Pia- 
get, putem susține că aspectul psihologiei dez- 
voltării este pe cale de a se schimba profund, 
aşa cum o demonstrează, de altfel, dezvoltarea 
psihologiei nou-născutului. 

Pentru numeroși specialiști în psihologia 
dezvoltării, acest domeniu prezenta puţin in- 
teres. Se presupunea despre copiii mici că nu 
întrețin decît raporturi limitate cu mediul și 
că achiziţiile lor sînt încă foarte slabe. Piaget 
s-a ocupat de copiii mici, dar a observat re- 
pede că cei mari sînt mai instructivi. Tendința 
s-a inversat în cursul anilor şaizeci, prin studii 
serioase asupra sugarilor de aproximativ o 
lună. În prezent, subiecţii sînt studiaţi la vîrste 
tot mai mici, iar anumite experiențe au putut 
fi efectuate pe copii chiar în ziua nașterii. 
După cîțiva ani de studii se pot face deja 
anumite afirmaţii. 

Deci, nu se mai poate susține astăzi că su- 
garii sînt tabula rasa fără predispoziţii, fără 
curiozitate şi fără capacități. De fapt, se pare 
că orice copil mic este capabil de unele coor- 
donări senzoriomotorii complexe şi neaștep- 
tate 16. În plus, copilul ar poseda o anumită 
schemă corporală care-i permite să imite ges- 
turile adulţilor cu care el interacționează . 
Capacitatea lui de a distinge culorile 18, anu- 
mite forme, distanţele 19 este foarte complexă. 

În domeniul auzului, capacitatea lui de orien- 
tare către o sursă sonoră este certă 20. Capa- 
citatea de a face judecăţi asupra proprietăți- 
lor temporale ale anumitor stimuli acustici în- 
cepe să fie mai bine înțeleasă ?!. De aseme- 
nea — se pare —, capacitatea lingvistică a 
nou-născutului este relativ importantă ; s-ar 
părea, într-adevăr, că este dotat cu un dispo- 
zitiv care tratează în mod destul de distinct 
sunetele lingvistice, dar, în momentul de faţă, 
nu se poate spune dacă acest dispozitiv e spe- 
cific sau nu. 

Anumite proprietăți ale aparatului cognitiv 
par destul de bine dezvoltate la nou-născut. 
S-a putut susține, pe baza unor date destul 
de convingătoare (fără ca ele să fie, totuși, 
inatacabile), că noţiunile de cauzalitate, de 
permanenţă a obiectelor 22, de continuitate spa- 
țio-temporală, de construcţii senzoriale 2% sînt, 
printre multe altele, propensiuni inerente apa- 
ratului cognitiv al nou-născutului. De fapt, 
experiențele menţionate suscită controverse 
și pot primi interpretări paralele. Se pare, 
însă, că nu se mai poate susține punctul de 
vedere conform căruia individul suportă struc- 
turarea aparatului său cognitiv fără să con- 
tribuie activ la această structură. Dimpotrivă, 
de un deceniu încoace, numeroşi psihologi nu 
încetează să admire capacităţile extraordinare 
ale nou-născuţilor. 


Descoperirile descrise ridică multe probleme, 
fără a aduce vreo soluţie la poziția piagetiană. 
Aportul înnăscutului nu mai poate fi negat 
Şi nici tratat superficial, fără a fi integrat 
teoriei care se elaborează. Indiferenţa pe care 
piagetienii o manifestă față de înnăscut face 
ca termenii teoretici să apară din ce în ce 
mai metaforici. Aceşti termeni nu pot explica 
anumite observaţii (deşi concepuţi, ei înşişi, por- 
nindu-se de la observaţii). De exemplu, con- 
servarea, permanenţa obiectelor, incluziuni de 
clase etc. par să poată fi mai bine explicate 
în cadre diferite de cele propuse de Piaget. 

Se poate constata că unele dintre observaţiile 
care au contribuit la crearea forţei sistemului 
piagetian sînt tocmai cele mai contestate în 
prezent. 

Descoperirile piagetiene vor rezista, desigur, 
încă multă vreme şi va trebui să se țină seama 
de ele în orice teorie a dezvoltării care caută 
să explice dinamic dezvoltarea şi achiziţiile. 
În ce mă priveşte, înţeleg teoria piagetiană ca 
pe o serie de modele statice, înlănţuite progre- 
siv şi ierarhic, pe măsură ce copiii ating virsta 
de a, b... n, (n + 1) ani. Această teorie nu ex- 
plică, însă, niciodată ce îl face pe copil să 
treacă de la un stadiu la altul. 

4. Cum s-a văzut în această dezbatere, 
Chomsky şi Piaget împărtăşesc anumite opinii 
și poziţii, chiar dacă, în general, punctele lor 
de vedere sînt fundamental divergente. Astfel, 
opoziţia lor faţă de behavioriști pare să le 
apropie sistemele, tot aşa cum divergenţele 
privind inneismul le separă. Este, însă, fără 
îndoială, important ca aceste aspecte să fie 
tratate în detaliu. 

Unul dintre rezultatele cele mai importante 
ale confruntării dintre Piaget și Chomsky la 
Royaumont este convergenţa lor privind refu- 
zul pozitivismului şi al empirismului 2%. Ei au 
repetat fără încetare că empirismul este o vi- 
ziune îngustă şi falsă a cunoaşterii, în măsura 
în care consideră că organismele sînt total pa- 
sive. Deci, în acest caz, mediul ar putea fi 
considerat ca o invariantă, cînd, de fapt, com- 
portamentul subiectului studiat rezultă din 
modificarea mediului. După părerea lui Pia- 
get, această concepție empiristă este prea li- 
mitată. Procesul de inserție într-un mediu şi 
de interacţiune cu el poate fi conceput ca un 
proces prin care organismul în dezvoltare va 
asimila fragmente ale structurii mediului, aco- 
modîndu-şi, în acelaşi timp, propriile scheme 
în funcţie de asimilări. Piaget demonstrează 
cu putere că nu putem descompune cuplul 
asimilare/acomodare : nu există acomodare 


fără asimilare, cum nu există nici asimilare 
fără acomodare. Acesta este punctul de vedere 
pe care Piaget s-a bazat în primul rînd cînd 
a criticat erorile asociaţioniştilor. Astfel, el a 
putut spune : «Legătura fundamentală consti- 
tutivă a oricărei cunoașteri nu este, așadar, o 
simplă „asociere“ între obiecte, fiindcă această 
noțiune neglijează partea de activitate dato- 
rată subiectului, ci „asimilarea“ obiectelor la 
scheme ale acestui subiect» (vezi capitolul 1). 
Nu încape, deci, nici o îndoială că Piaget este 
un antiempirist, într-atit, încît unii psihologi 
i-au considerat poziţia ca pe un fel de neokan- 
tism. Dar, vom vedea mai jos, această jude- 
cată constituie o aproximare sumară, în mă- 
sura în care Piaget crede despre constructivism 
că prezintă o soluţie dialectică, situată între 
empirism și nativism. 

Pozițiile lui Chomsky sînt şi mai violent 
antiempiriste, în măsura în care el aderă 
aproape fără rezerve la vederile nativiste. 
Luarea de poziție în favoarea înnăscutului îi 
permite să se angajeze într-o argumentație 
foarte polemică față de behaviorişti. În celebra 
sa trecere în revistă a lucrării Verbal Beha- 
viour de Skinner”, cl a arătat, în cele mai 
mici detalii, că pozitivismul şi empirismul i 
se par false ca poziții filosofice, nu pot fi apă- 
rate ca poziții psihologice şi sînt total inac- 
ceptabile ca teorii ale științelor naturii. El a 
demonstrat, în acest sens, că noțiunile impli- 
cate în lanțul stimul-răspuns sînt definite cir- 
cular şi că ele sînt fără utilitate, chiar și la nivel 
descriptiv. Printr-o demonstrație formală, el 
a arătat că, datorită gradului lor de comple- 
xitate, regulile de tipul S-R (stimul-răspuns) 
nu pot explica multe capacităţi umane cum 
sînt limbajul, rezolvarea problemelor etc. 
Chomsky a mai afirmat că nu am putea face 
să progreseze concepţiile noastre teoretice decît 
situîndu-ne pe poziţii diametral opuse empi- 
riștilor, adică respingind ideea că o teorie tre- 
buie să fie constituită doar cu ajutorul obser- 

vabilelor, și, mai exact, negînd că orice achi- 
zitie trebuie să fie atribuită acţiunii mediului 
asupra celui care învaţă. De fapt, Chomsky 
repune în chestiune modelele de învățare care 
fac apel doar la inducţie. 

Convergenţa lui Piaget și a lui Chomsky pe 
poziții puternic antiempiriste ar putea fi unul 
dintre motivele marii influenţe pe care au 
exercitat-o în psihologia cognitivă modernă, 
fapt care ar permite chiar să se înțeleagă de 
ce un anumit număr de psiholingviști au adop- 
tat alternativ poziţii mai apropiate de una sau 
de alta din cele două teorii. Mulţi alţii au în- 
cercat să împrumute cît mai mult posibil din 
ambele teorii în același timp. Un astfel de 
amalgam, însă, nu pare posibil. Antiempirismul 
celor doi teoreticieni se situează în două cadre 
teoretice foarte diferite. Piaget spune, de 
exemplu : „rezultă din aceasta că o epistemo- 
logie conformă datelor psihogenezei nu ar pu- 
tea fi nici empiristă, nici preformistă, nu poate 
consta decit într-un constructivism, cu elabo- 
rare continuă de operații și de structuri noi“ 
(vezi capitolul 1), iar Chomsky, pe de altă 
parte, afirmă că o facultate de limbaj, genetic 
determinată şi constituind una din componen- 
tele gîndirii umane, specifică o anumită «clasă 
de „gramatici omeneşte accesibile“. Copilul îşi 
însuşește una din aceste gramatici... pe baza 
datelor limitate care îi sînt accesibile» (ibid.). 
După cum o demonstrează cele două citate, a 
înfrunta un duşman comun nu înseamnă obli- 
gatoriu a lupta în aceeași tabără. Diferenţele 
dintre Piaget şi Chomsky în privința empiris- 
mului sînt foarte adînci şi, pentru a le înţe- 
lege, trebuie să mergem mai departe în com- 
parația tematică întreprinsă. 

În ce privește inneismul, se pare că poziţia 
lui Piaget a evoluat în cursul confruntării de 
la Royaumont, fiindcă el a pornit, în prima sa 
prezentare, de la o respingere totală a prefor- 
mismului, pentru a ajunge, totuși, la o ac- 
ceptare destul de nuanţată a unui nucleu fix. 

Astiel, în capitolul 1 al acestui volum, el spune 
că „nu există nici structuri cognitive a priori 
sau înnăscute“, iar, în capitolul 2, precizează 
„Mai sînt, apoi, de acord cu el [Chomsky] asu- 
pra faptului că această origine raţională a lim- 
bajului presupune existența unui nucleu fix 
necesar elaborării tuturor limbilor... atunci de 
ce există dezacordul privitor la inneitatea 
acestui nucleu fix ?%, și, în sfîrșit, mai departe, 
în cadrul aceluiaşi capitol: „Adevărata pro- 
blemă este cum s-au format ele [structurile 
cognitive și nucleul fix], şi, în caz de inneitate 
[a nucleului fix], care este modalitatea biolo- 
gică de formare a acestei inneităţi“. 

În prezentarea sa iniţială, Chomsky a pos- 
tulat neîncetat existența unui nucleu fix, pe 
care îl numește gramatică universală. Pro- 
blema de a ști în ce măsură o asemenea gra- 
matică universală rezultă din structuri înnăs- 
cute generale care ar supradetermina-o (să 
spunem, principii de autoreglare, predispoziţii 
cognitive sau chiar acţiunea) este, pînă la un 
anumit punct, o problemă empirică. Problema 
fundamentală, pentru Chomsky, rămîne aceea 
de a evalua — pornind de la universalii ling- 
vistice pe care ar trebui să le putem izola em- 
piric — gramaticile universale la care am pu- 
tea ajunge. 

Poziţiile lui Chomsky şi a lui Piaget alu- 
necă destul de clar pe urmele inneișştilor și, 
respectiv, ale „empiriștilor** contemporani. Fi- 
losofii empiriști acceptă, de fapt, un nucleu 
fix înnăscut, dar, cum au subliniat Osherson 
și Wasow 2%, dezbinarea între cele două şcoli 
se axează, în principal, pe problema specifici- 
tății nucleului fix pentru diferite predispoziţii 
cum sînt, de pildă, limbajul, raționamentul, 
matematicile etc. „Empiriștii“ moderni vor să 
încerce derivarea tuturor predispoziţiilor spe- 
cifice pornind de la proceduri nespecifice 
foarte generale, pe baza cărora s-ar putea con- 
cepe filiația limbajului, logica, învățarea și in- 
teligența generală. Inneiştii încearcă, dimpo- 

trivă, să arate că fiecare din aceste predispo= 
Ziţii își găsește o filiaţie cu condiţia să se spri- 
jine pe predispoziţii înnăscute specifice. În 
acest sens, ultima poziție a lui Piaget la 
Royaumont reprezintă o manifestare a poziţiei 
„empiriste“. Odată recunoscută existenţa unui 
nucleu fix, contrastul între paradigme este și 
mai evident. În concepţia lui Piaget, explica- 
rea stabilității nucleului fix în termeni de 
mecanisme autoreglatoare devine scopul prim 
al epistemologiei, în vreme ce, pentru 
Chomsky, o importanță capitală are, în pri- 
mul rînd, specificitatea nucleului fix, și nu 
modul în care acesta a devenit fix. Atita timp 
cît nu se recunoaște specificitatea nucleului 
fix, nu va exista, după Chomsky, nici un pro- 
gres posibil în studierea gîndirii umane. Pia- 
get crede „...că o ştiinţă îsi stabileşte, dimpo- 
trivă, un obiect limitat, și numai după reușita 
unei asemenea delimitări debutează cu titlul 
de disciplină științifică“ 27, iar scopul pe care 
i-l defineşte i se pare absolut legitim. 

Aceasta ar putea chiar sugera că diferendul 
dintre Piaget și Chomsky se situează la ni- 
velul scopului pe care şi-l fixează cei doi. 
Chomsky încearcă să caracterizeze un nucleu 
specific pornind de la cunoaşterea limbilor 
naturale ; această cunoaștere trebuie să per- 
mită, în schimb, înţelegerea faptului care face 
posibilă existența nucleului. În timp ce, în 
concepția lui Piaget, principiile devenirii pri- 
mează întotdeauna. În consecinţă, chiar dacă 
ar fi posibil să i se demonstreze existenţa nu- 
cleului fix, nimic, după părerea lui, nu s-ar 
schimba, problema devenind imediat următoa- 
rea : cum a devenit astfel? Trebuie observat 
că, dacă poziţia lui Piaget pare demnă de 
laudă, nu este cîtuși de puţin evident că pro- 
jectul său ar fi realizabil. 


APENDICE 1 


GENEZA NOȚIUNII DE SPAȚIU 
DUPĂ PIAGET 


Rene Thom 


În ansamblul teoriilor inspirate direct din 
matematici, cele ale lui Piaget privind origi- 
nea noţiunii de spaţiu la copil par foarte în- 
doielnice. Mai întîi, trebuie înțeles faptul că 
problema genezei psihologice a noţiunii de 
spaţiu nu poate fi disociată de o ontologie im- 
plicită. Căci ne putem, oare, gîndi să elucidăm 
originea noţiunii de spaţiu fără să ne punem 
întrebarea fundamentală a statutului ontolo- 
gic al spaţiului însuși? Una din două: ori 
spaţiul exterior există pur şi simplu — ca un 
cadru universal în care se situează orice rea- 
litate (şi, în particular, omul însuși) ; ori, dim- 
potrivă, spaţiul nu este exterior omului fie 
că este (din punctul de vedere kantian) pro- 
iecţia unei structuri interne omului, condiţie 
a priori a oricărei experienţe, fie că este con- 
struit pornind de la elemente nespaţiale, de 
la trăiri psihologice elementare (este punctul 
de vedere al fenomenologiei și al logicienilor, 
cum sînt Carnap sau Russell, care s-au stră- 
duit să reconstituie logic spaţiul prin reguli 
combinatorii de evenimente elementare). Henri 
Poincaré a prezentat, și el, o teorie analoagă. 
Este limpede că aceste ultime teorii cu carac- 
ter subiectivist cu greu pot să pună problema 
genetică a formării noţiunii de spaţiu la copil; 
pentru că nu putem concepe o categorie a 

priori ce s-ar constitui progresiv în minte ea 
ori există, ori nu. Şi dacă un mecanism sin- 
tetic — cum este Aufbau al lui Carnap — 
există la adult, nu e clar cum trebuie descrise 
mecanismele precursoare care ar putea pre- 
ceda formarea lui la animal, la sugar sau la 
copilul mic. S-ar părea, deci, în primul rînd, 
că problema genetică necesită o teorie rea- 
listă asupra spaţiului. Dar atunci rezolvarea 
problemei genetice devine simplă, cvasitauto- 
logică : ideea de spaţiu își află sorgintea în 
chiar spaţiul ambiant, care, într-un fel, creează 
în spaţiul activităților mintale un sistem care 
îl simulează. Rămîne doar să precizăm etapele, 
eventualele distorsiuni și, dacă e posibil, me- 
canismele fiziologice subiacente acestei con- 
strucţii a spațiului mintal pornind de la spa- 
tiul fizic. 

După cît se pare, Piaget adoptă teza realistă 
a existenţei exterioare a spaţiului. Dar, ca ma- 
joritatea psihologilor profesioniști — a căror 
grijă este să păstreze autonomia domeniului 
științific propriu —, pare să dea înapoi în fața 
aparentei tautologii care găsește în spațiul fi- 
zic originea spaţiului mintal și preferă să „con- 
struiască“ spaţiul la copil pornind de la „sche- 
mele senzoriomotorii“ și de la „activitatea su- 
biectului“. Ce sînt aceste faimoase „scheme 
senzoriomotorii“ ? Adeseori invocate, ele nu 
sînt, de fapt, descrise nicăieri. Nu se știe, deci, 
dacă ele comportă o structură spaţială, o geo- 
metrie, o topologie etc., şi dacă ele comportă 
elemente nespaţiale, de exemplu, cu caracter 
afectiv. De fapt, psihogeneza spaţiului după 
Piaget este concepută după modelul unei con- 
strucții logiciste de tipul celei a lui Carnap, 
timpul dezvoltării jucînd rolul timpului care 
intervine într-o deducție logică, determinînd 
trecerea de la premise la concluzie. Se speră, 
astfel, într-o eliberare de aparenta tautologie 
după care spaţiul mintal izvorăște din spaţiul 
fizic. S-ar cuveni să amintim aici — în trea- 
căt — că toate construcţiile logiciste se îm- 

potmolesc în dificultăţi inextricabile legate de 
următoarea problemă : cum poate fi posibilă 
apariţia unei continuităţi geometrice din pul- 
berea fină de stări sau de procese psiholo- 
gice ? Necesitatea de a defini evenimente 
„proxime“ impune o structură (asociere, ase- 
mănare memorială, relaţie de toleranţă pentru 
Henri Poincaré) peste ceea ce a dat; structură 
care este pur şi simplu substitutul topologiei 
local euclidiene a spaţiului-timp, ceea ce face 
ca aceste construcţii să nu fie, în cele din 
urmă, decît tautologii deghizate... Piaget ad- 
mite, cred, că aceste scheme senzoriomotorii, 
oricît de primitive ar fi, comportă elemente 
metrice. Lucrul este cu atit mai greu de negat, 
cu cît un sugar de şase luni este capabil să 
apuce şi să bage în gură un obiect exterior 
care îi este pus la îndemiînă o adevărată pro- 
blemă metrică, pe care sugarul o rezolvă cu 
foarte mare precizie și eficacitate. Să amintim 
aici că teza centrală a lui Piaget este că spa- 
tiul reprezentațional începe prin integrarea 
structurilor de spațiu cele mai generale, adică 
a structurilor topologice, apoi a structurilor 
asociate grupului proiectiv, pentru a încheia 
cu grupul euclidian. Psihogeneza este astfel 
asimilată programului de la Erlangen al lui 
Felix Klein... Existenţa elementelor metrice la 
sugarul de șase luni n-ar putea fi reţinută ca 
un aspect potrivnic teorici, pentru că, zice Pia- 
get, trebuie să distingem cu grijă „spatiul re- 
prezentațional“, care este spaţiul conceput 
mintal, de spaţiul senzoriomotor, care guver- 
nează activitățile senzoriale şi motorii. La 
drept vorbind, spaţiul senzoriomotor nu este 
niciodată definit. Ce este el? Să fie spaţiul 
eucludian obișnuit ? Sau, dacă e diferit, prin 
ce diferă de acesta ? (De altfel, nu i s-ar pu- 
tea reproşa lui Piaget tăcerea în legătură cu 
această chestiune, tăcere pe care o împărtă- 
șesc toţi confrații săi psihologi sau fiziologi). 
Acestea fiind spuse, conceptul însuși de spaţiu 
reprezentaţional mi se pare viciat de o gravă 

ambiguitate. Pentru că ce este, de fapt, con- 
ştiinţa ? Ce distinge un individ treaz de un 
individ care doarme ? Individul conștient este 
acela care are o reprezentare (internă) a spa- 
ţiului înconjurător şi a poziţiei corpului său 
în acel spaţiu. Nu înţeleg cum s-ar putea vedea 
în această hartă locală pe care o conţine or- 
ganismul altceva decît spaţiul „reprezentaţio- 
nal“. Căci, dacă spaţiul reprezentaţional este 
altceva decît această hartă locală, cel puţin el 
o conţine ca pe o parte esenţială și originară 
asociată corpului şi activităţilor sale. Cu alte 
cuvinte, cel puțin în vecinătatea imediată a 
organismului, spaţiul reprezentaţional este în 
mod necesar în legătură directă cu spaţiul ac- 
tivităților senzoriomotorii ; nu pot exista dis- 
crepanțe grave între spaţiul reprezentaţional 
local şi spaţiul fizic fără a se crea tulburări 
la fel de grave de comportament : acţiuni ra- 
tate, amețeli, halucinaţii, delir... De fapt, pa- 
tologia stărilor de conştiinţă se identifică, în 
mare parte, cu patologia reprezentării spațiu- 
lui. Bineînţeles, reprezentarea mintală a obiec- 
telor depărtate poate, dimpotrivă, suferi de- 
formări considerabile, fără inconveniente func- 
tionale serioase. Cîţi adulți, chiar instruiți, au 
o reprezentare spaţială corectă a diametrului 
Pămîntului, a sistemului solar, a galaxiei ? 
Cîţi sînt capabili să se orienteze într-un loc 
mai puţin cunoscut ? Este limpede că precizia 
cu care ne reprezentăm spaţiul descrește foarte 
repede odată cu distanțarea de organismul nos- 
tru, dar că, în vecinătatea noastră, reprezen- 
tarea constant controlată prin acţiunile şi 
schimbările noastre de poziţie nu poate fi 
decît extrem de fidelă. 

Marea slăbiciune a teoriei piagetiene rezidă 
în conceptul unui spaţiu „reprezentațional“ 
abstract, complet şi artificial separat de ac- 
tivităţile senzoriomotorii şi posturale. Am pu- 
tea, de altfel, pune următoarea întrebare : ani- 
malele şi, în special, animalele superioare au 
un „spaţiu reprezentațional“ ? Pare dificil să 

le negăm o reprezentare internă a spanului 
înconjurător, şi exemplul păsărilor migratoare 
ridică problema dacă această reprezentare nu 
este infinit mai fidelă și mai exactă decît 
aceea pe care o găsim la om... 

Pentru a-și justifica teza, Piaget oferă două 
tipuri de argumente : pe de o parte, experien- 
tele de manipulare pe nevăzute a obiectelor 
ascunse arată că conexitatea obiectelor este 
percepută înaintea proprietăților lor metrice ; 
pe de altă parte, desenul copiilor scoate în evi- 
denţă, pînă la o vîrstă destul de tîrzie, o di- 
ficultate majoră în reprezentarea proprietăți- 
lor proiective, apoi metrice ale obiectelor. Ex- 
perienţele de primul tip se sprijină pe activi- 
tăți senzoriale (sau, în orice caz, pe percepții) ; 
deoarece ele recurg la o situaţie conflictuală, 
ne putem întreba în ce măsură această priori- 
tate relativă a proprietăţilor topologice (sche- 
matice, de altfel) nu este un artefact bazat pe 
slăbirea relativă a activităţilor tactile la vă- 
zători în avantajul activităților vizuale, infinit 
mai rapide şi mai eficace. Argumentul cu de- 
senul copiilor necesită o discutare mai apro- 
fundată. Succesiunea stadiilor desenului la 
copii, definită de Luquet, este bine stabilită 
(stadiu ideografic 1, realism intelectual, realism 
vizual). În stadiul realismului intelectual (spre 
vîrsta de 5—7 ani), se observă foarte adesea 
distorsiuni metrice în redarea figurilor, în spe- 
cial fenomenul de „înclinare“ (rabattement), 
după Luquet. Orizontalele și verticalele sînt 
adesea redate oblic. Putem, oare, trage, de 
aici, concluzia, aşa cum o face Piaget, că, la 
această vîrstă, copiii nu concep corect mări- 
mea obiectelor şi poziţia lor în spațiu? Ex- 
perienţele Lilianei Lurcat par să dovedească, 
în orice caz, că un procentaj important din 
copiii mai mici este capabil să respecte direc- 
tiile verticale şi orizontale ; felul în care are 
loc experimentul are aici o mare însemnătate 
asupra rezultatului obţinut. Fără să lungim 
prea mult această discuţie relativ tehnică, nu 

putem decit să fim de acord cu Lurgcat, cînd 
invocă specificitatea reprezentărilor grafice. 
Spaţiul grafic este un spațiu real, distinct de 
spațiul reprezentaţional și supus unor constrîn- 
geri specifice ; mai mult, să nu uităm faptul 
că el corespunde unei funcţii ludice. Copilul 
știe că reprezintă obiectul -prin desen şi-i face 
plăcere. Foaia de desen- nu-mai este un spațiu 
„reprezentaţieonal“, ci un fragment al spațiu- 
lui reprezentațional de gradul al doilea, sub- 
ordonat în întregime obiectului (subiectului) 
desenului. Am putea, oare, susţine că autorii 
de caricaturi, de benzi desenate nu au atins 
stadiul realismului vizual pe motiv că lucră- 
rile lor dovedesc foarte adesea o totală necu- 
noaştere a metricii obiectelor figurate ? 


Decît să invocăm un foarte ipotetic parale- 
lism între psihogeneză şi incluziunea matema- 
tică a grupurilor, ar fi cazul, pentru a explica 
evoluţia desenului la copii, să revenim la un 
fapt uman fundamental adică la existenţa 
limbajului şi a „funcţiei simbolice“. Mai ex- 
plicit : într-un stadiu preverbal, ca, de 
exemplu, la animale, secvenţa senzație —> 
acțiune rejlexă necesită o formă de judecată 
este vorba, în senzaţia percepută, de a recu- 
noaște o formă biologic semnificativă (ca ima- 
ginea unei prăzi sau a unui animal de pradă) ; 
odată forma recunoscută, se va declanșa un 
reflex de captură (sau de fugă). Putem defini 
funcţia simbolică la om prin extinderea aces- 
tei proprietăţi de semnificare la un foarte 
mare număr de obiecte (în principiu, neutre 
din punct de vedere biologic), de a evoca, aşa- 
dar, un răspuns la început motor, apoi numit 
verbal. Cînd copilului i se cere să desemneze 
un obiect A, secvența: vederea lui A — 
reprezentarea grafică a lui A necesită ca in- 
termediar un raționament, mai precis, recu- 
noaşterea obiectului A ca aparţinînd unei clase 
bine definite de obiecte răspunziînd unui con- 
cept C (A). Altfel spus, copilul răspunde co- 

menzii de a desena obiectul A, ca şi cum i 
s-ar fi pus întrebarea: ce este obiectul A? 
El face din desenul său echivalentul grafic al 
cuvîntului. Tot așa cum cuvintul va provoca 
în mintea ascultătorului dezvăluirea semnifi- 
caţiei conceptului, desenul va actualiza dezvă- 
luirea grafică a conceptului. Or, un concept 
se analizează în subconcepte, această descom- 
punere efectuîndu-se lingvistic prin operaţia 
genitivului. Astfel, „coada cîinelui“ defineşte 
un subobiect al obiectului cîine, exprimat to- 
pologic prin apartenența domeniului spațial 
ocupat de coada cîinelui la acela al cîinelui. 
Miînuirea corectă a gramaticii presupune, aşa- 
dar, o perfectă stăpînire a unei topologii im- 
plicite avînd ca obiect conexiunile, proximi- 
tățile, relaţiile între obiecte. Tot ceea ce Pia- 
get definește ca raporturi topologice între 
obiecte nu constituie, de fapt, decît raporturi 
semantice între concepte. Şi această topologie 
implicită există în mod necesar în mintea co- 
pilului din momentul în care acesta ştie să 
vorbească. Aici, de altfel, aș prefera să-l ur- 
mez pe Luquet decît pe Henri Wallon, care 
neagă existenţa unui „model interior“ al con- 
ceptului : cum să explicăm caracterul repeti- 
tiv, stereotipizat al imaginilor din desenele 
făcute de copii, dacă acestea nu corespund 
unui mod cvasiuniversal de a analiza un con- 
cept ? 

Stadiul ideografic este precedat de un stadiu 
enumerativ, foarte trecător, în care copilul 
simbolizează dintr-o dată un subconceput, toate 
aceste elemente fiind reunite într-o figură 
conexă printr-o linie orizontală. Dar, foarte 
curînd, cu „bare“ și cu „cercuri“, copilul este 
în măsură să reprezinte grafic un mare număr 
de obiecte elementare. Dacă i se cere să dese- 
neze un obiect complex, copilul va descom- 
pune obiectul în elemente „codate“, pe care 
le poate asimila grafic, apoi va reconstitui fi- 
gura globală prin agregarea spatială a elemen- 
telor corespunzătoare, desenate fiecare în harta 

lui locală. Această agregare este ordonată mai 
mult după funcţia semnificativă a elemente- 
lor în concept decît prin perspectiva vizuală, 
care nu se va impune decît mult mai tîrziu. 
Altfel spus : imaginea vizuală nu este abstrasă 
decît puţin cîte puțin din concept, fiindcă 
acesta este unul, pe cîtă vreme imaginile, apa- 
rențele sînt multiple... Foarte frecvent, de alt- 
fel, un obiect — privit ca un concept — po- 
sedă gradiente cpigenetice (cum este gradien- 
tul cefalo-caudal al unui animal), pe baza că- 
rora se va proiecta „schema corporală“ a sub- 
iectului, viziunea obiectului tinzînd să pre- 
fere aceste coordonate mari. De exemplu, 
dacă obiectul are un plan de simetrie, obiec- 
tul va fi văzut, de preferinţă, după direcţia 
normală la acest plan (care permite, de altfel, 
o mai bună priză manuală a obiectului); tre- 
cerea de la stadiul de realism intelectual la 
stadiul de realism vizual exprimă slăbirea pro- 
gresivă a acestor constrîngeri semantice asu- 
pra reprezentării vizuale. Am greși, deci, dacă 
am afirma că, în stadiul de realism intelec- 
tual, copiii nu cunosc proprietățile metrice ale 
obiectelor ! Simpla nevoie de exprimare gra- 
fică îi obligă să se adreseze conceptului, care 
este singura lor modalitate de a domina obicc- 
tul, şi acest intermediar semantic poate per- 
turba reprezentarea grafică. Să mai dăm un 
exemplu : dacă un copil care își desenează fa- 
milia reprezintă un tătic foarte mic față de 
o mamă gigantică, aceasta nu înseamnă că e 
incapabil să compare metric taliile părintilor, 
ci că simte nevoia să exprime în termeni de 
predominanță fizică raporturile de predomi- 
nantă psihologică existente în familia sa. 
Foarte probabil, spaţiul semantic se deta- 
șează prin exfoliere de pe harta senzoriomoto- 
rie, la vîrsta învătării limbajului. Cînd unui 
copil în vîrstă de 3—4 ani i se cere să dese- 
neze un obiect. primul pas pentru el este re- 
cunoașterea obiectului, apoi „propagarea“ lui 
asupra receptorului imaculat, foaia de desen. 

Este firesc atunci ca această propagare să îm- 
prumute canalul comunicării verbale, care 
este, la această vîrstă, singurul mijloc prin 
care un concept se poate implanta într-un sub- 
strat exterior. Conceptul se va desfășura pe 
foaie, aşa cum forma inteligibilă se desfă- 
șoară în mintea ascultătorului la auzirea cu- 
vîntului. 

În concluzie, este greu să nu vedem în teo- 
riile piagetiene o fundamentală necunoaștere 
a condiţiilor pe baza cărora matematicile se 
articulează pe realitate. Cu toate că în epis- 
temologia sa Piaget neagă constant că ar fi 
platonician, identificarea pe care o propune 
între psihogeneza spaţiului și programul de 
la Erlangen mi se pare că ține de ipostaza ge- 
neralizată a entităților matematice idealizate, 
justificate de scientismul secolului al XIX-lea, 
prin descoperirea marilor legi fizice (Newton, 
Maxwell). Piaget atribuie, fireşte, geneza ma- 
rilor structuri matematice (în special, noţiunea 
de grup) „activităţii subiectului“. Dar nu ve- 
dem cum ar putea aceste structuri să se con- 
stituie repetitiv și stabil, dacă ele nu ar co- 
respunde unei scheme înnăscute sau dacă nu 
s-ar bucura de capacitatea de a se încorpora 
în real. Or, trebuie să recunoaștem că, pentru 
a construi structura matematică în integrali- 
tatea sa, mintea trebuie să ignore deliberat 
realul. Nici o minte nu a numărat vreodată 
toate numerele naturale. Cînd un grup topo- 
logic operează într-un sistem real, acest grup 
nu operează niciodată în integralitatea sa. În 
embriologie, în fiziologia organică, grupurile 
sînt prezente, dar numai în stare de scheme sau 
de germeni : într-o articulaţie cum este cea a co- 
tului, de exemplu, care uneste humerusul 
cu radiusul, totalitatea poziţiilor posibile ale 
unui os în raport cu altul defineste o arie re- 
lativ restrînsă a grupului de rotații piedici 
osoase (epifize) interzic continuarea rotației 
dincolo de o anumită limită. Este o situaţie 
generală : în orice sistem organic, structura 

matematică este schiţată, dar anumite con- 
strîngeri spaţiale interzic realizarea ei inte- 
grală. (Astfel, omul a realizat roata, sistem si- 
mulator integral al grupului S! == SO(%, grup 
de rotații pe care viaţa nu l-a realizat). Există 
în activitatea matematică o voinţă deliberată 
de a ignora realul şi chiar de a ignora uneori 
constrîngeri impuse de propriile ei reguli. 
Aproape toate progresele algebrei au izvorit 
din această dorinţă de a realiza operaţii in- 
terzise (numere negative, raţionale, imagi- 
nare etc.). Trebuie să se înțeleagă că această 
îndrăzneală imaginativă are ca replică inefica- 
citatea acţiunilor care realizează aceste struc- 
turi. Să dăm un exemplu (fictiv) : să presupu- 
nem că un animal are la dispoziție două re- 
flexe motorii desemnate prin literele a şi b. 
Dacă animalul este dotat matematic, el va 
putea simboliza mulțimea strategiilor sale mo- 
trice prin cuvintele monoidului liber M (a, b) 
generat de (a, b). Dacă aceste reflexe duc la 
mișcări efective ale animalului, vor exista cu- 
vinte de lungime destul de mare, care, reali- 
zate în termenii deplasării, vor face ca ani- 
malul să iasă din habitatul său natural şi-l 
vor duce la moarte. Structura algebrică nu se 
va putea realiza în întregime decît dacă re- 
flexele sînt total ineficiente. Cerinţa repeti- 
tiei formale nedefinite a operaţiilor este deo- 
sebit de nenaturală și numai miracolul — izo- 
lat — al legilor fizicii ne-a putut face să cre- 
dem că această construcţie are un corespon- 
dent în realitate. Confundînd cerinţele axio- 
matice, pe de o parte, şi structurile funda- 
mentale ale psihismului, pe de alta, teoria pia- 
getiană a servit, într-un fel, drept garanţie 
experimentărilor moderniste în învățămintul 
matematic, cu consecinţele supărătoare care 
au urmat... Sînt, fără îndoială, profund convins 
de faptul că matematicile „informează“ lumea 
așa cum „informează“ şi propriile noastre 
structuri. Dar aceste matematici nu sînt cele 
pe care le cunoaștem, cele pe care algebriştii 

ni le fabrică în elanul încăpăţținat al iterației 
indefinite a operaţiilor formale. Matematica de 
mîine va consta, dimpotrivă, în studierea li- 
mitărilor naturale ale formalismelor. 


Răspuns lui René Thom 
Jean Piaget 


Întrucît am răspuns deja? criticilor aduse 
de Liliane Lurcat concepțiilor mele, arătindu-i 
în detaliu cît de greșit m-a înțeles, și deoa- 
rece împărtășesc aceeaşi impresie în privinţa 
comentariilor lui Thom, voi fi scurt. Înţeleg 
foarte bine că un autor atit de original nu 
are timp să citească toate lucrările celorlalţi, 
dar, cînd vrei să critici, este necesară o oare- 
care prudenţă ; este, deci, întrucîtva surprin- 
zător că el ajunge să spună despre schemele 
mele senzoriomotorii că, „adesea invocate, ele 
nu sînt descrise nicăieri“, cînd am publicat o 
întreagă carte, intitulată „Nașterea inteligen- 
tei la copil“ 3, pentru a le analiza în diversele 
lor aspecte. 

În privinţa spaţiului, Thom porneşte de la 
o alternativă pe care precizez că eu am ridi- 
cat-o : sau un spațiu exterior fizic, sau o con- 
strucţie a subiectului. Răspunsul meu este, 
dimpotrivă, că, dacă matematicile se adaptează 
la realitate, este pentru că subiectul, în sur- 
sele sale organice, este un obiect fizico-chi- 
mic şi spaţial printre celelalte și că acesta, 
construindu-și structurile cognitive, porneşte, 
deci, de la surse neurologice și biologice ale 
căror legi sînt cele ale realului: astfel, spa- 
tiul construit de subiect se acordă cu spaţiul 
exterior pe cale mai ales endogenă, şi nu nu- 
mai exogenă ; ele există, deci, amîndouă, fără 
conflicte şi converg fără să se confunde. 

Cît despre a priori, Thom nu a văzut că, 
în cadrul „constructivismului“ meu, disociez 
cele două caractere pe care Kant le credea, 
în mod greşit, solidare : necesarul, pe care îl 
rețin, dar pe care îl situez la sfîrşitul construc- 
ţiilor, şi prealabilul, pe care îl contest, pentru 
că sursele organice nu constituie decit punc- 
tul de plecare al acestor construcţii și nu le 
conţin pe toate dinainte prin inneitate. În pri- 
vința acestor probleme de inneitate, am ex- 
plicat suficient punctul meu de vedere în alte 
părți ale acestei lucrări pentru a nu mai fi 
nevoie să revin asupra lui. 

O altă critică pe care o găsesc, în ce mă pri- 
vește, destul de stupefiantă, este faptul că mi 
se reproşează „marea slăbiciune“ de a fi „se- 
parat artificial“ spaţiul reprezentaţional de 
activitățile senzoriomotorii ; cele două lucrări 
recente ale mele despre Conștientizare î şi A 
reuși și a înţelege 5 dovedesc, însă, exact con- 
trariul, ca, de altfel, multe alte lucrări prece- 
dente, începînd cu Formarea simbolului $. 

Cît despre caracterul euclidian sau neeucli- 
dian al spaţiului senzoriomotor, Thom pare să 
nu cunoască lucrările lui Luneburg, reluate la 
Centrul nostru de epistemologie de către Jonck- 
heere, asupra caracterului aparent necucli- 
dian al paralelelor perceptive, pe care le pun 
prudent pe seama unei stări de structurare in- 
suficientă din partea subiectului. Dimpotrivă, 
este limpede că începînd cu stadiul senzorio- 
motor există cuantificări în plus sau în minus. 

În ce privește aplicaţiile pedagogice ale idei- 
lor mele (aplicaţii de care nu sînt deloc răspun- 
zător), un interviu recent? este de natură să 
îl liniștească pe Thom în privinţa rezervelor 
mele şi a simpatiei mele reduse faţă de axio- 
matică. Asupra acestui ultim punct gîndesc, 
ca și el (iată că există și puncte de acord !), 
că mai avem încă mult de așteptat de la stu- 
diul limitărilor formalismului, şi văd şi în 
aceasta un argument esenţial al epistemologiei 
mele constructiviste ! ê 

Articolul lui Thom comportă, între altele, 
un oarecare număr de interpretări psihologice 
care, la primul contact, îl pot lăsa pe gînduri 
pe experimentator, dar mă voi feri să le judec, 
pentru că nu l-am citit în întregime pe Thom. 
Dimpotrivă, ţin să termin acest răspuns sem- 
nalînd faptul că, deși neînţeleși de el, căutăm 
să aplicăm în citeva puncte teoria catastro- 
felor elaborată de el. Fizicianul Ascher, care 
este cel mai competent dintre noi în această 
privinţă, scria de curînd: „Dacă vom căuta 
ce ar putea fi comun operelor lui Piaget şi 
celor ale lui Thom, găsim cel puţin numele lui 
Waddington cu noţiunile de peisaj epigenetic, 
de chreodă şi homeorhesis“. Şi continuă, com- 
parînd „atractorii“ cu schemele şi „bazinele“ 
lor cu extensiunile acestora. Dar dificultatea 
constă în faptul că un „peisaj epistemic... nu 
este rigid, ca peisajul epigenetic, ci flexibil, 
în funcţie de starea sistemului...“. Atractorii 
se modifică, deci, iar „bazinele se pot schimba 
într-un mod încă şi mai complex“ 9, Ascher 
crede, totuși, în soluții matematice posibile. 


Doresc să îmi închei răspunsul pe această 
notă optimistă, fiindcă nenumăratele neînţele- 
geri al căror obiect am fost, în loc să mă afec- 
teze, m-au făcut mai curînd să mă gîndesc, 
cu riscul unei lipse de modestie, că poate te- 
zele mele nu sînt în întregime obișnuite. S-a 
întîmplat ca persoane care m-au contrazis cu 
pasiune să îşi modifice brusc opiniile. În ce 
mă privește, mă simt mult mai aproape de 
părțile constructive ale operei lui Thom decît 
este el de opera mea, iar, cînd va renunţa 
să-mi atribuie teze triviale și, în același timp, 
contrare tezelor mele, am putea să ne înțe- 
legem. 

APENDICE 2 


Această lucrare n-ar fi fost completă, dacă 
i-ar fi lipsit un „al treilea“ punct de vedere, 
astăzi în plină emergenţă, acela al lingvisticii 
bazate pe teoria catastrofelor. René Thom, au- 
torul acestei teorii, a deschis un dialog cu Pia- 
get asupra genezei spațiului la copil. În apen- 
dice 1, am urmărit acest schimb foarte stimu- 
lant între Thom și Piaget, schimb în care par- 
tea lingvistică lipsește totuși. Jean Petitot este 
matematician și se interesează exact de pro- 


patibilității între ipotezele inneiste chomsky- 
ene, ipotezele constructiviste piagetiene și teo- 
ria catastrofelor. Petitot a participat la dezba- 
terea de la Royaumont și a prezentat o comu- 
nicare destul de tehnică referitoare la tezele 
inneiste ale lui Fodor analizate din unghiul 
logicii formale. Această parte a discuţiei nu 
figurează aici, fiindcă înțelegerea ei ar fi ri- 
dicat probleme cititorului nespecialist, căruia 
îi este, de fapt, consacrată această lucrare. Cri- 
tica pe care Petitot o face tezelor inneiste și 
soluțiile alternative pe care le propune, ba- 
zate pe teoria catastrofelor a lui René Thom 
și pe anumite aspecte ale gramaticii cazuale, 
au fost, totuși, reelaborate și simplificate aici 
de acest autor. Deși date în apendice din mo- 
tive de lizibilitate și de spaţiu, reflecțiile epi- 

stemologice ale lui Petitot sînt importante, 
fiindcă oferă o adevărată alternativă, cel puțin 
în stadiul unui program de cercetare viitor, 
celor două poziţii dominante ale dezbaterii. 
Petitot ne propune, într-un fel, schița unui 
program de cercetare al unei lingvistici de 
tip nou. 


Ipoteza localistă şi teoria catastrofelor ; 
notă asupra dezbaterii 


Jean Petitot 


1. Nota de față își propune să arate modul 
în care ipoteza chomskyană (neokantiană) a 
unei constrîngeri genetice specificînd în clasa 
gramaticilor formale subclasa  gramaticilor 
„omeneşte accesibile“ depinde de presupozi- 
tiile metodologice ale lingvisticii chomskyene, 
adică de decizia asupra modului în care este 
determinat propriul său obiect lingvistic. Se 
știe că această decizie a dobiîndit, într-o anu- 
mită măsură, puterea evidenţei. Aș vrea, to- 
tuși, să susțin ipoteza (aparent paradoxală) 
conform căreia forţa însăși a acestei evidențe 
ocultează a priori sensul real al problemei 
inneismului și că, dacă ipoteza inneistă este, 
într-adevăr, singura plauzibilă în acest mo- 
ment, trebuie să adăugăm că este singura ipo- 
teză plauzibilă compatibilă cu decizia chom- 
skyană. Ipoteza inneistă este, probabil, singu- 
rul răspuns întraregional la problema achizi- 
tiei lingvistice, dar problema constă tocmai în 
faptul că aceasta nu este, pentru lingvistică, 
o chestiune intraregională, ci un prag episte- 
mologic. 


2. Decizia chomskyană constă în identifica- 
rea sintaxei ca fenomen legat de automatis- 

mele limbajului exprimat. Se poate vedea clar 
în ce măsură delimitează ea o arie metodolo- 
gică. Să remarcăm, totuşi, că ea implică o con- 
strîngere formală fundamentală. Aşa cum no- 
tează Chomsky, „transformările trebuie apli- 
cate în secvenţă și trebuie, deci, aplicate la 
obiecte de același tip cu cele pe care le pro- 
duc“. Această constrîngere face parte din „evi- 
dența“ chomskyană. Ea nu este decît metodo- 
logică 1. Dar este, totuşi, departe de a fi fără 
urmări. Fiindcă, în momentul în care ajungem 
la problema achiziţiei, sîntem în mod firesc 
înclinați să o descriem ca pe o succesiune de 
stadii ducînd de la o stare iniţială Sə la o 
stare finală S, staţionară (steady state). Fie- 
care din aceste stadii este o „stare“ gramati- 
cală şi este deci „evident“ că este caracterizat 
de un ansamblu specific de automatisme. Re- 
gresînd pînă la stadiul iniţial So, sîntem, aşa- 
dar, confruntaţi cu un nucleu de automatisme 
prin definiție nondeductibile. Dacă adăugăm 
că la fiecare stadiu (îndeosebi la steady state 
Ss ) există automatisme nondeductibile, ajun- 
gem în mod firesc la concluzia că starea ini- 
țială S& este o stare genetic constrînsă 2 spe- 
cificînd LT (H, L) (Learning Theory for Hu- 
mans în the Domain Language). Dar vedem 
că ipoteza inneistă nu este decît efectul „evi- 
denței“ că starea So este gramaticală în sen- 
sul unui sistem de prescripţii (de reguli). Toate 
exemplele prezentate de Chomsky (reguli de- 
pendente de structură, anaforă legată, „speci- 
fied subject condition“) ţin de următorul ar- 
gument. Există automatisme (universalii for- 
male) ca : 

(1) locutorul (copilul) nu comite nici o gre- 
șeală în folosirea lor; 

(2) locutorul nu le-a învăţat totuşi; 

(3) nu există nici un privilegiu formal care 
să permită o selecţie a lor; 

(4) ele sînt deci genetic constrînse. 

Or, dacă acest silogism este valabil pentru 
punctele (1) și (2), el pune probleme în legă- 

tură cu punctul (3). Căci constatarea că nu 
există nici un criteriu formal care să permită 
deducerea 3 universaliilor formale nu implică 
concluzia (4) decît dacă ipostaziem natura reală 
(necunoscută) a fenomenului sintactic în arte- 
factul programatic al descrierii sale algebrico- 
combinatorii, adică numai dacă admitem „evi- 
denţa“ chomskyană. Dar această ar însemna 
să luăm drept o petitio veritatis ceea ce este, 
de fapt, o opţiune privind metoda 4. Or, me- 
toda, repet, se bazează pe un postulat struc- 
tural de închidere care, tocmai pentru că au- 
tonomizează sfera sintactică, o separă de pro- 
pria ei geneză 5. Totul se petrece, deci, ca și 
cum ipoteza inneistă ar avea drept funcţie in- 
troducerea unei exteriorități radicale (neuro- 
biologică şi genetică), exterioritate care — toc- 
mai pentru că este radicală — permite „înră- 
dăcinarca“ ariei lingvistice fără mediere, fără 
delimitare, fără efecte de margine sau de fron- 
tieră cu ariile „vecine“ 6. 

Orice geneză este un fenomen global de dez- 
intricaţie între arii (niveluri). Nu există o de- 
scriere intraregională a acestuia. Singurul lucru 
pe care-l putem spune este că metodologiile 
modelizatoare proprii acestor niveluri nu sînt 
ele însele intricabile, că există, deci, o obstruc- 
ție formală în modelizarea genezei şi că este, 
aşadar, mai eficient să se introducă o exte- 
rioritate radicală. Problema este cea a mode- 
lelor, şi, din limitarea lor intrinsecă, nu ne 
putem pronunţa în legătură cu inneismul decît 
dacă le considerăm ca fiind, în momentul de 
față, singurele disponibile (poziţie programa- 
tică) sau dacă le ipostaziem (poziţie ideolo- 
gică). 

Pe scurt, argumentaţia chomskyană nu ar 
avea, în ultimă instanţă, o însemnătate ştiinți- 
fică, ci, mai curînd, una strategică. Ea ar per- 
mite „rezolvarea“ a priori a aporiei însușşirii 
limbii, menţinînd, în acelaşi timp, „mitul“ neo- 
mecanicist al limbajului ca organ-program 
(pentru a relua o expresie a lui Thom). 

3. Rămine de văzut dacă există o metodă 
care să ne permită să trecem dincolo de „evi- 
denţa“ chomskyană (şi, deci, să o deconstruim). 
Chestiunea este, evident, nontrivială. Să re- 
luăm, așadar, concluzia lui Chomsky : „Neşti- 
ința noastră — să sperăm, temporară — pri- 
vind fundamentele fizice ale structurilor min- 
tale ne constringe să rămînem, din această 
cauză, la o caracterizare abstractă ; dar nimic 
nu ne permite să presupunem că dezvoltarea 
și caracterul structurilor fizice implicate sînt 
fundamental diferite de caracterul şi dezvol- 
tarea altor organe fizice mai bine cunoscute, 
chiar dacă o îndelungată tradiţie a susținut 
tacit că nu este așa/“, Acest silogism reia 
silogismul precedent 

(1) nu se cunosc (încă) bazele fizice ale lim- 
bajului ; 

(2) tocmai de aceea, sîntem constrînşi să 
nu formalizăm decît structurile abstracte ale 
limbajului manifestat (exteriorizat) ; 

(3) universaliile formale nu sînt deductibile 
din această specificare formală ; 

(4) există, deci, constrîngeri genetice. 

Voi opune acestei deducţii următoarea for- 
mulare, care, deși neconcluzivă, mi se pare 
mai riguroasă 

(1) nu se cunosc (încă) bazele fizice ale lim- 
bajului ; 

(2) trebuie, totuşi, să le presupunem și, deci, 
să presupunem existenţa unui proces dinamic 
subiacent expresiei lingvistice ; 

(3) dacă, în ce privește concretitudinea sa, 
acest proces descrie performanța, în ce pri- 
veşte structura sa internă abstractă el deserie 
competenţa ; 

(4) procesul este nu numai inobservabil, ci 
se şi distruge cînd serveşte ca bază expresiei 
lingvistice ; 

(5) în raport cu tot ceea ce formalizează 
gramaticile generative-transformaţionale, acest 
proces lasă un nucleu rezidual eterogen ; 

(6) din structura acestui nucleu rezidual ete- 
rogen trebuie deduse constrîngerile care selec- 
ționează gramaticile „omenește accesibile“ ; 


(7) înainte de a postula că acest nucleu este 
înnăscut, trebuie să ştim de ce tip specific 
de entitate formală depinde ; 

(8) ceea ce e înnăscut este ceea ce rămîne 
contingent în raport cu constrîngerile pe care 
le impune această entitate formală. 


Vedem, aşadar, că problema inneismului con- 
duce la o înlănţuire, la o mediere naturală, şi 
anume la posibilitatea de a deduce din ipoteza 
creierului-„cutie neagră“ (ipoteză extraregio- 
nală pentru lingvistică) un nucleu primar de 
constrîngeri morfologice imposibil a fi deduse 
direct din formalizarea (algebrico-combinato- 
rie) a automatismelor manifestate. 


4. Ceea ce împiedică luarea în considerare 
a unei asemenea medieri este, evident, faptul 
că ea pare inconsistentă. Se pare că există o 
contradicţie între ipoteza însăşi a „cutiei ne- 
gre“ și posibilitatea de a deduce din ea tot ceea 
ce ar putea fi constriîngere. Cu atît mai mult 
cu cît această deducție nu se poate face decît 
a priori (adică sub forma unei teoreme). Dar, 
de fapt, „cutie neagră“ nu înseamnă că în joc 
nu intră procese, ci numai că acestea sînt in- 
observabile. Problema rămîne, în definitiv, de- 
ducţia a priori a nucleului S, pornind de la 
principii generale apodictic valabile pentru 
procesele subiacente şi de la evidențe feno- 
menologice luate ca axiome 8. 

Un răspuns (desigur încă foarte parţial) 
poate fi dat nu atit în ce priveşte universaliile 
formale, cît în ce privește universaliile sub- 
stantive. De exemplu : 


(1) există o limită absolută a numărului de 
actanți legaţi printr-un verb ; 

(2) genitivul pare să fie un caz structural 
eterogen ; 

(3) anumite ambiguități (de exemplu, între 
prepoziţiile „prin“ și „cu“) par să fie univer- 
sale 9. 

Acest răspuns se bazează pe modelele sin- 
tactice catastrofice introduse de R. Thom, mo- 
dele care nu au (încă) audiența lingvistică pe 
care o pretinde. Aceste modele sînt deduse 
a priori (în maniera unei teoreme) din prin- 
cipii apodictice care nu sînt lingvistic accep- 
tabile decît dacă deconstruim ipoteza chom- 
skyană luînd drept axiomă o evidenţă fenome- 
nologică mai primitivă decît aceea a automa- 
tismelor manifestate. Aceste modele trec, aşa- 
dar, printr-o altă ipoteză, care joacă rol de 
decizie în privința naturii sintactice a obiec- 
tului lor. 


9. Ipoteza cea mai pertinentă aici pare să 
fie cea cazuală, mai precis ipoteza localistă. 
Pentru a explica rigiditatea şi fixitatea apa- 
rente ale morfologiilor gramaticale, trebuie, 
într-adevăr, introdusă ipoteza unei dinamici 
subiacente care le produce şi le reglează sta- 
bilitatea. 

Problema este că gramaticile cazuale : 

(1) n-au reușit niciodată să depășească tri- 
vialitatea propriei lor ipoteze şi s-au izbit de 
imposibilitatea de a deduce din manifestare o 
taxonomie sistematică de cazuri profunde pre- 
supuse universale 10 ; 

(2) nu au putut „spaţializa“ cazurile pro- 
funde (ipoteza localistă) decît trecînd printr-o 
semiotizare a spaţiului (ele rămîn, deci, analo- 
gice) ; 

(3) introduc o eterogenitate primară în sin- 
taxă, întrucît între spaţializarea cazuală și re- 
sursele generative există un „gap“ ireductibil ; 

(4) nu pot explica predicaţia şi, îndeosebi, 
frazele „ecuative. 

În ce priveşte „limitarea“ (3), aceasta nu e 
o limitare ca atare, dimpotrivă. O înțelegere 
reală a constrîngerilor nucleare inderivabile 
din manifestare necesită aşezarea unui prin- 

cipiu de complementaritate între entitatea for- 
mală a morfologiilor nucleare primare şi aceea 
a morfologiilor secundare descrise prin arborii 
sintagmatici. Introducerea unei asemenea ete- 
rogenități permite divizarea (splitter) proble- 
mei inneismului, pe de o parte, în cea a com- 
plementarităţii, iar, pe de alta, în cea a con- 
struirii nucleului primar. Chestiunea crucială 
(hotărîtoare) devine aceea de a şti care este 
entitatea formală reală a structurilor profunde 
cazuale. În cadrul unor descrieri (cum este ca- 
zul gramaticilor cazuale cunoscute), problema 
este înlocuită de aceea a notaţiei abstracte. Se 
știe că Fillmore i-a acordat multă importanţă 
și că a înţeles foarte bine că alegerea notației 
are, în general, consecinte decisive pentru 
funcţionarea gramaticii. Cazurile nefiind ca- 
tegorii, nu pot fi simbolizate prin noduri eti- 
chetate care domină grupul nominal. Fillmore 
s-a orientat spre o notație stemmatică (stem- 
matique) suficientă pentru a obstrucţiona ar- 
gumentul chomskyan (vezi $ 2). Căci, înce- 
pînd cu momentul în care în locul structurii 
de adîncime se introduce ca intrare (înput) în 
ciclul transformațional un „plan compozițional“ 
care arată cum trebuie încorporate diferitele 
stemme (stemmas) unele în altele pentru a pro- 
duce structura de suprafaţă, paradignia „auto- 
mat, input-output“ devine imposibilă. 

Soluția acestei dificultăţi trece prin posibi- 
litatea de a transforma (în sensul unei alte- 
rări a tipului formal de entități) stemmele în 
arbori sintagmatici care pot fi folosiţi ca in- 
trare. Dar acest lucru nu este posibil decît dacă 
dispunem, mai mult decît de o notație ab- 
stractă, de o entitate formală efectivă a stem- 
melor. 


Cît despre limitarea (4), ea arată, pur si 
simplu, că, pentru gramaticile cazuale, „a fi“ 
nu este un verb (în sensul unei entităţi pur- 
tătoare de singularitate, al unui element or- 
ganizator de locuri, al unui element organiza- 
tor de relaţii cazuale). De altfel, această echi- 


595 


vocare originară a verbului-copulă „a fi“ este 
aceea care impune un principiu de comple- 
mentaritate. Încă de la greci (cf. stoicii), există 
o ambiguitate inevitabilă între abordarea pre- 
dicativă (logică) şi abordarea cazuală (scenică). 
Întotdeauna a existat dorinţa să se reducă 
această ambiguitate, cînd, de fapt, ea trebuie 
menţinută ca atare. 

În ce priveşte limitările (1) şi (2), acestea 
sînt în mod evident redhibitorii. Dar tocmai 
ele sînt acelea care fac posibilă căderea mode- 
lelor catastrofice. 


6. În radicalitatea ei, ipoteza localistă în- 
seamnă esențialmente două lucruri: 


(1) Morfologiile sintactice elementare sînt 
formal reductibile la sisteme de locuri coloca- 
lizate. Această colocalizare stemmatică (presu- 
poziție reciprocă) este organizată de verbul 
care distribuie locurile sub formă de relaţii 
cazuale. 


(2) Aceste colocalizări (în care locurile nu 
au o identitate intrinsecă, ci doar o identitate 
de poziţie definită printr-un sistem de pra- 
guri) sînt deductibile din interacţiunile spațio- 
temporale elementare care există între actanțţii 
spaţiali : cazurile sînt derivate din situații spa- 
țio-temporale originare fixate în scheme sin- 
tactice 11, 

Dificultatea insurmontabilă pe care a întîl- 
nit-o pînă aici ipoteza localistă a constat în 
imposibilitatea de a concepe și de a elabora 
într-un mod pur ideal-formal conceptul pri- 
mitiv de colocalizare. Această ipoteză a fost, 
deci, redusă la o analogie spaţială semiotică 
($ 5, limitarea 2). Or, rezultatul fundamental 
al lui Thom este următorul : 

Dacă se definește un sistem de locuri colo- 
calizate separate prin praguri ca o structură 
generată, menţinută și reglată prin conflictul 
acestor locuri înseși (prin presupunerea lor re- 
ciprocă) și dacă se remarcă faptul că aceasta 
este în mod necesar o soluţie pentru princi- 


piul de existenţă reprezentat prin stabilitatea 
structurală (evidenţă apodictică), putem, pe 
această bază, clasa structurile. Rene Thom a 
putut demonstra că aceste morfologii se des- 
tășoară în „spaţii“ ideale (numite spații ex- 
terne), a căror dimensiune presupune 0 con- 
strîngere drastică a complexităţii lor. În spe- 
cial, dacă se impune a priori ca dimensiunea 
să fie inferioară sau egală cu 4 (dimensiunea 
spațiu-timp), se obţine o listă de morfologii 
„Sintactice“ arhetipale 12. Cum, în acest caz, 
este vorba despre o teoremă dedusă pe baza 
unui principiu apodictic de stabilitate structu- 
rală (principiu de judecată structurală) şi 
adaptat la evidența fenomenologică (luată ca 
axiomă) a structurii sintactice ca sistem de 
relaţii cazuale, putem identifica a priori această 
listă de arhetipuri cu nucleul morfologic ca- 
racteristic stării iniţiale Sə în ce privește 
universaliile cazuale. 


7. Modelizarea catastrofică permite reinter- 
pretarea ipotezei localiste ca o ipoteză asupra 
limitării dimensiunii spațiilor externe. 

Într-adevăr, dacă proiectăm spaţiile externe 
pe o hartă locală de spaţiu-timp, arhetipurile 
sintactice se identifică cu interacţiunile spa- 
țio-temporale elementare între actanți spa- 
țiali 13. Astfel reinterpretată, ipoteza localistă 
devine o ipoteză puternică şi consistentă (li- 
beră de orice analogie vagă), care are legături 
cu filogeneza. În timpul procesului de homi- 
nizare, cîmpul perceptiv simulînd interacţiu- 
nile spaţio-temporale elementare între actanţi 
spaţiali s-ar fi „exfoliat“ în cîmp sintactic. 
Morfologiile arhetipale s-ar fi ritualizat şi, de- 
venite matrice rigide, ar fi servit drept scheme 
pentru mulțimea structurilor sintactice ele- 
mentare abstracte.  Oricît de speculativă, 
această ipoteză are meritul de a fi, în acelaşi 
timp, consistentă şi nontrivială şi de a servi 
drept intermediar în problema inneismului. Se 
vede, într-adevăr, că ea nu constă în postula- 

rea unei constringeri genetice în ce priveşte 
universaliile care sînt relaţiile cazuale. Aces- 
tea sînt, în cazul de faţă, deduse. Partea de 
inneism pe care o conţine ipoteza vizează, pe 
de o parte, percepţia (şi nu limba), iar, pe de 
alta, exfolierea și ritualizarea. 


8. Modelizarea catastrofică a ipotezei loca- 
liste arată, deci, că dezbaterea dintre un neo- 
kantism à la Chomsky 14 şi un constructivism 
à la Piaget rămîne prematură, atîta timp cît 
nu s-a elaborat un model (oricît de elementar 
și de speculativ) care să controleze procesul 
dinamic subiacent emiterii unei fraze. Un ase- 
menea model a fost propus de Thom 5. Pen- 
tru explicarea dinamică a „naturii intime a 
verbului“ (distrusă în manifestare ; vezi § 3) 
şi a descrierii catastrofice prin arhetipuri (care 
nu este încă decit taxonomică), ne putem re- 
prezenta verbul ca pe un oscilator care men- 
ține impoerceptibil „actanţii fictivi“ care sînt 
locurile cazuale. La emiterea frazei, acest os- 
cilator este „blocat“ şi „eliberează“ actanții 
fictivi dintre care fiecare îşi va alege un ac- 
tant (concept, substantiv din lexic) printr-o 
catastrofă de excizie 16. Mai exact : „Conceptul 
în spaţiul său semantic este legat de un do- 
meniu al hărţii spaţiale (senzoriomotorii) prin- 
tr-un  localizator-conector. Acest  Jocalizator 
este distrus prin coliziunea cu actantul fictiv 
care se scindează în două : unul dintre actanții 
rezultați din această catastrofă va excita con- 
ceptul şi va suscita emiterea substantivului 
corespondent. Cealaltă jumătate a actantului 
va excita o imagine mintală a domeniului spa- 
tial, care va deveni, în felul acesta, un atrac- 
tor şi va suscita apariţia unui cîmp motor 
deictic, care atrage spre acest domeniu spațial 
o parte a corpului (de exemplu, extremitatea 
indexului), în timp ce transferul din spaţiul 
mintal în spaţiul fizic necesită simultan emi- 
terea unui demonstrativ, sau, dacă gestul deic- 
tic este reprimat, emiterea unui articol)“. 

Această descriere dinamică a emisiunii fras- 
tice face să intervină o conexiune între spaţii 
semantice şi hărţi senzoriomotorii, între spa- 
tiul reprezentat și spaţiul motor ; ea nu satis- 
face, deci, principiul închiderii care animă de- 
cizia chomskyană. Dar nici nu se confundă, 
totuşi, cu abordarea piagetiană, de vreme ce 
se sprijină pe teorema de clasificare a inter- 
acţiunilor arhetipale. 

Funcţia sa metodologică şi epistemologică 
este aceea de a permite în mod firesc: 

(1) delimitarea lingvisticii şi articularea teo- 
retică (și nu numai experimentală) la regiuni 
învecinate care o mărginesc ; 

(2) înţelegerea motivului pentru care un anu- 
mit nucleu de constrîngeri morfologice este 
inderivabil din formalizarea izolată a limba- 
jului exteriorizat : dacă centrul organizator se 
distruge în momentul emisiunii, formalizarea 
„externă“ este fără memorie ; 

(3) localizarea cu mai multă precizie a punc- 
tului de impact al ipotezei inneiste : faptul că 
limita drastică a universaliilor cazuale este in- 
derivabilă din criteriile formale externe nu 
implică inneitatea acestora. 


Totalitatea acestor probleme devine incom- 
prehensibilă dacă ipostaziem entitatea sintac- 
tică pe automatismele manifestate. 

Partea I 

6. J. M. Baldwin, Dictionary of Philosophy and 
Psychology, Gloucester (Mass.), P. Smith, 1960. 

7. A. Szeminska, în J. Piaget et al., Etudes ď’épis- 
temologie génétique, vol. 27, La Transmission des 
mouvements, Paris, Presses Universitaires de France, 


1972. 


8. C. Waddington, The Evolution of an Evolution- 
ist, Ithaca (N.Y.), Cornell University Press, 1975. 


9. Pe fundul lacului Geneva, există un mic gaste- 
ropod, care trăiește la 300 de metri adîncime și care 
pare să fie o specie cu totul diferită de speciile lito- 
rale. Acum cîțiva ani, cînd au putut fi pescuite vii 
citeva exemplare și crescute în acvariu, a avut ime- 
diat loc o întoarcere la tipul iniţial; în acest caz, 
nu era decit o variaţie fenotipică ce se producea la 
fiecare generaţie, fără să fie nevoie de reconstrucţie 
genotipică. 

10. A. Balestriei, D. de Martis şi O. Siciliani (ed)), 
Etologia e Psichiatria, Bari, G. Laterza, 1974. 

Strategii cognitive în rezolvarea problemelor 
Guy Cellerier 


25. Perceptronul, a cărui teorie matematică a fost 
elaborată de Minsky şi Papert la MIT (Massachusetts 
Institute of Technology), funcţionează cu un pro- 
gram de consolidări (vezi cap. 3) (N.R.). 

în Langages nr. 16, 1969, pp. 16—19). 

2. J. Piaget și A. Szeminska, La Genèse du nombre 
chez l'enfant, Neuchâtel, Delachaux et Niestle, 1941. 

3. H. A. Simon, Sciences of the Artificial, Cam- 
bridge (Mass.), MIT Press, 1970 (trad. fr. La Science 
des systèmes. Science de V'artificiel, Paris, EPI, 1974) 


605 


4. M. Minsky (ed.), Semantic Information Process- 
ing, Cambridge (Mass.), MIT Press, 1969; P. Winston 
(ed.), The Psychology of Computer Vision, New York, 

Schemele cognitive și raportul lor 

cu însușirea limbajului 

Limbaj şi cunoaștere în cadrul constructi- 
vismului 

Bärbel Inhelder 

Study in Developmental Psycholinguistics“, în Journal 

pp. 329—348. 

8. J. Piaget, op. cit., p. 98. Piaget reia termenul 

prin gesturi) şi nu în acela al uneia sau alteia din- 
tre limbile noastre naturale. 

9. A. Karmiloff-Smith, „Développement cognitif et 
acquisition de la plurifonctionnalité des détermi- 
nants“, În Genèse de la parole, Paris, Presses Uni- 
versitaires de France, 1976. 

10. H. Sinclair și E. Ferreiro, „Production et ré- 
petition des phrases au mode passif“, în Arch. Psy- 
chol., nr. 40, 1970, pp. 1—42 ; A. Sinclair, H. Sinclair 
și O. Marcellus, „Young Children's Comprehension 
and Production of Passive Sentences“, în Arch. Psy- 
chol, nr. 41, 1971, pp. 1—22. 

11. E. Ferreiro, Les Relations temporelles dans le 
langage de l'enfant, Paris, Droz, 1971. 

12. J. P. Bronckart, Genèse ct organisation des 
formes verbales chez Venfant : de laspect au temps, 
Bruxelles, Dessart et Mardaga, 1976. 


13. B. Inhelder, H. Sinclair și M. Bovet, Appren- 
tissage et structures de la connaissance, Paris, Presses 
Universitaires de France, 1974. 

14. A. Karmiloff-Smith, „The Interplay between 
Syntax, Semantics and Phonology in Language Ac- 
quisition Processes“, în Proceedings of the Stirling 
Conference on the Psychology of Language, Londra, 
Plenum Press, 1976. 

15. Pentru a accentua rolul procedeului ales, cu- 
vintele propuse sînt lipsite de sens. 

16. H. Sinclair, Sensorimotor Action Patterns, 
op. cit., p. 204 („Opera lui Chomsky este aceea care 
face posibilă situarea însușirii limbajului într-un 
cadru piagetian'“). 

17. R. F. Cromer, „The Development of Language 
and Cognition: The Cognition Hypothesis“, în Foss 
(ed.), New Perspectives în Child Development, Har- 
mondsworth (Middlesex), Penguin Books, pp. 184— 
252 („Probabil că Chomsky şi Piaget au amindoi 
dreptate“). 


Capitolul 6 
Despre imposibilitatea de a dobindi structuri 
„mai puternice“ 


Fixarea de convingeri și dobîndirea de con- 
cepte 


Jerry Fodor 


1. Argumentul rezumat aici este prezentat în de- 
taliu de J. Fodor în The Language of Thought, Cam- 
bridge (Mass.), Harvard University Press, 1979. 


Discuţie 


2. P. H. Winston (ed.), The Psychology of Com- 
puter Vision, New York, McGraw-Hill, 1975. 

3. H. A. Simon, Sciences of the Artificial, Cam- 
bridge (Mass.), MIT Press, 1970. 

4. G. Bateson, Steps to an Ecology of Mind, New 
York, Chandler, 1972 (trad. fr.: Vers une écologie 
de l'esprit, Paris, Ed. du Seuil, 1977). 

5. A. Wilden, „Ecology, Ideology, and Political 
Economy“ (lucrare nepublicată), 1975. 

6. W. S. McCulloch și W. Pitts, „A Logical Calcu- 
lus of the Ideas Immanent in Nervous Activity“, 
Bulletin of Mathematics and Biophysics, vol. 5, 1943, 
pp. 113—133. 


Capitolul 7 


Limbajul in cadrul cunoașterii 


Schemele de acţiune și învăţarea limbajului 
Jean Piaget 


1. Am putut observa la doi dintre copiii mei un 
început al funcţiei simbolice. Mai întîi, la una din- 
tre fetiţele mele: îi prezint o cutie de chibrituri 
întredeschisă, punînd înăuntru, sub ochii ei, un obiect 
(un degetar ; precizez că nu era un obiect de mîncat, 
şi se va vedea de ce). Copilul încearcă să deschidă 
cutia, pentru a ajunge la obiectul care se află înăun- 
tru, trage din toate părţile, fără rezultat, apoi, în 
sfîrșit, se oprește, privește cutia şi deschide şi în- 
chide gura ; era simbolizarea a ceea ce trebuia făcut 
(de vreme ce acolo nu era nimic de mincat). Un nou 
fapt confirmă această interpretare: am repetat ex- 
periența patru ani mai tîrziu cu fiul meu, la aceeași 
virstă, iar el, în loc să deschidă și să închidă gura 
în urma nereușitei cu deschiderea cutiei, a privit 
deschizătura, și-a privit mina, apoi a deschis şi a 
închis mina. Deci, aceeași simbolizare, de data aceasta 
prin intermediul mîinii, dar se poate vedea clar că 
este reprezentarea scopului care trebuie atins (de 
altfel, după această evocare, şi-a vîrît degetul în 
deschizătură și a început să tragă); ambii copii, la 
un interval de patru ani, au rezolvat problema nu- 
mai după această evocare simbolică. 

2. Am observat primul joc simbolic la una din 
fetiţele mele în situaţia următoare : pentru a adormi, 
avea nevoie să prindă în mînă colţul unei stofe oa- 
recare, să-și ducă degetul mare la gură și să-l sugă. 
Într-o dimineață, fetiţa se deşteaptă complet, mama 
o ia din leagăn şi o aşază lîngă ea, în pat, nu vrea 
să mai doarmă, rămîne şezînd, dar, observind un 
colţ de cearceaf, îl prinde în mină, își duce degetul 
la gură, își înclină capul și-și închide ochii: se pre- 

face că doarme, zimbind şi fără să se culce; de 
data aceasta, se imitase pe sine însăși, imitase tot 
ritualul pe care-l folosea în fiecare seară pentru a 
dormi. E un exemplu de joc simbolic; după citeva 
zile, jocul devenise foarte complex. 


Discuţie 


3. Vezi comentariul de la cap. 4. 

4. D. Sperber, Le Symbolisme en general, Paris, 
Hermann, 1974 (trad. engleză: Rethinking Symbol- 
ism, Cambridge, Cambridge University Press, 1975). 

5. H. Sinclair de Zwart, Acquisition du langage 
et developpement de la pensee, Paris, Dunod, 1967. 

6. C. Chomsky, The Acquisition of Syntaz in Chil- 
dren from 5 to 10, Cambridge (Mass.), MIT Press, 
1969. 

7. P. E. Kramer, E. Koff şi Z. Luria, „The Deve- 
lopment of Competence in an Exceptional Language 
Structure in Older Children and Young Adults“, 
Child Development nr. 43, 1972, pp. 121—130. 

8. N. Chomsky şi G. Miller, „Finitary Models for 
Language Users“, în R. D. Luce, R. R. Bush și 
E. Galanter (ed.), Handbook of Mathematical Psychol- 
ogy, New York, Wiley, 1963, vol. 2, pp. 419—491 
(trad. fr.: L'Analyse formelle des langues naturelles, 
Paris, Gauthier-Villars, Mouton, 1968). 

9. A. R. Gardner şi B. T. Gardner, „L'enseigne- 
ment du langage des sourds-muets à Washoe“, în 
L'Unite de homme, Paris, Éd. du Seuil, 1974, pp. 32— 
36. 

10. Capacitatea maimuţelor antropoide de a face 
operații de dependență structurală este menționată 
din nou de Putnam în cea de-a doua parte și repusă 
în discuție în răspunsul dat de Chomsky lui Put- 
nam (N.R.). 

11. A. V. Glass, M. S. Gazzaniga și D. Premack, 
„Artificial Language Training in Global Aphasics“, 
Neuropsychologia nr. 13, 1975, pp. 95—104. 

12. G. Ettlinger, H. L. Teuber și B. Miller, „Re- 
port: The Seventeenth International Symposium of 
Neuropsychology“,  Neuropsychologia nr. 13, 1975, 
pp. 125—134. 

Capitolul 8 

Proprietăți ale ansamblurilor neuronale 
Determinismul genetic şi epigeneza rețelelor 
de neuroni există un compromis biologic 
posibil între Chomsky și Piaget ? 
Jean-Pierre Changeux 


1. R. M. Yerkes, The Dancing Mouse, New York, 
Macmillan, 1907. 

2. R. L. Sidman, „Contact Interaction Among De- 
veloping Mammalian Brain Cells“, în A. A. Moscona 
(ed.), The Cell Surface in Development, New York, 
Wiley, 1974, pp. 221—253. 

3. S. Kaufman, în Science nr. 181, 1973, pp. 310— 
318. 

4. L. Wolpert și J. H. Lewis, în Federation Pro- 
ceedings nr. 34, 1975, pp. 14—20. 

5. R. W. Sperry, în R. L. De Haan și H. Ursprung, 
Organogenesis, New York, Holt, Rinehart and Win- 
ston, 1965, pp. 161—186. 

6. M. Jacobson, Developmental Neurobiology, New 
York, Holt, Rinehart and Winston, 1970. 

7. R. Gaze, The Formation of Nerve Connections, 
New York, Academic Press, 1970. 

8. S. Ramon y Cajal, Studies on Vertebrate Neurs- 
genesis, Springfield, Thomas, 1929. 

9. J.-P. Changeux, P. Courrège și A. Danchin, în 
Proceedings of the National Academy of Sciences, 
U.S.A. nr. 70, 1973, pp. 2976—2978 ; J.-P. Changeux 
și A. Danchin, în Nature nr. 264, 1976, pp. 705—712 ; 
J.-P. Changeux, în Communications 18, 1972, pp. 37— 
47. 

10. F. Levinthal, E. Macagno şi C. Levinthal. în 


Cold Spring Harbor Symposia on Quantitative Bio- 
logy nr. 49, 1976, pp. 321—322. 


11. S. Ramon y Cajal, op. cit. 

12. J. Mehler, „Connaître par désapprentissage“, în 
E. Morin şi M. Piattelli-Palmarini (ed.), L'Unite de 
homme, Paris, Éd. du Seuil, 1974, pp. 287—350. 

13. D. H. Hubel şi T. N. Wiesel, în Proceedings of 
the Royal Society; Series B: Biological Sciences 
nr. 198, 1977, pp. 1—59. 

14 H. B. Barlow, în Nature nr. 258, 1975, pp. 199— 
204. 

15. M. Imbert și P. Buisseret, în Experimental 
Brain Research nr. 22, 1975, pp. 25—36. 

16. H. Hyden şi P. Lange, în F. O. Schmitt, The 
Neurosciences, Second Study Program, New York, 
Rockefeller University Press, 1970, pp. 278—289. 

17. G. Ungar, în International Review of Neuro- 
b:ology nr. 13, 1970, pp. 223—233. 

18. L. Szilard, în Proceedings of the National Aca- 
demy of Sciences, U.S.A. nr. 51, 1964, p. 1092. 

19. M. Kimura, în Nature nr. 217, 1968, pp. 624— 
626 ; J. M. Thoday, în Nature nr. 255, 1975, pp. 675— 
677. 


Discuţie 


20. P. Weiss, Hierarchically Organized Systems în 
Theory and Practice, New York, Hafner, 1971. 

21. M. Imbert și P. Buisseret, op. cit. 

22. Vezi introducerea la această lucrare. 


Capitolul 9 


Comparaţii ale capacităţilor cognitive intre 
specii diferite 

Capacitatea de reprezentare şi accesibilitatea 
cunoașterii. Cazul cimpanzeilor 

David Premack 


1. Vezi, de exemplu, R. Hinde, The Biological 
Bases of Human Social Behavior, New York, 
McGraw-Hill, 1974. 


2. P. Lieberman, „The Evolution of Speech and 
Language“, în J. F. Kavanaugh și J. E. Cutting (ed), 
The Role of Speech in Language, Cambridge (Mass.), 
MIT Press, 1975; P. C. Reynolds, Play and Evolu- 
tion of Language (teză de doctorat), Yale University, 
1972. 

3. N. Geschwind, „The Development of the Brain 
and the Evolution of Language“, în C.I.J.M. Stuart 
(ed.), Monograph Series on Language and Linguistics, 
Washington  (D.C.), Georgetown University Press, 
1964, pp. 155—169. 

4. R. K. Davenport si C. M. Rogers, „Perception 
of Photographs by Apes“, În Behavior nr. 39, 1971, 
pp. 2—4. 

5. A. Cowey şi L. Weiskrantz, „Demonstration of 
Cross-Modal Matching in Rhesus Monkeys, Macaca 
Mulatta“, în Neuropsychologia nr. 13, 1975, pp. 117— 
120. 

6. P. D. Eimas și J. D. Corbit, „Selective Adapta- 
tion of Linguistic Features Detectors“, în Cognitive 
Psychology nr. 4, 1973, pp. 99—109. 

7. P. A. Morse şi C. T. Snowdon, „An Investiga- 
tion of Categorical Speech Discrimination by Rhesus 
Monkeys“, în Perception and Psychophysics. nr 17, 
1975, pp. 9—16. 

8. P. K. Kuhl și J. D. Miller, „Speech Perception 
by the Chinchilla: Voiced-Voiceless Distinction in 
Alveloar Plosive Consonants“, în Science nr. 190, 1975, 
pp. 69—72; C. K. Burdick şi J. C. Miller, „Speech 
Perception by the Chinchilla : Discrimination of Sus- 
tained /a/ and /i/“, în Journal of the Acoustical So- 
ciety of America nr. 58, 1975, pp. 415—427. 

9. J. E. Cutting şi B. S. Rosner, „Categories and 
Boundaries in Speech and Music“, în Perception and 
Psychophysics nr. 16, 1974, pp. 564—570. 

10. M. Lemay, „Morphological Cerebral Asymme- 
tries of Modern Man, Fossil Man, and Non-Human 
Primate“, în S. R. Harnad, H. D. Steklis şi J. Lan- 
caster (ed.), Origins and Evolution of Language and 
Speech, New York, New York Academy of Sciences, 
1976. 

11. G. Gallup, „Chimpanzees : Self-recognition“, în 
Science nr. 167, 1970, pp. 86—87. 

12. E. W. Menzel, „Chimpanzee Spatial Memory 
Organization“, în Science nr. 182, 1973, pp. 943—945. 

13. D. S. Olton și R. J. Samuelson, „Remembrance 
of Places Passed : Spatial Memory in Rats“, în Jour- 
nal of Experimental Psychology: Animal Behavior 
Processes nr. 2, 1976, pp. 97—116. 

14. J. J. A. van Iersel şi J. van den Assam, „As- 
pects of Orientation in the Digger Wasp, Bembix 
Rostrata“, în Animal Behaviour (Suppl.) nr. 1, 1969, 
pp. 145—162. 


15. O. L. Tinklepaugh, „Multiple Delayed Reac- 
tions with Chimpanzees and Monkeys“, în Journal 
of Comparative Psychology nr. 13, 1932, pp. 207—243. 


Discuţie 


16. M. M. Stambak II. Sinclair, în Bulletin du 
CRESAS nr. 14, 1976. 

17. E. Clark, „Non Linguistic Strategies and the 
Acquisition of Word Meaning“, în Cognition nr. 22, 
1973, pp. 161—182. 


Capitolul 10 

Filogeneză și cunoaștere 

1. „The Rationality of Scientific Revolutions“, în 
R. Harré (ed.), Problems of Scientific Revolutions : 
Progress and Obstacles to Progress în the Sciences, 
Oxford, Clarendon Press, 1975. 


Consideraţii asupra lui Lorenz şi Piaget: 
cum pot fi „necesare“ „ipotezele de lucru“ ? 
Norbert Bischof 


2. Vezi, în partea a doua, discuţia dintre II. Put- 
nam, N. Chomsky şi J. Fodor în legătură cu „realis- 
mu] critic“. Putnam este considerat ca unul din re- 
prezentanţii cei mai notorii ai acestui curent de gin- 
dire. 

3. K. Lorenz, „Kaut's Lehre vom Apriorischen im 
Lichte gegenwărtiger Biologie“, Blätter für Deutsche 
Philosophie nr. 15, 1941, p. 104. 

4. J. Y. Lettvin, H. R. Maturana, W. S. Culloch şi 
W. H. Pitts, „What the Frogs’ Eye Tells the Fros's 


Brain“, în Proceedings of the I.R.F. nr. 47, 1959, 
pp. 1940—1951. 

Comentariu 


5. Vezi „Consitleraţii finale“ de J. Piaget, in 
cap. 13. 
6. Organizaţia Mondială a Sănătăţii. 


Capitolul 11 

Cunoaşterea și „funcția semiotică“ 
Observaţii despre lipsa unei contribuţii pozi- 
tive a antropologilor la problema inncităţii 
Dan Sperber 


1. D. Sperber, Rethinking Symbolism, Cambridge, 
Cambridge University Press, 1975; vezi şi „Rudi- 
ments de rhétorique cognitive“, în Poétique nr. 23, 
1975, pp. 389—415. 


Discuţie 


2. M. Levine, „Hypothesis Theory and Non-learning 
Despite Ideal S-R Reinforcement Contingencies“, în 
Psychological Review nr. 78, 1971, pp. 130—140. 


Capitolul 12 

Eroarea inductivismului 
Expunerea paradoxului 

Noam Chomsky și Jerry Fodor 


1. N. Goodman, Fact, Fiction and Forecast (ed. 
a Il-a), Indianapolis (Ind.), Bobbs-Merrill, 1965. 

2. C. G. Hempel, „The Theoretician's Dilemma“, în 
C. G. Hempel, Aspects of Scientific Explanation and 
Other Essays in the Philosopy of Science, Glencoe 
(ITE), Free Press, 1965. 


Discuţie 


3. J. Fodor, The Language of Thought, Cambridge 
(Mass.), Harvard University Press, 1979. 

Capitolul 13 
Concluziile dezbaterii 


Către o cale de mijloc între constructivism 
şi inneism 
Stephen Toulmin 


1. C. F. Feldman şi S. Toulmin, „Logic and the 
Theory of Mind“, în W. J. Arnold (ed.), Nebraska 
Symposium on Motivation, 1975, Lincoln (Nebr.), Uni- 
versity of Nebraska Press, 1977, pp. 409—476. 

2. T. G. R. Bower, A Primer of Infant Development, 
W. H. Freeman and Co., 1977. 

3. Asupra acestei probleme şi a altor probleme în- 
rudite, vezi contribuția mea la discuții în Human 
Understanding, secţiunea 7.2, Oxford, Clarendon Press, 
1972. 


Consideraţii finale 
Jean Piaget 


4. Lecţie inaugurală ținută la 16 ianuarie 1976 la 
College de France, la catedra de comunicaţii celu- 
lare. 

5. J. Piaget, Le Comportement moteur de l'evolu- 
tion, Paris, Gallimard, 1976. 


6. W. S. McCulloch şi W. Pitts, „A Logical Calcu- 
lus of the Ideas Immanent in Nervous Activity“, în 
Bulletin of Mathematics and Biophysics nr. 5, 1943, 
pp. 113—133. 


7. Această expresie a fost introdusă de C. Wad- 
dington. 


8. J. Piaget, L'Equilibration des structures coani- 
lives, Paris, Presses Universitaires de France, 1975 
(tr. engleză : J. Piaget, The Development of Thought: 
Equilibrium of Cognitive Structures, New York, Vi- 
king Press, 1977). Vezi şi lucrările lui I1. von Foerster 
asupra autoreglării şi autoorganizării organismelor vii 
în interacţiunile lor cu mediul, epistemologia acestui 
biofizician şi cibernetician ajungind, în final, la un 
constructivism generalizat, de care ne simțim foarte 
apropiaţi (H. von Foerster, „On Self-organizing Sys- 
tems and Their Environment“, în M. Yovitz şi 


S. Cameron (ed.), Self-organizing Systems, Londra, 
Pergamon Press, 1960). 

9. MaclLane, Homology, Berlin, Springer Verlag, 
1963. 

10. P. Weiss, Hierarchically Organized Systems în 
Theory and Practice, New York, Hafner, 1971. 

1]l. Vezi partea a doua a acestei lucrări. 


Partea a Il-a 


DESPRE LOGICA EXPLICAȚIILOR 
INNEISTE 


Capitolul 14 


Ce este înnăscut şi de ce. Comentarii pe 
marginea dezbaterii 


Hilary Putnam 


l. Z. S. Harris, Methods în Structural Linguistics, 
Chicago, University of Chicago Press, 1951 ; Z. Harris, 
Mathematical Structures of Language, New York, In- 
terscience Publishers (Wiley), 1968 (trad. fr.: Struc- 
tures mathematiques du langage, Paris, Dunod, 1971). 


2. N. Chomsky, „Explanatory Models in Linguis- 
tics“, în E. Nagel, P. Suppes și A. Tarski (ed.), Logic, 
Methodology and Philosophy of Science, Stanford (Ca- 
lif.), Stanford University Press, 1962 (trad. îr.: „Mo- 
deles explicatifs en linguistique“, în J. Mehler și 
G. Noizet (ed.), Textes pour une psycho-linguistique, 
Paris-Haga, Mouton, 1974, pp. 67—98). 


3. Fiecare formulă corespunde unei expresii în 
limbaj obişnuit : „nu-A“, „A şi B“, „A sau B“, „dacă 
A, atunci B“. 

4. Prin „gramatică enunţiativă“, înţeleg acea parte 
a gramaticii, care generează propoziţiile enunţiative 
ale limbii. Se admite, în general — şi Chomsky emite 
și el această ipoteză —, că propoziţiile interogative, 
exclamative şi așa mai departe sînt derivate din pro- 
poziţiile enunţiative. 

5. Am relatat aici extrem de simplificat aptitudi- 
nile reale ale lui Washoe. Cititorul interesat poate 
consulta următoarele lucrări : B. Gardner şi R.A. Gard- 

ner, „Two-Way Communication with an Infant Chim- 
panzee“, în A. Schrier şi F. Stollnitz (ed.), Behavior 
of Non-Human Primates, vol. 4, pp. 117—184 ; 
B. Gardner și R. A. Gardner, „Teaching Sign Lan- 
guage to the Chimpanzee Washoe“, film sonor ce 
16 mm, State College of Pennsylvania, Psychologi- 
cal Cinema Register, 1974 ; B. Gardner şi R. A. Gard- 
ner, „Comparing the Early Utterances of Child and 
Chimpanzee“, în A. Pick (ed.), Minnesota Symposia 
on Child Psychology, Minneapolis (Minn.), University 
of Minnesota Press, 1974 ; B. Gardner şi R. A. Gard- 
ner, „Evidence for Sentence Constituents in the Early 
Utterances of Child Chimpanzee, în Journal of Ex- 
perimental Psychology General nr. 104, 1975, pp. 244— 
267. Ultimele dintre aceste lucrări de referință pri- 
vesc direct aptitudinea lui Washoe de a învăța reguli 
„dependente ce structură“. 

6. Vezi capitolul 5 din H. Putnam, Mind, Language, 
and Reality, Cambridge, Cambridge University Press, 
1975. 

7. Mă refer la această problemă în conferințele 
despre John Locke din 1976, Meaning and the Moral 
Sciences, Londra, Routledge and Kegan Paul, 1978. 

8. Pentru o prezentare mai amplă a acestor sugestii, 
recomand lucrarea lui Stephen Gould, Ontogeny and 
Phylogeny, Cambri 'ge (Mass.), Harvard University 
Press, 1977. 

9. Vezi cap. 1 al cărţii mele Mind, Language, and 
Reality, op. cit. 

10. L. Wittgenstein, Investigations philosophiques, 
Paris, Gallimard, 1965. 

11. Merită să fie menţionat, în legătură cu această 
problemă, că metoda de cercetare a lui Piagei (cu ex- 
cepția citorva experienţe) constă în studierea com- 
portamentului verbal. 


12. J. Piaget şi B. Inhelder, The Growth of Logi- 
cal Thinking from Childhood to Adolescence, Londra, 
Routledge and Kegan Paul, 1958 (originalul fr. De 
la logique de Venjant à la logique de l'adolescent, 
Paris, Presses Universitaires de France, 1955). 

13. Acest lucru este discutat în conferințele mele 
despre John L.ocke (Meaning and the Moral Sciences, 
op. cit.) 

14. Dar se cere prudenţă! Așa cum a observat 
D. C. Dennett (Content and Consciousness, New York, 
Humanities Press, 1969), mașina poate folosi ceva ce 
noi numim limbaj formalizat, dar acest lucru nu 
înseamnă că posedă capacităţile noastre privind for- 
malismul în discuţie. 


15. Vezi cap. 17 din H. Putnam, Mathematics, 
Matter, and Method, Cambridge, Cambridge Univer- 
sity Press, 1975. 


16. Acest punct de vedere este susținut de Fodor 
în cap. 1 din Language of Thought, Cambridge (Mass,), 
Harvard University Press, 1979. Dar consider că ar- 
gumentul său este extrem de neconvingător ; în spe- 
cial, din cauza încrederii excesive în cuvintul „tre- 
buie“ (must) şi a impreciziei supărătoare în folosirea 
unor noţiuni de tipul „părere“ (belief) şi „sistem de 
reprezentare“. 


17. În «The Meaning of „Meaning“» (republicat 
în cap. 12 din lucrarea mea Mind, Language, and 
Reality), susţin că folosirea unui predicat ca „aur“ 
(gold) — reprezentat, în acest caz, de subprogramul 
S — nu-i determină extensiunea; aceasta este de- 
terminată, în parte, de alţi vorbitori (experţi cărora 
vorbitorul li se supune) și, în parte, de natura reală 
a obiectelor acceptate ca paradigme de vorbitori. Dacă 
este într-adevăr asa, atunci „sensul“ unui asemenea 
cuvînt nu există în capul nostru deloc (la acest lucru 
se referă, fără îndoială, Wittgenstein, cînd spune: 
„Dacă Dumnezeu s-ar fi uitat în minţile noastre, n-ar 
fi putut vedea despre ce vorbim.“). 

18. H. Reichenbach, Philosophic Foundations of 


Quantum Mechanics, Berkeley, University of Cali- 
fornia Press, 1948. 


19. Perceptronul — sau ordinatorul digital care 
servește drept „creier“ — procedează, şi el, la o în- 
registrare : scrie numere. Dar singura „transformare“ 
pe care o efectuează — adunarea numerelor (care 


exprimă curburi locale) și împărţirea sumei prin 6r 
— este o transformare pe care o poate efectua orice 
calculator de buzunar care este prevăzut cu un bu- 
ton pentru x. Chiar dacă nu există o frontieră foarte 
precisă între calculele care au valoare de utilizare 

minimală a unui limbaj cele care nu au, acest 
lucru este, desigur, fals. 

20. Să observăm necesitatea unci notații uniforme 
pentru „tot ce aparţine lui A îi aparţine lui B“ (dacă 
trebuie să existe o inducție de nivelul doi). Dacă 
atribuim creierului capacitatea de a „reuni“ Tot ce 
aparține lui A îi aparține lui B și Tot ce aparține 
lui B îi aparține lui C şi de a „obţine“ Tot ce 
aparține lui A îi aparţine lui C, ca şi capacitatea de 
a reuni Tot ce aparține lui A îi aparține lui B și 
Acesta este un A şi de a obţine Acesta este un B, 
atunci am atribuit acestei notații uniforme exact pu- 
terile inferenţiale ale unui cuantificator ; adică mo- 
delul nostru de raţionament este cel de logică for- 
mală (aşa cum arată Piaget și Inhelder). 

21. De exemplu, dacă Washoe învață reguli de- 
pendente de structură (aşa cum se susține în B. Gard- 
ner și R. A. Gardner, „Evidence for Sentence Constit- 
uents“), înseamnă că "a clasifică împreună semne 
pe care le-a asociat cu clasele de lucruri — o aso- 
ciere de nivelul doi. Şi e destul de dificil să ne gîn- 
dim la vreun alt model pentru această învăţare. 


Capitolul 15 
Discutarea comentariilor lui Putnam 
Noam Chomsky 


1. Vezi H. Putnam, Mind, Language, and Reality, 
cap. 5, Cambridge, Cambridge University Press, 1975. 

2. Vezi cap. 3 și 6 din lucrarea mea Language 
and Mind, ediţie adăugită, New York, Harcourt- 
Brace-Jovanovich, 1972 (trad. fr. Le Langage et la 
Pensee, Paris, Payot, 1972). 

3. Pentru un exemplu tipic, vezi cap. 1, secţiunea 
8 din lucrarea mea Aspects of the Theory of Syntax, 
Cambridge (Mass.), MIT Press, 1965. 

4. Vezi J. A. Fodor, T. G. Bever şi M. F. Garrett, 
The Psychology of Language, New York, McGraw- 
Hill, pp. 436 sq. 

5. Am putea chiar susține că această propunere, 
deşi aproape lipsită de sens, poate fi într-adevăr 
evaluată și respinsă. Singurul conţinut al acestei pro- 

puneri, așa cum arată acum, este că proprietăţile lui 
Să sînt, pur şi simplu, „mecanisme gencrale de în- 
văţare“, care se aplică liber în toate domeniile cog- 
nitive. Dar există probe că Sa conţine mecanisme 
și structuri pentru care este dificil să găsim chiar 
si un analog vag în afara limbajului ; de pildă, prin- 
cipiile specifice de gramatică transformaţională po- 
stulate pentru a explica regulile dependenţei de 
structură (și multe altele). În consecinţă, convingerea 
că proprietăţile lui SẸ sînt, de fapt, „mecanisme 
generale de învăţare“ este total neplauzibilă, luînd 
în considerare conținutul său empiric minimal. 

6. De exemplu, cînd afirmă că „p A ~p“ este „de- 
viant din motive semantice“ şi «nu ar fi „pronunţat“ 
pentru motive semantice evidente». Această expre- 
sie nu este deloc deviantă şi ar putea fi foarte bine 
„pronunțată“ ca element al unei demonstraţii prin 
reductio ad absurdum. 

7. Vezi, de pildă, O. Jespersen, The Philosophy of 
Grammar, Londra, Allen & Unwin, 1924, iar, pentru 
o discuție mai recentă, articolul meu „Questions of 
Form and Interpretation“, în Linguistic Analysis, 
vol. 1, nr. 1, 1975. 

8. Vezi H. Putnam, Mind, Language, and Reality, 
op. Cit., vol. 2, cap. 4. 

9. Putnam vrea probabil să spună că învățarea gra- 
maticii este „dependentă“ de învățarea semanticii, în 
sensul că semantica oferă obiectivul sau motivul pen- 
tru Învățarea sintaxei. Dar dacă la acest lucru se re- 
feră Putnam, argumentul cade din nou, deoarece, așa 
cum s-a remarcat deja, nu e nici o problemă să 
enunțăm semantica prin intermediul regulilor inde- 
pendente de structură. 

10. Vezi cap. 1 din cartea mea Reflections on Lan- 
guage, New York, Pantheon, 1975. 

11. H. Putnam, Mind, Language, and Reality, op. 
cit., cap. 5. 

12. Vezi cap. 1 şi 4 din Reflections on Language 
pentru anumite aspecte ale discuţiei. 

Capitolul 16 
Răspuns lui Putnam 
Jerry Fodor 


1. J. Fodor, The Language of Thought, Cambridge 
(Mass.), Harvard University Press, 1979. 


2. Ibidem, p. 61. 
3. Ibidem, pp. 28—34. 


Capitolul 17 


Comentarii pe marginea răspunsurilor date 
de Chomsky şi Fodor 


Hilary Putnam 


1. N. Chomsky, Problems of Knowledge and Free- 
dom: The Russell Lectures, New York, Random 
House, 1972 (trad. fr.: Le Probleme du savoir et de la 
liberte, Paris, Hachette, 1973). 


Capitolul 18 
Psihologie și psiholingvistică : influenţa lui 
Chomsky și a lui Piaget 


Jacques Mehler 


1. Vezi J. J. Katz, Language and Other Abstract 
Objects: An Essay (în pregătire la data elaborării 
edițiilor franceză şi americană). 

2. Construcţiile lui Hull sînt reprezentative din 
acest punct de vedere. El a încercat să-şi impună 
modelul ipotetico-deductiv — de fapt, complet ab- 
stract —, dînd cîte un nume de comportament fie- 
cărei variabile a acestuia (obișnuință, forţă etc.). 
Vezi: C. Hull, Principles of Behavior, New York, 
Appleton-Century, 1943. 

3. J. J. Katz, op. cit. 

4. Z. Pylyshyn, „Competence and Performance“, 
Journal of Psycholinguistic Research, vol. II, 1973, 
pp. 21—50. 

5. Acest termen este folosit cu înțelesul pe care 
i l-a dat D. Sperber (vezi cap. 11). 

6. Language Acquisition Device. 

7. J. J. Katz, op. cit. 

8. H. Sinclair, „Language Acquisition and the De- 
velopment of Thought“. 

9. T. G. Bever, „The Cognitive Basis for Linguis- 
tic Structures“, în J. R. Hayes (ed.), Cognition and 
the Development of Language, New York, Wiley, 1976. 

10. J. Piaget şi B. Inhelder, La Psychologie de 
Venfant, Paris, Presses Universitaires de France, 1966, 
p. 78. 

11. D. Osherson, comunicare personală. 

12. O experienţă simplă şi foarte insțructivă pe 
adulţi : întrebindu-i dacă aria delimitată de o sfoară, 
arie căreia degetele experimentatorului îi dau forma 
unui pătrat, se modifică atunci cînd, apropiind pro- 
gresiv degetele și menţinînd sfoara întinsă, facem să 
varieze forma delimitată de sfoară, majoritatea adul- 
ților răspund că aria este constantă, iar unii nu își 
dau seama de eroare decit în momentul în care ex- 
perimentatorul atinge limita, adică în clipa dispariţiei 
totale a oricărei arii, cînd sfoara întinsă nu mai con- 
stituie decît o linie. 

13. P. Bryant, Perception and Understanding in 
Young Children, Londra, Methuen and Co., 1974. 

14. J. Mehler și T. G. Bever, „Cognitive Capacity 
of Very Young Children“, în Science nr. 158, 1967, 
pp. 141—142 ; „Quantification, Conservation and Na- 
tivism“, în Science nr. 162, 1968, pp. 979—981 ; J. Meh- 
ler, „Le Développement des heuristiques perceptives 
chez le très jeune enfant“, în H. Hécaen (ed.), Neu- 
ropsychologie de la perception visuelle, Paris, Masson, 
1971, pp. 154—167. 

15. T. G. R. Bower, Scientific American, nov. 1976. 

16. Vezi C. Trevarthen, P. Hubley, L. Sheeran, 
„Les activités innées du nourrisson“, în La Recher- 
che, vol. 75, 1975. 

17. Vezi A. N. Meltzoff, „Imitation of Facial and 
Manual Gestures of Human Neonates“, în Science 
nr. 198, 1977, pp. 75—78. 

18. Vezi M. Borenstein, W. Kessen și S. Weiskopf, 
„The Categories of Hue in Infancy“, în Science 
nr. 191, 1976, pp. 201—202. 

19. Vezi T. G. R. Bower, A Primer of Infant De- 
velopment, San Francisco, Freeman, 1977. 


20. ©. Noirot, comunicare personală. 

21. 3. Bertoncini şi J. Mehler, „Infant Recognition 
of Rhythms“ (în pregătire la data elaborării edițiilor 
franceză şi americană). 

22. P. Mounoud şi T. G. R. Bower, „Conservation 
of Weight in Infants“ în Cognition nr. 3, 1, 1974— 
1975, pp. 29—40. 

23. M. H. Bornstein, C. G. Gross şi J. C. Wolf, 
„Perceptual Similarity in Mirror Images in Infancy“, 
în Cognition nr. 6, 2, 1978, pp. 89—116. 

24. Vezi declaraţiile lui Piaget în cap. 1, argu- 
mentele prezentate de Chomsky şi Fodor în cap. 1 
şi 6. Vezi și comentariul de la sfîrşitul cap. 1. 

25. N. Chomsky, „A Review af Skinner's Verbal 
Behavior“, în Language nr. 35, 1959, pp. 26—68. 

26. D. Osherson și T. Wasow, „Task Specificity and 
Species Specificity in the Study of Language : A Meth- 
odological Note“, în Cognition nr. 4, 1976, pp. 203— 
214. 

27. J. Piaget, Introduction à epistemologie géné- 
tique, Paris, Presses Universitaires de France, 1949, 
vol. 1, p. 13. 


Apendice 1 
Geneza noţiunii de spaţiu după Piaget 
René Thom 


1. „Stadiul ideografic“ a fost, de fapt, precizat de 
L. Lurcat. Luquet numea acest prim stadiu „mizgă- 
litură interpretată“. 


Răspuns lui René Thom 

Jean Piaget 

2. J. Piaget, Cahiers de psychologie, Université de 
Provence, 1977. 

3. J. Piaget, La Naissance de Lintelligence chez 
Venfant, Neuchâtel, Delachaux et Niestle, 1970. 

4. J. Piaget, La Prise de conscience, Paris, Presses 
Universitaires de France, 1974 (trad. engleză : J. Pia- 
get, The Grasp of Consciousness, Cambridge (Mass.), 
Harvard University Press, 1976). 

5. J. Piaget, Réussir et comprendre, Paris, Presses 
Universitaires de France, 1974 (trad. engleză : J. Pia- 

get, Success and Understanding, Cambridge (Mass.) 
Harvard University Press, 1978). 

6. J. Piaget, La Formation du symbole chez Ven- 
fant, Neuchâtel, Delachaux et Niestle, 1970. 

7. „Une heure avec Piaget“, în Revue française de 
pedagogie nr. 37 (oct.-dec.), 1976. 

8. Vezi J. Piaget, Le Structuralisme, Paris, Presses 
Universitaires de France, coll. „Que sais-je?“ nr. 8, 
1974. 

9. Vezi Epistemologie génétique et equilibration, 
partea a treia, Neuchâtel, Delachaux et Niestle. 


Apendice 2 

Ipoteza localistă și teoria catastrofelor ; notă 
asupra dezbaterii 

Jean Petitot 


1. Aceasta înseamnă că ea nu este inerentă enti- 
tăţii sintactice, ci dezvăluie descrierea formală în 
termeni de transformări. Noţiunea formală de trans- 
formare pretinde ca input-ul şi un output-ul (sursa 
şi scopul) să fie entităţi formale de același tip. 

2. Pentru a rezuma descrierea lui Chomsky, dacă 
E este un corpus suficient pentru cunoaşterea unui 
limbaj L, există o aplicație E—S, care definește 
un S, În care este reprezentată gramatica lui L. 
Proprietăţile lui S,  (constrinse) sint proprietăţile 
lui S, care nu sînt determinate de E. 

3. Deducerea şi, bineînţeles, nu descrierea. Univer- 
saliile formale sint descrise exact ca reguli formale. 

4. Imperfecţia  silogismelor produsă de decizia 
chomskyană a fost bine reținută de Fillmore în le- 
gătură cu structurile de adincime. În „The Case for 
Case“, el afirmă: „Structura de adincime a lui 
Chomsky este un nivel artificial între structura de 
adîncime semantică pe care o putem descoperi em- 
piric şi structura de suprafaţă accesibilă observaţiei, 
nivel ale cărui proprietăţi ţin mai mult de obligaţiile 
metodologice al gramaticienilor decît de natura lim- 
bajelor umane.“. 


9 Această disjuncţie operează în toate demersurile 
structurale algebrico-combinatorii. De aceea, în res- 


625 


pectivele demersuri, există întotdeauna un conflict 
intre structură și geneză. 

6. De pildă, sfera schemelor senzoriomotorii sau 
sfera simbolicului. 

7. Vezi sfîrșitul cap. I. 

8. O problemă de acest fel a fost rezolvată de 
von Neumann, în teorema sa privind automatele 
autoreproducătoare. În problema reproducerii biolo- 
gice, corpul, ca sistem organic sau celular, a jucat 
mult timp rolul de „cutie neagră“. Se trăgea, astfel, 
concluzia că rigiditatea speciilor are o cauză care 
transcende biologia. Considerînd drept axiome da- 
tele fenomenologice privind autoreproducerea siste- 
melor vii, iar ca principiu apodictic tipul formal de 
„automat finit“, von Neumann a arătat (printr-o de- 
ducţie a priori) că autoreproducerea cere un „cod 
genetic“ ; fapt pe care experiența nu putea decit 
să-l confirme. În mod curios, Chomsky folosește 
acest fapt stabilit biologic ca o cauză transcendentă 
a structurilor mintale (mitul limbajului ca organ- 
program). 

9. Nu putem decit să ne mirăm de subevaluarea 
sistematică a acestor fenomene, cu atit mai mult cu 
cît ele manifestă în cel mai înalt grad constrîngeri 
nedeductibile (ceea ce nu înseamnă, repet, nedescrip- 
tibile) incontestabile ale modelelor algebrico-combi- 
natorii. 


10. Există, într-adevăr, un conflict între necesita- 
tea de a deduce a priori cazurile ce adincime (de 
vreme ce sînt universalii) și metodologia care le 
generează ca discriminatori de fraze care, deși sînt 
sintactic diferite, au același arbore sintagmatic. Din 
momentul în care admitem că nu se poate elabora 
un sistem cazual pornind de la formele cazuale de 
suprafaţă (cazurile de adincime fiind de natură sin- 
tactică, nu morfologică), ne trezim prinși în aporia 
unei interpretări cazuale (și nu a unci deilucţii) a 
structurilor de adincime. 

11. Această ipoteză (filogenetică) mi sc pare a fi 
astăzi cea mai plauzibilă în privința genezei struc- 
turilor de bază. 

12. Lista se găsește la sfirșşitul lucrării Structural 
Stability and Morphogenesis : An Outline of a Gen- 

eral Theory of Models Reading (Mass.), W. A. Ben- 
jamin, 1974. 

13. Acesta este motivul pentru care intervine con- 
diția de dimensiune < 4 în teorema lui Thom pri- 
vind clasificarea. 

14. „Nu văd nici un motiv să mă îndoiesc că și 


aici există capacităţi înnăscute cu un înalt grad de 
specificitate, care determină dezvoltarea structurilor 
cognitive, dintre care unele rămîn inconștiente și 
dincolo de limitele introspecţiei, în timp ce altele, 
de un tip, probabil, foarte diferit, sînt explicit enun- 
tate şi puse la încercare.“ (cap. 1). 

15. Vezi R. Thom, op. cit., pp. 310—315. 

16. Nu este vorba aici decit de o aproximare ce 
duce la ipoteza lui Fillmore, conform căreia într-o 
propoziție elementară există o corespondenţă biuni- 
vocă între grupul nominal și relaţiile cazuale, chiar 
dacă grupul nominal se poate descompune în pro- 
iecţia la suprafaţă (linearizare) a stemmei. În mod 
deosebit, dacă mai mulţi actanţi sînt intim legaţi 
în aceeași relație cazuală, legătura lor este intraca- 
zuală. 

